
în loc de prefaţă 

Existenţa umană şi viaţa ca atare sunt fenomene dinamice. Nimic nu 
rămâne pe loc. Totul se transformă; totul vede lumina zilei, atinge deplina sa 
înflorire, se stinge apoi, pentru a face astfel loc în lume următoarei forme de 
viaţă. Aşa cum spune Florin Onitza, singura permanenţă a Universului este 
nepermanenţa. învăţăturile străvechi, atunci când nu sunt profetice, se 
readaptează în funcţie de noile aspiraţii şi realizări ale societăţii umane. 

Astrologia rămâne şi ea o artă a cunoaşterii, în plină mişcare. Cine ar fi 
putut spune, acum 5000 de ani, ce conjuncturi astrologice conferă nativului 
aptitudini pentru profesii jurnalistice precum cea de editor tv? Cine ar fi putut 
spune, tot atunci, dacă nativul este predispus la forme agresive de cancer 
pulmonar, datorat intoxicaţiei cu tutun? Aceleaşi planete, Case astrologice şi 
Semne zodiacale trebuie să răspundă, oriunde şi oricând pe planeta aceasta, 
întrebărilor pe care omul le adresează destinului său. 

Informaţiile pe care le conţine această carte nu sunt o noutate; pretenţia lor 
este aceea de a se fi strâns la un loc, din modesta intenţie de a fi mai uşor de 
găsit, în special pentru iubitorii acestei arte, aflaţi puţin mai încolo de început. 
Pentru cei avansaţi însă, informaţiile au primit o interpretare uneori strict 
spirituală, deoarece, de acum încolo, fiinţa umană are cu totul alte drame decât 
cele ale omului antic, el însuşi altul decât omul antichităţii sale. Aşa cum a spus 
acum un veac Andre Malraux, „secolul XXI va fi religios sau nu va fi deloc". 
Justificarea acestor spuse se găseşte într-o conferinţă de-a lui Mircea Eliade din 
anii '85, care a avut ca temă diferenţele semnificative dintre omul religios, omul 
societăţilor arhaice tradiţionale, şi omul profan, omul contemporan, locuitorul 
metropolelor, complet înstrăinat de Dumnezeu, care trăieşte alienarea cumplită 
a sensului vieţii şi sentimentul de înstrăinare. La întrebări tot mai frecvente 
precum: „Care este rostul venirii mele pe lume?", „De ce mă aflu în această 
viaţă?", „Care este menirea mea în actuala existenţă?", „Ce am greşit în alte 
vieţi?", astrologia va trebui să dea alt tip de răspunsuri. Fiinţa umană nu are 
doar probleme materiale, financiare, profesionale, relaţionale sau de sănătate - 
ea are o singură problemă majoră: cea spirituală. Cu cât această problemă este 
mai neclară, cu atât celelalte se amplifică şi ca număr, şi ca intensitate. 

Prezentul compendiu insistă, aşadar, pe aspectele direct legate de 
chestiunea spirituală: Nodurile lunare. Pentru cei care nu acceptă, nu concep 
sau nu agreează teoria reîncarnării, Nodurile lunare pot fi privite măcar din 
perspectiva devenirii profesionale şi artistice a nativului sau, cel mult, pentru 
interpretări mai nuanţate care ar putea justifica o problemă mai delicată de 
sănătate. însă, pentru cei care au ca scop intim desăvârşirea lor spirituală, 
cartea ;de faţă constituie un punct de plecare în înţelegerea - sperăm - cât mai 
corectă a propriei existenţe şi a direcţiei evolutive corecte. 



INTRODUCERE 


Fiecare dintre noi este o fiinţă cu totul unică; probabilitatea ca o temă natală 
să se repete într-un anumit interval de timp este extrem de mică; unele calcule 
îndrăzneţe afirmă că această probabilitate este de 1/25.000 de ani, ţinând cont 
numai de faptul că planetele au viteze diferite de rotaţie în jurul Soarelui. Dacă 
ţinem cont însă şi de prezenţa stelelor fixe, a asteroizilor şi a Nodurilor lunare, 
probabilitatea aceasta devine din ce în ce mai mică, fără a deveni însă 
neglijabilă. Dincolo de aspecte astronomice şi fizice, toate aceste influenţe 
astrale care creează, practic, un univers infinit de rezonanţe, constituie forţele 
tainice care ne ghidează şi ne ocrotesc de-a lungul întregii noastre evoluţii 
spirituale. Viaţa fiinţei umane nu reprezintă o întâmplare biologică, ci o raţiune 
cosmică, divin integrată în Planurile Creaţiei, având drept finalitate 
reîntoarcerea fiinţei umane la sursa care a emanat-o - Dumnezeu-Tatăl. 

Când respirăm pentru prima dată, întreaga umanitate - toţi. oamenii aflaţi 
atunci în viaţă - traversează acest moment o dată cu noi, trăindu-l fiecare aşa 
cum îi este dat, fără a conştientiza însă această magică participare la intrarea 
noastră în viaţă. Dar clipa în care inspirăm întâia oară aerul acestei lumi ni se 
imprimă la nivelul tuturor celulelor fiinţei şi rămâne pentru totdeauna o parte 
din noi. Medicina cunoaşte faptul că, la nivelul glandelor suprarenale, această 
primă respiraţie constituie 25% din esenţa subtilă a vieţii, cea care este 
capabilă să salveze corpul fizic (şi, implicit, fiinţa umană) în anumite momente- 
limită ale existenţei. Ea constituie, aşadar, „respiraţia remanentă" a fiecăruia 
dintre noi, care ne însoţeşte până în ultima clipă a vieţii. 

Fiecare are puterea de a perfecţiona momentul propriei naşteri. 

Este ca şi cum luăm această mică parte de timp, o oprim şi o dilatăm ca ea 
să dureze cât o întreagă încarnare. Imediat ce începem să lucrăm asupra acelui 
moment, ne concentrăm asupra părţilor din structura noastră care nu merg 
bine şi ne creăm fericirea, împlinirea şi armonia care să le contrabalanseze; 
astfel, energia pozitivă a acestor schimbări ne va afecta şi pe noi, dar şi pe toţi 
ceilalţi. Modificând viaţa personală, modificăm în esenţă un moment din trecut; 
apoi, modificând trecutul, modificăm nu doar prezentul personal, ci prezentul 
tuturor celorlalţi. Dacă venirea noastră pe lume a fost o participare planetară, 
tot astfel fericirea noastră personală devine, la rândul ei, o participare identică. 
Mulţi maeştri spirituali spun că cel mai bun lucru pe care îl putem face pentru 
alţii este să lucrăm asupra noastră. Suntem cu toţii, conectaţi unii cu alţii la 
nivelul cel mai profund - suntem Unul. De aceea, un focar de suferinţă aflat într- 
o parte a lumii generează, prin rezonanţă, stări de suferinţă la nivel mondial; în 
vreme ce, un focar spiritual, o zonă geografică prosperă şi cu fiinţe umane 
sănătoase constituie tot atâtea surse de fericire oricând posibilă pentru rasa 
umană. Totul este ca noi să devenim conştienţi de aceasta. 

înţelegem aşadar că nu suntem doar suma influenţelor astrale ale temei 
natale. Tema este o imagine a structurii personalităţii, dar noi suntem cei care 
utilizează această personalitate (energiile conţinute în astrogramă). Alegerea 



de a lăsa ca personalitatea să acţioneze necontrolat sau de a purifica aceste 
energii astfel ca viaţa să se desfăşoare favorabil pentru toţi, ne aparţine. 

* 

în cadrul personalităţii există zece influxuri diferite, reprezentate de cele 
zece planete: Soare, Lună, Mercur, Venus, Marte, Jupiter, Saturn, Uranus, 
Neptun şi Pluto. Analizând absolut orice temă natală, vom vedea că unele 
aspecte ale personalităţii sunt permanent în contradicţie cu altele, creând tot 
felul de energii de conflict. Altele, dimpotrivă, sunt în perfectă armonie şi, ca 
urmare, domeniile respective de viaţă nu conţin conflicte. 

Există însă un nivel mai profund, care motivează întreg caracterul nativului. 
Scopul cărţii de faţă este să investigheze acest plan şi să propună un nivel 
superior de înţelegere, apt să ne ajute să aducem energiile diferitelor planete la 
un regim de funcţionare armonioasă. 

Imaginaţi-vă că există în interiorul nostru un general, în jurul căruia toţi 
doresc să se unească. Tot ceea ce avem de făcut este să punem acest general 
să sune din goarnă şi, imediat, părţile fiinţei care se războiau unele cu altele vor 
depune armele şi se vor alinia în spatele lui. Părţile aflate în stare de pace dar şi 
cele predispuse la inerţie vor auzi şi ele goarna, grăbindu-se să-şi ajute 
generalul. Ne vom simţi imediat uniţi şi centraţi, iar situaţiile exterioare din 
viaţa noastră vor începe să se schimbe. Cel mai important este însă că se va 
transforma atitudinea faţă de situaţiile respective, iar de pe noua poziţie, mai 
avantajoasă, vom vedea mai clar ce avem de făcut. 

în tema natală, acest general este Nodul Nord lunar. El conţine lecţia 
esenţială aflată la temelia întregii vieţi. Schimbările apar lent şi nu toate odată 
sau, dimpotrivă, pot exista transformări rapide, uneori radicale şi pe toate 
planurile. Trebuie să fim conştienţi de faptul că, avansând într-o direcţie nouă, 
mergem împotriva unor obiceiuri adânc înrădăcinate pe parcursul multor 
încarnări şi că, în cele mai multe cazuri, o voinţă imatură sau absenţa aspiraţiei 
spirituale ne aduc în situaţia de a ceda. Lumea exterioară, cu convenţiile, 
conservatorismul şi mentalităţile ei exercită asupra individului presiuni foarte 
puternice. Universul fizic, concret şi palpabil devine argumentul cel mai grăitor 
pentru gândirea carteziană şi pentru ateii care depun toate eforturile să 
demonstreze că lumile paralele şi Divinitatea sunt plăsmuiri ale unor civilizaţii 
speriate, astăzi înecate în negura timpurilor. In astfel de contexte, omul este cu 
uşurinţă orientat către împliniri materiale şi ajutat să uite de Dumnezeu. 

împlinirea în planul material nu este deloc cheia pentru o fericire 
permanentă şi sigură, dar reprezintă, totuşi, o treaptă (efemeră, e adevărat) în 
realizarea fericirii reale, durabile - fericirea spirituală. Deşi uneori există în noi, 
la nivel profund, o dorinţă lumească ce nu poate fi negată sau uitată, trebuie 
înţeles clar că ea trebuie abandonată. 

Pentru a ilustra acest aspect, mă voi folosi de o povestire. 

„A fost odată un maestru budist care, după mulţi ani, a observat că unul 
dintre discipolii săi favoriţi nu atinsese încă pe deplin iluminarea şi extazul 
divin. Discipolul era alături de el de treizeci de ani, îi era total devotat, realiza 



cu stricteţe practicile indicate, dar nu atinsese starea supremă. într-o zi, 
maestrul îi spuse: 

— Voi face un pelerinaj şi vreau să mă însoţeşti. 

Ei au mers mulţi kilometri printr-un ţinut muntos. Au trecut zile, săptămâni, 
apoi o lună şi ei încă îşi continuau călătoria. într-o zi, maestrul se opri şi, privind 
în depărtare către o creastă, îi spuse discipolului: 

— Vezi acel vârf de munte? 

Ceaţa tocmai se risipise acolo, lăsând să se vadă un mare castel pe acel 
pisc de munte, strălucind în razele soarelui. 

Da, învăţătorule. 

Şi vezi şi casa aflată pe acel vârf? 

Da, învăţătorule. 

— în decursul a multe vieţi tu ţi-ai dorit o casă şi această dorinţă a rămas 
nesatisfăcută. Este ultimul fir care te mai ţine legat şi te împiedică să atingi 
iluminarea şi fericirea nesfârşită. Nici una dintre practicile pe care ţi le-am dat 
nu a dizolvat această dorinţă profundă. Aşadar, ea trebuie să fie împlinită. 
Aceasta este casa ta acum. îţi aparţine. 

în acel moment, discipolul a devenit pe deplin iluminat." Anumite dorinţe 
lumeşti pot fi eliminate pentru că, pur şi simplu, ele nu sunt atât de importante 
pentru noi. De altele însă nu vom scăpa până când nu le manifestăm la un nivel 
oarecare. Odată realizată o personalitate unită, integrată, dorinţele de mai mică 
importanţă vor slăbi tot mai mult, iar cele care cer manifestare pot fi mult mai 
uşor satisfăcute în lumea materială. Pe măsură ce dorinţele sunt satisfăcute, iar 
atingerea obiectivelor exterioare nu mai este atât de imperioasă, 
personalitatea se relaxează. în această stare de calm, suntem deschişi către 
stări mai înalte de conştiinţă şi către fericirea profundă care este natura noastră 
reală: Este ceea ce Biblia numeşte „a cunoaşte pe Pământ împărăţia Cerurilor". 

Ce trebuie să ştim despre Nodurile lunare 

Chestiunea vieţilor anterioare nu mai constituie astăzi un secret pentru 
nimeni. De asemenea, ea nu mai este de multe secole o noutate. Reprezintă 
însă un secret păzit cu sfinţenie şi în mod conştient epurat din cunoaşterea 
„oficială", tocmai ca fiinţa umană să devină de la un veac la altul mai 
ignorantă, mai decăzută, mai uşor de manipulat. Din cartea intitulată 
„Reîncarnarea - un mit dezvăluit" (autor Aida Călin, Editura Sophia, Bucureşti, 
2000), menţionăm câteva idei: dovezi sigure că reîncarnarea există; moartea 
este doar o trecere în planuri cu legi superioare de existenţă; Biblia conţine 
trimiteri la doctrina reîncarnării. Cităm: „Misterioasa carte apocrifă numită Pistis 
Sophia, o scriere care aparţine gnosticilor şi care pretinde că expune 
învăţăturile ezoterice ale lui lisus aşa cum i le-a comunicat El Măriei Magdalena, 
aduce în sprijinul reîncarnării următoarea afirmaţie: Dar dacă el a păcătuit o 
dată, de două sau de trei ori, trebuie să respingă acel suflet trimiţându-l înapoi 



în lume, în conformitate cu forma de păcat pe care el a comis-o". 

Această disertaţie ne este absolut necesară, din simplul motiv că, eliminând 
din atenţia noastră reîncarnarea, importanţa Nodurilor lunare cade automat. 
Nici un alt fenomen existenţial, nici o altă raţiune a vieţii umane nu le mai 
justifică prezenţa într-o astrogramă. Ele sunt legate de bagajul nostru karmic 
(greşeli săvârşite în alte existenţe) şi de posibila noastră devenire spirituală 
care motivează actuala viaţă, constituind scopul nostru cel mai înalt. 

Nodurile lunare nu sunt planete, ci puncte aflate la intersecţia orbitei Lunii 
cu planul eclipticii (planul mişcării Pământului în jurul Soarelui). Mişcarea 
Nodurilor are loc în sensul acelor de ceas. Ele se află în opoziţie, adică la o 
distanţă de exact 180° pe cercul zodiacal. 

Toate planetele au un Nod Nord şi un Nod Sud. în această carte este vorba 
despre Nodurile Nord şi Sud ale Lunii, numite şi „axa nodală" a hărţii 
astrologice. Capitolele ei reprezintă, de fapt, descrierea acestei axe nodale pe 
care, pentru simplitate, am denumit-o „poziţia Nodului Nord". Poziţia Nodului 
Sud pe harta astrologică (aflată exact în punctul opus Nodului Nord) dezvăluie 
acel aspect al caracterului nostru care a fost supra-accentuat în vieţile 
precedente, aspect care, în această viaţă, tinde să ne domine personalitatea şi 
să creeze dizarmonii. Dacă nu conştientizăm cum acţionăm, avem tendinţa să 
„manifestăm" poziţia Nodului Sud ca răspuns la provocările mediului în care 
trăim, pentru că suntem obişnuiţi să resimţim acest mod de comportare ca 
fiindu-ne avantajos. Experienţele prin care urmează să trecem în această viaţă 
ne arată că abordarea unei situaţii cu atitudinea specifică Nodului Sud nu mai 
este indicată. Deşi accentul este pus în această carte pe Nodul Nord, 
informaţiile integrează ambele „capete" ale axei nodale. 

Nodul Nord sau Nodul ascendent este numit Capul Dragonului. Nodul Sud 
sau Nodul descendent este numit Coada Dragonului. Foarte adesea, referirea la 
aceste puncte sau la aceste noduri se face prin expresia „axa nodală" sau axa 
Dragonului. Mişcarea Nodurilor lunare este retrogradă şi ea parcurge 
aproximativ 2° pe lună (sau aproximativ 3' zilnic). Poziţia lor este indicată în 
efemeride printr-un simbol asemănător căştilor de telefon, care reprezintă 
Nodul Nord. 

Axa Nodurilor lunare este foarte importantă în astrologia karmică - acea 
ramură a astrologiei care studiază posibilele evenimente ale vieţilor anterioare 
ale nativului, precum şi posibilele lui greşeli şi merite care îi justifică, cel puţin 
parţial, actuala existenţă. Menţionăm, cu această ocazie, că o temă natală, din 
punct de vedere karmic, nu trebuie absolutizată. Aşa cum tema natală conţine 
tendinţe şi predispoziţii, tot astfel interpretarea karmică a temei natale 
înseamnă doar posibile repere, doar posibile deducţii referitoare la acele vieţi, 
deducţii care decurg din actualele manifestări ale personalităţii nativului. 

Nodul Sud reprezintă totalitatea bagajului karmic. Poziţia în Semn şi Casă a 
guvernatorului său indică acel sector de viaţă în care nativul se va confrunta cel 
mai mult cu karma sa. Nodul Nord reprezintă, dimpotrivă, dharma, deci Legea 
pe care o are de împlinit sau evoluţia spirituală maxim posibilă în viaţa actuală. 



Poziţia în Semn şi Casă a guvernatorului său va indica în ce sector al vieţii 
nativul va avea creşterea sa cea mai importantă sau lecţiile de viaţă care îl vor 
ajuta cel mai mult să evolueze. Este de la sine înţeles că aspectele pe care 
aceste Noduri lunare, ca şi guvernatorii lor, le fac cu planetele sau cu axele 
horoscopului, indică maniera în care nativul se va lăsa influenţat de karma sa 
sau maniera în care, dimpotrivă, el va conştientiza că trebuie să evolueze, 
depunând toate eforturile pentru această evoluţie. 

Când astrologii vorbesc despre „noduri", ei se referă, de fapt, la Nodurile 
Nord şi Sud ale Lunii. în astrologie, Luna guvernează sentimentele noastre, 
stările interioare, dependenţa, insecuritatea, sentimentul de a aparţine cuiva - 
deci, în general, corpul emoţional. De asemenea, ea mai guvernează imaginea 
despre noi înşine, adică felul în care ne percepem necondiţionat de ceea ce 
exprimăm în lumea exterioară. Foarte mulţi consideră Luna drept cea mai 
importantă planetă din perspectiva vieţilor anterioare, pentru că ea constituie 
un „rest" din structura vechilor noastre personalităţi. Urmând calea indicată de 
Nodurile Lunii şi reechilibrându-ne astfel corpul emoţional, noi reducem 
tensiunile interioare şi redobândim încrederea în propria fiinţă. 

Nodul Nord oferă, în general, anumite sfaturi sau indică ce trebuie să facem 
pentru a deveni mai fericiţi, mai sănătoşi sau pentru a simţi mai intens că 
trăim. Sfaturile sau afirmaţiile sunt valide, dar reprezintă şi un pericol - fie 
pentru că dau impresia că ar fi nevoie de prea multă muncă pentru rezultate 
nesigure, fie pentru că ne reaminteşte, conştient sau inconştient, de eşecuri 
sau traume din trecut. Totuşi e bine să le privim ca pe nişte posibile cauze şi 
soluţii, deoarece, pentru fiecare problemă, există o cauză şi o soluţie; în egală 
măsură însă, ceea ce este perfect pentru unul, poate fi ceva neplăcut pentru 
altul. Chiar dacă oamenii au lecţii identice de viaţă, ele sunt trăite diferit, iar 
soluţiile se potrivesc mai mult sau mai Puţin, în funcţie de nivelul nostru de 
conştiinţă spirituală sau de capacitatea de înţelegere a vieţii. 


Editorul 



Nodul Nord în Berbec 



şi Nodul Nord în Casa I 


Prezentare generală 

Punctul vulnerabil al nativilor cu Nodul Nord în Berbec este nevoia de 
dreptate şi de corectitudine absolută. în egală măsură ei visează la relaţia 
ideală bazată pe o totală încredere. Totuşi, sentimentul de împlinire pe care îl 
caută nu va fi rezultatul acestei relaţii, indiferent cât de minunat(ă) este 
iubitul/iubita, pentru că niciodată nu vor primi de la el/ea încrederea 
desăvârşită de care au nevoie ca să creadă în forţele proprii. Viaţa le va dărui 
însă oamenii potriviţi care să-i susţină. Din vieţile anterioare ei au păstrat 
talentul de a percepe punctul de vedere al celuilalt şi de a negocia cu 
diplomaţie ca să instituie şi să menţină corectitudinea. Utilizând în mod corect 
această înzestrare nativă, ei îşi vor asigura şi succesul personal. 

Nativii cu Nodul Nord în Berbec doresc fericire, armonie, corectitudine şi 
împlinire alături de fiinţa pe care o iubesc. Pentru a realiza aceasta, ei au 
nevoie ca, mai întâi, să-şi fie propriul partener. Astfel, se vor cunoaşte din ce în 
ce mai bine, vor înfăptui lucruri deosebite pentru cei din jur şi se vor simţi 
puternici şi apreciaţi. Cu timpul, distanţa dintre esenţă şi aparenţă va fi tot mai 
mică, iar în final vor descoperi în sufletul lor echilibrul şi dreptatea pe care 
altădată le căutau la ceilalţi. De la acest nivel vor putea apoi să realizeze o 
relaţie de cuplu sănătoasă, în care amândoi să-şi dăruiască în mod 
necondiţionat iubire. 

Pentru aceşti nativi este şi important şi necesar să li se permită „să-şi vadă 
de treaba lor" în acord cu propriile impulsuri, fără ca interferenţa cu alţii să-i 
limiteze. Ei sunt liderii, inovatorii, pionierii. De aceea au nevoie de profesii care 
cer iniţiativă şi acţiune independentă (de exemplu, medic chirurg, tehnician sau 
antreprenor), în care să lucreze ringuri, ca să-şi urmeze şi să-şi cunoască, iar în 
final să-şi controleze şi să-şi direcţioneze benefic propriile energii. 

Nativii cu Nodul Nord în Berbec au trăit multe vieţi în care i-au susţinut pe 
ceilalţi şi au un talent natural să facă şi în continuare aşa ceva. Au fost casnice, 
secretare, consilieri şi asistenţi, adică oamenii „din spatele scenei" care au dat 
altora forţă şi sprijin. Datorită lor, ceilalţi au devenit mai mari şi mai puternici. 
De asemenea, au trecut prin multe vieţi de gospodari, ceea ce le facilitează 
acum o anumită sociabilitate, dar nu suficient de mare încât să se şi integreze 
uşor în colective numeroase. 

Pentru a-i susţine eficient pe alţii, ei şi-au dezvoltat în mod excepţional 
conştiinţa şi sensibilitatea, folosind drept instrumente dragostea, capacitatea 
de a linişti, puterea de încurajare şi încrederea că celălalt va ieşi victorios din 
orice situaţie. Focalizaţi permanent asupra aproapelui, i-au sărit în ajutor chiar 



şi fără să fie solicitaţi. Sensibili la nevoile semenilor, s-au abătut cu dragă inimă 
din drumul lor pentru a le fi de folos, dezvoltându-şi un suflet iubitor şi generos. 
Sunt obişnuiţi să dăruiască, să fie „coleg de echipă" şi să-i susţină pe alţii fără a 
se gândi la propria lor persoană, ceea ce a făcut ca, adeseori, ei să-şi anihileze 
identitatea proprie. 

Nativii cu Nodul Nord în Berbec s-au ocupat, în atât de multe încarnări, să 
susţină identitatea altora, încât în actuala existenţă nu au nici o idee despre 
cine sunt ei cu adevărat. Din punct de vedere energetic, chiar le lipseşte 
„ecranul izolator" al propriei identităţi şi au tendinţa de a-şi însuşi identitatea 
celorlalţi. Consecinţa acestei receptivităţi este o imensă iubire care îi 
înflăcărează foarte uşor şi pot trăi spontan un sentiment de unitate cu toţi 
oamenii. 

în actuala existenţă, aceşti nativi trebuie să-şi descopere şi să-şi stabilizeze 
identitatea. Pentru că nu au nici o idee despre cine sunt cu adevărat, le e uşor 
să descopere ce este real şi natural în fiinţa lor. Ei au nevoie de mult timp 
petrecut în singurătate ca să se cunoască şi să descopere cine sunt ei, la modul 
absolut. Acest proces este însă gradat şi deopotrivă plin de candoare. Această 
descoperire nu poate fi grăbită, iar nativii cu Nodul Nord în Berbec fac progrese 
numai dacă se decid să-şi acorde mai multă atenţie. 

Aceşti nativi au o colosală putere de a iubi, acumulată în vieţile anterioare 
care transpare prin ei, strălucitoare, şi atinge aproape orice persoană pe care o 
întâlnesc. Ei au venit în actuala existenţă cu sentimentul că sunt iubiţi de 
ceilalţi, pe care îi percep cum sunt ei cu adevărat şi fac o sărbătoare din acest 
adevăr. Graţie acestor percepţii, trăiesc apoi stări înălţătoare, deoarece 
apreciază pe deplin gloria, puterea, energia, lumina şi viaţa din celălalt. Ceea 
ce le revine în etapa următoare este să vadă aceeaşi frumuseţe şi în ei înşişi. 

Cei cu Nodul Nord în Berbec sunt atât de sensibili la atmosfera din jurul 
altora, încât au tendinţa de a-şi face din menţinerea unei atmosfere armonioase 
scopul principal al relaţiei. Au într-adevăr. nevoie de armonie în viaţa lor pentru 
a se simţi împliniţi şi fericiţi, dar ajung la mari complicaţii interioare dacă 
echilibrul lor depinde, de o altă persoană. Ei cred că celălalt le va răspunde 
bucuros cu aceeaşi monedă, dacă îl ajută să se împlinească, dăruind acolo 
unde fiinţa iubită are lipsuri, şi nu pot înţelege de ce ceilalţi nu-şi „îndeplinesc 
sarcina" de a menţine armonia, crezând adesea că sunt singurii care se achită 
corect de aceasta. în actuala încarnare, ei învaţă să reevalueze ce înseamnă cu 
adevărat „a susţine pe cineva". Ori de câte ori simt o reţinere interioară atunci 
când dăruiesc, e bine să fie atenţi la acest semnal, fiindcă el le spune că au 
depăşit măsura. 

Pentru aceşti nativi, a fi secătuiţi şi a fi supraexcitaţi sunt două feţe ale 
aceleiaşi monede: a nu fi în acord cu ceea ce se petrece în realitate în acel 
moment (ori au dat prea mult şi se simt secătuiţi ori au dat prea puţin şi suferă 
de un anumit exces). Echilibrul constă în a dărui din toată inima, fără să 
demobilizeze, fără să supraliciteze. 

De asemenea, pot să participe la desfăşurarea lucrurilor şi fără a fi 



remarcaţi. Fiind atât de sensibili şi vulnerabili, ei se tem că recunoaşterea pe 
care le-ar acorda-o ceilalţi i-ar copleşi. Intuind, totodată, şi posibilele 
repercusiuni ale faptului de a fi ei înşişi, preferă „să treacă mai departe", 
anume pentru a nu fi percepuţi ca individualitate. Frica de a fi recunoscuţi este, 
în realitate, frica de a se recunoaşte pe ei înşişi. 

Când aceşti nativi se gândesc să meargă într-o anume direcţie, le este dificil 
să urmeze o linie dreaptă! Unii dintre ei chiar se întreabă dacă direcţia aceea 
reprezintă sau nu ceea ce-şi doresc cu adevărat. Acest „obicei" se reflectă, de 
exemplu, la nivel mental: dacă sunt întrebaţi ce culoare preferă, au ezitări. Dar 
dacă rămân singuri cu ei înşişi şi vizualizează culorile, pot afla cum rezonează 
cu fiecare dintre ele. 

Fiind sub influenţa încarnărilor trecute în care s-au implicat profund în vieţile 
altora, ei sunt obişnuiţi să aprecieze frumuseţea în orice lucru existent în afara 
lor. Nu le stă în fire să aibă „favoriţi" de vreun fel. Deoarece nu-şi cunosc 
propriile gusturi şi preferinţe, le vine greu să selecteze un anumit lucru. De 
aceea, în această viaţă, ei trebuie să-şi dezvolte capacitatea de a se fixa asupra 
unei singure idei. 

în vieţile trecute, deciziile lor erau dependente de „echipă" - ei trebuiau să-l 
consulte pe celălalt ca rezultatul să fie favorabil relaţiei lor. în această viaţă, 
împărtăşind altuia ce decizie au luat, ei devin vulnerabili deoarece construiesc, 
instantaneu, o dependenţă de aprobarea acelei persoane. Dacă celălalt nu-i 
agreează alegerea, această vulnerabilitate îi determină să creadă că decizia 
luată nu e cea corectă. 

Deoarece nativii cu Nodul Nord în Berbec sunt influenţaţi de imaginea pe 
care o au ceilalţi despre ei (în special dacă este vorba despre cineva pe care îl 
respectă), îşi dezvoltă cu vremea tendinţa de a se încrede în judecata altora 
mai mult decât în cea proprie. 

Temându-se că ceilalţi îi vor judeca dacă decizia lor se bazează pe alte 
criterii decât pe o logică solidă, ei au tendinţa să creadă că deciziile datorate 
primului impuls ar fi greşite. Dimpotrivă, pentru cei cu Nodul Nord în Berbec, 
deciziile bazate pe primul impuls dau, în general, cele mai bune rezultate, 
logica fiindu-le necesară ulterior, pentru a găsi aplicabilitatea practică a 
deciziei. în cazul în care ei trebuie să ia o decizie dar nu simt nici un impuls, 
este foarte normal să nu decidă nimic. 

Nativilor cu Nodul Nord în Berbec le este util să-şi dezvolte autocontrolul şi 
să recurgă sistematic la introspecţii. Atunci când se rup sau se depărtează de ei 
înşişi, acţionează adesea în maniere extreme; faţă de alţii însă se manifestă ca 
un element luminos: sunt iubitori, săritori şi se sacrifică întotdeauna cu 
uşurinţă. 

Lecţia acestor nativi este să fie altruişti pentru ei înşişi. Nu pare logic, dar e 
practic. A fi ei înşişi fără teama că ar putea răni pe cineva îi ajută la un nivel 
mai profund să se ocupe de propriul lor suflet, de propriile lor calităţi şi defecte, 
de propriile dorinţe, anume ca să se cunoască, anume ca să nu lezeze 
intimitatea celor dragi sau, chiar mai grav, anume ca să nu facă ei lecţiile în 



locul celorlalţi. în existenţa actuală a sosit vremea ca ei să-şi asume curajul şi 
responsabilitatea de a-şi crea propria fericire. 

Din vieţile anterioare, nativii cu Nodul Nord în Berbec vin cu energia de a-i 
ajuta pe alţii, de a le susţine ideile, de a pune în aplicare şi de a le duce la capăt 
proiectele, pentru că aşa înţeleg ei „energia de a finaliza". Totuşi, în această 
încarnare, sarcina lor este să înceapă lucrurile. Ei trebuie să iniţieze, lăsându-i 
apoi pe ceilalţi să finalizeze. Acesta este un mod de a învăţa să-i aprecieze pe 
ceilalţi fără să se subaprecieze pe ei înşişi. Dacă aceştia nu li se alătură, atunci 
pot să-şi asume şi responsabilitatea sfârşitului. 

în procesul cooperării cu ceilalţi, cel mai important lucru este ca ideea 
originală să fie înţeleasă, concretizată şi oferită unei audienţe cât mai 
numeroase. Ca acest lucru să fie posibil, aceşti nativi trebuie să evite orice 
rezistenţă şi să permită altora să-i ajute. Aici este o inversare de rol: deşi ei 
sunt lideri, trebuie să permită altora să-i susţină şi să le promoveze ideile. 

Dacă îşi abandonează rigiditatea şi recunosc talentele celor care îi ajută, 
atunci aceştia îşi vor aduce o şi mai mare contribuţie, iar întregul proiect va fi 
învăluit în iubire şi armonie. Şi nimeni altul nu-i poate înlocui în rolul lor pe 
nativii cu Nodul Nord în Berbec - acela de a descoperi ideile-sămânţă, pe baza 
cărora ceilalţi sa clădească. 

Pentru nativii cu Nodul Nord în Berbec, tot ceea ce este în avantajul lor 
necesită disciplină: a petrece un anumit timp singur, zilnic, a avea câteva 
obiceiuri sau obişnuinţe pentru a-şi consolida viaţa. De exemplu, să devină 
conştienţi de obiceiurile lor alimentare. Ei trebuie să mănânce conştient, 
observând atenţi când corpul lor este înfometat şi urmărind apoi să perceapă 
ce ar dori acest corp să mănânce. 

Aceşti nativi sunt atât de senzitivi, încât, dacă vizualizează că mănâncă o 
anumită hrană, corpul lor le va spune exact dacă acea mâncare îi face să se 
simtă bine, greoi sau energizaţi. Dar ei sunt atât de „rupţi de contactul cu ei 
înşişi", încât chiar şi acest demers se poate dovedi o încercare grea, cel puţin la 
început. 

Autodisciplina nu constituie o pedeapsă ci, dimpotrivă, o practică. Ea implică 
întărirea organismului pentru a dobândi putere, sănătate şi bună dispoziţie. 
Totodată, ea se poate dovedi un instrument în descoperirea propriei identităţi. 
Practicarea conştientă a autodisciplinei îl va trezi pe războinicul din ei într-un 
mod echilibrat şi armonios. 

Aceşti nativi au trăit atât de multe vieţi identificându-se cu alţii, încât au 
ajuns să confunde „centrul" lor cu cel al fiinţei iubite. Ei sunt hipersenzitivi faţă 
de starea ei fiindcă ea se află, de fapt, în „centrul" lor. Astfel, dacă această 
fiinţă este nefericită sau nemulţumită, nativii cu Nodul Nord în Berbec vor simţi. 
Ei pot să-şi consume tot timpul şi toată energia străduindu-se s-o facă fericită, 
anume ca propria lor stare de bine şi de mulţumire să rămână neperturbată. 

Să reţinem, însă, că nimeni nu-şi poate asuma responsabilitatea de a-l face 
pe celălalt fericit. Cineva poate, cel mult, să-l liniştească pe cel drag, 
adăugându-i un „ingredient" care să-i schimbe temporar starea; dar această 



stare nu va fi deloc de durată sau, pe de altă parte, un nativ cu Nodul Nord în 
Berbec nu va avea cum să rămână, o viaţă, lângă o fiinţă, numai ca s-o 
scutească de stări proaste. 

Din multe puncte de vedere, se poate spune că ei nu interacţionează deloc 
cu celălalt, ci cu relaţia dintre ei şi celălalt. Ceea ce nu înseamnă deloc că fiinţa 
apropiată - sau ei înşişi - evoluează. Relaţia nu este o entitate; ea nu poate 
evolua, dacă nu evoluează cele două persoane. Un alt neajuns, cauzat de faptul 
că nativii cu Nodul Nord în Berbec se concentrează asupra relaţiei în loc să se 
concentra asupra persoanei, este că ei nu pot să valideze cu adevărat 
identitatea fiinţei apropiate. Dacă aceşti nativi cred în capacitatea fiinţei 
apropiate de a acţiona autonom - în loc să-l încurajeze, să-l liniştească 
permanent sau să-i „aranjeze pantalonii" - atunci ei vor reuşi să-i remarce 
celuilalt forţele şi atunci da, e chiar necesar să-l încurajeze ca el/ea să-şi 
utilizeze aceste forţe. Această atitudine pregăteşte terenul pentru privirea către 
şi în ei înşişi la un nivel mai profund, ca să-şi descopere acolo propriile resurse 
şi ca să-şi urmeze propriile impulsuri în direcţia evoluţiei. 

Dependenţa de armonia dintre ei şi ceilalţi (în special în relaţia de cuplu) 
este elementul de primă importanţă în această viaţă pentru nativii cu Nodul 
Nord în Berbec. De fapt, problema poate implica nu doar dependenţa, ci 
inclusiv identificarea totală cu fiinţa apropiată şi, uneori, cu toţi oamenii care 
înseamnă ceva pentru ei. Aceşti nativi ajung adesea să se identifice atât de 
mult cu cei dragi, încât sunt copleşiţi de stările lor emoţionale. Ei îl tratează pe 
celălalt ca pe o extensie a lor şi ajung să-şi piardă răbdarea tot căutând să-l 
facă „să se îndrepte”, astfel încât ei să se simtă din nou confortabil în sinea lor. 

Pentru a evita un astfel de comportament, au nevoie să-i respecte pe ceilalţi 
suficient de mult pentru a le lăsa dreptul de a-şi trăi stările emoţionale fiindcă, 
în acest fel, oamenii ating un nivel mai profund de conştiinţă afectivă. în plus, 
aceşti nativi pot înţelege mult mai bine ce se petrece cu fiinţa iubită dacă se 
distanţează puţin de ea. De aceea, este de importanţă crucială pentru ei să 
aibă un spaţiu al lor, înconjurat de lucruri personale, în care să meargă atunci 
când s-au identificat prea mult cu fiinţa apropiată - un loc unde pot fi singuri. 

Aceşti nativi nu vor putea niciodată să se bucure de liniştea interioară câtă 
vreme refuză să recunoască atât „graniţele" propriei fiinţe cât şi pe cele ale 
fiinţei iubite, permiţând ca o altă persoană să fie „centrul" lor. Aceasta este 
lecţia lor: chiar şi în condiţii ideale, este imposibil să ai linişte dacă altcineva 
rămâne în centrul tău. Nimeni dintre noi nu ştie, de fapt, ce anume îl face pe 
celălalt să se simtă bine şi, dacă ne luăm această răspundere, îl lipsim de şansa 
ca el să se descopere pe sine şi să se împlinească. 

în căutarea unei fiinţe care să le fie apropiată sau pentru orice altă relaţie 
mai strânsă, nativii cu Nodul Nord în Berbec merg, dintr-o tendinţă a 
subconştientului, către relaţia în care ei să „se dizolve", să se „scufunde" total 
în cealaltă persoană, astfel încât să fie „în deplină siguranţă". Aceasta este 
vechea teorie a lui o jumătate + o jumătate = un întreg", dar ea nu este 
valabilă în cazul acestor nativi. în actuala existenţă ei vor învăţa că, în realitate, 



„un întreg + un întreg = o echipă sănătoasă". 

Totuşi, până devin conştienţi de acest fapt, ei vor urmări să găsească pe 
cineva cu care să se poată identifica şi apoi vor revărsa toată iubirea şi sprijinul 
lor asupra acelei persoane. Dar, dacă ei caută, de pe această poziţie, o fiinţă 
apropiată, nu vor obţine niciodată un rezultat bun, pentru că, adesea, sunt 
atraşi de oameni care abuzează de ei sau care îi mint. De aceea trebuie să se 
concentreze asupra lor înşişi şi nu asupra altora. 

Nativii cu Nodul Nord în Berbec sunt atât de deprinşi, din vieţile anterioare, 
cu bucuriile venite din relaţia cu fiinţa iubită, încât ei asociază inconştient faptul 
de a fi fericit cu faptul de a avea o relaţie dătătoare de fericire pentru fiecare 
dintre cei doi. în această viaţă ei vor să facă totul împreună cu fiinţa apropiată, 
întotdeauna. Sunt oameni veseli din firea lor, dar dincolo de suprafaţa unei 
relaţii bazate pe sentimente de dependenţă are loc o mare pierdere de energie. 
Nevoia nativilor cu Nodul Nord în Berbec de a li se da atenţie şi de a fi incluşi în 
identitatea celuilalt nu cunoaşte limite. 

Nativii cu Nodul Nord în Berbec sunt, uneori, atât de obsedaţi de pace şi de 
armonic, încât îşi strică în mod nesăbuit relaţiile datorită tendinţei lor de a evita 
orice fel de conflict. De câte ori prevăd aşa ceva, în loc să-l rezolve în faza de 
început, ei îl amână până când devine inevitabil. întotdeauna îi reţine teama că 
au alt punct de vedere decât cel al fiinţei apropiate. Dacă nu tratează imediat 
problema, mintea lor amplifică diferenţa până la a considera că ea devine 
definitiv separatoare. 

Din cauza faptului că în alte vieţi s-au simţit manipulaţi şi s-a abuzat de ei în 
relaţiile cu ceilalţi, în actuala existenţă nativii cu Nodul Nord în Berbec se tem 
de relaţii, în general, şi de căsătorie, în special, recunoscând că au tendinţa să 
dea prea mult, ei rămânând mereu în pierdere. Astfel că, deşi sunt foarte 
dornici de relaţii, ceva îi reţine, preferând o viaţă singuratică în locul riscului de 
a-şi pierde libertatea. Cu toate că, sub multe aspecte, sunt candidaţi naturali 
pentru căsătorie, se poate ca ei să-şi saboteze, dintr-o pornire a 
subconştientului, relaţiile apropiate, înainte de a ajunge în etapa în care să facă 
un angajament. Sau se poate ca ei să se convingă singuri că, atâta timp cât 
tânjesc după o fiinţa iubită, deşi au cel puţin o relaţie de cuplu, înseamnă că nu 
au găsit persoana potrivită. 

Există diverse soluţii (specifice vremurilor moderne) pentru ezitările lor: să 
aibă o relaţie monogamă, dar ambii să locuiască separat, sau să locuiască 
împreună cu fiinţa dragă fără să încheie nici măcar un angajament formal. 
Căsătoria poate fi benefică pentru ei dacă, mai întâi, şi-au dobândit şi dezvoltat 
personalitatea şi libertatea interioară, şi apoi să înveţe cum să interacţioneze 
cu fiinţa apropiată în termeni de interdependenţă şi cooperare. 

Ca relaţia lor cu fiinţa iubită să fie reuşită, nativii cu Nodul Nord în Berbec 
trebuie să înveţe valoarea de a acţiona pe cont propriu în direcţia care le 
conferă satisfacţie personală. In acest caz, ei nu-şi vor mai „împărţi energia” 
doar cu o singură persoană ca să fie fericiţi, ci îşi vor lărgi aria de cuprindere şi 
vor interacţiona cu mulţi oameni, diferiţi, dezvoltându-şi şi consolidându-şi în 



acelaşi timp propria identitate, ceea ce le va crea o reală fericire. După aceea, 
maturizaţi relaţional, ei pot să intre în legătură cu fiinţa iubită, fiindcă acum 
fiecare dintre cei doi are ceva de oferit. Deoarece şi-au încărcat bateriile în 
afara relaţiei, ei dispun de mai multă energie „de schimb” în cadrul relaţiei. 

Dar nativilor cu Nodul Nord în Berbec nu le este întotdeauna clar ce vor să 
facă. Lor le este mult mai dificil să se hotărască decât nativilor din alte grupuri 
nodale, care cunosc foarte bine şi ce vor ceilalţi, şi ce vor ei, precum şi ce ar fi 
corect în orice situaţie. 

Evident, cântărirea tuturor acestor consideraţii ia timp. Dacă nativii cu Nodul 
Nord în Berbec acceptă să ia o decizie pripită, atunci vor fi cel puţin 
nemulţumiţi de rezultate. Ei nu-şi permit „să fie îmboldiţi"! Dacă situaţia 
conţine şi o componentă emoţională, ei îşi pierd claritatea şi devin susceptibili; 
practic, sunt incapabili să se lase duşi de curent". De reţinut, aşadar, ca aceşti 
nativi trebuie să evite a lua decizii sau a accepta ceva sub presiunea emoţiei 
sau a momentului, tocmai pentru a avea astfel timp să-şi regăsească echilibrul 
şi claritatea. 

Egoismul este o însuşire negativă care nu mai trebuie pusă în discuţie. 
Nativii cu Nodul Nord în Berbec însă au exagerat în vieţile anterioare altruismul, 
astfel că, în această viaţă, trebuie să dezvolte în mod conştient simţul măsurii 
sau discernământul relaţional, atât în ceea ce priveşte manifestarea altruistă, 
cât şi în ceea ce priveşte cealaltă extremă - egoismul. Poate fi dificil pentru 
aceşti nativi să-şi acorde lor înşişi primul loc. Ei ajung să fie atât de fixaţi asupra 
celorlalţi, încât, uneori, corpul lor are atunci cu adevărat o reacţie exagerată, 
pentru a-i forţa să-şi acorde cu adevărat atenţie. 

Bucuria descoperirii proprii persoane, este în viaţa aceasta una dintre cele 
mai înalte trăiri ale nativilor cu Nodul Nord în Berbec. Cea mai bună tehnică 
pentru a se descoperi cu adevărat este curajul de a-şi urma impulsurile, 
deoarece această atitudine le va dinamiza vitalitatea. Stilul lor seamănă cu cel 
al berbecului (lovind uneori cu capul, încercându-şi norocul şi rănindu-se), dar, 
în acest fel, descoperă cine sunt cu adevărat. Acest proces implică să-şi asume 
riscuri şi să exprime diferite faţete ale personalităţii lor şi constituie motivul 
fundamental, conştientizat, din spatele fiecărei acţiuni; însă, indiferent de 
situaţie, li se va dezvălui de fiecare dată câte ceva despre natura lor reală. 

Dacă aceşti nativi vor reuşi să se vadă cu ochii celorlalţi, ei vor vedea, de 
fapt, ceea ce cred sau vor ceilalţi ca ei să fie - dar nu ceea ce sunt ei în 
realitate. Ei ajung să afle cu adevărat cine sunt abia când încep să-şi exprime 
impulsurile interioare şi să-i ajute pe ceilalţi să le cunoască sufletul şi caracterul 
- practic, potenţialul lor real, apt de manifestare. Dacă se împotmolesc în 
imaginea percepută prin ochii altora, îşi slăbesc încrederea de a lua decizii în 
conformitate cu propria natură. Dar, atunci când se văd pe ei înşişi prin propriii 
lor ochi, ei reuşesc să facă acţiunile care le conferă satisfacţie, energie şi 
susţinere, simţindu-se astfel încrezători şi hrăniţi. Vor învăţa, astfel, că purtarea 
lor nu trebuie să fie întotdeauna „logică" şi că nu sunt obligaţi să se justifice pe 
ei înşişi sau deciziile pe care le iau. 



Trebuie, de asemenea, să-şi comute atenţia de la senzitivitatea faţă de 
trebuinţele şi emoţiile altora, la senzitivitatea faţă de interiorul lor. Dacă îşi 
dezvoltă această deprindere, atunci vor începe să trăiască în conformitate cu ei 
înşişi. Numai dacă se respectă şi se preţuiesc, vor fi trataţi în mod 
corespunzător şi de către ceilalţi. Autorespectul presupune să le facă celorlalţi 
cunoscute trebuinţele şi aşteptările lor specifice, indiferent de natura relaţiei în 
care se află, astfel încât vor atrage oameni care rezonează cu sistemul lor de 
valori şi care le vor oferi ceea ce au nevoie. 

Nativii cu Nodul Nord în Berbec trebuie să înveţe să-şi reorienteze către 
propria fiinţă puterea de a iubi. Unul dintre motivele pentru care ei amână să se 
dezvăluie celorlalţi este că nu sunt siguri pe ei înşişi. Acest neajuns poate fi 
depăşit printr-o mai mare încredere în fiinţa lor şi printr-un mai mare şi 
constant curaj de a le permite celorlalţi să-i cunoască în profunzime. Chiar 
dacă, la nivel subconştient, ei resimt acest act ca pe un mare risc (a te dezvălui 
în totalitate înseamnă a deveni vulnerabil la posibilele agresiuni afective ale 
celorlalţi), aceşti nativi pot să-şi reconsidere oricând experienţa de viaţă pentru 
a observa că metodele prin care au urmărit să se armonizeze relaţional nu au 
dat rezultate. Acum, dacă vor ca rezultatul să fie altul (cel bun, desigur!), şi 
metodele de a interacţiona cu oamenii trebuie să fie şi ele altele. 

lubindu-se pe ei înşişi, ei se susţin în a-şi împlini propriile vise. Atunci când 
ajung să se iubească suficient de mult pentru a dori cu adevărat ca ideile lor să 
dea roade, ei vor realiza că acest lucru este posibil numai dacă sunt şi oneşti. 
Atunci, energia relaţiei îi va susţine, în loc să li să opună. Dacă temerile îi vor 
face să creadă că se confruntă cu o opoziţie, ele trebuie depăşite tocmai ca ei 
să-şi vadă visele cu ochii. Deoarece nu au nimic de ascuns, îşi pot concentra 
întreaga energie în direcţia în care vor să meargă şi pot chiar beneficia de 
sprijinul ce li se acordă pentru realizarea planurilor pe care şi le-au făcut. 

Pentru a dobândi o atitudine pozitivă la modul constructiv, nativii cu Nodul 
Nord în Berbec trebuie să conştientizeze şi să depăşească atitudinea de „omul 
cel amabil", care a fost trăsătura lor de caracter în vieţile anterioare. Pentru a 
permite noii lor identităţi autentice să prindă contur, ei trebuie să se exprime 
aşa cum simt, evitând prejudecăţi precum „asta se cuvine" sau „asta nu se 
cuvine” să facă. Cu alte cuvinte, trebuie doar să fie spontani şi să spună ce au 
de spus. 

în loc să aştepte opinia altora, ei trebuie să acţioneze imediat, motivaţi de 
primul impuls, care este întotdeauna cel mai „curat", nepervertit de emoţii sau 
mentalităţi. Acţionând în conformitate cu el, vor beneficia totodată de forţa şi 
energia cu care acest impuls vine încărcat. 

Un alt aspect al atitudinii pozitive este ca aceşti nativi să facă celorlalţi 
cunoscute „graniţele" identităţii lor, apărându-şi în acelaşi timp poziţia ca 
nimeni să nu abuzeze de ei. Ei presupun că oamenii îi vor trata cu sensibilitate, 
din iubire, dar nu întotdeauna este aşa. în această direcţie, ca să se apere de 
un eventual eşec, e bine ca ei să se iubească suficient şi să nu permită nimănui 
să-i rănească. 



Există o poveste despre un Maestru iluminat care călătorea prin India. El a 
ajuns într-un sat în care a observat că acolo nici un copil nu se juca afară. 
„Unde sunt copiii?”, a întrebat Maestrul, „învăţătorule, în pădure este un şarpe 
uriaş care vine noaptea şi-i mănâncă - a răspuns unul dintre săteni. Ajută-ne, te 
rugăm!" Atunci Maestrul s-a dus în pădure şi a chemat şarpele: „Şarpe, vino în 
faţa mea!". Fiindcă toate fiinţele se supun unui Maestru iluminat, şarpele a ieşit 
din ascunzişul lui. „Şarpe, nu este bine că mănânci copiii acestui sat. încetează 
să mai mănânci de acum încolo vreun copil!”, l-a mustrat Maestrul. Şarpele s-a 
ruşinat şi a răspuns: „Da, învăţătorule!”. Maestrul iluminat a continuat să 
călătorească şi, peste zece ani, a ajuns în acelaşi sat unde a văzut copii de 
toate vârstele. Dar într-un colţ a observat un grup de copii ocupaţi cu o 
activitate intensă. El s-a apropiat şi l-a găsit pe şarpe înconjurat de copii, rănit 
şi aproape mort din cauza torturilor la care ei îl supuneau. Maestrul i-a alungat 
şi i-a spus şarpelui: „Prietene, cum de ai lăsat să ţi se petreacă aşa ceva?”. 
Şarpele a răspuns: „învăţătorule, tu mi-ai spus că nu trebuie să mai mănânc 
copii”. Atunci Maestrul a oftat: „Vai, şarpe prost, ţi-am cerut să nu muşti, nu să 
nu sâsâi!”. 

Aceasta au de învăţat nativii cu Nodul Nord în Berbec: să „sâsâie” încă de la 
primele semne ale abuzului într-o relaţie, ori de câte ori le este rănită 
sensibilitatea, ori de câte ori au nevoie de mai mult sprijin. Dacă simt că se 
profită de ei, mai întâi să spună că vor să se retragă din relaţie, şi abia după 
aceea să şi facă acest lucru, indiferent despre ce fel de retragere este vorba - 
fizică sau afectivă. Dacă se ajunge la abuz fără ca nimeni să semnaleze 
aceasta, atunci relaţia va avea efecte negative pentru toţii membrii ei. 

Un obiectiv major pentru nativii cu Nodul Nord în Berbec este să înveţe să 
aibă încredere în ei înşişi, să fie ei înşişi, să interacţioneze cu ceilalţi în aşa fel 
încât să nu se transforme în sistemul lor de susţinere. în relaţii se vor bucura 
întotdeauna de iubire şi corectitudine daca vor avea curajul să se comporte 
onest şi firesc, aşa cum sunt ei cu adevărat. Aceasta înseamnă să se încreadă 
în înţelepciunea lor intuitivă ce emană dintr-o foarte profundă iubire. 

Au nevoie de curaj, de voinţa de a experimenta, de suficientă încredere 
pentru a risca, deoarece nu sunt obişnuiţi să conducă şi au tendinţa de a da 
înapoi dacă cineva, iniţial, li se opune, periclitându-şi propriile rezultate sau 
chiar un eventual succes. Ideile lor sunt originale şi înnoitoare, de aceea, 
adesea, prima reacţie a celorlalţi este, într-adevăr, rezerva faţă de ele. Oamenii 
au aproape întotdeauna rezerve faţă de o idee nouă, fiindcă ea înseamnă 
schimbare. Este o reacţie naturală şi una dintre însuşirile unui conducător este 
să ştie acest lucru. Dacă nativii cu Nodul Nord în Berbec continuă să „facă 
demonstraţii de credibilitate" şi să-şi urmeze impulsurile interioare, atunci vor 
constata că, adesea, ceilalţi se vor adapta şi le vor susţine decizia. 

Actuala existenţă le rezervă bucuria descoperirii propriei individualităţi. 
Viaţa este o aventură; dacă au curajul s-o vadă astfel şi să-şi concretizeze 
impulsurile spontane şi ideile, atunci va creşte în ei sentimentul împlinirii şi al 
fericirii. 



Aceşti nativi trebuie să abandoneze îndoiala faţă de propriile lor 
disponibilităţi şi să înceapă a fi ei înşişi, acţionând în conformitate cu pornirile 
spontane. Dacă îşi asumă să-şi clădească propria fericire, urmând, în mod activ, 
direcţia prin care să-şi atingă scopul, atunci vor fi conduşi către activităţi şi/sau 
persoane care le vor îndeplini cerinţele. Este suficient să facă ei primul pas, 
întrucât Dumnezeu le va sugera după aceea, întotdeauna, acţiunea justă care 
urmează. 

De exemplu, o nativă cu Nodul Nord în Berbec a visat, de ani de zile, la o 
legătură romantică potrivită. Dar lipsa oricărui iubit potenţial a făcut ca ea să 
aibă doar câteva relaţii dezastruoase. Nefericirea şi depresia au determinat-o 
să apeleze la antidepresive. în final, ea a abandonat fantezia de a-l mai aştepta 
pe Făt-Frumos şi a început să se ocupe de activităţi care i-au adus în cele din 
urmă încredere şi fericire. Practic, s-a implicat mai activ în concret. Jogging-ul 
era o sursă de bucurie pentru ea, dar, dimineaţa devreme, pe întuneric, când 
erau orele cele mai potrivite pentru programul ei, nu-i plăcea să alerge singură, 
în loc să amâne jogging-ul până ce urma să găsească pe cineva cu un orar 
similar, ea a anunţat în ziarul local că e în căutarea unui partener de jogging. 
Au răspuns patru persoane, ea a început să alerge împreună cu ei, iar unul 
dintre bărbaţi s-a dovedit a fi exact Făt-Frumosul dorit! Dar aceasta s-a 
petrecut după ce ea a încetat să mai aştepte rezolvări din partea altora şi s-a 
decis să-şi rezolve singură trebuinţele, într-un mod direct şi dinamic. 

Nativii cu Nodul Nord în Berbec pretind întotdeauna că totul este bine. Ei se 
simt vinovaţi dacă au emoţii negative. Deoarece nu au răbdare să se cunoască 
în profunzime, ei nu sunt întotdeauna conştienţi de reacţiile lor emoţionale şi 
nici de momentul în care acestea apar. Uneori, ei trăiesc o anumită emoţie, dar 
nu-şi dau seama de ea decât câteva săptămâni mai târziu, când îşi reamintesc 
totul şi realizează abia atunci că au fost chiar supăraţi. Se poate ca un prieten 
să-i întrebe: „Cum a fost luna ianuarie?", iar ei să spună: „Acum, după ce ai 
pomenit de ea, îmi dau seama că m-am simţit singur şi deprimat". Dar, în 
ianuarie, dacă i-ar fi întrebat cineva cum se simt, ei ar fi răspuns: „Foarte 
bine!". 

De aceea, este în avantajul lor să-şi acorde „momente de răgaz", în mod 
sistematic, pentru a sesiza ce se petrece în interiorul lor. Dacă nu sunt 
conştienţi de trăirile lor emoţionale, atunci, adesea, ei reacţionează la diverse 
situaţii într-un mod iraţional, care îi surprinde inclusiv pe ei. Dacă lucrurile se 
desfăşoară aşa, tendinţa lor este să se oprească, să retrăiască acea emoţie şi 
să reflecteze, pentru a putea acţiona într-un mod mai raţional. Acest 
comportament este eficient, în special dacă ei îl fac cunoscut celuilalt: „Ceva 
mă deranjează, dar nu sunt sigur ce anume”. Astfel, îşi recunosc sincer trăirile 
emoţionale, fără a-i reproşa celuilalt ceva. Şi chiar dacă ei se manifestă 
exploziv, pot spune după aceea: „Ceva m-a deranjat. Nu ştiu ce anume, dar mă 
voi gândi şi-ţi voi spune”. Chiar şi după aceea, această precizare este de folos. 

Uneori, aceşti nativi sunt cruzi şi duri, fapt care le creează, câteodată, 
satisfacţie. Este un resentiment de natură karmică - în prea multe existenţe 



anterioare au fost „amabili" pe cheltuiala lor. De aceea, acum, din senin, ei se 
pornesc să certe pe cineva care le este apropiat - cineva pe a cărui iubire ei pot 
conta oricum. Dau frâu liber mâniei, dar apoi îşi cer scuze. La nivel subconştient 
ei se asigură că aceşti oameni îi iubesc necondiţionat (aşa cum ei, atât de des, 
i-au acceptat pe alţii), astfel ca să se poată accepta mai bine pe ei înşişi. 

în viaţa aceasta, nativii cu Nodul Nord în Berbec au de învăţat să integreze 
şi să controleze emoţiile negative precum mânie, invidie, resentiment. Este 
sănătos pentru ei dacă le exprimă. Iile reprezintă energii pe care şi le-au refulat 
în vieţile anterioare ca să conlucreze cu ceilalţi, iar acum cer să li se dea 
atenţie. Aceste emoţii negative reprezintă forţa lor, dar într-o formă brută, 
nerafinată. Furia, mânia şi dominarea sunt toate energii Yang (energie 
masculină, solară, afirmativă, de ordonare) care a fost atât de intens reprimată. 
Acum ei trebuie să se branşeze la această energie şi s-o echilibreze în fiinţa lor 
prin blândeţea şi sensibilitatea pe care le-au dezvoltat atât de bine în 
încarnările anterioare; aceasta va facilita exprimarea armonioasă a naturii lor 
războinice. 

Un program regulat de exerciţii fizice le poate fi de mare ajutor în acest 
proces. A lua lecţii de arte marţiale este o alegere perfectă pentru eliberarea şi 
controlarea acestei energii intense care, exprimată în mod consecvent şi 
constructiv, nu se va manifesta neadecvat. Aceşti nativi au nevoie de exerciţii 
fizice grele, precum gimnastică aerobică, box, tenis - activităţi conforme cu 
natura lor marţiană - şi ei se simt minunat când le practică! 

Nativii cu Nodul Nord în Berbec au aversiune faţă de competiţie, dar, în 
realitate, competiţia le este foarte bună. Devin nervoşi ori de câte ori când îi 
văd pe alţii înscrişi în „aceeaşi cursă” dar, dacă intră într-o întrecere, în mod 
garantat manifestă tot ce au mai bun şi se descurcă excelent. Atunci are loc o 
confruntare cu refulările din vieţile anterioare. E posibil să le fie frică să piardă 
însă, reanalizându-şi experienţa din trecut, vor fi întotdeauna capabili să scape 
de această teamă, descoperind că bucuria provocată de faptul că adversarul a 
câştigat îi înnobilează şi-i purifică. Dacă ei câştigă, atunci se simt bine şi „îşi 
poartă” victoria într-un mod „agreabil". Astfel, atâta timp cât doresc să câştige, 
ei chiar câştigă, - cu condiţia ca transcenderea fricii de competiţie să se facă 
într-o manieră spirituală. 

Dacă aceşti nativi simt că există ceva pentru care merită să lupte, atunci le 
place, într-adevăr, să intre într-o dispută sau într-o întrecere. Competiţia poate 
fi inclusiv cu ei înşişi. In loc să renunţe după şapte kilometri, ei trebuie să 
urmărească să continue cursa, fiindcă aceasta înseamnă că au realizat ceva 
care le dovedeşte cât sunt de puternici şi de capabili. De asemenea, faptul că 
alţii au anu-î mite rezultate, le dă impulsul de a experimenta ceva nou. în acest 
fel, ei se compară cu ceilalţi într-un mod pozitiv, care le stimulează evoluţia. 

Nativii cu Nodul Nord în Berbec trebuie să înveţe să recurgă la. propria 
putere şi să se bazeze pe ea în orice fel de relaţie umană. 1 Uneori, se sperie 
văzând cât de puternici pot fi când sunt „prezenţi" in corpul lor şi centraţi 
complet în propria identitate. Lor le este încă ruşine şi se tem să se exprime. 



Dacă nu se bazează pe propria Putere, aceasta este adesea din cauză că 
mintea lor se teme să nu greşească. 

Nu „a greşi” este problema pentru aceşti nativi. Lor le este teamă că, dacă 
nu au dreptate, atunci puterea lor riscă să fie dezaprobată. Dar. dacă ei privesc 
înapoi, către situaţiile în care au acţionat după opinia proprie şi au greşit, atunci 
vor simţi totuşi o confirmare, fiindcă au luat atitudine şi au descoperit ceva nou 
despre ei înşişi. A fi branşat la propria putere şi a lua o atitudine anume sunt 
aspecte mai importante decât rezultatul. 

Ei trebuie să-şi urmeze impulsurile şi să pornească la acţiune - acest fapt 
contează pentru ca ei să aibă o atitudine corectă faţă de ei înşişi. Atunci îşi vor 
descoperi puterea şi vor fi fericiţi că trăiesc, deoarece se simt implicaţi în 
evenimente. Dacă aceşti nativi îşi exprimă dorinţele şi se ghidează după 
propriile idei, se vor simţi entuziasmaţi. 

Nativii cu Nodul Nord în Berbec au trăit multe vieţi susţinându-i pe alţii şi în 
situaţia de a fi conduşi. în această încarnare, este nevoie ca ei să conducă: mai 
întâi să se conducă pe ei înşişi, iar apoi pe alţii - ceea ce favorizează „ieşirea la 
scenă" a războinicului din ei. 

încă de la vârste fragede, ei au tendinţa de a obţine gratificaţie muncind în 
domenii neobişnuite, efectuând munci pe care alţii, de obicei, nu le fac. Aceasta 
îi poate duce către poziţii în care ei prestează o muncă mai grea; dar, în 
procesul de a deveni competent în acel domeniu, ei au mult de câştigat în ceea 
ce priveşte dezvoltarea şi evoluţia personală. Ei ezită să efectueze munci în 
care nu ar fi decât „unul dintre angajaţi", indiferent de beneficiile materiale 
posibile - atât este de important pentru ei să se detaşeze ca individualitate. 
Atunci când analizează ceva, au un punct de vedere uşor diferit de cel al 
majorităţii şi le place să fie „diferiţi" în orice privinţă. 

Unul dintre motivele principale ale „bucuriei de a conduce" pentru nativii cu 
Nodul Nord în Berbec este că le place să-şi manifeste individualitatea în 
beneficiul altora. Dacă sunt şefi, ei pot controla atmosfera de lucru şi pot induce 
o stare psihică bună pentru cei din jurul lor. 

Datorită atât de multor încarnări anterioare în care au fost susţinători pentru 
alţii, ei ştiu, din naştere, să-i susţină pe ceilalţi, deoarece sunt sensibili şi cunosc 
ce le trebuie celorlalţi pentru a fi fericiţi. Deoarece noi toţi proiectăm, dintr-o 
pornire subconştientă, imaginea că toţi sunt asemenea nouă, aceşti nativi îşi 
imaginează că oricine ştie ce înseamnă a susţine pe cineva. De aceea, dacă 
ajung să-i conducă pe alţii, ei nu înţeleg de ce nimeni nu-i susţine în mod 
adecvat. Doar ei le oferă, în definitiv, direcţionarea, ideea, cadrul pentru 
activitate - chiar şi o stare psihică bună! 

Motivul pentru care ceilalţi nu le oferă în schimb susţinere este că ei nu 
cunosc „secretul” de a fi un bun susţinător. De aceea, când se află în postura 
de şef, nativii cu Nodul Nord în Berbec trebuie să-şi concentreze atenţia, 
conştient, asupra a ceea ce le trebuie din partea celorlalţi pentru a se simţi 
susţinuţi. In loc să aştepte tăcuţi ca ceilalţi, să fie sensibili la trebuinţele lor, ei 
trebuie să comunice direct şi obiectiv ce vor. în loc să le arate celorlalţi ce 



greşeli fac sau să le spună că i-au dezamăgit, nativii cu Nodul Nord în Berbec 
trebuie să indice în mod pozitiv metoda necesară. Astfel, ei le vor permite 
celorlalţi să evolueze şi să înveţe cum să fie susţinători pentru altcineva. 

Una dintre sarcinile din această viaţă ale nativilor cu Nodul Nord în Berbec 
este să-i înveţe pe alţii (şi în primul rând pe fiinţa iubită) cum să iubească şi 
cum să fie sensibili faţă de alte persoane; cum să-i îndrume în mod creator pe 
ceilalţi ca ei să devină, la rândul lor, buni susţinători. O persoană care oferă 
susţinere trebuie să fie conştientă de celălalt, tot timpul. Aceasta cere efort, dar 
este lucrul care îi face pe oameni să se simtă susţinuţi. Este o parte dintr-o 
cunoaştere pentru care nativii cu Nodul Nord în Berbec au o dotare unică în 
scopul de a o împărtăşi. Fiind ei înşişi, ei îi învaţă pe ceilalţi cum să susţină pe 
cineva prin iubire şi compasiune. 

Nativii cu Nodul Nord în Berbec au tendinţa de a fi tipul „codependent" 
clasic. în vieţile anterioare au simţit că sunt abandonaţi şi au dezvoltat această 
dependenţă de alţii pentru a-şi satisface dorinţele, în această încarnare, ei vor 
să-şi dezvolte individualitatea independentă, dar fără să se închidă faţă de 
beneficiile unei relaţii apropiate. Pentru a avea succes, ei trebuie să-şi vadă 
relaţiile în termeni de interdependenţă - în care doi oameni se ajută unul pe 
altul să se dezvolte autonom, încurajându-se reciproc în capacitatea de a se 
descurca singuri. Apoi, fiind împliniţi în ei înşişi, ei pot trăi aventuri separate, în 
corespondenţă cu identitatea unică a fiecăruia, şi vor avea de împărtăşit unul 
altuia două lumi diferite de experienţe. 

O relaţie sănătoasă este aceea în care doi oameni susţin fiecare identitatea 
celuilalt, ca individualitate separată, în timp ce lucrează pentru un scop comun, 
în loc să fie „prinşi" în dinamica relaţiei, fiecare va rămâne, în mod conştient, 
pe picioarele lui conlucrând totodată cu celălalt. 

Aceşti oameni au trăit multe încarnări în care i-au susţinut pe alţii, fără să se 
gândească la ei înşişi. De aceea, ei au tendinţa de a privi cu neîncredere 
instinctul care le spune că au dăruit prea mult, dincolo de punctul de echilibru, 
fapt care îi secătuieşte de forţă vitală. De regulă, ei nu-şi dau seama de 
pierderea de energie atât timp cât celălalt este lângă ei; dar, când rămân 
singuri, se simt secătuiţi. în această viaţă, ei trebuie să înveţe „să fie pe 
recepţie” cu ei înşişi şi să permită simţului lor interior de moderaţie să 
stabilească măsura dăruirii. Procesul de a împărţi energia trebuie să fie mutual 
regenerator. 

în definitiv, analogic vorbind, dacă vrem să dăruim cuiva ouă de aur, trebuie 
ca gâscă să fie în viaţă şi sănătoasă. în vieţile anterioare, aceşti oameni au 
dăruit toate ouăle de aur şi apoi au dăruit şi gâscă! Acum, gâscă trebuie 
îngrijită ca să devină puternică şi sănătoasă, astfel încât ei să poată dărui ouăle 
de aur fără a deteriora sursa şi starea acesteia. 

într-o relaţie de la om la om, evitarea codependenţei nu înseamnă „a da ce 
trebuie" fiinţei dragi ori de câte ori are nevoie de ceva, ci dimpotrivă, a o 
încuraja să conştientizeze că (1) ea are din belşug abilitate şi energie ca să se 
descurce singură; şi (2) că sunt şi alte persoane cu care poate colabora pentru 



a primi susţinere. De exemplu, fiinţa apropiată doreşte ca picturile sale să fie 
expuse la galeria de artă. în loc de „a-i sări în ajutor" şi a da telefon la galeria 
de artă, nativii cu Nodul Nord în Berbec îi pot sugera să ceară ajutor unui 
prieten, să angajeze pe cineva sau să apeleze la un agent. Astfel, nativii cu 
Nodul Nord în Berbec se vor putea ocupa, în schimb, de propriile interese. 

Tranziţia de la codependenţă la interdependenţă este un proces de 
parcurgere a trei stadii: (1) stadiul de codependenţă - când doi oameni sunt 
conectaţi total unul cu celălalt şi îşi compensează unul altuia slăbiciunile, astfel 
încât echipa să poată supravieţui; (2) stadiul de independenţă - când fiecare 
este complet autonom; fiecare îşi asumă cu totul răspunderea pentru proiectele 
sale, pentru bani şi supravieţuirea de zi cu zi; (3) stadiul de interdependenţă - 
când o persoană, independentă şi autonomă în obţinerea drepturilor sale, se 
uneşte cu o altă persoană, independentă şi puternică, pentru a forma o relaţie 
de susţinere mutuală şi pentru a colabora în vederea realizării unor scopuri 
comune. 

Când nativii cu Nodul Nord în Berbec ating nivelul de evoluţie personală de 
la care sunt pregătiţi pentru relaţii de interdependenţă, atunci ei încep, cu 
adevărat, să strălucească! 

Sinteză 

Nodul Nord în Berbec - Nodul Sud în Balanţă 

Aceşti nativi trebuie să înveţe să acţioneze pentru ei înşişi. Lor le este mult 
mai uşor să-i lase pe alţii să acţioneze pentru ei. De fiecare dată când caută să 
acţioneze singuri, fie cineva profită de ei, fie ei ajung să înnebunească de cap 
pe cineva. 

Relaţia dintre Nodul Nord din Casa I şi Nodul Sud din Casa a VII -a 
armonios manifestată - Nativul este onest faţă de sine şi atrăgător faţă de 
ceilalţi. El dovedeşte, deopotrivă, grijă excesivă pentru fiinţa iubită şi atenţie 
faţă de propria bunăstare. 

Greşeala caracteristică - Aceşti nativi nu sunt raţionali atunci când este 
vorba despre relaţii interumane. 

Justificarea greşelii - Aceşti nativi au un atât de mare ataşament faţă de 
nevoia lor de a fi corecţi cu toată lumea, încât cedează în faţa voinţei altora, în 
dauna propriei personalităţi. Ei şi-au reprimat capacitatea de a conduce, 
datorită fricţiunilor şi dezacordurilor pe care le-au generat. Nu sunt în stare să 
pornească o acţiune fără a fi ajutaţi, deoarece le lipseşte voinţa sau motivaţia. 
Experienţele trăite au supraaccentuat atitudinea de a se baza pe alţii şi 
pasivitatea ca mijloc de a fi acceptat. 

Posibile soluţii - înainte de toate, aceşti nativi trebuie şi să-şi joace rolul 
de conducător, păstrându-şi entuziasmul pentru credinţele şi interesele lor. Să 
fie spontani şi, din când în când, să acţioneze independent. Să-şi găsească un 



Maestru spiritual autentic pe care să-l urmeze şi un bărbat/o femeie de nădejde 
pe care să se bazeze. 

Nativul cu Nodul Sud în Balanţă puternic accentuat manifestă 
următoarele tendinţe: detestă să fie singur, cere ajutor şi sfaturi, deşi 
aproape îi repugnă acest lucru, cheltuieşte mulţi bani pentru coafură, 
cosmetică, îmbrăcăminte etc., vorbeşte cu voce monotonă sau foarte slabă, 
este nehotărât, este cooperant până la exagerare şi, adesea, devine victima 
unui abuz afectiv, are complexe de inferioritate, se preocupă foarte mult de 
relaţiile romantice, îi compătimeşte pe oamenii singuri, indiferent de situaţia 
lor. 

Când Nodul Nord nu este împlinit - Nativii devin dependenţi de 
cooperarea cu ceilalţi, pierd priza de conştiinţă asupra propriilor sentimente, îşi 
pierd identitatea şi se sacrifică anume pentru ca alţii să-şi atingă scopurile. 

Cum poate fi realizat Nodul Nord - Aceşti nativi învaţă să accepte, 
ocazional, roluri de lider. Ei rămân sensibili faţă de mediul în care trăiesc, dar 
trebuie să evite situaţia de a fi influenţaţi în mod excesiv de el. Le prinde bine 
să călătorească, de preferinţă singur, să aibă un contact direct, onest, cu ceilalţi 
şi experienţe noi. 

Nativul cu Nodul Nord în Berbec vrea să se exteriorizeze. El doreşte să-şi 
dea singur impulsul de pornire, să fie capabil să conducă şi să se impună destul 
de mult pentru a obţine ceea ce vrea. Prin contrast, această persoană este, în 
general, simpatizată, dar înclinată să se considere ca fiind pasivă sau prea 
timidă. Există, de regulă, interes sau talent pentru o formă de artă, pentru 
modă, pentru munca de editură, pentru publicitate sau pentru alt talent 
guvernat de Balanţă, dar, deoarece rareori şi-l foloseşte efectuând ceva 
înnoitor, este ocolit atunci când se împart aclamaţiile, ceea ce poate să-l 
dezguste. El poate fi atât de plin de înţelegere încât să se transforme într-o 
victimă, şi poate fi atât de prins în lupta celorlalţi pentru succes şi fericire, încât 
trebuinţele lui să rămână nesatisfăcute. 

Nativul cu Nodul Nord în Casa I doreşte să fie considerat ambiţios, 
energic şi norocos. Prin contrast, ambiţiile sale pot fi zădărnicite de o căsătorie 
timpurie sau nefericită, bazată mai mult pe sentimente romantice trecătoare 
decât pe iubire adevărată. Sentimentele privitoare la relaţii şi la viaţă în general 
sunt schimbătoare şi, adesea, produc o epuizare a vitalului, astfel încât, atunci 
când apar oportunităţi, îi lipseşte motivaţia de a profita de ele. Uneori, există 
probleme datorită lenei sau pasivităţii. 


Nodul Nord în Berbec şi în: 

Casa I - Menirea spirituală a nativului este aceea de a învăţa să aibă 
iniţiativă, curaj şi spirit de decizie; el trebuie să conştientizeze şi să-şi menţină 
entuziasmul şi efervescenţa energiei începutului în toate acţiunile sale. 

Casa a ii-a - Menirea spirituală a nativului este aceea de a învăţa să 



acţioneze şi să muncească pentru bunurile sale de orice fel; el trebuie să se 
rafineze ca fiinţă şi să-şi hrănească spiritul tot aşa cum îşi hrăneşte trupul. 

Casa a lll-a - Menirea spirituală a nativului este aceea de a învăţa să-şi 
cultive intelectul şi să-şi dezvolte spiritul de observaţie, puterea de judecată şi 
luciditatea; el trebuie să dobândească fermitate în gândire, curaj de opinie şi o 
comunicare armonioasă. 

Casa a IV-a - Menirea spirituală a nativului este aceea de a învăţa să fie 
atent atât la propriile lui sentimente cât şi la sentimentele celorlalţi; el trebuie 
să-şi controleze emoţiile şi să acţioneze cu discernământ în condiţii de stres sau 
de suprasolicitare. 

Casa a V-a - Menirea spirituală a nativului este aceea de a învăţa să 
dăruiască în mod necondiţionat iubire, să-şi exprime potenţialul artistic într-o 
manieră creatoare şi să-şi controleze pasionalitatea; el trebuie să dovedească 
generozitate şi forţă interioară, devenind un adevărat erou spiritual. 

Casa a Vl-a - Menirea spirituală a nativului este aceea de a învăţa să 
vindece şi să se vindece, urmărind deopotrivă curăţenia interioară şi cea 
exterioară, purificarea trupului şi a minţii, precum şi îndeplinirea a cât mai 
multe fapte bune în fiecare zi; el trebuie să acţioneze cu compasiune faţă de 
toate formele de manifestare a vieţii şi să înţeleagă sensul devoţiunii. 

Casa a Vll-a - Menirea spirituală a nativului este aceea de a învăţa cum să 
se comporte în relaţiile umane, în general, şi în cele de cuplu, în special, pentru 
a aduce în viaţa sa şi a celorlalţi cât mai multă armonie, echilibru, fericire; el 
trebuie să manifeste sinceritate, chibzuinţă, discernământ afectiv. 

Casa a Vlll-a - Menirea spirituală a nativului este aceea de a învăţa să se 
transforme permanent, conştientizând care sunt dorinţele sale cele mai 
ascunse şi depăşind orice ataşament posesiv faţă de obiectele lor; el trebuie să- 
şi controleze sexualitatea pasională şi frica faţă de moarte. 

Casa a IX-a - Menirea spirituală a nativului este aceea de a învăţa să-şi 
eleveze natura umană prin cultivarea permanentă a spiritului şi a trupului; el 
trebuie să dea un scop nobil existenţei sale şi să manifeste o atitudine de erou 
spiritual în tot ceea ce face. 

Casa a X-a - Menirea spirituală a nativului este aceea de a învăţa să-şi 
îndeplinească responsabilităţile asumate şi să ducă la bun sfârşit tot ceea ce 
începe; el trebuie să dovedească disciplină şi cumpătare în toate actele sale, 
precum şi capacitatea de a-şi administra corect resursele vitale atunci când 
este vorba despre un efort de lungă durată. 

Casa a Xl-a - Menirea spirituală a nativului este aceea de a învăţa să se 
dedice unui ideal planetar, de nouă eră, şi de a-şi depăşi limitările mentale 
datorate, mai ales, mentalităţilor timpului; el trebuie să realizeze în actuala 
existenţă o integrare umană armonioasă, cultivând şi dezvoltând sentimentul 
minunat al prieteniei faţă de toate fiinţele umane din preajma sa. 

Casa a Xll-a - Menirea spirituală a nativului este aceea de a învăţa să 
manifeste fermitate în credinţă, descoperind şi exprimând apoi adevărurile 



perene ale omenirii; el trebuie să dobândească puritatea intenţiei şi 
compasiunea faţă de toate fiinţele umane. 



Nodul Nord în Taur (3 
şi Nodul Nord în Casa a ll-a 


Prezentare generală 

Punctul vulnerabil al nativilor cu Nodul Nord în Taur este acela de a-şi căuta 
propria valoare prin intermediul altora. Aceşti nativi pot dobândi împlinire 
numai prin ei înşişi - niciodată ca rezultat al unei relaţii, fie şi cu un suflet- 
pereche alături. Indiferent cât de mult sprijin primesc din partea altora, ei 
întotdeauna cred că au nevoie de mai mult. A trăi după norme despre care ştiu 
că sunt bune pentru ei îi va ajuta să-şi dezvolte un corect simţ al propriei 
aprecieri. Pur şi simplu, ei trebuie să-şi urmeze propriul drum. Procedând astfel, 
ceilalţi îi vor sprijini şi financiar şi afectiv. 

Aceşti nativi îşi doresc să fuzioneze plenar cu fiinţa iubită într-un 
angajament total şi permanent, ea fiind atentă asupra necesităţilor lor 
materiale, iar ei, în schimb, îngrijindu-se de toate necesităţile emoţionale ale 
celuilalt (sau viceversa) - o relaţie sinergică aşadar, dar care înseamnă, în 
realitate, dependenţă totală. Condiţia ca relaţia să fie şi reuşită constă în 
conştiinţa pe care fiecare trebuie să o aibă faţă de valoarea scopurilor pe care 
le împărtăşesc sau urmează să le împlinească. 

De aceea, nativii cu Nodul Nord în Taur au nevoie, mai întâi, să-şi 
conştientizeze propriul sistem de valori, să dobândească o anumită forţă 
interioară, să ştie ce vor şi ce este necesar şi semnificativ pentru ei. 

Aceşti nativi sunt mari constructori - fie că este vorba despre o casă, despre 
o relaţie sau despre o afacere. Dacă sunt dispuşi să respecte regulile, pot 
construi, cu succes, orice, excelând în profesii legate de ceea ce consideră ei că 
este cu adevărat valoros. De exemplu, masajul: este atât un mijloc de 
vindecare, cât şi o profesie direct profitabilă, deci pot avea succes în acest 
domeniu. De asemenea, sunt renumiţi pentru înzestrări financiare (să nu uităm 
că ne aflăm pe axa Taur-Scorpion, axa posesiunilor materiale şi a chestiunilor 
financiare). 

Orice domeniu în care se pune accentul pe aspectele materiale, concrete 
ale vieţii, precum şi pe cele cinci simţuri va fi profitabil şi aducător de satisfacţii: 
lucrul la fermă, construcţii, inginerie, artă culinară, afaceri bancare, monetărie 
şi bijuterie sau instructaj pentru educaţie fizică. în general, pentru nativii cu 
Nodul Nord în Taur, cea mai bună alegere este să acţioneze în mod direct: să 
administreze un proiect propriu, o afacere proprie sau să lucreze la propria lor 
firmă. 

în vieţile trecute, nativii cu Nodul Nord în Taur au intrat în relaţii foarte 
strânse, acaparatoare, cu persoane care deţineau putere şi influenţă. Au fost 
regina sau curtezana din spatele regelui, consilier al comandantului, prim 



secretar al preşedintelui sau omul de încredere al generalului şi au avut acces 
la informaţii de culise, deşi ei nu au luat niciodată decizii. Şi-au oferit întreaga 
lor forţă, energie şi charismă acelui suflet-pereche mai puternic decât ei şi au 
primit în schimb recunoaşterea valorii lor. 

în vieţile trecute, nativii cu Nodul Nord în Taur au fost experţi în psihologia 
umană şi au avut roluri de strategi sau consilieri, pătrunzând în psihicul altora 
pentru a le înţelege motivaţiile şi trebuinţele şi pentru a prevedea astfel 
comportamentul lor. S-au aflat în preajma oamenilor instabili, ajutându-i să-şi 
descopere disfuncţiile mentale sau emoţionale, vindecându-i şi primind în 
schimb protecţie financiară. Sensibilitatea lor de clarvăzători le-a permis să 
prezică intenţiile inamicului, dar şi să satisfacă dorinţele neexprimate ale 
sufletului-pereche. Totuşi, în încarnarea prezentă, receptivitatea lor faţă de alţii 
îi perturbă în a-şi urma ferm şi consecvent propriul drum. Acum este în 
interesul lor să se retragă din implicări ce orice fel şi să se focalizeze asupra 
treburilor proprii. 

Unii nativi cu Nodul Nord în Taur au avut vieţi în care au abuzat de putere şi 
au reacţionat cu violenţă. în această existenţă trebuie să evite abuzul de 
putere, iar pentru unii dintre ei aceasta înseamnă să fie ei înşişi victime ale 
abuzurilor. Lecţiile actuale nu sunt deloc uşoare pentru ei, întrucât pot ajunge 
în situaţii de viaţă cu adevărat extreme - de la perioade în care iau droguri şi 
abuzează de alcool sau au serioase probleme psihice, până la a face parte din 
consiliul de conducere al unor companii sau a urma o cale strict spirituală. Viaţa 
lor cuprinde întreg spectrul, de la abisurile cele mai întunecate până la 
înălţimile celeste cele mai luminoase. 

Vieţile anterioare de luptă cu alţii pentru putere le-au format o conştiinţă 
care justifică astăzi stările de criză, traumele şi situaţiile de a fi „pe muchie de 
cuţit". Cu vremea, chiar devin dependenţi de adrenalina care se revarsă în 
situaţiile-limită. Pentru a experimenta trăirile „la înaltă tensiune”, ei nu mai au 
consideraţie faţă de corpul' lor şi de liniştea necesară pentru a-şi menţine 
starea de sănătate. Din nou şi din nou, uneori şi când nu este nevoie, îşi asumă 
riscuri care îi aduc în momente dramatice. Atunci se zbat, se luptă şi dau curs 
liber intensităţii lor distructive să se reverse şi să facă ravagii în toate domeniile 
vieţii lor. Adeseori abuzează de droguri şi de alcool, - ceea ce creează 
adevărate dezastre. 

Atunci când se confruntă cu o situaţie aparent inflexibilă, resimţită ca 
obstacol pentru ceea ce vor să realizeze, nativii cu Nodul Nord în Taur 
reacţionează excesiv, cu o atât de mare intensitate,' încât generează o criză 
acolo unde nu exista nici una. Lipsindu-le capacitatea de a-şi aprecia singuri 
valoarea, ei sunt teribil de dependenţi de aprobarea constant primită de la 
celălalt (persoana care furnizează banii sau afecţiunea) - deoarece, pentru ei, 
această dependenţă înseamnă supravieţuire. O primă soluţie este să-şi 
conştientizeze şi apoi să-şi controleze tendinţa de a reacţiona exagerat şi de a 
amplifica totul peste măsură. 

în această încarnare ei învaţă mai degrabă să construiască decât să 



distrugă; iar, pentru a finaliza ceea ce clădesc, au nevoie de timp, nu de o 
acţiune intensă. Atunci când sunt împinşi de frică, ei distrug; când sunt motivaţi 
de iubire, construiesc. Nu ceea ce fac este important, ci maniera lor radicală de 
a acţiona, care produce ravagii. După atâtea vieţi de luptă pentru putere, aceşti 
nativi au o imensă nevoie de pace. Dacă îşi urmează dorinţa de a forţa o 
situaţie, atunci întreaga situaţie va colapsa. Reciproc - dacă aleg calmul, 
situaţia va evolua în avantajul lor, într-un mod care va fi inclusiv spre binele 
tuturor celor implicaţi. 

Nativii cu Nodul Nord în Taur au tendinţa de a face întotdeauna ceva care îi 
împiedică să aibă succes. Scopul lor este foarte important şi ei se angajează cu 
tot sufletul să-l realizeze dar, pentru că se subestimează, îşi pun singuri 
obstacole şi ajung să bată la uşi definitiv închise. 

Motivul pentru care merg împotriva lor înşişi este, în general, neclar sau 
subconştient; de aceea, o anumită introspecţie sau o sondare psihologică este 
şi necesară şi binevenită în cazul lor. Uneori, ceea ce îi trage înapoi de pe calea 
către succes este autopedepsirea pentru o faptă reală sau imaginară sau un 
anumit lucru pentru care se simt vinovaţi. De exemplu, este posibil ca atunci 
când nativul avea cinci ani, să-l fi împins pe fratele mai mic, care a căzut, s-a 
lovit la cap şi a trebuit să fie dus la spital - la nivel subconştient el se simte încă 
vinovat pentru această faptă. 

Aceşti nativi vor uneori să fie „mai mult decât ceea ce sunt" (le place să-i 
impresioneze pe ceilalţi) şi aceasta le poate crea probleme. Au de învăţat că 
sunt bine aşa cum sunt. Autosabotajul vine din dorinţa de a merge prea repede 
sau de a fi „mai mari" decât sunt ei în realitate. 

Nativii cu Nodul Nord în Taur sunt în mare măsură inconştienţi de rănile 
serioase pe care le produc altora atunci când emit judecăţi aspre. Fără a ţine 
seama de sentimentele celuilalt, ei le sfâşie credinţa, cu nechibzuinţă şi cu un 
mare entuziasm justiţiar. Pentru ei nu există nimic sacru şi, de aceea, distrug 
fără nici o reţinere ceea ce poate fi sacru pentru altul. 

Cu această atitudine de judecător nu-şi pot face prieteni ci, mai degrabă, se 
îndepărtează de aceia care, altfel, ar dori să se apropie de ei. Oamenii nu le 
acordă încredere, deoarece se tem să fie judecaţi. Una dintre lecţiile acestei 
vieţi este să înceteze a mai distruge ceea ce alţii au construit şi, in schimb, să 
se concentreze asupra a ceea ce este important şi de valoare pentru ei înşişi. 
Cel mai bun mijloc de a se lupta cu răul constă în a Ace progrese mari înspre 
bine. 

Deoarece sunt adesea confuzi în ceea ce priveşte propriile „graniţe", nativii 
cu Nodul Nord în Taur au tendinţa să se amestece acolo unde nu e treaba lor. 
Deşi se implică în chestiunile altora, sunt şocaţi ori de câte ori alţii se amestecă 
în afacerile lor - şi atunci pot fi teribil de încăpăţânaţi în propria lor opinie! Când 
fac speculaţii despre motivaţiile altuia, ei trag tot felul de concluzii despre acea 
persoană, după care chiar se simt ofensaţi dacă persoana respectivă nu face 
ceea ce au decis ei pentru ea. 

Dar scopurile celeilalte persoane pot fi total diferite, iar calea pe care o 



urmează poate să fie perfect corectă pentru ea. Nativii cu Nodul Nord în Taur 
trebuie să aibă umilinţa de a înţelege că oamenii deţin, în general, valori şi 
scopuri diferite. E mai bine pentru ei să stea deoparte faţă de treburile altora şi 
să se focalizeze asupra propriei creşteri interioare. Ei au, de asemenea, 
tendinţa de a-şi comunica nechibzuit ideile, cu înverşunare şi de pe poziţie de 
judecător, ceea ce provoacă disconfort celor din jur. Ei „arată cu degetul" 
tendinţele greşite ale altora, fără a admite că şi ei le au; tocmai de aceea nu 
sunt în stare să le comenteze fără mari exagerări emoţionale. 

Tendinţa specifică a nativilor cu Nodul Nord în Taur de a se amesteca în 
treburile altora vine din anumite vieţi anterioare în care au fost vindecători de 
boli mintale (psihiatri, psihologi, consilieri, vraci), specializându-se în explorarea 
adâncurilor subconştientului uman. Cu toate acestea, în actuala existenţă este 
mai bine pentru ei să evite acest domeniu de activitate şi să se concentreze, în 
schimb, asupra propriilor probleme. 

în vieţile anterioare ei şi-au dezvoltat capacitatea de „a intra pe frecvenţa 
celuilalt" şi, de aceea, se pot apropia de oameni oricât de mult posibil. în vieţile 
anterioare ei deveneau profund conştienţi de modul în care îi percepea 
pacientul, astfel că puteau să-şi ajusteze instantaneu atitudinea pentru a se 
armoniza cu celălalt. Dar, în această încarnare, ei mai degrabă prind din zbor 
modul în care îi percep ceilalţi, fapt ce îi rupe de ei înşişi. Li se cere, aşadar, să 
rămână separaţi de mentalul şi de afacerile altor oameni. O bună afirmaţie 
pentru ei este: „Ceea ce cred alţii despre mine nu este treaba mea!" 

Uneori, nativii cu Nodul Nord în Taur sunt atraşi în poziţii de mare influenţă. 
Ei devin, de exemplu, avocaţi în companii foarte puternice din branşa legilor, 
directori în mari corporaţii şi aşa mai departe. Deţinerea unor astfel de posturi 
declanşează, uneori, manifestarea unei laturi lipsite de scrupule a naturii lor. 
Atunci când iese la iveală acest aspect, ei nu mai sunt loiali nici cu angajaţii, 
nici faţă de propria etică, nici faţă de ei înşişi - devin ataşaţi de câştiguri în scop 
egoist. Dacă optează pentru implicarea total egoistă, sunt capabili să facă orice 
pentru a promova într-o lume a banilor şi a puterii. Adesea ei „se vând" 
acceptând de la alţii lucruri „legate cu sfoară". Curând ei ajung să intre în 
chestiuni necurate şi să trăiască după sistemul de valori al altora. Aşadar, o 
mare piatră de încercare a actualei existenţe este să reziste tentaţiei de a 
abuza de putere. 

Chiar şi atunci când aceşti nativi aleg o cale luminoasă, ei rămân conştienţi 
de faţa lor întunecată, expresie a laturii ascunse din vieţile trecute, pe care 
uneori o lasă „să tune şi să fulgere" împotriva cuiva. Fiind sub influenţa acestei 
laturi, ei îi suspectează pe ceilalţi de motive ascunse, proiectând răul asupra 
celor din jur. Un dram de înţelepciune îi va ajuta să realizeze că răul pe care îl 
văd la alţii este reflexia propriului lor subconştient. Merită citată aici o veche 
înţelepciune hindusă, care spune că: ceea ce este în noi, este şi în afara 
noastră; ce nu este în noi, nu există nicăieri. Dacă îşi vor utiliza marile lor puteri 
psihice ca sa se concentreze asupra Luminii, vor atrage către ei forţe pozitive. 

Nativii cu Nodul Nord în Taur nu au alt lucru la care să se raporteze în afară 



de legătura cu celălalt - o poziţie deopotrivă vulnerabilă şi instabilă. Ei au trecut 
prin atât de multe schimbări radicale în vieţile anterioare, încât în această 
încarnare sunt „programaţi" să se odihnească, să acumuleze posesiuni şi să se 
bucure de plăcerile simple ale vieţii: hrană, sex şi mediu confortabil de durată. 
Sentimentul interior de „confort" reprezintă barometrul fidel care le arată dacă 
sunt pe calea cea bună. 

Din când în când, nativii cu Nodul Nord în Taur se confruntă cu o gelozie 
specifică. Admiră posesiunile altora şi le râvnesc. Ei deţin un şir nesfârşit de 
dorinţe ce izvorăsc exact din acest „a râvni la bunul altuia". De exemplu, 
maşina nouă a unui vecin face ca, imediat, ceva automat din interiorul lor să 
spună: „vreau acest lucru". Dar dacă această dorinţă vizează orice formă de 
securitate, atunci şirul dorinţelor devine un sac fără fund. O soluţie benefică 
pentru ei în acest caz este să-şi comute atenţia de la ceea ce nu au, apreciind 
darurile pe care deja le-au primit. 

în actuala existenţă nativii cu Nodul Nord în Taur au de realizat bunuri 
materiale, aşa încât a le dori nu constituie o greşeală. Doar că ei trebuie să le 
dobândească prin efort propriu şi răbdare. Gelozia şi-o pot folosi ca „indicator" 
pentru ceva de care au, într-adevăr, nevoie; după care pot decide dacă merită 
să facă efortul de a obţine acel lucru sau nu. în loc să fie victime ale stării de „a 
râvni", mai bine să înveţe că pot obţine ceea ce vor dacă sunt gata să depună 
singuri efortul necesar. în actuala existenţă au de învăţat să aprecieze darurile 
cu care Dumnezeu i-a înzestrat, folosindu-le în mod benefic. Detaşându-se 
încet-încet de persoanele considerate „sursele" lor de siguranţă existenţială şi 
dobândind curajul de a se îngriji singuri de propria lor bunăstare, se pot vindeca 
repede şi definitiv de orice stare de insecuritate. 

Nativii cu Nodul Nord în Taur sunt grăbiţi în orice. Chiar şi atunci când 
călătoresc, în loc să se bucure de peisaj, ei vor doar să ajungă la destinaţie şi se 
întreabă de ce durează atât de mult. Ei vor rezultate imediate. Sunt incredibil 
de puternici şi trebuie să înveţe să se tempereze, fiind mereu atenţi la 
sentimentul de confort interior şi la controlul permanent al forţelor proprii. 
Trebuie să înveţe să construiască încet, ca fundaţia lor să fie sigură. Probabil le 
vine greu să meargă încet, dar aceasta le e lecţia: să înlocuiască o mare 
intensitate (uneori bruscă sau chiar brutală) cu o evoluţie lentă şi fermă. 

Un exemplu pentru această transformare necesară este situaţia în care 
trebuie reconstruit un zgârie-nori, situaţie care necesită două echipe: una dintre 
ele distruge şi îndepărtează clădirea existentă folosind dinamită, macarale şi 
buldozere. Aşa ceva poate fi gata într-o săptămână, însă reconstruirea poate 
dura şi un an. Nativii cu Nodul Nord în Taur au făcut parte, în vieţile anterioare, 
din echipa care demola, iar acum au fost „repartizaţi" în echipa care urmează 
să clădească. A construi înseamnă timp mult mai lung dar şi răbdare, întrucât 
nici o etapă nu poate fi grăbită sau omisă, căci altfel întreaga structură s-ar 
prăbuşi! 

Aceşti nativi învaţă deci să încetinească şi să construiască atent ceea ce 
este important pentru ei: o relaţie, o afacere, un vis, un ideal. Orice stare de 



disconfort care apare este semn că au omis o etapă necesară în procesul 
construirii. De-a lungul acestui proces vor dobândi încredere în ei înşişi şi 
sentimentul de pace datorat progresului lent dar sigur, realizat prin forţe 
proprii. 

Nativii cu Nodul Nord în Taur pot „intra pe frecvenţă” pentru a percepe 
dorinţele ascunse ale altora. Ei sunt adesea foarte senzitivi când îi ajută pe 
ceilalţi să devină conştienţi de valorile lor şi să fie mai puţin victimele motivelor 
lor subconştiente de autosabotare. Deşi văd clar cum alţii „se împuşcă singuri 
în picior", nu văd deloc în schimb că ei înşişi fac la fel. Mai rău, ei se opun celor 
care le atrag atenţia asupra acestor motivaţii subconştiente, pe care, cel mai 
adesea, le neagă. 

Aceşti nativi opun rezistenţă faţă de ajutorul venit din afară, deoarece s-au 
obişnuit ca ei să fie aceia care îi ajută pe ceilalţi. Le este greu să accepte faptul 
că alţii au capacitatea de a recunoaşte şi de a-i ajuta să perfecţioneze ceea ce 
este de valoare în ei. De asemenea, ei sunt atât de sensibili la critică, încât, 
adesea, interpretează observaţiile ca fiind mai degrabă o negare a valorii lor, 
decât încurajarea de a se exprima complet pe ei înşişi. Dacă se vor concentra 
asupra propriilor idei şi obiective, vor permite în mod firesc celor de alături să le 
susţină procesul de transformare. 

în vieţile anterioare, nativii cu Nodul Nord în Taur au făcut din răzbunare o 
metodă de apărare: dacă erau loviţi o dată, loveau şi ei - dar de două ori, 
pentru a fi sigur că făptaşul a încetat agresiunea. A înfrunta puterea, în această 
existenţă, este nu doar o risipă de energie, ci şi o abatere de la noua direcţie, 
pacifistă. Acum au de construit o viaţă de confort şi stabilitate şi să se bucure 
că sunt pe 

lume. 

Pentru asta însă nativii cu Nodul Nord în Taur trebuie să ierte ori de câte ori 
se confruntă cu abuzuri sau ultraj - este singura cale prin care pot „să elimine” 
un răufăcător din câmpul lor psihic şi să-şi recâştige pacea interioară. Indiferent 
de incidentul petrecut, ei trebuie să ierte atât acest incident, cât şi propria lor 
fiinţă care a permis ca incidentul să aibă loc. Este de folos, totodată, să 
conştientizeze puterea pe care au dobândit-o în urma acelei experienţe. 

Iertarea este esenţială pentru aceşti nativi; ea este cheia eliberării de 
amintiri dureroase. Dacă sunt supăraţi pe cineva pe care nu l-au iertat, atunci 
rămân condiţionaţi de o legătură psihică negativă cu acea persoană. Un motiv 
pentru care nativii cu Nodul Nord în Taur pot refuza să ierte este frica. Dacă îl 
iartă pe celălalt,; ei nu pot şti ce le va mai face atunci acea persoană; se tem că 
nu se vor mai apăra de atacurile amintirii stărilor de mânie. Se tem că pot fi din 
nou vulnerabili faţă de cei care i-au agresat. Iertarea adevărată, făcută din 
adâncul inimii, rupe definitiv legătura cu răufăcătorul şi face ca nativul cu Nodul 
Nord în Taur să devină invulnerabil faţă de orice acţiune a sa. 

în alte vieţi, a-şi rezerva timp pentru apreciere era ultimul lucru la care s-ar 
fi gândit. Conştiinţa lor s-a adaptat la tratarea situaţiilor de criză şi ei au căpătat 
dependenţă faţă de tot ceea ce este incitant.« Să nu uităm că nativii cu Nodul 



Nord în Taur sunt oameni dornici de senzaţii „tari” şi de gusturi intense (de 
altfel, un eventual defect al Semnelor fixe îl constituie excesele, de orice fel; 
tocmai de aceea ei sunt oameni la care „gustul vieţii" este foarte puternic) 
Dorinţa lor a rămas mereu nesatisfăcută, cerând mereu mai mult. Pentru a 
compensa această dorinţă superactivă, în viaţa de acum ei trebuie să aplice 
antidotul: să aprecieze ceea ce au deja. 

In această încarnare, nativii cu Nodul Nord în Taur au o legătură magică cu 
Mama Natură şi cu pământul şi de la aceste surse primesc cea mai mare parte 
din hrană. Afinitatea lor cu Natura Mamă le dă puterea să se conecteze direct la 
energia ei şi s-o asimileze în mod vindecător şi energizant. Pentru a avea o 
minte liniştită şi forţă interioară, e bine ca nativii cu Nodul Nord în Taur să 
petreacă frecvent anumite perioade de timp în natură, conştientizând 
susţinerea pe care le-o oferă Elementul Pământ. Natura le schimbă magic 
starea emoţională perturbată într-o stare de calm. Situaţiile datorate celor care 
le creează sentimentul de insecuritate vor fi mai rare, dacă ei îşi amplifică în 
mod consecvent calmul interior. 

Unii dintre nativi lucrează cu plante sau se ocupă de grădinărit, fiindcă acest 
lucru este liniştitor pentru ei (îi recunoaşteţi uşor după culoarea verde sau 
verzuie a mâinilor sau a câte unui deget). în acest fel ei absorb complet energia 
Mamei Naturi - atingând o plantă sau un copac ori lăsându-se hrăniţi de 
pământ. îmbrăţişarea unui arbore le poate da aceeaşi energie şi fericire precum 
îmbrăţişarea unei fiinţe iubite. A îmbrăţişa o fiinţă umană este, de asemenea, 
un act benefic, deoarece afectivitatea senzuală le face întotdeauna bine. 

Pentru a realiza echilibrul spiritual, destinul lor în această încarnare este să 
experimenteze bucuriile senzualităţii, regăsindu-şi certitudinea materialităţii 
fizice. în vieţile trecute, nativii cu Nodul Nord în Taur şi-au dezvoltat o profundă 
bucurie prin trăiri spirituale deosebite. Acum este vremea să-şi dezvolte o 
conştiinţă mai profundă a celor cinci simţuri. Având simţurile foarte bine 
dezvoltate, ei învaţă să dea atenţie plăcerilor precum mirosul primăverii, gustul 
unei prăjituri bune, un parfum rafinat, atingerea fiinţei iubite sau o muzică 
elevată. 

Muzica este o sursă excelentă de plăcere pentru aceşti nativi; ea linişteşte 
mintea schimbând frecvenţele grosiere cu tipare armonioase. Ei au afinităţi cu 
sunetele din natură - valuri care se sparg de ţărm sau păsări cântând. A se 
bucura de simţul auzului este în deplin acord cu firea lor, tot aşa cum pot să se 
bucure cu uşurinţă şi de simţul văzului - remarcând frumuseţea înconjurătoare, 
apreciind creaţiile de artă sau acordându-şi răgaz ca să admire un apus de 
soare. Le este, de asemenea, benefic să devină conştienţi de simţul lor tactil. A- 
şi găsi timp să atingă un copac, o frunză, o bucată de lemn sau de ţesătură - şi 
să aibă senzaţia de confort fizic - este cu totul adecvat pentru ei. Chiar şi 
zăpada care se sfărâmă sub picioare poate fi o plăcere senzuală. Toate acestea 
sunt posibile deoarece nativii cu Nodul Nord în Taur au, în general, „mugurii 
simţurilor" deplin înfloriţi; floarea înseamnă toate aceste plăceri estetice 
rafinate; tija care o poartă constituie plăcerile terne, exterioare, strict 



senzoriale, derivate din necesităţile existenţiale, dar pe care aceşti nativi se 
pricep de minune să le savureze - de exemplu, bucuria unei mese îmbelşugate 
sau a unui restaurant cu specific naţional, fericirea idilică a unei case de odihnă 
sau o livadă rodnică. 

Printre alte experienţe senzuale care ţin de „karma cea bună" a nativilor cu 
Nodul Nord în Taur, menţionăm masajul (indiferent dacă aceşti nativi masează 
sau sunt masaţi), sauna, Jacuzzi. 

Dorul de sufletul-pereche îi face pe nativii cu Nodul Nord în Taur să sondeze 
psihicul altora. în vieţile trecute, această tehnică le aducea avantaje: 
înţelegerea structurii psihice a celorlalţi le facilita o energizare reciprocă. Dar ei 
s-au obişnuit atât de mult să pătrundă în intimitatea mentală a oamenilor, încât 
au pierdut contactul cu limitele propriei fiinţe! Acum, când intră în câmpul de 
forţă al unei persoane, ei devin nişte reali invadatori, astfel că amândoi îşi pierd 
sentimentul autonomiei. De asemenea, celălalt poate simţi că nativul cu Nodul 
Nord în Taur urmăreşte energia fuziunii în loc s-o aprecieze şi s-o respecte ca 
pe o individualitate bine structurată. 

Aceşti nativi cred că toţi ceilalţi urmăresc aceleaşi realizări emoţionale: 
iubire, recunoaştere, apreciere. De aceea le e uşor să ofere altora acest tip de 
susţinere şi încurajare. Dar dacă ei forţează şi caută să schimbe starea celuilalt, 
au surpriza să constate că acel om răspunde cu mânie, fiindcă simte că i-a fost 
invadat „teritoriul propriu". Iar reacţia lui este perfect îndreptăţită. 

în încarnările precedente, abuzul - manifestat atât faţă de ceilalţi cât şi faţă 
de ei înşişi - a fost legat în mod direct de luptele Pentru putere care au rezultat 
atunci când relaţiile înlănţuitoare au devenit prea stresante. Una dintre 
cerinţele primare cărora nativii cu Nodul Nord în Taur trebuie să le facă faţă în 
cursul acestei vieţi este să se separe de părinţi. Ei trebuie să-şi delimiteze 
„graniţe" ca să rupă această legătură, altfel ea va continua să alimenteze lupta 
pentru putere. 

Aceşti nativi trebuie să evite abuzul de putere; uneori, ei învaţă această 
lecţie fiind ei înşişi victime ale acestui abuz. Dacă aceasta li se petrece în 
copilărie, le rămâne să aleagă: ori să abuzeze de alţii atunci când devin adulţi 
ori să se manifeste împotriva abuzului pe care l-au „primit". Dacă învaţă iubirea 
şi iertarea, ei se vindecă de toate traumele situaţiilor în care au fost răniţi pe 
nedrept. 

Nativii cu Nodul Nord în Taur au avut atât de multe încarnări în care au fost 
supuşi sistemelor de valori ale altora, încât uneori au ascuns ceea ce şi-au dorit, 
ori de câte ori au crezut că acel lucru n-ar fi fost social acceptat sau necesar 
pentru cei apropiaţi. în această încarnare, tocmai pentru că au de construit un 
sistem personal de valori, ei trebuie să facă deosebirea între valorile altora şi 
valorile proprii, realizând ceea ce vor ei. 

Dar, dacă aceşti nativi suprimă dorinţa lor de îmbogăţire din cauza 
dezaprobării cuiva, ei vor ajunge să aibă probleme cu banii. Urmărind să şi Ic 
rezolve, ceva li se va opune, din simplul motiv că, la nivel subconştient, se simt 
vinovaţi pentru succesul financiar. Apoi vor apărea „blocajele", apoi 



certitudinea că ei nu pot reuşi în acest domeniu al vieţii, iar în final vor avea o 
părere proastă despre ei înşişi. De aceea, dacă îşi doresc prosperitate, atunci să 
urmărească deschis să o obţină. 

în actuala încarnare, nativii cu Nodul Nord în Taur au nevoie de stabilitate, 
nu de crize. Dincolo de orice efort depus în cadrul relaţiilor, fiinţa apropiată lor e 
bine să evite să-i dezaprobe. Dacă ea spune ceva care îi deranjează, ei trebuie 
să le recunoască deschis: „Acest lucru mă deranjează". Astfel, ci îl fac pe 
celălalt să le ia în seamă „graniţele" , pentru a li se adapta şi a intra în 
consonanţă cu ceea ce le trebuie lor. Pe măsură ce relaţia va evolua, se va 
vedea dacă persoana respectivă este sau nu fiinţa potrivită pe care o caută. 
Nativii cu Nodul Nord în Taur iubesc energia rezultată din fuziunea cu o altă 
persoană, pentru că ei visează la realizări mult mai mari decât ar fi putut avea 
singur, fiecare dintre ei doi. 

Acest proces, în sine, este benefic. Dar nativii cu Nodul Nord în Taur rămân 
„fixaţi" de un capăt al „balansoarului" fiind mereu persoana B - cea care ia notă 
de valoare persoanei A şi o ajuta să-şi atingă scopurile. 

Deoarece aceşti nativi sunt atât de obişnuiţi ca fuziunea energiilor şi 
amplificarea mutuală a puterii să fie cheia supravieţuirii lor, ei cred, la nivel 
subconştient, că au nevoie de energia altei persoane pentru a putea trăi. 
Acesta este motivul pentru care ei fac adesea alegeri proaste în primele relaţii - 
se grăbesc să intre în legături încărcate şi să le consume cât mai repede posibil 
- dar graba lor „disperată" copleşeşte capacitatea ambilor de a evalua corect. 

Aceşti nativi nu au deloc un teren sigur sub picioare în câmpul de energie 
foarte intensă a începutului unei relaţii. Sunt vulnerabili şi au nevoie de o 
încredere totală. Dacă celălalt îi forţează să ia o decizie, se pot angrena în 
relaţie mult prea repede, ceea ce nu este bine nicidecum. în această viaţă, ei 
trebuie să acţioneze încet şi sigur dacă vor să obţină rezultate frumoase. 
Relaţiile în care „plonjează" sunt aproape toate sortite să eşueze dacă se 
bazează pe a conectare energetică temporară şi nu pe afinitatea reală cu 
cealaltă fiinţă. Mai mult, dacă nativii cu Nodul Nord în Taur se grăbesc prea 
tare, relaţia dintre ei chiar este sortită eşecului fiindcă cei doi au" omis etapele 
de adaptare „lină”. 

Nativii cu Nodul Nord în Taur au, de regulă, o puternică sexualitate. Ei caută 
trăirea intensă, excitarea sexuală şi comuniunea printr-o legătură erotică. în 
anii tinereţii, chiar au tendinţa către promiscuitate. Dacă simt afinitate faţă de o 
persoană, ei vor să ajungă imediat în pat cu ea pentru fuziune amoroasă. Dar 
relaţia se termină tot atât de repede precum a început, pentru că nu are o bază 
stabilă care să susţină pasiunea. 

Aceşti oameni consumă mult timp din viaţă căutându-şi sufletul-pereche - 
acea unică „piesă din jocul de puzzle" care se potriveşte perfect cu „piesele 
lor". Lipsa de răbdare şi „viteza" implicării erotice chiar de la începutul relaţiei 
sunt motivate de credinţa că prin sex îşi vor afla fiinţa pe care o caută. 

Aceşti nativi aduc din vieţile anterioare o foarte bogată experienţă în a 
fuziona mental şi emoţional cu oamenii şi tocmai de aceea neglijează să se 



bucure de corpul fizic şi în afara sexualităţii. Ei pot ajunge ca, prin sex, să-şi 
„ardă până la cenuşă” relaţiile, fără a înţelege însă acest lucru. O lecţie discretă 
dar serios semnificativă pentru actuala lor existenţă este să se retragă din 
câmpurile de energie ale altora şi să-şi formeze sentimentul „domicilierii" în 
interiorul propriului corp; aceasta le va asigura o viaţă sexuală fericită. De 
asemenea, este necesar să evite orice fel de precipitare relaţională şi să nu 
grăbească aspectul sexual până când nu au dezvoltat pe deplin o legătură 
senzuală cu cealaltă persoană. 

Nativii cu Nodul Nord în Taur au nevoie de exprimarea fizică a afecţiunii: 
săruturi, strângeri de mână, mângâieri, masaj - fiindcă toate acestea îi ajută să 
perceapă cu adevărat atingerea celeilalte persoane şi felul în care sistemul lor 
nervos îi răspunde la nivelul corpului fizic (fără aportul imaginaţiei). 

De asemenea, au nevoie să observe cum simte corpul celeilalte persoane 
atingerea lor, „să decodifice” răspunsul fizic în corpul celuilalt. Realizarea 
acestei senzitivităţi corporale le va dinamiza şi totodată rafina întreaga lor 
senzualitate, conferind un aspect mai elevat şi mai stabil al sexualităţii. Dacă 
nativul cu Nodul Nord în Taur nu rezonează fizic cu cealaltă persoană, el va 
evita o relaţie romantică tocmai pentru că îi lipseşte „substanţa durabilă" la 
nivel fizic. 

Există o diferenţă între trebuinţele exprimate şi cele neexprimate. O 
trebuinţă exprimată este ceea ce persoana apropiată îşi doreşte (o oră zilnică 
de singurătate pentru a realiza un proiect, a lua prânzul împreună o dată pe 
săptămână etc.). Dacă nativii cu Nodul Nord în Taur se dovedesc generoşi în 
satisfacerea acestor trebuinţe, atunci celălalt răspunde fericit cu o reală 
revărsare de iubire. O trebuinţă neexprimată este ceva proiectat asupra fiinţei 
iubite; deci nativul nostru îndeplineşte ceea ce doreşte ea în realitate şi nu ceea 
ce consideră el că i-ar trebui fiinţei iubite. 

Nativii cu Nodul Nord în Taur nu obiectează faţă de nimic; ei nu ştiu să 
spună „nu!”, ceea ce face ca alţii să profite de ei, deoarece ei nu ştiu nici să se 
aprecieze şi nici să se apere. 

Nativii cu Nodul Nord în Taur tind să se raporteze la ceilalţi ca la nişte zei 
care deţin cheia propriilor lor dorinţe. în realitate, îi supraapreciază pe alţii şi se 
subapreciază pe ei, fapt care devine o sursă permanentă şi subconştientă fie de 
suferinţă, fie de nemulţumire. Odată recunoscut acest lucru, ei trebuie să-i 
spună persoanei iubite ce simt şi de ce anume au ei nevoie pentru a fi fericiţi. 
Fără justificări, fără compromisuri. Aceşti nativi au uneori senzaţia că au dat 
atât de mult, încât nu le-a mai rămas nimic de dăruit. Acest sentiment vine din 
faptul că sunt în mod exagerat atenţi la trebuinţele persoanei apropiate - într- 
adevăr, are loc un mare consum de energie pentru ca cineva să fie mereu 
concentrat(ă) asupra celuilalt! Un eventual sentiment de secătuire le 
reaminteşte să se focalizeze mai întâi asupra lor înşişi pentru a-şi satisface 
propriile trebuinţe. Altfel, secătuirea persistă, indiferent cât de mult dă celălalt. 

în istoria omenirii, experienţa de viaţă a generat multe gânduri şi emoţii 
negative, în special inadecvare, vinovăţie şi ruşine. Aceste sentimente nu sunt 



personale; ele sunt parte din subconştientul colectiv. Deşi ele nu ne descriu cu 
exactitate ca fiinţe individuale, ori de câte ori ne confruntăm cu unul dintre 
acestea, avem tendinţa să-l ascundem, crezând că suntem singurii care îl 
trăim. 

Procesul devine radical în cazul nativilor cu Nodul Nord în Taur. Dacă 
„pluteşte" în apropierea lor o emoţie negativă, ei o preiau, se fixează de ea şi 
apoi o ascund - adică o îngroapă adânc înăuntrul lor. Le trebuie enorm de multă 
energie pentru a ascunde aceste sentimente de privirea altora, iar teama că 
cineva va descoperi ce simt le generează multă anxietate. Aceşti nativi sunt 
atât de sensibili şi de legaţi psihic de ceilalţi, încât au naivitatea să creadă că 
toată lumea ştie ce li se petrece în fiecare moment şi depun eforturi cu 
adevărat intense pentru a-şi ascunde emoţiile! 

Atunci când nativii cu Nodul Nord în Taur se raportează la ceilalţi ca să-şi 
confirme că sunt puternici, vor avea o percepţie eronată a fiinţei lor. Dacă 
realizează că puterea este în lăuntrul lor, atunci se vor simţi cu adevărat bogaţi, 
într-o anumită măsură, revendicarea puterii proprii implică înţelegerea propriei 
valori. Nu este necesar să muncească pentru a deveni valoroşi; valoarea lor 
este inerentă, iar ceea ce sunt ei este un dar pentru această planetă. 
Sentimentul propriei valori este acel unic lucru pe care se pot baza m contextul 
schimbării permanente a opiniei celorlalţi. Dacă îi lasă pe alţii să le determine 
valoarea, aceşti nativi vor trăi dintr-o confuzie într-alta. 

în această încarnare, cel mai important obiectiv pentru nativii cu Nodul Nord 
în Taur este să se angajeze în direcţia dată de propriile valori şi să dobândească 
o corectă apreciere de sine. Trebuie să realizeze că nu pot nici să-şi determine 
valoarea reală conformându-se unui sistem străin de valori, şi nici să devină 
fiinţe cu adevărat valoroase respingând permanent valorile altora. Soluţia 
constă în a se cunoaşte foarte bine şi a-şi face propriul sistem de valori. 

Nativii cu Nodul Nord în Taur sunt atât de obişnuiţi să le dea altora putere, 
încât au uitat cum să se refacă ei înşişi. în această viaţă au de orientat invers 
fluxul de energie, pentru a fi ei înşişi puternici. Ei pot realiza acest lucru 
observând cum procedează atunci când îi susţin pe ceilalţi, aplicându-şi apoi 
exact aceleaşi metode. De exemplu, ei simt ce-şi doreşte cu adevărat fiinţa 
iubită şi o încurajează pentru obţinerea acelui lucru. Ei susţin astfel ceea ce 
este inerent în acea persoană. De aceea, le e necesar să se întrebe: ce proiect 
sau direcţie de urmat le dă lor energie? Ce doresc ei să construiască? O dată ce 
au aflat care este acel lucru, trebuie să-şi ofere lor sprijin şi încurajare. 

în această viaţă au de luat „înapoi" puterea, urmând s-o folosească pentru 
ei înşişi mai degrabă decât s-o dăruiască altuia sau s-o împartă cu cineva în 
mod necontrolat. De exemplu, dacă îşi consumă energia cu proiecte caritabile 
în timp ce au probleme cu plata ratei pentru locuinţă, atunci este vorba despre 
o lipsă gravă de discernământ sau chiar despre o problemă evidentă de orgoliu. 

Uneori, aceşti nativi se confruntă cu o situaţie care îi forţează să dea tot ce 
au mai bun în ei. într-un astfel de caz se pune problema la modul „totul sau 
nimic", iar ei trebuie să „deschidă robinetul la maximum". Abia aşa se conving, 



cu adevărat, de propria lor putere şi dobândesc, în sfârşit, o enormă încredere 
în ei înşişi, poate chiar pentru totdeauna. 

Nativii cu Nodul Nord în Taur trebuie să conştientizeze că puterea le vine din 
interior şi nu depinde de nimeni sau nimic. Totul este ca ei să-i permită să se 
manifeste cât mai firesc în exterior. A-şi aloca timpul pentru proiecte 
aducătoare de bani, confort şi siguranţă este un lucru minunat pentru ei. 
Puterea lor sporeşte de fiecare dată când au curajul să traverseze perioade 
dificile şi ies învingători. De asemenea, de fiecare dată când comunică ceva cu 
adevărat important pentru ei, indiferent de opinia celorlalţi, constată că situaţia 
ia o turnură fericită. Ori de câte ori ies de sub influenţa mentalităţilor învechite 
ale societăţii şi se conformează propriilor valori înnoitoare, vor beneficia de 
această putere activă pentru a realiza lucruri minunate şi pentru ei, şi pentru 
ceilalţi. 

Nativii cu Nodul Nord în Taur sunt maeştri constructori. Dacă nu se grăbesc, 
dacă duc la bun sfârşit fiecare etapă care înseamnă un lucru solid construit şi 
dacă înaintează atât cât le permite limita propriului confort, atunci lucrurile 
ridicate de ei vor dura veşnic. 

Vieţile lor anterioare au gravitat în jurul proiectelor altora, aşa încât, în 
această încarnare, ci învaţă să ia decizii şi să conducă proiecte. Puterea de a le 
duce la bun sfârşit este direct proporţională cu claritatea scopului lor. Dacă, la 
fiecare pas, sunt conştienţi de acest obiectiv („De ce vreau acum să vorbesc la 
telefon? De ce mă duc la această întâlnire?"), ei se vor concentra asupra 
direcţiei de urmat şi vor face progrese constante. 

Una dintre necesităţile cele mai importante pentru ei este să-şi găsească un 
ideal sau un obiectiv care să-i facă fericiţi şi să le ofere securitate. Dacă este 
vorba despre un proiect financiar, vor descoperi o cerinţă publică şi vor face 
totul ca s-o rezolve, lucru care va produce bani şi pentru ei. Odată asumată 
răspunderea pentru proiectul lor, se vor simţi cuprinşi de o marc energie care 
va avea şi o „rezultantă": energia succesului. Aceasta îi va hrăni şi va crea o 
reacţie pozitivă care îi va ajuta să rămână concentraţi asupra ţintei. 

Datorită vieţilor trecute în care i-au susţinut pe ceilalţi cu preţul Propriei 
fiinţe, nativii cu Nodul Nord în Taur pot fi critici faţă de ideile altora, deşi acum 
situaţia s-a inversat: în această viaţă, odată ales scopul, e bine să le permită 
altora să-i ajute. Refuzându-i, nu fac decât să-şi îngreuneze calea către succes. 
Reacţia lor poate fi. duală: ori cred că ceilalţi le vor da totul, susţinându-i până 
la capăt şi îngrijindu-se de toate cerinţele materiale, ori cred că trebuie să facă 
totul singuri. Această atitudine de tipul „totul sau nimic" nu este aici nici 
corectă şi nici practică. 

Este adevărat că nativii cu Nodul Nord în Taur au nevoie să obţină succesul 
prin efort propriu. Totuşi, o dată ce s-au decis asupra unui scop şi sunt dornici 
să depună efort ca să-l realizeze pas cu pas, este foarte bine ca ceilalţi să-i 
susţină în multiple feluri: să le facă drumul mai uşor, să le deschidă anumite 
uşi, să le atragă atenţia asupra unor posibile dificultăţi, să le clarifice metode de 
abordare şi să-i ajute să dobândească o experienţă practică. Nu e cazul să se 



bazeze pe ajutorul celorlalţi, dar trebuie să înveţe să-l accepte când le este 
oferit necondiţionat. 

Ori de câte ori nativii cu Nodul Nord în Taur văd cât de departe trebuie să 
meargă pentru a-şi atinge idealurile, intră în panică: muncă multă, obstacole, 
evenimente imprevizibile - cum vor ajunge vreodată acolo? De aceea au 
tendinţa să bată în retragere din faţa obiectivelor mai ample, fiindu-le teamă de 
eşec. Totul li se pare copleşitor. 

Privind lucrurile din punctul lor de vedere, ar fi copleşitor pentru oricine. 
Singura modalitate prin care pot fi atinse obiectivele cu bătaie lungă este să 
divizăm procesul în paşi mai mici. De exemplu, ideea de a fi medic este ceva 
care îl intimidează pe un elev. El trebuie să termine mai întâi liceul, apoi 
facultatea de medicină, apoi stagiatura. Este un proces lung, dar care poate fi 
realizat în etape, iar obiectivul va fi atins dacă fiecare pas va fi parcurs cu 
răbdare şi atenţie. 

La fel se petrece şi în cazul unei relaţii importante. Dacă aceşti nativi 
întâlnesc „alesul/aleasa inimii", dorinţa de a se uni cu sufletul-pereche este atât 
de copleşitoare, încât se tem să se gândească la ea; ei vor să sară direct la 
etapa finală - şi rezultatul este un dezastru. Lucrul la care visează nu se 
îndeplineşte tocmai pentru că au sărit peste paşii necesari. Uneori, atunci când 
se gândesc la scopul lor, uită că a ajunge acolo depinde doar de ei şi de 
răbdarea lor de a efectua munca necesară. Ei pot trăi stări emoţionale intense 
făcându-şi griji dacă li se cuvine sau nu să viseze la acel ideal. 

Dar aceasta este ca şi cum ar privi un munte şi s-ar întreba dacă sunt demni 
de a ajunge în vârful lui, când, de fapt, singurul lucru care i-ar face demni de 
aceasta este să urce pur şi simplu muntele. Dacă au echipament adecvat, dacă 
aleg o rută realistă, conformă cu experienţa şi abilitatea lor şi sunt hotărâţi să 
urce pas după pas, atunci ei vor ajunge acolo. 

Prin acţiunile de caritate pe care le-au făcut în vieţile anterioare, nativii cu 
Nodul Nord în Taur şi-au câştigat dreptul de ai dobândi bogăţie personală în 
această încarnare. Munca de caritate este ceva natural pentru ei, fiindcă, în 
vieţile trecute, alţi oameni le achitau „notele de plată”. Astfel, ei îşi investeau 
energia în activităţi utile pentru comunitate. Dar, în această încarnare, este mai 
bine pentru ei să presteze munci remunerate, întrucât câştigarea banilor îi 
ajută să se preţuiască. 

Aceşti nativii sunt mult prea încrezători atunci când este vorba despre bani. 
Ei ştiu că „a se încrede în Providenţa Divină" este un principiu valabil. Totuşi, la 
fel de adevărat este şi faptul că „Dumnezeu îi ajută pe cei ce se ajută singuri". 
A avea încredere în Dumnezeu nu înseamnă a abandona răspunderea 
personală acţionând iraţional pe baza unei încrederi oarbe. Dacă un prieten îi 
spune: „Mă poţi împrumuta cu cutare sumă de bani?", iar această sumă 
înseamnă tot ce are nativul cu Nodul Nord în Taur pentru propriile cheltuieli 
curente, atunci el trebuie să-şi folosească perfect discernământul sau simţul 
măsurii, propunând o rezolvare de bun simţ pentru ambele părţi. 

Este şi aceasta o lecţie: să accepte răspunderea faţă de propriile finanţe. 



Numai atunci îi pot include şi pe alţii în sfera lor, fără teama de a-şi pierde 
puterea personală şi de a-şi periclita sistemul de valori. Atunci când se simt în 
siguranţă, ei pot crede în Univers intr-un mod care le dă puterea de a percepe 
ce le oferă El prin intermediul vieţii. 

Pentru a accepta responsabilitatea în ceea ce priveşte banii şi deschiderea 
uşilor către bogăţie personală, nativii cu Nodul Nord în Taur trebuie să înceapă 
deliberat să dea atenţia banilor: ţinând o evidenţă care arată ce cheltuieli fac şi 
în ce direcţie investesc banii. Aceasta îi ajută să canalizeze banii în direcţii 
semnificative. A acumula bani este un joc pentru care ei au un real talent. Ei 
pot, plecând de la puţini bani pe care îi investesc atent, să devină cu uşurinţă 
bogaţi. 

Uneori ei simt aversiune cu privire la grija faţă de bani. îi deranjează că nu 
mai pot avea „viaţa uşoară" din vieţile anterioare. Pot începe prin a avea grijă 
cu adevărat de ei înşişi: un serviciu stabil, un venit stabil, un cont de economii 
şi planuri financiare pentru viitor - adică o bază financiară sigură, care le va 
permite să-şi asume riscuri în alte domenii. Totodată, ei dobândesc o stare de 
pace şi încredere în viaţă precum şi un sentiment de mulţumire interioară. 

Deşi unii oameni se descurcă foarte bine cu banii moşteniţi, nativii cu Nodul 
Nord în Taur nu fac parte din această categorie. Nu este în avantajul lor să 
depindă de o moştenire, de prosperitatea financiară a altora sau de asistenţa 
socială. Orice situaţie în care sunt dependenţi financiar de alţii le slăbeşte 
încrederea în forţele proprii. în această încarnare, este crucial pentru ei să 
câştige bani pe cont propriu. Dumnezeu îi va răsplăti din belşug pentru efortul 
depus. 

Dacă moştenesc bani, este cel mai bine să-i utilizeze parţial pentru propria 
lor afacere sau pentru o cauză care îi ajută să-şi cunoască în mod real 
resursele. Dacă sunt dependenţi financiar de soţ sau de soţie, mai bine să 
înceapă o mică afacere personală sau să-şi găsească un serviciu în afara casei, 
chiar dacă „nu fac mulţi bani acolo" sau nu au nevoie de el. Ei trebuie să-şi 
descopere propria identitate, dincolo de legăturile lor afective. Timpul 
sistematic alocat pentru lucrul consacrat unui scop individual sau unui proiect 
foarte important pentru ei este o altă cale pentru a se cunoaşte cu adevărat şi 
a se preţui cum se cuvine. 

Dacă aceşti nativi trăiesc pe baza ajutorului social, un serviciu cu jumătate 
de normă pentru a câştiga bani în plus le prinde foarte bine. Dacă nativul cu 
Nodul Nord în Taur este o femeie cu copii, ea îşi poate lua un serviciu legat de 
îngrijirea copiilor. Nu contează câţi bani va câştiga, important este sentimentul 
valorii proprii pe care îl dobândeşte. 

Nativii cu Nodul Nord în Taur înţeleg în mod natural funcţia banilor şi 
necesitatea ca ei să circule. Totul este ca ei să-i facă în mod conştient să 
circule. Dacă îşi folosesc în scop benefic simţul financiar înnăscut (bazat pe o 
percepţie foarte corectă şi clară a valorilor materiale) şi construiesc pentru 
folosul societăţii, ei pot deveni foarte bogaţi. în vieţile trecute au dobândit 
abilitatea de a folosi banii oamenilor, dar au pierdut respectul faţă de valoarea 



lor, fiindcă nu ei trebuiau să-i câştige; sau, dacă i-au câştigat, nu pentru ei 
trebuiau adunaţi. în viaţa actuală, aceşti nativi învaţă să aibă o atitudine 
pozitivă faţă de bani şi să-i utilizeze cu înţelepciune. Banii sunt învăţătorul lor, 
dar de data aceasta nu doar pentru a aprecia valorile materiale, ci pentru a 
deveni ei înşişi făuritori ai unor astfel de valori. O dată ce îşi activează intuiţia 
financiară, tocmai banii le vor stabili direcţia spre viitor: a acumula egotic, 
numai pentru binele efemer al acestei existenţe, sau a întemeia ceva durabil şi 
stabil pentru viitor. Fiecare civilizaţie dăinuie prin valorile ci spirituale; dar 
faptul că ea a existat se datorează valorilor materiale care înfruntă Timpul. Cât 
de mult am fi crezut în civilizaţia Indului sau a faraonilor, dacă marile temple 
sau piramidele nu ar fi existat?. Nativii cu Nodul Nord în Taur fac parte exact 
dintre aceia care fac ca o civilizaţie să dăinuie peste veacuri, tocmai pentru că 
ştiu ce poate dura şi cât efort - financiar, material şi uman - e necesar pentru 
aceasta. 

Nativii cu Nodul Nord în Taur au probleme în menţinerea echilibrului dintre 
datorii şi banii pe care îi posedă. Mulţi oameni cu această poziţie nodală 
acumulează datorii enorme din cauza acestei neînţelegeri. 

Datoriile sunt un lucru neplăcut pentru oricine şi cu atât mai mult pentru 
nativii cu Nodul Nord în Taur. Ei acţionează ca nişte adevăraţi artizani când se 
folosesc de bun simţ şi nu riscă „salturi mortale" bazându-se pe credinţă sau pe 
manevre la mare înălţime, fără „plasă de siguranţă". Pentru ei banii şi 
Dumnezeu au o acţiune corelată, dar nu trebuie „amestecaţi". într-un fel, chiar 
au tendinţa de a fi neglijenţi cu banii sau câteodată chiar se tem de ei, pentru 
că m vieţile anterioare nu au învăţat să se susţină singuri din punct de vedere 
financiar. 

O dată ce realizează că trebuie să fie mai atenţi ci banii, nativii cu Nodul 
Nord în Taur îşi pot asuma orice răspundere legată de ei. Totuşi, uneori pierd 
controlul şi fac cheltuieli din capriciu - cumpărând ceva ce nu le trebuie sau 
care trebuie plătit mai târziu. în vieţile anterioare, banii au fost un instrument 
pentru distracţii. De aceea, în această viaţă, când se plictisesc, simt imboldul 
de a face cumpărături, situaţie în care subconştientul activează certitudinea că 
altcineva va plăti pentru ei. Luciditatea lor ştie însă că acum acest lucru nu mai 
este adevărat şi induce - deşi anevoie - un autocontrol deosebit de ferm. 

Nativii cu Nodul Nord în Taur nu suportă restricţiile financiare. După ce se 
„cuminţesc" şi acceptă câştigul prin muncă şi planificarea cheltuielilor, ei 
dobândesc uşor bogăţia care le va permite să cheltuiască fără grijă. Dar, odată 
acumulată bogăţia, ei trebuie să fie profund responsabili în administrarea ei - 
lor nu li se îngăduie să fie „inconştienţi" cu banii în această viaţă. Ca să 
înţelegeţi de ce, recitiţi finalul capitolului anterior. 



Sinteză 


Nodul Nord în Taur - Nodul Sud în Scorpion 

Blocajele puternice ale acestor nativi sunt legate de câştigurile şi resursele 
lor de orice fel. în vieţile anterioare au suferit enorm fiindcă au rămas de fiecare 
dată fără rodul muncii lor, fie prin distrugere, fie prin deposedare, motiv pentru 
care acum nu mai au deloc încredere în oameni. 

Relaţia dintre Nodul Nord din Casa a ll-a şi Nodul Sud din Casa a 
Viii-a armonios manifestată - Valoarea personală a nativului corespunde, în 
general, cu valoarea pe care o i-o conferă ceilalţi. Armonia din viaţa lui 
exterioară se răsfrânge şi asupra vieţii lui interioare, amplificându-i tandreţea şi 
senzualitatea. Capacitatea de a-i influenţa pe ceilalţi se îmbină cu capacitatea 
de a fi influenţat de ceilalţi. 

Greşeala caracteristică - Nativul nu şi-a creat propriile resurse. 

Justificarea greşelii - Nativul nu ştie, de fapt, ce vrea. El suportă greu sau 
deloc succesele personale sau materiale ale altora. Are concepţii greşite despre 
sexualitate sau despre posesiunile materiale. Probabil că a fost educat conform 
mentalităţii de a echivala afecţiunea şi grija faţă de propria persoană cu 
cantitatea sau valoarea financiară a cadourilor/obiectelor primite de la fiinţele 
dragi. Uneori, aceşti nativi au o filosofie de genul „trebuie să fii necinstit pentru 
a face un ban în această lume". Adesea au tendinţa de a schimba ceva doar de 
dragul schimbării. 

Posibile soluţii - Aceşti nativi trebuie să înveţe să se bucure şi atunci când 
dăruiesc şi atunci când primesc, indiferent că este vorba despre afecţiune, 
complimente, bani sau obiecte materiale, dezvoltându-şi un puternic simţ al 
valorilor personale, bazat pe propriile lor trebuinţe. 

Nativul cu Nodul Sud în Scorpion supradezvoltat manifestă 
următoarele tendinţe: conştient sau inconştient el manifestă o puternică 
sexualitate, nu-i place să fie în aer liber, într-un anumit fel el este un extremist, 
simpatizează cu atitudinea de subordonat şi îi invidiază pe cei ce au succes, 
fără a gândi prea mult cine şi/sau ce merită; este foarte puţin interesat de 
resursele altora dacă nu poate profita de ele; consumă multă energie căutând 
să modifice circumstanţe aflate dincolo de puterea lui de a le controla; detestă 
să aibă nevoie de alţii, are o situaţie financiară instabilă, se simte îndreptăţit să- 
i critice pe alţii; dăruieşte foarte mult dar, de regulă, darurile lor au şi implicaţii 
ascunse. 

Când Nodul Nord nu este împlinit - Nativul manifestă extravaganţă, 
implicare în afaceri dubioase, preocupare pentru false valori, absenţa 
discernământului, utilizarea greşită a sexualităţii, a cunoaşterii oculte sau a 
resurselor comune. 

Cum poate fi realizat Nodul Nord - Să dobândească prin muncă lucrurile 
pe care le acceptă. Să caute posesiunile pentru valoarea lor practică sau pentru 



frumuseţea lor intrinsecă şi nu pentru avantajele care decurg din obţinerea lor. 
Să-şi administreze cu înţelepciune propriile resurse, în special pentru propriile 
trebuinţe, în loc să şi le epuizeze numai pentru a fi pe placul altora. Să 
investească mai degrabă în bunuri cu valoare recunoscută, decât în afaceri de 
mare risc. Cheltuielile să fie mereu ceva mai mici decât veniturile. 

Nativul cu Nodul Nord în Taur îşi doreşte bani sau cel puţin o reputaţie de 
cunoscător. El îşi doreşte ceea ce este bun în viaţă, să fie considerat serios, 
răbdător şi îndestulat cu de toate. Prin contrast, el este exact omul care a 
suferit schimbări drastice ale valorilor sau ale circumstanţelor, un mare 
disconfort sau experienţe traumatizante. Viaţa lui este periodic deranjată şi 
modificată ca rezultat al unor răsturnări emoţionale sau al unor perturbări care 
par să depăşească puterea lui de a le stăpâni. El tinde să fie gelos pe cei care 
par să fi realizat mai multe în viaţă şi mult mai uşor. Este posibil ca el să 
compenseze lipsa siguranţei materiale stăpânindu-i pe oameni sau pierderile 
emoţionale impunându-şi o anumită izolare - ceea ce duce însă la declanşarea 
altor probleme, poate mult mai complicate. 

Nativul cu Nodul Nord în Casa a ll-a doreşte să fie asigurat că trebuinţele 
lui financiare vor fi satisfăcute întotdeauna. E posibil ca el să viseze la o mare 
avere, dar e mulţumit doar să aibă destui bani pentru a-şi satisface trebuinţele 
de bază şi pentru a-şi permite, în plus, să se bucure de un lux „absolut necesar" 
- tratamente de înfrumuseţare destul scumpe, antichităţi, cărţi sau altceva de 
acest gen. Pacea şi armonia sunt, de asemenea, componente importante în 
visul acestui nativ. Prin contrast, el este, adesea, subiectul unor sentimente de 
înstrăinare sau al unor accese de proastă dispoziţie, care îi pun obstacole în 
realizarea visurilor. Este interesant de notat că există o înzestrare remarcabilă 
pentru percepţia intuitivă, cel mai adesea reprimată sau complet negată. Dacă 
aceasta este canalizată, atunci starea emoţională se îmbunătăţeşte. 

Nodul Nord în Taur şi în: 

Casa / - Menirea spirituală a nativului este aceea de a dobândi o atitudine 
superioară faţă de chestiunea posesiunilor materiale şi financiare câştigate prin 
efort propriu; el trebuie să-şi dezvolte latura sensibilă a fiinţei şi să se lase 
condus de bogăţia interioară a fiinţei umane. 

Casa a ll-a - Menirea spirituală a nativului este aceea de a învăţa să 
folosească în mod corect ceea ce posedă, indiferent dacă este vorba despre 
valori materiale sau spirituale; el trebuie să-şi dezvolte simţul estetic, bunul- 
gust şi capacitatea de a-şi controla apetitul alimentar. 

Casa a lll-a - Menirea spirituală a nativului este aceea de a învăţa să 
manifeste o comunicare armonioasă şi să-şi formeze un univers interior bazat 
pe valori culturale, artistice şi spirituale; în special pentru femei, această poziţie 
nodală conferă abilităţi manuale şi predispune către îndeletniciri artizanale, 
care conservă tradiţia meşteşugărească a unui popor. 

Casa a IV-a - Menirea spirituală a nativului este aceea de a-şi dezvolta şi 



rafina percepţia aspectelor frumoase ale vieţii, urmărind apoi a le face prezente 
în întreaga lui existenţă fizică; aceasta îl va ajuta să dobândească o formă 
superioară de comunicare ce depăşeşte uneori cuvintele sau o formă de 
comunicare ce se va extinde dincolo de sfera umană, fiind posibile ori relaţiile 
cu lumea spiritelor Naturii ori relaţiile cu lumea îngerilor. 

Casa a V-a - Menirea spirituală a nativului este aceea de a direcţiona 
energia imensă a pasionalităţii şi a ataşamentelor de plăcerile vieţii către 
investiţii superioare şi de lungă durată, cum ar, de exemplu, şcoli de artă 
pentru copii, creativitate artistică propriu-zisă precum artele plastice, arta 
bijuteriei, moda, design-ul, restaurarea operelor de artă şi a monumentelor 
artistice şi de cult. 

Casa a Vl-a - Menirea spirituală a nativului este aceea de a învăţa să se 
pună la modul fizic în slujba celorlalţi, dăruindu-i mereu lui Dumnezeu fructele 
tuturor acţiunilor sale, pentru a curma astfel, încă din această viaţă, lanţul 
nesfârşit al naşterii şi al morţii; de asemenea, el trebuie să-şi purifice fiinţa de 
orice fel de exces, ceea ce îl va ajuta să dobândească o sănătate spirituală 
deosebită. 

Casa a Vll-a - Menirea spirituală a nativului este aceea de a dobândi starea 
de libertate afectivă în relaţiile de cuplu şi starea de discernământ relaţional în 
relaţiile umane, mai ales dacă nativul are o viaţă partenerială (de afaceri) 
bogată; el trebuie să renunţe la orice formă de dependenţă afectivă de ceilalţi, 
în special dacă este o natură mai sensibilă, mai romantică sau mai complexată. 

Casa a Vlll-a - Menirea spirituală a nativului este aceea de a învăţa să fie 
total dezinteresat şi detaşat de posesiunile de orice fel şi să-şi rafineze energia 
sexuală prin procese repetate de transmutare şi sublimare; el trebuie să 
cunoască şi să-şi însuşească semnificaţia spirituală a sexualităţii şi a morţii prin 
intermediul învăţăturilor ezoterice. 

Casa a IX-a - Menirea spirituală a nativului este aceea de a urma cu orice 
chip o cale autentică de evoluţie spirituală prin care să-şi transceandă limitările 
mentale; adeseori, el chiar trebuie să facă multe donaţii sau să participe la 
acţiuni de caritate ori la întemeierea fizică a aşezămintelor culturale, artistice, 
religioase; spirituale. 

Casa a X-a - Menirea spirituală a nativului este aceea de a dobândi 
administrarea judicioasă a bunurilor materiale şi financiare de orice fel, 
participând astfel la sporirea bunăstării tuturor semenilor ori a întregii societăţi; 
el trebuie să-şi desăvârşească o pregătire profesională care să-i permită să 
îmbine utilul cu plăcutul, şi binele cu frumosul. 

Casa a Xl-a - Menirea spirituală a nativului este aceea de a învăţa să aibă 
idealuri concrete, realizabile în plan material, şi să-şi facă prieteni în funcţie de 
bogăţia lor interioară, nu exterioară; preocuparea constantă pentru prieteni şi 
prietenie îi dezvoltă capacitatea de a şti să primească iubire şi fericire de la 
ceilalţi şi de a se bucura apoi de ele. 

Casa a Xll-a - Menirea spirituală a nativului este aceea de a învăţa că 
bunurile materiale, plăcerile erotice şi creativitatea artistică sunt doar moduri 



personale de exprimare la nivelul lumii terestre, care ajută sufletul să se 
deschidă spre Dumnezeu-Tatăl numai dacă le foloseşte cu o detaşare totală. 



Nodul Nord în Gemeni 



şi Nodul Nord în Casa a II l-a 


Prezentare generală 

Punctul vulnerabil al nativilor cu Nodul Nord în Gemeni este accentul pe 
care îl pun mereu pe ideea că au dreptate. Deoarece este imposibil să aibă 
dreptate întotdeauna, niciodată nu vor fi mulţumiţi de ei înşişi. Dacă susţin doar 
punctul lor de vedere şi caută să-i convingă pe oameni că doar ei au dreptate, 
atunci ceilalţi îi vor evita. Insă, dacă au destulă umilinţă şi deschidere pentru a 
asculta variante la aceste puncte de vedere, ei vor cunoaşte cu adevărat 
oamenii şi se vor simţi mai destinşi în prezenţa lor. La un moment dat trebuie 
să abandoneze Adevărul absolut (în forma pur abstractă şi strict personală în 
care îl concep), descoperind oamenii, ascultându-i şi învăţând de la ei. în 
procesul acestei interacţiuni mai relaxate, Adevărul absolut se relevă cu 
naturaleţe, compus din adevăruri mici, unele derivând din altele, asemenea 
unei bijuterii de preţ în care fiecare ornament sau detaliu îşi are un loc şi un 
rost. 

Aceşti nativi (dacă ascultă cu atenţie!) pot să-şi acordeze sensibilitatea la 
procesele mentale specifice celorlalţi şi să le ofere informaţii care rezolvă 
problema dintr-o perspectivă mai amplă. Activităţi precum a vinde, a scrie, a-i 
instrui pe alţii şi a comunica (sub toate formele), aduc nativilor cu Nodul Nord în 
Gemeni fericire şi succes material. 

înclinaţia nativă către filosofie şi religie, îmbinată cu o luciditate etică şi 
morală înnăscută, intră, de asemenea, în înzestrările lor. Ei îşi folosesc 
conştiinţa spirituală şi intuitivă pentru a înţelege gândirea altora, fără a-şi 
pierde adevărul personal. Totuşi, dacă se implică într-o profesie care presupune 
căutarea Adevărului şi religia, e posibil să se simtă până la urmă izolaţi. De 
aceea ei trebuie ajutaţi încă de mici să-şi folosească talentele către direcţii 
profesionale ce presupun legături profunde cu oamenii. 

Nativii cu Nodul Nord în Gemeni au avut două tipuri foarte diferite de 
experienţe în vieţile anterioare, dar cu numitor comun: să afle Adevărul Ultim. 
Ei au fost căutători solitari ai Adevărului - sadhu-şi călători în India, nomazi 
rătăcitori prin deşert, ermiţi sau oameni simpli care mergeau singuri în locuri 
sălbatice pentru a descoperi secretele naturii sau ale lumii. în alte încarnări au 
căutat Adevărul ca ideal colectiv, aparţinând unor organizaţii religioase. în 
ambele cazuri, Adevărul Suprem înţeles ca spiritualitate (iluminarea şi 
eliberarea) sau ca etică socială le-a motivat întreaga viaţă, fiind neglijate în 
schimb integrarea socială şi relaţiile umane. 

Aceşti nativi au avut multe încarnări ca regi ai filosofiei. Viaţă după viaţă, 
budişti, musulmani sau creştini, ei şi-au părăsit semenii pentru a căuta 



Adevărul. De aceea, în viaţa aceasta, încă mai au tendinţa să-i lase pe toţi şi să 
plece singuri oriîncotro. De-a lungul fiecăreia din vieţile precedente, ei au 
urmărit iluminarea, retrăgându-se, de exemplu, în vârful muntelui, pentru a 
medita şi dobândi esenţa Adevărului. Dar acum căutarea a încetat, fiindcă sosit 
momentul ca adevărul să fie împărtăşit tuturor, fapt care îi obligă să se alăture 
din nou societăţii şi să rămână în mijlocul oamenilor. 

Obsesia că au dreptate poate fi cel mai mare obstacol în realizarea efectivă 
a legăturii directe cu oamenii şi a sentimentului de pace şi iubire, inerente într- 
o relaţie autentică. Când au fost filosofi şi preoţi, oamenii i-au ascultat şi le-au 
urmat instrucţiunile, într-un fel, sunt obişnuiţi să aibă întotdeauna dreptate, şi 
aceasta le motivează acum o anumită aroganţă. Ori de câte ori, însă, ceilalţi 
simt atitudinea lor de superioritate, ei refuză să-l asculte pe nativul cu Nodul 
Nord în Gemeni. Drept rezultat, aceşti nativi ajung să creadă că li se 
subapreciază inteligenţa, dezvoltând, cu vremea, o mare vulnerabilitate fată de 
orice fel de eşec în comunicare. 

Nativii cu Nodul Nord in Gemem sunt capabili să susţină ore întregi de 
conversaţie vorbind numai ei. Dacă celălalt le oferă cea mai mică posibilitate de 
a vorbi, atunci vor profita din plin de ocazie, vorbind la nesfârşit despre tot ceea 
ce li se petrece, depănându-şi amintirile... fără ca celălalt intervină în nici un fel. 
întrucât nu i se acordă nici o şansă ca să-şi depene şi el propria lui poveste, 
interlocutorul îşi pierde foarte repede interesul faţă de nativul cu Nodul Nord în 
Gemeni. 

După atât de multe vieţi în care au fost singuri, aceşti nativi au nevoie să 
vorbească permanent. Nu se simt bine când este linişte, fiindcă (la nivel 
subconştient, desigur) ei asociază liniştea cu izolarea. Acum sunt dornici de 
relaţii umane; de aceea, dacă apar „pauze tăcute” în aceste relaţii, ei le percep 
ca pe „o problemă" şi vor vorbi despre orice, numai pentru a umple „golul" 
sonor. Conversaţia este precum respiraţia - are inspiraţie şi expiraţie; atât 
nativul cu Nodul Nord în Gemeni cât şi celălalt trebuie să aibă şanse egale de a 
participa la ea, indiferent care dintre ei se află în centrul atenţiei. „Vitalitatea” 
conversaţiei presupune implicarea activă a ambilor interlocutori. Dacă oameni 
înţeleg acest lucru, ei pot deveni oricând nişte experţi. 

Aceşti nativi au tendinţa de a vorbi într-o manieră foarte directă - 
exprimându-şi opinia ca pe un adevăr imuabil; de aceea, orice punere în 
discuţie a adevărului lor poate isca o dispută. Este posibil ca lor, de fapt, să le 
placă şi s-o considere drept un schimb stimulator de idei, pe când celălalt o 
poate privi ca pe o un joc steril al vorbelor de spirit. Din această cauză relaţiile 
lor de prietenie nu au o curgere armonioasă; disputele îi obosesc pe oameni şi 
ei au nevoie de timp ca să-i suporte iar pe aceşti nativi vorbăreţi, care trebuie 
să înveţe să mai facă şi pauze sau să-i asculte pe ceilalţi cu mai multă atenţie, 
în acest fel vor constata că forţa lor vine din gândul clar şi liniştit, nu din emoţii, 
şi acelea necontrolate. 

Un alt motiv pentru care aceşti nativi îşi exprimă cu atâta ardoare ideile 
este acela că doresc ca toată lumea să admită că adevărul lor este „just". Asta 



i-ar ajuta să se relaxeze profund. Spiritual vorbind însă, Adevărul se susţine prin 
el însuşi şi nu are nevoie de nici un efort egotic pentru a fi promovat, nici de 
fanfare pentru a-i trâmbiţa justeţea. Cu cât Adevărul este emis mai liniştit, cu 
atât este mai bine, deoarece persoana care ascultă intră într-o stare de calm 
specifică receptării lui. Indiferent cât de nobile ar fi motivele, nativii cu Nodul 
Nord în Gemeni nu au nevoie de energia înfierbântată a ego-ului ca să-şi 
întărească punctul de vedere, deoarece nimeni n-o să-i asculte. 

Dacă nativii cu Nodul Nord în Gemeni au răbdare cu ei înşişi şi cu ceilalţi, 
pot rezolva relativ uşor „scăpările" care apar în comunicare. Cele mai multe 
dintre probleme provin din răspunsurile lor nepotrivite, care, la rândul lor, îşi 
găsesc cauza în faptul că aceşti nativi nu ascultă ceea ce li se spune. Ei nu 
obişnuiesc să stea la discuţii. în definitiv, vin din vârful muntelui; ce cunosc ei 
despre comunicare? Este ca şi cum ar vorbi o limbă moartă, în mijlocul unei 
lumi profund marcate de contemporaneitate! Trebuie să-şi acorde câteva 
momente ca să asculte şi „să traducă" ce vorbeşte celălalt. 

Adesea, aceşti nativi nu realizează întregul impact al mesajelor pe care le 
transmit. în exemplul de mai sus, prietenul poate merge acasă şi, în acea 
seară, să realizeze brusc: „Uite, acesta este motivul pentru care nu-mi merge 
bine în viaţă! Am pus toate lucrurile de-a valma, însă ce trebuie să fac este să 
le organizez pe segmente mai mici, pe care le pot controla mai bine!" Nativii cu 
Nodul Nord în Gemeni nu trebuie să aibă în vedere că orice subiect merită 
atenţie sau să fie discutat. Dacă cineva este sincer interesat de o anumită 
cunoaştere, atunci aceşti nativi trebuie, întotdeauna, să-l ajute pe celălalt s-o 
afle. Nativii cu Nodul Nord în Gemeni sunt purtători ai adevărului şi, ajutându-i 
pe ceilalţi să găsească informaţia de care au nevoie, vor descoperi, adesea, un 
adevăr mai amplu. 

Această viaţă nu este una în care să aibă dreptate tot timpul. Mai ales 
atunci când au două răspunsuri diferite pentru aceeaşi întrebare sau două 
atitudini diferite pentru aceeaşi situaţie. De exemplu, dorinţa lor de a menţine o 
relaţie poate fi dublată de dorinţa de a fi liberi să facă ce vor. Dacă ei exprimă 
ambele aspecte, celălalt va înţelege si va urmări să fie în armonie cu ei. 

Simplul fapt de a fi conştienţi că au aceste „înregistrări 1 în subconştient 
rezolvă în mare parte problema. Ele acţionează ca un „muşchi" suprastimulat, 
care acum are tendinţa să-şi impună forţa în momentele cele mai inoportune. 
Astfel, dacă sunt atenţi pentru a sesiza de unde vine această „voce", nativii cu 
Nodul Nord în Gemeni vor putea decide să nu o ia în serios. 

în multe dintre vieţile anterioare în care au fost persoane cu putere de 
decizie, mentori sau consilieri spirituali, nativii cu Nodul Nord în Gemeni au 
exprimat certitudini acolo unde alţii s-au comportat cu nesiguranţă şi cu teamă. 
Idealurile lor cereau credinţă şi siguranţă deplină; de aceea, în viaţa aceasta, 
subconştientul lor caută să infirme orice temere sau îndoială care apare. 

Au tendinţa de a raţiona comparându-se cu alţii, într-un mod care le 
contrazice propriile intuiţii. Pe de altă parte, tendinţa de a avea răspunsuri 
pentru toate problemele blochează cel mai adesea comunicarea, în loc să 



stimuleze fluxul firesc de informaţii şi idei inspirate. 

Ei ezită să solicite ideile şi opiniile celorlalţi, considerând aceasta ca un 
semn de slăbiciune sau ca o certitudine că, uneori, nu au sau nu pot să aibă 
răspunsuri pentru toate problemele. Din teama că celălalt le poate spune ceva 
ce nu le place, aceşti nativi vorbesc fără discernământ, într-un mod care îi 
împiedică pe ceilalţi să participe la conversaţie. Nativii cu Nodul Nord în Gemeni 
se tem, de asemenea, că o comunicare adevărată cu ceilalţi ar putea scoate la 
lumină ceva mai profund despre ei înşişi - temeri, îndoieli şi confuzii interioare 
care nu pot fi ascunse la infinit. 

Avantajul unei integrări sociale corecte este că ni se permite libertatea 
alegerii. Cooperăm, ne descoperim şi/sau ne folosim talente şi abilităţi, ne 
împlinim sau ne reprimăm dorinţe şi realizăm lucruri de care beneficiem şi noi, 
şi alţi oameni, şi societatea ca întreg. în societate, ne descoperim punctele forte 
şi punctele slabe, motiv pentru care locuim împreună şi schimbăm informaţii. 

Societatea funcţionează pe baza certitudinii că nimeni nu le ştie pe toate. 
Suntem cu toţii în aceeaşi barcă, aşa încât cel care este cel mai competent va 
ţine cârma. Dar nativii cu Nodul Nord în Gemeni nu sunt obişnuiţi să ceară 
altora ajutorul. 

Iar în această încarnare, aceasta este ceea ce au de învăţat: să trăiască în 
societate. Menirea lor este să înveţe despre natura umană, în totalitatea ei. Ei 
pot înţelege mai bine viaţa, oamenii şi situaţiile dacă sesizează faptul că 
„moneda are două feţe". Experienţa socială ne învaţă să ne adaptăm 
permanent la realizările sau la schimbările de direcţie ale celorlalţi. Cineva 
emite o idee şi, în funcţie de modul în care i se răspunde, ideea va fi continuată 
sau modificată, pentru a-şi îndeplini mai bine scopul. 

Ori de câte ori nativii cu Nodul Nord în Gemeni îşi dau cuvântul, şi-l vor ţine, 
deoarece aceasta este pentru ei o chestiune de moralitate. Dacă ceilalţi promit 
să facă un lucru şi nu îl fac - din indiferent ce motiv - ei se supără foarte tare, 
deoarece nu le plac situaţiile în care un lucru hotărât dinainte trebuie amânat 
sau contramandat. Şi iată de ce: 

1. Situaţia cu pricina poate fi rezultatul unei neînţelegeri iniţiale, pe care 
nativul cu Nodul Nord în Gemeni a lăsat-o neclarificată, chiar dacă a simţit că, 
iniţial, ceva nu era în regulă. 

Situaţia cu pricina se datorează faptului că celălalt a spus cu 
totul altceva decât ceea ce a auzit nativul cu Nodul Nord în Gemeni 
- erorile de comunicare în viaţa acestor oameni sunt frecvente. 

E posibil ca celălalt să ia într-o zi o decizie fermă cu privire 
la o anumită stare de lucruri, dar apoi, datorită unor schimbări independente de 
voinţa lui, el să se răzgândească şi, câtva timp mai târziu, să se decidă la fel de 
ferm, dar pentru cu totul altceva. 

Pentru nativii cu Nodul Nord în Gemeni aceste situaţii trec drept dovezi de 
inconsecvenţă, dar ele reprezintă, de fapt, procesul de adaptare inteligentă la 
reacţiile mediului. Din vieţile lor religioase anterioare, ei au „obsesia" 



adevărurilor eterne, divine şi a legilor universale absolute. în viaţa actuală însă 
au de învăţat să se integreze social şi să aibă umilinţa de a afla cum acţionează 
regulile în acest mediu. 

Pentru aceşti nativi, adevărurile sunt sacre şi constituie însăşi temelia 
percepţiilor lor. De aceea şi ezită când trebuie să le împărtăşească altora, 
deoarece se tem că oamenii îi pot crede nebuni sau îi pot judeca foarte aspru 
fiindcă îi preocupă Adevărul şi nu banii sau bunurile materiale. Acest lucru îl 
frustrează pe nativul cu Nodul Nord în Gemeni, fiindcă nu ştie cum să-şi 
comunice filosofia în doar câteva cuvinte. într-un anume fel, chiar asta are de 
învăţat: să răspundă nevoilor imediate ale celuilalt, oferindu-i un răspuns 
simplu dar concret, şi nu o metafizică întreagă. în actuala încarnare, aceasta 
este metoda eficientă. 

Adevărul este o energie, nu un concept. Nativii cu Nodul Nord în Gemeni 
caută, de fapt, energia Adevărului, dar ei nu o vor găsi folosind o cale 
sofisticată, ci făcând schimb de idei cu ceilalţi. Când îi ajută pe alţii să 
depăşească inclusiv o problemă superficială sau o neînţelegere banală, atunci 
energia Adevărului se revarsă asupra tuturor, conferindu-le o stare de claritate 
şi de pace a minţii. în această încarnare, nativilor cu Nodul Nord în Gemeni le 
este destinat să aibă acces la Adevăr prin interacţiuni simple şi prin legături 
autentice cu ceilalţi. Ei trebuie să descopere soluţiile temporare şi valoarea lor, 
rezolvând problemele atunci când apar, fără să se lanseze în previziuni pentru 
un viitor prea îndepărtat. Viaţa fizică este efemeră - numai pentru conştiinţă 
există eternitate. Ei trebuie să-şi restrângă aria de cuprindere şi să-şi pună în 
ordine afacerile curente, să acorde atenţie tuturor momentelor evidente ale 
unei situaţii şi să-şi utilizeze logica. 

Adesea se grăbesc să îndepărteze oamenii şi lucrurile din drumul lor, pentru 
a putea fi „liberi'' să realizeze „ceva important". în realitate, chiar au nevoie de 
un scop - altul decât căutarea Adevărului - care să confere vieţii lor o direcţie. 
Este vorba despre un scop individual, „prezent", care îi conectează cu 
societatea; până când nu-şi definesc scopul, ei se simţi pierduţi. Acesta este 
unul dintre motivele pentru care aceşti nativi îşi schimbă atât de des serviciul. 
Dacă ocupaţia lor prezentă nu le motivează acest scop, ei pleacă fără nici un fel 
de remuşcări şi caută ceva complet diferit, pentru a vedea dacă „li se 
potriveşte". Chiar sunt dispuşi să urmeze oricâte forme de specializare, numai 
să găsească serviciul care să le vină „ca turnat". în viaţa aceasta scopul lor 
este mult mai simplu, mai „terestru", şi anume să se acomodeze cu societatea 
cât mai bine, să realizeze o cât mai bună integrare socială. 

Nativii cu Nodul Nord în Gemeni au trăit atât de multe vieţi ca „prizonieri" în 
organizaţii religioase încât, în această încarnare, ei refuză să se limiteze la un 
singur lucru. Ei sunt foarte dornici „să guste" viaţa; sa experimenteze diferite 
relaţii, să aibă diferite ocupaţii şi să meargă în locuri diferite. Cu alte cuvinte, 
tânjesc după bucuria de a trăi în lume. 

Uneori au tendinţa să-i invidieze pe oamenii care au un singur serviciu, o 
căsnicie stabilă şi un stil de viaţă liniar, minunându-se: „O! Cum ar fi dacă aş 



îmbrăţişa total o unică faţetă a existenţei?". Dar subconştientul lor ştie că, 
atunci când şi-au dedicat viaţa unui singur aspect, aproape că au ajuns să se 
plictisească, aşa încât nu mai pot face aceasta. Acum ei au nevoie de multe 
variante ca traiul lor să fie permanent interesant. Totodată însă, a privi mereu 
viaţa ca pe o aventură presupune, nu de puţine ori, să rămâi la un nivel 
superficial în relaţiile umane. Astfel, nativii cu Nodul Nord în Gemeni pierd din 
vedere profunzimea fiinţei, evoluţia şi caracterul ei. 

Pentru aceşti nativi, a fi spontani înseamnă să se simtă fericiţi şi în largul lor. 
Spontaneitatea are un rol benefic uneori, dar poate fi şi un obstacol în calea 
relaţiilor intime. De exemplu, ei au tendinţa să vină la întâlnire în ultimul minut 
sau atunci când oamenii nu prea sunt disponibili. Mulţi dintre noi au programul 
zilnic calculat minut cu minut; dacă doresc într-adevăr să întâlnească pe 
cineva, ei trebuie să se anunţe şi să respecte întâlnirea stabilită. Adesea, dacă 
aceasta întâlnire nu a fost posibilă, îşi închipuie ca celălalt l-a evitat cu bună 
ştiinţă. 

Nativii cu Nodul Nord în Gemeni preferă spontaneitatea în locul planificării, 
deoarece se pot răzgândi foarte repede. Ei preferă să fie liberi să meargă în 
orice direcţie - oriunde este energie şi oriunde îi duce simţul aventurii. Trebuie 
doar să-şi conştientizeze ataşamentul de spontaneitate, fapt care îi 
defavorizează, de exemplu în afaceri sau în relaţii cu oameni foarte disciplinaţi. 

Nativii cu Nodul Nord în Gemeni sunt neastâmpăraţi. Dar, din experienţa 
vieţilor anterioare, ei au totuşi capacitatea de a se concentra şi bine si uşor 
asupra activităţii pe care o desfăşoară - chiar dacă nu pentru mult timp. 

Uneori, ei rămân „lipiţi" de o profesie. E posibil să aibă succes, să trăiască 
bine şi, la un anumit nivel, să fie mulţumiţi. Ei ştiu însă că exact atunci e cel mai 
bine pentru o schimbare: când sunt mulţumiţi de ei înşişi şi când totul merge 
bine. Deoarece au venit în această viaţă să înveţe şi să evolueze adunând şi 
răspândind informaţii, simt că, dacă nu fac din proprie iniţiativă schimbări, mai 
devreme sau mai târziu îi va determina viaţa să procedeze aşa. Nu le lipseşte 
îndrăzneala. Au încrederea în ei înşişi, sunt optimişti şi cred în schimbările 
făcute cu atâta plăcere. 

Adesea, aceste schimbări dovedesc că nativii cu Nodul Nord în Gemeni au o 
deosebită cunoaştere intuitivă. Totuşi, le este necesar să-şi folosească şi logica, 
pentru a discerne sau valorifica ideile celorlalţi. Societatea înseamnă 
permanentă schimbare. De aceea e bine să lăsăm viaţa să meargă înainte într- 
o direcţie pozitivă; acţionând într-un mod mereu benefic şi împreună cu ceilalţi. 

în vieţile anterioare, singurătatea era dătătoare de confort, dar ei ştiu că, 
acum, acest lucru nu mai este valabil. în viaţa actuală ei revin în societate ca să 
dăruiască oamenilor armonia interioară pe care au descoperit-o în solitudine. 
Totodată ei şi învaţă să menţină această armonie în relaţiile cu ceilalţi, şi apoi 
să o extindă în afara lor. 

Ei au atât de multă cunoaştere de oferit celorlalţi, încât toate enunţurile pe 
care trebuie să le transmită par nişte sarcini pentru ei. însă viaţa lor nu se 
desfăşoară acum cu aceeaşi viteză ca altădată, când călătoreau singuri. Ei 



trebuie să încetinească ritmul - existenţa actuală este dedicată relaţiilor cu 
oamenii. 

Dacă Nativii cu Nodul Nord în Gemeni urmăresc să folosească „scurtături", 
vor face, în realitate, un mare ocol, fiindcă vor trebui să se întoarcă şi să repete 
unele lucruri. Ei trebuie să aibă mereu în minte ideea clară că locul în care se 
află este chiar acela în care trebuie să fie şi că persoana din faţa lor poate fi 
chiar cea care are nevoie să audă mesajul lor. Această conştientizare poate să-i 
elibereze în mare măsură de presiunea pe care o simt; însă, dacă merg prea 
repede, dorind să ajungă la următoarea persoană, ei nu vor putea să transmită 
bine primul mesaj şi atunci greutatea lui îi va apăsa în continuare. 

O altă problemă pentru nativii cu Nodul Nord în Gemeni este nu numai 
răspunderea de a transmite mesajul, ci şi răspunderea de a verifica dacă acea 
persoană îl înţelege. într-un fel, au dreptate. Ei sunt învăţători în viaţa aceasta 
şi misiunea lor este să ofere cunoaştere în aşa fel încât ceilalţi s-o înţeleagă. 
Dar, dacă nerăbdarea pune stăpânire pe ei, atunci vor căuta, în mod 
nechibzuit, să-i forţeze pe ceilalţi să-i recepţioneze, în loc „să reducă viteza” 
pentru a-şi prezenta mesajul „pe limba lor". 

în mai mare măsură decât nativii din oricare alt grup nodal, cei cu Nodul 
Nord în Gemeni au tendinţa să se bâlbâie. Mintea lor lucrează foarte repede şi, 
în plus, ei au în spate foarte multe vieţi de tăcere şi meditaţie, motiv pentru 
care nu prea mai ştiu să vorbească. Mintea lor are o viteză de zece ori mai 
mare decât vorbirea. Pe deasupra, comunicarea îi entuziasmează, deoarece nu 
au mai trăit în societate de atât de mult timp şi sunt fericiţi să facă iar parte din 
ea, deşi se tem fiindcă nu ştiu cum să intre în relaţie cu oamenii. Toate acestea 
pot explica tendinţa lor de a se bâlbâi. 

într-un fel, bâlbâială poate fi de folos. Ea îi obligă pe aceşti nativi să caute 
cuvinte alternative, dacă prima variantă nu e bine exprimată. Ei devin astfel 
mai conştienţi de necesitatea de a încetini şi de a spune exact ceea ce vor să 
spună, învăţând să respecte cuvintele, precum şi arta de a le utiliza într-o 
rostire perfectă. Transformând cuvintele în vehicul pentru gândurile, 
sentimentele şi intenţiile lor, aceşti nativi îşi direcţionează în mod constructiv în 
relaţiile cu ceilalţi energia lor înalt creatoare. 

Nativii cu Nodul Nord în Gemeni trebuie să gândească de două ori şi să 
vorbească o dată. Este foarte important să aştepte momentul adecvat pentru a 
afirma ceva. Chiar dacă nativul cu Nodul Nord în Gemeni îi răspunde celuilalt 
perfect la o problemă, răspunsul nu va fi de nici un folos dacă acea persoană nu 
este pregătită să-l primească. Aceşti nativi sunt caritabili şi vor să ajute, dar, 
uneori, cea mai mare caritate se manifestă în voinţa lor de a-l susţine pe 
celălalt - chiar şi în momente când acesta nu pare să-i înţeleagă. 

Nativii cu Nodul Nord în Gemeni simt, în această încarnare, o nevoie imensă 
de libertate. Dacă această pornire îi îndeamnă să întâlnească oameni noi, 
atunci ea este sănătoasă pentru ei şi le va determina o creştere a vitalităţii. 
Insă, dacă impulsul către libertate vine din faptul că dau ascultare 
„înregistrărilor" din subconştient sau dacă evită să intre în legătură cu ceilalţi, 



atunci rezultatul va fi neastâmpărul şi singurătatea. 

Cei mai mulţi dintre aceşti nativi doresc să „se stabilească" într-o relaţie 
permanentă, bazată pe un contract conjugal, dar, în acelaşi timp, o parte dintre 
ei se tem de această durabilitate. Ei doresc să fie liberi să evolueze şi să se 
transforme, să se deplaseze şi să facă lucruri variate. Dacă reuşesc să intre în 
legătură cu o persoană care are acelaşi temperament, ei ar putea să aibă parte 
de tot ceea ce este mai bun pe lume. Nativii cu Nodul Nord în Gemeni nu 
folosesc cu uşurinţă cuvântul „angajament" în relaţiile lor. Angajamentul lor 
este faţă de firul conducător al adevărului şi al armoniei lor lăuntrice. Ei nu 
doresc nici o modificare a metafizicii lor şi nu au o idee clară despre cum ar 
putea fi total angajaţi faţă de o altă persoană, fără a-i împărtăşi, de asemenea, 
credinţa lor. Ei simt că sunt ceea ce sunt datorită adevărurilor de care sunt 
legaţi. Totuşi, este posibil ca ei să rămână împreună cu o persoană de credinţă 
diferită, în măsura în care amândoi sunt deschişi să accepte, fiecare, metafizica 
celuilalt. 

Pentru nativii cu Nodul Nord în Gemeni, stabilirea unei relaţii care implică 
angajament poate cere un timp mai lung, fiindcă pot să-şi piardă foarte uşor 
sentimentul lăuntric de pace dacă ar avansa prea repede, către nivele prea 
profunde. Căsătoria le-ar restricţiona interacţiunea cu alţi oameni, fiindu-le 
nefastă pentru scopurile de mare anvergură. Ei au nevoie de o fiinţă apropiată 
care să le înţeleagă şi să le susţină nevoia de a se mişca în societate. Le trebuie 
multă experienţă „pe teren" ca să-şi manifeste complet potenţialul. Aceasta nu 
înseamnă că monogamia le este nocivă - dar le poate limita necesitatea de a 
interacţiona mental cu o mare varietate de oameni. 

Dacă aceşti nativi se forţează să răspundă „da” sau „nu” la întrebarea 
cuiva, în situaţia în care există o contradicţie în mintea lor, atunci, orice ar 
spune, va fi o minciună. Aşa încât „răspunsul" şi o dată cu el, ideea corectă pe 
care o comunică celuilalt - indică două posibilităţi, între care ei nu ştiu să 
aleagă. In măsura în care celălalt le înţelege dilema, nativii cu Nodul Nord în 
Gemeni îşi rezervă posibilitatea de a le experimenta pe rând, dacă prima 
variantă aleasă nu dă rezultate. 

în actuala încarnare, este foarte firesc ca nativii cu Nodul Nord în Gemeni să 
se răzgândească. în vieţile trecute, nu li s-a permis aşa ceva. Acum învaţă să 
aibă mai multe opţiuni şi, pe măsură ce primesc mai multe informaţii, îşi 
modifică la fel de firesc traseul existenţial, pentru a beneficia de noile date. De 
aceea, când îşi exprimă deciziile (sau opiniile), ei trebuie să-şi prezinte punctul 
de vedere într-un mod flexibil, astfel încât să-şi permită şi o eventuală 
răzgândire. 

Nativii cu Nodul Nord în Gemeni au dobândit în vieţile anterioare uşurinţa de 
a fi în contact cu o mare varietate de oameni: vecini, prieteni din copilărie, 
colegi de liceu, colegi de facultate, colegi de muncă, tovarăşi de drum etc. 
Adică o mulţime extrem de eterogenă. Uneori, ei se întreabă ce tipologie 
umană sunt ei, dacă interacţionează, fie şi temporar, cu oameni atât de diferiţi! 
După ce îşi dau seama cum trebuie să comunice, acest contact începe să 



capete sens pentru ei: „adevărul" lor este reflectat de foarte multe „suprafeţe” 
şi le revelează o mare complexitate de înţelesuri. Aceasta îi ajută să afle dacă 
un concept chiar este „just” şi dacă el are forţa să penetreze felul în care ceilalţi 
percep lumea şi viaţa. 

De exemplu, dacă se întreabă „Ce este sărăcia?", ei vor supune observaţiei 
oamenii cu o situaţie financiară precară şi vor descoperi că, în unele cazuri, 
sărăcia exterioară a unei persoane contrastează cu bogăţia ei interioară. Este 
vorba despre curajul lor de a-şi compara ideile cu aspectul concret al vieţii. 
Armonia pe care o caută cere ca ei să integreze în cunoaşterea lor teoretică (în 
„adevărul" lor) punctele de vedere ale celuilalt, sesizând energia care învăluie 
multiplicitatea - Unicitatea în diversitate. Nativii cu Nodul Nord în Gemeni 
trebuie să acorde o mai mare importanţă relaţiilor inter-umane, rezervându-şi 
timp şi energie mai degrabă pentru ele decât pentru diverse scopuri. Este 
posibil ca, în final, oamenii să devină idealul lor spiritual real. 

Atunci când nativii cu Nodul Nord în Gemeni se maturizează sexual, 
tendinţa lor este să interacţioneze cu o mare diversitate de fiinţe. Timp de 
multe încarnări le-a lipsit căldura relaţiilor umane, iar acum se comportă 
precum copiii într-un magazin de dulciuri: vor să guste din toate. De fapt, în 
cazul lor şi în limite rezonabile, nu este o greşeală. Dacă au măsură şi bun simţ, 
ei îşi menţin firul conducător al adevărului lăuntric, pe care diversitatea îi ajută 
să-l împărtăşească fără a-l pierde. 

Aceşti nativi posedă, din vieţile anterioare, un simţ bine dezvoltat al 
integrităţii morale şi nu ar spune niciodată ceva care l-ar induce în eroare pe 
celălalt. Nu e felul lor să spună „te iubesc şi voi rămâne cu tine pentru 
totdeauna" doar ca să aibă relaţii intime cu cineva. Pe de altă parte, datorită 
învăţăturilor religioase din vieţile trecute, ei sunt chinuiţi de o voce care spune: 
„Ştiu că trebuie să am relaţii intime doar cu o singură persoană”. Deşi această 
atitudine este corectă pentru un anumit nivel de conştiinţă, decizia de a avea 
doar o fiinţă dragă trebuie să fie foarte matură şi luată în contul unor 
profunzimi sufleteşti, altfel ei pot aluneca într-o izolare afectivă de mari 
proporţii. Dacă urmăresc doar să-şi alunge singurătatea prin sex, vor avea doar 
satisfacţii de o noapte, două, dar sentimentul de neîmplinire se va acutiza. Lor 
le trebuie mai întâi legătura la nivel emoţional şi abia apoi relaţia fizică. 

Aceşti nativi au un mare talent pentru prima abordare: cele câteva cuvinte 
introductive, amabilitatea, debutul relaţional. Le place să-şi folosească trupul, 
aşa că orice activitate fizică îi linişteşte foarte repede. Din nefericire, dacă nu 
există afinitate mentală şi înţelegerea reciprocă, legăturile sexuale se soldează 
doar cu satisfacţii superficiale şi de scurtă durată. Nativii cu Nodul Nord în 
Gemeni au însă o înzestrare extraordinară pentru a stabili legături cu oamenii, 
o dată ce-şi pun această idee în minte: ei sunt foarte sincer interesaţi de 
persoana celuilalt şi foarte curioşi în legătură cu ea. 

Nativii cu Nodul Nord în Gemeni au tendinţa de a fi prea direcţi, şi acest 
lucru le creează probleme. Dacă se gândesc mai profund la ceea ce vor să 
exprime, ei pot comunica apoi lucrul respectiv într-un mod responsabil şi de 



bun-simţ. Au totuşi de învăţat că, dacă vorbesc fără a ţine seama de efectele 
cuvintelor, ei pot să-i rănească, fără rost, pe ceilalţi. Acest lucru este valabil, în 
special, în cazul în care ceea ce spun ei nu reprezintă adevărul faptic, ci numai 
un simplu mod de a atrage atenţia asupra vreunei probleme. Ei trebuie să se 
pună în locul celuilalt, ca să afle cum ar fi mai comod să-l abordeze. 

De asemenea, e bine să înveţe să exprime ceea ce au ei de comunicat şi să 
asculte ceea ce li se spune. Pentru a realiza eficient acest lucru, trebuie să 
discearnă între diferitele funcţii ale minţii şi să pună accentul pe aspectul care 
susţine o orientare faptică şi logică. 

In vieţile anterioare aceşti nativi au elaborat sisteme filosofice folosindu-şi 
foarte mult intuiţia. în căutarea lor personală şi solitară a Adevărului, 
cunoaşterea intuitivă a fost ghidul lor cel mai bun. Dar acum, când sunt din nou 
în societate, informaţia faptică este cea care îi ajută să interacţioneze cu ceilalţi 
într-un mod care să le restabilească pacea lăuntrică, întrucât intuiţia merge 
până la cauza ascunsă a tuturor lucrurilor, generând adesea atitudini radicale 
sau incapacitatea de a mai avea răbdare ca fiecare pom să dea roade la timpul 
său. Cu vremea, nativii cu Nodul Nord în Gemeni ajung să se izoleze de ceilalţi. 
Dacă nu cunosc în mod clar o situaţie sau dacă sunt tulburaţi din cauza cuiva, 
ei trebuie să caute mai multe informaţii despre cum au decurs faptele, întrucât 
pot înţelege greşit un lucru şi să se simtă brusc respinşi, chiar dacă nimeni nu a 
avut această intenţie. 

Totuşi, dacă intuiţia se manifestă în mod intens, atunci să-i dea toată 
atenţia cuvenită. împreună cu informaţiile dobândite şi cu cunoaşterea 
practică, dobândesc sentimentul liniştitor şi cald al „adevărului”. 

în această încarnare, luarea spontană a deciziilor nu dă rezultate bune 
pentru nativii cu Nodul Nord în Gemeni. Dacă, de exemplu, simt pornirea de a 
lua avionul ca să ajungă în Peru, e bine să se oprească şi să analizeze această 
idee din punct de vedere logic. O decizie luată în mod logic poate avea efecte 
pe termen lung. Spontaneitatea este o „scurtătură" ori, în viaţa aceasta, nativii 
cu Nodul Nord în Gemeni pot folosi „scurtăturile” numai dacă iau în considerare 
toate faptele relevante. în situaţii noi, nativii cu Nodul Nord în Gemeni îşi 
domină anxietatea elaborând în mod logic strategii de procedură, fiindcă 
planificarea le oferă exact acel sentiment al continuităţii de care au nevoie. 

Nativii cu Nodul Nord în Gemeni sunt aici pentru a face să circule energia 
Adevărului în societate. Dacă ei nu reuşesc să lumineze pe cineva să înţeleagă 
un adevăr mai înalt, motivul este, adesea, că ei nu ascultă ce spune persoana 
respectivă. De aceea, nici nu răspund corect. Dacă percep exact, într-o 
conversaţie, poziţia celuilalt, atunci îşi pot adapta expresia şi ritmul pentru „a 
traduce” adevărul lor în aşa fel încât celălalt să-l poată auzi şi înţelege. Aceasta 
solicită din partea lor răbdare, dar şi să fie suficient de incitaţi de posibilităţile 
legăturii potenţiale, pentru a investi timp şi energie. 

Ei trebuie să acorde atenţie fiecărei fiinţe cu care vin în contact zi de zi: 
poştaşul, grădinarul sau vânzătorul. Există o diversitate nesfârşită de oameni 
cu care pot intra în legătură şi trebuie să-i găsească pe aceia pentru care ei au 



un mesaj de transmis. 

Să aibă însă credinţa că Dumnezeu va aduce către ei oamenii potriviţi. Ori 
de câte ori apare o problemă în comunicare, este un semn că aceea este 
persoana cu care trebuie să aibă ei răbdare. O problemă în comunicare este ca 
un semnal roşu pentru aceşti oameni, deoarece le indică să încetinească ritmul 
şi să fie atenţi cu cel din faţa lor, oricine ar fi acesta. 

Scopul principal al acestei vieţi pentru nativii cu Nodul Nord în Gemeni este 
ca ei să fie învăţători pentru ceilalţi. Dacă ceilalţi nu sunt conştienţi de 
importanţa Adevărului în viaţa lor curentă, atunci aceşti nativi trebuie să-i 
înveţe propria lor experienţă intelectuală şi spirituală. Cuvintele-cheie în 
această acţiune sunt: „cu blândeţe", „cu tact”, „cu iubire", „într-un mod 
diplomatic", „cu umor”, „cu răbdare", „cu înţelepciune", „sociabil". Ei trebuie 
să efectueze această muncă ferindu-se de a-i eticheta pe ceilalţi drept „oameni 
care greşesc". Aceştia, simţindu-se încurajaţi în evoluţia lor, vor fi m măsură să 
înveţe cu succes orice lecţie de acest gen. 

Nativii cu Nodul Nord în Gemeni sunt, din fire, dornici să ajute; dacă văd că 
cineva are probleme, ei sunt printre primii care să-i ofere sprijin. Totuşi, tonul 
vocii şi rostirea lor pot suna ca o „predică” daca ideile pornesc din încrederea 
subiectivă în dreptatea lor. Chiar dacă ştiu soluţia, celălalt nu o va primi, câtă 
vreme modul ei de transmitere este agresiv. Trebuie procedat ca atunci când 
dăm unui copil un medicament neplăcut dar necesar: dacă este învelit în zahăr, 
este mult mai uşor. Profesia de învăţător presupune tact: cum să ne îmbrăcăm 
ideile într-o formă concisă şi instructivă, pe care ceilalţi să fie dispuşi nu doar 
să-o primească, ci s-o şi urmeze sau aplice. 

Nativilor cu Nodul Nord în Gemeni nu le place să ceară sfaturi, deoarece se 
tem că, pe de o parte, li se clatină încrederea în forţele proprii, iar, pe de altă 
parte, au impresia că deja cunosc ce va spune celălalt. Ca de obicei însă, 
celălalt urmează să le spună ceva total diferit, adică exact lucrul de care au ei 
nevoie să-şi rezolve dilema! Ceilalţi îi pot ajuta cu adevărat pe aceşti nativi să 
vadă lucrurile dintr-un cu totul alt unghi şi pot constitui reale surse de 
inspiraţie. Ei sunt întotdeauna surprinşi să descopere că ceilalţi cunosc ce li se 
petrece, chiar dacă ascund că se confruntă cu o problemă. Ei îşi închipuie că 
dacă afişează optimismul, ceilalţi chiar acceptă ideea că totul este în regulă cu 
ei. în realitate, cei apropiaţi sunt destul de sensibili la stările lor emoţionale şi 
adesea deţin sfaturi sau soluţii care să le fie utile. 

Formele sociale de educaţie le prind foarte bine nativilor cu Nodul Nord în 
Gemeni, ei fiind bucuroşi să dobândească noi deprinderi şi noi informaţii. Şcoala 
de cultură generală îi ajută să vadă „tabloul de ansamblu" şi îi pune în contact 
cu mentalităţile timpului. Ea le formează o anumită structură şi le oferă puncte 
de vedere diverse, ceea ce elimină pericolul ca ei să rămână „agăţaţi" de 
„adevărul" lor. Cititul îi ajută să privească viaţa din perspectiva conştiinţei 
altuia. Aceşti nativi sunt ca discul de memorie al unui calculator nou: avizi de 
informaţie. Lecturile lor acoperă o mare varietate de domenii; altfel, se pot 
plictisi. Pe lângă îmbogăţirea cunoştinţelor, cititul le oferă o diversitate de 



subiecte de conversaţie cu ceilalţi, ceea ce îi face mai încrezători în capacităţile 
lor de a interacţiona cu oamenii. 

Pentru aceşti nativi, este minunat să trăiască printre oameni cât mai diferiţi, 
fiindcă de la fiecare învaţă ceva nou despre ei înşişi. Adesea, ei privesc lucrurile 
într-o manieră moralistă sau spirituală, astfel încât sunt dispuşi să-şi 
îmbogăţească sufletul prin lecţiile oferte de ceilalţi. Situaţiile noi îi obligă să se 
întrebe cine sunt ei şi în ce cred. De aceea, ei trebuie să întâlnească oameni, să 
pună întrebări, să citească - adică să facă tot ce pot pentru „a învăţa” cât mai 
bine viaţa. 

Dacă nativii cu Nodul Nord în Gemeni vor căuta să evite evoluţia personală, 
atunci ceva din exterior va interveni ca o nouă provocare. Deoarece „ce le este 
scris, în frunte le e pus", este mai înţelept pentru ei să aleagă să meargă în 
direcţia indicată de intuiţia lor şi să se implice de bună voie în mersul vieţii. Dar 
cel mai adesea pot fi încăpăţânaţi, refuzând să înveţe lecţiile care le sunt 
destinate. Ei trebuie să devină conştienţi de această tendinţă şi să se deschidă 
faţă de schimbări, evitând astfel suferinţa produsă de „apelul de trezire”. Dacă 
ei aleg schimbarea, noile situaţii care vor apărea îi vor motiva să reintre în jocul 
vieţii. 

Una dintre cele mai bune căi prin care nativii cu Nodul Nord în Gemeni se 
pot integra social este să scrie - jurnale, cărţi, articole, etc. - în mod constant. 
Actul fizic de a lua în mână stiloul ca să scrie pe hârtie ceea ce gândesc le 
conferă încredere şi siguranţă şi le calmează neastâmpărul interior, eliminându- 
le orice formă de tensiune şi anxietate. 

Aceşti nativi sunt scriitori extrem de talentaţi, deşi este posibil să nu îşi dea 
seama de acest lucru, decât mult mai târziu, când recitesc ceea ce au scris. Ei 
au capacitatea de a-şi exprima cu claritate gândurile, într-un limbaj simplu, 
realizând totodată o meta-comunicare - practic, o comunicare dincolo de 
cuvinte. De asemenea, dacă încep să scrie despre problemele sau experienţele 
lor, subconştientul le oferă chiar răspunsul pe care îl căutau şi îl pot pune la 
modul artistic în pagină. 

Scrisul este un instrument de eliberare extraordinar de puternic pentru ei. 
Dacă sunt supăraţi pe cineva sau simt că există o neînţelegere, una dintre cele 
mai bune remedii este să redacteze o scrisoare pentru acea persoană. Chiar 
dacă nu o vor trimite, simplul fapt că i-au scris îi face să se simtă mult mai bine. 
Ei pot folosi acest dar inclusiv ca pe un medicament; de exemplu: „Am avut o zi 
grea - mă simt foarte stresat”. Scriind tot ceea ce observă la un moment dat, 
vor elimina un surplus din energia lor mentală intensă, precum stresuri, obsesii, 
neîmpliniri, ajungând în final la soluţii care să le aducă liniştea. 

în compensaţie existenţială faţă de nativii care vorbesc permanent, mai 
există şi nativi cu Nodul Nord în Gemeni care sunt atât de obişnuiţi cu tăcerea, 
încât, în grupuri mari de oameni, pot avea reţineri exact atunci când trebuie să- 
şi facă mesajul cunoscut - deşi ei pot fi cei mai buni oratori. Ascultând ideile 
celorlalţi, e posibil să remarce o discrepanţă între ceea ce se afirmă şi ceea ce 
se petrece în realitate. în acest caz, stă în puterea lor să prezinte adevărul 



„real". Deoarece pun energie şi pasiune în actul rostirii, e posibil să nu spună 
chiar ceea ce trebuie. 

De aceea, mai întâi trebuie să se asigure că au auzit şi au înţeles ce s-a spus 
şi apoi să răspundă într-o manieră plăcută şi pozitivă, confirmându-şi 
antevorbitorul. Faptul ca ei înţeleg ce a spus celălalt, are ca reciprocitate faptul 
că şi celălalt va înţelege ce spun ei. 

Nativii cu Nodul Nord în Gemeni se află în această încarnare ca învăţători 
care difuzează în societate adevărul, principiile şi aplicarea practică a eticii. Ei 
înţeleg legile universale şi doresc să-i ajute pe oameni le aplice practic, în 
situaţii zilnice, concrete. 

Adevărul se află în spatele cuvintelor şi ei trebuie sa asculte cu atenţie 
cuvintele celorlalţi, pentru a le înţelege întrebările, deopotrivă rostite sau nu. 
Noua lor atitudine va muta perspectiva cunoaşterii, pentru amândoi, către un 
nou mod de a percepe Adevărul. 

Atunci când nativii cu Nodul Nord în Gemeni se consideră învăţători şi nu 
filosofi, întreaga experienţă a Adevărului devine o acţiune dătătoare de 
profundă bucurie. Ca învăţători, dovedesc mai multă răbdare în formarea 
oamenilor. Ei se detaşează de prejudecăţi şi le permit celorlalţi să gândească 
liber, ghidându-i şi ajutându-i pe fiecare să-şi descopere propriul adevăr. 

Aceasta este diferenţa dintre o întrebare autentică şi o întrebare retorică, 
întrebarea autentică îl invită pe om să răspundă în conformitate cu adevărul 
său interior. întrebarea retorică îl manipulează, anume ca el să ajungă la 
anumite concluzii prestabilite. întrebările retorice nu dau rezultate bune pentru 
aceşti nativi; întrebările autentice şi logica sunt daruri aduse de nativii cu Nodul 
Nord în Gemeni, pe care ei le folosesc pentru a-i ajuta pe ceilalţi să 
dobândească un nivel superior de percepţie. 

Nativii cu Nodul Nord în Gemeni au de învăţat valoarea relaţiilor umane şi 
importanţa bunăvoinţei în interacţiunea lor permanentă cu ceilalţi. Ei au 
tendinţa de a fi atât de concentraţi asupra adevărului lor şi a propriilor scopuri, 
încât este posibil să uite să-i trateze pe ceilalţi cu blândeţe. 

Datorită vieţilor dedicate adevărului spiritual, au dobândit deprinderea unei 
comunicări sincere, revelatoare a fiinţei lor profunde. Atmosfera este încărcată 
de ceva ce pare a fi o punte de la suflet la suflet, presărată cu stări emoţionale 
de genul: „Haideţi să sărbătorim în această seară... Haideţi să plângem şi să 
râdem de trecut... Să ne facem planuri şi vise pentru viitor... Să ne bucurăm că 
suntem, pur şi simplu, aici şi acum”. Nativii cu Nodul Nord în Gemeni au darul 
de a deschide un nou nivel de comunicare când sunt dispuşi să se dezvăluie, 
fără să „aibă dreptate" sau să fie nişte eroi. 

întrebările sunt instrumente de o valoare inestimabilă pentru aceşti oameni. 
Este mai bine pentru ei dacă pun o întrebare decât dacă oferă un răspuns. 
Dacă ei nu sunt în măsură - să stabilească un contact cu cineva, mai bine să-i 
pună acelei persoane o întrebare, urmărind cu sinceritate să înţeleagă ce 
gândeşte acel om. Adesea, acesta va descoperi, pe parcursul răspunsului, 
propriul adevăr, fiindcă nativii cu Nodul Nord în Gemeni au Adevărul în câmpul 



lor de energie! 

Câtă vreme motivaţia lor este să-şi creeze relaţii, modul de comunicare - ce 
să spună şi cum să spună - va funcţiona pentru ei automat, iar comunicarea va 
fi dificilă, solicitând un efort conştient. Obligaţi adesea să asculte şi să pună 
întrebări, le va fi greu, iniţial, să-şi controleze agitaţia interioară. însă, pe nativii 
cu Nodul Nord m Gemeni întrebările îi ajută să simtă că „trăiesc momentul" şi 
că sunt nu doar prezenţi, ci şi alături de ceilalţi. 

O neînţelegere care le produce dificultăţi este ideea că există două tipuri de 
discuţii: conversaţii obişnuite, în care oamenii vorbesc doar despre viaţa lor 
obişnuită, şi relaţii mai profunde, care se pot crea pornind de la un subiect care 
vizează descoperirea sufletului. Aceşti nativi pot avea o comunicare autentică - 
o comuniune profundă şi semnificativă cu o altă persoană - fără să fie nevoie să 
discute despre viaţă şi moarte, despre metafizică sau despre decizii majore. 

Nativii cu Nodul Nord în Gemeni sunt foarte buni în conversaţii scurte, cu 
multe subiecte care se epuizează repede, dar nu deţin şi strategia dezbaterilor - 
discuţii de lungă durată, cu subiect unic. La un anumit nivel, le convine această 
provocare, dar întotdeauna se tem că nu vor şti ce să spună mai departe. 

Dacă aceşti nativi profită de o ocazie, dacă cedează conducerea discuţiei, 
dacă pun altora întrebări legate de viaţa lor şi dacă rămân deschişi faţă de 
celălalt, atunci, într-un fel sau altul, relaţia lor se va desfăşura foarte frumos. 
Credinţa lor înnăscută este că Dumnezeu ştie ce face atunci când lasă energia 
iubirii să circule între doi oameni. Şi aceasta pentru că ei caută expansiunea 
fiinţei umane dincolo de limitele la care poate ajunge fiecare prin forţe proprii. 

Aceşti nativii au trăit izolaţi atât de mult timp pe vârf de munte în vieţile 
anterioare, încât au uitat de anumite nuanţe ale relaţiilor cu oamenii. Ei pot fi 
ca un barbar într-un magazin de porţelanuri, grăbindu-se să-şi atingă scopul, 
total lipsit de atenţie faţă de sentimentele delicate ale celor din jur. Ei ignoră 
convenienţele sociale şi bunele maniere, deoarece nu sunt obişnuiţi să trăiască 
în societate, unde oamenii, în general, îşi urmează interesele într-un mod care 
determină şi susţinerea din partea celorlalţi. Este important să fie atenţi şi mai 
puţin grăbiţi, pentru a nu-i face pe ceilalţi să se îndepărteze, deoarece izolarea 
le-ar crea obstacole nedorite în calea satisfacerii trebuinţelor lor. Dacă se 
adaptează, convenienţele sociale îi ajută să trăiască în societate şi să 
beneficieze de avantajele situaţiei. 

Aceşti oameni au de câştigat dacă sunt atenţi la reacţiile celorlalţi şi la 
limbajul trupului lor. Adesea, ei sunt concentraţi mai mult asupra conţinutului 
vorbirii decât asupra efectului pe care îl au cuvintele lor. Este posibil ca ei să 
spună ceva şi apoi să observe că celălalt pare şocat. în loc de a trece cu 
vederea acest fapt, mai bine să cerceteze ce i s-a petrecut acelei persoane: 
„Am văzut că ai avut o reacţie de retragere. Am spus ceva ce te-a afectat?". 
Dacă ea răspunde „da", atunci nativul cu Nodul Nord în Gemeni poate să 
insiste: „Uite, nu a fost în intenţia mea să te ofensez. Ce ai înţeles din ce am 
spus?". Aproape toate problemele pe care le au în relaţiile lor îşi au originea 
într-o comunicare neatentă. 



în actuala existenţă, aceşti nativi trebuie să înveţe ce înseamnă să fii uman. 
Pe măsură ce experimentează confruntarea cu diverse situaţii şi oameni, 
înţelegerea naturii umane devine tot mai profundă. Mai mult, toate 
experienţele de viaţă le revelează pe deplin propria complexitate. Pe măsură ce 
se înţeleg mai bine îşi recunosc contradicţiile, ei ajung să-şi accepte toate 
faţetele naturii lor. Aceasta le facilitează înţelegerea şi acceptarea 
contradicţiilor celorlalţi şi astfel sunt bineveniţi în familia umanităţii. 

Sinteză 

Nodul Nord în Gemeni - Nodul Sud în Săgetător 

Aceşti nativi trebuie să împărtăşească şi altora cunoştinţele lor, ceea ce nu 
le place, deoarece consideră că îşi pierd timpul dând explicaţii. Dacă totuşi fac 
astfel, atunci când ei înşişi nu sunt în stare să înveţe nimic, dau vina pe 
ocupaţia cu pricina! 

Relaţia dintre Nodul Nord din Casa a II l-a şi Nodul Sud din Casa a 
IX-a armonios manifestată - O bună educaţie practică va facilita 
expansiunea minţii. Oamenii care sunt familiari şi cu care au relaţii zilnice 
(vecini, colegi de şcoală), generează noi relaţii (rude ale soţiei/soţului, străini, 
oameni a căror experienţe diferă de a lor). Plăcerea de a trăi în mediul intim 
conţine aspiraţia de a explora domenii noi. 

Greşeala caracteristică - Există obsesia de a învăţa, dar nu există 
interesul de a-şi utiliza practic cunoştinţele. Dificultatea de a stabili relaţii 
durabile duce la o supraevaluare a cărţilor, a cursurilor şi a altor activităţi 
intelectuale care oferă o comunicare indirectă. 

Justificarea greşelii - la un moment dat a intervenit în formarea relaţiilor 
nevoia de concentrare pe termen lung asupra studiilor sau diferenţe de ordin 
cultural, etnic sau religios. Dificultatea de a comunica verbal, direct, a făcut ca 
nativii să se orienteze către cărţi şi nu către oameni. De exemplu, cariera 
literară limitează relaţiile umane directe. Adeseori, dependenţa de lectură s-a 
instituit ca evadare dintr-o rutină plictisitoare. Părerea proastă despre oameni a 
făcut ca ei să dea crezare numai surselor de informaţie „verificate”. Absenţa 
discernământului a dus la probleme de comunicare şi la neînţelegeri. Uneori, 
aceşti nativi sunt marcaţi de nevoia de a învinge sau de a depăşi sentimente de 
prostie sau de inferioritate. 

Posibile soluţii - Nativii trebuie să-şi dezvolte aptitudinile de comunicare 
latente, să-şi cultive intelectul în loc de a fi sclavul lui, să împărtăşească altora 
cunoştinţele în aşa fel încât ei să înveţe o dată cu ceilalţi, devenind artişti ai 
argumentării sau studenţi eterni. 

Nativul cu Nodul Sud în Săgetător supradezvoltat manifestă 
următoarele tendinţe: a flirta, a flata şi a încânta, dar fără a dezvălui nimic 
din sufletul său; teama ca nu cumva ceilalţi să-i limiteze libertatea, tendinţa de 



a-i ridiculiza pe alţii, lipsa de punctualitate; prima reacţie instinctivă este aceea 
de a pleca dacă se simte supus unei presiuni; promite mai mult decât poate 
oferi, neîncredere în siguranţa materială; ori de câte ori ceilalţi îl acuză că nu se 
pot baza pe el, simte că nu se poate baza pe ceilalţi; încredere oarbă în 
cuvântul Jurnaliştilor”; este stânjenit în relaţiile cu cei de acelaşi rang. 

Când Nodul Nord nu este împlinit - Nativul manifestă lipsă de 
preocupare pentru aplicarea practică a cunoştinţelor învăţate. Relaţiile cu prea 
mulţi oameni duc la pierderea legăturii cu familia, cu prietenii vechi etc. Faţă de 
un maestru spiritual au tendinţa de a-şi pune o mască. Dorinţa de a călători 
duce la drumuri de dragul umblatului. Un intelectualism superficial ţine loc de 
înţelegeri autentice. 

Cum poate fi realizat Nodul Nord - E bine ca nativii să călătorească, 
urmărind însă să se stabilească într-un loc. Trebuie să se străduiască să-şi 
înţeleagă şi să se facă înţeleşi de colegi, de rude apropiate etc. Să studieze, dar 
să aibă în vedere utilizarea corectă a cunoştinţelor dobândite. Atunci când 
trebuie să împărtăşească altora cunoştinţele practice, e bine să-şi folosească 
bunul simţ. 

Nativul cu Nodul Nord în Gemeni visează la o viaţă plină de diversitate. El 
doreşte să fie privit ca adaptabil, priceput în conversaţii şi considerat o 
persoană educată. în realitate, este o fiinţă care îşi transmută emoţiile în 
interese. El este interesat de spiritualitate, de educaţie, de călătorii şi de 
chestiuni specifice semnului zodiacal Săgetător, dar mai degrabă într-un mod 
pasiv, abstract, decât sub aspectul experimentării lor şi al îmbogăţirii vieţii. El 
poate avea relaţii armonioase cu oamenii, dar numai atâta vreme cât îşi poate 
asuma rolul de profesor. Instruirea altora nu este, în mod necesar, un rol formal 
sau profesional, dar ea se infiltrează în majoritatea interacţiunilor, mereu la fel 
şi, prin asumarea acestui rol, mare parte din entuziasmul faţă de viaţă al 
nativului cu Nodul Nord în Gemeni este greşit utilizat sau risipit. De asemenea, 
extremismul de vreun anume fel poate dăuna capacităţii de a purta conversaţii. 

Nativul cu Nodul Nord în Casa a lll-a visează să aibă forţă mentală, să se 
bucure de respect într-un domeniu tradiţional şi să fie considerat drept cineva 
cu care merită să se discute. El are interese şi concepţii schimbătoare, 
deoarece a fost profund marcat în copilărie - conştient sau subconştient - de 
dogme religioase, educaţionale sau culturale. Aceste concepţii care i s-au 
întipărit pot duce la o irosire a capacităţilor mentale sau a unor talente mai 
puţin tradiţionale, dar nu mai puţin valoroase, cum ar fi, de exemplu, 
discernământul exemplar, capacitatea de expansiune a conştiinţei în planurile 
subtile, puterea de pătrundere mentală, concentrarea de lungă durată, 
luciditatea, inspiraţia de origine divină iar, în cazuri de evoluţie şi aspiraţie 
spirituală deosebită, capacitatea de a-şi subordona mintea individuală Minţii 
Divine. 



Nodul Nord în Gemeni şi în: 

Casa I - Menirea spirituală a nativului este aceea de a se transforma 
datorită contactului direct cu cunoaşterea; el trebuie să înveţe să se exprime în 
conformitate cu natura lui proprie, întrucât viaţa este o permanentă şcoală. 

Casa a ll-a - Menirea spirituală a nativului este aceea de a înţelege că 
posesiunile sale reale şi cele mai de preţ sunt cele de natură mentală, bogăţia 
sa exterioară fiind oglinda felului în care îşi foloseşte inteligenţa, luciditatea şi 
discernământul. 

Casa a lll-a - Menirea spirituală a nativului este aceea de a deveni 
conştient de importanţa informaţiei şi a cunoaşterii atât în relaţia directă cu el 
însuşi cât şi în relaţia directă cu ceilalţi; el trebuie să înveţe să comunice în mod 
armonios cu toate lumile şi cu toate fiinţele posibile. 

Casa a IV-a - Menirea spirituală a nativului este aceea de a învăţa să se 
descopere în totalitate, orientându-şi energia mentală către interior, prin 
introspecţie analitică permanentă; adevărul despre noi înşine este în lăuntrul 
nostru şi nu în afară; de aceea, aşa cum a spus lisus: „Cunoaşteţi Adevărul şi 
Adevărul vă va elibera!". 

Casa a V-a - Menirea spirituală a nativului este aceea de a învăţa să-şi 
exprime sentimentele, fiind atent din ce în ce mai mult la mişcările sale 
afective; el trebuie să-şi descopere şi să-şi asculte vocea interioară, pentru a se 
bucura, în relaţiile sale amoroase, de trăirea plenară a plăcerilor, şi nu a 
cunoaşterii mentale. 

Casa a Vl-a - Menirea spirituală a nativului este aceea de a învăţa să 
muncească în mod ordonat şi eficient, pentru creşterea interioară a celorlalţi; el 
trebuie, totodată, să se relaxeze şi să-şi acorde periodic momente de odihnă, 
pentru a se bucura de roadele eforturilor sale. 

Casa a Vll-a - Menirea spirituală a nativului este aceea de a învăţa să fie 
atent la mişcările sufleteşti ale celorlalţi şi de a deveni capabil să construiască o 
relaţie de cuplu bazată preponderent pe reciprocitate afectivă. 

Casa a Vlll-a - Menirea spirituală a nativului este aceea de a învăţa să 
acorde atenţie plăcerilor erotice, pentru a controla procesele de transmutare şi 
sublimare a energiei erotice; el trebuie să aplice in viaţa exterioara cunoaşterea 
spirituala la care are acces. 

Casa a IX-a - Menirea spirituală a nativului este aceea de a-şi cultiva 
intelectul pentru a obţine o deschidere de spirit autentică, învăţând că, pentru o 
natură egotică, orice cunoaştere este o limitare; ceea ce acumulăm trebuie să 
ne sporească, nu să ne blocheze într-o fundătură mai mult sau mai puţin 
mentală, chiar dacă ea aparţine mentalului superior. 

Casa a X-a - Menirea spirituală a nativului este aceea de a coborî din turnul 
lui de fildeş şi de a contribui la elevarea informaţională şi intelectuală a 
semenilor săi; el trebuie să dobândească metodă şi simţ al măsurii în 
transmiterea cunoaşterii. 

Casa a Xl-a - Menirea spirituală a nativului este aceea de a învăţa să se 



apropie de oameni, nu să se depărteze de ei prin cunoaşterea pe care o deţine; 
el trebuie să înţeleagă că, vieţi la rând, suntem fiecare elevul şi profesorul 
celorlalţi, pentru a ne desăvârşi şi a creşte spiritual împreună. 

Casa a Xll-a - Menirea spirituală a nativului este aceea de a învăţa să 
devină una cu Mintea Divină a lui Dumnezeu; el trebuie să-şi purifice mintea de 
toate impurităţile egotice şi să dobândească starea de luciditate necesară unei 
Treceri conştiente din planul fizic în lumile subtile. 



Nodul Nord în Rac 


şi Nodul Nord în Casa a IV-a 


Prezentare generală 

Punctul vulnerabil al nativilor cu Nodul Nord în Rac este nevoia lor de a 
controla situaţii sau oameni. Dacă urmăresc să-şi asume răspunderea pentru 
anumite momente din viaţa celorlalţi rară să li se ceară acest lucru, atunci ei 
vor proceda incorect, căci vor uzurpa responsabilitatea altora. Adevărata 
împlinire de care au nevoie este să recunoască în interiorul lor imensa 
contribuţie care le este specifică: aceea de a-i hrăni pe ceilalţi, aceea de a-i 
susţine la modul real matern. 

Fiind foarte vulnerabili, mai devreme sau mai târziu trebuie să facă celorlalţi 
cunoscut adevărul despre ei înşişi: sentimentele lor de insecuritate, frica de a fi 
respinşi şi abandonaţi, teama că sunt incompetenţi. Dacă au curajul să-i lase pe 
oameni să-i descopere cu adevărat, atunci vor dobândi o siguranţă absolută, 
deoarece descoperirea a venit firesc, iar ei nu au suferit nici o „leziune 
afectivă". 

Ceea ce-şi doresc aceşti nativi este să deţină permanent un control absolut 
asupra fiecărui domeniu al vieţii lor. Nevoia de a crede că pot orice este 
imensă. Dar, pentru a-şi atinge acest scop, trebuie să-şi conştientizeze 
sentimentele şi starea de insecuritate, fiindcă astfel ei nu-şi mai ascund sau nu- 
şi mai reprimă emoţiile. Totodată, îşi vor dezvolta capacitatea de a percepe şi 
sentimentele celorlalţi. 

Nativii cu Nodul Nord în Rac au darul de a-i hrăni pe ceilalţi şi de a le oferi 
susţinere; de aceea, orice activitate care le dă posibilitatea să hrănească (fizic, 
afectiv sau mental) reprezintă pentru ei o bucurie. Opţiunile lor profesionale 
includ ocupaţii legate de alimentaţie (restaurante, hoteluri, moteluri, case de 
vacanţă, comerţ public în alimentaţie sau meserii în industria alimentară, în 
special produse lactate, etc), reparaţii de locuinţe şi activităţile casnice. De 
asemenea, ei se descurcă foarte bine în vânzări şi investiţii imobiliare şi deţin 
un simţ sigur şi exact al afacerilor, alături de o excelentă capacitate pentru 
tranzacţii şi negocieri abile. Ei ştiu instinctiv ce trebuie să facă şi cum să obţină 
succesul în afaceri. 

Mulţi dintre nativii cu Nodul Nord în Rac au trăit în vieţile anterioare în 
mănăstiri (călugări sau maici), cu o structurare ierarhică foarte puternică, sau în 
medii strict religioase, orientate către viaţa în comunitate. Din cauza 
experienţei lor limitate în ceea ce priveşte relaţiile de interdependenţă, le 
lipseşte integrarea în relaţia de familie, absolut firească pentru celelalte grupuri 
nodale. 

în vieţile anterioare, aceşti nativi au fost învăţaţi să-şi reprime sentimentele, 



reacţiile instinctive, impulsurile sexuale şi plăcerile date de simţurile fizice. 
Abstinenţa şi disciplina erau lucruri de primă importanţă, iar absenţa bucuriilor 
omeneşti era recompensată prin respect social şi promovare. în această 
încarnare, încă mai au tendinţa să ridice un zid între ei şi ceilalţi şi să amâne 
plăcerile vieţii, ajungând, în final, la refuzul total al plăcerilor. Insensibilitatea 
faţă de ceilalţi este rezultatul insensibilităţii faţă de propriile sentimente. 

în vieţile anterioare, aceşti nativi au îndeplinit funcţii de autoritate publică, 
statut social înalt şi prestigiu. Ei au fost nobili, politicieni, oameni de afaceri şi 
administratori de gospodării. Având rolul de „şef, şi-au asumat răspunderea de 
a fi simbolul corectitudinii în relaţiile sociale. Acum, ca şi altădată, respectul 
este important pentru aceşti nativi. Acum însă nimeni nu mai urmează direcţiile 
pe care le trasează ei, motiv pentru care se simt frustraţi, nu înţeleg ce, se 
petrece, iar sufletul lor tinde să se închidă. 

în realitate, nativii, cu Nodul Nord în Rac caută, la nivel subconştient, 
recunoaşterea faţă de nobleţea sacrificiului lor. Deoarece în vieţile anterioare 
au deţinut funcţii cu autoritate care i-au izolat şi i-au însingurat, acestea fiind 
vieţi de prea multă responsabilitate şi de prea puţină hrană sufletească, acum 
nu li se mai permite să pună respectul şi onorurile mai presus de chestiunile 
personale. 

Ieşirea din acest impas este ca ei să înveţe să ofere respect în loc să-l 
solicite. Dacă succesul, în orice domeniu, vine prea uşor, aceşti nativi au 
tendinţa de a deveni foarte egotici, de a fi „furaţi" de propria importanţă şi de 
a-şi îndepărta chiar răsplata pe care şi-au dorit atât să o obţină. întâmpinând 
succesul cu recunoştinţă şi smerenie, ei vor intra în rezonanţă cu energiile unor 
noi începuturi 

— o nouă relaţie, un nou serviciu, o nouă locuinţă - şi cu noi manifestări de 
sensibilitate; adică un fundament solid pe care poate fi 
construit succesul următor. 

De dragul atingerii unui scop important, aceşti nativi vor face sacrificii 
deosebite. Pot munci din greu fără să se plângă, lăsând deoparte plăcerile 
personale şi amânând relaxarea. Mai mult, ei vor urmări direct orice activitate, 
ca totul să fie bine realizat, indiferent de efortul necesar, deoarece sunt maeştri 
în a realiza obiective. Talentul acesta ţine în aşa măsură de înzestrările 
înnăscute, încât aproape că este subconştient. în absenţa unui scop care să-i 
mobilizeze, e posibil ca înzestrările lor naturale să degenereze în dorinţa de a 
deţine controlul asupra celorlalţi. 

întrucât, în vieţile precedente, nativii cu Nodul Nord în Rac au fost 
recompensaţi pentru îndeplinirea unor obiective de mare importanţă socială, 
este posibil ca, în această viaţă, subconştientul să-i împingă mai degrabă către 
obiective de prestigiu, decât către dorinţele reale ale inimii lor, ceea ce le poate 
aduce necazuri. Devoţiunea faţă de ideal este bună, dar nu şi dacă ea cere 
sacrificarea relaţiilor cu ceilalţi. 

în viaţa aceasta, nativii cu Nodul Nord în Rac au tendinţa de a lua totul 
foarte în serios. Fiindcă în vieţile anterioare „au dus tot greul", în această 



încarnare au sentimentul că poartă pe umeri răspunderi copleşitoare. Ei sunt 
atraşi către oameni şi situaţii care le declanşează puternicul impuls de a prelua 
conducerea şi ajung, până la urmă, total răspunzători pentru soarta celor din 
jur. Chiar copii fiind, se preocupă de starea unuia dintre părinţi, de obicei a 
mamei. Ei s-au născut „bătrâni şi serioşi” (un reflex, probabil, al Capricornului, 
semn zodiacal cu care se află în complementaritate) 

— chiar şi glumele le iau în serios; abia târziu în viaţă înţeleg că le-ar 
prinde bine să-şi dezvolte simţul umorului. 

Având o atitudine serioasă, ei îi fac pe ceilalţi să creadă că sunt inabordabili. 
Acest lucru se datorează, în mare parte, vieţilor anterioare în care ei chiar aşa 
au fost, iar acum subconştientul continuă să emită în afară această atitudine. 
Cel mai profund dar al lor este să se apropie de oameni, de aceea trebuie să fie 
lucizi şi să lase deoparte atitudinea semeaţă care îi ţine pe toţi la distanţă. 

Adesea, aceşti nativi sunt atât de concentraţi asupra atingerii scopului, încât 
uită că adevăratul succes este fundamentat pe ceva mai mult decât activităţi 
promoţionale şi calcule contabile. Oamenii care îi ajută nu pot fi trataţi ca nişte 
obiecte. Nativilor cu Nodul Nord în Rac le trebuie răbdarea de a cunoaşte 
situaţia reală a oamenilor şi de a făuri o legătură emoţională cu ei. De exemplu, 
în loc să pedepsească un angajat pentru că a întârziat, mai bine să-l întrebe ce 
se petrece în familia lui. 

Nativii cu Nodul Nord în Rac au o sensibilitate fluctuantă faţă de sentimente: 
sunt fie hipersensibili, fie total insensibili. Dacă vor deveni conştienţi de 
legătura lor emoţională cu ceilalţi, vor vorbi sau se vor comporta fără să 
rănească pe nimeni şi vor evita astfel situaţiile în care îşi pot răni, până la urmă, 
propriile sentimente. 

Nativii cu Nodul Nord în Rac respectă oamenii care fac, nu care vorbesc, lată 
de ce ei sunt atât de buni în afaceri. Nu-i abat din cale nici ideile altora, nici 
scheme de genul „bogat peste noapte"; ei privesc întotdeauna dincolo de 
suprafaţă. 

Datorită valorilor religioase însuşite în vieţile anterioare, ei nu sunt, în 
general, victime ale lăcomiei. Este un alt secret care face din ei buni oameni de 
afaceri, fiindcă nu ţintesc la profituri mari din investiţii mici. Sunt oameni 
practici şi dispuşi să muncească din greu; au un instinct sigur şi un talent 
înnăscut pentru a organiza totul, în aşa fel încât să realizeze un obiectiv de 
amploare. Le este dificil să accepte vreun ajutor, deoarece cred că ceilalţi nu 
cuprind cu privirea tabloul de ansamblu. Aceşti nativi au de învăţat că nimeni 
nu poate vedea toate posibilităţile şi că viaţa ar putea fi mult mai uşoară dacă 
ei ar ţine cont de opiniile altora, înainte de a începe să acţioneze. 

Nativii cu Nodul Nord în Rac au, uneori, dificultăţi în a-i organiza pe ceilalţi. 
Ei aplică o etică riguroasă şi vor ca toată lumea să fie la înălţimea acestei etici. 
Dacă se propun pe ei înşişi ca ideal, subalternii nu vor da tot ceea ce au mai 
bun, considerând că nu se pot „măsura" cu aceşti nativi; nativii cu Nodul Nord 
în Rac sunt gata să facă „totul" pentru a duce ceva la bun sfârşit, pe când 
ceilalţi se simt învinşi încă de la început - ca şi cum idealul reprezentat de 



nativii cu Nodul Nord în Rac îi depăşeşte. Din aceste motive ei ajung să rămână, 
până la urmă, singuri. In unele vieţi anterioare au avut rol de şef, pierzând 
legătura cu propria lor sensibilitate precum şi legăturile afective cu cei din jur. 
In existenţa actuală, cel mai înalt scop al lor este să recupereze aceste pierderi. 

Nativii cu Nodul Nord în Rac au o viziune idealistă despre cum trebuie să-şi 
desfăşoare ceilalţi activitatea. Dacă aceştia nu se conformează, aceşti nativi 
pot afişa o atitudine de tipul „este nevoie de rezultate, nu de scuze". Ei nu 
înţeleg că oamenii au tipare comportamentale diferite, metode de lucru proprii 
şi idealuri personale; de aceea trebuie să-şi dezvolte sensibilitatea faţă de 
sentimentele celorlalţi. Ei trebuie să-i lase pe ceilalţi să fie răspunzători şi să 
dobândească experienţa de organizatori, jucând rolul celui care trebuie ajutat şi 
prezentând obiectivele ca pe nişte probleme care îi depăşesc. 

Indiferent de rolul pe care îl joacă (şef, iubit, angajat, prieten etc.), nativii cu 
Nodul Nord în Rac sunt, în foarte mare măsură, oameni de nădejde - îşi ţin 
întotdeauna cuvântul şi-şi respectă angajamentele. Ei se mândresc cu 
devoţiunea lor neclintită faţă de răspunderile asumate, dar fac un ataşament 
extrem faţă de angajamentele pe care şi le asumă chiar şi atunci când nu e 
necesar sau le respectă chiar şi după ce ele nu mai sunt oportune. De 
asemenea, îşi sacrifică grija faţă de propria persoană şi desconsideră propriile 
trebuinţe numai pentru a onora o promisiune. 

Ideea de a-şi ţine cuvântul este bună, dar ataşamentul faţă de această idee 
poate să-i facă să piardă legătura cu trăirile lor interioare şi cu experienţe 
împlinitoare în plan emoţional, care îi ajută să evolueze. Nativii cu Nodul Nord în 
Rac trebuie să refuze mai degrabă un angajament decât o plăcere. Dacă 
acestea două par să se excludă una pe cealaltă, alegerea lor trebuie să vizeze 
ceea ce este mai important pentru ei să experimenteze. 

Nativii cu Nodul Nord în Rac au o nevoie enormă să li se confirme 
sentimentele, să le conştientizeze mai bine şi să le exprime. în vieţile 
anterioare şi le-au suprimat. E posibil ca, la nivel subconştient, să-şi retrăiască 
acele perioade din copilărie în care unul dintre părinţi le-a descurajat 
exprimarea emoţiilor. De exemplu, fiecărui băieţel i se spune: „Eşti bărbat, nu 
trebuie să plângi!", iar băieţii cu Nodul Nord în Rac iau acest îndemn foarte în 
serios. Părinţii pot să le dea o sută de alte îndemnuri, dar, dintre toate, acesta 
este cel pe care îl ţin minte cel mai bine. Acesta este un exemplu despre felul în 
care tipare din alte vieţi sunt aduse în prezent, resuscitând caracteristici ce 
trebuie armonizate şi rezolvate în această încarnare. 

Aceşti nativi nu trebuie să-şi neglijeze trebuinţele personale sau să pretindă 
că sentimentele lor nu există. Emoţiile lor au fost reprimate, de-a lungul atâtor 
vieţi anterioare, încât acum ele constituie o masă imensă de energie care nu 
trebuie ignorată! Cu cât evită mai mult exprimarea naturii lor afective, cu atât 
sunt mai paralizaţi sufleteşte. Nativii cu Nodul Nord în Rac şi-au format reacţii 
destinate să le suprime cu orice preţ sentimentele, astfel că emoţiile lor sunt 
deja „îngheţate". Viaţa le poate fi plină de realizări exterioare dar uscată şi 
plictisitoare, lipsită de semnificaţie lăuntrică şi de satisfacţii. 



De asemenea, datorită vieţilor anterioare în care şi-au suprimat trăirile 
interioare, aceşti nativi dispun de o anumită timiditate. Ei se simt stângaci în 
relaţiile cu ceilalţi la nivel de „sentimente”, fiindcă» au foarte puţină practică. 
Dar, o dată ce depăşesc „hopul", constată că au mai mult talent decât orice alt 
grup nodal pentru a răspunde la sentimentelor celorlalţi. Este nevoie de timp ca 
ei să evolueze'' până la un anumit punct, dincolo de care această parte a fiinţei 
lor îi va face să simtă un început de împlinire. 

Datorită, probabil, experienţei monahale de altădată, nativii cu Nodul Nord 
în Rac dovedesc o pasionalitate controlată şi un extraordinar autocontrol. 
Relaţiile cu mare forţă emoţională reprezintă o provocare imensă şi, la nivel 
ultim, ele pot să-i elibereze. Ei au petrecut atât de multe vieţi disociindu-se de 
impulsurile naturale omeneşti, încât, atunci când se confruntă cu pasiunea - 
cea mai intensă dintre trăirile umane - ei întorc spatele şi pleacă în sens invers, 
fiindcă nu vor să piardă controlul! 

Când aceşti nativi interacţionează cu cineva care le stimulează pasiunea, 
impulsurile lor primare se activează şi tind să preia conducerea. Deoarece au 
fost suprimate, ele par acum copleşitoare ca intensitate. Practic, nativii cu 
Nodul Nord în Rac se tem cel mai mult exact de ceea ce-şi doresc. Nimic 
altceva din această viaţă nu-i poate împlini cu adevărat. Pasiunea poate fi cea 
mai mare sursă de durere şi frustrare pentru ei, dar şi acea provocare care să-i 
ducă dincolo de limitările autocontrolului şi să-i vindece de barierele dureroase 
pe care le-au ridicat între ei şi ceilalţi. 

Pentru aceşti nativi, succesul este uşor de obţinut. Chiar copii fiind, ei îşi 
ating scopurile cu foarte puţin efort, încât nu obţin deloc recunoaştere din 
partea celorlalţi. în mintea lor are loc atunci următoarea reevaluare: dacă 
sarcina ar fi fost mai grea, ceilalţi le-ar fi acordat mai multă atenţie, simpatie şi 
recunoaştere. Ca adulţi, pot avea probleme uneori greu de depăşit (greutate 
excesivă, obiceiuri rele, probleme cu banii etc.); chiar dacă fac tot posibilul ca 
să le rezolve, se simt victimele împrejurărilor. 

Când aceşti nativi se decid să facă un lucru, ei dau întotdeauna dovadă de 
disciplina necesară şi fac ordine cu mare drag în viaţa lor; totul este să nu-i 
intereseze dacă altcineva, indiferent cine ar fi, îi respectă sau le aprobă 
metodele. O dată ce şi-au luat răspunderea, ei atrag oameni şi idei care îi pot 
ajuta în atingerea scopului. De altfel, le prinde foarte bine să-şi împlinească 
idealurile pe care le au de multă vreme, pe măsură ce ele apar. Aceşti nativi nu 
vor duce niciodată lipsă de scopuri! 

Nativii cu Nodul Nord în Rac trebuie să înveţe să nu permită nimănui să le 
conteste sentimentele. Sentimentele sunt ceva de ordin personal; noi înşine 
suntem singurii în măsură să spunem ce simţim cu adevărat. De exemplu, dacă 
se loveşte la degetul de la picior, în mijlocul oamenilor, poate exclama: „Ah, ce 
tare m-am lovit! Este de-a dreptul îngrozitor!". Cineva ar putea răspunde: „Dar 
nu doare aşa de tare; doar şi eu n-am lovit la fel ca tine, mai înainte". în 
această situaţie, el este autoritatea: este degetul lui şi el este singurul care ştie 
ce senzaţie a avut. 



Nimeni nu poate contesta ceea ce trăieşte o anumită persoană în plan 
afectiv. Din afară sau din interiorul experienţelor noastre personale, avem trăiri 
identice numai în aparenţă; în esenţă, fiecare fiinţă umană deţine alte 
frecvenţe de răspuns emoţional faţă de contactul direct cu mediul. 

Aceşti nativi trebuie să se concentreze asupra propriilor lor resurse care 
înseamnă certitudinea de „a fi", ceea ce este esenţial pentru ei, ca să realizeze 
o comuniune profundă, autentică. Din interiorul acestei certitudini se pot 
aventura în afară să interacţioneze liniştiţi cu ceilalţi. Dacă energia celorlalţi 
devine prea intensă sau creează o dispersie, se pot retrage în ei înşişi. Dar, 
dacă ei nu sunt siguri de resursele lor, ei se pot identifica, în mod greşit, cu 
resursele celorlalţi oameni, urmărind să-i ţină sub control ca să asigure 
stabilitatea relaţiei. Dacă nativii cu Nodul Nord în Rac sunt în contact cu 
„căminul” propriu (propriul corp), atunci ei se simt mult mai bine în preajma 
altor oameni. 

Achiziţionarea unei locuinţe este o altă cale ce le poate întări sentimentul 
securităţii interioare. Uneori, dacă realizăm ceva în plan material, aceasta 
produce şi o vindecare la nivel emoţional. Aşa stau lucrurile cu aceşti nativi, 
atunci când ei rezolvă chestiunea locuinţei personale. De îndată ce mediul în 
care locuiesc este sigur şi confortabil, îşi amplifică încrederea în ei înşişi, se 
simt apăraţi şi se manifestă din ce în ce mai plenar. 

Un anumit bagaj karmic legat de domeniul imobiliar le conferă succes în 
astfel de afaceri. Ca agenţi imobiliari sau de vânzări ei atrag „afacerile bune” şi 
oameni de afaceri care îi învaţă cum să facă vânzări profitabile pentru toţi cei 
implicaţi. Ei privesc locuinţa în mod obiectiv, cu ochiul negociatorului, şi nu sunt 
distraşi de consideraţiile emoţionale sau sentimentele celorlalţi. Ei găsesc 
locuinţe care întrunesc toate cerinţele clienţilor lor: să fie aproape de şcoli 
bune, preţul să se încadreze în limite rezonabile etc., structurând în mod 
creator tranzacţiile şi facilitând vânzarea chiar şi atunci când ea pare 
imposibilă. în domeniul afacerilor/investiţiilor ei au talentul de a descoperi 
„tranzacţii imobiliare bune”, reparând imobile şi apoi închiriindu-le, pornind 
astfel afaceri ce pot lua o amploare oricât de mare doresc ei. Au intuiţia de a 
folosi o proprietate la eficienţa ei financiară maximă (de exemplu, împărţind o 
casă mare în apartamente separate şi închiriindu-le). De reţinut însă că bonusul 
lor karmic vizează doar imobilele deja ceva construite, nu şi terenuri libere. 

Cea mai importantă necesitate a lor este securitatea şi posibilitatea de a se 
relaxa ştiind că aparţin de ceva. Dar este dificil pentru ei să simtă că „aparţin" 
cu adevărat unui loc; chiar şi faţă de familia lor, trăiesc adesea sentimentul că 
nu acolo este „locul lor". Dacă vor cu adevărat să schimbe această situaţie, 
atunci să facă un salt spiritual ca să se integreze în marea familie a lui 
Dumnezeu, privind familia socială terestră ca pe o lecţie a iubirii care ne ajută 
să conştientizăm faptul că suntem, toţi, fiii aceluiaşi Tată; astfel, din Sufletul 
Divin n-o să-i mai alunge nimeni niciodată, întrucât nu doar că şi-au găsit locul 
mult dorit, dar au şi folosit într-o manieră elevată vieţile lor religioase 
anterioare. 



în relaţiile apropiate, aceşti nativi au tendinţa să-şi ascundă, faţă de alţii, 
sentimentele, ceea ce-i împiedică să creeze intimitatea pe care o caută şi 
relaţiile care să le aducă împlinire. Intimitatea este un produs secundar al 
dezvăluirii sentimentelor personale şi al înţelegerii şi acceptării acestor 
sentimente de către altcineva. Sentimentele dau sens vieţii şi este dreptul 
înnăscut al nativilor cu Nodul Nord în Rac să-şi deschidă inima şi să trăiască la 
un nivel personal şi profund atenţia afectivă reciprocă. 

Pentru nativii cu Nodul Nord în Rac, tendinţa de a ţine lucrurile sub control 
este capcana majoră în relaţiile lor apropiate. Ea a devenit un automatism atât 
de profund înrădăcinat, încât ei nici nu-şi dau seama că o au. Urmărind să 
dirijeze comportarea celuilalt şi fiind foarte flexibili, ei calculează întotdeauna 
doi paşi în avans. De exemplu, dacă percep că fiinţa apropiată se simte 
„prizonier” şi vrea să rupă relaţia, e posibil să-şi ia o vacanţă pentru a-i da 
celuilalt mai mult spaţiu, astfel ca el să nu plece. Ei sunt dispuşi să-şi sacrifice 
propriile sentimente în mod exagerat ca să-i menţină pe cei din jur satisfăcuţi şi 
„sub control". 

Deşi semenii îi percep ca fiind insensibili, aceşti nativi sunt, de fapt, extrem 
de sensibili atât faţă de emoţiile lor cât şi faţă de emoţiile celorlalţi pe care nu 
ştiu să le stăpânească. Până când nu-şi vor forma un sistem care să folosească 
legăturile emoţionale dintre ei şi ceilalţi cu încredere şi uşurinţă, reacţia lor 
automată va fi să ţină sub control fie fiinţa altora, fie propria lor fiinţă, 
considerând că aşa elimină problema emoţiilor copleşitoare. 

Datorită obişnuinţei de a-şi asuma răspunderi, aceşti nativi se cred 
răspunzători pentru sentimentele celorlalţi, motiv pentru care, încă o dată, îşi 
suprimă emoţiile, pentru a nu-l supăra pe celălalt. De fapt, ei nu fac nimănui o 
favoare, însă tăinuirea sentimentelor împiedică însănătoşirea deplină a 
situaţiei. Aceasta au de învăţat nativii cu Nodul Nord în Rac: să nu-şi suprime 
sentimentele doar pentru a fi pe placul altuia. 

Ei doar trebuie să se asigure că sentimentele lor sunt recunoscute şi că 
trebuinţele lor sunt satisfăcute. Dacă nu au grijă de propriile trebuinţe, ei nu vor 
fi în măsură să-i ajute pe ceilalţi. Dacă îşi găsesc fericirea şi împlinirea în 
interior, atunci îi vor scoate de sub „control" pe cei dragi, iar relaţiile lor vor 
însemna tot atâtea reuşite. 

Până ce nativii cu Nodul Nord în Rac nu-şi formează propria lor identitate 
emoţională, emoţiile celorlalţi nu vor cunoaşte exteriorizarea. Dacă cei din jur 
sunt neliniştiţi, atunci şi ei vor fi neliniştiţi. De aceea vor urmări să-i ţină sub 
control pe ceilalţi ca ei înşişi să se simtă „controlaţi". Ei răspund la o criză cu un 
sfat prompt şi, astfel, îi ajută pe ceilalţi să stăpânească lucrurile. Dar, 
suprimându-şi sentimentele, ei suprimă totodată şi sentimentele celorlalţi. 
Dacă cineva devine neliniştit, prima lor reacţie este să nege emoţia acelui om şi 
să-l îndemne să fie calm şi raţional, pentru că au pornirea de a restaura ordinea 
înainte să fi înţeles foarte bine situaţia sau de a da sfaturi înainte să li se ceară; 
în schimb, au nevoie să se concentreze asupra energiei emoţionale, tonice, pe 
care o pot împărtăşi cu ceilalţi. Ei trebuie să recunoască şi să accepte stările 



fluctuante ale oamenilor ca făcând parte dintr-un tablou mai amplu. Uneori, 
aceşti nativi îşi permit izbucniri emoţionale - devin mânioşi, „explodează", se 
consideră insultaţi. în mod subconştient, ei le folosesc ca să se apere împotriva 
sentimentelor ce ies la suprafaţă din fiinţa lor. După ce „explodează", trec 
imediat peste acest fapt dar, între timp, i-au intimidat pe toţi ceilalţi şi i-au făcut 
din nou disciplinaţi, astfel că ei nu mai trebuie să se ocupe de sentimentele 
care au stat la baza situaţiei. Izbucnirile emoţionale pot fi un alt mijloc de a 
menţine controlul. Ceilalţi nu doresc să intre în conflict cu ei, astfel că se vor 
purta cu aceşti nativi precum cu un ou. Şi, din nou, aceşti nativi se vor simţi 
singuri şi izolaţi, fără să ştie de ce. 

în subconştient, nativii cu Nodul Nord în Rac caută să evite emoţiile, 
deoarece nu ştiu cum să le trateze. Situaţiile în care simt că nu sunt 
corespunzători trebuie rezolvate fără mânie, impunându-şi să fie mai răbdători 
cu anumite persoane. Atunci când reuşesc să vadă ansamblul, pot ajunge la o 
înţelegere, fără a trebui, în acest demers, să calce cu brutalitate peste 
sentimentele tuturor. Pentru a putea oferi sugestii faţă de care ceilalţi să fie 
receptivi, prima necesitate este aceea de a stabili o legătură la nivel emoţional. 
Aceasta cere timp. O dată ce celălalt se simte înţeles din punct de vedere 
emoţional, el va fi deschis faţă de sfatul pe care aceşti nativi îl au de dat. 

Nativii cu Nodul Nord în Rac realizează lucruri cu bătaie lungă şi dau sfaturi 
excelente. Când sesizează o problemă, concentrarea asupra succesului şi a 
rezolvării este atât de puternică, încât, automat, ei văd soluţia eficientă, 
practică. Dar atrag, adesea, oamenii cu exact acele probleme pe care ei înşişi 
trebuie, în această viaţă, să le rezolve. Fiind atenţi la răspunsul care este 
transmis prin fiinţa lor pentru a-i ajuta pe ceilalţi, ei vor afla, în realitate, ceea 
ce trebuie ei înşişi să facă: şi anume, să se integreze într-o conexiune. 

Dacă ei se află pe poziţia unei griji sincere faţă de celălalt când 
interacţionează cu el, atunci acesta va simţi şi îi va răspunde în consonanţă cu 
această stare. 

Nativii cu Nodul Nord în Rac nu realizează cât de dominatori par ei în ochii 
celorlalţi. Ei au venit în viaţa această având conştiinţa fixată asupra realizărilor; 
adesea, sunt atât de absorbiţi de sarcina prezentă, încât nu percep 
sentimentele celor implicaţi. Apoi, când ceilalţi se supără, aceşti nativi se simt 
izolaţi şi nu înţeleg ce s-a petrecut. 

Datorită experienţei din vieţile anterioare de a deţine autoritatea, ei le apar 
celorlalţi drept fiinţe „dedicate total muncii", ceea ce face ca ambele părţi să 
simtă disconfort atunci când interacţionează cu celălalt. Nativii cu Nodul Nord în 
Rac presupun că toţi ceilalţi doresc acelaşi lucru pe care îl doresc ei, astfel că 
nu dau importanţă preţului plătit, câtă vreme obiectivul este îndeplinit. Dar 
ceilalţi nu gândesc la fel - spre marea surpriză a acestor nativi - şi se poate să 
nu le fie clar modul în care „ordinul" pe care l-au primit se integrează în 
planurile lor. 

Ceea ce-şi doresc nativii cu Nodul Nord în Rac în relaţiile lor este să se simtă 
în siguranţă şi să ştie că sunt iubiţi pentru ceea ce sunt. Dar ei fac acest lucru 



aproape imposibil, fiindcă, de vreme ce nu se dezvăluie pe ei înşişi, cum ar 
putea ceilalţi să-i cunoască şi să-i iubească? Cea mai mare provocare pentru ei 
este să accepte că sunt vulnerabili. Asumarea riscului de a-şi dezvălui 
sentimentele înlocuieşte teama ca însăşi supravieţuirea lor să fie pusă în joc - 
aşa ceva îi copleşeşte! Dar tocmai aceştia sunt paşii pe care trebuie să-i facă 
pentru a fi fericiţi, pentru a avea succes relaţional şi pentru a se simţi acasă. 

Aceşti nativi pot fi cu adevărat nişte însinguraţi. Lor le este atât de teamă 
să-şi recunoască sentimentele, încât le este greu să-i lase pe ceilalţi să le fie 
mai apropiaţi. Ei nu vor să fie răniţi. Teama de a fi rănit este mult mai gravă 
decât trăirea reală a unui sentiment intens. Nativii cu Nodul Nord în Rac fug de 
sentimentele lor, fiindcă nu le sunt familiare; dar, pe măsură ce obişnuiesc să şi 
le comunice, descoperă o neaşteptată profunzime în viaţa lor interioară. 
Sentimentele dau culoare şi substanţă vieţii - sunt o nouă lume de bucurie 
personală, fără de care planeta aceasta ar fi uscată, plată şi pustie. 

Nativii cu Nodul Nord în Rac se tem că vor fi copleşiţi de sentimente şi că 
vor pierde astfel controlul. Chiar dacă s-ar întâmpla să fie „duşi" într-o direcţie 
greşită, ei pot întotdeauna să scape prin simpla aplicare a capacităţii lor 
înnăscute de a-şi asuma răspunderi. Emoţiile sunt temporare - precum fluxul şi 
refluxul oceanului. Dacă sunt trăite şi alinate, ele produc o mare varietate de 
stări şi senzaţii. 

Sentimentele conferă o nouă dimensiune vieţii, care face posibile relaţiile 
complete cu ceilalţi. Dar, dacă relaţia se desfăşoară numai la nivel mental, ea 
va fi dureros de săracă. în această viaţă, aceşti nativi au de învăţat că, ţinând 
seama de sentimentele celorlalţi, vor dobândi o percepţie extinsă asupra 
tuturor faţetelor lor subtile. Prin împărtăşirea propriilor sentimente, nativii cu 
Nodul Nord în Rac îi fac pe oameni să aibă o mai deplină apreciere faţa de ei. 

în această încarnare, nativii cu Nodul Nord în Rac e bine sa fie ceea ce sunt 
ei cu adevărat şi nu ceea ce este „social acceptabil". Ei au de învăţat că, dacă 
nu-şi comunică sentimentele şi dacă nu acţionează pe baza lor, nu va mai 
exista o „altă ocazie". Emoţiile trebuie recunoscute în momentul în care apar, 
iar ei nu trebuie să se judece deloc critic dacă acţionează în conformitate cu 
ele. Pentru ei, autenticitatea reprezintă singura cale corectă. 

Nativii cu Nodul Nord în Rac trebuie să se întrebe aşa: dacă o relaţie nu se 
bazează pe o comuniune sinceră, atunci ce anume motivează grija faţă de 
celălalt când lui îi este greu? Ei îşi doresc şi au nevoie de intimitate, dar modul 
de a o crea înseamnă mai degrabă a-şi manifesta vulnerabilitatea decât a 
controla situaţia. Paradoxal, nu-i aşa!? Ori de câte ori îşi comunică teama, 
tristeţea, grija, frustrarea, mânia sau nesiguranţa, intenţia lor nu este aceea de 
a-şi justifica sau de a-şi prelungi aceste stări, ci de a le elimina. Dar reprimarea 
sentimentelor face ca situaţia lor emoţională să fie dezastruoasă. 

E posibil ca nativii cu alte poziţii nodale să-i lase pe oameni să înţeleagă ce 
simt, dar, pentru cei cu Nodul Nord în Rac această chestiune cere mult curaj. Ei 
trebuie să-şi dezvăluie şi să-şi exprime adevăratele sentimente, verbal şi nu 
altcumva, iar dacă celălalt îi dezaprobă în vreun fel, înseamnă că nu au afinităţi 



reale cu el. Pe de altă parte, un astfel de comportament devine şansa celor cu 
care aceşti nativi pot avea relaţii pline de căldură să-i cunoască pe deplin. 

în vieţile anterioare, nativii cu Nodul Nord în Rac trebuiau să justifice tot 
ceea ce spuneau sau făceau. Astfel au ajuns să evite să vorbească până în clipa 
în care au luat în consideraţie toate consecinţele posibile. în această încarnare, 
ei nu au nimic de justificat - aşadar, nu le revine nici măcar răspunderea pentru 
modul în care le răspund ceilalţi, nici măcar să ştie de ce simt ceea ce simt. Tot 
ce au ei de făcut este să comunice ceea ce ştiu în acel moment. Indiferent de 
ceea ce se tem că se va petrece, dacă ei chiar îşi asumă riscul de a-şi împărtăşi 
sentimentele şi de a face celorlalţi cunoscută poziţia lor, atunci situaţia se va 
rezolva într-un mod armonios pentru ambele părţi. Nativii cu Nodul Nord în Rac 
au avut un model complicat de viaţă în încarnările anterioare, dar, acum, există 
o cale simplă pentru ei: cea a Justei Acţiuni. 

Pentru aceşti nativi, siguranţa şi încrederea provin din susţinerea conştientă 
a celorlalţi. Dacă ea se bazează pe egalitate, atunci relaţiile lor vor prospera. 
Datorită însă sumarei lor experienţe de familie din vieţile anterioare, au 
tendinţa să se blocheze într-un singur rol: cel de autoritate. Ei sunt atât de 
obişnuiţi cu responsabilitatea, organizarea şi controlul, încât îşi imaginează că 
ceilalţi nu pot prelua sarcinile asemenea lor. De aceea, dacă apare o urgenţă 
(sau doar „ideea" că aşa ceva este posibil cât de curând), ei se grăbesc să se 
implice şi încep să-i organizeze pe ceilalţi, absolut automat! 

Nativii cu Nodul Nord în Rac, fiind atât de obişnuiţi să-şi asume răspunderea 
pentru orice situaţie, vor întotdeauna să ştie totul despre ceilalţi. Dar au de 
învăţat diferenţa dintre a susţine pe cineva şi a-i uzurpa răspunderea, precum 
şi să înţeleagă slăbiciunile celorlalţi, fără a emite judecăţi sau a căuta să 
corecteze situaţia. 

Pentru a contracara predispoziţia către rolul de „tată" este chiar indicat să-şi 
asume rolul de „mamă" care oferă hrană şi susţinere, fiindcă au nevoie să 
înveţe ceva din rolul de femeie: a recepta energie şi a răspunde într-un mod 
autentic, din inimă. Aceasta îi face mai flexibili şi permite altora să le primească 
energia şi să beneficieze de ea. Nativii cu Nodul Nord în Rac trebuie să-i 
înţeleagă pe oameni sub aspectul insecurităţii lor, nu numai sub aspectul 
autorităţii; atunci nu se vor mai simţi intimidaţi şi vor putea să aibă relaţii ca 
între egali. 

lată un exemplu de contrast între rolurile de tată şi de mamă. Atunci când 
ceilalţi sunt stresaţi, aspectul de „tată dominator" al nativului cu Nodul Nord în 
Rac are tendinţa de a-i spune celuilalt ce să facă pentru a-şi elimina emoţiile 
negative. Ei desconsideră sentimentele celorlalţi şi le desconsideră şi pe ale lor, 
fapt care îi face pe oameni să se simtă neînţeleşi. In viaţa aceasta, nativii cu 
Nodul Nord în Rac trebuie să-şi amplifice empatia, ascultându-i pe ceilalţi şi 
înţelegându-le suferinţa, aşa cum o mamă înţelege suferinţa copilului ei, 
vindecându-i rana. După ce îi recunosc celuilalt suferinţa, pot să ofere sugestii 
practice care vor fi utile. 

în vieţile anterioare, ceilalţi aveau faţă de aceşti nativi recunoaştere şi 



apreciere pentru realizările lor. în viaţa aceasta, rolurile sunt exact invers: ei 
trebuie să ofere celorlalţi sprijin şi încurajare. Aceşti oameni sunt aici pentru a 
se îngriji de trebuinţele altora; dacă o fac, ei vor evolua şi vor dobândi 
siguranţă. Dacă se opresc din drum şi îi ajută pe alţii, atunci, automat, îşi vor 
satisface şi propriile trebuinţe. Ei sunt hrăniţi şi împliniţi pe măsură ce-i hrănesc 
pe ceilalţi. 

Mai mult decât orice alt sentiment, nativii cu Nodul Nord în Rac nu suportă 
absolut deloc sentimentul de a fi respinşi. Deşi trebuie să înveţe să fie sensibili 
la sentimentele altora, ei au venit pe această planetă fiind exagerat de sensibili 
la propriile lor sentimente. De aceea, ei au o reacţie exagerată la orice ar putea 
indica o respingere şi iau totul ca pe un afront personal. Cheia problemei este 
aceea de a fi mai obiectivi. 

Sentimentele sunt o parte importantă a identităţii noastre. Ceea ce ne face 
pe noi să plângem poate fi total diferit de motivul pentru care plânge, de 
exemplu, fratele sau prietenul nostru. Sentimentele ne conferă o caracteristică 
strict personală şi, atunci când nativii cu Nodul Nord în Rac şi le exprimă, ei ne 
ajută să-i cunoaştem cu adevărat. Adesea, ei cred că ceilalţi nu-i înţeleg sau nu 
le permit să fie ei înşişi. în realitate, ei sunt aceia care nu lasă pe nimeni să-i 
cunoască. 

Nativii cu Nodul Nord în Rac vin din vieţile anterioare cu o integritate 
deosebită pe care trebuie să şi-o menţină, dezvăluindu-şi trăirile şi făcându-le 
cunoscute celorlalţi. Ei au jucat un rol proeminent în societate, au fost persoane 
de importanţă publică şi sunt obişnuiţi să „fie cineva". Dar, în existenţa actuală, 
sentimentele lor foarte puternice cer să fie recunoscute. Dacă par altora reci şi 
preocupaţi numai de afaceri, aceasta se petrece deoarece, în subconştient, ei 
caută să-şi nege sentimentele, pentru a arăta că „domină situaţiile". 

în trecut, orice sentiment era ignorat sau acţionau direct împotriva lui. Acum 
trebuie să-şi schimbe comportamentul; aşadar, nu-i forţaţi să-şi comunice 
imediat sentimentele, ci doar să-şi acorde timp suficient ca sentimentele să 
apară şi apoi să le comunice. Aceasta este ceva nou pentru nativii cu Nodul 
Nord în Rac - precum mersul sau vorbitul la începutul vieţii - aşa încât ei trebuie 
să aibă răbdare. Pe măsură ce experimentează, vor descoperi că oamenii de 
alături le susţin comportamentul creând o intimitate reală, mai degrabă decât 
legăturile pe termen lung dar superficiale. 

Datorită multor vieţi anterioare în care au fost recompensaţi pentru că şi-au 
suprimat sentimentele, nativii cu Nodul Nord în Rac au tendinţa de a percepe 
sentimentele ca pe o slăbiciune. Dar sentimentele nu au nimic în comun cu a fi 
slab; ele reflectă doar o reacţie în corp. 

Emoţiile îi vor duce întotdeauna pe aceşti nativi în direcţia necesară. 
Adesea, reacţiile lor emoţionale reprezintă o profeţie exactă a ceea ce urmează 
să se petreacă. Tema lor este doar aceea că ar putea greşi. Dar ei nu trebuie să 
lase această teamă să-i oprească: „Asta este ceea ce percep eu chiar acum; 
asta este ceea ce simt". Percepţiile sunt întotdeauna corecte, cum la fel de 
corect este ; să-şi îngăduie libertatea de a şi le exprima public. Pentru aceşti 



nativi, emoţia este ceva pozitiv şi cu efect vindecător; atunci când îşi lasă 
emoţiile să se manifeste, ei devin foarte plăcuţi celorlalţi şi, adesea, rezolvă 
situaţia într-un mod sănătos pentru toţi cei implicaţi. 

Nativii cu Nodul Nord în Rac au simţul realizărilor, transformând într-un real 
obiectiv exact domeniul care înseamnă cea mai mare provocare pentru ei: 
comunicarea sinceră a sentimentelor lor, a temerilor şi a vulnerabilităţilor. în 
final, aceasta este chiar conştientizarea şi apoi dezvoltarea empatiei. Dacă, la 
început, sunt prea timizi pentru a spune cuiva ce simt, se pot „antrena" scriind 
scrisori. Sau dacă, în momente decisive, uită brusc ce voiau să spună, pot să-şi 
facă notiţe ca să-şi ajute memoria. 

Comunicarea onestă a reacţiilor lor emoţionale nu trebuie să blameze pe 
nimeni. De exemplu: „Fiindcă nu ţi-ai ţinut promisiunea de a mă suna, m-am 
supărat şi am avut o stare de frustrare, anulând totodată şi întâlnirea aceea 
importantă pentru amândoi, dar mai ales pentru tine". La fel de important este 
apoi să-i dea celuilalt ocazia de a răspunde, creând un început adecvat pentru 
interacţiunea cu celălalt - un spaţiu în care amândoi să fie „pe aceeaşi 
frecvenţă". 

Adesea, pe nativii cu Nodul Nord în Rac îi irită că ei trebuie să fie 
întotdeauna „cei tari" - cei pe care alţii se pot baza când au nevoie de ajutor. 
Este posibil ca ei să dezvolte anumite resentimente din cauză că nu au, la 
rândul lor, pe cineva la care să apeleze când trec şi ei prin momente grele. 
Strădania lor de a fi mereu „la înălţime" devine un demers egoist care îi separă 
cumva de ceilalţi. Rezolvarea problemei este să-i lase pe ceilalţi să-i ajute şi, de 
asemenea, să-i ajute şi ei pe ceilalţi. 

Atunci când ei acceptă ajutorul cuiva, acest lucru are loc, de regulă, într-un 
mod dramatic: ei trebuie să accepte ajutorul şi grija celorlalţi cu recunoştinţă şi 
iubire. Interdependenţa nu este deloc o slăbiciune; mai degrabă, ea adaugă o 
nouă profunzime vieţii lor. 

Dacă aceşti oameni nu-şi dezvăluie sentimentele de insecuritate, ei îi lipsesc 
pe ceilalţi de ocazia de a-i susţine. Dacă îşi vor face cunoscute sentimentele, 
ceilalţi vor deveni conştienţi de trebuinţele lor şi-i vor ajuta, având grijă de ei şi 
chiar răsfăţându-i - o experienţă deosebită aşadar pentru nativii cu Nodul Nord 
în Rac în cursul acestei vieţi. Pentru nativii anumitor grupe nodale, grija altora 
le-ar alimenta ego-ul. Dar, pentru cei cu Nodul Nord în Rac, amplificarea ego- 
ului ar fi provocată tocmai de absenţa acestui lucru. 

Acceptând un astfel de ajutor, aceşti nativi confirmă valoarea celorlalţi, iar 
perspectiva generală asupra lumii se va schimba, poate chiar fundamental, în 
bine. 

Nativii cu Nodul Nord în Rac au o atât de mare experienţă în a-şi atinge 
obiectivele, încât această viaţă devine, adesea, o serie de realizări de obiective 
unul după celălalt, tară ca ei să trăiască bucuria acestui proces. Indiferent cât 
de multe scopuri îşi ating, ei nu sunt mulţumiţi, amânând bucuria împlinirii şi 
fericirea realizării, preferând strădania pentru atingerea scopului următor. 

în vieţile trecute, ei au avut maximum de succes, de aceea, în viaţa 



aceasta, nu le mai este destinat să-şi afle fericirea tot realizând obiective. 
Acum, important este procesul, iar plăcerea drumului către ideal le va conferi şi 
fericirea dorită. Pentru ei sunt importante de-acum începuturile, precum şi 
hrănirea/îngrijirea cuiva sau a ceva care „să crească" (sau să sporească). Dacă, 
în continuare, vor să-şi vadă cu ochii vise care sunt cu mult peste puterile 
celorlalţi, e bine să facă aceasta cu destindere. 

în viaţa actuală, pentru a se simţi în siguranţă, nativii cu Nodul Nord în Rac 
trebuie să fie mereu preocupaţi de un proces şi nu de un scop. Acest fapt va 
elimina posibilitatea ca ei să abuzeze de oameni, să-i exploateze sau să-i 
rănească emoţional. Dacă, uneori, se activează tendinţa lor de a ţine totul sub 
control, sau tendinţe mentale excesive, să-şi aducă aminte că acestea sunt tot 
atâtea surse de suferinţă. 

Sacrificarea procesului în favoarea rezultatului final, favorizează lipsa de 
energie, de vitalitate şi de bucurie personală.. De exemplu, în loc să-şi propună 
să aibă o căsnicie reuşită, mai bine să-şi propună, la modul concret, să-şi 
creeze o relaţie fericită, acordându-şi înainte de toate timp suficient ca să-şi 
dea scama dacă fiinţa iubită este fericită sa nu în această relaţie. Astfel relaţia 
poate deveni minunată „din mers", fiind caracterizată de susţinere reciprocă, 
mijloacele utilizate fiind dezvăluirea sentimentelor şi crearea unei apropieri 
sufleteşti foarte mari, fiecare dintre cei doi lăsându-l pe celălalt să-l vadă aşa 
cum este el în realitate. Deci rezultatul final (o relaţie deosebită) va fi 
consecinţa naturală a acestui proces. 

Dacă au grijă de lucrurile mici, atunci lucrurile mari vor avea singure grijă de 
ele. Ceilalţi poate că nu vor înţelege atenţia acordată fiecărui pas al procesului 
(deşi au de învăţat cum să realizeze obiective de anvergură), dar nativii cu 
Nodul Nord în Rac, deja maeştri în realizările concrete, dacă se preocupă de 
„mărunţişuri" (să-şi exprime în mod sincer sentimentele, să ia seama la 
sentimentele celorlalţi, să empatizeze cu oameni sau cu situaţii), atunci ei sunt 
pe calea Acţiunii Juste. 

Nativii cu Nodul Nord în Rac trebuie să procedeze corect din punct de 
vedere spiritual, indiferent dacă ceea ce fac ei este înţeles, validat sau 
respectat de către ceilalţi. Numai ei ştiu cât le este de greu ştiindu-se 
vulnerabili; dacă vor fi, din acest punct de vedere, sinceri cu ei înşişi, vor 
dobândi un respect special faţă de propria lor persoană, care nu depinde de 
opiniile altora. Aceasta le va da calm şi un curaj incredibil în confruntarea cu 
viaţa. 

Deoarece nativii cu Nodul Nord în Rac au o mare capacitate de a atinge 
obiective, este important ca ei să facă deosebirea între obiectivele proprii şi 
cele impuse de societate sau de condiţionările mediului în care au trăit în 
copilărie. Obiectivele proprii îi fac fericiţi prin însuşi procesul de a le realiza. Un 
obiectiv care îi va ajuta să înlocuiască frustrarea prin fericire este să admită că 
„nu se dă vrabia din mână pentru cioara de pe gard” - adică să înveţe să 
aprecieze ceea ce viaţa le-a oferit deja. Orientarea subconştientă către scopuri 
îi împinge să-şi caute satisfacţia în „ceea ce urmează"; în consecinţă, ei nu se 



bucură de recompensa pe care deja au primit-o. Devenind însă conştienţi de 
ceea ce posedă, ei vor descoperi în sufletul lor, mereu, energie pentru 
realizarea următoare. 

Alte surse de profundă satisfacţie pentru nativii cu Nodul Nord în Rac sunt 
legătura emoţională directă şi intimitatea în relaţia lor, care le conferă puterea 
de a încetini ritmul demersului lor şi de a-şi menţine atenţia asupra lor şi a 
celuilalt, deoarece, în realitate, ei menţin vie importanţa sentimentelor, 
considerându-le parte din trăirea deplină a vieţii. 

Nativii cu Nodul Nord în Rac sunt dotaţi cu toate cunoştinţele necesare 
îndeplinirii scopurilor în lumea materială (ştiu ce au de făcut, cum este lumea, 
cum merg afacerile), încât, adesea, presupun că şi ceilalţi au aceste cunoştinţe. 
Dar nici un alt grup nodal nu are o atât de mare pricepere cum au ei pentru a 
realiza un scop, oricât ar fi de ambiţioşi. Una dintre misiunile lor pe această 
planetă şi în viaţa aceasta este să-i înveţe pe ceilalţi cum să-şi atingă scopurile. 
Datorită experienţei din vieţile anterioare în acest domeniu, aceşti nativi 
observă imediat când ceilalţi se autosabotează dintr-o pornire subconştientă, 
când se complac într-un comportament contraproductiv sau când se lasă prinşi 
de probleme secundare. Ei văd clar cum poate fi rezolvată o problemă şi ce 
atitudine trebuie să aibă ceilalţi pentru a-şi atinge scopurile. Când îşi dau 
seama de trebuinţele celuilalt, ei îşi pot folosi imediat simţul practic înnăscut, 
ajutându-l pe acesta să-şi împlinească visurile. 

Dacă nativii cu Nodul Nord în Rac sesizează că oamenii se comportă 
contraproductiv, în loc să-i sancţioneze, ei trebuie să-i înveţe şi să-i susţină să-şi 
atingă scopurile. Unul dintre cele mai bune mijloace este să-i ajute să-şi 
clarifice scopurile şi apoi să-i încurajeze să meargă în direcţia lor. Astfel, vor 
schimba rolul de „tată dictator" cu rolul de „mamă care hrăneşte" şi se vor 
putea apropia de oameni cu mai multă eficienţă, iar încrederea lor va scoate la 
iveală ceea ce au ceilalţi mai bun. Ei s-au format în vieţile anterioare ca maeştri 
excepţionali ai realizărilor şi, ori de câte ori intră în rolul de profesor înţelegător, 
ceilalţi îi ascultă. 

Datorită suprimării sentimentelor în vieţile anterioare, nativii cu Nodul Nord 
în Rac şi-au purificat „partea cu sentimente". Ea nu mai are nici o „agendă 
ascunsă"; emoţiile lor sunt un răspuns natural, plin de candoare. Destul de des, 
atunci când ei se exprimă, toţi ceilalţi au un suspin de uşurare. „Partea cu 
sentimente" din ei este foarte deschisă şi, adesea, ei „colectează" sentimentele 
celor din jur. Din acest motiv, este chiar foarte sănătos pentru ei să-şi exprime 
sentimentele, într-un mod responsabil şi, în primul rând, verbal. Curajul de a-şi 
exprima direct sentimentele îi va vindeca şi îi va elibera de inhibiţii emoţionale 
pe toţi ceilalţi. 

Deoarece, în vieţile anterioare, nu au vrut să-şi recunoască deloc 
componenta emoţională, nativii cu Nodul Nord în Rac au pierdut ceva din 
omenie. Uneori chiar pot simţi că nu aparţin rasei umane. Ei înţeleg ce sunt 
obiectivul, realizarea, responsabilitatea - dar pentru ce? Care este răsplata - ca 
valoare autentică - pentru experienţa de a fi om? Ea constă din sentimentele 



delicate şi generatoare de evoluţie pe care omul le trăieşte în acea zonă a 
emoţiilor din lăuntrul fiinţei sale. Orice experienţă exterioară este goală fără 
încărcătura emoţională interioară ce rezultă din ea. Iar a împărtăşi aceste 
sentimente cu cineva este cea mai minunată şi mai plină de entuziasm dintre 
experienţe. 

Disociindu-se de sentimentele lor, aceşti nativi se lipsesc de mulţumirea şi 
plinătatea inerente în recunoaşterea - şi revendicarea - unei legături 
emoţionale cu umanitatea. Ei şi-au câştigat dreptul mai degrabă de a cere 
beneficiile şi plăcerile oferite de apartenenţa la familia umană, decât de a fi în 
situaţia să aibă responsabilităţi faţă de ea. Este perfect just ca ei să se 
oprească şi să culeagă cele mai consistente recompense ale faptului de a avea 
un corp omenesc: experienţa de a simţi. 

Sinteză 

Nodul Nord în Rac - Nodul Sud în Capricorn 

Nativii trebuie să-şi dezvolte capacităţile necesare activităţilor casnice 
precum şi acelea de a-i hrăni pe ceilalţi, realizând totul fără teama că aceste 
îndeletniciri le „fură" din timpul afectat carierei. 

Relaţia dintre Nodul Nord din Casa a IV-a şi Nodul Sud din Casa a X- 
a armonios manifestată - O viaţă plăcută în familie poate fi minunat 
completată de o carieră împlinitoare. Grijile pe care cariera le impune nu 
tulbură atenţia acordată vieţii private. De asemenea, astfel de nativi sunt 
oarecum scutiţi de lipsa de securitate personală atunci când cariera poate 
periclita sau pune în discuţie reputaţia publică, deoarece, într-un fel, ei sunt 
nişte familişti. 

Greşeala caracteristică - Aceşti nativi au tendinţa de a-şi împlini nevoia 
de prestigiu public, fără să se întrebe dacă este exact ceea ce îşi doresc ei din 
punct de vedere sufletesc. 

Justificarea greşelii - Nativii şi-au dezvoltat logica în dauna trăirilor 
emoţionale. Le-au lipsit afecţiunea, hrana sau siguranţa materială în copilărie 
sau toate acestea le-au fost luate într-un moment crucial al vieţii. Atitudinea de 
tipul „ai grijă de tine, mai întâi” le-a încurajat egoismul. Faptul că au fost 
marginalizaţi, copii fiind, la periferia preocupărilor afective ale celor dragi a 
făcut să se structureze în fiinţa lor atitudinea de genul „o să le arăt eu". De aici 
derivă, cel mai adesea, nevoia copleşitoare de a domina cu orice preţ. 

Posibile soluţii - Aceşti nativi trebuie să înveţe să considere chestiunile lor 
emoţionale ca pe nişte căi prin care îşi pot amplifica stima faţă de propria 
persoană, adaptându-şi dorinţele la aceste chestiuni. De asemenea, e bine să 
se relaxeze din punct de vedere afectiv, anume pentru a evita o criză de nervi 
sau un ulcer. Dacă au conştientizat că părinţii sunt cauza blocajelor pe care le 
au, e bine să-i ierte în loc să-i blameze pentru suferinţele provocate. 



Nativii cu Nodul Sud în Capricorn supradezvoltat manifestă 
următoarele tendinţe: detestă ceea ce este casnic, au vederi înguste pe care 
şi le menţin cu încăpăţânare, exagerează în ceea ce priveşte moralitatea, sunt 
inabordabili, nu le plac ideile noi sau diferite de ale lor, prezintă tendinţa de a-i 
testa constant pe ceilalţi, dorinţa de respect şi onoruri obţinute cu orice preţ, 
tendinţa de intra în graţiile anumitor persoane sau de a ascensiona pe scara 
socială, nervozitate, dar şi o surprinzătoare iar adeseori o profundă conştiinţă 
de sine. 

Când Nodul Nord nu este împlinit - Nativul resimte pierderea demnităţii, 
are tendinţa de a insista pentru a obţine recunoaşterea sa ca şef, alături de 
tendinţa de a afişa atitudinea tatălui atotputernic. 

Cum poate fi realizat Nodul Nord - Nativii trebuie să-şi dezvolte 
maturitatea interioară, folosind potenţialul încă neexplorat, examinându-şi 
„rădăcinile” (educaţia primită şi prejudecăţile), care sunt chei de înţelegere a 
motivelor pentru care se îndoiesc de ei înşişi. Nu în ultimul rând, să ia aminte la 
trebuinţele lor legate de viaţa intimă, de cămin. 

Nativul cu Nodul Nord în Rac percepe, conştient sau nu, că emoţiile sale 
puternice vor acţiona ca o piedică în calea fericirii lui, astfel încât aspiră să 
dobândească un control perfect asupra lor sau să găsească un om care să 
aprecieze aceste emoţii, permanent resimţite ca o ameninţare. El doreşte să se 
ataşeze de cineva care să-i ofere protecţie în faţa lumii reci şi crude şi să-i 
garanteze o anumită securitate emoţională. în general, acest nativ îşi reprimă 
emoţiile. El se află mai mereu într-o stare de confuzie sentimentală şi îi este 
dificil să interacţioneze cu alţii la acest nivel. Uneori, tendinţa de a se teme de 
emoţii se manifestă printr-un aer cinic sau pesimist, menit să-i camufleze 
vulnerabilitatea. 

Nativul cu Nodul Nord în Casa a IV-a îşi doreşte o familie foarte loială şi 
un cămin în care el să fie şeful şi punctul focar. Mai puţin frecvent, el visează 
să-şi dezvolte unele capacităţi metafizice puternice. Obţinerea recunoaşterii de 
vreun fel este o temă de bază a viselor sale. Este o persoană cu ambiţii 
schimbătoare. De obicei, există câteva domenii în care este interesat să 
realizeze o carieră şi care sunt urmate, pe rând, într-un mod aproape 
neîndurător. Visul de a obţine recunoaştere este împlinit adesea, dar nu e 
obligatoriu ca acea recunoaştere să fie cea aşteptată sau cea dorită. 

Nodul Nord în Rac şi în: 

Casa I - Menirea spirituală a nativului este aceea de a învăţa să-şi ia viaţa în 
mâini şi de a se desprinde de orice fel de dependenţă afectivă; percepţiile cu 
care este înzestrat îl pot ajuta să se maturizeze dacă îşi dezvoltă şi îşi foloseşte 
corect cunoaşterea senzorială. 

Casa a ii-a - Menirea spirituală a nativului este aceea de a învăţa să se 
hrănească şi altfel decât afectiv; pentru el, chestiunea alimentară chiar face 
parte din dezvoltarea lui interioară, de aceea trebuie să-şi rafineze în totalitate 



energia gustului, pentru a dobândi posesiuni care să-l eleveze, nu să-l înlănţuie. 

Casa a lll-a - Menirea spirituală a nativului este aceea de a învăţa să 
comunice prin alt tip de cunoaştere decât cel lingvistic; el trebuie să-şi 
valorifice sensibilitatea creatoare şi imaginaţia prin elaborarea unor creaţii 
artistice literare, muzicale sau - în condiţii excepţionale de conştiinţă spirituală - 
medicale, cu valoare terapeutică directă asupra sufletului. 

Casa a IV-a - Menirea spirituală a nativului este aceea de a învăţa şi de a 
înţelege că aparţine marii familii spirituale a lui Dumnezeu, aflându-se, oriunde 
şi oricând în această lume, acasă; el trebuie să-şi conştientizeze şi să-şi 
dezvolte capacitatea de a empatiza cu ceilalţi şi de a se transforma prin 
intermediul percepţiilor sale senzoriale. 

Casa a V-a - Menirea spirituală a nativului este aceea de a înţelege corect 
noţiunea de „părinte", relaţia copii/părinţi şi/sau starea de maternitate; el 
trebuie să dea o direcţie concretă forţei sale creatoare, care să se manifeste şi 
altfel decât prin a aduce pe lume mulţi copii. 

Casa a Vl-a - Menirea spirituală a nativului este aceea de a-i hrăni pe 
ceilalţi la modul autentic, dobândind astfel o stare deosebită de smerenie; chiar 
trebuie să se orienteze profesional către domenii de alimentaţie publică, reţea 
de hoteluri şi restaurante şi, uneori, către profesii care au legătură cu 
maternitatea sau neonatologia. 

Casa a Vll-a - Menirea spirituală a nativului este aceea de a învăţa cum să 
limiteze intervenţia familiei (în special a mamei) în viaţa lui personală; poziţia 
este mai delicată pentru femei, care tind să se lase subjugate întreaga lor 
existenţă de legătura cu mama, indiferent dacă această legătură este 
armonioasă sau catastrofală. 

Casa a Vlll-a - Menirea spirituală a nativului este aceea de a învăţa să 
descopere arhetipul matern şi înăuntrul şi în afara sa, ca energie fundamentală 
a hrănirii fiinţei la toate nivelurile şi ca matrice permanent creatoare; pentru 
bărbaţi, poziţia poate trezi şi dinamiza starea de candoare, iar pentru femei 
forţa de transformare a persoanei iubite prin bunătate necondiţionată. 

Casa a IX-a - Menirea spirituală a nativului este aceea de a se desprinde de 
mediul natal, de a călători cât mai mult pentru a depăşi limitările conservatoare 
ale spaţiului şi pentru a-şi găsi civilizaţia sau matricea spirituală care îl 
reprezintă cu adevărat, impregnând însă noul lui mediu existenţial cu valorile 
perene ale culturii şi civilizaţiei lui natale. 

Casa a X-a - Menirea spirituală a nativului este aceea de a deveni un 
„ambasador" al culturii, civilizaţiei şi valorilor autentice ale timpului său dar şi 
ale omenirii, contribuind la elevarea semenilor; el trebuie să sintetizeze, în 
persoana sa şi în activitatea profesională care poate fi de importanţă publică, 
valorile spirituale perene ale civilizaţiei umane aşa cum au fost ele integrate în 
creştinismul autentic. 

Casa a Xl-a - Menirea spirituală a nativului este aceea de a realiza relaţii 
armonioase de prietenie în special cu femeile şi de a reuşi să depăşească 



limitările impuse de o mamă mult prea voluntară (care a hotărât întotdeauna 
pentru el, restricţionându-i independenţa personală); el trebuie să-şi afirme 
libertatea interioară şi să-şi îndeplinească cele mai profunde vise şi planuri 
făcute încă de pe vremea copilăriei. 

Casa a Xll-a - Menirea spirituală a nativului poate fi, în cazuri excepţionale 
de conştiinţă spirituala foarte elevată, aceea de a se dedica total contopirii 
definitive, ultime, cu Dumnezeu-Tatăl, retrăgându-se într-un ashram sau într-o 
zonă foarte depărtată de oameni pentru a medita la Realitatea Ultimă; în 
condiţii obişnuite, nativul trebuie să depăşească orice formă de inerţie sau 
stagnare datorată familiei, amintindu-şi că, vieţi şi vieţi, putem fi copiii copiilor 
sau părinţii părinţilor noştri, până când ne trezim cu adevărat din punct de 
vedere spiritual. 



Nodul Nord în Leu 



şi Nodul Nord în Casa a V-a 


Prezentare generală 

Punctul vulnerabil pentru nativii cu Nodul Nord în Leu este nevoia lor 
copleşitoare de a fi acceptaţi de către colegi şi prieteni. Dar prietenii nu le pot 
da niciodată destul sprijin, astfel ca ei să se evidenţieze ca individualitate şi să 
profite de ocaziile incitante ale vieţii. Ei înşişi trebuie să devină prietenul lor cel 
mai bun şi să aibă curajul să descopere singuri fericirea. 

Ceea ce vor, de fapt, nativii cu Nodul Nord în Leu este să primească iubire. 
Nevoia lor de a simţi iubirea celorlalţi este aproape insaţiabilă. Pentru a reuşi să 
aducă această energie în viaţa lor, mai întâi trebuie să dăruiască ei iubire, 
înveselindu-i pe ceilalţi, deoarece ştiu să se folosească de „luminile rampei" 
pentru a-i face fericiţi pe ceilalţi. Folosindu-şi creativitatea, ei îşi vor forma un 
„auditoriu" sau un grup de fiinţe apropiate care îi vor susţine, îi vor accepta şi îi 
vor iubi. 

Aceşti nativi sunt făcuţi pentru profesii care răsplătesc efortul creator 
individual. Arta spectacolului în special, activităţile care au legătură cu copiii, 
plasamentele financiare, jocurile şi sporturile sau orice altă ocupaţie care îi 
pune în prim-plan face să se manifeste copleşitoarea lor energie creatoare într- 
un mod constructiv, care aduce tuturor fericire. 

Nativii cu Nodul Nord în Leu au, de asemenea, darul obiectivităţii - ei pot 
vedea cu exactitate care este „jocul". Dacă utilizează această înzestrare ca să 
atingă obiective minore (cum ar fi distracţiile ieftine sau jocurile de noroc), 
atunci abilitatea lor de a vedea obiectiv lucrurile se deteriorează şi, în final, se 
ocultează. însă, dacă se implică în profesii de natură tehnico-ştiinţifică (om de 
ştiinţă, inventator, inovator, cercetător, inginer etc.), atunci viaţa lor se poate 
umple de vitalitate şi de bucurie, iar ei prosperă tocmai pentru că îşi utilizează 
acest talent în activităţi intens creative. 

Dar, ca să-şi împlinească un vis, au nevoie şi de observaţie, şi de acţiune. 
Uneori ei au tendinţa de a rămâne numai într-o singură parte, iar nevoia de 
echilibru solicită un mare aport de energie. Observarea exactă a forţelor 
dominante este la fel de importantă în procesul creativ, deoarece toată energia 
trebuie să meargă în direcţia corectă. Nativii cu Nodul Nord în Leu sunt foarte 
dotaţi pentru observaţie, dar trebuie să treacă şi de cealaltă parte a barierei, 
cea a acţiunii, pentru a crea schimbări în lumea fizică. 

Nativii cu Nodul Nord în Leu au petrecut multe vieţi anterioare stând de o 
parte şi urmărindu-i pe alţii cum interacţionează. Ei au fost oamenii de ştiinţă, 
observatori, cei care s-au sacrificat pentru a promova cauze şi idealuri 
umaniste, fiind obişnuiţi să-şi pună în slujba viselor şi aspiraţiilor altora energia 



creatoare, fără a lua în considerare propriile lor trebuinţe şi dorinţe. 

în această viaţă, aceşti nativi trebuie să comunice cu ceilalţi într-o manieră 
pozitivă, care să-i înveselească, uşurându-le astfel poverile. De data aceasta, 
nu trebuie să se limiteze la a vedea ce se petrece, ci să. participe activ la 
transformarea realităţii în ceva pozitiv inclusiv pentru ei înşişi. Acum scopul lor 
este să înveţe cum să obţină ceea ce vor ei nu prin distanţare, ci printr-o 
„implicare detaşată". 

în vieţile anterioare, ei au pierdut contactul cu copilul interior, în actuala 
existenţă, ei îşi aleg din nou, în mod oarecum subconştient, medii care neagă 
acest copil. Se poate ca ei să se nască într-un cămin dominat de violenţă, unde 
observarea obiectivă a comportamentului părinţilor echivalează cu 
supravieţuirea sau într-un mediu influenţat de alcoolism, în care reacţia 
emoţională a unuia dintre părinţi sau a ambilor să fie imprevizibilă. Deoarece 
nu au încredere în cei care îi cresc, tot ceea ce le rămâne este să-şi suprime 
sentimentele. Este posibil, de asemenea, ca pierderea, la o vârstă fragedă, a 
unuia dintre părinţi să le amplifice responsabilitatea şi să simtă că nu este bine 
să fie „doar un copil". Altădată ci au abordat viaţa „cu uscăciune”, într-un mod 
ştiinţific, de-a lungul a prea multe încarnări astfel că, de data aceasta, este 
timpul să se bucure de viaţă. Dacă vor fi atenţi cât de fireşti sunt copiii şi cum 
se joacă, vor învăţa de la ei să se reîntoarcă în centrul energiei vieţii. 

Uneori, nativii cu Nodul Nord în Leu pot ajunge, practic, „să se omoare 
gândind". Ei analizează totul, iau în consideraţie toate lucrurile care ar putea 
crea probleme, observă starea de spirit a celor din jur şi adună cât mai multă 
informaţie, astfel încât să nu facă nici o greşeală atunci când se decid să 
acţioneze. Această tendinţă de a obţine securitatea printr-o „anumită 
cunoaştere" îi împiedică să-şi asume riscurile care le-ar mări vitalitatea, 
blocându-se într-o viaţă pasivă şi stagnantă. Nativii cu Nodul Nord în Leu 
trebuie să transceandă limitele abordării ştiinţifice şi să devină cu adevărat 
creativi. Creativitatea nu poate fi planificată sau prinsă într-un tabel. Ea merge 
mână în mână cu intuiţia, cu integrarea corectă a acţiunii, implicând, 
obligatoriu, raportarea la Dumnezeu pentru a primi inspiraţia divină necesară 
împlinirii oricărui ideal. 

Nativii cu Nodul Nord în Leu conştientizează greu sau deloc puterea 
personală a schimbărilor creatoare în viaţa lor. Adesea, ci acceptă chiar situaţii 
abuzive - considerând că „aşa trebuie să fie" - fiindcă nu cred că pot schimba 
ceva. Una dintre cele mai importante lecţii pentru ci, în această viaţă, este să 
recunoască faptul că au forţa - de fapt, un talent special - schimbărilor 
constructive, ori de câte ori cunosc „ansamblul" momentului. 

în vieţile anterioare, aceşti nativi au fi intrat în legătură cu Energia Divină, 
lucru care a funcţionat perfect. în viaţa aceasta, câtă vreme îşi urmăresc într-un 
mod activ idealul personal (ideal specific copilului lor interior), ei refac legătura 
şi activează credinţa că această Energie îi ghidează în direcţia corectă. Datoria 
lor este să Urineze ceea ce îl face fericit pe copilul din ei, copil la care trebuie 
Să se raporteze permanent, deoarece aceasta le amplifică sentimentul de 



fericire. Nativii cu Nodul Nord în Leu nu au nici o idee despre lecţia personală a 
fiecărui om. Tot ce pot ei cunoaşte este fericirea pură din lăuntrul lor, singurul 
far care îi conduce către lumina propriei individualităţi strălucitoare. De-a lungul 
multor vieţi ei au servit scopuri umanitare, astfel încât copilul lor interior este 
foarte pur, plin de candoare şi iubire, gata oricând să trăiască într-o comuniune 
perfectă cu Natura şi cu dimensiunea mitică a omenirii, într-un prezent etern 
dătător de fericire. 

Aceşti nativi au o nefericită „karmă de colectivitate”. în vieţile anterioare, ei 
au fost foarte mult implicaţi în chestiuni de grup, motiv pentru care, acum, au 
tendinţa de a se orienta cu orice preţ către o anumită pătură socială, ai cărei 
membrii să şi devină şi care, la un moment dat, le şi determină acţiunile: ei 
încep să se îmbrace asemeni celorlalţi, le utilizează expresiile, le imită 
comportamentul şi le adoptă punctele de vedere. Dacă grupul îi acceptă, 
identitatea lor se topeşte în acest efort de a fi precum toţi ceilalţi. Astfel, ei 
suferă un proces de involuţie! Chiar copii fiind, aceşti nativi au tendinţa de a-şi 
face tovarăşi dubioşi şi au necazuri, fiindcă se lasă conduşi de prieteni şi nu de 
propria judecată. 

în toate situaţiile de grup, nativii cu Nodul Nord în Leu se confruntă cu 
problema exprimării propriei personalităţi. Ar fi de folos ca ei să înţeleagă 
natura reală a unui grup. Grupurile pe a căror susţinere se poate conta sunt 
grupuri de fiinţe cu personalitate puternică. Ele apar spontan, în virtutea unor 
afinităţi naturale. Dacă aceşti nativi vor să aibă relaţii de grup sănătoase, ei 
trebuie să manifeste o astfel de personalitate. în procesul de afirmare, ei vor 
lua în consideraţie şi vor respecta, cu adevărat, personalitatea celorlalţi. 
Alianţele vor include respect faţă de natura lăuntrică unică a fiecăruia şi nimeni 
nu va ceda în faţa voinţei şi aşteptărilor nimănui. 

De multe ori, nativii cu Nodul Nord în Leu se pierd în reverii privitoare la 
viitor şi visează cu ochii deschişi despre orice: cum va fi „mai târziu”, cu cine 
urmează să se întâlnească din nou, ce persoane o cunosc şi cum ar putea fi 
ele... până ce conştiinţa li se umple de o grămadă de vise. Dar, cheltuind prea 
multă energie pentru ele, focul lor creator scade. De aceea trebuie să-şi ocupe 
mai puţin timp cu visele cu ochii deschişi şi mai mult timp cu acţiunile concrete. 

Problema împlinirii viselor este crucială. în această încarnare, nativii cu 
Nodul Nord în Leu au puterea de a-şi crea propriul destin şi să facă acei paşi în 
lumea exterioară care vor schimba visul în realitate. Uneori, aceasta poate fi un 
demers care generează frustrări. Este posibil să existe o atât de mare distanţă 
între visul lor şi realitate, încât pare aproape imposibil ca acestea două să aibă 
vreo legătură. Dar aceşti nativi au un talent unic de a manifesta în lumea 
materială orice lucru la care visează. Ei trebuie să se bucure de procesul creării 
visului lor şi nu să amâne fericirea pentru „mai târziu”. 

Deoarece sunt nerăbdători, în aşteptarea viselor lor ei le forţează realizarea. 
Uneori, distanţa dintre vise şi circumstanţele prezente pare prea mare şi atunci 
ei se dau bătuţi. Dar în inima lor, ei continuă să tânjească după acele vise şi se 
simt atunci neîmpliniţi. Dacă încetinesc ritmul, vor permite ca însuşi procesul 



creator să-i conducă. Dacă aşteaptă să vadă tabloul de ansamblu înainte de a 
trece la acţiune, atunci ei nu vor avea niciodată destulă „cunoaştere” şi 
încredere să acţioneze. Pentru ei, vitalitatea izvorăşte din asumarea riscurilor. 

Nativii cu Nodul Nord în Leu trebuie să înveţe să aibă permanent în minte 
scopul lor. Ei sunt atât de uşor distraşi de multitudinea de oportunităţi pe care 
le oferă viaţa, încât au probleme ori de câte ori trebuie să rămână fideli 
scopului care i-a incitat. Trebuie să-şi întărească voinţa şi să-şi urmeze drumul, 
indiferent de abateri sau obstacole, considerându-se jucători şi nu observatori. 

Când îşi trăiesc pentru prima dată visul, sunt cuprinşi de energia lui şi 
pornesc la drum cu un foarte mare entuziasm. Dar, apoi, ei îşi dau seama că 
drumul nu e drept şi uşor şi că există o mare distanţă între locul în care se află 
şi locul unde vor să ajungă. Dacă acţiunile se „împotmolesc" sau dacă 
rezultatele pe care le aşteaptă întârzie, ei au tendinţa să renunţe sau să caute 
o altă cale, mai puţin solicitantă. 

Pentru a-şi crea fericirea pe care şi-o doresc, nu vor merge întotdeauna doar 
înainte. Pe măsură ce se îndreaptă către scop apare, adesea, o „forţă 
secundară” care li se opune şi pe care trebuie s-o învingă prin perseverenţă, 
tărie de caracter, putere şi autodisciplină. Este la fel ca în basme: Făt-Frumos 
trece testele de vitejie şi apoi îşi primeşte răsplata fiindcă nu a renunţat nici o 
clipă la drumul său. Pentru aceşti nativi, forţa secundară reprezintă o parte a 
caracterului lor, care i-a frânat întotdeauna, dar care devine evidentă abia 
atunci când ei se angrenează conştient şi cu toată fiinţa în realizarea idealului. 

Nativii cu Nodul Nord în Leu trăiesc mereu cu speranţa că vor dobândi 
suficientă cunoaştere pentru a avea încredere să pornească la acţiune. Dar e 
posibil ca şi la vârsta de 200 de ani încă să considere că nu deţin informaţiile 
necesare să acţioneze. în realitate, la nivel subconştient, nevoia de cunoaştere 
totală funcţionează drept scuză pentru amânarea acţiunii; ei pot ieşi din acest 
impas admiţând că nu este o catastrofa dacă vor greşi uneori. A greşi e 
omeneşte şi, adesea, greşeala oferă cunoaşterea „practică" despre ceea ce 
este cu adevărat eficient în viaţă. 

într-un fel, nativii cu Nodul Nord în Leu au, în multe privinţe, o solidă 
încredere în ei înşişi, care vine din încrederea lor totală în ceea ce cred ei că 
ştiu, încredere alimentată, la rândul ei, de experienţa şi observaţiile făcute în 
vieţile anterioare, bine fixate în subconştient. Limitându-se însă numai la atât, îi 
paşte riscul ideilor rigide precum şi limitarea potenţialul creator. Lor li se 
potriveşte mai degrabă bucuria, curiozitatea şi însufleţirea copilului de a face 
experienţe noi. urmând „glasul inimii" şi experimentând diverse lucruri, chiar 
dacă alţii nu au curajul să procedeze la fel. Dinamismul copilului interior îi va 
duce către incitante teritorii, unde îi aşteaptă noi descoperiri şi noi explorări. 

Nativii cu Nodul Nord în Leu au o excelentă dotare scenică şi pot juca orice 
rol pe care şi-l aleg. Obiectivitatea îi ajută să construiască strategii excelente. O 
dată ce au un scop ferm fixat în minte, ei îşi dau seama cum trebuie să-şi joace 
rolul alături de sau împreună cu ceilalţi oameni, pentru a-şi realiza visul. Acest 
talent le poate fi util îndeosebi în situaţiile în care nu se simt în siguranţă. Dacă 



privesc totul ca pe un joc, atunci abilitatea lor naturală de actor îi va face să 
„dea lovitura salvatoare”. 

O dată ce înţeleg care le este rolul, ei pot crea strategia rolurilor diferite, 
necesare pe măsură ce situaţia evoluează. într-o anumita etapă, este posibil să 
fie „terapeutul" apoi, în scena următoare, „bărbatul tuturor visurilor". Pentru a 
fi eficient şi în „interpretare" şi în atingerea scopului, nativii cu Nodul Nord în 
Leu trebuie să îndeplinească două condiţii: să ştie foarte exact ce rol le revine 
în fiecare etapă şi apoi să-l joace până la capăt. Nu numai că sunt foarte bine 
înzestraţi pentru aceasta, dar îi distrează extraordinar. Singura indicaţie 
preventivă pentru ei este să rămână mereu fair-play şi să pună în scenă roluri 
care mulţumesc interesul fiecărei persoane. 

Aceşti nativi au nevoie disperată de aprobarea celorlalţi. Ei au trăit atât de 
multe încarnări în care s-au detaşat, în care au fost „nimeni", încât, în această 
încarnare, îi copleşeşte să fie şi „cineva" şi ei înşişi. Datorită multor vieţi de 
sublimare a identităţii proprii într-o cauză superioară, ei au pierdut legătura cu 
ceea ce sunt cu adevărat, fiind actori şi actriţe de excepţie, dispuşi să joace 
orice rol, numai să primească aprobarea de care au o atât de mare nevoie - 
adică să fie recunoscuţi şi aplaudaţi pentru o participare pozitivă, fapt care îi 
centrează în propria lor personalitate activă. 

Ego-ul emite dorinţe şi întreţine impulsurile şi trebuinţele individului raportat 
la restul lumii, comunicând explicit direcţia în care individul doreşte să meargă. 
El este cel care ne leagă de planul fizic al Creaţiei Divine şi ne transformă în 
prizonierii iluziei vieţii terestre. Foarte sensibil la semnalele lumii exterioare, 
ego-ul face tot ce-i stă în putinţă ca, în final, fiinţa umană să rămână separată 
de Dumnezeu Tatăl, până când Sufletul „preia" comanda şi înclină balanţa 
către căutarea şi realizarea spirituală ultimă. între acestea două se află 
intelectul, cel care emite judecăţi de valoare şi ia decizii. La nivelul intelectului 
se află discernământul, luciditatea, inteligenţa, inspiraţia divină; la nivelul ego- 
ului se află cunoaşterea senzorială, imaginaţia (fantasmagorică), tendinţa de a 
evita durerea şi de a căuta plăcerea. Când predomină ego-ul, fiinţa umană 
Urmăreşte cu înverşunare propria ei recunoaştere şi realizarea Printr-o carieră 
de excepţie sau printr-o viaţă socială care s-o aducă tot mai mult în vârful 
ierarhiei timpului. 

Nativii cu Nodul Nord în Leu au trăit multe vieţi absorbiţi într-o gândire de 
tip „intelect", bazată, la rândul ei, pe o moralitate cu imperative de genul 
„trebuie" şi „se cuvine" dictate de societate, familie, religie sau de conştiinţa 
unor idealuri umaniste. Drept rezultat, ei au pierdut contactul cu ego-ul - 
sentimentul propriei fiinţe în cel mai tern sens, cu trebuinţe şi direcţii 
preferenţiale. în această viaţă ei devin conştienţi de identitatea lor ca fiinţă 
-"reacţiile viscerale" spontane faţă de fapte din exterior - dar şi de „vocea 
lăuntrică" (Sufletul), însă nu mai au contact cu intelectul lor ca mediator între 
acestea două. De aceea, au tendinţa de a oscila între a fi prea împăciuitori 
(permiţând celorlalţi să-i domine cu uşurinţă) şi a avea izbucniri de mânie 
atunci când „limita personală" le-a fost încălcată. Adesea, nici măcar nu înţeleg 



ce se petrece, fiindu-le dificil să-şi explice şi lor şi altora mânia care i-a cuprins. 
Ca să ne fie limpede drama prin care trec, să subliniem că toleranţa aparţine 
Sufletului, iar mânia, ego-ului. 

în lipsa unui intelect bine dezvoltat care să-i ajute să ia decizii corecte, 
aceşti nativi pot deveni extraordinar de încăpăţânaţi. Dacă ei consideră că nu 
pot ieşi dintr-o anumită situaţie, din motivele „întemeiate" ale ego-ului, deşi 
Sufletul le spune că este posibil, vor rămâne în situaţia respectivă indiferent ce 
ar fi. Dacă ei transformă această încăpăţânare în hotărârea de a-şi împlini în 
mod activ scopurile, înseamnă că şi-au ascultat intelectul; dacă se vor închide 
în situaţia stagnantă, limitatoare, înseamnă că şi-au ascultat ego-ul, fie din 
nevoia de siguranţă, fie din frica de schimbare. De regulă, ei urmăresc să-şi 
transforme inerţia în ceva pozitiv - de exemplu, într-o manifestare creatoare. 
Dacă se opresc însă aici, aceasta echivalează cu o autolimitare. 

în această încarnare, nativii cu Nodul Nord în Leu au de dezvoltat în mod 
conştient un intelect sănătos, care le va facilita transcenderea ego-ului. 
Obişnuiţi să strălucească şi să-şi impună voinţa personală în toate situaţiile, 
marcaţi totodată de o anumită regalitate, aceşti nativi pot rata foarte uşor 
dialogul cu Sufletul dacă permit ego-ului să preia comanda fiinţei lor, tot aşa 
cum pot dovedi o devoţiune afectivă specifică dacă, datorită intelectului, ei se 
îndreaptă către propriul Suflet şi, prin el apoi, către Mintea Divină. 

Dezvoltându-şi intelectul şi exprimându-l creator datorită inspiraţiei divine şi 
forţei lor vitale (multe dintre creaţiile lor pot fi de lungă durată dacă ei devin 
talente reale), aceşti nativi dovedes totodată darul de a-i ajuta pe ceilalţi să 
acceadă la propriul Suflet, schimbându-le perspectiva asupra vieţii dintr-una 
ternă şi ştearsă, într-una de amploare, al cărei centru de forţă este Dumnezeu- 
Tatăl. 

în viaţa actuală, nativii cu Nodul Nord în Leu trebuie să-şi întărească voinţa, 
trezind şi amplificând puterea lăuntrică de a-şi realiza activ visele. Ei au mai 
multă forţă interioară decât îşi imaginează, dar trebuie să înveţe să o 
folosească în mod conştient. O parte a acestui demers implică evaluarea 
timpului alocat fiecărui pas, în plan fizic, pentru a fi posibilă realizarea unor 
lucruri valoroase. Aşadar, un obiectiv de nivel doi - indiferent dacă nativii sunt 
conştienţi de el sau nu - va fi acela ca ei să aibă răbdarea de a susţine un plan 
cu „bătaie lungă" precum şi capacitatea de a stăpâni şi aprecia pe deplin 
fructele muncii lor. Voinţa este instrumentul prin care ei îşi împlinesc visele şi 
ea va fi întărită dacă vor ţine minte că, atunci când caută ceva, ei sunt, la 
rândul lor, căutaţi de acel „ceva": păşind cu perseverenţă către împlinirea 
visului lor, tocmai acel vis îi va ghida ca un far şi îi va trage înainte. 

Uneori, aceşti nativi devin atât de inactivi, încât nu se implică în absolut 
nimic, fapt care creează mari dificultăţi celor cu care împart responsabilităţi 
(soţul/soţia, partenerul de afaceri) deoarece, ori de câte ori se iveşte o criză, ei 
tind să dispară şi să-i lase pe ceilalţi să se descurce singuri. Ei simt toată 
tensiunea emoţională a celor din jur, dar nu ştiu cum să procedeze în acele 
momente. Cel mai bun lucru este să se retragă puţin şi să asculte ce le spune 



inima. O dată ce află răspunsul, ei trebuie să-şi asume răspunderea şi să-şi 
joace rolul care le revine pentru a crea un rezultat pozitiv. 

Din punct de vedere personal, e posibil ca ei să dorească să se ocupe de 
unele aspecte relaţionale şi nu de altele sau să rezolve un anumit tip de criză şi 
nu altul. Pentru a fi utili şi corecţi faţă de toţi ceilalţi, ei trebuie să definească 
domeniile de activitate la care doresc să participe. De exemplu, este posibil ca 
ei să fie fericiţi să se Joace cu copiii, dar să aibă nevoie de o oră, în fiecare 
seară, imediat după serviciu, în care să se reculeagă şi să se centreze în ei 
înşişi. 

Deoarece aceşti nativi acced, mai devreme sau mai târziu, la fiinţa lor 
profundă şi îşi definesc limpede ce doresc, e bine ca ei să facă doar 
angajamente în consonanţă cu ceea ce vor sau cu ceea ce simt că este cu 
adevărat corect - şi să îşi ţină cuvântul! O comunicare deschisă creează un 
nivel superior de ordine, care aduce tuturor fiinţelor mai multă bucurie. 

Aceşti nativi au un talent incredibil de a stimula entuziasmul celorlalţi şi de 
a-i face fericiţi, talent pe care şi-l pot aplica atât în afaceri, cât şi în viaţa 
personală. Totul este să comunice şi cu inima, şi cu mintea şi să investească 
energie constructivă într-un scop bine definit. 

Ei sunt foarte receptivi la emoţiile şi dorinţele celor din jur, simt ce vor 
ceilalţi precum şi ceea ce urmăresc ceilalţi să creeze. Dacă ajung în mijlocul 
acestor energii emoţionale, ei se implică foarte mult în loc să participe cu 
detaşare. Există un mare secret în această chestiune: nativii cu Nodul Nord în 
Leu au capacităţi deosebite de a stăpâni şi folosi voinţa şi emoţiile celorlalţi; 
dacă se detaşează numai momentan - doar atât cât să înţeleagă ce se petrece 
- ei pot să evalueze mai mult decât exact situaţia, beneficiind de această 
întreagă forţă interioara (a lor şi a celor de alături) ca să joace rolul aducător de 
rezultate pozitive. 

Ei trebuie să intre în mijlocul unei situaţii şi să înceapă să se joace cu 
oamenii, astfel încât voinţele divergente ale tuturor să se alinieze pentru binele 
general, aducând dreptate, corectitudine şi armonie în situaţia în care au 
intervenit. Aceasta este cea mai fericită utilizare a capacităţii despre care 
vorbeam mai sus; în termeni spirituali, ea se numeşte „implicare detaşată" şi 
conştientă, prin care îşi exercită voinţa creatoare în relaţiile cu ceilalţi. De altfel, 
nativii cu Nodul Nord în Leu ating maxima fericire şi încredere atunci când 
atenţia le este concentrată către exterior, elevând spiritele celor din jur. 

Nativii cu Nodul Nord în Leu întâmpină obstacole serioase în ceea ce 
priveşte angajamentul. Problemele apar, de regulă, atunci când ei se implică 
profund, în special într-o relaţie romantică. Relaţia romantică este sănătoasă 
pentru ei fiindcă le stimulează vitalitatea. îi face să debordeze de energie şi îi 
umple de bucurie. 

Având o foarte bună percepţie a ceea ce doreşte celălalt, aceşti nativi 
interpretează cu mare plăcere şi uşurinţă rolul iubitului sau iubitei ideale. Sunt 
fermecători şi spun toate acele lucruri pe care fiecare om doreşte să le audă. Ei 
însufleţesc relaţiile romantice fericite şi celălalt răspunde cu iubire şi afecţiune, 



ceea ce generează bucurie de ambele părţi. Astfel, lucrurile merg bine pentru 
un timp dar, la un moment dat, celălalt începe să fie mai relaxat, să-şi impună 
şi să-şi exercite propria voinţă, iar şi atunci nativul cu Nodul Nord în Leu e 
posibil să se retragă şi să lase lucrurile în voia lor, fără să mai facă vreodată 
vreun angajament pe termen lung. 

Angajamentul nativului cu Nodul Nord în Leu trebuie să aibă loc la un nivel 
mai profund - nu numai pentru momentele când lucrurile merg bine. Nu este 
corect faţă de celălalt, care devine deschis şi vulnerabil, ca el să rămână cu 
inima rănită atunci când nativul cu Nodul Nord în Leu se răzgândeşte şi pleacă, 
detaşându-se fie emoţional, fie fizic. Şi, deoarece aceşti nativi chiar au un 
puternic simţ al corectitudinii, ci trebuie să conducă relaţia cu grijă şi prin forţa 
lor creatoare s-o facă să fie reuşită. 

Nativii cu Nodul Nord în Leu înşeală, adesea, încrederea celorlalţi, fără 
intenţie, desigur, dar şi fără să-şi dea scama că au făcut-o. De aceea, uneori, 
ceilalţi reacţionează cu violenţă împotriva lor. Dacă aceşti nativi pot vedea 
copilul din ceilalţi, atunci vor recunoaşte că toţi acţionează bazându-se pe un 
anumit nivel al încrederii că celălalt se va ţine de cuvânt. Ei nu pot ignora sau 
înşela această încredere fără a suporta repercusiuni severe. O dată ce îşi dau 
cuvântul, ei trebuie să şi-l ţină, aşa cum ar face faţă de un copil. Ei trebuie, de 
asemenea, să fie conştienţi că le-au dat celorlalţi impresia că joacă un „joc” - 
de aceea, trebuie să ştie care sunt regulile. O dată ce au acceptat aceste reguli 
- sau i-au lăsat pe ceilalţi să creadă că le-au acceptat - ei trebuie să-şi asume 
răspunderea de a juca în conformitate cu aceste reguli. De exemplu, dacă sunt 
implicaţi într-o relaţie şi una dintre reguli este monogamia, ei trebuie să fie 
monogami. Trebuie să-şi respecte cuvântul şi să creeze ceea ce ei spun că 
intenţionează să creeze. 

Nativilor cu Nodul Nord în Leu nu le place să lupte. Se poate ca ei să fie 
experţi în a provoca litigii, dar atunci când trebuie să intre în tranşee şi să 
repună în discuţie o problemă cu încărcătură emoţională, tendinţa lor este să se 
retragă. Fie rămân tăcuţi, întrerupând comunicarea cu celălalt, fie ies din acea 
situaţie pentru a evita să se mai confrunte cu problema respectivă, iar lipsa lor 
de participare frânge, adesea, inimile celor care doresc să-i iubească. 

Mai mult chiar, atunci când se retrag, devin inaccesibili. Apoi, când 
consideră că intensitatea emoţională s-a diminuat, se reîntorc şi se comportă 
ca şi cum nimic nu s-ar fi petrecut. Dar, în acest fel, problemele nesoluţionate 
se adună, una după alta şi, în cele din urmă, fiinţa iubită se retrage şi ea, 
emoţional sau fizic, din relaţie. 

Pentru nativii cu Nodul Nord în Leu relaţiile ideale trebuie să fie „fără nici un 
fel de dramă, fără nimic de discutat, fără nimic de rezolvat; absolut fără 
probleme”. Ei nu-şi dau seama că, în realitate, crizele sunt arcul electric care 
aduce la incandescenţă doi oameni, într-o legătură intimă, plină de înţelegere şi 
empatie. Dorinţa de a-l ajuta pe celălalt să depăşească supărările şi frustrările 
poate conduce la o mare profunzime a aprecierii reciproce, a dăruirii, a 
deschiderii şi loialităţii. într-adevăr, are loc un proces alchimic atunci când doi 



oameni fac un angajament afectiv, la un nivel mai profund ei fiind dispuşi să 
creeze ceva pozitiv din ceea ce la început părea o situaţie negativă. 

Pentru nativii cu Nodul Nord în Leu detaşarea provine, în parte, din simţul 
înnăscut al corectitudinii: ei respectă individualitatea celorlalţi şi nu vor nici să 
interfereze cu personalitatea lor, nici s-o reprime. Dar, în viaţa aceasta, ei 
învaţă să traseze „graniţe”, să spună „nu", să-şi ia destinul în mâini şi să-i dea 
celuilalt şansa de a se schimba. Această exprimare simplă, sinceră, a propriei 
personalităţi, este mult mai sănătoasă pentru ei decât faptul de a rupe o relaţie 
fără nici un fel de explicaţii. 

Deoarece au darul de a şti ce îi place celuilalt, aceşti nativi presupun că şi 
ceilalţi percep ce le face lor plăcere. De aceea, atunci când ceilalţi nu răspund 
„cu aceeaşi monedă" ei consideră că nu este corect şi vor să se retragă. Ceilalţi 
însă nu sunt tot atât de obiectivi şi de buni observatori precum nativii cu Nodul 
Nord în Leu şi, adesea, nu cunosc cum ar putea să le facă vreo plăcere. 

Nativii cu Nodul Nord în Leu nu se simt în largul lor când au emoţii intense şi 
e posibil să evite atunci comunicarea, deoarece nu doresc o confruntare. Ei au 
o reţinere de la a-i spune celuilalt ce este „greşit" şi se tem că aceasta va crea 
un dezastru în celălalt, când, de fapt, exprimarea lor sinceră oferă acestuia 
beneficiile viziunii lor obiective. 

Dar totul depinde de motivaţie şi, atunci, intenţia lor trebuie să fie clară. 
Dacă motivul pentru care ei îşi împărtăşesc gândurile referitor la comportarea 
fiinţei apropiate este o expresie a iubirii, ei dorind sincer să vină în ajutorul 
relaţiei, atunci celălalt va simţi intenţia lor copleşitoare. Dar, dacă ei pun aceste 
lucruri în discuţie din cauza mâniei, vor pierde. Viziunea lor obiectivă poate fi, 
cu adevărat, de mare folos celuilalt. Dar vor apărea probleme dacă aceşti nativi 
devin rigid ataşaţi de analiza pe care o fac, insistând că ei „au dreptate", 
indiferent de ce răspunde celălalt. 

Nativii cu Nodul Nord în Leu au tendinţa de a nega realitatea. Chiar dacă 
relaţia devine abuzivă, ei îşi spun: „Asta este; toţi oamenii trec prin aşa ceva". 
Ei continuă să-şi menţină idealurile, visele şi aşteptările faţă de relaţie şi nu 
investesc nimic pentru a crea ceea ce vor ei, sfârşind însă prin a fi atât de 
dezamăgiţi încât se dau bătuţi. Atunci ei „apasă pe butonul de oprire" şi pleacă, 
în loc să facă aceasta, mai bine să înveţe să-şi utilizeze energia creatoare 
pentru a schimba lucrurile aşa cum le doresc ei şi nu să se detaşeze de starea 
reală a lucrurilor. 

Aceşti nativi ratează imense oportunităţi în viaţă dacă neglijează 
romantismul, jocul şi dăruirea iubirii către ceilalţi. Ei au un potenţial care le 
permite să trăiască înconjuraţi de iubire de-a lungul întregii vieţi, dar, adesea, 
ajung să fie lipsiţi de iubire. Datorită faptului că nu sunt dispuşi să pună destulă 
energie în relaţia lor pentru a o face să fie reuşită, ei pierd permanent. 

Pentru nativii cu Nodul Nord în Leu, răspunsul este angajamentul pentru o 
participare activă. îndeosebi la începutul unei relaţii, aceşti nativi trebuie să se 
angajeze sută la sută în crearea unei îmbinări valide a idealurilor lor cu 
idealurile celuilalt. Ei trebuie să exprime ceea ce vor ei după ce au aflat ce vrea 



celălalt, îndeosebi în relaţiile romantice, ei trebuie să afle cum consideră 
celălalt că trebuie să fie relaţia romantică ideală. Apoi, nativul cu Nodul Nord în 
Leu poate stabili dacă ideile celuilalt sunt compatibile cu ale lui. Dacă este aşa, 
atunci el poate începe relaţia plin de încredere, utilizându-şi imensul talent de a 
crea fericirea. 

Nativii cu Nodul Nord în Leu sunt minunaţi în relaţiile cu copiii şi copiii 
reprezintă „karma lor bună". Aceasta Ic facilitează contactul cu copilul interior. 
De fapt, unul dintre scopurile principale pentru ei în actuala încarnare este să 
intre în contact cu el şi să-i permită să se joace şi să se exprime liber. Bucuria şi 
vitalitatea pe care o simt ei în timpul jocurilor pulsează în toată fiinţa lor şi intră 
în rezonanţă cu copiii, care se distrează împreună cu adultul cu Nodul Nord în 
Leu mai bine decât ar fi făcut-o oricând fiind singuri. 

Aceşti nativi îşi dau seama de individualitatea fiecărui copil şi sunt conştienţi 
de modul în care copilul răspunde faţă de stimulii exteriori. Ei îi tratează pe 
copii ca pe nişte oameni integri, în aşa fel încât încurajează disciplina, ţinând 
seama totodată de individualitatea fiecăruia. Chiar au un talent special pentru 
interacţiunea cu copiii. Este de folos dacă îşi fac cunoscute, pe cale orală sau 
prin scris, cunoştinţele despre cum trebuie trataţi copiii sau dacă îşi aleg o 
profesiune în care pot lucra cu copiii. Aceasta va face ca şi alţii să înveţe cum 
să fie trataţi copiii, ceea ce va aduce mai multă fericire tuturor. 

Nativii cu Nodul Nord în Leu pot părea distanţi, dar ei sunt dornici să se 
implice în relaţii romantice, pline de pasiune. Relaţiile romantice sunt bazate pe 
dăruire - într-adevăr, a fi darnic, fiecare cu celălalt, menţine focul pasiunii. 
Dăruirea poate lua forme diverse: complimente, încurajare, cadouri, aprobare, 
înţelegere, crearea unei mai bune dispoziţii în celălalt... De altfel, ei sunt experţi 
în a şti ce şi cum să dăruiască - dacă nu uită să se oprească din drumul lor şi să 
dea atenţie acelei „persoane speciale" din viaţa lor. 

Pentru nativii cu Nodul Nord în Leu, motivaţia este extrem de importantă. 
Dacă ei dăruiesc dintr-un motiv pur, fericirea lor va fi o consecinţă naturală. 
Dar, dacă dăruiesc şi aşteaptă să primească ceva în schimb sau „ţin 
contabilitatea" pentru ce au dai şi ce au primit, atunci dezamăgirea va fi şi ea 
firească. 

Nativilor cu Nodul Nord în Leu le este uşor să accepte daruri şi sprijin din 
partea altora. în vieţile anterioare, ei s-au obişnuit să primească, deoarece 
atunci lecţia lor a fost să accepte, plini de recunoştinţă, ajutorul. Dar, după 
atâtea încarnări de acelaşi fel, a apărut o oarecare inerţie. Ei au ajuns la o 
limitare, au devenit „hrăniţi în mod excesiv" şi au uitat ce înseamnă să ai 
iniţiativă personală - adică vitalitatea, interesul şi creativitatea care apar atunci 
când, în iubire, se află în poziţia celui care dăruieşte. 

Demersul de a dărui presupune însă o dăruire necondiţionată; pe ei nu-i 
interesează să primească ceva în schimb, ceea ce le permite să primească mai 
mult. Dacă oamenii au intenţia să dăruiască totul, în orice situaţie, ei se bucură 
de o imensă Graţie Divină care deschide canalele pentru a primi, într-un mod 
nelimitat, şi care depăşeşte orice aşteptări. Dar, dacă ei dau cu scopul de a 



primi, atunci ceea ce vor primi va fi conform cu aşteptările lor, care sunt în mod 
natural limitate. 

Dacă nativii cu Nodul Nord în Leu au aşteptări rigide cu privire la ceea ce 
trebuie să dea ceilalţi în schimb, atunci, indiferent cât de mult vor primi, ei nu 
vor putea remarca acest lucru. Şi aceasta numai din cauza ideilor preconcepute 
sau a schemelor mentale fixe, care blochează capacitatea de a sesiza 
alternativele cu mult superioare uneori aşteptărilor disperate sau egotice. 

De asemenea, e posibil ca aceşti nativi să desconsidere felul în care ceilalţi 
primesc ceea ce dăruiesc ei. Aceasta arată că, pentru ei, actul de a da 
seamănă mai degrabă cu o mare realizare personală şi urmăresc să fie 
apreciaţi. Din nou, este vorba despre aceleaşi aşteptări mai mult sau mai puţin 
conştiente şi, desigur, gratuite. Ei trebuie să cultive starea de a dărui 
consecvent, firesc şi necondiţionat, deoarece, a fi darnic în situaţii mărunte 
înseamnă, în final, să acţionezi în momentele cele mai delicate. 

Dacă nativii cu Nodul Nord în Leu ţin evidenţa pentru cât de mult dau, 
ajung, cu vremea, să se simtă ca nişte martiri, pentru că aceste acţiuni devin o 
exprimare egotică şi nu o expansiune reală a fiinţei lor. Atunci când primesc 
într-adevăr ceva, nu se simt niciodată împliniţi cu adevărat. Ceea ce le dă o 
satisfacţie profundă, autentică este actul lor de a dărui şi răspunsul plin de 
iubire şi apreciere al celuilalt. Pe măsură ce învaţă arta de a dărui de dragul 
dăruirii şi de a simţi fericirea celorlalţi, ei încep să perceapă satisfacţia de a trăi 
într-un mediu care îi hrăneşte cu adevărat. 

Uneori, nativii cu Nodul Nord în Leu reacţionează cinic faţă de cei care se 
oferă să-i ajute şi au tendinţa de a le subaprecia ajutorul, adesea mergând 
până la a-i respinge pe cei care le-ar putea servi cauza. 

Aceşti nativi pot fi lacomi când au ocazia să primească favoruri pentru care 
nu trebuie să ofere nimic la rândul lor. Dacă sunt generoşi şi recunoscători faţă 
de oamenii care îi ajută, vor stabili o legătură care îi încurajează pe ceilalţi să 
fie prezenţi ori de câte ori au nevoie de sprijin. în loc să se preocupe de ceea ce 
nu fac ceilalţi pentru ei, mai bine să recunoască şi să aprecieze inclusiv cele 
mai mărunte lucruri care li se oferă, fiindcă această atitudine le va aduce mult 
mai multă bucurie şi iubire în relaţiile lor. 

E bine ca nativii cu Nodul Nord în Leu să recunoască ceea ce au deosebit 
oamenii care declanşează în ei capacitatea de a dărui. Dacă vor fi atenţi la 
această afinitate, ei vor descoperi şi vor aprecia, atât în ei cât şi în ceilalţi, o 
natură proprie mai „specială". 

Pe de altă parte, atunci când nativii cu Nodul Nord în Leu îşi mobilizează 
energia ca relaţia lor să reuşească, ei dau atât de mult, încât celălalt poate fi 
copleşit. Se poate ca acesta să „se îndrăgostească” de ei dar, pe de altă parte, 
să-i „ia foarte în serios”, nesesizând energia pe care aceşti oameni o investesc. 

Relaţiile romantice sunt foarte importante şi sănătoase pentru aceşti nativi, 
deoarece activităţile şi proiectele creative îi ajută să se energizeze şi îi menţin 
fericiţi. Le sunt indicate lucrul cu copiii, la fel ca şi actoria, pictura, sculptura, 
muzica sau orice altă activitate creatoare sau distractivă. 



Datorită multor încarnări anterioare aflate sub semnul obiectivităţii şi al 
observaţiei, nativii cu Nodul Nord în Leu sunt foarte conştienţi de ceea ce le 
aduce bucurie şi de felul în care rezonează cu ceilalţi. Ei sesizează instantaneu 
legăturile romantice autentice. Atunci când întâlnesc pe cineva cu care au 
afinităţi profunde, ceva se trezeşte în adâncul sufletului lor. 

în astfel de cazuri, ei caută să vadă dacă si persoana respectiv simte la fel - 
dar, în general, celălalt este mai puţin conştient de intensitatea atracţiei şi, 
iniţial, pare mai puţin interesat, ceea ce face ca nativul cu Nodul Nord în Leu să 
renunţe foarte repede, înainte ca acea persoană să conştientizeze această 
legătură. De aceea, aceşti nativi trebuie să aibă încredere în darul lor de a 
recunoaşte cu precizie o legătură de iubire autentică şi suficientă răbdare 
pentru a da celuilalt posibilitatea să constate profunzimea legăturii. Cea mai 
bună alegere pentru ei este să abordeze fiinţa respectivă pe baza unei relaţii de 
prietenie, fără presiuni, punându-i la dispoziţie timpul necesar unei relaţii 
autentice. 

Acestor nativi Ic plac relaţiile romantice şi au cu adevărat nevoie de ele 
pentru a-şi activa creativitatea. Problema este că, după ce relaţia s-a 
desfăşurat bine o vreme, ei ajung „în pană de energie şi obosesc, deoarece 
merg în forţă întreţinând tot timpul focul pasiunii, anume ca să scoată la 
suprafaţă ceea ce are celălalt mai bun. Menţinându-I pe celălalt „în mijlocul 
scenei", ci îşi neglijează expresia creativă şi atenţia care i se cuvine. Dacă ei 
neglijează exprimarea propriilor trebuinţe, atunci creează, fără să-şi dea 
seama, un dezechilibru, relaţia gravitând, în totalitate, în jurul celuilalt; mai rău, 
e posibil ca ei să transforme într-un monstru persoana pe care iniţial au 
admirat-o. 

Nativii cu Nodul Nord în Leu cred că jumătate din efortul cerut de o căsnicie 
reuşită este alegerea „persoanei potrivite”. în general, ei caută să-şi aleagă 
mental fiinţa iubită, în loc să aibă încredere în legătura afectivă care există între 
ei şi altcineva. Acest procedeu amână posibilitatea unei căsnicii sau îi poate 
face să eşueze într-o căsnicie nereuşită, întrucât au ales cu mintea şi nu cu 
inima; dar alegerile bazate pe „logica" mentală şi nu pe cea afectivă le conferă 
rareori fericire pe termen lung. La nivel profund, ei ştiu ce-i face fericiţi şi ce nu, 
de aceea trebuie să fie mai deschişi faţă de ceea ce experimentează la modul 
practic. Dacă urmăresc fericirea lor reală, ceilalţi vor înţelege să li se alăture cu 
răbdare şi înţelepciune şi le vor respecta alegerea. 

Pentru nativii cu Nodul Nord în Leu, prietenia a fost un factor major în multe 
dintre vieţile lor anterioare. Atunci au fost create, în mod nechibzuit, 
dependenţe reciproce. Identificându-se atât de mult cu prietenii lor, ei au 
pierdut legătura cu propria lor personalitate, în actuala existenţă, ori de câte ori 
solicită colegilor şi celor cu interese similare sprijinul, nu îl găsesc, deoarece ei 
trebuie să înveţe să nu se bazeze pe relaţiile de prietenie în detrimentul 
propriei lor personalităţi creatoare. 

întrucât aceşti nativi învaţă să fie ei înşişi, prietenii pot reprezenta un factor 
generator de pierderi şi nu o valoare. De exemplu, dacă au o problemă în 



dragoste şi cer unui prieten sfatul, acesta va sugera, cel mai adesea, o direcţie 
care se va dovedi greşită. Nu pentru că prietenul vrea ca ei să fie nefericiţi, ci 
doar pentru că ceilalţi dau în general sfaturi lipsite de obiectivitate, ele 
reflectând modul în care ei ar trata situaţia şi nu ceea ce este necesar pentru 
nativii cu Nodul Nord în Leu. Aceşti nativi sunt maeştri ai strategiei; dacă îşi 
urmează intuiţia, nu vor depinde niciodată de sfatul altora. 

Nativii cu Nodul Nord în Leu trebuie să înveţe să se accepte aşa cum sunt, 
să-l accepte şi să-l îmbrăţişeze pe copilul interior. Odată recunoscute dorinţele 
şi trebuinţele personale, ceilalţi pot şi ei să-i accepte şi să-i ajute să obţină ceea 
ce urmăresc. Au tendinţa să fie foarte severi cu ei înşişi, fiindcă, deşi pot 
prevedea ce va urma, au tendinţa să se considere total nepregătiţi atunci când 
previziunile se împlinesc. 

Nativii cu Nodul Nord în Leu au o capacitate înnăscută de a sesiza lucrurile 
înainte ca ele să se manifeste: a aprecia o formă de artă înainte ca alţii să-i 
descopere valoarea, a vedea oportunităţi în domeniul imobiliar înainte ca ideea 
să fie gândită de către alţii, a remarca anumite tendinţe înainte ca ele să 
devină oficiale. De aceea trebuie să profite de oportunităţile care li se creează, 
tocmai pentru că au o bună „încadrare în timp" - ei prevăd cum se vor 
desfăşura lucrurile şi pot obţine beneficii pe măsură ce situaţia evoluează. 

Totuşi, tendinţa lor de a se retrage poate face ca această capacitate să 
rămână doar potenţială. E posibil, de exemplu, ca o oportunitate să le inspire 
entuziasm dar ei să nu acţioneze, întrucât cred că oamenii implicaţi nu au 
motive nobile. Au de învăţat aşadar că înzestrarea de a sesiza Jocul" le dă un 
atu pentru a-l câştiga! Mai mult, participarea lor onestă poate îmbunătăţi, în 
folosul tuturor, calitatea jocului. 

Pentru aceşti nativi, viaţa este dedicată poziţiei de lider. Misiunea lor este 
ca, printr-o conducere sănătoasă, să prevină nedreptăţile de orice fel întrucât 
pot interveni să schimbe cursul evenimentelor, înainte ca ele să-i surprindă. 

Nativii cu Nodul Nord în Leu sunt actori înnăscuţi. Neavând o individualitate 
puternică, ei nu se ataşează de nici un rol şi nici nu se identifică cu vreunul. 
Obiectivitatea lor naturală le permite să remarce toate detaliile expresive ale 
personajului pe care îl interpretează; ei pot intra în rol şi pot rămâne total „în 
el". Fie că reprezintă o carieră, fie că este un hobby, jocul actoricesc devine o 
manifestare liberă, sănătoasă pentru ei şi constituie o experienţă emoţionantă, 
care îmbogăţeşte sufletul auditoriului. 

Orice fel de manifestare interpretativă este minunată pentru aceşti nativi. Ei 
sunt prezentatori înnăscuţi. Când se află pe scenă, întreaga lor fiinţă 
străluceşte, fiindcă iubesc actul de a-i face pe oameni fericiţi; într-adevăr, 
pentru aceasta au şi venit ei aici, în viaţa prezentă - pentru a dărui iubire altora, 
în mod direct şi „la scenă deschisă". Exact aşa este relaţia dintre prezentator şi 
auditoriu - personală - motiv pentru care şi au succes în acest domeniu. 

Totuşi, adesea, ei evită să ajungă „în mijlocul scenei", deoarece le este 
teamă fie că par caraghioşi, fie de ceea ce gândesc colegii şi prietenii. Dar 
cineva trebuie să se afle acolo, în lumina reflectorului, pentru a primi aplauze. 



Iar nativii cu Nodul Nord domină publicul prin puterea emoţiilor pe care le 
transmit. Ei pot proiecta în afară tot ce se află în inima lor, ţinând sub control 
emoţiile celorlalţi şi dirijându-le într-o nouă direcţie, simţind aproape fizic 
deplasarea acestei energii, ca şi cum toate trăirile la un loc ar fi legate între ele. 
Este un sentiment de stăpânire şi de putere, dar este pozitiv şi generează 
entuziasm, empatie şi chiar fenomenul de catharsis. Aceşti oameni sunt 
energizaţi într-o măsură imensă în procesul „rolului", al interpretării. Dacă ei 
transmit tuturor forţa transfiguratoare a artei, atunci fiecare va simţi puterea 
vindecătoare şi purificatoare a acestei legături. 

Chiar şi atunci când îşi folosesc talentul pe o scenă mai mică - împreună cu 
un copil sau cu fiinţa iubită - vor înregistra acelaşi succes. Inclusiv în viaţa de zi 
cu zi, nativii cu Nodul Nord în Leu au capacitatea de a juca perfect un rol care îi 
înveseleşte pe ceilalţi şi le însemnează viaţa, prin inspiraţie sau umor. Totul 
este să nu-şi subaprecieze înzestrările. 

Nativii cu Nodul Nord în Leu au darul de a fi permanent în contact cu îngerii 
lor - dintr-o dată, le vin idei despre cum ar putea fi viitorul lor şi ce ar putea 
crea, deoarece aceşti oameni au o viziune clară, obiectivă despre viitor şi pot 
vedea în avans lucrurile. Ei trebuie doar să-şi aleagă lucrul pe care doresc să-l 
facă şi apoi să-l şi realizeze. Secvenţa potrivită li se dezvăluie spontan: după ce 
fac un pas, apare imaginea pasului următor. Sincronizarea este absolut 
miraculoasă. Pe măsură ce înaintează pas cu pas, uşile li se deschid şi li se 
oferă oportunităţile adecvate pentru a reuşi. Totul este ca ei să răspundă 
ajutorului angelic, îndeplinind fiecare etapă în parte. 

Dar, chiar dacă „prind" toate valurile, nativii cu Nodul Nord în Leu au nevoie 
de un principiu sau de un ideal pentru care să trăiască şi care să se extindă 
dincolo de viaţa lor personală. Ei au nevoie să urmeze o stea - un angajament 
spiritual, care le va da putere şi îi va conduce. Acest ideal sau această valoare 
trebuie să fie un principiu moderator în toate acţiunile lor. De exemplu: 
angajamentul de a „urma ceea ce îi face fericiţi", exprimarea adevărului 
propriu, indiferent de reacţiile celorlalţi, îmbrăţişarea unei cauze precum 
drepturile omului, pacea mondială sau protejarea mediului, adică ceva înălţător 
în plan emoţional. îmbrăţişând o cauză care se extinde dincolo de perimetrul 
personal, ei vor deveni mai mari decât acest perimetru şi vor fi dispuşi să-şi 
asume riscuri şi să facă schimbări reale. 

Nativii cu Nodul Nord în Leu au o capacitate incredibilă de a crea, folosind 
imaginaţia creatoare, vizualizarea şi legătura cu îngerii. Ei pot atrage oamenii şi 
situaţiile pe care le doresc doar prin puterea dorinţei lor. Dacă ei iau cu 
adevărat o decizie, atunci, indiferent ce ar cere lui Dumnezeu (desigur, cu 
condiţia să fie o cerinţă benefică), ei vor primi. Ceea ce le revine este să 
accepte noile oportunităţi care li se oferă. Problemele apar dacă ei caută să 
analizeze şi să judece aceste oportunităţi, deoarece pierd sincronizarea. 

Aceşti oameni se confruntă cu o mare discrepanţă între ceea ce le spune 
mintea şi ceea ce le spune inima că trebuie să facă. Problema se poate reduce 
la a alege între pasiunea creativă şi siguranţă. Dacă îşi revăd experienţele din 



trecut, ei pot constata ce anume a dat rezultate bune. Şi asta deoarece 
„cunoaşterea" lor este, de fapt, o proiecţie logică a viitorului, bazată pe 
experienţele lor din trecut. Totuşi, ei au acces la multe alte versiuni posibile ale 
viitorului, dacă îşi asumă răspunderea de a schimba direcţia prezentului. Dacă 
deciziile luate în conformitate cu ceea ce „cunosc" îi conduce către starea reală 
de „a fi viu", aceasta înseamnă să aibă încredere că pasiunea lor este suficient 
de puternică pentru a-i duce până la capătul drumului, a le asigura 
supravieţuirea şi a le da energia de care au nevoie pentru a-şi clădi o viaţă 
nouă. 

Uneori, cea mai mare provocare căreia trebuie să-i facă faţă nativii cu Nodul 
Nord în Leu constă în a începe acţiuni care îi fac fericiţi. Ei sunt atât de obişnuiţi 
să facă aceasta pentru toţi ceilalţi, încât au tendinţa de a-l „uita într-un colţ" pe 
copilul vesel din ei. 

Pentru nativii cu Nodul Nord în Leu, toată cunoaşterea autentică acumulată 
în vieţile anterioare a fost concentrată în copilul lor interior şi, din acest motiv, 
dacă sunt ghidaţi de el, viaţa lor va lua un curs fericit. Invers, dacă ei caută „să 
cunoască" pentru a fi siguri că vor avea astfel „protecţie", atunci nu vor activa 
niciodată destulă energie, iar ocaziile vor trece pe lângă ei. Copilul interior 
reprezintă distracţia, jocul, asumarea riscurilor şi a face doar ceea ce ne face 
fericiţi. Ori de câte ori acţionează impulsionaţi de copilul din ei, atunci fiinţa lor 
devine mai puternică. 

Sinteză 

Nodul Nord în Leu - Nodul Sud în Vărsător 

Nativul trebuie să înveţe să iubească profund. Din punctul lui de vedere, el 
iubeşte pe absolut oricine - mai puţin pe fostul cel mai bun prieten, fosta iubită, 
fostul şef pe care nu îl poate suferi... 

Relaţia dintre Nodul Nord din Casa a V-a şi Nodul Sud din Casa a XI- 
a armonios manifestată - Nativul îmbină în mod echilibrat plăcerea de a 
creşte copii şi a-i educa, cu o viaţă socială plăcută, chestiunile amoroase cu 
prietenia, ambiţiile creatoare cu realizarea sa în plan social. 

Greşeala caracteristică - Nativul urmăreşte adesea o utopie. Idealurile i- 
au creat frustrări ce ţin de nevoia lui de iubire şi prietenie. 

Justificarea greşelii - El este înclinat către lene ori de câte ori este vorba 
să-şi dezvolte creativitatea, preferând să idealizeze realizările celorlalţi, chiar 
dacă e conştient că o face în detrimentul celor proprii. îşi consacră cea mai 
mare parte din timp servind cauzele altora, în dauna atingerii propriilor scopuri. 
Anumite experienţe traumatizante l-au făcut să se retragă oarecum din lume. 
Un snobism înnăscut îl împiedică să-şi formeze relaţii, secondat de un 
sentiment subconştient de superioritate. 

Posibile soluţii - E bine ca nativul să-şi conştientizeze nevoia interioară de 



demnitate şi s-o canalizeze în mod corespunzător, să-şi descopere şi să-şi 
folosească imaginaţia fertilă. Chiar dacă are talentul de a minţi cu abilitate, să 
renunţe la acest nărav. Să aibă mai multe iubite (respectiv mulţi iubiţi), dacă 
deţine o putere deosebită de a se dărui fizic şi afectiv. în cazuri excepţionale, să 
se dedice cu totul unor organizaţii, cauze sau activităţi umanitare. 

Nativii cu Nodul Sud în Vărsător supradezvoitat manifestă 
următoarele tendinţe: îi preocupă problemele altora, doresc să fie sub 
luminile rampei dar descoperă că, adesea, contribuţia lor nu este luată în 
seamă, pun accentul pe egalitate dar nu recunosc că unii oameni au un 
potenţial mai mare decât alţii, pot fi un intelectual în detrimentul fiinţei profund 
afective din interior, sunt duşmănoşi, le place să-i şocheze pe ceilalţi, dovedesc 
extremism în efortul de a face schimbări, sunt contradictorii din simplul motiv 
că inima nu ştie ce vrea mintea, au aversiune faţă de căsătoria tradiţională, 
cred orice se spune despre ei, câtă vreme aceasta îi flatează. 

Când Nodul Nord nu este împlinit - Nativul dovedeşte lipsa simţului 
practic, tendinţa de a gândi în loc de a acţiona, vagabondaj mental şi vise cu 
ochii deschişi, subevaluare a creativităţii sau a procreării, dar mai ales frustrări 
datorate speranţelor neîmplinite. 

Cum poate fi realizat Nodul Nord - Acest nativ trebuie să-şi împlinească 
visele într-un mod practic, bucurându-se de timpul său liber într-un mod activ, 
tangibil, exploatându-şi capacitatea de a dărui altora plăcere şi examinându-şi 
sentimentele şi ideile pe care le are faţă de copii, faţă de creşterea lor şi faţă de 
procreaţie. Să evite să folosească interesele prioritare de grup drept scuză 
pentru neglijarea scopurilor personale. 

Nativul cu Nodul Nord în Leu aspiră să devină un actor sau un politician 
celebru sau să fie admirat pentru cea mai frumoasă casă ori pentru petrecerile 
generoase pe care le organizează. Sociabil şi capabil să-şi exprime emoţiile într- 
un mod destul de detaşat, e posibil să dovedească o concepţie greşită despre 
loialitate. Acest fapt îl împiedică să aibă succes, deoarece se teme că succesul 
lui îi deranjează pe ceilalţi sau că reprezintă un lucru incorect faţă de ei. 
Preocuparea pentru binele grupului în dauna binelui personal poate genera un 
comportament care îi aduce mai mult controverse decât respect. 

Nativul cu Nodul Nord în Casa a V-a doreşte, mai presus de orice altceva, 
să fie considerat un puternic agent sau avocat al binelui. Deşi tinde să fie destul 
de capricios, este înclinat să atragă suflete sensibile ca prieteni. Uneori, aceşti 
nativi sunt bolnăvicioşi sau dificili, iar dorinţa de a rămâne loiali este pusă la 
grea încercare. Părinţii au, în general, o influenţă puternică, deopotrivă în bine 
sau în rău, sau chiar exagerată faţă de a le vor aproba sau nu acţiunile. Dacă 
nativul alege să se elibereze de sub dominaţia lor, el poate trăi sentimente 
chinuitoare de vinovăţie, care îl vor împiedica să aibă eficienţă în acţiune. 
Loialitatea, ca ideal, trebuie să fie temperată de o loialitate interioară, oferită 
sie însuşi. 



Nodul Nord în Leu şi în: 

Casa / - Menirea spirituală a nativului este aceea de a învăţa că fiecare 
fiinţă umană este una dintre miriadele de manifestări ale lui Dumnezeu în toate 
lumile posibile, că strălucirea sa personală este semnul strălucirii Divinului din 
noi şi că adevărata măreţie pe care trebuie s-o exemplifice de-a lungul întregii 
sale vieţi este cuprinsă în afirmaţia „ce mare eşti când ştii să fii mic”. 

Casa a ll-a - Menirea spirituală a nativului este aceea de a învăţa ce 
înseamnă, cu adevărat, generozitatea; vieţi la rând, acest nativ a avut mai mult 
decât şi-a dorit; acum, dacă are, el trebuie să ofere foarte mult sau să 
întemeieze ceva, ca semn al trecerii sale prin lume; o veche înţelepciune spune 
că „de unde dai, de-acolo ai". 

Casa a lll-a - Menirea spirituală a nativului este aceea de a învăţa să 
strălucească prin puterea sa de pătrundere mentală şi prin exprimarea regală a 
naturii sale, devenind un maestru al comunicării sau un ambasador al noilor 
curente sociale, fie ele estetice sau politice; o astfel de poziţie nodală implică 
însă şi o mare atenţie, ca nu cumva calităţile sufleteşti să fie combustionate de 
o minte prea „înfierbântată” de puterea cuvântului. 

Casa a IV-a - Menirea spirituală a nativului este aceea de a învăţa că, 
dincolo de starea de bunăstare şi belşug, mai există şi o splendidă austeritate 
foarte necesară inimii, pentru a îndepărta iluziile efemere ale lumii anume ca, 
prin interiorizare şi detaşare, el să pătrundă direct în inima lui Dumnezeu. 

Casa a V-a - Menirea spirituală a nativului este aceea de a învăţa să 
dăruiască neîncetat iubire, deoarece iubirea noastră vine de la Dumnezeu şi 
tocmai de aceea ea este infinită; fericirea pe care ne-o dorim şi o căutăm prin 
iubire nu se află în împlinirea nevoii noastre de a fi cu cineva, ci din capacitatea 
de a lăsa să treacă spre celălalt această stare de nemărginită afecţiune care ne 
străbate ca o identitate unică, subtilă, miraculoasă. 

Casa a Vl-a - Menirea spirituală a nativului este aceea de a învăţa să 
formeze oameni, ajutându-i să descopere ce au mai bun în ei şi de a-şi asuma 
responsabilităţi; e posibil ca el să fie mereu „şeful din spatele şefului" şi sufletul 
grupului în care se afla, această viaţă fiind una a smereniei şi nu una de lider. 

Casa a Vll-a - Menirea spirituală a nativului este aceea de a învăţa să 
accepte libertatea de opinie şi de acţiune a celorlalţi, în relaţiile umane, în 
general; în relaţiile de cuplu trebuie să fie atent ca nu cumva să-l sufoce pe 
celălalt cu prea multă afecţiune, lăsându-i dreptul la o necesară personalitate 
afectivă. Dacă vrea să strălucească cu orice preţ, să-l transforme pe celălalt în 
lumina inimii sale. 

Casa a Vlll-a - Menirea spirituală a nativului este aceea de a învăţa să-şi 
controleze excesul de voinţă şi plăcerile excesive care fac din el un mare 
consumator de bucurii trecătoare; aplicând sexualitatea transfiguratoare şi 
fuziunea amoroasă cu continenţă sexuală, acest nativ va transcende limitele 
spaţio-temporale, iar voinţa sa va fi una cu Voinţa Divină. 

Casa a IX-a - Menirea spirituală a nativului este aceea de a învăţa să 



înveţe, să-şi depăşească egoismul şi să pună în lumină valori culturale şi 
spirituale, fiind, într-un fel sau altul, un misionar spiritual sau un explorator al 
altor valori superioare. 

Casa a X-a - Menirea spirituală a nativului este aceea de a învăţa să-i 
călăuzească şi să-i lumineze pe cei care îi caută şi îi doresc prezenţa; în fond, 
orice fel de lider este o parte din Tatăl care ne ocroteşte şi ne îndrumă 
permanent către sursa care ne-a emanat, întrucât, la origini, suntem toţi fiii 
aceluiaşi Tată. 

Casa a Xl-a - Menirea spirituală a nativului este aceea de a învăţa că 
prietenii şi prieteniile sunt căile prin care Dumnezeu ne dăruieşte permanent 
iubirea Sa; prezenţa lor în viaţa noastră arată că am învăţat să primim, tot aşa 
cum relaţiile amoroase confirmă că am învăţat să dăruim. Nu în ultimul rând, 
activităţile sociale ale nativului trebuie privite ca un fel de învestitură care îl 
obligă să se desăvârşească permanent în această viaţă. 

Casa a Xll-a - Menirea spirituală a nativului este aceea de a învăţa să se 
pună în valoare dedicându-se unei munci de viitor sau unei cercetări spirituale, 
ale cărei rezultate vizează evoluţia generală a omenirii; nativul poate fi, 
totodată, un anonim vindecător de suflete sau un căutător însetat al lui 
Dumnezeu. 



Nodul Nord în Fecioară ^ 
şi Nodul Nord în Casa a Vl-a 


Prezentare generală 

Punctul vulnerabil pentru nativii cu Nodul Nord în Fecioară este conştiinţa de 
victimă. Ceilalţi nu vor putea niciodată să le insufle destulă încredere, încât să 
învingă sentimentul lor lăuntric de a fi neajutoraţi şi „paranoici". Numai dacă ei 
privesc în interiorul lor pot descoperi ce structuri exterioare trebuie să creeze, 
pentru a-şi oferi forţă şi direcţie. 

Capcana pe care trebuie să o evite ei este căutarea fără sfârşit a unui 
salvator sau a unui mentor, în care să poată avea încredere oarbă şi căruia să i 
se poată abandona. Dar viaţa le-a demonstrat că abandonarea interioară nu va 
face ca lumea exterioară să fie ordonată şi productivă. Singura cale ca ei să-şi 
realizeze scopurile este aceea de a-şi organiza viaţa în felul în care ei au 
nevoie, astfel încât să se simtă siguri şi puternici. însă niciodată nu vor simţi că 
au destulă încredere ca să iasă în lume şi să producă ceva. La un moment dat, 
ei trebuie, pur şi simplu, să înceapă să participe activ la mersul vieţii. 

Ceea ce vor, de fapt, nativii aceştia, este să se „piardă” sub învelişul 
ocrotitor al legăturii lor personale cu Dumnezeu, abandonându-l-se Lui şi 
împlinindu-şi setea de pace şi unitate. Dar, pentru a reuşi să atingă acest scop, 
ei trebuie să înveţe să fie utili altora. Pe măsură ce-şi comută atenţia de la 
fricile lor şi şi-o concentrează asupra lui „aici şi acum”, ei vor înţelege cu 
uşurinţă cum să restaureze ordinea în situaţii de haos. 

Aceşti nativi pot fi excelenţi medici, stomatologi, infirmiere sau orice fel de 
ajutor, deoarece astfel de profesii le oferă oportunitatea de a-şi folosi energiile 
vindecătoare, făcându-se şi utili într-un mod practic. Alte alegeri bune sunt: 
psiholog, terapeut, dietetician, contabil, organizator şi muncitor. Nativii cu 
Nodul Nord în Fecioară au o „karma bună” profesional vorbind şi lucrează bine 
cu colaboratorii şi angajaţii. Ei pot îndeplini într-o oră o sarcină care altuia i-ar 
lua cinci ore; în ceea ce priveşte răsplata, lor să li se plătească mai degrabă 
„îndeplinirea sarcinii" decât ora de lucru. 

Un alt motiv pentru care profesiile legate de terapeutică sunt alegeri 
excelente pentru ei este acela că în aceste în profesii au importanţă 
„mărunţişurile" vieţii. în astfel de domenii în care succesul depinde atât de mult 
de atenţia acordată detaliilor, nativii cu Nodul Nord în Fecioară sunt forţaţi să se 
menţină în prezent. Pentru ei, demersul de a crea ordine la nivel fizic elimină 
stresul psihic. 

Nativii cu Nodul Nord în Fecioară au, de asemenea, compasiune şi 
capacitatea de a fi mereu conştienţi de tabloul de ansamblu. Acest dar păstrat 
din vieţile anterioare şi care ţine de trezirea spirituală reprezintă un capital care 



le permite să obţină rezultate concrete, mai ales în profesiile care le permit 
atingerea conştiinţei spirituale şi dezvoltarea capacităţii de a ierta. 

Aceşti nativi au conştiinţa înnăscută a dimensiunii spirituale a vieţii şi sunt 
orientaţi către aspectele superioare ale propriei fiinţe. Sunt extrem de sensibili, 
uşor de rănit şi foarte atenţi să nu producă altora suferinţă. De fapt, ei sunt, 
uneori, mai conştienţi şi mai preocupaţi de suferinţele oamenilor decât bolnavii 
înşişi. 

Nativii cu Nodul Nord în Fecioară au trăit multe vieţi urmărind disoluţia ego- 
ului fie ea pozitivă (prin meditaţie şi întrebări spirituale, izolare în mănăstiri, 
spitale sau aziluri), fie negativă (prin abuz de droguri şi de alcool) sau prin 
uitarea de sine în muzică, poezie, artă. Indiferent cum s-a realizat disoluţia, ei 
trebuie, în această viaţă, să se confrunte cu efectele ei. Dacă ea s-a datorat 
unei orientări religioase, atunci viaţa actuală va fi trăită într-o confuzie 
existenţială totală, până când vor găsi calea spirituală autentică, aptă să-i 
împlinească în profunzime. Dacă ea s-a datorat narcoticelor şi alcoolului, atunci 
aceşti nativi, indiferent dacă vor avea sau nu tendinţa de a fi din nou 
dependenţi de orice fel de droguri, vor suporta consecinţele severe ale acestei 
practici. Astfel, ei pot avea serioase probleme de sănătate sau chiar intoleranţe 
grave faţă de orice formă de toxicitate ori se pot vindeca datorită unei 
perspective spirituale. Talentul pentru artă poate fi în continuare calea către 
desăvârşire. 

Prin experienţa vieţilor anterioare, aceşti nativi s-au purificat recunoscând 
situaţiile în care le lipsea virtutea, dobândind astfel o imensă înţelegere, care îi 
ajută acum să nu mai judece pe nimeni. Acum nu se mai consideră „superiori" 
în nici un fel - introspecţia i-a dus la o umilinţă autentică. 

Nativii cu Nodul Nord în Fecioară au avut atât de multe vieţi în care au fost 
victime, încât au tendinţa de a ceda prea uşor. Ei nu suportă deloc 
confruntările, concurenţa sau orice reacţie mai aspră, deoarece psihicul lor este 
foarte sensibil. Motivaţia lor nu este aceea de a trăi pentru a dobândi bunuri 
materiale; întotdeauna rodul muncii lor devine un „bun public”, fără ca ei să 
aştepte vreo compensaţie, chiar şi atunci când altcineva îşi însuşeşte atât 
renumele cât şi banii. E posibil ca în vieţile lor anterioare trăite în medii 
monahale să fi făcut legământul de a rămâne săraci, de aceea se simt jenaţi 
când este vorba despre orice fel de acumulare. La nivel subconştient, ei cunosc 
că energia banilor este impură. 

Nativii cu Nodul Nord în Fecioară sunt cu adevărat plini de compasiune şi 
vor să ajute. Dar, în această viaţă, ei trebuie să creeze o bază materială solidă 
ca viaţa lor să aibă forţă, iar ei să se afle într-o poziţie mai bună pentru a da 
ajutor, chiar la scară mare. în actuala existenţă, a alege să devină „victime" nu 
duce la nimic bun; a rezista acestei tendinţe este calea superioară de evoluţie 
pentru ei. 

Aceşti nativi au multe vieţi în care au trăit izolaţi de societate, la mănăstire, 
unde gongul anunţă trezirea, meditaţia, rugăciunea, exerciţiile, masa, lucrul şi 
culcarea. Acolo fiinţele umane ajung să conştientizeze anularea timpului, a 



spaţiului şi a formelor. Datorită acelor existenţe, nativii cu Nodul Nord în 
Fecioară sunt obişnuiţi ca altcineva să le organizeze timpul, de aceea este 
posibil să aibă dificultăţi în a fi punctuali, în a se conforma regulilor sociale şi în 
a se integra armonios în lume. Datorită izolării din vieţile anterioare, ei ştiu să-şi 
ţină companie prin puterea minţii şi a imaginaţiei. Dar orice formă de 
evazionism le este dăunătoare. Visele cu ochii deschişi, drogurile, alcoolul, prea 
multă singurătate, somnul excesiv - orice formă de retragere din viaţă le 
subminează încrederea. 

Aceşti nativi au un sentiment acut al tărâmurilor imaginare, păstrat din 
vieţile anterioare. Dacă aceste înzestrări nu sunt acum bine direcţionate, ele 
pot constitui o slăbiciune şi pot produce paranoia, schizofrenie şi anxietate. Dar, 
dacă nativii cu Nodul Nord în Fecioară au un scop bine definit, mai ales 
spiritual, atunci înzestrările lor mistice pot fi folosite ca instrumente de împlinire 
a idealurilor. în măsura în care există o cale de manifestare pentru imaginaţia 
lor creatoare, atunci capacităţile lor vizionare pot constitui o minunată resursă. 

Ceea ce trebuie să evite aceşti nativi este tendinţa de a visa cu ochii 
deschişi şi de a avea fantasme. Visarea cu ochii deschişi îi conectează cu stările 
delicate, „eterice” ale conştiinţei; în afara tehnicilor spirituale conştient 
realizate în acest scop, uneori această stare le subminează capacitatea de a-şi 
îndeplini rostul în lumea fizică. Ele creează dependenţă, iar ei pot să fie atât de 
„prinşi" într-o fantasmă, încât ea îi împiedică să-şi creeze, în viaţa de acum, 
contextele împlinitoare. Luaţi în acest sens şi analizaţi majoritatea acestor 
nativi, pentru care fantasma principală este legătura cu familia, mai ales cu 
părinţii. Ea devine propria lor piatră de moară care le împiedică - uneori brutal 
şi total, evoluţia. 

Atunci când se confruntă cu o problemă, nativilor cu Nodul Nord în Fecioară 
le este de folos, de regulă, să consulte un terapeut sau să se „elibereze” 
discutând problema cu un prieten, deoarece interacţiunea cu o altă fiinţă le 
permite să-şi însuşească un punct de vedere mai practic. Imaginaţia lor este 
atât de activă, încât, dacă sunt singuri, au tendinţa de a exagera problemele şi 
de a-şi imagina tot felul de situaţii nerezolvabile; eventuale reacţii din exterior 
le confirmă dacă temerile lor au o bază reală sau dacă sunt produsul acestei 
imaginaţii excesiv de active. 

Dacă simt că li se încalcă „graniţele" personale într-o relaţie şi dacă le este 
dificil să comunice fiinţei iubite frustrarea lor, atunci le este foarte necesară 
intervenţia unei a treia persoane. Ei pot fi atât de sensibili la ideea de a-şi 
menaja iubitul/iubita, încât e posibil să evite abordarea directă o situaţiei 
stresante. Un specialist în psihologia cuplului poate fi foarte indicat în astfel de 
momente. 

Aceşti nativi pot fi ei înşişi excelenţi consilieri, atât ca profesionişti cât şi 
atunci când îşi ajută prietenii. Oamenii simt imensa lor empatie şi se încred în 
mod natural în ei, deoarece mintea lor analitică le permite să dea sfaturi 
concrete, cu caracter practic; la acestea se adaugă şi abilitatea remarcabilă de 
a combina intuiţia cu bunul simţ. 



Nativii cu Nodul Nord în Fecioară au învăţat, în vieţile anterioare, ce 
consecinţe aduce încălcarea regulilor, astfel că, acum, au un puternic simţ al 
binelui şi al răului dar şi o fobie absolută faţă de reguli în general, de superstiţii 
şi de „semne" ce trebuie luate în considerare pentru a evita o chestiune 
înspăimântătoare. Ei au avut în vieţile anterioare atât de multe experienţe cu 
„mesaje" spirituale, încât au venit în această încarnare cu tendinţa de a căuta 
premoniţii şi de a ignora ceea ce se petrece la nivelul lucrurilor tangibile. Dacă 
se tem că ceva nu este în ordine, în loc să se retragă, mai bine să meargă 
înainte şi să afle cine le poate da un sprijin, să înfrunte teama şi să creeze o 
conjunctură care să prevină manifestarea „celui mai rău scenariu". 

Pentru ei, un lucru care le dă multă putere este acela de a avea o 
prezentare a evidenţelor, astfel încât să vadă cum a fost anul trecut şi cum 
este, prin comparaţie, anul curent. Tot ceea ce îi ţine pe nativii cu Nodul Nord în 
Fecioară concentraţi asupra momentului prezent devine o ocupaţie pe care ei 
ajung s-o iubească. Domeniul calculatoarelor poate fi excelent pentru ei, 
fiindcă, iarăşi, implicarea fizică şi detaliile îi menţin concentraţi asupra 
momentului prezent. Ei excelează în orice profesie - şi sunt foarte fericiţi când o 
practică - ce solicită atenţia asupra detaliilor. 

Una dintre cele mai nocive atitudini pe care le pot avea nativii cu Nodul 
Nord în Fecioară este să se îndoiască de puritatea scopului lor. în momentul în 
care şi-au făcut o imagine clară despre obiectivul lor, ei deja l-au supus unei 
analize mentale riguroase, pentru a fi siguri că motivaţia e clară, că obiectivul e 
benefic şi foloseşte şi celorlalţi. 

Au, de asemenea, tendinţa să se considere „necorespunzători", şi iată cum. 
Fiindcă sunt intuitivi, ei percep în avans o problemă sau se neliniştesc faţă de o 
relaţie sau faţă de o situaţie, dar nu ştiu de ce, imaginându-şi în schimb tot felul 
de „scenarii pentru cazul cel mai rău” şi interpretând evenimentele în mod 
selectiv, în aşa fel încât îşi confirmă ideile „paranoice". Apoi, pentru a-şi regăsi 
echilibrul interior şi pentru a contracara frica, ei încep să se îndoiască de reacţia 
lor intuitivă. Nici una dintre aceste două demersuri - percepţia în avans şi 
utilizarea mentalului pentru a-şi confirma sau infirma temerile - nu-i ajută să 
capete încredere în propriile calităţi, motiv pentru care ei nu „corespund" 
momentului. 

Credinţa este un dar păstrat din vieţile lor anterioare. Datorită puterii lor de 
a se abandona voinţei lui Dumnezeu şi de a vedea ansamblul, în viaţa aceasta, 
ei au conştiinţa înnăscută a faptului că „totul este bine şi că lucrurile se 
desfăşoară aşa cum trebuie", ceea ce le conferă pacea minţii şi încrederea. 

Pentru nativii cu Nodul Nord în Fecioară antidotul împotriva suferinţelor 
interioare este să-i ajute pe ceilalţi. Ei au sentimentul profund al legăturii cu 
umanitatea şi o compasiune deosebită faţă de durerile altora. Chiar dacă 
cineva greşeşte faţă de altcineva, ei îi înţeleg de regulă pe amândoi, fiindcă au 
tendinţa înnăscută de a nu judeca pe nimeni. Inima lor vibrează întotdeauna 
alături de suferinţa altuia. 

Aceşti nativi trebuie să înveţe să-şi urmeze compasiunea. Ei au certitudinea 



că se află aici pentru a-i ajuta pe oameni. Pentru a fi fericiţi, ei trebuie 
întotdeauna „să repare" ceva. Munca în scopuri umanitare sau ajutorul dat 
prietenilor şi familiei îi face să se simtă folositori şi împliniţi. 

De regulă, nu simt nici o motivaţie să promoveze idei abstracte precum 
eradicarea subnutriţiei în lume, instaurarea păcii mondiale sau susţinerea 
protecţiei mediului. Ei ajută oamenii la modul practic, concret, răspunzând 
solicitărilor de genul „mi-e foame" sau „am reacţii alergice la mediul în care 
trăiesc". Dacă cineva pătrunde în spaţiul lor personal şi îi impresionează, inima 
lor va deborda de bucuria dăruirii, tocmai datorită acestei interacţiuni directe, 
în care îşi utilizează capacitatea de a ameliora situaţiile, ori de câte ori ceilalţi 
au nevoie de energia lor vindecătoare, dătătoare de pace. 

Aceşti nativi au de învăţat să ajute din compasiune şi nu pentru a-şi face 
datoria. Dacă ei acţionează dintr-un sentiment de iubire, atunci vor crea o 
legătură spirituală directă cu Tatăl Ceresc după care tânjesc. Dacă acţionează 
din datorie, acţiunea este a minţii; dacă acţionează din compasiune, atunci 
acţiunea este a inimii. Elanul de a ajuta vine spontan, din compasiune şi din 
relaţia directă cu Dumnezeu, al cărui canal perfect şi curat suntem în fiecare 
clipă de dăruire necondiţionată. Aceasta favorizează aprofundarea psihologică 
a naturii umane, sentimentul familiarităţii cu ceilalţi şi al vibrării la unison cu 
întreaga omenire. Dacă nativii cu Nodul Nord în Fecioară au această atitudine 
spirituală, atunci viaţa lor devine un şir permanent de fapte magice şi 
tămăduitoare. 

Aceşti nativi sunt, prin natura lor, foarte sensibili, vulnerabili, săritori, plini 
de compasiune şi iertători, ceea ce facilitează ca alţii să profite de ei. Oamenii 
sunt atraşi către ei precum fluturii către lumină. Ei ascultă problemele 
semenilor fără să judece pe nimeni, dar adesea simt că propria lor energie le-a 
fost „luată”. Au nevoie aşadar să facă deosebirea între cine este cu adevărat 
interesat să afle soluţii şi cine doar caută un umăr pe care să plângă, pentru a 
permite să aibă acces în viaţa lor numai aceia care îşi doresc sincer soluţii 
constructive. 

Dar, dacă ei se lasă „monopolizaţi" de nesfârşite expuneri unidirecţionale de 
probleme, atunci îşi pierd şi energia şi încrederea în ei înşişi. Celălalt, de regulă, 
pleacă simţindu-se excelent (temporar), dar nativul cu Nodul Nord în Fecioară 
poate suferi o foarte mare pierdere de energie. Faptul că nu a reuşit să 
găsească o soluţie constructivă le diminuează capacitatea de a-i ajuta imediat 
după aceea pe cei care caută, cu adevărat, soluţii. 

Aceşti nativi au uneori un motiv secret datorită căruia permit să se abuzeze 
de ei. Ei au avut multe vieţi anterioare în care au cunoscut suferinţă, 
autonegare şi durere şi consideră că „nimeni nu ştie cât au trebuit să îndure". 
La nivel subconştient, ei urmăresc să le fie recunoscută suferinţa; de aceea îşi 
permit uneori să fie copleşiţi de problemele altora, fiindcă aşteaptă să „le vină 
rândul" să vorbească şi despre propriile lor necazuri şi nelinişti. 

Dar, în general, nimeni nu „se revanşează" ascultându-i pe nativii cu Nodul 
Nord în Fecioară. Dacă, până la urmă, nu găsesc pe nimeni care să le fie 



aproape, aceasta îi duce către un adevărat abis de teamă şi anxietate. Mai 
mult, ei îl trag şi pe celălalt după ei. A insista asupra unor probleme 
nerezolvabile - fie ale lor, fie ale altuia - nu constituie o atitudine bună pentru ei 
în această viaţă. Cel mai bine este ca toate sentimentele dureroase, martiriul şi 
suferinţele să fie ţinute închise în cutia Pandorei pe care scrie: nu deschideţi 
cutia. 

în vieţile anterioare, nativii cu Nodul Nord în Fecioară au dobândit multă 
înţelegere şi iubire, pe care acum vor să le împărtăşească. Ei învaţă acum să 
traducă iubirea în ajutorare şi să se reconecteze cu sentimentele nesfârşite de 
iubire şi compasiune din lăuntrul lor. Datorită imensei lor credinţe, ei au talentul 
de a vindeca prin credinţă. Nu de puţine ori, în viaţa lor apar vindecări 
miraculoase, întrucât înţeleg cu adevărat că bolile fizice au o bază psihică mai 
profundă sau o dimensiune spirituală superioară, ceea ce face ca, spontan, să 
apară şi vindecarea. în calitate de infirmiere şi medici, simpla lor prezenţă 
poate trezi în ceilalţi credinţa că se vor tămădui. Aceşti nativi sunt, de 
asemenea, talentaţi în a-şi utiliza mâinile pentru a vindeca. Dacă se implică fizic 
în viaţă, atingând obiecte, animale sau oameni, toate capacităţile lor magice şi 
spirituale se pot manifesta şi dezvolta integral. Dacă ei se angrenează în 
vindecarea oamenilor - conştienţi în fiecare moment şi urmărind atât circulaţia 
energiilor cât şi răspunsul persoanei respective - intuiţia lor se trezeşte, se 
dinamizează şi se amplifică, generând efecte şi rezultate maxime. Dacă 
practică în mod constant şi corect vindecarea (în sensul că sunt permanent 
canale prin care Dumnezeu trimite oamenilor harurile sale tămăduitoare), ei 
vor ajunge să diagnosticheze foarte exact nu doar dezechilibrele energetice, ci 
şi cauzele lor. 

Prin introspecţie profundă şi autoanaliză, aceşti nativi şi-au format 
atitudinea de a nu-i judeca pe ceilalţi. Ei înţeleg profund starea generală grea a 
omenirii, ştiind că fiecare face tot ceea ce poate, în limitele Luminii interioare 
de care dispune în prezent. Această înţelegere le conferă compasiune şi îi face 
să-i accepte pe ceilalţi aşa cum sunt ei. Pericolul acestei atitudini constă însă în 
tendinţa nativilor cu Nodul Nord în Fecioară de a nu-şi dezvolta discernământul 
practic. De multe ori, din compasiune sau angrenaţi în efortul de a vindeca, ei 
cedează şi se supun voinţei personalităţilor dominatoare. 

Nativii cu Nodul Nord în Fecioară trebuie să dobândească, în această viaţă, 
încrederea în forţele proprii. Datorită naturii lor sensibile, ei se confruntă cu 
sentimentul neajutorare şi de permanentă vulnerabilitate, care îi poate duce, 
foarte uşor, la o anxietate scăpată de sub control. Grijile lor au prea puţină 
legătură cu realitatea, de aceea este dificil de înţeles şi de evitat apoi 
circumstanţele care au provocat această anxietate. Determinarea cauzei are 
loc cu mai multă uşurinţă dacă ei primesc ajutor din exterior, de la un 
consultant sau de la un prieten de încredere, întrucât un punct de vedere diferit 
îi echilibrează şi-i împiedică să se orienteze către interior. 

Cel mai adesea anxietatea este cauzată de lipsa lor de experienţă practică 
în lume. încrederea în forţele proprii constituie produsul unor experienţe 



încununate de succes, dar ei nu au trăit destule experienţe „concrete" în vieţile 
anterioare pentru a şti, cu adevărat, cât pot fi ei de eficienţi. Dacă îşi depăşesc 
emoţiile şi îşi folosesc marea lor capacitate de a se concentra asupra atingerii 
unui obiectiv, atunci pot deveni maeştri ai discernământului, alegând lucid şi 
ferm ceea ce este eficient de ceea ce nu este, atingând succesul într-un timp 
uimitor de scurt. 

Deoarece nativii cu Nodul Nord în Fecioară nu au, în subconştient, prea 
multe amintiri despre succesul public, aspectele lumeşti nu constituie pentru ei 
o „a doua natură". Uneori se tem că, dacă „fac ceva greşit", atunci nu vor avea 
ceea ce-şi doresc. De fapt, acest lucru este adevărat, dar nu reprezintă o normă 
etică - este doar o regulă practică. Pentru ei, cea mai bună abordare este 
„văzând şi făcând": a învăţa ce este funcţional şi ce nu este, printr-un demers 
personal. Aceşti nativi nu se bazează pe teorie; ei nu privesc cărţile ca pe o 
autoritate supremă şi vor rezultate practice, urmărind ca propria lor viziune să 
se manifeste funcţional în lumea-fizică - ceea ce chiar pot face. 

Ei nu sunt ataşaţi de ideea de a avea dreptate şi nu-i deranjează dacă 
greşesc în procesul de descoperire a realizării eficiente. Această deschidere 
naturală şi această umilinţă sunt în avantajul lor, deoarece greşelile sunt o 
parte necesară a procesului de învăţare. Succesul reprezintă răspunsul care 
indică dacă cineva acţionează corect urmând o anumită cale şi anumite tehnici; 
nereuşitele indică o cale greşită. Aceşti nativi sunt, de regulă, „elevi isteţi" şi nu 
le trebuie prea mult timp pentru a înţelege ideea care arată ce anume dă 
rezultate şi ce nu, în orice situaţie. 

Experienţele de azil din vieţile anterioare sunt, de asemenea, parte din 
karma nativilor cu Nodul Nord în Fecioară. în existenţa actuală e posibil să le fie 
frică „să nu-şi piardă capul" sau să înnebunească - în trecut, mulţi dintre ei au 
suferit dezechilibre. Munca fizică este un antidot excelent pentru ei în această 
viaţă. Dacă se concentrează asupra muncii lor şi a rezultatelor pozitive, atunci, 
oricare ar fi fost tipul de dezechilibru suferit, ei vor reveni la starea de 
normalitate, deoarece activitatea îi ajută să-şi depăşească lipsa de încredere 
înnăscută. 

Ei sunt extrem de sensibili şi tind să creadă că şi ceilalţi sunt la fel. Dacă ei 
privesc mai atent, pot vedea, dincolo de măştile pe care le afişează oamenii, 
ceea ce există în realitate: motive, dorinţe şi nesiguranţă. Nu judecă niciodată 
pe nimeni, de altfel, în procesul vieţii, fiecare îi percepe pe ceilalţi în funcţie de 
propria lui experienţă de viaţă. Drept urmare, aceşti nativi presupun că toţi 
oamenii sunt asemenea lor. însă nu oricine poate privi în sufletul altora, 
deoarece foarte puţini au realizat purificarea necesară pentru a pătrunde în 
profunzime, cu mult dincolo de absolut toate măştile noastre. Aceşti nativi 
presupun, de asemenea, că ceilalţi îşi dau seama cât sunt ei de sensibili şi cât 
de mult se controlează pentru a nu răni pe nimeni, dar acest lucru nu este 
adevărat. 

Nativii cu Nodul Nord în Fecioară au tendinţa să se orienteze prea mult către 
interior. E posibil să fie dificil de aflat ce se petrece în minţile acestor oameni, 



deoarece primul lor instinct este să se retragă. Mulţi nu reuşesc să-i înţeleagă, 
astfel că, uneori, sentimentele lor nu sunt luate în consideraţie. Tendinţa de a 
se interioriza îi dezavantajează, în special în relaţiile sociale. 

Aceşti nativi au o capacitate deosebită de a crea forme organizate din 
curgerea vieţii. O dată ce ei au un scop anume, toate par să îşi găsească, de la 
sine, locul. Elementul-cheie pentru ei este concentrarea - prin simpla 
concentrare asupra obiectivelor lor, paşii necesari se desfăşoară în faţa lor, într- 
o secvenţă ordonată, perfectă, care se dovedeşte a fi cea mai eficientă cale 
pentru scopul propus, în situaţii dificile, ei pot sesiza care sunt zonele de 
instabilitate şi, investind energie pentru a crea o bază durabilă de la început, ei 
previn apariţia momentelor explozive. 

Capacitatea de a perfecţiona lucrurile, în planul fizic, le este caracteristică - 
şi sunt mult mai talentaţi pentru aceasta decât oricine altcineva de pe întreaga 
planetă. Dar e posibil ca ei să nici nu ştie ce talent au. Este ca şi cum ar 
descoperi o „nouă cameră" înăuntrul lor, unde sunt depozitate aptitudinile de a 
repune lucrurile în ordine, de a analiza şi a aplica cu succes etica spirituală în 
lumea materială. Dacă pot deschide uşa acestei camere noi, ei vor aduce 
iubirea spirituală şi ordinea în mediul în care trăiesc. 

în vieţile anterioare, nativii cu Nodul Nord în Fecioară au dobândit 
înţelegerea spirituală asupra vieţii. Alături de ceea ce au învăţat că este 
adevărat, există şi o mare cantitate de cunoaştere falsă sau incompletă, iar 
acum urmează să-şi trezească, să-şi cultive şi să-şi amplifice discernământul. 
De exemplu, e posibil ca ei să fi fost învăţaţi că a iubi plini de compasiune toate 
fiinţele reprezintă Adevărul, dar nu şi felul în care să-l aplice în această lume, 
aşa cum este ea, în aşa fel încât să fie bine şi pentru ei, şi pentru ceilalţi, mai 
ales că ei sunt experţi în aplicarea practică a unei idei, o dată ce au înţeles-o. 

Aceşti nativi trebuie să aplice discernământul şi claritatea în orice domeniu 
al vieţii, alegând între real şi fantasmagorie, între binefăcător şi distructiv, între 
nevoia de ajutor şi simpatie, între a face un serviciu şi a fi victime. Aceste 
deosebiri le sunt necesare să-şi limpezească pe deplin conştiinţa şi să-şi facă în 
viaţă o ordine eficientă, care să le aducă forţă, stabilitate şi încredere. 

Nativii din acest grup nodal sunt, de regulă, exacţi în perceperea intuitivă a 
unei situaţii, dar nu au încredere în ei înşişi până ce nu deţin detaliile care să le 
sprijine intuiţia. Acest proces poate duce la „percepţia selectivă" - a percepe 
doar acele informaţii care dau substanţă presupunerilor lor. De exemplu, dacă 
proiectează imaginea că cineva are o anumită însuşire, atunci, în cele din urmă, 
acea persoană va face un lucru care - scos în afara contextului - le susţine 
teoria. Dar întreg acest proces este, de fapt, doar în mintea lor. 

Dacă, pe de altă parte, ei sunt neliniştiţi în preajma unei persoane, dar 
capabili să-şi controleze sentimentele şi să cerceteze realitatea acesteia, atunci 
vor afla ce se petrece, de fapt, cu condiţia să fie obiectivi. De exemplu, dacă ei 
consideră că cineva îi umileşte mereu, atunci cel mai bun lucru pe care îl au de 
făcut este să stea de-o parte şi să urmărească modul în care acel om se 
comportă cu alţii. Dacă el îi umileşte şi pe aceia, atunci vor şti că sentimentul 



lor este justificat. 

Nativii cu Nodul Nord în Fecioară trebuie să transceandă tendinţa de a 
renunţa. învingerea opoziţiilor este o parte a procesului necesar ca ei să 
dobândească forţă interioară şi încredere în ei înşişi. Tuturor ne lipseşte 
încrederea, dacă nu avem experienţă în domeniul respectiv. Diferenţa este 
aceea că majoritatea oamenilor nu cedează atunci când se confruntă cu o 
opoziţie. în această viaţă, nativii cu Nodul Nord în Fecioară asta au de învăţat: 
să nu cedeze. 

O rezolvare pentru automatismul de a se retrage şi de a ceda este aceea de 
a înţelege că viaţa lor nu devine cu nimic mai bună dacă ei se interiorizează şi 
fug. Dumnezeu îi va pune de fiecare dată faţă în faţă cu aceeaşi situaţie - chiar 
dacă în contexte diferite - astfel ca ei s-o depăşească la un moment dat. Cei 
care interacţionează cu aceşti nativi sau fiinţa apropiată lor trebuie să-i forţeze 
să se desprindă din izolarea lor autoimpusă, însă cu blândeţe. Din când în când 
este bine ca ei să fie „salvaţi". 

Nativii cu Nodul Nord în Fecioară reacţionează uneori faţă de ceilalţi în 
extreme, fiind fie excesiv de concentraţi, fie total relaxaţi, prea încrezători sau 
prea suspicioşi, complet deschişi sau total distanţaţi şi invulnerabili. Ei pot avea 
trăiri emoţionale foarte intense. Pentru a evita astfel de probleme, e bine să se 
concentreze asupra fiecărei situaţii, să facă evaluarea exactă a oamenilor 
implicaţi şi apoi să decidă care este cea mai eficientă abordare. 

Această problemă a extremelor este legată şi de tendinţa lor de a visa cu 
ochii deschişi, în loc să fie atenţi la detaliile lui „aici şi acum”. De exemplu, dacă 
nativii cu Nodul Nord în Fecioară sunt prea implicaţi într-o relaţie care le 
produce suferinţă, le trebuie mult timp până să conştientizeze ce se petrece. 
Când înţeleg despre ce este vorba, se retrag. însă au tendinţa de a se retrage 
prea departe, pentru prea mult timp şi să nu observe dacă relaţia se schimbă în 
direcţia dorită. în mod inconştient, ei dau mesaje false fiinţei apropiate sau 
colegilor de serviciu, mai întâi creând impresia că se poate profita de ei fără 
obiecţii şi apoi devenind total inaccesibili. Fiind conştienţi de evoluţia unei 
situaţii, ei pot să-şi adapteze răspunsul la realitatea aflată în desfăşurare şi să 
aibă astfel relaţii mai pozitive. 

Nativii cu Nodul Nord în Fecioară trebuie să acţioneze cu moderaţie, în orice 
moment al vieţii. Ei descoperă calea moderaţiei dacă îi iau în considerare pe 
ceilalţi, elaborând o soluţie practică pentru situaţia prezentă. 

De exemplu, dacă au o afacere şi apar probleme cu angajaţii, ei nu trebuie 
să treacă cu vederea, din compasiune, peste ceea ce se petrece, nici să 
reacţioneze prin sacrificiu de sine, devenind maniaci ai muncii, nici să se supere 
pe angajaţi. Ei trebuie să observe obiectiv detaliile situaţiei şi să elaboreze un 
set de reguli şi norme care să devină parte din mediul în care se desfăşoară 
activitatea. Vor fi păstraţi numai acei oameni care se conformează regulilor. De 
fapt, aceşti nativi au o karma foarte bună în legătură cu serviciul şi, invariabil, 
angajaţii şi colegii îi iubesc. Dar, pentru a preveni situaţiile în care se profită de 
ei, trebuie definite limitări în cadrul relaţiilor de muncă, la nevoie chiar scrise pe 



hârtie, deoarece creează condiţiile ca toţi să lucreze împreună pentru un scop 
comun. 

Nativii cu Nodul Nord în Fecioară atrag situaţii de haos sau de neglijenţă în 
care trebuie rezolvată o problemă, sarcina lor fiind să creeze ordine şi să pună 
lucrurile la punct. Prima lor reacţie este să se retragă (tendinţă „moştenită" din 
vieţile anterioare), şi abia apoi să-şi suflece mânecile şi să se apuce de treabă. 
De reţinut că, la nivel subconştient, ceilalţi contează foarte mult pe ei. 

De asemenea, este foarte important pentru nativii cu Nodul Nord în Fecioară 
să menţină în jurul lor un mediu curat, atât acasă cât şi la serviciu. Ordinea şi 
organizarea înconjurătoare le conferă claritate mentală şi forţă fizică în viaţa de 
zi cu zi. Aşadar, este esenţial să-şi facă timp pentru această chestiune. Flaosul 
şi confuzia sunt deosebit de dăunătoare, pe toate planurile - de la cele mai 
grosiere până la cele mai subtile; ele afectează încrederea în forţele proprii şi 
relaţia directă cu lumea. Dacă mediul fizic în care trăiesc este ordonat, nativii 
cu Nodul Nord în Fecioară se bucură de sănătate pe toate planurile. Când cad 
pradă anxietăţii - fie ei bărbaţi sau femei - cea mai bună soluţie, uneori, este să 
se apuce de curăţenie, să facă ordine în hârtiile de pe birou, să spele vase sau 
chiar să se ocupe de grădinărit - toate aceste îndeletniciri simple au efect 
terapeutic pentru ei, fiindcă le transformă anxietatea în „productivitate". 

In domeniul planificării, aceşti nativi ating, uneori, extremele. Ei consumă 
atât de mult timp planificându-şi viaţa, încât uită s-o trăiască. Aceasta se poate 
manifesta ca o fază de conştiinciozitate excesivă, de „manie a muncii". Apoi, 
prin compensaţie, nu-şi mai planifică nimic, îşi pierd energia şi se „dizolvă" într- 
o viaţă aproape ştearsă. Este vorba despre feţele aceleiaşi monede: dorinţa de 
a „se pierde"- fie prin activitate, fie prin dizolvarea formelor - şi dorinţa de a 
evita să creeze structuri care să le echilibreze existenţa. 

Pentru a da vieţii lor o structură şi un sens, nativii cu Nodul Nord în Fecioară 
au nevoie să-şi definească în mod conştient scopurile şi să-şi utilizeze în mod 
corespunzător timpul pentru muncă, studii, prieteni, distracţie, relaţii şi aşa mai 
departe. Este în avantajul lor să-şi întocmească o listă cu priorităţi şi să-şi 
structureze conştient programul, special ca să trăiască o viaţă împlinită şi 
echilibrată. De asemenea, dacă ei se organizează corect din punct de vedere 
profesional, vor avea o mai clară imagine a relaţiilor directe cu oamenii şi cu 
domeniul respectiv de viaţă. 

în relaţiile romantice, nativii cu Nodul Nord în Fecioară ating, de asemenea, 
extremele, fie prin distanţare totală, fie prin supunere totală faţă de celălalt. 
Din nou, calea de mijloc, a moderaţiei şi a corectei măsuri, este soluţia fericirii 
lor. Un obstacol care îi împiedică să găsească această cale este acela că, în 
momentul în care văd pe cineva drag, ei încep să cedeze milimetru cu 
milimetru, până cedează un kilometru - şi, înainte de a-şi da seama, s-au 
„pierdut". Nu este cazul prietenilor sau al colegilor de serviciu, fiindcă ei nu se 
tem că îşi pierd aceste relaţii. în cazul în care serviciul le afectează sănătatea 
sau starea sufletească, ei decid foarte uşor să plece. Dar când este în joc o 
relaţie intimă, atunci sunt teribil de temători faţă de o eventuală pierdere. 



O altă capcană cu care se confruntă este abandonarea respectului de sine. 
Ei au tendinţa de a preţui fiinţa pe care o iubesc mai mult decât pe ei înşişi. 
Dacă vor ca relaţiile lor intime să fie reuşite, este mult mai bine să aprecieze 
relaţia ca atare, nu neapărat persoana iubită. Atunci când se îndrăgostesc, 
aceşti nativi au tendinţa de a crea în mintea lor realitatea pe care şi-o doresc şi 
abia după aceea s-o trăiască, punându-l, desigur, pe celălalt în „centru”. Ei 
creează o atmosferă de extaz, printr-o combinaţie de receptivitate magică şi 
imaginaţie activă, care se poate destrăma însă dacă fantezia lor se 
îndepărtează prea mult de realitate. Singura şansă de a evita o dezamăgire 
profundă este ca ei să se ancoreze temeinic în realitate. 

Nativii cu Nodul Nord în Fecioară trebuie să-şi ţină consecvent sub 
observaţie relaţiile. Investesc ei prea multă energie? Există sentimente de 
încredere şi de dăruire reciprocă? Cunoaşte fiecare foarte bine limitele celuilalt? 
Aceasta le permite să trăiască bucuria de a lucra împreună cu fiinţa iubită 
pentru binele lor comun. Cu cât ei sunt mai exacţi în ceea ce priveşte realizarea 
lor comună, cu atât sunt mai mari şansele lor de succes. Scopurile trebuie să fie 
reevaluate, din când în când, pe măsură ce relaţia evoluează. într-o căsătorie, 
printre scopurile comune pot fi incluse susţinerea reciprocă, încurajarea 
celuilalt în realizarea unor idealuri personale, a folosi banii împreună, a-şi 
acorda încredere unul altuia, consultaţie de psihologia cuplului o dată pe an 
pentru a menţine relaţia „în formă bună". 

Dacă nativii cu Nodul Nord în Fecioară simt confuzie într-o relaţie, este 
posibil să existe o prea mare discrepanţă între realitate şi felul în care ar dori ei 
să se petreacă lucrurile. în acest caz, mai întâi trebuie să-şi clarifice gândurile 
cu privire la ceea ce vor să realizeze în cadrul relaţiei şi apoi să afle şi să 
analizeze împreună cu fiinţa iubită cauza confuziei. 

Atunci când deschid acest dialog, este bine să aibă în vedere şi (chiar să 
asculte) şi viziunea celuilalt asupra relaţiei. Dacă aceşti nativi au stabilit că 
viziunile şi limitele pe care amândoi le impun sunt incompatibile, înseamnă că 
relaţia trebuie sau încheiată sau reconstruită într-o formă funcţională (de 
exemplu, prietenie în loc de căsătorie), tocmai pentru a evita orice suferinţă. 

Dacă vor constata că se implică prea profund într-o relaţie, ei trebuie să 
acorde o atenţie specială primelor săptămâni, pentru a realiza în ce măsură 
relaţia poate fi reuşită sau nu. Contactul cu realitatea, în orice domeniu, va face 
ca viaţa lor să fie armonioasă şi chiar foarte frumoasă. 

Nativii cu Nodul Nord în Fecioară sunt atraşi, adesea, de către oameni cu 
calităţi care lor le lipsesc: forţă, capacitate de a se impune, hotărâre etc., dar 
de fiecare dată se ataşează de o astfel de persoană urmărind - conştient sau nu 
- să absoarbă de la ea calităţile respective. Au deci mare nevoie să fie 
conştienţi de această problemă ori de câte ori când intră într-o relaţie de iubire. 

Realizând care calităţi ale celuilalt îi atrag, ei vor pune cu luciditate în 
centrul relaţiei nu pe cel drag, ci urgenţa de a-şi trezi şi dinamiza calităţile 
respective în ei înşişi. Această abordare le conferă mai multă obiectivitate şi 
suficientă distanţare emoţională pentru a-şi menţine propria identitate, ceea ce 



va face ca relaţia să aibă o desfăşurare liniştită pentru amândoi. Aşa cum există 
multe prietenii potenţiale care i-ar bucura şi multe slujbe care le-ar plăcea, tot 
astfel există multe relaţii de iubire care i-ar împlini. De aceea, dacă relaţia în 
care se află îi face să sufere, ei îşi pot permite să se despartă şi să-şi acorde o 
nouă şansă. 

în domeniul profesional, nativii cu Nodul Nord în Fecioară sunt practici şi 
realişti. în viaţa personală însă, ei au tendinţa de a trăi într-o lume de fantasme 
şi de a-şi folosi imaginaţia în aşa fel încât, în cele din urmă, să ajungă la 
dezamăgire. Dacă se simt atraşi erotic de cineva, ei încep, adesea, să-şi 
imagineze cum este acea fiinţă şi să proiecteze asupra ei o realitate improprie, 
în interacţiunea propriu-zisă cu ea apoi, bineînţeles că apar discrepanţe foarte 
mari între imaginea mentală şi imaginea reală şi, întotdeauna, ei se simt 
dezamăgiţi. Soluţia ideală o reprezintă discernământul. Nativii cu Nodul Nord în 
Fecioară trebuie să evite, în mod deliberat, orice fantasmagorie, acordându-şi 
destul timp pentru a cunoaşte foarte bine fiinţa de care s-au îndrăgostit: ce 
valori o caracterizează, cum se comportă, care e atitudinea ei spirituală. 

„Asperităţile relaţionale" ale nativilor cu Nodul Nord în Fecioară sunt 
evidente pentru oricine, dar nu şi pentru ei. Ei idealizează fiinţa iubită, se 
îndrăgostesc de acel ideal şi proiectează imaginea unui viitor în care vor trăi 
„fericiţi până la adânci bătrâneţi", până ce discrepanţa dintre ideal şi realitate 
devine foarte mare. în acest caz, nativii noştri sunt şocaţi şi derutaţi şi încep să 
se îndoiască de ei înşişi, pierzându-şi încrederea în propriile percepţii şi având 
nevoie uneori de ani pentru a şi-o reface. Ca să evite un aşa dezastru, ei 
trebuie să perceapă corect realitatea, să observe cum evoluează relaţia şi să 
facă, ori de câte ori este nevoie, corecţii. Ei au o capacitate extraordinară de a- 
şi împlini visele, atât în plan erotic cât şi în plan profesional; trebuie doar să-şi 
abordeze obiectivele într-un mod practic. 

înainte de a se îndrăgosti profund, nativii cu Nodul Nord în Fecioară trebuie 
să stabilească nişte limite, de genul: ce doresc eu?, ce sunt dispus să accept?, 
ce nu-mi place?, ce crede el despre un angajament? Este în avantajul lor să 
evite posibilitatea unei decepţii. Unele răspunsuri se pot modifica pe măsură ce 
relaţia progresează, dar este bine ca ei să revină asupra acestor întrebări, din 
când în când pentru că, ori de câte ori sunt copleşiţi de evenimente, ei 
reacţionează creând un „hiatus” - adică se retrag şi rămân în afara 
evenimentelor până când le înţeleg mai clar şi le pot face faţă într-un mod 
eficient. 

Datorită vieţilor anterioare în care au trăit într-o formă sau alta de ermitaj, ei 
nu ştiu cum să menţină o relaţie pe termen lung. Ca preoţi, le-a lipsit 
cunoaşterea directă a experienţelor personale repetate. De aceea, atunci când 
apar probleme în relaţiile lor, aceşti nativi evită să lupte sau să exprime o 
emoţie mai puternică. Ei nu înţeleg că tensiunea creată este apelul fiinţei iubite 
ca ei să se apropie mai mult şi să-şi folosească incredibilul lor talent de a crea 
ordine în haos. întotdeauna, haosul din relaţia lor este un semn că a sosit 
momentul de eficienţă în lucrul cu „mărunţişurile" de zi cu zi. Ei sunt maeştri în 



a remedia problemele sută la sută dacă află soluţii practice. 

Nativii cu Nodul Nord în Fecioară învaţă cum să-şi restructureze 
mecanismele interne al fiinţei lor, astfel încât interacţiunile cu ceilalţi să 
producă rezultate fericite. Lor le plac extrem de mult programele cu caracter 
autodidactic şi sunt talentaţi pentru tot ceea ce implică analiză şi tehnică. Au o 
înzestrare specială pentru lucrul asupra lor înşişi, astfel că felul lor de a fi 
generează rezultate pozitive în lumea exterioară. Ei se bucură de o înţelegere 
psihologică naturală la fel de profundă, ceea ce le conferă, totodată, puterea de 
transformare. 

Dacă nativii cu Nodul Nord în Fecioară se bazează pe altcineva în ceea ce 
priveşte buna lor dispoziţie, finanţele lor sau altceva, această situaţie se poate 
uşor transforma într-o abandonare completă a puterii proprii. Mai există şi 
problema afinităţii lor naturale faţă de adoraţie şi devoţiune. în vieţile în care au 
trăit în mănăstiri, devoţiunea faţă de o idee spirituală era un lucru adecvat; dar 
acum, a fi devotaţi unei idei nepotrivite sau extremiste îi poate costa enorm. De 
aceea, este esenţial ca ei să aibă discernământ; dacă ajung „pe mâini bune", 
vor fi înţeleşi şi apreciaţi; în caz contrar, pot deveni victime. 

Ei învaţă să observe şi să înţeleagă oamenii. De exemplu, dacă o persoană 
este monogamă prin natura ei, atunci nativii cu Nodul Nord în Fecioară pot 
conta, probabil, pe monogamic; dacă cineva face ceea ce promite, atunci 
nativii cu Nodul Nord în Fecioară pot conta pe el că îşi va ţine cuvântul; dacă 
cineva este insensibil, nativii cu Nodul Nord în Fecioară se pot baza pe faptul că 
această însuşire va persista. 

Datorită vieţilor anterioare în care alţii aveau controlul asupra timpului şi 
programului lor, nativii cu Nodul Nord în Fecioară se organizează foarte greu, 
deşi, în final, reuşesc să pună ordine în toate domeniile vieţii lor. Dar, în această 
viaţă, ei trebuie să facă planificări pentru a-şi utiliza timpul într-un mod 
constructiv. Acum, ei sunt liberi. îşi fac singuri regulile şi le urmează din propria 
voinţă. Rutinele sunt absolut esenţiale, deoarece împiedică „dizolvarea” vieţii 
lor, înlocuind posibilitatea ca ei să se confrunte cu temeri şi sentimente de 
insecuritate fără margini. Ei trebuie să-şi asume personal răspunderea de a-şi 
structura astfel timpul, încât trebuinţele lor să fie realizate, în toate domeniile. 

Dieta şi sănătatea sunt importante pentru aceşti nativi. In vieţile anterioare, 
ierarhia monahală le-a menţinut un regim alimentar echilibrat - în viaţa 
aceasta, ei trebuie să-şi întocmească singuri dieta. Sunt extrem de sensibili şi 
ajung, cu uşurinţă, să fie afectaţi de diverse alimente, mai ales de cele produse 
pe scară industrială, de cele tratate sau obţinute chimic sau de cele vechi. Nu 
în ultimul rând, ori de câte ori consumă un aliment preparat de o persoană cu 
energii impure, malefice sau serios dizarmonizate, sunt expuşi tuturor formelor 
de intoxicaţie sau afecţiuni ale sănătăţii. 

De asemenea, „silueta" nu le este recomandată în această viaţă. 
Alimentaţia lor trebuie să conţină acea hrană care îi face să se simtă puternici 
şi încrezători. De obicei, ei elimină zahărul, deoarece cauzează anxietate sau 
lipsă de concentrare. în egală măsură, sportul îi ajută să se simtă puternici din 



punct de vedere fizic, astfel încât încrederea în ei înşişi să poate înflori. Un 
program regulat de exerciţii fizice este esenţial pentru aceşti nativi. A merge la 
gimnastică de trei ori pe săptămână, pentru a lucra asupra corpului fizic, poate 
părea un lucru minor - dar strădania de a urma un program regulat de exerciţii 
le măreşte forţa emoţională, mentală şi spirituală, concomitent cu energia 
fizică. 

Mai mult decât oricare altă poziţie nodală, aceşti nativi sunt obligaţi să evite 
consumul de alcool sau droguri; oricum nu au deloc toleranţă faţă de ele. 
Mintea lor este defocalizată, iar drogurile şi alcoolul pot avea o influenţă foarte 
nesănătoasă, chiar tragică, asupra lor. 

A trăi într-un mediu în care domneşte ordinea este esenţial pentru nativii cu 
Nodul Nord în Fecioară. Lor nu le face bine haosul. Este foarte important pentru 
ei să păstreze ordinea, curăţenia şi organizarea în casă şi la birou. Elementul 
fundamental este, în acest caz, încrederea. Dacă mediul în care trăiesc este 
curat şi ordonat, ei se simt mai puternici şi mai încrezători în capacitatea lor de 
a crea ordine în lumea exterioară. 

Plata facturilor este o altă rutină „obligatorie" pentru nativii cu Nodul Nord în 
Fecioară. Stăpânirea detaliilor le conferă un sentiment de securitate interioară 
esenţială pentru ei, pentru a activa cu încredere în lume. Ei sunt, de fapt, ca un 
dinam - sunt capabili să realizeze într-o oră ceea ce ar face o persoană 
obişnuită în cinci ore. Problema lor nu este lipsa aptitudinilor, ci necesitatea de 
a-şi linişti psihicul, astfel încât să facă faţă provocării de a se confrunta cu 
lumea. 

Listele sunt mijloace excelente care îi ajută pe aceşti nativi să-şi organizeze 
gândurile. Planificarea le permite să-şi concentreze energia mentală şi să 
dobândească un simţ al participării ordonate şi al puterii lor în lumea materială. 
Atunci când au de luat decizii, îi poate ajuta faptul de a scrie pe o hârtie toate 
argumentele pro şi contra referitoare la problema respectivă, astfel încât 
alegerea corectă să devină clară. Nativii cu Nodul Nord în Fecioară lucrează 
bine cu agende de activităţi zilnice şi cu sisteme mai complexe de organizare a 
detaliilor. 

Animalele de casă pot avea un real efect benefic asupra nativilor cu Nodul 
Nord în Fecioară, deoarece îi obligă să aibă grijă de o vietate. In acelaşi timp, 
ele oferă o cale sigură de manifestare a iubirii necondiţionate pe care aceşti 
nativi vor atât de mult s-o dăruiască. în relaţia cu animalele, ei sunt în măsură 
să creeze un bun echilibru între iubirea necondiţionată şi disciplină, echilibru 
care, dacă ar putea fi aplicat în relaţiile interumane, ne-ar învăţa foarte multe 
despre cum să avem relaţii fericite şi sănătoase. 

Aceşti nativi au probleme cu punctualitatea, deoarece, în vieţile anterioare, 
îi conduceau alţii. în actuala existenţă este important ca ei să înveţe să nu 
întârzie, deoarece punctualitatea le influenţează direct încrederea în forţele 
proprii. Dacă întârzie, se simt vinovaţi şi au senzaţia că sunt mai slabi decât 
ceilalţi, întreaga zi le va fi perturbată şi vor trăi sentimentul de insecuritate. 
Dacă sunt punctuali, înseamnă că pot înfrunta orice evenimente posibile. 



Ei sunt atât de obişnuiţi să trăiască starea de conştiinţă în care timpul este 
suspendat, încât trebuie să-şi planifice, deliberat, momentul în care să plece, 
pentru a ajunge la timp la destinaţie. O metodă care dă bune rezultate este să 
estimeze, în avans, de cât timp au nevoie pentru a fi punctuali, fără să se 
grăbească prea mult, şi apoi să adauge zece minute. 

La extrema cealaltă, unii dintre aceşti nativi compensează tendinţa fiind 
obsesiv în avans cu timpul. Ei se forţează, cu scopul de a fi siguri că vor ajunge 
la destinaţie mai devreme. Aceasta le poate crea un stres permanent, care le 
subminează sistemul nervos. De asemenea, îi face să fie intoleranţi şi 
incriminatori faţă de cei care întârzie. Din nou, calea moderaţiei reprezintă 
drumul cel mai sănătos. 

Sinteză 

Nodul Nord în Fecioară - Nodul Sud în Peşti 

Nativul trebuie să înveţe să muncească, ceea ce înseamnă să renunţe la 
viaţa personală. 

Relaţia dintre Nodul Nord din Casa a VI -a şi Nodul Sud din Casa a 
Xll-a armonios manifestată - Sănătatea fizică şi sănătatea spirituală se 
condiţionează şi se susţin reciproc, eficienţa înlătură orice griji generatoare de 
slăbiciune, iar acţiunea divin integrată şi dăruirea necondiţionată elimină 
orgoliile de orice fel şi sentimentele de inferioritate. 

Greşeala caracteristică - Nativul nu şi-a dezvoltat capacitatea de a 
analiza sentimentele. 

Justificarea greşelii - Nativul manifestă toleranţă excesivă faţă de 
comportamentul inacceptabil al altora. Raţionamentele sale greşite nu au fost 
sancţionate niciodată, ceea ce i-a încurajat tendinţa de a-şi acoperi defectele. 
Este dispus (şi predispus) să-i ajute oricât de mult pe ceilalţi, pe când propria 
lor viaţă o lasă să se deterioreze, în condiţii de stres prezintă tendinţa spre 
vagabondaj fantasmagoric al imaginaţiei şi de a evada mental din realitatea 
concretă. Condiţiile din primii ani de viaţă i-au format o atitudine de tipul „îmi 
eşti dator pentru binele făcut". Simţurile superactive îi copleşesc logica. 

Posibile soluţii - Să-şi canalizeze fanteziile într-o îndeletnicire creativă - 
poezie, proză, psihologie etc. Să înveţe să-şi stăpânească simţurile în loc să le 
lase să-l domine. Să evite minciuna, dar să practice discernământul adevărului 
şi să evite aglomeraţiile umane dacă nu are suficientă compasiune pentru 
oameni. 

Nativul cu Nodul Sud în Peşti supradezvoltat manifestă 
următoarele tendinţe: visează excesiv cu ochii deschişi, cere în mod 
constant ajutor, are atitudini ciudate faţă de muncă, deţine un control slab 
asupra emoţiilor, uneori prezintă tendinţe masochiste sau morbide, este 
întotdeauna nemulţumit de soarta lui, uneori se dovedeşte superficial sau 



priveşte totul ca pe un joc, este capricios, tinde să atragă stări de haos sau 
oameni dezorganizaţi. 

Când Nodul Nord nu este împlinit - Nativul manifestă tendinţe de 
izolare, sentimente de alienare, evazionism, paranoia. Debutul acestor stări 
este confirmat de absenţa detaşării emoţionale din toate acţiunile sale. 

Cum poate fi realizat Nodul Nord - Nativul trebuie să înveţe să 
descopere plăcerea în a-i ajuta pe ceilalţi. Să-şi organizeze şi să-şi disciplineze 
mintea. Să accepte aprecierile. Să fie dispuşi să lucreze pentru alţii şi să-şi 
găsească scopuri practice. 

Nativul cu Nodul Nord în Fecioară visează să fie omul de încredere al unui 
conducător, cel fără de care activităţile s-ar bloca. El doreşte să fie politician 
sau manager ori cel puţin mâna dreaptă a unui director, să fie cunoscut drept 
persoana care nu poate fi înşelată şi de care nu se poate profita. El este, în 
general, o fiinţă tăcută, ale cărei sentimente sunt mai importante decât logica 
atunci când îşi trasează o direcţie de urmat în viaţă. în loc de politician activ, el 
este, în general, un visător, ale cărui vise se împlinesc arareori sau deloc, 
atunci când îi lipsesc - sau cel puţin nu şi le-a dezvoltat - capacităţile analitice 
specifice Nodului Nord în Fecioară. 

Nativul cu Nodul Nord în Casa a Vl-a visează să fie vital, energic şi 
sănătos, atât fizic cât şi mental, l-ar plăcea să se implice activ într-o formă de 
artă a vindecării, precum terapiile alternative. Visează să devină terapeut, 
medic, expert în domeniul plantelor medicinale sau să se remarcă datorită 
corpului său sănătos şi atrăgător. Uneori, este pus accentul pe sănătatea 
mentală şi nu pe sănătatea fizică. Totodată, nativul se consideră ca având 
putere de percepţie, generând, în cazurile dizarmonioase, predispoziţia de a se 
simţi izolat de alţii şi având dificultăţi în a-şi găsi satisfacţia emoţională. El îşi 
consumă mult timp examinându-şi atât emoţiile, cât şi starea psihică, sperând 
să găsească o „cheie" care să-i permită să se simtă mai în consonanţă cu 
ceilalţi. Autoînşelarea sau tentativele de a-i înşela pe alţii îi pot bloca percepţiile 
şi atingerea bunăstării, conducându-l către acţiuni rău orientate sau care se 
întorc împotriva lui însuşi. 

Nodul Nord în Fecioară şi în: 

Casa I - Menirea spirituală a nativului este aceea de a învăţa să-şi elimine 
toate formele de frică ce constituie adevărata motivaţie a perfecţionismului 
său, altfel o formă elevată de criticism; el trebuie să realizeze că greşelile sunt 
şi ele o şcoală necesară fiinţei umane, iar, pe de altă parte, ele diferenţiază un 
om de altul. 

Casa a ll-a - Menirea spirituală a nativului este aceea de a învăţa să-şi 
conducă viaţa după concepţii proprii, nu după cum cere moda timpului; 
prejudecăţile precum şi presiunea nevoilor sociale - dacă nu sunt corect 
înţelese - pot constitui o sursă permanentă de stres, deşi actuala viaţă este, 
pentru acest nativ, una în care are de cules multe roade bune. 



Casa a lll-a - Menirea spirituală a nativului este aceea de a învăţa să se 
relaxeze mult mai mult, mai ales la nivel mental, căutând întotdeauna o 
vecinătate revigorantă şi reconfortantă, cum ar fi o excursie sau un concediu în 
mijlocul naturii; el trebuie să descopere valoarea terapeutică a tăcerii, dar şi a 
comunicării de la inimă la inimă cu spiritele acestei naturi. 

Casa a IV-a - Menirea spirituală a nativului este aceea de a învăţa să-şi 
ducă viaţa departe de civilizaţia urbană, fie într-un mediu rural, fie într-un locaş 
de caritate, cum ar fi spitalele sau sanatoriile de recuperare; nu în ultimul rând, 
adevărata locuinţă a nativului poate fi cea din inimă, acolo unde el are o 
intimitate specială cu Dumnezeu. 

Casa a V-a - Menirea spirituală a nativului este aceea de a învăţa efectiv să 
iubească, descoperindu-şi încet-încet trupul ca sursă a plăcerilor, iar apoi 
plăcerile ca sursă a trezirii inimii; el trebuie să-şi învingă pretenţiile mentale şi 
să se lase purtat de sentimentele sale frumoase, pure, către descoperirea 
celuilalt. 

Casa a Vl-a - Menirea spirituală a nativului este aceea de a învăţa măsura 
dăruirii sale necondiţionate, în sensul că cine nu are grijă de propria sa fiinţă nu 
poate avea niciodată grijă de celălalt; sacrificiul trebuie să fie pozitiv orientat şi 
manifestat ca stare de spirit, nu ca obligaţie sau corvoadă; numai cine se 
iubeşte, îşi iubeşte cu adevărat aproapele. 

Casa a Vll-a - Menirea spirituală a nativului este aceea de a se descoperi 
pe sine în fiecare fiinţă cu care se intersectează destinul său. Critic şi 
permanent nemulţumit, el învaţă în această viaţă că relaţiile umane ne sunt 
date tocmai pentru a ne descoperi cu adevărat: ce este în noi, este şi în afara 
noastră; ce nu este în noi, nu e nicăieri. Tocmai de aceea, într-o relaţie de 
cuplu, grija lui este să iubească, anume ca să creeze un punct de rezonanţă cu 
planul afectiv universal. 

Casa a Vlll-a - Menirea spirituală a nativului este aceea de a învăţa să-şi 
asculte dorinţele fizice, nu numai pe cele mentale, anume ca să nu mai fugă de 
ele, cum a făcut în alte vieţi. Cunoaşterea ezoterică trebuie să-l apropie de 
marile mistere ale vieţii care sunt moartea şi sexualitatea, precum şi 
descoperirea plantelor de leac cu valori afrodiziace, de care are uneori nevoie, 
tocmai pentru a elimina blocajele mentale şi tendinţa de a-şi folosi energia 
erotică în activităţi intelectuale. 

Casa a IX-a - Menirea spirituală a nativului este aceea de a ajunge, în 
actuala existenţă, la înţelegerea corectă a religiei şi a spiritualităţii, eliminând 
tendinţele habotnice, fanatice sau dogmatice; religia este un punct de plecare, 
pe când spiritualitatea este o vastă cuprindere a tuturor particularităţilor 
religioase; în situaţii de aspiraţie profundă şi totală, nativul cu o astfel de poziţie 
nodală poate atinge foarte uşor stări de conştiinţă christică. 

Casa a X-a - Nimeni nu este mai potrivit decât acest nativ de a administra 
resursele materiale ale unei societăţi, de aceea cei mai buni contabili sau 
negustori pot avea în temă această poziţie nodală. Vigilent, ordonat şi 
meticulos, nativul trebuie să fie atent să nu confunde viaţa lui intimă cu 



responsabilităţile sociale şi să înţeleagă la timp că nimeni nu e de neînlocuit. 

Casa a Xl-a - Menirea spirituală a nativului este aceea de a învăţa să-şi 
alcătuiască viitorul din obiective mici şi uşor realizabile, care să-i confere 
sentimentul împlinirii şi al reuşitei; el are nevoie de prieteni care să-l susţină, 
dar şi de o activitate socială care să nu-l solicite excesiv; este un nativ care 
trebuie ocrotit, fiindcă în vieţi anterioare s-a sacrificat foarte mult pentru 
societate, iar acum trebuie ajutat nu să ofere, ci să accepte. 

Casa a Xll-a - Menirea spirituală a nativului este aceea de a învăţa să-şi 
menajeze sănătatea psihică, tocmai pentru că este destul de fragil din punct de 
vedere psiho-afectiv; o mişcare emoţională mai brutală tinde să-l izoleze în 
blocajele lui mentale. El are nevoie de o fiinţă matură alături, care să-l 
ocrotească şi să-l înveţe să fie liber de orice fel de prejudecăţi limitatoare. 



Nodul Nord în Balanţă — 
şi Nodul Nord în Casa a Vll-a 


Prezentare generală 

Punctul vulnerabil pentru nativii cu Nodul Nord în Balanţă este egoismul şi 
cred că ceilalţi trebuie să le satisfacă permanent dorinţele, ca ei să se simtă în 
siguranţă când, dimpotrivă, au nevoie să se apropie de oameni cărora ei să le 
dăruiască. Ei se află într-o căutare fără sfârşit a independenţei. Viaţa a dovedit 
acestor nativi că realizările şi independenţa nu-i împlinesc câtuşi de puţin, iar 
dificultatea cu care se vor confrunta va fi aceea de a se integra într-o echipă. 
Cel mai mult doresc să-şi manifeste propria personalitate, să fie în centrul 
atenţiei şi să se descopere pe ei înşişi. Pentru a realiza toate acestea, ei trebuie 
să-şi comute atenţia de la propria persoană la natura oamenilor care au fost 
atraşi către ei, pentru a discerne cine îi admiră sincer şi urmăreşte să-i ajute. 

Aceşti nativi sunt excelenţi consilieri, diplomaţi şi artizani ai păcii. Ei au 
talentul de a vedea clar şi de a reuşi să comunice identitatea şi interesele 
persoanei A către persoana B şi invers, în aşa fel încât să genereze o înţelegere 
reciprocă şi armonioasă. Excelează, de asemenea, în domenii care au legătură 
cu arta şi pot fi extraordinari prezentatori sau purtători de cuvânt întru elevarea 
conştiinţei auditoriului, energizarea lui şi insuflarea încrederii. Extrem de dotaţi, 
pot avea succes material şi renume în orice profesie care implică rolul de 
susţinător. 

De asemenea, au ca însuşiri înnăscute independenţa şi capacitatea de a 
conduce. Dacă îşi folosesc încrederea în ei înşişi, păstrată din vieţile anterioare, 
ca instrument al păcii şi dreptăţii, atunci vor avea foarte multe rezultate bune. 
Dar, dacă ei aleg profesii care să le menajeze propria lor libertate, vor fi 
întotdeauna nemulţumiţi şi departe de idealul propus. în cazul în care 
puternicul simţ al libertăţii individuale devine o modalitate de a-i susţine pe 
ceilalţi, nativii cu Nodul Nord în Balanţă vor cunoaşte satisfacţia lăuntrică şi 
împlinirea. 

Vieţile anterioare trăite sub semnul realizărilor personale, al autosuficienţei 
şi al acţiunii independente au produs o conştiinţă căreia îi sunt străine efortul în 
echipă şi asocierea. Nativii cu Nodul Nord în Balanţă au avut prea mult încarnări 
în care au jucat rolul războinicului. Un războinic aflat pe câmpul de luptă este 
atent doar să rămână în viaţă şi să-l nimicească pe inamic. Dacă aruncă o 
simplă privire către un camarad, el poate fi distrus. De aceea, întreaga lui 
atenţie este orientată către el însuşi: corpul lui, capacitatea lui de luptă, poziţia 
lui din punctul de vedere al supravieţuirii. 

Aceşti nativi au acum un instinct exagerat al supravieţuirii. Dotaţi cu simţul 
competiţiei şi orientaţi către scop, au tactică, fiind mereu în stare să se impună 



faţă de oricine şi orice. Ei tânjesc după comuniunea cu ceilalţi, vor să-i iubească 
şi să se simtă iubiţi, dar nu ştiu cum să procedeze. Le este frică să slăbească 
forţa cu care se „agaţă" de simţul „eu-lui", căci se tem că „bătălia" poate 
începe oricând şi ei trebuie să fie tari pentru a supravieţui. 

Această viaţă nu se află însă sub semnul rolului de războinic. Nimeni nu 
intenţionează să-i distrugă sau să le ia ceva. în toate părţile există camarazi. în 
actuala existenţă trebuie să-i ajute pe alţii să câştige bătălii; şi, într-o astfel de 
acţiune, nativii cu Nodul Nord în Balanţă sunt învingători. De-a lungul tuturor 
acestor vieţi militare, ei s-au înstrăinat de iubire şi de capacitatea de a lucra 
împreună cu oamenii. De aceea, în viaţa actuală au dificultăţi de cooperare şi 
de interacţiune. în măsura în care le este clară direcţia în care merg, vechile 
obiceiuri dispar singure. De fapt, această viaţă este una a asocierilor - ocaziile 
pentru căsătorie/asociere vor apărea cu uşurinţă în calea lor. 

Datorită experienţelor de războinic din vieţile anterioare, nativii cu Nodul 
Nord în Balanţă şi-au format o disciplină de genul „fără întrebări - fără 
«fleacuri»,,, total străină nativilor din alte grupuri nodale. Vieţile lor anterioare 
trăite în armată le-au format simţul ordinii în legătură cu ţinuta şi cu lucrurile 
personale, astfel că, acum, aceşti nativi apreciază mult organizarea, locul în 
care trăiesc şi propria lor viaţă. Suportând foarte bine disciplina şi limitările 
dure, consideră că şi ceilalţi sunt dispuşi să suporte aceleaşi corvezi şi 
privaţiuni. Faptul că înţeleg greu de ce nu vor ceilalţi să accepte constrângerile 
şi sacrificiile pe care ei le suportă foarte uşor le subminează relaţiile. 

Nici un alt grup nodal nu oferă capacitatea de a întreprinde acţiuni 
constructive în condiţii de disciplină personală strictă şi de privaţiuni. Nativii cu 
Nodul Nord în Balanţă se simt foarte bine atunci când se confruntă cu problema 
supravieţuirii proprii în circumstanţe ostile. Strădania intensă de a atinge un 
obiectiv prin sacrificiu, mobilizându-şi resursele, trecând prin teste şi ieşind 
victorios, le confirmă valoarea personală. 

Una dintre lecţiile nativilor cu Nodul Nord în Balanţă este frumuseţea 
diferenţelor specifice unei persoane. Ceea ce sunt ei şi ceea ce au de oferit într- 
o relaţie poate fi foarte diferit de ceea ce este celălalt şi de ceea ce are el de 
oferit. Astfel, ei trebuie să dea atenţie diferenţelor individuale şi să aprecieze ce 
aduce fiecare în relaţie. Datorită atâtor încarnări petrecute în postură de 
războinic, definiţia pe care o dau ei puterii include, de regulă, doar curaj, efort 
intens, disponibilitatea pentru sacrificiu şi suportarea privaţiunilor, focalizare 
totală asupra scopului, disciplină, iniţiativă fermă (mentalitatea eroului), modul 
de a acţiona „în forţă” şi voinţa de a-şi asuma riscuri personale. 

Există însă alte puteri pe care aceşti nativi nu le au şi pe care asociaţii le pot 
aduce în viaţa lor, precum capacitatea de a aprecia procesul de atingere a 
scopului, aptitudini pentru comunicare, empatie, capacitatea de a fi agreabil, 
capacităţi analitice şi înzestrarea pentru lucrul cu detaliile, diplomaţie, 
sensibilitate faţă de trebuinţele altora; gustul aventurii, aptitudini manageriale, 
creativitate şi inventivitate, puterea compasiunii. Ca să se bucure de avantajele 
asocierii, trebuie să aprecieze faptul că ceilalţi sunt diferiţi de ei. 



Nativii cu Nodul Nord în Balanţă au izbucniri de mânie, datorită, înainte de 
toate, unui temperament de copil. Dacă lucrurile nu merg cum vor ei, 
supărarea pe care şi-o manifestă devine modul de a-l forţa pe celălalt să i se 
alăture sau să-l aprobe. în cazul în care acesta se opune, ei escaladează starea 
de conflict până când obţin ceea ce doresc. Pe termen lung însă, astfel de 
situaţii îi izolează exact de oamenii pe care îi vor aproape. Dacă ei „câştigă" 
obţinând, în detrimentul altuia, ceea ce vor, celălalt va „închide uşa" şi se va 
retrage. Aceşti nativi vor primi multe lecţii amare până când vor învăţa că 
nimeni nu câştigă prin intimidare şi mânie. Victoriile obţinute atacându-i pe alţii 
vor face ca oamenii să-i evite, uneori poate pentru totdeauna. 

Ei au tendinţa de a lua prompt decizii şi de a acţiona imediat, deoarece ţin 
cont doar de ei înşişi şi de scopurile lor. De regulă, nu-şi dau seama de efectele 
acestui comportament asupra celorlalţi, mai ales atunci când se folosesc de ei 
pentru interesele lor personale. Ori de câte ori iau decizii fără să-i lase pe alţii 
să-i ajute, e posibil să nu obţină absolut nimic. Mentalitatea lor anterioară, 
adecvată pentru un câmp de bătălie, conform căreia „oamenii sunt, din 
principiu, împotriva mea", poate fi remediată înţelegând comunicarea cu ceilalţi 
drept colaborare reciproc avantajoasă. Ceea ce nu înţeleg ei este că a-i lua în 
considerare pe ceilalţi înseamnă a înţelege interesele celuilalt şi a fi dispus să 
elaboreze un demers care să satisfacă ambele părţi. 

Nativii cu Nodul Nord în Balanţă pot fi preocupaţi excesiv de supravieţuire, 
dar, în această viaţă, o astfel de focalizare este inadecvată. Ei deja au învăţat 
cum să supravieţuiască; acum sunt aici pentru a-i ajuta pe ceilalţi să devină 
mai puternici. Actul de a dărui le conferă o imensă încredere şi o imensă pace. 
Ei trebuie să aplice toate lucrurile pe care le-au învăţat ca războinici şi să le 
utilizeze în mod constructiv, în relaţiile cu alţii. Aceasta înseamnă să depună 
armele şi să se uite în jur, pentru a vedea ce este cu camarazii lor. Persoana de 
alături are nevoie de o bătaie pe umăr înainte de a intra în luptă? Atunci să-i 
ofere energia necesară pentru a învinge. Şi nimeni nu este mai bine înzestrat 
pentru a ne ajuta să învingem decât nativii cu Nodul Nord în Balanţă. 

Acestor nativi le place să fie complimentaţi şi fac tot posibilul ca oamenii să 
le hrănească ego-ul, orbitând mai ales în preajma celor care îi iubesc şi îi 
acceptă aşa cum sunt, depăşind definitiv acest handicap abia atunci când îşi 
vor asuma riscul de a se dezvălui pe ei înşişi. Ei se confruntă cu pericolul de a 
se iubi foarte mult şi tind să fie preocupaţi numai de propria fericire, devenind 
victimele propriei vanităţi - de exemplu, să se menţină în formă fizică bună 
pentru a dobândi tot ceea ce este mai bun din ceea ce oferă viaţa. Sistemul lor 
de valori poate fi naiv şi superficial. Totuşi, actuala existenţă le rezervă şansa 
extinderii propriului suflet, dacă ei îl vor iubi sincer pe celălalt, măcar atât cât 
se iubesc pe ei înşişi. Nativii cu Nodul Nord în Balanţă trebuie să perceapă 
armonia socială internă, care îi va ajuta să-şi îndrepte atenţia către ceilalţi şi să 
înceteze a se mai pune pe ei înşişi pe primul loc. 

Aceşti nativi pot fi critici la modul dureros faţă de însuşirile lor negative. Ori 
de câte ori îşi îndreaptă atenţia asupra propriei persoane, ei văd doar ceea ce 



este „inacceptabil" şi fac efortul să ascundă această parte a fiinţei lor, fapt care 
îi împiedică să se apropie de oameni. Nefiind complet deschişi nici ca să-i 
accepte pe ceilalţi, ei nu se pot asocia pe deplin cu nimeni şi se tem să-şi 
„coboare garda”, ca nu cumva oamenii să vadă cum sunt în realitate şi să-i 
respingă. 

Important pentru nativii cu Nodul Nord în Balanţă este să fie,, pur şi simplu, 
ei înşişi. In definitiv, ei au trăit încarnări anterioare ca războinici - ce pot şti 
despre bunele manierele? Acum au nevoie de ajutorul celor cu multe vieţi în 
plină societate, de la care să înveţe regulile, să-şi creeze relaţii de calitate, să 
fie receptivi faţă de lume şi faţă de ceilalţi, nu numai faţă de ei înşişi. Câtă 
vreme îi interesează doar ceea ce le oferă celălalt, ei îşi vor vedea numai 
propria imperfecţiune. Orientându-se însă către susţinerea celuilalt, ei se vor 
detaşa de defectele proprii şi, cu vremea, chiar vor reuşi să şi le corecteze. 

Nativii cu Nodul Nord în Balanţă presupun, cel mai adesea, că ştiu ce se 
petrece cu ceilalţi, astfel încât ei „sar" peste comunicare şi trec direct la 
acţiune, atitudine lesne de înţeles dacă avem în vedere experienţele lor de 
militari din vieţile anterioare, când priveau „inamicul" (adică pe celălalt) de la 
distanţă: îi observau acţiunile şi interacţionau cu el în mod direct abia în luptă, 
în actuala existenţă au păstrat observarea de la distanţă a celorlalţi, adăugând 
însă presupuneri referitoare la identitatea, comportamentul, preferinţele lor etc. 
Pentru aceşti nativi, adevărul este ceea ce se vede, interpretând acţiunile şi 
reacţiile lor. Dacă vor ca, în actuala existenţă, să-i inspire şi să-i ajute pe 
oameni să obţină victorii, ei trebuie să înveţe să descopere obiectivele, valorile 
şi stilul de lucru ale celuilalt. 

Nativii cu Nodul Nord în Balanţă îşi stabilesc propriul lor sistem de valori şi 
presupun că ceilalţi se vor conforma lui. Ei nu-şi dau seama că nu le-au acordat 
şansa de a vota acest sistem, ale cărui reguli nici măcar nu le-au fost aduse la 
cunoştinţă. Pentru a fi drepţi faţă de aceşti nativi, trebuie spus că problema 
regulilor nu este vina lor. în subconştient, ei se află încă în armată, unde toţi 
sunt foarte disciplinaţi şi respectă regulamente, protocoale şi norme de 
comportament clar înţelese. Partea bună în ceea ce priveşte armata constă în 
inexistenţa conflictelor personale. 

Fiecare are standarde, idei şi valori. Oamenii sunt conştienţi că ideile lor nu 
sunt reguli absolute. Dar, pentru nativii noştri, regulile lor reprezintă 
„constituţia" pe baza cărei ei trăiesc şi, adesea, nu pot înţelege o altă 
perspectivă în afară de a lor. Descoperind standardele şi regulile celorlalţi, 
nativii cu Nodul Nord în Balanţă îşi pot extinde propriul sistem de valori. De 
fapt, capacitatea lor de a-şi dinamiza libertatea interioară depinde de acest 
lucru. Dacă există reguli reciproc acceptate în cadrul unei relaţii, relaţia va avea 
forţă, eficienţă şi stabilitate. 

Nativilor cu Nodul Nord în Balanţă le este sete să fie permanent aprobaţi şi 
incluşi în sfera celuilalt, trăind o reală relaxare şi fericire ori de câte ori ceilalţi îi 
hrănesc cu iubire, pentru că, în această încarnare, iubirea primită le conferă 
echilibrul spiritual de care au nevoie. Contează aici metodele pe care le 



utilizează pentru a capta atenţia oamenilor: fie se simt atraşi în competiţie, fie 
au realizări în exces, fie deţin iniţiative pentru care nu se consultă cu nimeni. Ei 
sunt „pe recepţie” doar faţă de propria lor nevoie şi niciodată faţă de celălalt, 
ceea ce face ca nativii cu Nodul Nord în Balanţă să se comporte ca într-o 
competiţie în situaţii în care cooperarea ar fi mult mai în avantajul lor. 
Capacitatea de a construi relaţii este, de fapt, talentul incredibil al acestor 
nativi, dar ei nu sunt conştienţi de el. Ceea ce vor este corect, dar metodele nu 
sunt adecvate. Partea care ştie cum să construiască • relaţii este ca o cameră 
interioară în care există unelte foarte bune pentru relaţii reuşite, numai că 
proprietarul trebuie să-şi amintească să deschidă uşa. 

Comuniunea este importantă pentru nativii cu Nodul Nord în Balanţă. Ei au 
trăit multe vieţi anterioare în izolare şi au fost lipsiţi de bucuria de a avea pe 
cineva apropiat. în această viaţă, dorinţa lor de a fi cu cineva este enormă, 
tocmai pentru că ei au nevoie să se simtă împliniţi şi hrăniţi emoţional. O iubire 
fără egoism, fără gândul de a primi o recompensă personală, le va umple 
inima. De aceea e bine să dăruiască doar pentru bucuria de a împărţi bogăţia 
lor interioară, oferind fiinţei apropiate susţinere şi bucurie. Ei trebuie să înveţe 
arta altruismului: a dărui fără intenţia de a primi ceva în schimb, devenind 
astfel un canal al dărniciei. 

Datorită atâtor încarnări anterioare ca războinici, aceşti nativi şi-au 
dezvoltat însuşirea de a fi inaccesibili. Ei sunt foarte selectivi în ceea ce priveşte 
imaginea personală şi caută să ţină sub control felul în care sunt văzuţi de 
ceilalţi. Această atitudine de autoapărare face ca altora să le fie dificil să 
interacţioneze cu ei. E posibil ca aceşti nativi să adopte un comportament 
imprevizibil, astfel încât nimeni să nu descopere cine sunt ei cu adevărat. Este 
o manevră tactică. Dorind să fie mereu „interesanţi", le place să se lase 
anevoie sau deloc cunoscuţi. De altfel, chiar consideră că oamenii sunt toţi la 
fel şi ei nu vor să fie asemeni tuturor. 

Războinicul interior al nativilor cu Nodul Nord în Balanţă vrea să aibă 
agerime, independenţă şi libertate emoţională. în psihicul lor, „reflexul" de a fi 
independent a fost folosit exagerat de mult în vieţile anterioare, motiv pentru 
care acum îşi arată faţa dezagreabilă în momentele cele mai nepotrivite, 
ruinându-le exact relaţiile împlinitoare. La nivel subconştient, ei nu doresc să fie 
deloc înlănţuiţi. 

Una dintre lecţiile lor importante este că această viaţă se află sub semnul 
relaţiilor cu oamenii. Ei au experimentat deja independenţa extremă; a merge 
din nou pe această cale înseamnă să rateze tocmai legătura profundă cu 
ceilalţi, pe care ei şi-o doresc atât de mult. In realitate, ei nu-şi creează nici un 
fel de dependenţă, dar obişnuinţele din vieţile anterioare sunt puternice şi 
disciplina de războinic este o programare mentală dificil de depăşit. 

Ei au fost atât de izolaţi de societate şi de satisfacţia relaţiilor reconfortante, 
încât îi sperie chiar şi gândul de a se alătura altora. O dată însă ce se decid, 
aceşti nativi descoperă că au un adevărat talent pentru relaţii reuşite. Dar ei 
trebuie, mai întâi, să realizeze că interdependenţa este, faţă de izolare, o cale 



superioară de evoluţie spirituală. 

în această viaţă, nativii cu Nodul Nord în Balanţă trebuie să înveţe răbdarea. 
Viaţa lor se va desfăşura în modul cel mai fericit dacă îi includ şi pe ceilalţi în 
planul lor. Supărările impulsive sunt simptome ale nerăbdării lor. De exemplu, 
dacă nu obţin imediat ceea ce vor, ei pleacă exact în momentul în care situaţia 
era pe punctul de a le oferi fericirea. 

Aceşti nativi au un exces de impulsivitate. în vieţile anterioare, ea era 
privită drept curaj şi le aducea succes şi glorie personală. Aceasta le-a creat 
sentimentul de superioritate şi izolarea faţă de ceilalţi. Acum însă, tendinţele 
impulsive îi duc la înfrângere şi nu la victorie. Atunci când nativii cu Nodul Nord 
în Balanţă acţionează pe baza impulsurilor lor, ei calcă în picioare sentimentele 
celorlalţi în drumul lor către împlinirea dorinţelor personale. 

Datorită impulsivităţii, aceşti nativi au de cultivat răbdarea; realizarea 
planurilor lor presupune un anumit proces şi mai multe evenimente. Ei sunt 
însă atât de direcţi şi doresc atât de intens anumite lucruri, încât li se pare că 
procesul este chinuitor de lent. Pentru a-şi găsi o autentică împlinire în această 
viaţă în care nu mai există nici un război în care să lupte, este necesar ca ei să 
încetinească ritmul şi să analizeze atent lucrurile. 

Nativii cu Nodul Nord în Balanţă sunt, concomitent, şi foarte sensibili, şi 
insensibili. Ei resimt la un nivel foarte profund lucrurile care îi privesc direct, dar 
se pot dovedi superficiali când trebuie să înţeleagă sentimentele celorlalţi. 
Orice ofensă ei o simt la un nivel foarte profund. Datorită acestor trăiri intense, 
ei consideră că au o înţelegere minunată faţă de toţi ceilalţi. în demersul lor, 
nici măcar nu recunosc că acţiunile lor pot afecta negativ pe cineva. 

Aceşti nativi trebuie să fie conştienţi de sentimentele altora. De exemplu, 
dacă doi prieteni merg pe stradă şi unul dintre ei este împovărat de bagaje iar 
celălalt nu duce nimic, mai mult ca sigur că cel care nu duce nimic este un 
nativ cu Nodul Nord în Balanţă nimeni altcineva nu ar putea fi atât de neatent 
faţă de celălalt. Lucruri 1 care sunt evidente pentru oricine, nu sunt văzute, pur 
şi simplu, de aceşti nativi. Ei nu intenţionează să ofenseze pe nimeni. Ei doar 
nu-şi dau seama de efectele distructive pe care le are asupra celorlalţi 
preocuparea lor exclusivă faţă de ei înşişi. în această viaţă, dacă îşi doresc 
bucuriile date de relaţii reuşite şi fericite, trebuie să cultive, în mod conştient, 
altruismul şi înţelegerea trebuinţelor şi sentimentelor celorlalţi. 

Datorită vieţilor anterioare trăite în medii militare, nativilor cu Nodul Nord în 
Balanţă le lipseşte experienţa relaţiilor personale directe. Organizarea militară 
face ca relaţiile să fie guvernate de protocol şi de regulamente precise, 
obiective uşor de înţeles de către oricine. Atunci când trebuie să interacţioneze 
cu oamenii în afara unui sistem strict de coduri, aceşti nativi nu ştiu cum să 
procedeze. Cele mai simple lucruri ce ţin de relaţiile interumane - comunicare, 
ajutor reciproc şi interdependenţă - care se manifestă atât de natural pentru 
toate celelalte grupuri nodale, sunt domenii de investigaţie cu totul noi pentru 
nativii cu Nodul Nord în Balanţă. Greşelile lor relaţionale nu apar intenţionat sau 
din răutate, ci datorită obiceiului de a se conforma „regulilor stabilite". 



O altă problemă este că războinicii, de regulă, nu rămân într-un loc pentru 
a-şi face o familie - ei pleacă pentru a da bătălia următoare. Ei pot reprezenta 
foarte bine tipul omului cu „relaţii de o noapte”, iar iubirea şi sexualitatea pot fi 
privite ca o competiţie. De îndată ce obţin victoria (celălalt a fost „capturat"), ei 
se îndreaptă către o nouă provocare. Relaţiile scurte şi superficiale însă, ca stil 
de viaţă, le lasă sentimentul unui gol profund. 

în momentul în care nativii cu Nodul Nord în Balanţă înţeleg mecanismele 
unei relaţii, ei devin experţi în acest domeniu, deoarece au diplomaţie şi o 
sensibilitate aparte; totul este să ştie să le aplice, deoarece, în compensaţie 
faţă de vieţile anterioare, vor atrage întotdeauna foarte mulţi oameni. 

Ei se tem să iubească, întrucât nu sunt obişnuiţi nici să dea şi nici să 
primească iubire. în viaţa aceasta, e posibil ca primele relaţii să fie un eşec 
total, ceea ce îi face să se închidă emoţional. Unii oameni îi vor iubi aşa cum 
sunt, iar alţii nu. în definitiv, oamenii sunt diferiţi. Cei care îi vor iubi aşa cum 
sunt le vor crea sentimentul de siguranţă, iar cei care nu îi acceptă deloc îi vor 
ajuta să înveţe să fie prudenţi. 

Aceşti nativi îşi doresc o fiinţă apropiată cu care să împartă bucuriile vieţii. 
Important este să-şi aleagă o persoană potrivită. Uneori, tendinţa lor de a 
proiecta asupra altora aspecte ale propriei personalităţi este atât de puternică, 
încât ceilalţi nu se simt bine în preajma lor. Această problemă îi poate priva de 
adevărata apropiere afectivă. Ei îşi îndreaptă adeseori atenţia numai asupra 
calităţilor persoanei iubite. Chiar dacă nu le plac toate însuşirile acesteia, ei 
evită să aibă în vedere şi .jumătatea goală a paharului", neluând astfel în calcul 
complexitatea interioară a celuilalt. Are acea fiinţă scopuri şi idealuri similare cu 
ale lor? Are ea aspiraţii pe care ei le-ar putea susţine? Care sunt valorile 
celuilalt? E drept însă că, procedând astfel, aceşti nativi îşi creează probleme. 
Personalitatea lor are atâta forţă, încât celălalt va evita, probabil, o confruntare 
directă, ca nu cumva să pună capăt relaţiei. Nativii cu Nodul Nord în Balanţă 
trebuie să aibă încredere în sentimentul lor lăuntric de fericire atunci când îşi 
aleg fiinţa iubită. Ei nu se pot baza pe logică, dar pot avea încrederea că 
sentimentele de iubire îi ghidează în mod corect. Aceşti nativi sunt, adesea, 
dezamăgiţi în relaţiile lor, deoarece ei îşi creează anumite aşteptări de la 
celălalt, fără să-i evalueze exact dorinţele, ideile, preferinţele sau timpul liber. 
De asemenea, ei presupun că ştiu ce trăsături de caracter se ascund în spatele 
comportamentului cuiva. Adesea suferă foarte tare dacă ceilalţi nu-i apreciază, 
fiind convinşi că înzestrările lor pot fi puse în valoare pentru a îmbunătăţi viaţa 
oamenilor. Uneori devin aroganţi sau desconsideră inteligenţa celor apropiaţi, 
deoarece „li se pare" că nu realizează cât de mult au ei de dăruit, ridicând 
astfel un zid de judecăţi critice, care îi ţine pe toţi la distanţă. Dacă îşi lărgesc 
perspectiva şi comunică mai des, ei vor dobândi un punct de vedere mai 
obiectiv. Ori de câte ori simt că nu sunt apreciaţi de către ceilalţi, înseamnă că, 
de fapt, nu au înţeles bine problemele lor. 

în ceea ce priveşte dăruirea, nativii cu Nodul Nord în Balanţă trebuie să fie 
mai atenţi la celălalt, ca să-l ajute exact când are el nevoie, suspendându-şi 



temporar toate celelalte treburi. Dacă aşteaptă până ce se vor simţi pregătiţi să 
dăruiască, atunci ocazia va fi fost deja pierdută, conform proverbului: „fă-mi 
bine când mi-e greu mie, nu când ţi-e bine ţie". Aceşti nativi nu se pot bucura 
de comuniunea cu celălalt dacă nu există reciprocitate în a dărui. Când ei 
găsesc o persoană împreună cu care vor să rămână, trebuie să se 
„sincronizeze” cu ea. Deoarece actuala existenţă se află sub semnul relaţiilor, e 
bine ca ei să pună pe primul plan relaţia principală. 

Deşi nativii cu Nodul Nord în Balanţă îşi doresc mult şi au mare nevoie în 
această încarnare de o fiinţă apropiată, în egală măsură ei se şi sperie de 
„necazurile" care pot rezulta. Una dintre ele este aceea de a „rămâne prinşi" - 
adică spaima de o alegere proastă din care apoi nu se mai pot desprinde. 
Adevăraţi perfecţionişti, vor ca relaţia lor principală să fie, de asemenea, 
perfectă şi, dacă ar fi posibil, din chiar prima încercare. 

Deoarece „a arăta bine" este foarte important pentru aceşti nativi, atunci şi 
fiinţa iubită trebuie „să arate bine". Dacă ei îi descoperă ceva care nu 
corespunde „standardului", vor dori să schimbe cu orice preţ această fiinţă, 
devenind excesiv de insistenţi faţă de ea. Această atitudine nu duce la nimic 
bun câtă vreme motivaţia lor (absolut egotică) este ca ei să arate cât mai bine 
în ochii celorlalţi, mai ales când au alături pe cineva atrăgător. Trebuie ca 
nativii cu Nodul Nord în Balanţă să aibă grijă de relaţia lor, nu de imaginea lor. 

Aceşti nativi sunt îngroziţi de relaţiile de „codependenţă". Dacă fiinţa 
apropiată pleacă (fizic sau doar emoţional), ei se simt „pustiiţi" şi nu pot să-şi 
explice de ce nu le merge bine. Dacă îşi doresc cu adevărat independenţă în 
cadrul relaţiei, le rămâne să dăruiască mai mult decât primesc. Atunci vor 
putea trăi bucuria de a fi sensibili faţă de celălalt şi interdependent In relaţia cu 
el, iară să-i preocupe o posibilă sau eventuală abandonare. Adesea, ei se abţin 
să dăruiască, de teamă să nu-şi piardă personalitatea. 

Nativii cu Nodul Nord în Balanţă îşi manifestă nevoia de independenţă ca 
formă de apărare împotriva „participării" lor la relaţie. Modul de exprimare 
poate surveni în momente inadecvate şi poate fi abrupt şi tăios, conducând la 
înstrăinare. Aceasta îl face pe cel apropiat să creadă că nativilor noştri nu le 
pasă de el şi că nici unul nu are grijă de celălalt. 

Ei sunt atât de obişnuiţi să fie independenţi şi să aibă secrete încât, atunci 
când ceilalţi încep să înţeleagă cine sunt ei cu adevărat, se simt stânjeniţi. 
Practic, îşi doresc şi să fie independenţi tot timpul dar vor şi o relaţie - adică 
două chestiuni aparent incompatibile! Deoarece pun mare preţ pe 
independenţă, ei îi susţin pe cei apropiaţi să fie, la rândul lor, independenţi. De 
fapt, s-au obişnuit atât de mult să fie lideri, în vieţile anterioare, încât consideră 
că misiunea lor acum este să conducă. Dimpotrivă însă, misiunea lor reală este, 
acum, să-i ajute pe ceilalţi să evolueze, ca aceştia să ajungă în poziţii de lideri. 

Nativii cu Nodul Nord în Balanţă au tendinţa unei atitudini de tip „serviciu 
contra serviciu". Ei vor ca totul să fie „echitabil" şi ca fiinţa apropiată să-şi 
asume o parte din sacrificiile pe care ei le fac. De exemplu, dacă trebuie să se 
trezească la ora 5:00 dimineaţa, nativul cu Nodul Nord în Balanţă vrea ca şi 



celălalt să se trezească o dată cu el. în loc de a lua în consideraţie nevoia de 
somn a acestuia şi de a se îngriji ca el să aibă propria stare de echilibr interior, 
nativul cu Nodul Nord în Balanţă vrea ca fiinţa iubită să-i fie lui alături. 
Adevăratul echilibru este realizat însă atunci când fiecare îl susţine pe celălalt 
în ceea ce-i este caracteristic din punct de vedere calitativ, instituind în relaţie 
starea de fericire interioară. 

Atunci când dăruiesc, aceşti nativi au tendinţa de a contabiliza cât au dat şi 
cât au primit. în cel mai fericit caz, ei se aşteaptă să primească din belşug 
recunoştinţa şi mulţumirile celuilalt, transformând astfel totul într-o tranzacţie - 
stilul războinicului! Contează aici doar faptul că devin deschişi pentru a primi. 
Ceilalţi îi vor răsplăti întotdeauna mai mult decât îşi pot imagina, mai ales dacă 
darul lor este pur ca intenţie. Fericirea fiinţei iubite va umple inima nativilor cu 
Nodul Nord în Balanţă şi îi va face şi pe ei fericiţi. Mai mult chiar, dacă vor dărui 
mai mult decât valoarea răsplăţii, fericirea lor, o dată cu trecerea timpului, va fi 
fără margini. 

Aceşti nativi sunt obişnuiţi cu competiţia din vieţile lor anterioare de 
războinici, dar, în actuala existenţă, competitivitatea îi poate împiedica să 
obţină ceea ce-şi doresc. Totul li se pare a fi o bătălie. Ei creează opoziţii acolo 
unde ele nu există: presupunând că ceilalţi li se împotrivesc, ei provoacă exact 
opoziţia de care se tem. De exemplu, nepăsarea, graba, izbucnirile agresive, 
non-comunicarea, tactici mai mult sau mai puţin subtile, bazate pe ideea că 
trebuie să-i învingă pe ceilalţi pentru a obţine ce vor. 

Au nevoie aşadar de o schimbare de perspectivă: ei trebuie să-i vadă pe cei 
apropiaţi ca fiind „de partea lor" şi să-şi dea seama că aceştia vor să-i sprijine. 
Prin definiţie, relaţiile speciale indică o voinţa comună a celor doi de a se 
deschide unul faţă de celălalt cât mai profund, pentru a comunica prin 
sensibilitate şi apropiere. Aceasta înseamnă asociere: doi oameni se ajută 
reciproc să depăşească obstacole pe care nici unul dintre ei nu le-ar putea 
învinge singur. 

Relaţiile interumane trebuie să fie reciproce şi cumulative. Atunci când 
cineva dăruieşte permanent fără să aştepte ceva în schimb, acela care 
primeşte simte puritatea intenţiei şi nu rămâne insensibil faţă de cel care dă. 
Acesta este un proces natural - nu putem să forţăm pe nimeni pentru nimic: 
nici să dăruiască, nici să primească, nici să iubească. Dăruirea autentică este 
un act plin de iubire al persoanei care iubeşte faţă de fiinţa iubită sau, la fel de 
bine, al persoanei iubite faţă de fiinţa care o iubeşte. 

De mult prea multe ori, în loc de a dărui sincer, doar din bucuria de a dărui, 
nativii cu Nodul Nord în Balanţă fac o tranzacţie: „Dacă îţi permit acest lucru, 
atunci vreau ca şi tu să-mi permiţi un alt lucru”. Fiinţa iubită nu primeşte un 
dar, ci un drept pe care trebuie să şi-l câştige. Dar, dacă aceşti nativi pun 
relaţia lor pe primul plan, cu intenţia sinceră de a-l ajuta pe celălalt, atunci 
amândoi se vor integra firesc în procesul natural mai sus amintit. 

Aşa cum spune Biblia, „este mai bine văzut faptul de a dărui decât cel de a 
primi". Când cineva dăruieşte, se creează un vid pe care Natura îl percepe 



imediat şi trimite acolo noi energii ca să-l umple. Atunci când nativii cu Nodul 
Nord în Balanţă contabilizează cât de mult au oferit într-o relaţie personală, ei 
îşi limitează viziunea asupra a ceea ce pot să primească şi asupra sursei 
lucrurilor pe care le vor primi. Uneori, ei se opresc prematur din a dărui, chiar 
dacă inima lor se bucura de acest demers: în loc să-şi asculte inima, ei 
întocmesc „evidenţa contabilă". Pentru a fi fericiţi, aceşti oameni au de învăţat 
să aprecieze darurile neaşteptate pe care le primesc pe parcursul vieţii. 

Nativii cu Nodul Nord în Balanţă atrag adesea oameni cu potenţial enorm, 
dar cărora le lipseşte încrederea în ei înşişi pentru a-şi folosi potenţialul în 
acţiuni şi în realizarea scopurilor. Aceştia sunt oameni faţă de care ei au 
„datorii" din vieţile anterioare. Este vorba, probabil, despre persoane care s-au 
sacrificat şi i-au ajutat, într-un fel sau altul, iar acum este rândul lor să 
primească. 

La un anumit nivel, aceşti nativi ştiu că această viaţă stă sub semnul 
asocierii şi, de aceea, ei caută, într-un mod activ, un asociat. Dar ei continuă să 
atragă oameni mai slabi decât ei, ceea ce îi poate face să se supere şi să aibă 
resentimente. Datorită multor vieţi anterioare trăite ca războinici, ei şi-au 
însuşit autodisciplina, concentrarea mentală şi modalităţi eficiente de a-şi 
atinge scopurile, considerând că şi celălalt trebuie să fie la fel. Ei au tendinţa de 
a dis-preţui slăbiciunile celorlalţi şi lipsa lor de disciplină, privind cu un aer 
superior ceea ce ei percep a fi lipsă de curaj la ceilalţi. Dacă ar fi atras către ei 
un alt „războinic" în calitate de asociat, ar fi însemnat ca viaţa lor să se 
desfăşoare iar sub semnul competiţiei şi nu ar fi avut deloc vreme pentru 
comuniune paşnică. 

A pune pe primul loc atenţia şi consideraţia acordate celuilalt reprezintă 
chestiuni esenţiale pentru nativii cu Nodul Nord în Balanţă care doresc să aibă 
relaţii reuşite. Ei au nevoie însă de mai mult timp decât de obicei, ca să înveţe 
să fie sensibili faţă de celălalt. 

Ei trebuie, de asemenea, să fie atenţi să nu-i rănească în nici un fel pe 
ceilalţi. Dacă fiinţa iubită nu exprimă prea mult, e posibil ca nativii cu Nodul 
Nord în Balanţă s-o ignore şi sunt şocaţi atunci când ea, deşi părea că se 
acomodase, pleacă. 

O echipă este formată din doi oameni care au grijă unul de celălalt, care 
sunt atenţi unul cu altul, îşi susţin reciproc punctele tari şi se ajută reciproc, 
graţie unui proces firesc. 

Aceşti nativi pot fi egoişti. Ei pot acţiona impulsiv şi fără nici un fel de 
consideraţie faţă de situaţia celorlalţi, având tendinţa de a prelua controlul 
asupra situaţiei dacă scopurile lor nu sunt îndeplinite suficient de repede, 
înclinaţi să acţioneze pe baza presupunerilor, ei nu fac verificările necesare 
pentru a afla ce se petrece cu celălalt. Chiar dacă motivaţia lor este să 
promoveze interesele grupului, ceilalţi au resentimente că nu au participat la 
demersul respectiv. încrederea - elementul-cheie pentru aceşti oameni - este 
atunci subminată, în ambele sensuri, în cadrul relaţiei. 

Deşi consultarea cu un asociat poate duce la rezolvarea simplă a multor 



obstacole, aceşti nativi se tem s-o facă. Ceilalţi ajung să pună sub semnul 
întrebării încrederea lor şi, din nou, nativii cu Nodul Nord în Balanţă se simt în 
final izolaţi, neînţeleşi şi neapreciaţi. 

Aceşti nativi trebuie să aibă răbdare să comunice. Nu este suficient ca ei să 
prezinte faptele, pur şi simplu; celălalt trebuie să simtă care este puterea lor în 
acea situaţie. Ei trebuie să fie atenţi asupra celuilalt, la slăbiciunile lui 
emoţionale şi la toate celelalte aspecte, înainte de a da ordine. O abordare 
foarte bună este următoarea: „Avem de realizat un obiectiv şi acesta este 
modul în care înţeleg eu să fie făcute lucrurile... dar tu cum le-ai face? Dacă ai 
altă idee, spune-mi-o". 

Nativilor cu Nodul Nord în Balanţă le este dificil să integreze libertatea şi 
creativitatea în viaţa lor. Ei vor ca lucrurile să fie directe şi ordonate şi le este 
greu să meargă „o dată cu curentul". Alte zone de conflict îşi pot avea originea 
în faptul că lor le place să „înfrunte soarta”. Deoarece au credinţa că sunt 
centrul lumii şi că nimic nu-i poate atinge, ei nu păţesc nimic în general, chiar şi 
în situaţii de mare risc. Problema apare abia atunci când ei consideră că şi 
ceilalţi trebuie să aibă exact acelaşi stil. Dar ceea ce dă rezultate bune în cazul 
lor nu este neapărat necesar să dea aceleaşi rezultate şi în cazul altuia. 

Soluţia cea mai potrivită pentru toate problemele acestor nativi este 
asocierea. în realizarea obiectivelor personale, succesul este asigurat dacă se 
asociază cu cineva. De exemplu, dacă unui nativ cu Nodul Nord în Balanţă i se 
pare imposibil să slăbească zece kilograme, atunci cea mai bună soluţie este 
să-şi găsească un prieten cu aceeaşi problemă şi să depună împreună efortul 
de a slăbi. Ajutându-I pe celălalt să respecte un regim sau să facă exerciţii, va 
începe şi el, simultan, să piardă din greutate. Acelaşi lucru este valabil pentru 
orice alt scop personal care i se pare dificil de atins. 

Aceşti nativi au capacitatea de a „transplanta" curajul în ceilalţi, dându-le 
încrederea necesară să facă lucruri pe care singuri nu le-ar fi făcut niciodată. Ei 
obţin mari succese în calitate de consultanţi de afaceri, psihologi, profesori, 
antrenori sau orice alt rol de acest gen. 

Totuşi, nativii cu Nodul Nord în Balanţă trebuie să elimine orice motiv egoist, 
altfel ceea ce fac se va întoarce împotriva lor. De aceea, capacitatea de a fi 
obiectivi este esenţială: ei trebuie să dis-cearnă scopurile celuilalt. 

Nativii cu Nodul Nord în Balanţă trebuie să înveţe să fie sensibili şi deschişi 
faţa de punctele de vedere ale celorlalţi, învăţând totodată să-şi împărtăşească 
sentimentele şi temerile. Ei nu-şi acceptă vulnerabilităţile şi consideră că 
nimeni nu trebuie să le cunoască slăbiciunile. O altă chestiune pe care o au de 
învăţat este cum să ajungă la un grad mai mare de intimitate, intimitatea 
decurgând direct din sensibilitatea faţă de celălalt şi din curajul de a-şi dezvălui 
propria vulnerabilitate. într-o relaţie de mare intimitate vor evolua foarte 
repede. O relaţie rece şi cosmopolită îi va face inabordabili şi inaccesibili. 

Ei se tem că, dacă îşi expun vulnerabilitatea şi nu prezintă o imagine 
„perfectă", îi vor pierde pe cei pe care vor să-i impresioneze, în realitate însă, 
tocmai acest fapt îi ajută pe ceilalţi să-i sprijine şi să le insufle încredere, iar 



vechiul sentiment de izolare se topeşte. 

Atunci când permit altora să le cunoască temerile, curajul lor înnăscut îi 
inspiră pe toţi ceilalţi să facă legături mai profunde. A face greşeli, a învăţa şi a 
evolua sunt aspecte fireşti din existenţa umană. Pentru aceşti nativi, a dărâma 
zidul dintre ei şi ceilalţi înseamnă gestul prin care războinicul de altădată îşi 
abandonează definitiv scutul pentru a cunoaşte apoi împlinirea de după 
victorie. Şi anume, împlinirea prin iubire. 

Nativii cu Nodul Nord în Balanţă nu au simţul muncii în echipă pentru că nu 
au experimentat-o în vieţile anterioare şi uneori chiar se supără pe cei care vor 
să preia şi ei o parte din răspundere. Ei vor să-şi organizeze singuri munca şi nu 
au răbdare cu cei cărora le trebuie două sau trei zile pentru a face un lucru pe 
care ei îl fac într-o zi - şi încă foarte bine! 

Dar, în această viaţă, o altă lecţie este să-şi realizeze obiectivele muncind în 
echipă, întrucât nativii cu Nodul Nord în Balanţă deţin capacitatea incredibilă de 
a da putere celorlalţi şi de a vedea, în cazul fiecăruia dintre membrii echipei, cui 
anume i se cuvine mai multă încredere. 

Aşa cum în viaţa lor intimă, pe primul loc se află relaţia personală, tot astfel, 
în viaţa socială, necesitatea principală a echipei tot pe locul întâi trebuie pusă. 
Ei trebuie să ia în considerare întotdeauna, în primul rând, ceea ce este mai 
bine pentru echipă. Aceasta va face ca fiecare să renunţe la individualism, 
amplificând sentimentele pozitive de interdependenţă. 

Prin asociere, aceşti nativi îşi găsesc echilibrul în raporturile cu ceilalţi şi pot 
avea acces la anumite părţi ale personalităţii lor care, altfel, ar fi rămas 
inaccesibile. Alături de un asociat, viaţa nu mai este o trudă, ci un schimb 
pozitiv de energie, care face din descoperirea şi realizarea de sine un demers 
mai uşor şi mai vesel pentru amândoi. 

Ceea ce-şi doresc, cu adevărat, nativii cu Nodul Nord în Balanţă este să fie 
împreună cu cineva şi să dea putere viselor şi planurilor persoanei iubite. De 
aceea, ţine de răspunderea lor să dis-cearnă atent detaliile scopului pe care îl 
urmăreşte celălalt, astfel încât ei să poată descoperi dacă sufletul lor rezonează 
la unison cu acel obiectiv. Aceşti nativi trebuie să realizeze că supravieţuirea lor 
depinde de felul în care ei realizează ceea ce este mai bine pentru relaţie. Dacă 
au grijă din toată inima de asociatul lor, ei vor începe să simtă, în final, bucurie 
şi împlinire. 

Datorită experienţei din vieţile anterioare, aceşti nativi sunt luptători teribili, 
în relaţiile lor, se poate ca ei să fie aceia care provoacă lupta, pur şi simplu 
pentru că sunt obişnuiţi cu acest fel de energie. Ei vor să câştige cu orice preţ 
şi, de aceea, îşi îndepărtează uneori chiar relaţiile care le sunt cele mai dragi, 
întrucât se luptă atunci când nu este deloc nevoie să se lupte şi, adesea, ajung 
să piardă. Relaţiile lor pot deveni o competiţie a „trebuinţelor tale faţă de 
trebuinţele mele", dacă ei le văd ca pe două entităţi individuale separate, în loc 
de a înţelege că o asociere este, în realitate, ea însăşi o entitate. De fapt, 
tocmai lucrul care face ca relaţia să fie puternică îi hrăneşte pe amândoi 
oamenii implicaţi în ea. 



Ei trebuie să înveţe să pună obiectivul relaţiei înaintea impulsului lor de a 
cuceri. Este mult mai probabil ca ei să obţină ceea ce vor prin diplomaţie, tact 
şi consideraţie faţă de poziţia celuilalt. Dar aceşti oameni au de învăţat să nu 
utilizeze diplomaţia pentru a manipula pe altcineva (adică, a face în aşa fel 
încât un lucru să pară „corect" în ochii celuilalt, doar pentru a obţine ceea ce 
vor). Au de descoperit valoarea faptului de a fi un adevărat diplomat: a asculta 
ce spune celălalt şi a-i împărtăşi punctul propriu de vedere, pentru a sesiza 
dacă se poate ajunge la un compromis. Aceasta va duce la satisfacţie pentru 
ambele părţi, pe termen lung. 

Nativii cu Nodul Nord în Balanţă trebuie să înveţe, de asemenea, să 
chibzuiască asupra modului în care vor să-şi exprime impulsurile. Ei trebuie să 
cântărească, mai întâi, ceea ce vor să spună, apoi acţiunile pe care au intenţia 
să le întreprindă şi, în final, să se gândească la efectul lor asupra celorlalţi 
oameni. Cu alte cuvinte, trebuie să înveţe să gândească înainte de a vorbi. 

Nativii cu Nodul Nord în Balanţă sunt făcătorii de pace naturali ai Zodiacului. 
Ei au talentul de a vedea clar ambele laturi ale unei situaţii sau ale unui conflict 
şi de a comunica în mod eficace persoanei B care este poziţia persoanei A şi 
viceversa. Armonia este stabilită prin înţelegerea obiectivă a poziţiei celuilalt. 
Această capacitate îi face apţi pentru a fi consilieri ai familiei sau ai celor care 
vor să se căsătorească - sau pentru orice alt rol care solicită armonizarea a 
două puncte de vedere diferite şi care include diplomaţia. Ca beneficiu 
secundar, atunci când nativii cu Nodul Nord în Balanţă îi ajută pe alţii să fie 
obiectivi, ei îşi perfecţionează propria capacitate de a respecta identitatea 
celorlalţi. Ei îşi exersează acea facultate psiho-mentală care îi ajută să găsească 
echilibrul personal, pacea şi fericirea. 

Aceşti nativi au talentul de a face o relaţie să reuşească prin apropiere, 
înţelegere, muncă în echipă şi satisfacţie. Atunci când îşi amintesc să-şi aplice 
talentul, ei aproape creează o situaţie de tip „câştig eu/câştigă şi el". Cheia 
constă în a găsi împreună o rezolvare - important este că această viaţă, pentru 
nativii cu Nodul Nord în Balanţă, nu stă sub semnul ideii „fa lucrurile singur". Ei 
au capacitatea de a înfrunta direct situaţiile. Trebuie doar să-şi amplifice 
disponibilitatea de a înţelege grijile celorlalţi şi de a colabora cu ei, pentru a 
transforma orice situaţie problematică într-o situaţie reciproc avantajoasă. 

Sinteză 

Nodul Nord în Balanţă - Nodul Sud în Berbec 

Nativul trebuie să înveţe să coopereze şi să-i impulsioneze, în mai mare 
măsură, pe ceilalţi, chiar dacă ei nu vor dori să i se alăture pentru realizarea 
planurilor. 

Relaţia dintre Nodul Nord din Casa a Vii-a şi Nodul Sud din Casa I 
armonios manifestată - Căsătoria nu impietează cu nimic, ba chiar susţine şi 
cultivă în mod echilibrat independenţa individuală. Pentru nativ, a accepta este 



întotdeauna în conformitate cu a cere, iar proiecţia confortabilă a propriei 
persoane anulează orice fel de duşmănie, fie ea declarată sau subtilă. 

Greşeala personală - Nativul are o nevoie exagerată de a se afirma şi 
tendinţa de a se simţi stânjenit în societate. Datorită educaţiei primite, a ajuns 
să dea o prea mare importanţă afirmării propriei personalităţi. 

Justificarea greşelii - Acest nativ a crescut, probabil, într-un mediu care i- 
a acordat o importanţă mai mare decât i s-a cuvenit. El a fost „ajutat" să 
abuzeze de sentimentele celorlalţi şi, atunci când nimeni nu-i acordă nici o 
atenţie, are sentimentul că este marginalizat. Pentru că a avut tot ce şi-a dorit, 
nu cunoaşte valoarea nici a lucrurilor, nici a oamenilor, motiv pentru care, până 
se maturizează, viaţa i se poate părea chiar foarte grea. 

Posibile soluţii - Să-şi stabilizeze relaţiile, înţelegând relaţia dintre a da şi 
a primi. Să înveţe să facă diferenţa dintre a avea grijă de cineva şi a ţine pe 
cineva sub control, lăsându-le celorlalţi libertatea de a-şi decide relaţia cu el. Nu 
în ultimul rând, să-şi controleze nevoia de ceilalţi şi să aibă mai multă grijă de el 
însuşi. 

Nativul cu Nodul Sud supradezvoltat în Berbec manifestă 
următoarele tendinţe: impulsivitate, hiperactivitate, atitudine rece şi critică 
faţă de realizările altora, lipsă de cooperare şi de bunăvoinţă, hipertensiune 
arterială, tendinţa de a contrazice, tendinţa de a se lăuda cu realizările proprii şi 
de a nu şti să piardă, dificultate în a termina ceea ce a început, plictiseală sau 
incapacitatea de a fi atent pe un interval de lungă durată. 

Când Nodul Nord nu este împlinit - Nativul manifestă grijă excesivă 
pentru a nu fi învins sau întrecut, incapacitatea de a inter-acţiona cu alţi 
oameni, sentimentul de martir, egoism excesiv, însingurare, tendinţă de a se 
opune liberei voinţe a celorlalţi. Adesea, minimalizează valoarea celorlalţi. 

Cum poate fi realizat Nodul Nord - Nativul trebuie să dăruiască din 
toată inima, să-şi mărească consideraţia faţă de ceilalţi, să observe cu 
obiectivitate modul în care răspund ceilalţi la proiecţia propriei persoane şi să 
facă tot ce poate pentru a o îmbunătăţi, detaşându-se de preocupare excesivă 
faţă de propria imagine. Să-şi canalizeze energiile către o căsătorie în care să 
investească sentimente şi proiecte de viitor sau către relaţii de la om la om. 

Nativul cu Nodul Nord în Balanţă visează la fericire şi armonie. El vrea să 
fie cunoscut ca o persoană foarte sociabilă. Ceilalţi joacă un rol foarte important 
în planurile sale de viitor. Prin contrast, el este o persoană entuziastă, activă 
emoţional, al cărei egoism poate dăuna interacţiunilor sociale şi armoniei, în 
general. 

Nativul cu Nodul Nord în Casa a Vll-a visează să aibă mult de câştigat 
prin căsătorie şi/sau prin alte relaţii. El crede sincer că, făcând echipă cu alţii, 
va avea mult mai mult noroc în viaţă şi speră să dobândească respect „prin 
delegaţie” - prin căsătorie sau prin alt tip de afiliere - simţind că succesul şi 
fericirea îi vor fi garantate de îndată ce îşi va găsi „cealaltă jumătate" - adică 
fiinţa care întruchipează calităţile-lipsă din propria sa structură. Are multă 
sensibilitate şi mari înzestrări pentru percepţia intuitivă; din nefericire, ambele 



sunt susceptibile de a fi reprimate. Comportamentul agresiv al unui alter ego 
tinde să îndepărteze tot mai mult realizările deosebite, până când nativul este 
forţat să-şi caute în interior şi să activeze calităţile reprimate sau latente (pe 
care el le consideră absente). 

Nodul Nord în Balanţă şi în: 

Casa I - Menirea spirituală a nativului este aceea de a învăţa să aibă 
încredere în forţele proprii şi să renunţe la orice fel de încurajare sau aprobare 
din partea celorlalţi; el trebuie doar să-şi controleze nevoia de a trăi în mijlocul 
oamenilor şi de a se interioriza mai des, pentru o mai bună autocunoaştere. 
Evoluţia sa spirituală presupune şi asociere, dar şi acţiune individuală. 

Casa a ll-a - Menirea spirituală a nativului este aceea de a învăţa că 
relaţiile umane au o forte mare importanţă în această viaţă; bunurile pe care le 
va dobândi sau pe care le va deţine nu sunt doar pentru utilitate personală, ci 
pentru a fi împărţite cu celălalt; posesiunile îi sunt date tocmai pentru a fi 
împărţite, iar bunul lui cel mai de preţ e posibil sa fie o relaţie profund 
împlinitoare. 

Casa a lll-a - Menirea spirituală a nativului este aceea de a face un salt 
major în actuala existenţă - de la comunicarea prin cuvinte la comunicarea prin 
metalimbaj, este vorba despre limbajul armoniei şi al frumuseţii, care se 
exprimă prin modă, expoziţii de artă plastică, parfumuri - în general, tot ceea 
ce are legătură cu prezenţa feminină în viaţa lui. 

Casa a IV-a - Menirea spirituală a nativului este aceea de a învăţa regulile 
armoniei în cel mai autentic mod; de aceea, cărţile de feng shui îi sunt foarte 
indicate, nu numai pentru a le citi sau pentru a-şi amenaja căminul şi viaţa 
conform lor, ci mai ales pentru a înţelege că fiinţa umană trăieşte într-un 
univers al Armoniei, Armonia fiind şi ea una dintre marile legi ale Creaţiei 
Divine, însuşindu-şi-o, ea poate deveni calea lui directă de trezire a sufletului. 

Casa a V-a - Menirea spirituală a nativului este aceea de a învăţa să se lase 
invadat de planul afectiv universal prin fiecare relaţie amoroasă pe care o 
trăieşte; probabil că una dintre modalităţile de a-şi împlini această misiune este 
şi aceea de a trezi la viaţă inimi amorţite; ar fi foarte bine dacă acest nativ ar fi 
el însuşi un adevărat creator de artă sau de modă. 

Casa a Vl-a - Menirea spirituală a nativului este aceea de a învăţa să 
ocrotească femeile cu orice preţ, în loc să caute a fi el ocrotit de ele; i-ar prinde 
bine o profesie venusiană, precum muzeograf sau arhivar al colecţiilor de artă, 
proprietar de spaţiu expoziţional, comerciant de artă, fotograf la reviste de 
modă, prezentator TV dar şi jurist, psiholog sau medic specializat pe chestiuni 
familiale sau de cuplu. 

Casa a Vll-a - Menirea spirituală a nativului este aceea de a învăţa să-şi 
facă relaţii, indiferent de domeniul în care are nevoie de ele; în plus, e posibil ca 
această viaţă să fie una de maturizare afectivă, motiv pentru care femeile vor 
juca un rol foarte important, indiferent de natura relaţiei stabilite cu ele; dacă 



Venus ocupă la naştere una dintre Casele psihice (a IV-a, a Vlll-a sau a Xll-a), 
atunci femeile tind să-i acutizeze blocajele pe care tot ele i le-au creat în altă 
existenţă. 

Casa a Vlll-a - Menirea spirituală a nativului este aceea de a învăţa să 
transforme activitatea sexuală grosieră într-o adevărată artă elevată a 
amorului. Sexualitatea este pură, sacră şi divină - dacă nu ne-ar fi trebuit, 
Dumnezeu nu ne-ar fi dăruit-o. Cunoaşterea ei reală şi profundă poate fi o 
şansă de eliberare spirituală pentru acest nativ. 

Casa a IX-a - Menirea spirituală a nativului este aceea de a învăţa să-şi 
desăvârşească educaţia estetică, indiferent dacă este un „producător" sau un 
„consumator" de artă, pentru aceasta fiind nevoie ori să urmeze o formă de 
învăţământ superior specializat ori să includă în programul său lunar personal 
spectacole, expoziţii, lansări de carte, lecturi. 

Casa a X-a - Menirea spirituală a nativului este aceea de a învăţa să acorde 
o mare parte din activitatea sa socială, comercială-sau profesională femeilor 
sau dezvoltării/educaţiei artistice a« societăţii; în caz contrar, nativul tinde să 
dezvolte un orgoliu intelectual susţinut de chiar poziţia sa în societate (de 
exemplu, jurnalist foarte cunoscut sau artist de carieră). 

Casa a Xl-a - Menirea spirituală a nativului este aceea de a învăţa să 
participe la schimburi culturale şi artistice, la emisiuni de-educare a tineretului 
sau la acţiuni iniţiate de cluburi ale femeilor; nu în ultimul rând, el trebuie să fie 
atent la nevoia lui de corectitudine şi armonie socială care, dincolo de 
elaborarea manierelor elegante ale vremii, poate genera atitudini rigide în 
relaţiile umane. 

Casa a Xll-a - Menirea spirituală a nativului este aceea de as învăţa să se 
dedice studierii Frumosului şi Adevărului artistic ca forme de manifestare a 
Iubirii Divine în lumea noastră; nativul trebuie să-şi conştientizeze gustul pentru 
artă, să-şi cultive şi să-şi amplifice imaginaţia creatoare pentru a elabora opere 
divin inspirate. 



Nodul Nord în Scorpion 
şi Nodul Nord în Casa a Vlll-a 


Prezentare generală 

Punctul vulnerabil pentru nativii cu Nodul Nord în Scorpion este confortul, 
care îi poate duce în capcana unei permanente nevoi de acumulare, 
echivalentă cu o stagnare la toate nivelurile: fizic, afectiv, mental şi spiritual. 
Experienţa vieţii a dovedit că aceşti nativi nu ajung niciodată să aibă destul 
„material de susţinere” pentru a face liniştiţi schimbările pe care şi le doresc. 
Lecţia lor este să accepte riscul de a pierde confortul actual pentru a dobândi 
putere şi o stare mai elevată de vitalitate. 

în ceea ce priveşte relaţiile, ei consideră că nu au niciodată suficienţi bani şi 
posesiuni pentru a-şi permite să intre în legătură cu cineva, gândind că este 
destul să se ocupe de chestiunile lor personale. La un moment dat însă ei vor 
trebui să facă o investiţie afectivă serioasă care, culmea ironiei pentru unii, va 
genera amplificarea reciprocă a puterii şi a bunăstării de orice fel. Ei cred că 
acumulând posesiuni financiare şi materiale vor dobândi confort şi stabilitate 
pentru „adevărata viaţă". Una dintre lecţiile acestei vieţi este să-şi folosească 
înzestrările pentru a amplifica energia celuilalt formând cu el o adevărată 
echipă, în loc să menţină starea de separare (bani mei/banii tăi, resursele 
mele/resursele tale). 

Aceşti oameni sunt mari editori, deoarece ei au capacitatea de a analiza 
gândurile altora, de a discerne intenţiile lor şi de a aduce orice material la 
lumină. Au talentul de a energiza proiectele şi afacerile altora, ceea ce le atrage 
ca răsplată generozitatea celorlalţi, ori de câte ori lucrează mai ales cu banii 
publici (bănci, asigurări) sau când se ocupă de investiţii. Ei excelează, de 
asemenea, ca psihologi, ca detectivi particulari sau în alte domenii de activitate 
ce implică descoperirea lucrurilor ascunse. 

Nativii cu Nodul Nord în Scorpion au ca înzestrări înnăscute profunzimea şi 
hotărârea. Atunci când îşi folosesc aceste însuşiri dobândite în vieţile anterioare 
ca să stabilizeze situaţii de criză, calitatea lor de „om de nădejde" creează o 
stare de siguranţă pentru toţi cei implicaţi. Ei prosperă în profesii care necesită 
schimbări şi extinderi permanente, fiindcă ele fac parte din evoluţia lor 
personală. 

Nativii cu Nodul Nord în Scorpion au venit în această încarnare cu idei rigide 
referitoare la propria lor bunăstare, ceea ce reprezintă o povară foarte grea 
pentru ei. Se spune că fiinţele umane, în majoritatea lor, se nasc goale, dar nu 
şi acestea. Este ca şi cum aceşti nativi au venit pe lume purtând zece cămăşi, 
paisprezece bluze, douăsprezece perechi de pantaloni şi şase paltoane! Ei îşi 
aduc toate poverile din vieţile anterioare, iar trecerea lor prin viaţă devine mult 
mai dificilă decât ar trebui să fie. Astfel că prima lecţie a actualei existenţe este 



să scape de ele. Prea multele posesiuni materiale, ataşamentul nejustificat faţă 
de valorile vieţii exterioare şi rezistenţa faţă de relaţiile cu ceilalţi îi aduc în 
situaţia să stagneze. Dacă, atunci când îşi îndreaptă atenţia asupra unei valori, 
nivelul lor energetic începe să scadă, aceea este o valoare pe care trebuie s-o 
abandoneze. 

lată ce le este necesar ca să se elibereze de aceste înlănţuiri. Mai întâi, ei 
trebuie să reevalueze valorile şi idealurile - munca, religia, familia, relaţiile, 
creativitatea, etica, aspiraţia spirituală şi să aleagă ceea ce reprezintă cu 
adevărat „hrana sufletului"; adică valori cu care vor trece Dincolo, la sfârşitul 
actualei existenţe. Al doilea lucru este acela de a fi cu adevărat atenţi la ceea 
ce cred ceilalţi că este important, fiindcă aceştia pot să ofere perspective noi 
nativilor cu Nodul Nord în Scorpion şi să le uşurează viaţa. 

De asemenea, nativii cu Nodul Nord în Scorpion pot să-i ajute pe ceilalţi să- 
şi atingă scopurile şi să înfăptuiască lucruri concrete, deoarece în această viaţă, 
adesea, ceilalţi le percep mai clar valoarea, întrucât ei conferă altora putere şi 
capacitatea de a-şi materializeze visele, ceilalţi le creează contexte care îi ajută 
să se transforme şi să crească, depăşindu-şi propriile limite. 

Nativii cu Nodul Nord în Scorpion riscă să se ataşeze inclusiv de valorile 
spirituale într-un mod care îi duce mai degrabă către contracţie decât către 
expansiune. De exemplu, să presupunem că ei apreciază onestitatea, 
integritatea şi loialitatea. în absenţa unui discernământ relaţional autentic însă, 
aceste valori pot deveni adevărate încorsetări morale exact în situaţiile în care 
ei trebuie să facă un salt evolutiv. 

Nativii cu Nodul Nord în Scorpion s-au bucurat mult, în vieţile anterioare, de 
confort şi plăceri. Lor nu le este străină latura senzuală a vieţii, dublată de un 
consum exagerat de mâncare, băutură şi plăceri de orice fel. De aceea, în viaţa 
actuală, se pot confrunta cu consecinţele acelui mod de a trăi - fie posesivitate, 
fie exces ponderal, fie muncă multă sau stagnare. Uneori, este nevoie chiar de 
un şoc ca ei să-şi conştientizeze şi apoi să-şi controleze excesele. De exemplu, 
o criză de inimă îi poate determina să schimbe imediat „direcţia" către o dietă 
sănătoasă sau către un program mai „aerisit". 

Caracteristic pentru aceşti nativi sunt plăcerile datorate celor cinci simţuri: 
miros, gust, văz, atingere, auz, deoarece ei au o afinitate înnăscută cu Mama 
Natură, iar lumea fizică le oferă din belşug hrană, inclusiv sub forma senzaţiilor. 
Lor le place să se ocupe de grădinărit şi simt satisfacţie deosebită ori de câte 
ori sunt în legătură directă cu pământul, pentru că devin conştienţi de ceea ce 
are nevoie fiecare plantă şi pentru că învaţă valoarea conectării la energia 
Creaţiei Divine manifestată prin Natură. 

Nativii cu Nodul Nord în Scorpion au muncit din greu în vieţile anterioare; ei 
au fost în special fermieri, proprietari de pământ sau constructori. Astfel, şi-au 
făurit propriul drum şi şi-au dobândit prin efort personal dreptul de a urma 
calea pe care şi-au croit-o, posesiunile materiale şi/sau bunăstarea fiind 
recompensele care le-au confirmat valoarea. 

Fiind maeştri în arta de a construi, în viaţa aceasta ei abordează totul cu 



mentalitatea constructorului - încet şi temeinic, iară să omită vreo etapă, fiind 
meticuloşi şi mergând pe calea cea grea pentru a fi siguri că vor obţine exact 
ce şi-au propus. Deşi acest tipar funcţiona bine în vieţile precedente, în viaţa 
aceasta el le frânează totuşi progresul, iar în unele cazuri munca devine mult 
prea împovărătore pentru ei. 

în vieţile trecute, posesiunile materiale, resursele concrete ale existenţei 
(precum aprovizionarea sau cămara plină permanent) şi confortul au fost 
obiectivele lor principale. Preocupaţi de necesităţile curente ale familiei, ei şi-au 
neglijat senzitivitatea sau chiar propria sexualitate. Ca urmare, în această viaţă 
nu li se permite succesul material până când nu întemeiază o relaţie afectivă. în 
vieţile anterioare, ei au construit ceea ce au considerat ei că este important, 
dar acum au de îndeplinit ceea ce este important pentru societate. în vieţile 
trecute nu au apreciat valoarea oamenilor din preajmă, iar acum trebuie să 
recunoască forţa şi talentele celorlalţi, să coopereze cu ei, făcându-şi drumul 
mai uşor. 

Pentru nativii cu Nodul Nord în Scorpion Dumnezeu a hotărât ca, în această 
viaţă, ceilalţi să le ofere orice fel de susţinere, mai ales materială, ca să-i ajute. 
Dar ei nu vor să fie ajutaţi. Chiar şi pentru lucruri simple cum este, de exemplu, 
a cosi iarba, ei au felul lor propriu de a acţiona, făcându-şi, adeseori, viaţa mult 
mai dificilă decât ar trebui să fie. 

Ei nu sunt conştienţi de extremismul lor care poate face rău celor din jur. De 
fapt, trebuie doar să încredinţeze altora sarcini, într-un mod care să le pună 
acestora la contribuţie creativitatea. De exemplu, dacă îşi învaţă fiica să 
gătească o prăjitură şi apoi îi permit s-o facă aşa cum vrea ea, atunci ei au 
oferit copilului şansa de a-şi dezvolta aptitudinile şi creativitatea, dobândind în 
felul acesta încredere în propriile capacităţi, iar ei s-au ales cu o relaxare 
binemeritată. 

Creativitatea înseamnă energie. Ca o persoană să dorească să facă ceva, ea 
trebuie să simtă că este creativă şi că poate să realizeze acel lucru în maniera 
proprie. Această idee este nouă pentru nativii cu Nodul Nord în Scorpion. 
Atenţia lor este concentrată mai degrabă asupra acţiunii decât asupra 
persoanei, dar în viaţa actuală ei învaţă să-şi reorienteze atenţia asupra 
persoanei, susţinând-o astfel încât ea să dobândească încrederea de a îndeplini 
lucrul respectiv. 

Aceşti nativi au trăit atât de multe vieţi în care supravieţuirea fizică era 
dificilă, încât în această încarnare ei s-ar simţi „în plin confort” dacă viaţa ar 
consta din desfăşurări lungi şi grele, care urmează una după alta, fiindcă, în 
subconştient, ei aşa s-au obişnuit. De asemenea, refuzul oricărui ajutor provine 
din sentimentul că ei deja „ştiu totul”. Fiind deschişi faţă de ceea ce le oferă 
ceilalţi, nativii pot afla cum să adapteze la problemele curente ceea ce au 
învăţat în trecut şi atunci eforturile lor vor deveni mai eficiente. 

Deoarece nativii cu Nodul Nord în Scorpion au o inimă bună, ceilalţi vor să-i 
ajute. Totul este ca ei să accepte, ceea ce implică umilinţa de a-i lăsa pe ceilalţi 
în apropierea lor şi voinţa de a abandona proprietatea lor exclusivă. Dacă îi vor 



aprecia pe oameni recunoscându-le bunătatea, atunci vor primi în mod natural 
ajutorul care li se oferă. 

Ei sunt obosiţi datorită atât muncilor grele din vieţile anterioare, cât şi 
muncii din această viaţă, considerând că schimbarea înseamnă un efort în plus 
şi, de aceea, i se opun. în realitate, schimbarea reprezintă libertatea şi fericirea 
lor, chiar dacă acestea presupun riscuri sau pierderea controlului şi a 
confortului. Au nevoie de cunoştinţele altora pentru a ieşi din automatismele lor 
şi pentru a fi eliberaţi de sarcinile lor monumentale. 

în vieţile anterioare, nativii cu Nodul Nord în Scorpion au dat dovadă de o 
hotărâre absolută şi de concentrarea pe o intenţie unică pentru a-şi atinge 
scopurile; dar, prin utilizare excesivă, acest comportament s-a transformat într- 
o încăpăţânare iraţională. Acum, ea îi împiedică să accepte ideile de care au 
nevoie pentru a-şi reface energia şi a se elibera de piedici. 

încăpăţânarea constituie un obstacol major în calea acestor nativi. Dacă 
cineva le spune să facă ceva, e posibil ca ei, tocmai de aceea, să refuze, din 
simplul motiv că nu le place să li se spună ce să facă. Ei privesc lucrurile din 
perspectiva „metoda mea faţă de metoda ta". Cel mai adesea este vorba 
numai despre o problemă de temporizare. Ei au tendinţa să procedeze încet, 
pas cu pas, gândind că aceasta este cea mai bună manieră pentru a-şi atinge 
scopul. Atunci când alţii le oferă sugestii de accelerare a ritmului, graba e 
posibil să-i înspăimânte. Le este teamă că, mergând prea repede, ar omite 
vreun pas şi ar pierde controlul. în plus, rezultatele ar trebui „împărţite", ceea 
ce, de obicei, nu le place. 

într-o anumită măsură, este posibil ca ei să aibă dreptate. Dacă ar avea 
încredere, fără discernământ, în tot ce spun alţii, unele idei de „import" i-ar 
duce în altă direcţie decât cea iniţial stabilită. Atunci când înaintează încet, ei 
se simt în siguranţă, fiindcă pot vedea cum, pas cu pas, se apropie de capăt. 
Dar, când apar oameni cu ritmuri mai rapide, nativii cu Nodul Nord în Scorpion 
se tem să mărească viteza ca să nu se confrunte cu instabilitate şi eşecuri. Le- 
ar prinde bine însă dacă ar realiza că oamenii cu ritmuri mai rapide pot să aibă 
talente şi resurse care să-i ajute să-şi atingă mai repede scopurile, printr-o rută 
mai directă şi mai dătătoare de bucurie. 

Câtă vreme aceşti nativi cred că ştiu totul, ei îşi limitează experienţa de 
viaţă, închistaţi în rutine şi reduşi doar la punctul lor de vedere. Ei posedă 
ştiinţa specială de a construi (o relaţie, o afacere, etc.) lucruri care să dureze 
veşnic. Dacă se mulţumesc doar cu lucrurile palpabile şi solide, atunci ratează 
entuziasmul specific schimbării şi nu ajung să guste bucuria şi expansiunea 
izvorâte din depăşirea vechilor limite sau din cucerirea noilor dimensiuni, 
aducătoare de libertate, iubire, forţă, încredere. într-un anume fel, nativii cu 
Nodul Nord în Scorpion au nevoie să accepte cu smerenie ca oamenii să le 
ofere o cunoaştere mult mai valoroasă decât tot ce au posedat ei altădată. 

Câtă vreme nativii cu Nodul Nord în Scorpion se concentrează asupra 
chestiunilor materiale, acestea se dovedesc fără capăt. Dacă însă îşi opresc 
mecanismul interior care îi îndeamnă să posede, atunci încep să se detaşeze de 



orice fel de posesiune şi se simt mult mai bine. Pacea şi mulţumirea pe care le 
caută ajung la ei pe o cale nouă şi neaşteptată: calea spirituală. De altfel, în 
viaţa actuală vor urma căi care, practicate cu discernământ, luciditate şi 
integrare divină, le vor conferi o reală împlinire spirituală. 

Pentru aceşti nativi, banii par să fie în centrul preocupărilor lor. Ei trăiesc 
permanent un sentiment de criză legat de bani şi o dorinţă constantă de a 
acumula mai mulţi. Se poate manifesta la ei, de asemenea, o lipsă de logică în 
legătură cu banii, fie fiind prea zgârciţi, fie cheltuindu-i cu prea multă uşurinţă. 
Adesea, par a duce o luptă fără sfârşit, în sensul că muncesc incredibil de mult 
„numai pentru a se putea descurca". 

Ei au o adevărată karma grea legată de bani şi o mulţime de idei incorecte 
despre bani; dacă ascultă sfaturile altora în această problemă, vor fi mult mai 
puţin stresaţi. Secretul acumulării constă într-o distribuire corectă. Dacă doresc 
să fie bogaţi, aceşti nativi trebuie să înveţe mai degrabă să asigure circulaţia 
banilor decât să devină ei stăpânii lor. Dacă ei nu permit banilor să circule către 
alţii prin ei, atunci numai o mică parte li se poate întoarce, fiindcă ei nu sunt un 
„canal" liber. 

Un alt aspect este acela că, dacă dăruiesc cu iubire oamenilor bani, atunci 
banii se vor întoarce la ei însutit şi înmiit, fie în obiecte, fie cash. O atitudine 
benefică faţă de bani atrage prin rezonanţă o acţiune corespunzătoare. De 
asemenea, aceşti nativi trebuie să iubească ambele părţi ale procesului - a da 
şi a primi bani, amplificând astfel energia unei „karma financiare" bune care va 
veni în viaţa lor. Apoi, le este necesar să-i mulţumească permanent şi conştient 
lui Dumnezeu pentru banii primiţi în mod curent, considerându-i un dar. 
Indiferent cât de puţini sunt, important este ca ei să simtă recunoştinţă pentru 
ceea ce deţin. Dacă lasă banii şi obiectele să circule prin intermediul lor, în 
numele lui Dumnezeu şi al Iubirii, ei vor avea întotdeauna ceea ce şi atât cât le 
trebuie. 

Aceşti nativi s-au obişnuit atât de mult în vieţile anterioare să strângă, încât 
cred că soluţiile problemelor se bazează pe o mai mare acumulare. Dacă ei 
împărtăşesc unui prieten o problemă, chiar dacă acesta le oferă o soluţie 
deosebită, în clipa în care se despart rămân tot cu problema lor, chiar dacă au 
primit exact rezolvarea pe care şi-o doreau. Ei nu vor soluţii. Ei îşi doresc doar 
să acumuleze, ceea ce înseamnă să accepte limitare după limitare, până când 
viaţa lor devine plictisitoare. Pentru nativii cu Nodul Nord în Scorpion, a câştiga 
este echivalent cu a abandona tocmai aceste limite. în această încarnare, ei au 
de apreciat valoarea soluţiilor celorlalţi şi de aplicat cu recunoştinţă aceste 
soluţii. 

Problema acumulării a fost pentru aceşti nativi, în vieţile trecute, 
preocuparea principală care continuă la toate nivelurile şi în existenţa actuală. 
Acum ei au tendinţa de a păstra orice obiect încă multă vreme după ce el nu 
mai este utilizabil sau necesar. E nevoie de timp ca să descopere că prea multe 
posesiuni reprezintă o povară care le reduce mobilitatea şi elanul schimbării. 
Dacă vor activităţi noi, ei trebuie să elimine ceea ce au în exces. De exemplu, 



au în dulap haine pe care nu le-au purtat de cincisprezece ani - poate chiar şi 
de altă măsură - dar se gândesc că „poate vor avea nevoie de ele odată”. Ei 
trebuie să aibă mai multă încredere în viaţă; dacă le trebuie ceva, Dumnezeu le 
va da acel lucru. Tendinţa lor este să se agate de lucruri pentru a se proteja de 
lipsuri. 

O dată ce s-au decis să renunţe la un lucru, este bine ca nativii cu Nodul 
Nord în Scorpion să privească numai înainte. Dacă privesc înapoi, către o relaţie 
pe care au rupt-o sau către o posesiune de care s-au despărţit, karma lor de 
acumulare care este foarte mare va face ca acel „ceva" să se întoarcă la ei, 
blocându-le pentru ani întregi (uneori chiar vieţi) evoluţia spirituală. 

Nativii cu Nodul Nord în Scorpion consideră că dau dovadă de autodisciplină 
dar, de fapt, aceasta este o calitate pe care urmează s-o dezvolte abia în 
această viaţă. Fiind predispuşi la excese, ei nu au altă cale decât disciplina 
impusă din afară, deoarece înăuntrul lor nu există. Autodisciplină înseamnă a-ţi 
conduce propria fiinţă, echilibrat şi conştient, către un scop prestabilit. O dată 
ce au hotărât să se disciplineze cu adevărat, aceşti nativi o fac cu toată 
convingerea. Dar ei pot devia cu uşurinţă, alunecând, de regulă, înapoi în 
excese, simţindu-se teribil de ruşinaţi după aceea. 

Adesea, nativii cu Nodul Nord în Scorpion trebuie să fie împinşi de ceva din 
afară pentru a face o schimbare. Atunci când se confruntă cu o criză, aceasta îi 
stimulează să acţioneze. Dar decât să aştepte o criză majoră (o problemă de 
sănătate, falimentul etc.), este mai bine ca ei să accepte schimbarea mai 
devreme. Prin „planificarea” unei crize (a-şi acorda, de exemplu, un termen- 
limită de trei luni ca să-şi zugrăvească locuinţa sau o lună pentru a-şi stabili o 
nouă dietă etc.), ei pot face schimbări fără să se mai confrunte cu situaţii-limită. 
Pe de altă parte, este bine dacă permit altora să-i ajute, în loc să procedeze în 
maniera proprie - urmând „calea cea grea”. 

Nativii cu Nodul Nord în Scorpion au nevoie să-şi refacă întregul sistem de 
valori, fiindcă cel vechi îi epuizează, ducându-i la declin. Unul dintre mijloacele 
prin care Dumnezeu îi ajută să abandoneze valorile de altădată este acela de a- 
i pune în contact cu oameni ale căror credinţe şi valori sunt contrariul a ceea ce 
trebuie ei să schimbe. Imediat ce apare noua valoare sau credinţă, valoarea 
veche, specifică nativilor cu Nodul Nord în Scorpion, iese la suprafaţă. 
Schimbarea de care au nevoie presupune integritate, curaj, autodisciplină şi 
acţiune. 

Principiile de care sunt ataşaţi sunt adesea corecte; dar, dacă se vor fixa 
asupra formei lor, vor pierde „spiritul" principiului şi vor rămâne tributari 
convenţiilor de orice fel. De exemplu, ei pot pune preţ pe devotamentul în 
căsnicie şi apoi să devină ataşaţi de o anumită formă de devoţiune. Au tendinţa 
de a nu lua în consideraţie ideile altora, care, corelate cu cele proprii, ar genera 
manifestarea elevată a valorii pe care o urmăresc. 

O altă lecţie a nativilor cu Nodul Nord în Scorpion este să abandoneze 
vechile tipare - valori rigide care îi oprimă. Pentru a face acest lucru, ei au 
nevoie de asociaţi cu care să construiască relaţii. Se descurcă foarte bine cu un 



grup, dar se tem de relaţia în doi, fiindcă nu sunt obişnuiţi să ţină cont de 
celălalt sau să se preocupe de cineva din afara lor, chiar dacă dispun de 
înzestrări speciale precum empatie sau deschidere afectivă. Ei lasă impresia 
unor persoane amabile precum „sarea pământului", dar în spatele amabilităţii 
descoperim aroganţă şi încăpăţânare - întipăriri egotice din vieţi anterioare - 
care trebuie eliminate. 

Aceşti nativi au nevoie de aprobarea altora, fiindcă aceasta le permite să se 
deschidă şi să facă schimbări. Faptul că ceilalţi le recunosc valoarea este un alt 
motiv pentru care muncesc atât de mult - ei cred că, adoptând etica volumului 
mare de muncă, ceilalţi vor fi impresionaţi şi-i vor aprecia. De aceea, ei 
consumă enorm de mult timp şi efort pentru a atinge un scop, fără să obţină 
însă mulţumirea interioară îndelung aşteptată. 

în actuala existenţă, nativii cu Nodul Nord în Scorpion se ridică la o valoare 
superioară dacă învaţă cum să interacţioneze cu ceilalţi, să fie receptivi la ideile 
lor şi să-i sprijine sincer, făcând tot posibilul ca ei să se manifeste cu mai multă 
forţă. Această atitudine îi va ajuta să se împlinească. 

Nativii cu Nodul Nord în Scorpion trec prin mari fluctuaţii referitoare la 
propria persoană: uneori exagerează iar alteori se sub-apreciază. Deoarece 
sunt obişnuiţi să acţioneze singuri, ei par foarte independenţi. Sunt conştienţi 
de talentele, capacităţile şi voinţa lor de a munci şi se bazează pe ei înşişi 
pentru a ieşi cu bine din orice situaţie. Atâta doar că se evaluează din punctul 
lor de vedere şi au tendinţa de a subestima valoarea pe care le-o percep 
ceilalţi. 

La nivel subconştient, aceşti nativi au certitudinea că sunt lipsiţi de merite, 
fapt care iese la suprafaţă numai când se compară cu alţii (de exemplu, talent, 
frumuseţe, bani, reuşită, popularitate etc.), de fiecare dată simţindu-se, 
bineînţeles, mai prejos. Ori de câte ori îi ajută pe ceilalţi să-şi concretizeze 
visele, ei strălucesc. în acest fel ei învaţă că important este ceea ce fac, nu 
ceea ce sunt; iar una dintre lecţiile actualei existenţe este legată de valoarea 
lor ca fiinţă umană, de calităţile pe care le au şi de modul în care 
interacţionează cu ceilalţi oameni. 

în această încarnare, nativii cu Nodul Nord în Scorpion trec prin schimbări 
majore sau chiar prin transformări radicale, fiindcă numai aşa se pot elibera de 
rutinele în care cad atât de uşor, pentru a urma apoi direcţii noi, care le 
declanşează entuziasmul şi aspiraţia spirituală. 

Aceşti nativi au nevoie de energie înalt creatoare pentru a face un salt 
spiritual considerabil. Situaţiile de criză îi stimulează pozitiv. De asemenea, ei 
se transformă şi cresc lăuntric ori de câte ori îşi asumă riscul de a merge în 
necunoscut. Cu alte cuvinte, le place stimularea creativă de tip „viaţa pe 
muchie de cuţit". 

în multe vieţi anterioare au fost meşteri constructori. Dar, acum, pentru a 
putea construi, mai întâi trebuie să cureţe terenul. Analogic vorbind, este 
timpul să abandoneze ceea ce-i apasă: trecutul, posesiunile materiale, plăcerile 
iluzorii, tot ce şi-a pierdut de mult utilitatea. Totodată, ei se despovărează şi de 



propriul lor trecut, lucru de altfel foarte bun; aceasta este prima parte a 
transformării. A doua parte este noul nivel de conştiinţă dobândit, care le 
permite să se bucure de ceea ce au devenit. 

în această viaţă, nativii cu Nodul Nord în Scorpion au mari urgenţe spirituale 
care nu suportă amânare: linişte pentru relaxare, timp pentru meditaţii 
speciale, creativitate şi înnoire. Ei sunt atât de obosiţi din cauza muncii grele 
din încarnările trecute, încât acum au nevoie de odihnă. Dar ei nu sunt obişnuiţi 
cu odihna. încă se simt răspunzători pentru ordinea lumii lor materiale şi pentru 
propria lor supravieţuire. 

Aceşti nativi trebuie să realizeze că, în actuala încarnare, trebuinţele lor 
spirituale şi psihologice sunt mult mai importante decât cele fizice. Pentru 
aceasta au şi venit în Manifestare: să exploreze lumea spirituală, angajându-se 
în experienţe care aduc transformarea personală şi care vizează eliberarea de 
înlănţuirea acestei lumi fizice. 

Atâta vreme cât valoarea propriei persoane se cântăreşte cu rezultate 
materiale, ei rămân legaţi de lumea exterioară. Această slăbiciune îi împiedică 
să prevină schimbările iar tendinţa de a se agăţa de planul material anulează 
orice speranţă de evoluţie. Materia înseamnă naştere, maturizare şi moarte. 
Spiritul nu moare însă niciodată şi aceşti nativi trebuie să înveţe să se orienteze 
către latura spirituală a vieţii, să se branşeze la energia universală şi să aibă 
încredere în desfăşurarea naturală a Vieţii. Povara lor se uşurează enorm şi ei 
pot să trăiască fără a mai fi „absorbiţi" de circumstanţe efemere. 

în plan material, trebuinţele lor sunt fără sfârşit şi ei consideră că nu 
acumulează sau că nu fac niciodată destul pentru a se simţi împliniţi. Singurul 
lucru care le conferă satisfacţie este domeniul spiritual. De aceea, trebuie să se 
angreneze mai puţin în planul material şi mai mult în acţiuni care să le 
accelereze trezirea spirituală. Dacă, prin Graţie Divină, au şansa de a urma o 
cale spirituală autentică împreună cu alţi oameni, atunci prezenţa celorlalţi îi va 
susţine până la capăt. 

Nativii cu Nodul Nord în Scorpion abordează relaţiile cu ceilalţi din 
perspectiva unui constructor. încarnările precedente i-au obişnuit cu 
anotimpurile, cu trecerea naturală a timpului şi cu eforturile care conduc la 
rezultate previzibile şi durabile. într-o relaţie afectivă, fiecare moment este o 
cărămidă extrem de importanta care, dacă e pusă unde trebuie, asigură 
rezistenţă, iar dacă e omisă, atunci garantează eşecul. 

Dar, totodată, aceşti nativi pot fi lipsiţi de o percepţie corectă a celeilalte 
persoane. Atunci când sunt foarte concentraţi asupra unui scop, nativii cu 
Nodul Nord în Scorpion îi afectează negativ pe ceilalţi - desigur, fără intenţie; 
dar, adesea, lipsa de intenţie este mai acuzabilă decât intenţia în sine. 

O altă lecţie a acestor nativi este că valorile celorlalţi nu reprezintă o 
ameninţare pentru valorile proprii. Sistemul de valori reflectă necesităţi şi 
gusturi personale, înnăscute. De exemplu, cineva care este foarte slab fizic şi 
răceşte des, apreciază hainele groase de iarnă; altcineva apreciază eleganţa în 
vreme ce un adolescent se simte în largul lui într-o ţinută sport. 



Nu există nimic „corect" sau „incorect" în legătură cu aceste valori. Cu cât 
nativii cu Nodul Nord în Scorpion se deschid către valorile altuia, cu atât mai 
bine îşi înţeleg şi apreciază valorile lor specifice. De exemplu, ei au o karma 
importantă în legătură cu afacerile, deoarece, în acest domeniu, tind să fie mai 
deschişi şi să accepte idei noi. în afaceri, oamenii au acelaşi scop: să câştige 
bani. Şi, când este vorba despre bani, apar foarte puţine conflicte în sistemul de 
valori al nativilor cu Nodul Nord în Scorpion, deoarece sunt foarte atenţi la 
scopul comun. Dacă vor „importa" acest model pentru orice domeniu de viaţă, 
ei vor dobândi capacitatea de a se concentra asupra valorilor comune şi de a 
coopera amiabil cu cealaltă persoană. 

Dacă valorile lor, din orice domeniu, sunt limitate sau stricte, ei vor fi în 
permanent conflict cu ceilalţi. De exemplu, dacă religia lor este limitată la o 
singură credinţă, atunci ei sunt permanent în alertă pentru a respinge toate 
credinţele contrarii. Dar, dacă ei caută o valoare mai profundă (de exemplu, 
scopul religiei de a promova valorile universale ale iubirii, iertării, armoniei, 
înţelegerii propriei fiinţe, eticii etc.), atunci ei se vor îmbogăţi spiritual foarte 
mult. 

Nativii cu Nodul Nord în Scorpion trebuie să aprecieze corect valoarea 
celorlalţi şi să fie deschişi pentru o conlucrare eficientă. Cu toate acestea, 
uneori ei desconsideră oamenii, tocmai pentru a demonstra propria lor valoare, 
şi nu realizează nici cât rău fac celor din jur, nici că pierd foarte mult exact în 
ochii celor cărora ar dori să facă impresie bună. Este în interesul lor să 
conştientizeze acest lucru şi să abandoneze obiceiul de a minimaliza valoarea 
celorlalţi. Un experiment care îi poate ajuta să elimine acest obicei este să 
remarce câte un aspect bun la fiecare persoană, în fiecare zi. Aceasta este de 
mare ajutor în „repararea" tendinţei din vieţile anterioare de a-i subaprecia pe 
oameni. 

în oricare dintre domeniile vieţii lor, este foarte bine dacă au un asociat 
puternic a cărui forţă s-o admire şi al cărui talent să-l recunoască. Dacă învaţă 
să aprecieze conştient talentele şi cunoştinţele celorlalţi, nativii cu Nodul Nord 
în Scorpion descoperă că pot să îmbine resursele şi talentele proprii cu cele ale 
altora pentru a crea ceva diferit de tot ce-arfi putut gândi oricare din ei, singur 
fiind. Aceasta înseamnă sinergie - a folosi şi a exprima posibilităţile lor unice în 
moduri care demonstrează că „întregul este mai mare decât suma părţilor 
sale”. Nativii cu Nodul Nord în Scorpion sunt predestinaţi pentru ceva magic în 
această viaţă - sinergie, forţă, vitalitate şi entuziasm rezultate din manifestarea 
creativităţii. 

Nativii cu Nodul Nord în Scorpion cred că ştiu totul, aşa că nu mai sunt 
deschişi pentru a primi de la ceilalţi soluţii ingenioase care le-ar putea înlesni 
drumul şi ratează oportunităţile de a-şi depăşi limitele. Uneori, „blocaţi" 
datorită sentimentului de fond că nu sunt destul de competenţi, pot rămâne 
închişi în limitele lor. Atunci când alţii îi abordează oferindu-le idei noi care sunt 
în conflict cu una dintre valorile lor, chiar dacă sunt entuziasmaţi de cele spuse, 
au tendinţa de a le respinge imediat. Aceasta este una dintre cele mai mari 



erori ale lor. Cu vremea, ceilalţi se abţin să le mai ofere sugestii care ar putea 
rezolva problema, fiindcă ştiu că aceşti nativi nu sunt receptivi. 

Ei pot rămâne „blocaţi" în situaţiile lor problematice cu mult mai mult decât 
cei din alte grupuri nodale. Pentru a se elibera, ei au nevoie să audă de la 
altcineva o viziune complet diferită, conform sistemului lui de valori, ca să-şi 
regândească punctul de vedere. Uneori, le este mai uşor să ia în seamă sfatul 
unui străin, decât să asculte de cel drag, cu toate că, de regulă, aceasta este 
persoana care le poate oferi cel mai fidel „feed-back" şi le cunoaşte cel mai 
bine punctele forte. 

Nativii cu Nodul Nord în Scorpion au o teamă înnăscută că trebuie să se 
transforme. întotdeauna, o schimbare majoră este însoţită, în egală măsură, de 
teamă şi de entuziasm. La nivelul cel mai profund, aceşti nativi doresc 
schimbarea. Ei vor să arunce de pe umerii lor poverile care îi oprimă şi le fac 
viaţa atât de dificilă; ei ştiu că trebuie să fie deschişi la circuitul de sugestii şi 
cunoştinţe venite de la alţii, învăţând să-i vadă pe ceilalţi nu ca pe nişte 
invadatori, ci ca pe nişte salvatori veniţi să-i ajute. 

O dată ce s-au decis să fie deschişi, totul devine o problemă de 
discernământ. Succesul lor depinde adesea de alegerea atentă a persoanelor 
cu care să se asocieze. Nu oricine este un „salvator venit să-i ajute”, de aceea 
ei trebuie să selecteze persoanele cărora să le permită să-i influenţeze profund 
şi să-i transforme. 

Asociatul potrivit emană idei noi care le stimulează propria energie, 
creativitatea şi entuziasmul. Ei vor fi atunci în contact cu o forţă mult mai 
puternică decât valorile lor şi, dacă se lasă conduşi de ea, relaţia va fi benefică. 

Nativilor cu Nodul Nord în Scorpion le este scris să experimenteze o relaţie 
totală care, chiar dacă este ceea ce îşi doresc cel mai mult, în acelaşi timp sunt 
şi înspăimântaţi de ea. Ei se tem că, dacă vor abandona ceea ce cunosc, nu vor 
mai avea pe ce să se sprijine, însă, dacă vor experimenta idei noi, încântarea le 
dă atât de : multă satisfacţie, încât ei uită nevoia de a ţine lucrurile sub control. 

Aceşti nativi au o capacitate uimitoare de a stabili relaţii, datorită abilităţii 
lor de a-i face pe ceilalţi să se simtă înţeleşi. Atunci când îl ascultă profund 
atent pe celălalt şi îl înţeleg, acesta se simte iubit şi acceptat, creând o legătură 
profundă cu el, ceea ce înseamnă, pentru nativii cu Nodul Nord în Scorpion, 
înnoire şi ieşirea din stagnare. 

Nativii cu Nodul Nord în Scorpion au capacitatea de a-şi „acorda” 
senzitivitatea pe frecvenţa mentală a altora şi percep gândurile lor ascunse sau 
secrete. Astfel, lor le este uşor să afle caracterul şi motivaţiile oamenilor şi nu 
se înşeală niciodată, mai ales dacă au încredere în ceea ce simt. Când 
sesizează agitaţia interioară a celorlalţi, aceşti nativi vor să-i ajute, fiindcă au 
multe idei pentru a le alina suferinţele şi a îmbunătăţi situaţia. Totuşi, aceasta 
nu înseamnă că nativii cu Nodul Nord în Scorpion trebuie să se sacrifice. Ei 
trebuie să-l facă pe celălalt să spună ce anume i-ar dezamorsa conflictul 
interior şi să-i rezolve necesitatea respectivă. Vor şti că sunt „pe calea cea 
bună" dacă sprijinul oferit l-a ajutat cu adevărat pe celălalt, care îl va confirma 



plin de entuziasm. 

Ori de câte ori nativii cu Nodul Nord în Scorpion trec prin stări de anxietate, 
e posibil ca ei să-şi tăinuiască adevăratele sentimente. Din dorinţa de a evita 
orice conflict, îşi ascund starea emoţională şi comunicarea încetează. în astfel 
de situaţii, ei trebuie să depăşească blocajul discutându-l cu celălalt, evitând 
orice presupunere pe care o fac despre el şi asumându-şi riscul unei 
confruntări. Dacă motivaţia lor este să dobândească o mai bună înţelegere a 
valorilor şi a trebuinţelor celuilalt, acţiunea poate fi foarte fructuoasă construind 
la modul real o relaţie în doi, în loc să facă totul pe cont propriu. Reacţia lor 
automată este aceea de raportare la ei înşişi, dar ei trebuie să o reorienteze 
către perceperea celuilalt. 

Pentru nativii cu Nodul Nord în Scorpion, această viaţă se află sub semnul 
asocierii - ei au nevoie de un asociat care să-i stimuleze şi să-i scoată din orice 
stagnare. Este viaţa sufletului-pereche, adevărată alchimie interioară, în care 
cei doi devin unul, lucrând cu mai multă forţă la realizarea şi împlinirea lor. 
Deoarece au trăit vieţi anterioare în care au acordat o mare atenţie simţurilor 
fizice, nativii cu Nodul Nord în Scorpion sunt foarte interesaţi de sexualitate şi 
de dovezi fizice de afecţiune. Ei sunt conştienţi de corpul lor fizic şi ştiu cum să 
se bucure de el. Dar sunt atât de atenţi la plăcerile senzuale, încât ratează 
transformarea care provine din integrarea spirituală a sexualităţii. Dacă sunt 
conştienţi de scopul superior pe care îl au de atins - acela de a se desăvârşi 
spiritual - mai ales fuziunea erotică va fi o experienţă ce va depăşi cu mult orice 
şi-au putut imagina ei înainte. Aceşti nativi au capacităţi latente în acest 
domeniu, care se pot manifesta de îndată ce devin conştienţi de armonia dintre 
planul fizic şi lumile subtile, descoperind că sexualitatea este pură, sacră şi 
divină. Şi, dacă ea n-ar fi fost necesară, Dumnezeu nu ne-arfi dăruit-o. 

Pentru nativii cu Nodul Nord în Scorpion, această viaţă poate fi şi una a 
moştenirilor. Moştenirea este ceva sănătos pentru ei. Oamenii le vor oferi bani, 
idei, lucruri, sprijin de orice fel, cu condiţia ca ei să abandoneze ceea ce au, 
creând astfel „un gol” în ei înşişi care să primească beneficiile datorate 
celorlalţi. Principiul se aplică în toate domeniile vieţii lor. 

Dacă aceşti nativi cer sfatul persoanelor competente în domeniul în care vor 
să dobândească deprinderi şi experienţă, atunci vor primi un adevărat şuvoi de 
idei şi puncte de vedere, formându-şi astfel simţul practic de a observa ce 
anume dă rezultate. De asemenea, ei vor beneficia de experienţa altora şi vor 
renunţa cu vremea la „calea cea grea". 

Unul dintre lucrurile pe care îl învaţă aceşti nativi în actuala existenţă este 
umilinţa de a recunoaşte că au într-adevăr nevoie de ceilalţi, precum umilinţa 
de a le recunoaşte valoarea. Din păcate, nativii cu Nodul Nord în Scorpion nu 
apreciază (şi, din această cauză, nici nu pot să le utilizeze) darurile care i-ar 
putea conduce către eliberarea din propriile constrângeri. Astfel, ego-ul îi 
împiedică să recunoască oportunităţile pe care viaţa le oferă prin: ceilalţi 
oameni. Dacă ei pun preţ numai pe ceea ce au obţinut prin munca lor foarte 
grea, nu vor şti să primească Graţia Divină, deoarece numai Graţia îi poate 



duce dincolo de rigiditatea lor. Ceea ce au ei de făcut este să fie mai deschişi şi 
să lase Graţia Divină să se manifeste în viaţa lor prin intermediul altor oameni. 

Nativii cu Nodul Nord în Scorpion fac câte un salt spiritual ori de câte ori îşi 
integrează talentele în proiectele altora. Face excepţie; cazul în care ideea lor 
este abstractă sau de natură spirituală. 

Deoarece nativii cu Nodul Nord în Scorpion au „consumat" multe vieţi 
anterioare pentru a-şi construi, manifesta şi percepe valoarea personală, sunt 
uimiţi acum văzând că cei din jur nu le recunosc această valoare. Pe de altă 
parte, dacă fiinţa apropiată nu are o motivaţie interioară, aceşti nativi nu o 
înţeleg şi nu ştiu cum s-o mobilizeze. Dacă ei chiar ajung în această situaţie, 
atunci; trebuie să-şi acorde timp pentru a atinge o comuniune mai profundă cu 
ea. Oamenii au entuziasmul de a începe o acţiune numai dacă sunt motivaţi de 
lucrul pe care îl doresc. Deoarece nativii cu Nodul Nord în Scorpion au 
înnăscută motivaţia de a obţine bani şi confort, ei presupun că toţi ceilalţi sunt 
stimulaţi de aceste dorinţe; dar presupunerea nu este adevărată. Ei trebuie să- 
şi ajute fiinţa iubită să descopere ce anume o motivează. Aceşti nativi sunt 
experţi în a descoperi dorinţele ascunse ale altora. Dacă apreciază corect pe 
cineva şi doresc să ajute acea persoană, atunci automat îi vor da şi putere. în 
această viaţă, sarcina lor este să-şi adapteze cunoştinţele la sistemul de valori 
al celuilalt pentru a-l ajuta să reuşească. 

Nativii cu Nodul Nord în Scorpion pot deveni excelenţi psihologi. Ei sunt în 
mod natural receptivi la grijile şi aspiraţiile altora. Acesta este un talent special 
pe care l-au avut în vieţile anterioare. Dacă îşi eliberează mintea de grija 
propriei valori, atunci ei accesează capacitatea incredibilă de a pătrunde în 
gândurile altuia şi de a înţelege motivele, trebuinţele şi valorile lui. 

Aceşti nativi ştiu cum să creeze succesul. Dar, dacă vor să-i ajute pe alţii să 
câştige, atunci trebuie să ţină seama de psihologia persoanei respective. 
Uneori, ceilalţi profită de tendinţa naturală a nativilor cu Nodul Nord în Scorpion 
de a fi darnici, fără ca aceştia să-şi dea seama decât ulterior sau deloc. Este 
important pentru aceşti nativi să fie atenţi la motivele celorlalţi. Dar ei fac 
rareori acest lucru, de aceea, uneori, se simt dezamăgiţi şi înşelaţi. 

De reţinut, aşadar, că trebuie să facă adevărate investigaţii pentru a găsi 
asociaţi - ceea ce nu e deloc greu, deoarece nativii cu Nodul Nord în Scorpion 
sunt cei mai buni detectivi; de aceea este necesar ca ei să examineze, la un 
nivel profund, ideile, motivele, scopurile şi valorile celuilalt. 

Acestor nativi le este foarte greu să facă schimbări de direcţie. Ei îşi fixează 
un obiectiv, stabilesc cum să ajungă la el şi apoi energia lor devine atât de 
concentrată, încât le este aproape imposibil să se mai întoarcă - inclusiv atunci 
când descoperă, după ce au parcurs jumătate din drum, că sunt pe o cale 
greşită. 

O sinteză poate fi dificilă pentru aceşti nativi, fiindcă le este greu să se 
desprindă ceva mai mult timp de poziţia lor pentru a asculta atent ce spune 
celălalt. Chiar trebuie să exerseze, deliberat, concentrarea asupra obiectivelor 
comune şi să gândească din perspectiva modului în care ideile lor şi ale celuilalt 



ar putea fi combinate pentru o reuşită maximă. 

Ceea ce au de învăţat este arta sinergiei. Apoi, să ţină minte că, 
întotdeauna, oamenii implicaţi trebuie consideraţi mai importanţi decât 
obiectivul. Se impune ca nativii cu Nodul Nord în Scorpion să-şi amintească 
mereu acest lucru. 

A-i vedea pe oameni mai importanţi decât scopul este dificil 1 pentru nativii 
cu Nodul Nord în Scorpion şi este necesară exersarea practică a acestei 
atitudini. De obicei, ei ajung să fie puşi deja într-o anumită situaţie înainte de a- 
şi da seama că au rănit pe cineva. 

Nativilor cu Nodul Nord. în Scorpion le este foarte dificil să se desprindă de 
rutinele lor şi rămân „blocaţi" în situaţii care nu îi satisfac. Ei au nevoie să fie cu 
adevărat entuziasmaţi de ceva pentru a se rupe de orice rutină. De aceea, 
atunci când li se oferă ceva care îi entuziasmează, e bine să dea curs acelei 
oportunităţi şi să aibă voinţa de a elimina factorii care îi trag înapoi. 

într-un fel, nativilor cu Nodul Nord în Scorpion le place să menţină rutina, 
fiindcă ea este confortabilă. Pe de altă parte însă, ei sunt conştienţi că astfel nu 
vor obţine prea multe de la viaţă şi nu vor trăi experienţele pe care şi le doresc. 
Dar este nevoie de un grad destul de înalt de insatisfacţie ca ei să dorească să 
fie altfel. Disconfortul şi insatisfacţia îi împing să-şi schimbe şi să-şi lărgească 
orizontul. Meticulozitatea este o calitate de preţ atunci când trebuie construit 
ceva, dar constituie o piedică în cazul unei schimbări. 

Energia schimbării diferă de energia construirii. Cea de-a doua presupune 
un proces lent dar sigur, în care se înaintează pas cu pas. în schimb, prima cere 
o acţiune rapidă şi intensă. Nativii cu Nodul Nord în Scorpion trebuie să elimine 
ceea ce este vechi, să abandoneze lucrurile care îi trag înapoi şi să opteze 
pentru rezultate rapide, chiar dacă este în detrimentul perfecţiunii, pornind într- 
o, nouă direcţie. Dacă ei merg prea încet, vor pierde momentul oportun pentru 
schimbare. 

Este o situaţie similară celei în care un surfer, pierzând prea mult timp 
pentru deliberare, ratează valul. Nativii cu Nodul Nord în Scorpion trebuie să 
prindă valul schimbării şi să rămână pe val, fiindcă valul îi va duce la ţărm. 

Nativii cu Nodul Nord în Scorpion nu au un simţ înnăscut al echilibrului după 
care să se conducă în viaţă. Ei îşi fixează o direcţie Şi apoi conştiinţa lor devine 
atât de concentrată în acea direcţie, încât nu mai pot vedea nimic altceva - 
doar continuă să meargă înainte. 

Ei ajung să fie înlănţuiţi de lumea fizică, manipulând materia şi uitând de 
spirit. De aceea viaţa lor este atât de dificilă - ei sunt prea mult orientaţi către 
lumea materială, este prea multă densitate în jurul lor. Este necesar, în 
interesul lor, să mai „reducă din greutate" pentru a putea călători cu mai multă 
uşurinţă prin viaţă. Aceşti nativi au de câştigat dacă se detaşează de situaţia lor 
materială şi reflectează asupra a ceea ce vor, de fapt, să experimenteze în 
această viaţă. Cum pot ei pune în ordine afacerile legate de lumea materială în 
aşa fel încât să le rămână libertatea de a explora orizonturile care îi incită? 



Ei au de învăţat să fie liberi, să se înalţe către planurile spirituale şi să se 
bucure de legăturile subtile cu ceilalţi. Acesta este un domeniu complet nou, cel 
al satisfacţiilor de dincolo de plăcerile grosiere cu care sunt obişnuiţi din vieţile 
anterioare; ele solicită eliminarea ataşamentului faţă de planul material, pentru 
a se elibera de înlănţuirea lumii fizice. 

De exemplu, dacă îşi cumpără o locuinţă în care trebuie schimbate 
decoraţiunile interioare, prima lor reacţie instinctivă este să facă acest lucru 
„aşa cum ştiu ei", ataşându-se de fiecare element de decor, fiindcă el reflectă 
stilul lor. Această atitudine perpetuează înlănţuirile create de valorile din vieţile 
anterioare şi de lumea materială - adică o „metodă de a pierde" pentru aceşti 
nativi. Dacă, în schimb, ei aduc un decorator cu talent artistic şi-i permit 
acestuia să-şi exprime opiniile, rămânând deschişi faţă de metoda lui, atunci 
nativii cu Nodul Nord în Scorpion vor avea o ambianţă frumoasă de care însă nu 
sunt ataşaţi. Apoi, ei vor putea trăi în confort fiind susţinuţi de această 
ambianţă, fără a fi limitaţi însă de ea şi vor fi liberi pentru expansiuni în lumile 
subtile, atât de regeneratoare pentru ei. 

Sinteză 

Nodul Nord în Scorpion - Nodul Sud în Taur 

Nativul trebuie să înveţe să accepte (sau să dea) ajutor financiar sau de alt 
fel, atunci când este nevoie, renunţând la ideea că cine nu poate să obţină sau 
să facă singur un lucru, înseamnă că nu îl merită. 

Relaţia dintre Nodul Nord din Casa a Viii-a şi Nodul Sud din Casa a 
ii-a armonios manifestată - Pentru acest nativ, valorile proprii nu se 
confundă cu valorile altora, deşi ele se completează reciproc, evoluţia spirituală 
autentică anulează degenerarea şi alienarea fiinţei, iar folosirea resurselor 
comune nu prejudiciază resursele personale. 

Greşeala caracteristică - Nativul se poate confrunta cu un blocaj legat de 
gustul puterii. 

Justificarea greşelii - E posibil ca un mediu represiv să-l fi făcut pe nativ 
să se simtă singur împotriva întregii lumi, la aceasta adăugându-se şi lipsa de 
înţelegere din partea mediului în care a trăit sau trăieşte. El refuză să ajute, 
chiar dacă nu câştigă nimic din aceasta. Educaţia primită în copilărie a pus un 
accent exagerat pe bani, pe obiecte şi pe importanţa socială. 

Posibile soluţii - Să fie mai activ în acţiunile pe care le face în asociere cu 
alţii - un parteneriat de afaceri, un grup pentru discuţii, un proiect pentru 
comunitate, fiindcă activităţile de acest gen îi ascut şi-i dezvoltă imaginaţia. Să 
se concentreze asupra evoluţiei spirituale, indiferent ce s-ar petrece în viaţa sa 
intimă, donând absolut toate bunurile sale unui maestru spiritual autentic şi 
şcolii lui spirituale, abandonându-se definitiv lui Dumnezeu. 

Nativul cu Nodul Sud în Taur supradezvoitat manifestă; 



următoarele tendinţe; refuzul de a gândi ceea ce nu se întemeiază pe dovezi 
concludente şi irevocabile, insensibilitate, desconsiderare a drepturilor altora, 
timiditate, tendinţa de a vedea totul numai prin prisma banilor, introvertire 
excesivă, mai degrabă viclean decât inteligent, indulgenţă faţă de sine însuşi, 
foarte conservator în ceea ce priveşte felul „acceptat" de a se îmbrăca sau de a 
vorbi, vanitate, dar fără încredere reală în el însuşi, laşitate. 

Când Nodul Nord nu este împlinit - Nativul dovedeşte posesivitate 
extremă, dificultăţi de natură sexuală, lipsă de atenţie faţă de valorile sau 
trebuinţele altor oameni. Posesiunile şi banii nu îl fac fericit, oricât de 
confortabilă poate părea, în ochii altora, situaţia lui materială. în cazuri 
extreme, nativul ajunge la conflicte cu legea, din cauza unor valori atipice. 

Cum poate fi realizat Nodul Nord - Nativul trebuie să-şi dezvolte 
autocontrolul şi autodisciplina, să aprecieze corect viaţa, să reducă importanţa 
acordată obiectelor şi să se concentreze mai mult asupra relaţiilor. Este bine să 
elimine din viaţa lui oamenii, obiectele şi atitudinile lipsite de valoare, evitând 
totodată să-şi mai facă griji în legătură cu lipsa de apreciere şi fiind dispus să 
muncească de dragul muncii, nu de dragul prestigiului. 

Nativul cu Nodul Nord în Scorpion, conştient sau nu, vrea să 
experimenteze fazele cele mai înalte şi cele mai de jos ale existenţei, pentru a 
lua contact cu emoţiile sale cele mai profunde şi pentru a învăţa să le 
controleze. El îşi doreşte un traseu accidentat în viaţă, de aceea are 
experienţele pe care le are. Este o persoană cu mult bun-simţ şi cu emoţii 
reprimate, care se agaţă de casă, de posesiuni şi de rutine pentru a menţine un 
anumit echilibru, evitând ridicările şi căderile majore. 

Nativul cu Nodul Nord în Casa a Vlll-a speră şi el să obţină câştiguri prin 
asociere sau prin alte relaţii: de exemplu, o căsătorie cu o persoană bogată, o 
prietenie cu cineva care va muri şi îi va lăsa o moştenire considerabilă sau o 
parte din câştigul de la loterie al cuiva. Există o puternică dorinţă de a elimina 
dificultăţile de orice fel şi are tendinţa de a cheltui motivat mai degrabă 
emoţional decât pe baza unei necesităţi şi este, adesea, neglijent sau nepractic 
cu banii. Mai puţin frecvent, nativul poate fi prea generos cu laudele, cu timpul 
sau cu hrana. Aceste tendinţe îşi au originea într-un sentiment subconştient că 
ar fi incapabil să dobândească singur resursele de care are nevoie în actuala 
existenţă pentru a se împlini aşa cum îi place. 

Nodul Nord în Scorpion şi în: 

Casa / - Menirea spirituală a nativului este aceea de a învăţa să devină 
conştient de forţa sa interioară, de necesitatea transformării lui spirituale şi de 
capacitatea de a regenera din orice eveniment dificil al vieţii; el trebuie doar să 
fie deschis pentru un alt univers de percepţie a lumii. 

Casa a ll-a - Menirea spirituală a nativului este aceea de a învăţa să se 
detaşeze total de orice formă de posesiune materială, dar mai ales financiară; 
viaţa îl va duce sau îl va aşeza în chiar locurile foarte „ispititoare", pentru a 
folosi în exces ceea ce îl preocupă (de exemplu, să umble cu lichidităţi uriaşe, 
să lucreze în obstetrică ginecologică, să aibă un anticariat cu cărţi ezoterice 



etc.). 

Casa a fii-a - Menirea spirituală a nativului este aceea de a învăţa să 
realizeze şi călătorii interioare sau terapeutice, cum ar fi psihanaliza sau studiul 
viselor; nu în ultimul rând, acest nativ chiar are nevoie să comunice şi erotic, 
indiferent dacă este maseur, scriitor sau amant de carieră (cu alte cuvinte, un 
bărbat căruia îi place să iubească femeile, dintr-un simţ superior al frumosului 
ca valoare estetică); totul este ca aceste acţiuni să fie făcute într-o manieră 
divin integrată. 

Casa a IV-a - Menirea spirituală a nativului este aceea de a învăţa să 
descopere natura ascunsă a tuturor lucrurilor, dar mai ales zonele abisale ale 
propriei sale fiinţe sau ale celorlalţi; se poate ocupa cu psihologia 
transpersonală sau cu regresia în vieţile anterioare, cu condiţia să fie o fiinţă 
foarte dăruită lui Dumnezeu-Tatăl. 

Casa a V-a - Menirea spirituală a nativului este aceea de a învăţa că fiecare 
flirt poate fi o moarte a egoului sau că dragostea ucide orice impuritate pentru 
a ne face apoi mai strălucitori; nativul trebuie să-şi transceandă dorinţa abisală 
de urmaşi precum şi atracţia faţă de jocurile de noroc. 

Casa a Vi-a - Menirea spirituală a nativului este aceea de a învăţa să 
descopere cauzele ascunse ale tuturor bolilor, cauze care sunt generate de 
dorinţe secrete, puternice, înlănţuitoare, pentru unii chiar copleşitoare; nu în 
ultimul rând, sănătatea fizică a nativului poate solicita foarte multe tehnici sau 
diete de purificare, deopotrivă a corpului fizic şi a celui emoţional. 

Casa a Vii-a - Menirea spirituală a nativului este aceea de a învăţa că o 
căsătorie sau o relaţie este o legătură liber consimţită, bazată pe libertate 
reciprocă şi pe dăruire reciprocă de sentimente; în alte vieţi el a confundat 
chestiunile afective cu cele financiare şi are acum tendinţa de a-l percepe pe 
celălalt, la nivel subconştient, ca pe un duşman declarat. 

Casa a Vlll-a - Menirea spirituală a nativului este aceea de a învăţa să-şi 
controleze excesul de voinţă personală pentru a accepta în viaţa sa Voinţa şi 
Ordinea Divină; el poate avea înzestrări erotice excepţionale pentru care 
societatea profană să nu fie pregătită încă, fiindu-i necesare cunoaşteri şi 
iniţieri speciale; de asemenea, trebuie să mediteze îndelung la proverbul: „cine 
moare înainte de a muri, nu mai moare după ce moare". 

Casa a IX-a - Menirea spirituală a nativului este aceea de a învăţa să 
aprofundeze semnificaţiile oculte ale existenţei umane şi de a înţelege plecarea 
din planul fizic (numită „moarte") ca pe o simplă translaţie în lumi subtile, cu 
legi superioare de existenţă; este bine să nu ezite, dacă are posibilităţi, chiar să 
întemeieze instituţii şi forme de învăţământ ezoteric. 

Casa a X-a - Menirea spirituală a nativului este aceea de a învăţa să aibă 
curajul de a afirma noi idei necesare fiinţei umane de a înţelege ezoterismul nu 
ca pe o cunoaştere interzisă, ci ca pe una care, încăpută pe mâna celor cu 
gândire demoniacă, poate distruge lumea; de asemenea, el poate lucra într-un 
domeniu conex cu sexualitatea, cu finanţele publice şi cu tanatologia; în cazul 
unor vieţi anterioare cu probleme, el poate devia spre societăţile secrete de 



orientare satanică. 

Casa a Xl-a - Menirea spirituală a nativului este aceea de a învăţa să aducă 
la lumină planurile sale secrete elaborate încă din primii ani ai vieţii; el trebuie 
să se lase călăuzit de persoane mature şi pline de calităţi, pentru a nu devia 
spre plăcerile ieftine şi grosiere ale vieţii, spre grupări dogmatice sau sectare 
ori spre traficanţii de droguri. 

Casa a Xll-a - Menirea spirituală a nativului este aceea de a se ocupa de 
spiritualitate în cel mai înalt sens al cuvântului, dar într-o manieră secretă sau 
profund ocrotită, dincolo de orice atingere a vreunui curios; el are nevoie de un 
maestru spiritual, întrucât inclusiv momentul Trecerii poate fi o experienţă 
iniţiatică excepţională, 



Nodul Nord în Săgetător 



şi Nodul Nord în Casa a IX-a 


Prezentare generală 

Punctul vulnerabil al nativilor cu Nodul Nord în Săgetător este siguranţa la 
nivel mental, manifestată ca intenţie nemărturisită de a citi gândurile altora, ca 
ei să fie siguri că vor spune apoi exact ceea ce trebuie. Nevoia de a căuta 
permanent informaţii reprezintă tendinţa lor de a ţine comunicarea sub control, 
tendinţă pe care ei trebuie să o abandoneze, dând atenţie propriei intuiţii. 
Având încredere în propriul adevăr şi acţionând pe baza lui, vor întemeia relaţii 
umane care le vor conferi pacea minţii şi siguranţa pe care o caută. 

Păstrându-şi însă atitudinea deficitară, vor constata că niciodată nu vor 
avea, cantitativ şi calitativ, informaţiile dorite şi vor trebui să treacă dincolo de 
logică, în domeniul intuiţiei proprii, pentru a aduce la lumină adevărul lor 
superior. Dacă au credinţă în ghidarea spirituală de care beneficiază în actuala 
existenţă, ei vor dobândi percepţia corectă a ceea ce se petrece în jurul lor. 

Aceşti nativi vor să se simtă asemenea tuturor, fiind, în acelaşi timp, cu 
consecvenţă ei înşişi. Ei vor acordul total al tuturor celor din jur - adică să 
înţeleagă toţi punctul lor de vedere, să-i accepte, să-i susţină şi să le 
recunoască poziţia. Pentru a realiza acest lucru, ei caută să-i manipuleze pe 
ceilalţi să gândească asemenea lor. Folosindu-şi talentul de a înţelege oamenii, 
nativii cu Nodul Nord în Săgetător îşi imaginează că pot spune exact acele 
cuvinte care să-i facă pe ceilalţi să-i aprobe. Dar această metodă nu dă 
rezultate; pentru a-şi atinge scopurile, ei trebuie să-şi reorienteze atenţia 
asupra adevărului propriu. 

Atunci când nativii cu Nodul Nord în Săgetător exprimă ceea ce intuiesc, 
situaţiile în care se găsesc ei se armonizează. Dacă trăiesc şi vorbesc conform 
sufletului, anturajul nepotrivit se retrage şi apar oamenii cu care sunt 
compatibili. Acţionând în concordanţă cu adevărul lor superior, aceşti oameni 
cu receptivitate similară înnăscută îi vor înţelege şi le vor fi prieteni de nădejde, 
deoarece ei împărtăşesc aceleaşi valori spirituale. 

Aceşti nativi sunt foarte intuitivi şi excelează în acele domenii spirituale în 
care percepţia lor intuitivă este orientată către ceilalţi. De asemenea, pot avea 
mare succes în profesii care implică legătura cu străinătatea. Opţiunile lor 
trebuie să vizeze activităţi în care ei îşi folosesc talentul de a găsi soluţii: 
avocat, lider spiritual/religios, profesor, angajat la firme de publicitate - adică 
activităţi în care se pot implica în difuzarea ideilor la nivel de mase sau în 
promovarea unei direcţii de pionierat. 

Nativii cu Nodul Nord în Săgetător au darul înnăscut de a percepe gândurile 
celorlalţi şi adesea prevăd „ceea ce este scris să fie”. Dacă exprimă adevărurile 



pe care le percep intuitiv, ei îşi dezvoltă în mod firesc şi necesar aptitudinile lor 
naturale pentru comunicare. Dar, dacă activează în profesii care prezintă ceea 
ce gândesc alţii, e posibil să se simtă profund neîmpliniţi. A-i instrui pe alţii în 
domenii lumeşti sau a elabora proiecte legate mai mult de fapte decât de idei 
le amplifică neliniştea şi teama că şi-au greşit menirea în viaţă. Rolul lor este 
să-şi utilizeze înzestrările înnăscute pentru vorbit/scris drept mijloc de a 
comunica şi a implementa adevăruri superioare în subconştientul colectiv. 

Nativii cu Nodul Nord în Săgetător au petrecut multe vieţi anterioare în 
funcţii în care era esenţial pentru ei să înţeleagă ce gândesc ceilalţi: profesori, 
scriitori, oratori şi legături comerciale cu străinătatea; ca urmare însă a acestor 
preocupări, ei şi-au pierdut propriul adevăr. în această încarnare dispun de 
talentul de a sesiza punctele de vedere ale tuturor, dar trebuie să se 
redescopere pe ei înşişi. De aceea, atunci când ei „primesc ceva" de la intuiţia 
lor, trebuie să exprime direct acel lucru, fără să mai caute o „redactare” sau o 
„traducere”, deoarece, conştient sau nu, ei o alterează din cauza filtrelor 
mentale impure pe care toţi le avem active, până în clipa în care mintea 
noastră devine una cu Mintea Divină. 

Nativii cu Nodul Nord în Săgetător au mari dificultăţi când trebuie să ia 
decizii. Ei văd ambele feţe ale unei situaţii, ştiu ce trebuie să facă, dar faptul că 
percep şi celălalt punct de vedere îi duce la confuzie. Pentru a evita această 
problemă, ei trebuie să-şi recunoască intuiţia şi să se lase conduşi de ea, 
întrucât, în acest fel, vor împlini tot ceea ce le este cu adevărat destinat. Dacă 
îşi vor urma cunoaşterea spontană, lăuntrică, vor fi întotdeauna „pe calea cea 
bună". Intuiţia, ca şi cunoaşterea spontană, sunt instrumentele mentalului 
nostru eliberat de filtrele egotice şi ele „procesează" corect informaţia primită 
din sursele macrocosmice ale Cunoaşterii. 

Nativii cu Nodul Nord în Săgetător se angrenează, datorită nesiguranţei, 
într-un lung proces de răstălmăcire care macină nervii. Ei nu au încredere în 
intuiţia lor. Toate vieţile anterioare în care s-au identificat cu societatea i-au 
învăţat să se bazeze pe alţii. Dar acum ei trebuie să se bazeze pe ei înşişi - fără 
a căuta să „explice" intuiţiile pe care le au. 

Acest demers le produce multă suferinţă şi multe conflicte interne. Prietenii 
lor buni pot sesiza ce anume urmăresc aceşti nativi, dincolo de punctul lor de 
vedere „logic" şi exasperant, şi îi pot readuce, cu dragoste, la cunoaşterea 
intuitivă de la care au pornit. Aceşti nativi au nevoie de foarte mult ajutor 
pentru a-şi împlini visele. Mai mult chiar, au nevoie de ajutor spiritual direct de 
la Dumnezeu-Tatăl şi, în această viaţă, acest ajutor le este dat dacă ei sunt 
deschişi faţă de el (ajutorul divin - nt. red). 

In actuala existenţă ei învaţă că, pentru a face pasul următor către idealul 
lor, este necesar să lase definitiv în urmă pasul anterior. Pierderea este, 
întotdeauna, partea unui câştig mai mare. Pentru a se bucura de roadele unui 
stil de viaţă independent, ci trebuie să renunţe, de exemplu, la dependenţa de 
părinţi, orientându-se către noua devenire, către noul mediu şi către noii 
oameni din preajmă. 



Nativii cu Nodul Nord în Săgetător trebuie să devină conştienţi şi 
responsabili faţă de faptul că sunt canalul adecvat de manifestare a lui 
Dumnezeu, folosindu-şi în mod spiritual darul înnăscut al ghidării interioare. în 
loc să fie influenţaţi de alţii, trebuie să devină, ei înşişi, nişte forţe influente 
benefice. Dacă acceptă să facă aceasta, totul devine foarte simplu. Din 
momentul în care au luat o decizie, trebuie să evite procesul intermediar al 
răstălmăcirii propriilor gânduri, să aibă încredere în ceea ce intuiesc şi să-şi 
urmeze intuiţia. 

Datorită vieţilor anterioare în care erau prinşi în mecanismele societăţii şi 
dependenţi de alţii, aceşti nativi au învăţat cum să „se descurce" în prezenţa 
oricărei persoane şi şi-au folosit raţiunea deductivă pentru a-şi atinge scopurile. 
Deciziile lor se bazau pe un sistem complex de cântărire a tuturor factorilor, 
ceea ce îi conducea către răspunsul corect, adecvat situaţiei în care se găseau, 
în viaţa actuală raţiunea deductivă nu le mai este de folos, ci raţiunea 
inductivă. Ea presupune cunoaşterea intuitivă a răspunsului corect şi utilizarea 
logicii pentru a găsi modul în care să-l aducă la nivel practic - adică a vedea mai 
întâi soluţia şi apoi a alege modalitatea optimă pentru implementarea ei. 

Gândirea excesivă le creează şi alte probleme acestor nativi. Lor le este 
dificil să spună „nu", deoarece nu acceptă să rateze vreo oportunitate, de orice 
fel ar fi ea. De asemenea, nu vor să piardă bunăvoinţa nimănui. Iar, pe de altă 
parte, nu ştiu să mintă, ceea ce este foarte bine: în această încarnare, 
minciunile tind să creeze confuzie în ceea ce priveşte propria lor identitate. Dar 
adevărul nu se schimbă; de aceea, dacă ei iau decizii pe baza unei cunoaşteri 
intuitive, vor avea puterea de a şi le menţine. 

în general, prea multe explicaţii nu sunt de folos pentru nativii cu Nodul 
Nord în Săgetător. De exemplu, dacă cineva spune un lucru pe care ei îl 
interpretează ca fiind „împotriva" scopului lor, ei vor insista să obţină o 
explicaţie completă despre ce a vrut să spună acea persoană. Ei vor reanaliza 
acel lucru, din nou şi din nou, utilizând logica pentru a discuta cu persoana 
respectivă. Printr-o astfel de măcinare, ei concentrează puternic ideile negative 
în relaţia lor. Este mult mai bine dacă ei lasă să treacă acel „mărunţiş" fără a-i 
da atenţie, orientându-se o perioadă, până se detaşează de acest moment, 
către amintiri plăcute sau către proiecte de viitor foarte luminoase, care să-i 
branşeze la stări sufleteşti benefice. 

Dezbaterile nu duc la rezultate bune în cazul nativilor cu Nodul Nord în 
Săgetător dar, uneori, ei ajung la dezbateri fără să-şi dea seama. Dacă nu au 
încă o decizie clară în minte, e posibil ca ei să angreneze şi fiinţa iubită în 
procesul lor intens de a se lupta cu acel subiect. Pentru aceşti nativi, este mult 
mai bine dacă nu se amestecă deloc în dezbateri. Ori de câte ori caută să 
câştige o dispută folosindu-se de logică, ei merg pe un teren foarte nesigur. în 
astfel de momente trebuie să se retragă într-un loc mai liniştit în forul lor 
interior sau să meargă la un spectacol artistic (teatru, operă, balet, film de 
foarte bună calitate). Calitatea de „consumator de artă" va sublima posibilele 
energii negative ale dezbaterii în reale fenomene de catharsis, iar ei se vor 



simţi purificaţi sufleteşte, numai bine pregătiţi să intre din nou în rezonanţă cu 
gândirea intuitivă sau cu Cunoaşterea spontană. 

Dacă nativii cu Nodul Nord în Săgetător îşi utilizează capacitatea de a-i 
înţelege pe ceilalţi în scopul de a-i înşela, ei pot avea necazuri. Adesea, ei 
analizează posibilele moduri în care situaţia ar putea evolua, apoi se străduiesc 
să influenţeze gândurile celorlalţi, astfel încât rezultatul să se modifice în 
favoarea lor. 

în această viaţă, destinul lor este să fie un canal care aduce în lume 
Adevărul dătător de armonie, optimismul şi Credinţa. Pentru noi toţi există 
momente când lucrurile nu se desfăşoară în favoarea noastră, iar scenariile 
posibile par destul de ameninţătoare. Atunci nativii cu Nodul Nord în Săgetător 
ne aduc aminte de Credinţă. Ei îşi fac o retrospectivă a cursului vieţii şi ne ajută 
să înţelegem că fiecare schimbare reprezintă o creştere interioară a fiinţei. 
Dacă avem încredere într-un rezultat final pozitiv, atunci calea pozitivă ni se va 
revela de la sine. 

Deoarece nativii cu Nodul Nord în Săgetător sunt atât de prietenoşi şi doresc 
să aibă relaţii bune cu ceilalţi, ei îşi pot crea, poate chiar involuntar, obiceiul de 
a spune minciuni nevinovate, tocmai pentru a fi pe placul tuturor. Cu timpul 
însă, ei ajung într-o permanentă alertă ca să menţină aparenţa de adevăr şi 
aceasta le creează tensiuni interioare, deoarece karma nu le permite 
deformarea adevărului. 

De asemenea, utilizarea manipulării în interacţiunea cu alţii îi limitează cu 
severitate la nivel personal - ea duce la suferinţă şi la restrângerea inutilă a 
libertăţii lor, într-un mod pe care ei nici nu îl conştientizează: pierderea intuiţiei, 
a calităţii de „canal divin". Ei se tem că, dacă nu îl pot manipula pe celălalt, vor 
trebui să-i accepte voinţa şi că, în afară de manipularea vicleană, nu au altă 
putere asupra lui. Ei uită că, în această încarnare, puterea lor - înzestrarea lor 
specială - este Adevărul. Dacă ei îşi prezintă direct şi onest punctul de vedere, 
ceilalţi îi vor respecta. 

Pentru nativii cu Nodul Nord în Săgetător este foarte important să câştige, 
acesta fiind un alt motiv pentru care ei iau în consideraţie toate opţiunile 
posibile, înainte de a se decide. Dorinţa lor de a avansa este atât de puternică, 
încât fiecare decizie devine monumentală şi fac totul să nu greşească. Dar, 
dacă privesc retrospectiv, vor înţelege că, atunci când şi-au urmat intuiţia, nu 
au greşit niciodată. 

în această viaţă, ei doresc, subtil vorbind, să scape din vârtejul periculos al 
gândurilor altor oameni. Ei trebuie să se încreadă în tot ceea ce le dă energie şi 
vitalitate şi aceasta este „victoria" pe care o urmăresc - este evoluţie şi dorinţa 
de a se deplasa înainte şi în sus. De aceea, atunci când le vine o idee şi percep 
intuitiv că: „Da, trebuie să fac acest lucru", percepţia fiind însoţită de energie 
vitală, aceea este energia în care pot crede şi totodată calea care îi va conduce 
către noul nivel dorit. Afirmaţia reciprocă este adevărată şi ea: tot ceea ce le 
pare opresiv şi îi face anxioşi nu reprezintă o alegere bună. 

Logica pe care nativii cu Nodul Nord în Săgetător şi-au dezvoltat-o în vieţile 



anterioare le permite să realizeze că modul în care ne considerăm viaţa şi 
circumstanţele ei determină starea noastră emoţională. De aceea, amplificarea 
a ceea ce este pozitiv ne face fericiţi şi încrezători. 

Dar, după ce s-au bazat atât de mult, în acele vieţi, pe logică şi pe agerimea 
mentală, aceşti nativi s-au depărtat de puterea adevărului. Ei au tendinţa de a 
ignora semnalele de avertizare date de intuiţie şi continuă să gândească 
pozitiv, însă tară a mai sesiza oportunităţile necesare creşterii lor interioare. 
Logica le spune acestor nativi că nici o persoană şi nici o situaţie nu merită 
încredere totală. Oamenii se schimbă, situaţiile se schimbă, apar evenimente 
neaşteptate, chiar noi înşine facem greşeli. în cine putem avea încredere? Dacă 
ei privesc înapoi la cursul vieţii lor, vor înţelege că numai vocea clară a intuiţiei 
lor a fost aceea care le-a indicat întotdeauna, cu precizie, rezultatul final al unei 
situaţii. Acesta este factorul în care ei pot avea încredere. Viaţa lor va avea 
atunci o desfăşurare magică; ei vor evita toate suferinţele, toate capcanele şi 
vor avea mereu succes. 

Nativii cu Nodul Nord în Săgetător sunt încrezători, optimişti şi dispun de 
capacitatea de a se exterioriza. Ei au legături fericite cu ceilalţi oameni şi nu-şi 
fac griji în privinţa lor; sunt dispuşi să-i ajute pe ceilalţi, sunt receptivi faţă de 
inspiraţia divină pe care o primesc de la ghizii lor spirituali şi de la îngeri. Aceşti 
oameni au un optimism natural şi sunt dornici să muncească mult pentru o 
realizare spirituală. Ei ştiu că vor avea parte de evenimente fericite dacă îşi 
îndeplinesc rolul care le revine; văd toate lucrurile care ar putea să nu 
reuşească, dar merg înainte şi continuă, cu toate acestea, să facă ceea ce şi-au 
propus. Mintea lor a fost excesiv de activă în vieţile anterioare, astfel că, acum, 
cea mai bună cale pentru ei este să pună datele situaţiei în faţa eu-lui lor 
superior şi să le ceară ghizilor spirituali să-i îndrume în direcţia corectă. Dacă îşi 
liniştesc mintea, credinţa lor înnăscută în bine se va putea restabili de la sine. 

Una dintre cele mai mari înzestrări pe care nativii cu Nodul Nord în 
Săgetător le pot împărtăşi altora este capacitatea lor unică de a-i ajuta pe 
oameni să depăşească stările şi gândurile negative şi de a le arăta cum să 
adopte o atitudine benefică. De asemenea, atunci când îi ajută pe alţii să 
privească partea luminoasă a lucrurilor, Propria lor gândire devine mai 
sclipitoare. 

Deşi în vieţile anterioare aceşti nativi erau obişnuiţi să se înconjoare cu 
oameni, în viaţa aceasta este esenţial pentru ei să-şi petreacă o parte 
semnificativă a timpului în singurătate. Atunci când se îndepărtează de oameni, 
ei câştigă în claritate, intră în contact cu adevărul despre ei înşişi şi dobândesc 
o stare interioară de calm. Uneori, este mai bine pentru ei să nu-şi comunice şi 
să nu-şi împărtăşească ideile. Deoarece au fost profesori în vieţile anterioare, 
primul lor instinct este să-şi ofere cu generozitate ideile. Ei trebuie, de fapt, să- 
şi păstreze inspiraţia sau revelaţia pentru a fi hrăniţi de ea şi pentru a-i 
constata efectele în propria lor viaţă. După aceea, experienţa personală devine 
o lecţie de viaţă, aptă a fi împărtăşită celorlalţi. Ulterior, ei vor deveni un 
exemplu viu pentru acest adevăr. 



Este foarte sănătos pentru nativii cu Nodul Nord în Săgetător să se retragă 
din când în când din societate, să-şi petreacă timpul în aer liber şi să intre din 
nou în contact cu ceea ce este firesc. Ciclurile naturii le conferă pacea minţii şi-i 
ajută să-şi aducă aminte că există un plan după care se desfăşoară 
evenimentele, pentru că Lumea face parte dintr-o Ordine divină asupra căreia 
Dumnezeu veghează permanent. Fără această perspectivă, ei pot ajunge să se 
confrunte cu un scurt-circuit: mintea lor este atât de activă, încât devine 
suprasolicitată când petrec prea mult timp în preajma oamenilor şi în oraşe. 

Animalele îi ajută, de asemenea, pe nativii cu Nodul Nord în Săgetător să se 
relaxeze şi să dobândească claritate. în egală măsură, călătoriile în străinătate 
le sunt benefice. Intrând în contact cu o altă civilizaţie şi cu alte mentalităţi, ei 
devin conştienţi de simplitatea şi frumuseţea fiinţelor umane, ceea ce îi încântă 
fiind, în realitate, propria lor capacitate de a înţelege totul într-un mod mai 
puţin sofisticat. 

Aceşti oameni tânjesc după simplitate. Pe măsură ce învaţă să simplifice 
lucrurile şi să rămână sinceri cu ei înşişi, pe măsură ce mintea li se relaxează, 
viaţa lor va deveni mai fericită. 

La toate nivelurile, nativii cu Nodul Nord în Săgetător trebuie să intre din 
nou în contact cu ceea ce este natural şi firesc, cu miracolul desfăşurării liniştite 
şi naturale a vieţii care guvernează ritmurile naturale ale oamenilor, relaţiilor şi 
evenimentelor. 

Oamenii cu Nodul Nord în Săgetător caută cu atâta disperare un punct de 
vedere care să le ofere pacea minţii, încât e posibil ca ei să se ataşeze de 
filosofia altcuiva. Pentru o vreme, acest sistem poate funcţiona, iar ei chiar să 
accepte „parametrii" acelei credinţe, considerându-le „singurul adevăr", fără a 
sesiza limitele impuse de aceasta. Ei se folosesc de logică pentru a găsi 
Adevărul, iar logica poate fi eficientă numai dacă există convenţii pe care 
ambele părţi să le considere ca fiind adevărate. în acest caz, e posibil ca ei să-şi 
folosească raţiunea şi logica, şi nu energia Adevărului însuşi. 

Este bine ca nativii cu Nodul Nord în Săgetător să adopte temporar filosofia 
altcuiva, drept trambulină care să-i înalţe către Adevăr; dar, o dată ce ei s-au 
conectat cu energia Adevărului, cea mai bună alegere este să abandoneze 
schema care i-a adus până acolo. Ei trebuie să fie receptivi faţă de viaţă şi faţă 
de lecţiile ei, în loc să se ghideze după cărţi sau personalităţi cu autoritate. 
Ceea ce spun ceilalţi oameni îi ajută să conştientizeze erorile din gândirea 
proprie şi, de asemenea, le oferă alte moduri de a vedea lucrurile. 

Ei au de învăţat că orice credinţă parţială sau indecis structurată îi împiedică 
să atingă şi să trăiască plenitudinea Adevărului divin. Adevărul acesta se află 
dincolo de orice punct de vedere. El este o energie, nu un concept. Deşi este 
etern, Adevărul se află în mişcare, iar nativii cu Nodul Nord în Săgetător trebuie 
să-i permită acestui Adevăr să-i conducă, deoarece, în esenţă, acesta este una 
cu Dumnezeu. 

Nativii cu Nodul Nord în Săgetător au fost profesori în vieţile anterioare şi, 
acum, ei caută în continuare să-i înveţe pe ceilalţi. Este foarte important pentru 



ei ca ceilalţi să le accepte ideile. Ei simt un imens vid spiritual: le lipseşte ceva 
care să le dea putere şi încredere. Percepţia lor este corectă, deoarece ceea ce 
au pierdut este relaţia lor permanentă cu Şinele. Datorită multelor încarnări în 
care au fost prinşi în urzeala sistemului social, şi-au neglijat legătura lor 
spirituală. Acum au o profundă nevoie de a-şi orienta receptivitatea în direcţia 
spiritualităţii. Căutarea spirituală, scop de prim rang în această încarnare, este 
specifică nativilor cu Nodul Nord în Săgetător. 

Un obiectiv important pentru aceşti nativi este acela de a ajunge să practice 
comunicarea directă. Ei şi-au păstrat din vieţile anterioare darul vorbirii şi-şi pot 
structura comunicarea astfel încât ceilalţi să-i aprobe; ei arbitrează, nu prin 
diplomaţie, ci prin manipularea ambelor părţi, disputele dintre grupuri sau 
persoane care nu se înţeleg. Nu le plac confruntările. Dacă îi pot face pe ceilalţi 
să fie de acord cu punctul lor de vedere, ei vor evita maniera directă, deoarece 
natura lor mai profundă de mediator urmăreşte să împace oamenii, nu să-i 
aşeze în tabere adverse, punctul lor de vedere fiind, în realitate, media 
punctelor de vedere ale celor două părţi ajunse în conflict. 

Este mai bine pentru nativii cu Nodul Nord în Săgetător să privească 
adevărul unei situaţii şi să comunice, pur şi simplu, ceea ce văd, fără să-şi 
imagineze ce anume ar putea fi în avantajul lor. Dacă au încredere în această 
atitudine, atunci însăşi puterea Adevărului le va netezi drumul către succes. 
Starea bună pe care o vor avea atunci le va confirma că se află pe calea cea 
bună. Pe măsură ce vor avea rezultate pozitive, vor învăţa să aibă şi mai multă 
încredere fie în forţele proprii, fie în misiunea lor spirituală. 

Aceşti nativi au tendinţa să îndulcească orice mesaj, luând în considerare, în 
primul rând, modul în care le va primi celălalt cuvintele. Aceasta duce la o 
comunicare indirectă, ceea ce înseamnă că ei vor împărtăşi numai ceea ce cred 
că îl va face pe celălalt să le accepte punctul de vedere. Ei se tem să piardă 
susţinerea celorlalţi şi caută să menţină conversaţia la un nivel superficial, 
monden. 

Datorită condiţionărilor din trecut, aceşti nativi au tendinţa de a se purta „cu 
mănuşi". Ceea ce dădea rezultate bune în vieţile anterioare nu mai este valabil 
în această viaţă, aşa că, dacă nu se exprimă direct, pot avea probleme. 

Nativii cu Nodul Nord în Săgetător trebuie să fie foarte direcţi. Dacă ei fac un 
compromis prin felul în care se exprimă, atunci vor uita ideea şi-şi vor pierde 
energia. Este posibil să-i înspăimânte faptul de a fi ei înşişi, dar pot s-o facă 
dacă se privesc ca fiind un canal de manifestare a adevărului lăuntric. 

Nativii cu Nodul Nord în Săgetător se tem foarte mult că nu sunt înţeleşi. 
Adesea, ei simt dacă un lucru este „bun" sau „rău”, de îndată ce le este 
prezentat. Dar, atunci când îşi împărtăşesc impresia, ceilalţi pot gândi că ei fac 
„profeţii". De regulă, trecerea timpului dovedeşte că prima lor impresie a fost 
justă - de aceea, e bine să le aducă aminte celorlalţi că intuiţia lor s-a dovedit 
de fiecare dată corectă. Aceşti nativi trebuie să înveţe să aibă încredere atât în 
justeţea primei lor percepţii şi să nu se „răstălmăcească" pe ei înşişi după 
aceea, cât şi în cunoaşterea lor lăuntrică; în cazul lor, intuiţia este mult mai 



exactă decât logica. De asemenea, ei au şi un talent deosebit de a comunica în 
tăcere, prin intermediul atmosferei create. Dacă vreuna dintre relaţiile lor nu 
merge bine, atunci să se interiorizeze şi să trimită iubire către persoana 
respectivă. Această procedură este, ea singură, suficientă pentru a restabili 
armonia. 

Nativii cu Nodul Nord în Săgetător vor rezultate rapide. Ceea ce văd cu 
mintea vor să existe imediat în manifestare. Ei se identifică atât de mult cu 
procesele lor mentale şi mintea lor lucrează atât de rapid, încât ajung să se 
deplaseze în timp mai repede decât curgerea naturală a lucrurilor. De aceea 
este necesar să-şi încetinească în mod deliberat ritmul şi să aibă răbdare. 

Adesea au senzaţia că nu le mai ajunge timpul, iar energia astfel dinamizată 
le poate solicita foarte mult corpul şi sistemul nervos, afectându-le starea 
generală de sănătate. Uneori, un astfel de avertisment îi poate „zdruncina", 
forţându-i să se temporizeze şi să devină mai atenţi, pentru a fi mai receptivi 
faţă de viaţă şi pentru a sesiza adevărul momentului prezent. 

Datorită tendinţei de a fi suprastimulaţi mental, acestor nativi le este greu 
să se relaxeze. Mintea lor lucrează în permanenţă, uneori forţându-le sistemul 
nervos, ceea ce face ca ei să aibă, din când în când, dificultăţi cu somnul, în 
special, şi cu odihna, în general. Una dintre urgenţele acestei încarnări este să 
găsească metode de relaxare. Există multe posibilităţi care le pot amplifica 
sentimentul de pace. Meditaţia, un remediu excelent, calmează sistemul nervos 
Şi îl umple de linişte. Băile fierbinţi şi înotul sunt, de asemenea, Profund 
liniştitoare. De fapt, absolut orice interacţiune cu apa are Un efect de 
detensionare - chiar şi un acvariu, un peisaj cu apă sau sunetele apei redate pe 
o bandă magnetică. Sporturile şi activităţile în aer liber sunt excelente pentru 
ei: jogging, mers pe bicicletă, excursii, plimbări, alpinism sau turism. Toate 
acestea îi ajută sistematic pe nativii cu Nodul Nord în Săgetător să se 
echilibreze, punându-le mintea în armonie cu trupul. 

Pentru o liniştire deosebită a minţii, rezultate minunate se obţin prin studiul 
filosofiei, al istoriei culturii şi civilizaţiei, al sistemelor religioase - toate acestea 
aduc în armonie sufletul cu mintea şi, treptat, aceşti nativi se îndreaptă într-o 
manieră directă către o cale spirituală autentică pe care, mai devreme sau mai 
târziu în actuala existenţă, Dumnezeu le-o scoate în cale. 

Aceşti nativi au trăit multe vieţi dedicate relaţiilor cu oamenii: ei se 
înţelegeau bine cu ceilalţi, erau interesaţi de programul lor zilnic, cunoşteau 
aspecte personale ale vieţii lor. In consecinţă, în special în tinereţe, ei au avut 
multe activităţi în plan social şi profesii legate de contactul cu oamenii, precum 
şi participări la evenimente sociale. Dar, în viaţa de acum, socializarea nu le 
mai împlineşte nevoile lor reale. A fi împreună cu alţii le cere prea multă 
energie şi îi face excesiv de sensibili şi de nesiguri. Ei se simt mai bine atunci 
când îşi petrec timpul singuri. 

Aceşti oameni sunt excelenţi consilieri. Ei ascultă cu plăcere istorisirile 
altora şi se străduiesc să-i ajute; deoarece înţeleg uşor cum gândesc ceilalţi, 
toţi se simt bine în preajma lor. 



Uneori ei păstrează relaţii superficiale, deoarece au o nevoie insaţiabilă de a 
li se da atenţie şi sunt gata să facă orice pentru aceasta, astfel încât să fie 
mereu în centrul atenţiei. 

Nativii cu Nodul Nord în Săgetător caută să deţină controlul în relaţiile 
romantice, realizând o legătură strânsă cu celălalt. Ei menţin deschisă în 
permanenţă linia de comunicare, astfel încât sa aibă contact cu „spaţiul 
mental" al fiinţei iubite, prin convorbiri telefonice, scrisori, mesagerie 
electronică etc., fiind foarte sensibili la orice tendinţă de „îndepărtare" din 
partea ei, deoarece se tem că vor pierde controlul şi că aceasta va pleca. 

Din nefericire, această comunicare are loc la un nivel superficial (de 
exemplu, de flecăreală) şi nu atinge niciodată aspectele semnificative, 
fundamentale, ale relaţiei. Ei îşi pot petrece întreaga zi trăncănind una sau alta, 
punându-l pe celălalt la curent cu ultimele noutăţi şi împărtăşindu-şi gândurile. 

O dată cu trecerea anilor, nativii cu Nodul Nord în Săgetător obosesc la nivel 
subtil din cauza acestui gen de interacţiune sau chiar se plictisesc. Odată ajunşi 
în această fază, ei intră într-o tot mai mare confuzie şi se confruntă cu o tot mai 
accentuată slăbiciune mentală, căutând să rupă legătura pentru a-şi regăsi 
sentimentul de libertate şi independenţă. Uneori, chiar îşi fac un plan de 
evadare, luându-l cu totul prin surprindere pe celălalt atunci când pleacă. 

Aceşti nativi ar putea evita risipa de timp şi de energie dacă ar practica o 
abordare mai directă încă de la începutul relaţiei. Atunci când îşi împărtăşesc 
deschis fanteziile referitoare la viitorul lor, ei vor putea să-şi dea seama dacă 
persoana iubită rezonează cu visele lor sau nu. Dacă li se răspunde cu 
entuziasm şi primesc spontan susţinere, înseamnă că există potenţial pentru o 
relaţie bună. 

Nativii cu Nodul Nord în Săgetător sunt atât de prinşi în procesele lor 
mentale, încât îşi neglijează adeseori corpul şi sexualitatea. O excursie în aer 
liber sau o aventură le calmează sistemul nervos şi le permite să-şi recapete 
senzualitatea şi ritmurile interioare specifice, descoperind, pe îndelete, că 
sexualitatea este un dar de origine divină, cu un rost bine definit la nivelul 
întregii Creaţii, în general, şi al fiinţei umane, în special. 

în relaţiile apropiate, aceşti nativi se confruntă cu tentaţia de a-şi utiliza 
agerimea mentală (sub forma vicleniei) pentru a-l face pe celălalt să se 
transforme. Ei caută să aibă tact, dar aceasta nu este, de fapt, decât 
manipulare. Ea duce la resentimente, supărare şi la timp pierdut. 

O abordare directă dă rezultate mult mai bune. A fi direcţi înseamnă, pur şi 
simplu, că ei trebuie să spună adevărul, deoarece Adevărul, în toate ipostazele 
lui (Adevăr personal, Adevăr filosofic, Adevăr divin, Principiul Adevărului, 
Adevărul ca valoare spirituală) este scopul major al actualei lor existenţe. 

Nativii cu Nodul Nord în Săgetător văd totul din atât de multe puncte de 
vedere, încât le este greu să considere „sacră" vreuna dintre intuiţii sau 
percepţii. Pentru ei, totul se poate reduce la a decide ce trebuie să exprime 
pentru a obţine ceea ce vor. Se poate chiar ca ei să-i desconsidere pe cei care 
sunt sinceri. Adesea, aceşti nativi nu recunosc valoarea intrinsecă a rostirii 



adevărului: puterea, calmul şi încrederea care apar atunci când cuvintele sunt 
reflectarea fidelă a personalităţii noastre lăuntrice. Onestitate - Adevăr - 
Libertate... aceste trei energii sunt interdependente. Fără Onestitate, niciodată 
nativii cu Nodul Nord în Săgetător nu vor cunoaşte Adevărul şi nu vor obţine 
Libertatea. Aşa cum a spus lisus: „Cunoaşteţi Adevărul şi Adevărul vă va 
eliberai". 

în ciuda faptului că aceşti nativi au o mare capacitate de a-i înţelege pe alţii, 
adesea nu ascultă chiar deloc ceea ce spune celălalt. Pe ei îi preocupă atât de 
mult să-şi exprime punctul de vedere prestabilit sau ceea ce doresc să creadă 
interlocutorul despre ei, încât nu există nici comunicare autentică, nici empatie 
reciprocă. Ei au trăit atât de multe vieţi ca profesori şi interpreţi, încât au 
tendinţa de asculta prea „exact" cuvintele pe care le folosesc oamenii, în 
această viaţă trebuie să treacă dincolo de cuvinte, fiind atenţi la propria lor 
intuiţie care îi duce direct în sufletul celui care vorbeşte. Atunci când ascultă cu 
intuiţia şi nu cu logica lingvistică, ei vor înţelege cu adevărat ceea ce se spune 
şi vor fi în măsură să realizeze relaţii armonioase cu ceilalţi. 

Deoarece acestor oameni le este dificil să-şi definească propriul lor adevăr, 
ei îşi imaginează că şi ceilalţi au această problemă. Dar comunicarea autentică 
impune ca ei să treacă dincolo de logică, mergând spre adevărul pe care îl 
oferă celălalt. Nativii cu Nodul Nord în Săgetător au tendinţa de a reduce 
conversaţia la un schimb de cuvinte predictibile, când, în realitate, ea trebuie 
să fie un vehicul care să aducă la lumină un adevăr superior. Dacă motivaţia lor 
este să se apropie de Adevăr prin schimb de păreri şi nu de cuvinte, va exista 
un câştig spiritual de ambele părţi. Dacă motivaţia lor este să-şi etaleze 
inteligenţa şi superioritatea mentală, atunci se vor manifesta, în timp, 
indiferenţă, neînţelegeri generatoare de suferinţă şi oportunităţi ratate. 

Datorită multelor vieţi petrecute în mijlocul societăţii, nativii cu Nodul Nord 
în Săgetător au devenit excesiv de sensibili la opiniile celorlalţi şi foarte ataşaţi 
de ideea de a face lucrurile într-un mod social acceptabil. Ei pun un mare 
accent pe bunele maniere şi dau permanent atenţie comportamentului în 
societate, bazat pe tact, politeţe şi discreţie şi nu înţeleg de ce alţii manifestă 
lipsă de politeţe şi rafinament sau atitudini care nu respectă, în general, 
eticheta. Lecţia nativilor cu Nodul Nord în Săgetător este nu să-i condamne pe 
oameni că nu-şi însuşesc manierele elegante, ci să-i înveţe cum să 
interacţioneze într-un mod cât mai util pentru societate ca întreg. 

De exemplu, ei nu vor să pună pe nimeni în situaţia de a spune „nu", vor să 
fie manieraţi, sunt conştienţi de modul în care gândesc ceilalţi şi au un simţ 
ascuţit al momentului adecvat pentru prezentarea unei idei. Ei percep atât de 
bine gândurile celorlalţi, încât îşi dau seama exact când ceva din ceea ce au 
spus sau au făcut l-a rănit pe celălalt şi atunci le pare rău. Ei sunt oameni 
blânzi şi nu vor să-i rănească pe ceilalţi. Totuşi, este important să ia în 
considerare şi propriile lor sentimente. Doar atunci sunt în măsură să-i ajute pe 
alţii. 

E posibil ca nativii cu Nodul Nord în Săgetător să simtă nesiguranţă când se 



află în situaţii de natură socială. Aceasta, în primul rând, din cauză că sunt 
hipersensibili la ceea ce gândesc ceilalţi oameni despre ei. Interacţiunile sociale 
le pot genera suferinţă dacă ei îşi suprastimulează mintea. 

Ei au capacitatea de a vedea lucrurile din punctul de vedere al oricui 
altcuiva - dar, fiind conştienţi de modul în care sunt văzuţi de ceilalţi, moment 
de moment, ei se închid, deoarece se simt prea vulnerabili. Deşi par prietenoşi 
şi deschişi, de multe ori sunt, în realitate, închişi, de frică să nu-i judece 
oamenii. 

Aceşti nativi trebuie să se detaşeze de situaţia respectivă şi să devină 
conştienţi de tabloul general. Nimeni nu este mai bine înzestrat decât ei pentru 
a proiecta asupra altora relaxarea mentală, împăcarea şi sentimentul de 
acceptare senină a vieţii. Dacă fac acest lucru, de efectele lui vor beneficia nu 
numai ei, ci şi întreaga planetă, înseamnă că şi-au folosit forţa de a comunica, 
păstrată din vieţile anteriore, pentru a-şi ajuta semenii, dar de data aceasta la 
un nivel superior - fără cuvinte, în mod absolut şi necondiţionat şi într-un total 
anonimat. Aceasta nu este o viaţă în care ei să-şi limiteze scopurile şi interesele 
doar la cei din imediata lor apropiere. Ei se află aici pentru a restabili o 
atitudine mentală pozitivă, necesară nu doar unui singur om, ci întregii lumi. 

Aceşti nativi comunică foarte bine; dar, adesea, sunt supărător de exacţi în 
utilizarea cuvintelor şi mult prea conştienţi de gândurile celuilalt ca să mai 
practice o conversaţie liberă şi spontană. Pentru ei, problema cuvintelor este 
exagerat de importantă. Fiind mult prea atenţi la cuvinte, de cele mai multe ori 
pierd semnificaţia mesajului. 

Mai rău chiar, e posibil ca ei să-şi întrerupă interlocutorul şi să-l corecteze 
permanent, ceea ce face ca ideea discuţiei să se piardă cu totul; aşa înţeleg ei 
să comunice. 

Uneori, nativii cu Nodul Nord în Săgetător selectează un cuvânt folosit de 
interlocutor şi se abat de la subiect, gândind asupra cuvântului care i-a reţinut. 
Deşi ei sunt foarte inteligenţi, ataşamentul lor faţă de cuvinte le poate perturba 
intelectul şi poate genera „împotmolirea" conversaţiei. Lecţia pe care o au de 
învăţat este să vadă ceea ce există dincolo de cuvinte şi să înţeleagă sensul 
celor spuse. 

Necesitatea absolută de a trăi o viaţă sub semnul integrităţii poate fi o lecţie 
dificilă pentru nativii cu Nodul Nord în Săgetător. Ei sunt atât de obişnuiţi să-şi 
justifice poziţia prin înţelegerea tuturor punctelor de vedere, încât le este foarte 
uşor să omită integritatea de a se alinia adevărului propriei fiinţe şi de a acţiona 
conform lui, indiferent de consecinţe. 

Dar, ca viaţa lor să aibă forţă, aceşti nativi trebuie să se angajeze să 
trăiască conform principiilor morale şi spirituale. Aşa cum nimeni nu poate 
încălca legea gravitaţiei fără să cadă, tot astfel ei nu pot încălca-legile spirituale 
fără a suferi consecinţe dureroase. De aceea, una dintre obligaţiile actualei 
existenţe este să cunoască foarte bine şi la modul autentic Legile spirituale 
care guvernează Creaţia Divină în întregul ei şi să le respecte cu stricteţe. 

Pentru nativii cu Nodul Nord în Săgetător minciuna, sub orice formă, 



reprezintă o încălcare gravă a unei astfel de legi superioare, universale. 
„Remediul temporar" pe care ea îl oferă nu duce la o rezolvare reală ci, 
dimpotrivă, la tot mai multe minciuni şi la limitarea puterii spirituale personale. 

Dorinţa de a ajuta, specifică acestui grup nodal, este o calitate ce ţine de 
iubire; dar nativii trebuie să fie fideli vocii lor interioare si nu tuturor celorlalte 
voci pe care le aud, devenind astfel o manifestare directă a lui Dumnezeu-Tatăl 
printre oameni. Ei sunt capabili să manipuleze multă informaţie şi să realizeze 
multe lucruri în acelaşi timp, astfel încât devin o rotiţă într-un mecanism care 
face ca totul să se desfăşoare în mod armonios pentru toţi ceilalţi. 

Prin comunicarea directă a ceea ce simt că este adevărat, ei acţionează în 
armonie cu un plan mai amplu, pe care adesea nu-l înţeleg, dar pe care îl simt 
ca fiind bun. Procedând astfel, vor descoperi că, abandonându-se Voinţei Divine 
şi credinţei, vor conştientiza fiecare moment al evoluţiei lor spirituale. 

Adevărul nu este un punct de vedere: dacă aceşti nativi acţionează 
împotriva vocii lor interioare, ei vor pierde legătura cu spiritualitatea, deoarece 
decizia lor greşită închide drumul către comuniunea directă cu Fiinţa Supremă. 
Dacă se întorc cu spatele la Lumină, prin faptul că nu aleg Acţiunea Justă, ei 
intră în rezonanţă cu energii negative. Evenimente neplăcute, aparent fără 
legătură cu ceea ce au făcut ei, vor începe să le afecteze viaţa. Ei pot avea 
pierderi financiare neaşteptate, pot fi trădaţi sau pot ajunge chiar în dizgraţie 
publică; pericolele şi crizele vor urma unele după altele. Printre alte 
repercusiuni ale ignorării conştiinţei lor se include o stare generală de nelinişte 
şi de anxietate - un sentiment că „nimic nu este bine”. 

Singura răscumpărare pentru ei constă în a se întoarce către calea spirituală 
şi a promite - la nivelul cel mai profund - că vor asculta de vocea conştiinţei lor 
şi de intuiţie. Pentru aceşti oameni, loialitatea faţă de Adevăr este vitală ca ei 
să se desprindă de zona superficialităţii şi să-şi recupereze puterea spirituală şi 
morală. Ei Ştiu că, atunci când practică cu consecvenţă principiile Adevărului şi 
ale Integrităţii în viaţa lor personală, dobândesc acea pace a minţii Pe care o 
caută de vieţi şi vieţi. Atunci când aleg Acţiunea Justă cu Prioritate faţă de 
rezultatele pe care şi le doresc, ei se fac vrednici de a primi cele mai mari 
daruri pe care viaţa le are de oferit. 

Nativii cu Nodul Nord în Săgetător au trăit atât de multe vieţi în care au luat 
decizii care le-au adus temporar beneficii, încât sunt obişnuiţi să aibă „privirea 
scurtă". însă angajamentul - faptul de a-şi respecta cuvântul, indiferent ce s-ar 
întâmpla - le formează tăria morală care îi va duce către pace şi bucurie. 
Angajamentul nu înseamnă să rămână legaţi de ceva (un serviciu, o relaţie 
etc.) care a devenit distructiv, ci să fie direcţi referitor la intenţiile lor şi să 
comunice sincer cu celălalt. în esenţă, este vorba despre angajamentul de a-şi 
respecta propria integritate. 

Aceşti nativi trebuie să înveţe să-şi ţină cuvântul. Dacă promit că vor face 
un lucru sau că vor fi într-un loc la o anumită oră, ei trebuie să se ţină de 
cuvânt, ca şi cum viaţa lor ar depinde de acest lucru. într-un fel, chiar aşa este. 
Dacă îşi respectă cuvântul în proporţie de sută la sută, atunci cuvântul lor va 



dobândi putere. Pentru orice încălcare a integrităţii, cuvântul lor va pierde din 
putere şi Universul îşi va retrage susţinerea. Dacă ei îşi respectă întotdeauna 
angajamentele (sau anunţă din vreme că nu o pot face), atunci ceilalţi oameni li 
se vor alătura pentru a susţine ceea ce urmăresc aceşti nativi. Ei trebuie să 
înveţe puterea loialităţii. Este simplu - fericirea şi pacea lor înseamnă să 
urmeze calea directă şi îngustă. 

Nativii cu Nodul Nord în Săgetător au succes, în cele mai multe dintre 
cazuri, dacă ascultă de reacţiile lor lăuntrice. De exemplu, atunci când mediul 
exterior le aduce ceva referitor la care ei trebuie să ia o decizie, cunoaşterea lor 
lăuntrică va spune imediat „da" sau „nu”. Ei au o legătură specială cu ghizii lor 
spirituali care le arată clar ce direcţie să urmeze, dar nu-şi dau seama 
întotdeauna că sunt ghidaţi. Atunci când simt că ghidarea nu le este 
disponibilă, în realitate chiar ei o blochează. Ea există în permanenţă, numai că 
trebuie să-şi liniştească mintea şi să se interiorizeze ca s-o perceapă. De-a 
lungul devenirii lor spirituale, vor primi adevăruri şi orientări pe care să le aplice 
în viaţa de zi cu zi, spre binele lor şi al celorlalţi. Datorită purităţii motivelor, 
rezultatele pe termen lung vor fi în avantajul tuturor. 

în vieţile anterioare, nativii cu Nodul Nord în Săgetător au devenit 
dependenţi de mintea socială - adică acea parte a gândirii responsabilă de 
contextul social - şi au venit în această existenţă fără a-şi cunoaşte ideile 
proprii. într-un fel, acest lucru este benefic. Ei nu au credinţe preconcepute şi, 
de aceea, sunt deschişi faţă de ideile pe care le primesc de la Mintea Divină, pe 
care nu o recunosc decât foarte greu, pentru că nu sunt deloc obişnuiţi să se 
încreadă în ghidarea spirituală. 

în această viaţă, ei sunt înzestraţi cu intuiţie şi percepţii magice uimitoare, 
încât se pot comporta ca nişte canale naturale de manifestare a lui Dumnezeu, 
fiind astfel direcţionaţi către stiluri noi de viaţă, creatoare sau profund 
spirituale. 

Aceşti nativi au şi darul comunicării directe cu ghizii lor spirituali şi cu 
îngerii. Totul este ca ei să permită acestor entităţi superioare să-i îndrume 
conform Voinţei lui Dumnezeu-Tatăl. Misiunea entităţilor este să-i poarte pe 
nativii cu Nodul Nord în Săgetător către fericire, întrucât ele pot vedea mult mai 
departe, pe spaţii temporale foarte mari, pentru a aranja lucrurile aşa cum 
trebuie. Informaţiile şi ghidarea le sunt transmise prin procesul intuitiv, de 
aceea este perfect normal pentru ei să fie ilogici în viaţa obişnuită (din punctul 
de vedere al oamenilor cu nivel de conştiinţă foarte scăzut) şi să se bazeze mai 
degrabă pe simţire decât pe gândire. Dacă nu-şi urmează intuiţia, atunci ghizii 
spirituali se mulţumesc să-i urmărească din planurile subtile cum îşi întârzie, 
amână sau chiar ratează şansa de a evolua. 



Sinteză 


Nodul Nord în Săgetător - Nodul Sud în Gemeni 

Nativul trebuie să se lase călăuzit de interesul său pentru filosofic, călătorii, 
spiritualitate, chiar dacă activităţile de zi cu zi nu ii lasă deloc timp. Este o 
aparenţă care vrea să ascundă faptul că lui nu-i place să studieze. 

Relaţia dintre Nodul Nord din Casa a IX-a şi Nodul Sud din Cosa a 
iii-a armonios manifestată - Pentru acest nativ, devoţiunea faţă de o cauză 
elimină nevoia unei rutine stabile, facilitând ca visele sale să devină, cel puţin 
parţial, o realitate şi facilitând exprimarea clarviziunii sau a unui mental intuitiv, 
care a plecat de la mentalul logic, senzorial. 

Greşeala caracteristică - Există un blocaj mental care vă împiedică 
expansiunea spiritului. 

Justificarea greşelii - Nativul a suportat restricţiile unui mediu care l-au 
împiedicat să studieze, educând la nivel subtil refuzul de a profita de ocazii. Lui 
nu-i place să citească sau nu are încredere în nici un fel de comunicare 
indirectă. Nu agreează poziţiile în care s-ar putea să i se ceară sfaturi sau să-i 
instruiască pe alţii. Aşadar, o educaţie care a încurajat superficialitatea şi care a 
generat apoi rezultate slabe în primele stagii ale dezvoltării. 

Posibile soluţii - Să urmeze cursuri care îl interesează. Să reducă 
ponderea legăturilor şi a rutinelor care îl oprimă, tăind toate legăturile inutile şi 
petrecându-şi timpul pentru creştere interioară, pentru o evoluţie spirituală 
autentică. 

Nativul cu Nodul Sud în Gemeni supradezvoltat manifestă 
următoarele tendinţe: are doar puţine scopuri de mare amploare, este 
limitat la mediul în care trăieşte, nu înţelege de ce trebuie să urmeze o şcoală 
superioară decât dacă aceasta este o condiţie necesară pentru a obţine un 
anumit post, nu doreşte să-şi piardă timpul cu abstracţiuni sau cu teorii 
neverificate, poate fi nestatornic şi bigot, sarcastic sau cinic, se căsătoreşte cu 
o prietenă din copilărie, cu o vecină, cu o prietenă din vremea facultăţii - de 
regulă, se căsătoreşte devreme şi se fixează într-o viaţă de rutină, în care 
singura mare schimbare este trecerea de la şcoală la serviciu, îi place să 
călătorească în măsura în care locul pe care îl vizitează nu diferă prea mult de 
cel cu care este el obişnuit. 

Când Nodul Nord nu este împlinit - Nativul se lasă doborât de dificultăţi 
generate de conjuncturile de la serviciu, de bârfe, de certuri în familie etc. 
Astfel apar probleme în relaţiile cu profesorii, cu rudele prin alianţă, cu străinii şi 
tendinţa de a lua totul ad literam. Inhibiţiile la nivelul mentalului superior 
facilitează apariţia cinismului, agnosticismului, curiozităţii nesăţioase, vecină cu 
amestecul în treburile altora. 

Cum poate fi realizat Nodul Nord - Să-şi lărgească orizontul de 
cunoaştere urmând cursuri. Să citească despre subiect controversate şi să 



formuleze opinii. Să călătorească şi să fie selectivi faţă de oameni; să evite 
bârfele, oamenii extravaganţi, căutătorii de situaţii de criză. Să folosească o 
parte din timpul afectat activităţilor de rutină şi pentru a experimenta lucruri 
noi. 

Nativul cu Nodul Nord în Săgetător doreşte să fie considerat natural, 
sincer, intelectual, rafinat şi cu vederi largi. Este o persoană cu emoţii atât de 
schimbătoare, încât poate fi luat, în mod greşit, drept un „om care spune da" 
sau un om fals. El are dificultăţi în a se concentra asupra unui singur lucru la un 
moment dat şi tinde să-şi risipească energia, până într-atât încât obiectivele lui 
rareori ajung să fie îndeplinite. Neastâmpărul face ca visele sale să rămână într- 
o stare de permanentă modificare, astfel încât se poate ca ele să nu fie 
niciodată clar definite. 

Nativul cu Nodul Nord în Casa a IX-a visează să fie un fel de profesor. El 
simte că educaţia reprezintă cheia pentru a se branşa în modul cel mai deplin 
la resursele sale potenţiale. Succesul şi progresul sunt teme importante ale 
visului său, dar are tendinţa de a permite unor factori emoţionali să stea în 
calea succesului. Deşi emoţiile pot reprezenta un mare potenţial, câtă vreme 
au întâietate în faţa înţelepciunii, visul nu poate fi îndeplinit. Inconsecvenţa 
constituie, adesea, o problemă, deoarece mintea rareori înţelege acţiunea 
emoţiilor. 

Nodul Nord în Săgetător şi în: 

Casa / - Menirea spirituală a nativului este aceea de a avea curajul de să 
propună, nu doar să urmeze, o nouă modă, filosofie sau curent de opinie; el 
trebuie să-şi dezvolte şi să-şi folosească la modul concret calităţile mentale de 
care oamenii au întotdeauna nevoie atunci când se schimbă regimuri politice, 
structuri sociale, gusturi estetice, pentru că ei sunt nişte pionieri. 

Casa a ll-a - Menirea spirituală a nativului este aceea de a învăţa să se 
alimenteze permanent de la sursele de cunoaştere spirituală autentică, pentru 
a elimina confuzii de orientare metafizică şi religioasă cu care a venit din alte 
vieţi sau predispoziţii karmice către forme subtile de orgoliu spiritual; 
adevăratele sale posesiuni Provin din cunoaşteri superioare sau din contopirea 
cu maeştrii săi spirituali, indiferent în ce plan al existenţei s-ar afla aceştia. 

Casa a lll-a - Menirea spirituală a nativului este aceea de a face un salt 
intelectual semnificativ în această existenţă, transformând curiozitatea 
informaţională în cunoaştere divin integrată, aptitudinile de cercetare şi 
experimentare în cunoaştere intuitivă şi talentul pentru limbi străine în 
comunicarea superioară cu lumile subtile şi cu ierarhiile angelice. 

Casa a IV-a - Menirea spirituală a nativului este aceea de a învăţa că 
atitudinile spirituale nu sunt doar o chestiune de practică propriu-zisă în 
interiorul unui grup spiritual sau doar o formă de învăţare asemenea tuturor 
celorlalte, ci o convingere interioară care ne transformă şi ne înnobilează; 
adeseori, el poate juca rolul de călăuză spirituală pentru cei din mediul său 



intim. 

Casa a V-a - Menirea spirituală a nativului este aceea de a învăţa să-L 
perceapă pe Dumnezeu cu întreaga sa fiinţă şi să-l dăruiască întotdeauna 
primul loc în actuala existenţă; cea mai frumoasă formă de dragoste chiar 
aceasta este: să iubeşti toată viaţa pe cineva pe care nu-l cunoşti fizic absolut 
deloc, fiindcă El nu este materie, ci Iubire. 

Casa a Vl-a - Menirea spirituală a nativului este aceea de a conştientiza 
abilităţile sale medicale, de vindecător sau de terapeut care poate tămădui prin 
rugăciune şi credinţă; el trebuie doar să realizeze că oceanul fericirii este infinit 
şi, rezonând cu el, devine o sursă de fericire pentru el însuşi şi pentru ceilalţi; 
crezul său profesional tocmai acesta este: ce poţi face pentru tine, poţi face 
foarte uşor şi pentru ceilalţi; sănătatea spirituală va fi, de altfel, cheia sănătăţii 
sale fizice şi mentale. 

Casa a Vll-a - Menirea spirituală a nativului este aceea de a-i învăţa pe 
oameni că tot ceea ce îi doboară îi face mai puternici, ajutându-i să-şi 
transforme eşecurile afective şi relaţionale în energii benefice; el trebuie să-i 
înveţe pe ceilalţi transfigurarea amoroasă care, spre deosebire de idealizarea 
nocivă a celuilalt, ne ajută să păstrăm dintr-o relaţie (indiferent de natura ei) 
ceea ce ne înalţă şi ne sporeşte. 

Casa a Vlll-a — Menirea spirituală a nativului este aceea de a învăţa să 
cosmizeze actul erotic, întrucât orice angrenare amoroasă din planul fizic ne 
pune instantaneu în rezonanţă cu forţe universale permanent creatoare; ceea 
ce emitem în timpul fuziunii erotice se întoarce, mai devreme sau mai târziu, 
asupra planului terestru, controlul energiei sexuale constituind deci un act de 
imensă responsabilitate spirituală; nativul cu această poziţie nodală este cel 
mai indicat să ne înveţe aceasta. 

Casa a IX-a - Menirea spirituală a nativului este aceea de a dobândi starea 
de aspiraţie frenetică faţă de Dumnezeu-Tatăl şi de a-şi desăvârşi cunoaşterea 
spirituală ultimă, conform idealurilor superioare spre care tinde; e posibil ca în 
actuala existenţă el să fi început, la nivel subtil, pregătirea pentru rolul de 
călăuză, pe care urmează să şi-l exercite într-o încarnare viitoare. 

Casa a X-a - Menirea spirituală a nativului este aceea de a învăţa să fie 
atent la momentele de schimbare socială calitativă, mai ales atunci când 
oamenii au nevoie să refacă relaţia lor directă cu Dumnezeu-Tatăl; în aceste 
momente, el poate face parte din întemeietori de şcoli sau sisteme care vizează 
o nouă integrare cosmică a civilizaţiei umane ori din cei abilitaţi să emită legi 
ocrotitoare. 

Casa a Xl-a - Menirea spirituală a nativului este aceea de a-şi asuma, chiar 
dacă la modul anonim, rolul de mesager spiritual, urmărind să trezească într-o 
manieră optimistă conştiinţa spirituală a fiinţelor din imediata lui apropiere, 
cum ar fi, de exemplu, prietenii, fără să-i şocheze prin extravaganţe 
intelectuale; pe de altă parte, între planurile lui de viitor e bine să existe şi 
intenţia de a practica o profesie spirituală de importanţă socială, precum şcoli 
spirituale de anvergură. 



Casa a Xll-a - Menirea spirituală a nativului este aceea de a învăţa să-şi 
folosească în mod corect inteligenţa, intuiţia, calităţile mentale superioare care, 
în anumite condiţii, pot fi chiar puteri paranormale precum clarviziunea, 
vizionarismul profetic, percepţia instantanee a viitorului; în condiţii obişnuite, 
nativul poate efectua cercetări în domeniul medical sau explorări ale lumilor 
necunoscute încă, prin care îşi împlineşte nevoia de cunoaştere superioară. 



Nodul Nord în Capricorn 



şi Nodul Nord în Casa a X-a 


Prezentare generală 

Punctul vulnerabil de care nativii cu Nodul Nord în Capricorn trebuie să fie 
conştienţi este dependenţa. Dorinţa ca altcineva să aibă grijă de ei îi poate face 
să caute la nesfârşit siguranţa emoţională de care cred că au nevoie pentru a 
manifesta calităţi de adult şi pentru a-şi asuma răspunderea propriei existenţe. 
Oricât de mult ar putea fi ajutaţi, la un moment dat tot trebuie să accepte riscul 
de a deţine controlul asupra propriului destin. 

Aceşti nativi doresc un mediu în care să se simtă protejaţi şi îngrijiţi de 
cineva care revarsă asupra lor o iubire infinită. Pentru a obţine acest lucru, ei 
trebuie să abandoneze ideea că numai o anumită persoană sau numai un 
anumit grup de persoane le poate oferi aşa ceva. Lor le este necesar un centru 
dincolo de trebuinţele emoţionale dispersate. De exemplu, dacă se aliniază 
unui principiu superior sau unei căi spirituale autentice, ei se vor simţi 
permanent ocrotiţi şi hrăniţi afectiv. 

Aceşti nativi excelează în a fi şefi, de aceea managementul, oratoria, 
politica şi activitatea de constructor (de bunuri materiale sau spirituale, uneori, 
chiar îndeletnicirea de „a construi oameni”) reprezintă alegeri bune pentru ei. 
Ceilalţi sunt dispuşi să coopereze pentru atingerea scopurilor pe care şi le 
propun, deoarece ei se comportă cu sensibilitate faţă de subordonaţi. 

în plus, nativii cu Nodul Nord în Capricorn manifestă sau sunt capabili de o 
foarte rafinată empatie. Ei sunt totdeauna conştienţi de sentimentele celorlalţi 
şi, dacă îşi folosesc această capacitate în situaţii organizatorice sau 
administrative, oamenii îi susţin plini de bunăvoinţă şi entuziasm. Ei au succes 
în activităţi sau funcţii care le permit să-şi folosească abilitatea de a-i organiza 
pe ceilalţi să lucreze în vederea unui scop comun. 

Nativii cu Nodul Nord în Capricorn au trăit multe vieţi în postură patriarhală, 
într-o casă la sat sau la o fermă, unde s-au identificat profund cu familia sau cu 
dinastia lor. Datorită acestor încarnări, ei şi-au format o înţelegere naturală a 
modului în care „funcţionează" familia şi o receptivitate emoţională specială 
faţă de ceilalţi oameni, caracteristică de altfel pentru acest grup nodal. Dar ei 
nu au o experienţă prea bogată în ceea ce priveşte ieşirea lor în afara familiei 
sau existenţa pe cont propriu. Şi, deşi în această viaţă cea mai mare bucurie 
este să se afle în lume, problema este aceea de a ajunge afară. în această 
încarnare, trebuie să-şi asume răspunderea pentru propriul destin. 

în vieţile anterioare, căminul a însemnat totul şi familia se ocupa de toate 
trebuinţele lor: ei erau hrăniţi, îmbrăcaţi, primeau adăpost şi protecţie. De 
aceea vor şi acum ca alţii să-i ajute să-şi pună ordine în viaţă. Atunci când 



lucrurile nu se desfăşoară aşa cum vor ei, au reacţii emoţionale exagerate, 
sperând, în subconştient, că ceilalţi vor sesiza cât sunt ei de necăjiţi şi îşi vor 
schimba comportarea. 

Nativii cu Nodul Nord în Capricorn trebuie să elimine orice tendinţă de a 
manipula oamenii prin izbucniri emoţionale şi să-i abordeze chiar de pe o 
poziţie de autoritate şi cu respect, separat de reacţiile afective, ca efect 
secundar al faptului că ei au propriile scopuri în viaţă. Fiind pe deplin 
responsabili pentru viaţa lor, ei pot interacţiona cu ceilalţi de la egal la egal, 
fără a depinde de obiectivele celorlalţi ca să se simtă în siguranţă. 

Aceşti nativi au o karmă de familie dificilă. De foarte multe ori, ei se nasc în 
medii în care membrii de gradul întâi manifestă multe probleme emoţionale, 
alături de care îşi consumă mult timp. Solicitările neîncetate ale acestora îi 
secătuiesc, deoarece le preiau problemele datorită unei receptivităţi afective 
excesive, considerând că nu sunt capabili să-i ajute să se schimbe. Este vorba, 
aici, despre un „viciu de maturitate interioară": deoarece sunt deopotrivă 
inteligenţi şi înţelepţi, dar pentru că se implică emoţional prea mult, nativii cu 
Nodul Nord în Capricorn ar vrea ca întreaga lor familie să beneficieze de 
roadele cunoaşterilor superioare, solicitând mereu membrilor acestei familii să 
treacă la noi atitudini interioare, la noi moduri de viaţă sau la noi convingeri 
spirituale. Ei uită că fiecare pom face roade la timpul lui şi că evoluţia spirituală 
a fiecăruia este o chestiune de opţiune personală. Deoarece familia refuză să-i 
urmeze, aceşti nativi consideră că nu au suficientă forţă să-şi aducă părinţii, 
fraţii sau copiii „pe calea cea bună”. 

Datorită experienţei din vieţile anterioare, nativii cu Nodul Nord în Capricorn 
sunt atât de obişnuiţi să-şi hrănească familia, încât şi-au pierdut propria 
direcţie. Aceasta le creează mari dificultăţi ori de câte ori se află prea aproape 
de membrii de gradul întâi. De fapt, problema nu constă în această apropiere, 
cât în intenţia subconştientă: şi anume, aceea că binele persoanei respective 
depinde numai de ei. Datorită acestui motiv, susţinerea pe care ei o oferă are o 
intensitate emoţională neplăcută. Şi iată de ce. Pe de o parte, strădania de a-i 
asigura celuilalt o stare bună amână decizia de a se ocupa de propria lor viaţă. 
Pe de altă parte strădania de a ajuta pe cineva să rezolve o chestiune majoră 
este prematură, câtă vreme nu au învăţat ei înşişi să realizeze aşa ceva. 

Prima obligaţie pentru aceşti nativi este să se distanţeze emoţional şi spaţial 
de familia lor, pentru a fi capabili să-şi înceapă propria viaţă, păstrând cu 
familia o legătură detaşată. Fiind experţi ca manageri, au o înţelegere naturală 
faţă de oameni şi pot să-i angreneze cu blândeţe, fără să rănească 
sentimentele nimănui, pentru a coopera în vederea unui scop comun. Fiecare 
membru al familiei poate fi abordat de pe o poziţie de autoritate, nu de pe una 
de dependenţă. 

Aceşti nativi sunt extrem de sensibili şi au emoţii puternice. Datorită unei 
receptivităţi înnăscute, ei înţeleg de ce oamenii se supără precum şi motivele 
pentru care oamenii au eşecuri. Aceasta este atât un atu cât şi un punct slab. 
Aspectul pozitiv este că aceasta le permite să trateze viaţa într-un mod mai 



liniştit. Dezavantajul este acela că ei, uneori, simt mai mult faţă de alţii decât 
simt alţii faţă de ei - şi aceasta îi poate slăbi. Ei nu pot face faţă energiei 
negative, de aceea îşi „îmblânzesc” propria atitudine - îşi modifică planurile şi 
orientările lor personale - ca să se adapteze celorlalţi, putând ajunge însă, cu 
uşurinţă, să fie dominaţi de sentimentele celor de alături. Ei nu se pot separa 
de stările psihice ale oamenilor din imediata apropiere, iar aceştia simt că nu 
trebuie să-şi exprime adevăratele sentimente, din cauză că i-ar deranja pe 
nativii cu Nodul Nord în Capricorn. 

Uneori, oamenii trebuie să suporte sentimente negative pentru a rezolva o 
problemă importantă - este vorba despre evenimente uneori dureroase sau 
neplăcute care ne obligă să acţionăm aşa cum nu ne este caracteristic; dacă 
aceşti nativi caută să blocheze aceste experienţe (de exemplu, dacă două fiinţe 
vor să divorţeze, iar ei fac tot efortul să le menţină împreună), ci privează 
persoana în cauză de şansa de a evolua. Dacă un om îşi pune mâna pe o sobă 
încinsă şi se arde, acesta este modul lui de a învăţa să fie atent când se află în 
apropierea unei sobe. 

Nativii cu Nodul Nord în Capricorn plâng văzând filme sau ascultând 
povestiri triste; sentimentele lor sunt foarte prezente şi foarte uşor disponibile. 
Ei pot fi copleşiţi în aşa măsură de emoţii, încât să nu mai poată gândi, să nu 
mai poată face nimic, mai ales dacă se confruntă cu pierderi personale sau cu 
probleme profesionale. Când sunt dominaţi de emoţii atât de puternice, este 
bine ca ei să-şi controleze respiraţia încetinind-o puţin, apoi să se relaxeze şi 
să-şi amintească momente în care au fost fericiţi. Totodată, e mai mult decât 
indicat să renunţe la sursa emoţiilor negative, cum ar fi, de exemplu, 
melodramele, tragediile şi evenimentele nefericite de orice fel, până când vor 
deveni capabili să participe la ele cu o totală detaşare. 

Pentru nativii cu Nodul Nord în Capricorn chiar şi numai gândul de a fi 
respinşi îi paralizează. Dacă sunt respinşi de cineva, ei nu numai că au o stare 
rea, dar mai şi consideră că a fost vina lor. Respingerea le creează atâta 
nesiguranţă şi spaimă, încât abordează orice situaţie într-un mod foarte 
prudent. Această atitudine provine din vieţile anterioare, în care au fost izolaţi 
de lume şi protejaţi de membrii mai puternici din familie. Este de înţeles că 
aceşti nativi detestă să-i respingă pe alţii, iar, dacă trebuie să respingă pe 
cineva, îşi petrec mult timp examinând toate motivele care i-ar justifica, 
întrucât cunosc ce ar simţi ei în acest caz, gândurile legate de ceea ce va simţi 
cel respins îi face să sufere ore în şir. Decizia de a-şi asuma răspunderi le va da 
nativilor cu Nodul Nord în Capricorn puterea şi curajul de a rezolva situaţiile 
dificile într-un mod responsabil. 

Nativii cu Nodul Nord în Capricorn sunt atât de atenţi la sentimentele lor, 
încât ţin întotdeauna o uşă deschisă către cele din trecut. Toate situaţiile 
fericite de altădată sunt încă active, deoarece nu ştiu ce se va petrece în viitor. 
De regulă, evită cu orice preţ să se gândească la ce va fi şi, până când 
vizualizează un viitor pozitiv, singura lor realitate rămân trecutul şi prezentul. 
Dacă prezentul nu-i face fericiţi, atunci fug înapoi, în trecut. 



Deşi, în acest caz, caută bucurie şi iubire, ei devin totodată conştienţi şi de 
lucrurile pe care nu le-au făcut şi, pradă tuturor regretelor, îşi diminuează 
singuri puterea de a-şi asuma prezentul aşa cum este el. Dacă rămân 
concentraţi asupra prezentului şi au în vedere viitorul, trecutul este de folos 
numai pentru a stabili care atitudini sau situaţii i-au ajutat să se cunoască 
foarte bine şi le-au dat forţă. 

Nativii cu Nodul Nord în Capricorn nu vor să rănească sentimentele nimănui. 
De aceea ei au tendinţa de a se agăţă de situaţia din care trebuie să iasă până 
când înţeleg, la un nivel foarte profund, că acolo nu mai există nici o speranţă. 
Dificultatea de a renunţa se manifestă atunci când le lipsesc obiective pe 
termen lung. Pentru aceşti nativi, cea mai bună metodă de a se desprinde de 
trecut sau de o situaţie dificilă din prezent este să-şi stabilească un ideal 
superior, care să le confere aspiraţie şi orientare spirituală. 

Pentru nativii cu Nodul Nord în Capricorn, unul dintre lucrurile cel mai dificil 
de abandonat este tendinţa de a controla oameni şi situaţii care să evolueze 
aşa cum vor ei. Ei cred că, dacă deţin controlul, propriile emoţii nu vor fi 
perturbate, ceea ce arată că ei acţionează pe baza unui proces emoţional, fiind 
orientaţi către o „acţiune" interioară. Dacă intenţionează să administreze ceva, 
ei acţionează pe baza unui proces mental (nu pe baza emoţiilor) şi sunt 
orientaţi către o acţiune exterioară. în acest exemplu simplu, se află diferenţa 
dintre a controla şi a administra, pe care ei sunt obligaţi să o înţeleagă pe 
deplin. 

Nativii cu Nodul Nord în Capricorn vor întotdeauna mai multă atenţie din 
partea altora, mai mult timp, mai multă susţinere pentru a se simţi bine. Lumea 
lor gravitează în jurul familiei şi ei aşteaptă ca această dinamică să fie 
reciprocă. Mai mult, ei evită să treacă la acţiune gândindu-se întotdeauna că au 
nevoie, mai întâi, de mai mult ajutor, de mai multe sfaturi, de mai multă 
încredere - mai mult din „ceva” care va veni de la ceilalţi şi care îi va împlini. 

Dacă sunt părinţi, aceşti nativi par să fie ca unul dintre copii, deoarece ei îşi 
tratează copiii ca pe nişte egali, nu de pe poziţia de părinte. Ei opun o anumită 
rezistenţă în a-şi asuma responsabilitatea de părinte: chiar se întreabă dacă 
sunt capabili să aibă grijă de alţii, în situaţia în care nu sunt în stare să aibă 
grijă de ei înşişi. 

în special când sunt tineri, aceşti nativi fac orice pentru a li se da atenţie. Ori 
de câte ori sunt capricioşi sau răutăcioşi cu cineva, au drept scop să li se dea 
atenţie. Ei consideră că trebuie să li se dea atenţie pentru ceea ce sunt, nu 
pentru ceea ce fac. Uneori chiar creează crize în viaţa lor ca alţii să se 
intereseze de ei. 

Dar, dacă ei îşi stabilesc un scop şi fac eforturi pentru a-l atinge, atunci 
ceilalţi îi iau în seamă cu adevărat şi sunt dispuşi să le acorde atenţia şi 
respectul dorit, ceea ce le conferă forţă interioară şi satisfacţie. în plus, atunci 
când nativii cu Nodul Nord în Capricorn se folosesc de oportunităţile vieţii şi 
realizează ce şi-au propus, ei îşi descoperă propria valoare şi se deschid pentru 
a observa şi a primi atenţia de care au nevoie. Grija faţă de ei înşişi îi 



maturizează şi devin mai puţin dependenţi de alţii. 

Pentru aceşti nativi este împotriva firii lor să părăsească „matricea" şi să 
iasă în lume! Uneori, este nevoie de o lovitură puternică sau de un şoc care să-i 
trezească. Adesea, ei par să-şi asume răspunderi pentru tot felul de 
mărunţişuri: plătesc facturi, cumpără alimente, sunt atenţi la problemele 
familiei şi aşa mai departe. în realitate însă, ei continuă să evite aspectele 
majore. Este vorba aici despre o imaturitate afectivă certă: ei oferă întotdeauna 
celorlalţi nu ceea ce au nevoie oamenii să primească de la ei, ci doar ceea ce 
pot ei da pe moment sau ceea ce Ic solicită un efort minim. Chiar dacă dăruiesc 
cu drag, aceasta nu înseamnă că au acţionat matur din punct de vedere 
emoţional şi spiritual. 

Nativii cu Nodul Nord în Capricorn au o mie de scuze ce emană din 
subconştientul lor, care îi determină să amâne munca orientată către scopul 
pentru care au venit în această viaţă: să devină răspunzători pentru ei înşişi, 
să-şi stabilească ce vor să fie când se vor „maturiza" şi să-şi clarifice scopurile. 
Aceste lucruri includ independenţa financiară şi noi obligaţii pentru care ei nu 
şi-au asumat niciodată răspunderea. Este o „provocare" pentru ei, dar totodată 
şi o şansă de creştere interioară. 

Nativii cu Nodul Nord în Capricorn trebuie să înveţe în această viaţă să fie şi 
să devină definitiv adulţi (calitatea de adult urmând să fie activă apoi în toate 
viitoarele lor existenţe), renunţând la tendinţa de a avea reacţii copilăreşti. Ei 
doresc întotdeauna „ceea ce este dincolo", ei vor mereu să ajungă la „ceea ce 
urmează". Acest neastâmpăr emoţional îi împiedică să înţeleagă ce este 
important pentru ei. Imediat ce se focalizează asupra unui scop concret, 
energia emoţională îi îndepărtează de oportunităţile oferite de realizarea 
scopului respectiv. Ei nu profită de aceste şanse deoarece se îndoiesc de 
propria competenţă şi caută să-şi ascundă lipsa de experienţă invocând diverse 
motive. 

Este posibil, de asemenea, ca aceşti nativi să asculte mai uşor de autorităţi 
exterioare decât de vocea lor interioară. Lor le este dificil să se afle în postura 
de autoritate ultimă, să preia răspunderi, să dea altora instrucţiuni, să fie şefi şi 
să supravegheze mulţi angajaţi, pentru că nu doresc să aibă răspunderea 
ultimă. 

Paradoxal însă, nativii cu Nodul Nord în Capricorn, mai mult decât oricare alt 
grup nodal, sunt înzestraţi cu capacitatea de a fi şefi. Ei sunt atât de sensibili 
faţă de oameni, încât, atunci când preiau răspunderea, fac tot posibilul ca 
ceilalţi să nu se simtă desconsideraţi. Drept rezultat, oricât de mare anvergură 
ar avea scopul lor, toţi ceilalţi îi vor susţine în atingerea lui. 

în cazul acestor nativi, puterea lor creşte o dată cu vârsta. 

Aceasta se aplică în fiecare domeniu al vieţii, dar în special în domeniul 
profesional. Trecerea timpului îi ajută să privească lucrurile într-un mod mai 
puţin personal, motiv pentru care ei ajung să stăpânească foarte bine arta 
acţiunii detaşate. Liberi de orice tulburare emoţională, conştienţi de seriozitatea 
şi responsabilitatea cu care îşi îndeplinesc obligaţiile, ei acţionează divin 



integrat în orice domeniu al vieţii, fiindcă nu-i interesează merite, onoruri, 
avansări - numai lucrul bine făcut, prin care să se protejeze de eşecuri. în fond, 
tot copilul etern din ei se manifestă şi aici: decât să fie certat că nu a strâns 
masa, mai bine să facă o curăţenie generală. 

Nativii cu Nodul Nord în Capricorn au o nevoie insaţiabilă de-a se simţi în 
siguranţă. Datorită experienţelor din vieţile anterioare, s-au obişnuit să fie 
hrăniţi şi protejaţi şi, deşi ei sunt cei sortiţi, în această existenţă, să-i întreţină 
pe alţii, se declară foarte mulţumiţi dacă trec prin viaţă cu cât mai puţin efort: 
trezirea la o anumită oră, masa la o anumită oră, întoarcerea acasă, privit la 
televizor sau citit, culcarea la o anumită oră. Până la urmă totuşi va trebui ca ei 
să îşi abandoneze rutinele pentru a descoperi o siguranţă mai mare: 
convingerea că-şi pot asuma riscuri şi că pot reuşi în absolut orice domeniu, 
indiferent de dificultăţile cu care ar urma, eventual, să se confrunte. 

Aceşti nativi au o nevoie profundă de a „aparţine”. în vieţile anterioare, ei se 
identificau în foarte mare măsură cu familia şi confortul lor era legat de 
apartenenţa la un grup. Căminul şi proprietăţile au, de asemenea, un rol 
important în dobândirea sentimentului de securitate. 

Datorită focalizării asupra căminului, este posibil ca ei să-şi petreacă prea 
mult timp acasă. Ei trebuie să iasă în lume, în mod regulat, pentru a-şi menţine 
energia în mişcare. Excesul de timp petrecut acasă poate face ca viaţa să 
devină o rutină de care se folosesc pentru a evita interacţiunea cu lumea 
exterioară, ceea ce elimină oportunitatea creşterii şi a progresului. 

Nativii cu Nodul Nord în Capricorn nu ştiu cum să se comporte Pentru a fi 
acceptaţi. De aceea, privesc în jur pentru a vedea ce ioduri de comportament 
sunt aprobate de către grup, ca apoi să copieze aceste comportamente. Ei 
tânjesc după intimitate şi singurul mod prin care cred că o pot obţine este 
supunerea faţă de grup. Totuşi această aliniere, realizată atunci când ei, de 
fapt, nu o doresc, poate fi o sursă de dezamăgire profundă. Grupul, în general, 
nu li se supune lor şi nu există creşteri interioare acolo unde nu se manifestă 
reciprocitatea. 

Aceşti nativi pot fi deturnaţi de pe drumul lor atunci când devin membrii 
unui grup, deoarece grupul aplică principii specifice lui, ceea ce îi face să se 
înstrăineze dacă nu se recunosc în ele. Dacă vor să se simtă acceptaţi, trebuie 
să se concentreze asupra principiilor respective, oricare ar fi ele, pe care ei le 
au în comun cu aceşti oameni, pentru a armoniza ceea ce le este lor 
caracteristic la nivel personal, cu ceea ce este caracteristic tuturor la nivel de 
grup. 

Nativii cu Nodul Nord în Capricorn au o atât de exagerată teamă de eşec, 
încât aceasta îi paralizează şi-i determină să considere că nu sunt deloc 
pregătiţi să se manifeste ca adulţi. Uneori, ei se folosesc de tot felul de scuze - 
chiar şi de vârsta lor - pentru a evita să se confrunte cu orice fel de frică şi să 
iasă în lume. După ani de luptă cu ei înşişi şi după ce, în sfârşit, au realizat că 
se vor simţi împliniţi numai dacă îşi îndeplinesc misiunea, încă mai cred că 
vârsta le va crea probleme în atingerea idealurilor. Teama de a îmbătrâni 



reflectă, pentru aceşti nativi, acel aspect interior care nu doreşte să se 
maturizeze. în cazul lor, este ilogică ideea că vârsta i-ar defavoriza profesional: 
funcţiile pe care le doresc sunt susţinute, de regulă, tocmai de vârsta care 
conferă putere, credibilitate şi autoritate. 

Acestor nativi le place să plutească în ceţuri emoţionale, fapt care îi aduce 
automat în poziţia „de jos". Dar, dacă abordează viaţa de pe o poziţie de 
„răspundere asumată", ei depăşesc teama că sunt imperfecţi sau 
incompetenţi. De exemplu, un nativ cu Nodul Nord în Capricorn dorea să fie 
profesor. Deşi mulţi încep să lucreze ca profesori imediat după absolvire, el a 
amânat acest lucru până când a obţinut trei diplome, însă nici atunci nu se 
simţea pregătit pentru o astfel de responsabilitate. 

Nativii cu Nodul Nord în Capricorn sunt capabili să-i încurajeze pe alţii să-şi 
urmeze visele, oferindu-le entuziasm şi susţinere. Deşi pot avea stări de 
descurajare, ei sunt foarte „elastici". Acestui grup nodal îi este specifică o 
foarte puternică legătură între minte şi sentimente, motiv pentru care se 
dovedesc foarte buni terapeuţi. Condiţia este să-şi învingă tendinţa de a insista 
asupra posibilelor consecinţe negative ale oricărei situaţii şi să se concentreze 
numai asupra rezultatelor pozitive. 

Nativii cu Nodul Nord în Capricorn întâmpină dificultăţi în exprimarea a ceea 
ce simt, chiar dacă înţeleg cu uşurinţă lucrurile; acea sta face ca, în ciuda 
inteligenţei, să pară superficiali, datorită multelor gânduri negative care îi 
împiedică să trateze disputele într-o manieră pozitivă. Dacă, într-o astfel de 
situaţie, ei au un scop bine definit şi independent de sentimentele celor 
implicaţi, ei reuşesc să rămână obiectivi. De exemplu, dacă trebuie să 
concedieze un angajat, acţiunea de a concedia îl ajută să nu se „piardă" în 
emoţiile intense care rezultă din acest lucru - de fapt, din predispoziţia lor de a 
se pune în locul angajatului şi de a trăi în avans tot dezechilibrul interior al 
acestuia, creat de concedierea sa (dezechilibru pe care angajatul e posibil să 
nu-l traverseze deloc, chiar dacă evenimentul e neplăcut). 

Nativii cu Nodul Nord în Capricorn dovedesc, adesea, antipatie faţă de unul 
dintre părinţi sau faţă de amândoi şi se simt înstrăinaţi de ei. La nivel 
subconştient, ei consideră fie că părinţii lor nu le-au oferit susţinerea de care 
aveau nevoie pentru a face faţă vieţii, fie că au urmărit să facă din ei altceva 
decât ceea ce trebuia ca ei să devină. Aceste gânduri îi pot face să realizeze 
mai puţine lucruri decât le-ar permite capacităţile lor înnăscute. Pentru a 
ajunge la adevărata împlinire, aceşti nativi trebuie să-şi pună interesele şi 
respectul faţă de sine mai presus decât dorinţa de a acuza părinţii sau alţi 
oameni. Această atitudine necesită însă maturitate, dar şi un efort conştient de 
a abandona trecutul, focalizându-se pe ceea ce conferă vieţii lor forţă în 
prezent. 

Nativii cu Nodul Nord în Capricorn sunt atât de sensibili, încât sunt conştienţi 
de toate nivelurile de comunicare precum cuvinte, percepţii 
emoţionale/mentale, limbajul trupului, cu tot cu discrepanţele şi ambiguităţile 
care le însoţesc. Atunci când cineva le tece cunoscută o decizie, ei percep 



imediat toate emoţiile contradictorii din spatele ei. Un eveniment neaşteptat 
sau o informaţie nouă poate face ca emoţiile lor „să dea în clocot" şi să le 
creeze confuzii în gândire. Idealurile sau scopurile bine definite îi ajută să nu se 
piardă în emoţiile lor; ele îi trag în jos, întotdeauna, până când ei se decid să se 
pună în mişcare pentru a-şi dobândi libertatea, fără să se mai împiedice de 
nimic. 

Uneori, acestor naivi li se petrece câte un incident care îi trezeşte, iar ei 
devin conştienţi că trebuie să termine odată cu acest stil de viaţă; dar până în 
acel moment, ei rămân victima propriilor lor emoţii, în mod sistematic. Mai mult 
chiar, dacă ei se complac în stări negative, atunci sentimentele 
corespunzătoare îi vor copleşi, manifestându-se inclusiv la nivel fizic, sub forma 
unor grave tulburări ale sănătăţii. Tocmai de aceea li se recomandă un 
discernământ serios între sentimentele pozitive şi emoţiile negative, nocive. 

Există patru emoţii primare care, conştientizate, controlate şi transcense, 
constituie o sursă reală de fericire pentru nativii cu Nodul Nord în Capricorn: 
frica, mânia, sentimentul de vinovăţie şi sentimentul de insecuritate. Ei nu-şi 
pot permite absolut deloc să se complacă în nici una dintre ele, deoarece nu 
ştiu când să se oprească. 

Nativii din alte grupuri nodale ştiu unde să „tragă linia” şi pot folosi aceste 
emoţii drept „semnal de alarmă" pentru a-şi schimba comportamentul. Dar 
nativilor noştri cele patru emoţii primare le slăbesc mintea, iar psihic vorbind, 
sunt foarte periculoase. Ele pot fi ..vindecate" numai dacă aceşti nativi au forţa 
mentală de a se umple permanent cu iubire, bucurie, bunătate, fericire, 
împlinire la toate nivelurile. 

în vieţile anterioare, aceşti nativi s-au obişnuit ca alţii să le sară în ajutor, ori 
de câte ori aveau probleme, ceea ce a dus la dependenţa lor faţă de fiinţe care 
să le asigure stabilitatea emoţională. Această modalitate i-a privat de forţa 
provenită din conştiinţa faptului că sunt capabili să-şi rezolve singuri 
problemele, conştientizând şi controlând apoi propriile stări emoţionale. 

în această existenţă, ori de câte ori sunt cu adevărat apăsaţi de supărări şi 
demoralizaţi iar emoţiile lor devin excesive, în loc să le ofere atenţie şi sprijin, 
ceilalţi se vor îndepărta sau chiar îi vor părăsi. în acest fel, viaţa le limitează 
exact dependenţa emoţională prin care îşi fac rău singuri, obligându-i să 
acţioneze pe cont propriu, fie că le place, fie că nu le place. 

întreaga lor existenţă gravitează în jurul altei persoane. Când simt că există 
cineva alături care să le asigure susţinerea, ei îşi pot mobiliza curajul pentru a 
ieşi în lume. Dar, dacă acea persoană pleacă pe neaşteptate, aceşti nativi 
decad, atât în plan profesional cât şi în cel personal. 

Nativii cu Nodul Nord în Capricorn ignoră adesea unele probleme, deoarece 
ei nu vor să se confrunte cu nimic neplăcut din punct de vedere emoţional. 
Dacă nu se ocupă nimeni de problema respectivă ei o evită, sperând că 
aceasta va dispărea de la sine. De asemenea, nu vorbesc explicit despre ceea 
ce le răneşte sentimentele, preferând să suporte multe „nereguli" şi să-şi 
asume multe dintre micile responsabilităţi ale unei relaţii, deoarece se tem să 



nu piardă fiinţa iubită. 

Datorită sensibilităţii lor emoţionale, aceşti nativi au conştiinţa acută a 
problemelor relaţionale. Fiindu-le frică de ele, ei nu vor niciodată să aducă în 
discuţie chestiunile nerezolvate, deoarece se tem că nu vor fi capabili să le facă 
faţă. în realitate, o problemă care „fermentează” devine mult mai dificil de 
rezolvat, datorită trecerii timpului, riscând să ducă, inevitabil, tot acolo, cu 
diferenţa că, pe măsură ce se amână rezolvarea ei, e posibil să scadă şi 
puterea de revenire sau de readaptare a nativilor cu Nodul Nord în Capricorn la 
situaţia „de după deznodământ". 

Datorită vieţilor anterioare trăite sub semnul dependenţei, nativii cu Nodul 
Nord în Capricorn îşi imaginează că este necesar ca fiinţa iubită să fie 
puternică, pentru a le oferi protecţie şi sprijin; Uneori, ei atrag o persoană 
nepotrivită pentru o astfel de relaţie. Atunci egoul începe să se răzvrătească şi 
ei ajung, până la urmă, să simtă repulsie chiar faţă de cel drag. 

Nativii cu Nodul Nord în Capricorn îşi asumă cu prea mare uşurinţă un rol 
exagerat de mamă în relaţiile personale. Acest lucru nu duce la nimic bun nici 
pentru ei, nici pentru cei pe care îi iubesc. Când îşi dau seama că viaţa lor este 
„înghiţită” de grija faţă de; ceilalţi, ei se simt victime. 

Din punct de vedere filosofic, nativii cu Nodul Nord în Capricorn consideră că 
toţi oamenii trebuie să se ajute unii pe alţii şi că, dacă toţi ar face aşa, lumea ar 
fi mai bună. De aceea, de regulă, ei caută să dea ajutor dacă pot şi o fac fără a 
avea motive ascunse. Ei iau în considerare trebuinţele fizice ale celorlalţi, dar 
nu şi problemele mai profunde. Deşi ar dori să se îngrijească de chestiunile 
spirituale ale tuturor, nu ştiu cum s-o facă. 

în loc de a juca, în această viaţă, rolul de mamă ocrotitoare, ei trebuie să 
pună mai mult accentul pe rolul de „tată”. Aceasta înseamnă să asculte, pentru 
a discerne cu precizie, intenţiile celuilalt, şi apoi să decidă, conştient, ce ajutor 
au de dat, raportat la nevoile reale ale semenului, şi nu la uşurinţa cu care ei 
pot să ajute. Atunci când au de luat o decizie, e bine să evoce Iubirea Tatălui 
Ceresc şi comuniunea profundă cu El pentru a primi ghidarea paternă în 
situaţiile dificile. 

Nativilor cu Nodul Nord în Capricorn le lipseşte capacitatea de a-i asculta pe 
ceilalţi. Ei sunt atât de emoţionaţi atunci când atenţia cuiva este fixată asupra 
lor sau atunci când cineva le cere opinia, încât nu mai înţeleg ce doreşte 
celălalt. Mintea lor merge paralel cu discuţia din afara ei. Adesea, ei nu ascultă 
deoarece nu consideră că au ceva de câştigat. Dacă nu este ceva care să-i 
privească în mod direct, nu se deranjează să iasă din ei înşişi şi să participe 
activ, întrucât li se cere prea mult efort. Atunci când îşi impun să fie atenţi şi 
caută să-l audă pe celălalt, ambii se vor simţi mult mai în largul lor în această 
interacţiune şi nativii cu Nodul Nord în Capricorn vor realiza că merită să 
investească energie în a-l asculta pe celălalt. 

Uneori, în conversaţie, nativii cu Nodul Nord în Capricorn sunt tulburaţi din 
cauză că li se cere să-şi exprime părerea sau să dea un sfat. Dar, câtă vreme 
nu au ascultat ce a spus celălalt ei nu sunt capabili să răspundă. 



O altă blocare a comunicării apare atunci când aceşti nativi îşi închipuie că 
ei deja cunosc şi ştiu cum funcţionează totul în contextul lumii lor. Ei menţin un 
status quo al unităţii familiei, se simt confortabil în „matricea” lor şi luptă mai 
degrabă pentru stabilitatea principiilor lumii lor, decât să admită că există şi 
alte „lumi". Ei vor evolua însă numai datorită a ceea ce nu ştiu, nu a ceea ce 
ştiu deja. Faptul că nu ascultă îi face să rateze oportunităţi, deoarece sunt 
concentraţi numai asupra problemelor lor imediate şi nu asupra unei 
perspective mai largi. 

Nativii cu Nodul Nord în Capricorn sunt, adesea, centraţi în ei înşişi, şi acesta 
este unul dintre motivele pentru care ei nu-şi folosesc darul empatiei: ei nu vor 
să se „obosească". Considerându-se oameni foarte practici, sunt foarte atenţi 
să nu-şi „risipească” energia pe orice fleac. Empatia înseamnă să fii împreună 
cu cineva şi este un proces activ: noi „pătrundem” în situaţia acelei persoane şi 
simţim ce simte ea. Ceea ce îi poate ajuta pe aceşti nativi să treacă de la 
simpatie la empatie este conştientizarea neajunsurilor simpatiei: simpatia, 
singură, nu rezolvă problemele. 

Nici un alt grup nodal nu are o atât de extraordinară înzestrare pentru 
empatie, dar este posibil ca nativii cu Nodul Nord în Capricorn să se teamă să 
empatizeze activ cu cineva, mai ales în situaţii delicate, în ideea că, dacă vor 
trăi suferinţa celuilalt, vor fi profund răniţi. Este, să recunoaştem, o brumă de 
adevăr aici: câtă vreme ei nu au maturitatea emoţională necesară, câtă vreme 
receptivitatea lor emoţională este foarte activă, câtă vreme ei nu manifestă 
atitudinea de „implicare detaşată", se pot contamina emoţional, cauzându-şi 
anumite suferinţe interioare. în acest fel, nu numai că nu l-au vindecat pe 
celălalt, dar au devenit şi ei nişte suferinzi (chiar dacă temporar). 

Un scop bine definit reprezintă o necesitate absolută pentru nativii cu Nodul 
Nord în Capricorn. întreaga lor viaţă capătă forţă Şi vitalitate datorită angrenării 
de a-l realiza. în plus, dacă aplică autocontrolul în orice domeniu al vieţii, 
dobândesc o atitudine chiar foarte sănătoasă pentru ei. Dacă îşi controlează 
dieta şi sunt foarte atenţi cu obiceiurile lor alimentare, acesta este un fapt 
reconfortant Sau, dacă îşi fac un program de exerciţii fizice pe care să-l şi 
respecte, se vor ajuta singuri în dobândirea disciplinei de care au nevoie să-şi 
împlinească obiectivul. 

Aceşti nativi chiar doresc să demonstreze competenţa şi faptul că-şi pot lua 
viaţa în propriile mâini. Lor nu le este frică de muncă, dar nu au prea multă 
încredere. Aceasta implică, înainte de toate, să fie realişti cu privire la ceea ce 
pot face. Chiar le este necesar să-şi propună scopuri mai uşoare, pentru a 
ajunge, prin paşi sistematici, acolo unde doresc. Aceasta este calea prin care 
devin experţi în realizări: să-şi propună scopuri uşor de atins şi apoi să le 
extindă. 

în ultimă instanţă, acesta este destinul nativilor cu Nodul Nord în Capricorn - 
să înveţe să-şi poarte singuri de grijă. Deoarece nimeni altcineva nu 
intenţionează să-şi asume răspunderea pentru fericirea şi siguranţa lor, ei nu 
pot fugi de destinul pentru care s-au încarnat acum şi aici. 



Pentru a transforma nevoia lor de dependenţă într-o forţă, aceşti nativi ar 
proceda foarte bine dacă ar ţine seama de o prezenţă permanentă a Tatălui 
Ceresc care impregnează întregul Univers. Deşi aşa ceva pare extrem de 
simplu, oamenii descoperă că le este teribil de greu să admită că Dumnezeu 
există cu adevărat, apoi că El există şi în noi şi în afara noastră, iar în cele din 
urmă să accepte că El deţine întotdeauna controlul. în etapa următoare, aceşti 
nativi înţeleg că, indiferent ce li se petrece şi indiferent de gravitatea 
evenimentelor prin care trec, totul este, până la urmă, în folosul lor. 

Nativii cu Nodul Nord în Capricorn au sentimentul că s-au născut pentru o 
„misiune superioară" care face parte din destinul lor; dacă nu şi-o împlinesc, 
fiinţa lor se va simţi profund vinovată. La modul concret, „misiunea” are ca 
expresie obţinerea unei funcţii de conducere, acceptarea responsabilităţii, 
alegerea unui ideal sau demonstrarea unui adevăr care este mai important 
decât viaţa personală. 

A avea sau nu succes este un aspect mult mai puţin important decât 
angajamentul de a-şi urmări în mod activ scopul. Atunci când pun binele social 
mai presus de propria lor bunăstare, sentimentul de iubire care le va invada 
fiinţa va fi semnul că ei îşi împlinesc misiunea. 

Nativii cu Nodul Nord în Capricorn iubesc personajele-model; idealul lor este 
omul înzestrat cu mult spirit, care ştie să vorbească, are „prezenţă” şi care are 
succes în realizarea unui scop demn de toată admiraţia. Dacă acest ideal îi 
fascinează şi dacă sunt cu adevărat atenţi, ei învaţă de la el cum să reuşească. 
Cel mai adesea însă, au tendinţa de a-i lăsa pe ceilalţi să culeagă roadele 
muncii lor. Ei sunt fericiţi dacă îşi văd misiunea împlinită şi aproape deloc 
interesaţi de propria lor reputaţie. La nivel practic este în interesul lor să fie 
dispuşi să accepte reputaţia, dacă tot şi-au câştigat-o. Există totuşi un motiv 
pentru care recunoaşterea constituie o energie benefică pentru ei: ea atrage 
noi şanse ca aceşti nativi să-şi exprime sau să-şi manifeste simţul răspunderii 
publice cu care sunt înzestraţi. 

în această existenţă, Dumnezeu îi sprijină pe nativii cu Nodul Nord în 
Capricorn să obţină funcţii publice şi să-şi atingă scopurile profesionale. Ei sunt 
foarte eficienţi, în special atunci când au o răspundere, deoarece sunt excelenţi 
manageri, iar în procesul organizării celorlalţi învaţă cum să se organizeze mai 
bine pe ei înşişi. Pentru a realiza aşa ceva, aceşti nativi trebuie să fie punctuali, 
să facă ceea ce au planificat, să fie sinceri cu ceilalţi, evitând orice lipsă de 
responsabilitate. Sensibilitatea emoţională specifică îi ajută să-şi înţeleagă 
foarte bine angajaţii, să-i ajute sau să-i mobilizeze mental şi afectiv pentru un 
rezultat comun. De asemenea, au capacitatea de a vedea ansamblul şi locul 
fiecăruia în interiorul lui. Aceste înzestrări îi fac să aibă mare succes ca 
manageri, deoarece ei organizează, stimulează şi conduc plini de înţelegere 
oamenii. 

Deoarece aceşti nativi sunt dotaţi pentru o conducere înţeleaptă şi plină de 
omenie, le revine totodată şi răspunderea de a remedia sau îmbunătăţi orice 
mod greşit de a conduce, mai ales acolo sunt afectaţi mulţi oameni. Ajutându-i 



pe alţii să devină buni manageri, ei îşi afirmă propria competenţă şi simt că îşi 
împlinesc misiunea. 

Datorită multelor vieţi anterioare petrecute într-un mediu familial, nativii cu 
Nodul Nord în Capricorn nu sunt atenţi la oportunităţi sau, atunci când ele apar, 
fie nu le recunosc, fie nu le fructifică. Viaţa şi ceilalţi oameni intuiesc că ei nu 
sunt obişnuiţi să trăiască în lume şi că au tendinţa de a acţiona fără să 
gândească. De aceea au nevoie să devină conştienţi de posibilele consecinţe 
ale acţiunilor lor, pentru a asigura concordanţa dintre rezultatele obţinute şi 
ceea ce-şi doresc ei. 

Nativii cu Nodul Nord în Capricorn au acces direct în această viaţă la 
emoţiile primare. Singura problemă este aceea că sunt blocaţi în mijlocul lor. 
Emoţiile reprezintă o putere incredibilă, iar ei trebuie să înveţe s-o direcţioneze 
pozitiv. Paradoxal însă, ei consideră că le lipsesc exact calităţile existente în 
emoţiile negative pe care le trăiesc ei. De exemplu, cei care au multe stări de 
mânie, simt, în general că le lipseşte puterea de a se afirma, iniţiativa, curajul şi 
independenţa - aspecte pozitive ale energiei emoţionale primare a cărei 
expresie negativă este mânia. Prin direcţionarea conştientă a acestei energii 
către o atitudine de asumare a răspunderii, ea va căpăta în mod natural o 
direcţie constructivă, acţionând în favoarea şi nu împotriva lor. 

Sinteză 

Nodul Nord în Capricorn - Nodul Sud în Rac 

Nativul ar trebui să vizeze o anume carieră sau anumite titluri onorifice care 
să amplifice respectul faţă de sine, încetând să se tot întrebe, în cazul în care 
va trebui să muncească serios pentru toate acestea, „ce vor face copiii (sau 
părinţii sau şeful) fără mine?". 

Relaţia dintre Nodul Nord din Casa a X-a şi Nodul Sud din Casa a IV- 
a armonios manifestată - Nevoia de exprimare a autorităţii nu subminează 
nevoia unei vieţi private. Modul de viaţă al nativului facilitează conştiinţei o 
relaţie amiabilă cu subconştientul, iar ambiţia de a avea putere într-un fel sau 
altul provine din ambiţia de a se înţelege pe sine însuşi. 

Greşeala caracteristică - Nativul şi-a asumat responsabilităţi reale sau 
imaginare faţă de alţii, care acum îl împiedică să devină ceea ce poate deveni. 

Justificarea greşelii - Nativul este marcat de teama de a se expune în 
public. El resimte adesea absenţa unei planificări serioase a vieţii, măcar pe 
intervale mari de timp, fiind mai mereu afectat de sentimentul că nu este un 
om de valoare. La nivel profund, el refuză să-i lase pe ceilalţi să-şi trăiască 
independent viaţa deoarece, considerându-se direct răspunzător de binele lor, 
urmăreşte să le facă acest bine cu orice preţ. 

Posibile soluţii - Nativul trebuie să facă paşi prudenţi în direcţia carierei, a 
onorurilor sau a recunoaşterii pe care o doreşte, examinându-şi cu onestitate 



trebuinţele şi responsabilităţile pentru a le armoniza. El trebuie să aibă curajul 
de a acţiona aşa cum doreşte. Să studieze vieţile şi faptele celor care au 
procedat asemenea lui şi să-şi organizeze viaţa după modelul lor, chiar în 
totalitate* dacă este posibil. 

Nativii cu Nodul Sud în Rac supradezvoltat manifestă următoarele 
tendinţe: lipsă generală de succes în viaţă, hipersensibilitate şi 
sentimentalism gratuit, teama de orice fel de autoritate, atitudine copilărească, 
lipsă de autocontrol la nivel emoţional, lipsa încrederii în sine, snobism, 
acceptarea oarbă a celorlalţi, auto-compătimire, lamentări excesive, mare 
dorinţă de a i se da, emoţional, atenţie. 

Când Nodul Nord nu este împlinit - Obligaţiile familiale sunt folosite ca 
scuză de către nativ pentru faptul că nu şi-a manifestat la maximum 
potenţialul. Are uneori tendinţa să-şi neglijeze cariera. Datoriile de părinte 
şi/sau cele de soţ îi consumă cea mai mare parte din timp. 

Cum poate fi realizat Nodul Nord - Nativul trebuie să se elibereze din 
capcanele responsabilităţilor familiale, nu evitându-le, ci privindu-le ca fiind 
absolut fireşti. Ar fi bine să-şi facă timp şi pentru viaţa comunităţii, anume 
pentru a dobândi o concepţie mai pozitivă despre viaţă. Le este de mare folos 
un contact cu oameni din afara mediului familial - de exemplu, să lucreze 
undeva, chiar cu jumătate de normă sau efectuând o muncă fără profit. 

Nativul cu Nodul Nord în Capricorn vrea să fie un legiuitor, un politician, un 
organizator, un Einstein sau, cel puţin, un manager. El vrea să i se recunoască 
obiectivitatea, prudenţa şi calităţile de conducător, să se distingă de oamenii 
obişnuiţi dedicaţi muncii prin aceea că el este cel care ştie încotro se îndreaptă 
şi care chiar ajunge acolo unde şi-a propus. Prin contrast, este o persoană 
uneori timidă şi destul de iritabilă. Are o mare dorinţă de confort şi nu agreează 
schimbările. Nevoia de securitate emoţională domină nevoia de a-şi împlini 
visele, până într-acolo încât schimbările de reşedinţă, cele profesionale, de 
poziţie socială sau de orice altă natură devin extrem de stresante, chiar dacă 
anunţă îmbunătăţiri. 

Nativul cu Nodul Nord în Casa a X-a visează, în general la succesul în viaţă. 
Aceasta implică depăşirea limitărilor şi înălţarea deasupra nivelului propriu, 
beneficiind de sprijinul unor persoane autoritare sau al celor în măsură să-l 
ajute. Acest nativ are tendinţa de a cădea în capcana unei rutine confortabile, 
dătătoare de satisfacţii „călduţe", datorită legăturilor emoţionale. Un părinte 
sau un alt membru al familiei poate juca un rol esenţial în zădărnicirea visului, 
dar nu din cauza unei opoziţii deschise: din cauza unei temeri sau a unei 
vinovăţii subconştiente trăite de acest nativ. Spiritul de clan, bigotismul sau 
conştiinţa de clasă îl pot împiedica să intre în contact cu oameni care ar putea 
juca un rol esenţial în îndeplinirea viselor sale. 

Nodul Nord în Capricorn şi în: 

Casa I - Menirea spirituală a nativului este aceea de a învăţa să fie mai 



puţin grav în modalitatea sa de exprimare exterioară şi de a-şi „relaxa" din 
când în când rigorile morale; el trebuie să descopere, cu timpul, partea sa 
inocentă şi plină de candoare căreia nu i-a acordat atenţie în copilărie, fie din 
cauza unei educaţii foarte severe, fie din cauza unei relaţii mai dificile cu tatăl. 

Casa a ll-a - Menirea spirituală a nativului este aceea de a învăţa să 
trăiască în condiţii de austeritate financiară şi materială chiar şi atunci când el 
se bucură de o evidentă bunăstare, cumpătarea şi chibzuinţă fiind măsurile cu 
care să cântărească valoarea muncii sale; există întotdeauna un raport corect 
între efortul depus şi răsplata pe care Dumnezeu ne-o acordă prin intermediul 
celorlalţi; este o poziţie nodală foarte delicată dar bogată în semnificaţii, 
aproape la fel de specială precum Nodul Nord în Peşti şi în Casa a ll-a, asupra 
căreia astrologul va trebui să insiste dacă ansamblul general al temei natale o 
susţine. 

Casa a lll-a - Menirea spirituală a nativului este aceea de a învăţa să ofere 
celorlalţi cunoaştere, indiferent dacă ocupă sau nu o poziţie oficială de dascăl; 
în alte vieţi acest nativ s-a temut să crească noi generaţii de învăţaţi sau s-a 
ţinut deoparte de orice fel de grup social, tocmai pentru a deţine o anumită 
autoritate în domeniul intelectual; de altfel, el va afla că, cine comunică se 
comunică pe sine, în beneficiul direct al creşterii lui interioare. 

Casa a IV-a - Menirea spirituală a nativului este aceea de a învăţa să 
devină o autoritate spirituală a familiei sale, manifestând îngăduinţă, răbdare şi 
ocrotirea celor dragi. De asemenea, el trebuie să-şi acorde periodic intervale de 
izolare, pentru a medita şi a dobândi, în timp, mai ales dacă este susţinut de o 
constantă aspiraţie spirituală, starea de îndumnezeire. 

Casa a V-a - Menirea spirituală a nativului este aceea de a-şi asuma 
responsabilitatea faţă de toate chestiunile sale amoroase; în anumite vieţi 
anterioare i-a fost frică să iubească sau să-şi comunice sentimentele, cum tot 
atunci a preferat să-şi reprime energiile creatoare pentru a nu părea altfel 
decât restul lumii; el poate fi tatăl universal, mereu în rezonanţă cu Tatăl nostru 
Spiritual, care devine o călăuză afectivă, întrucât şi iubirea se învaţă în timp. 

Casa a Vl-a - Menirea spirituală a nativului este aceea de a învăţa să 
folosească în mod corect oamenii din subordinea sa, ajutându-i să se descopere 
sau să devină capabili să preia responsabilităţi profesionale dificile; el face 
parte dintre aceia care conferă semenilor starea de destindere şi încredere în 
forţele proprii, dacă ei se simt solicitaţi să realizeze un ideal comun; poziţia este 
foarte generoasă, mai ales dacă şi ansamblul general al temei o susţine, 
deoarece aici se manifestă un nivel superior al Nodului Nord în leu şi în Casa a 
Vl-a, de „şef din spatele şefului". 

Casa a Vll-a - Menirea spirituală a nativului este aceea de a învăţa că mai 
ales o relaţie de cuplu nu reprezintă marea dificultate a vieţii; el trebuie doar să 
fie atent la pretenţiile sale faţă de celălalt şi să se deschidă afectiv către 
sistemele lui de referinţă, cultivând stabilitatea afectivă nu doar în funcţie de 
acte oficiale (cum ar fi un contract de căsătorie sau, în lumea afacerilor, tot 
felul de înscrisuri şi documente); dacă el are o funcţie juridică, e bine să evite 



emiterea sau redactarea actelor care, într-un fel sau altul, „leagă" sau 
condiţionează fiinţa umană, într-un fel sau altul. 

Casa a Vlll-a - Menirea spirituală a nativului este aceea de a învăţa să 
elimine orice fel de energie stagnantă, fie ea psihică, intelectuală, volitivă sau, 
chiar mai rău, sexuală; în vieţile anterioare fie şi-a reprimat universul interior, 
fie nu a acceptat sexualitatea şi moartea ca făcând parte din ansamblul 
Creaţiei Divine, cultivând o asceză asumată mai degrabă ca revoltă faţă de 
lume decât ca înţelegere profundă a vieţii; în cazul în care Luna Neagră are 
aspecte faţă de această poziţie nodală, interpretarea solicită o aprofundare 
ezoterică specială. 

Casa a \X~a - Menirea spirituală a nativului este aceea de a învăţa 
învăţându-i pe alţii, asumându-şi în mod conştient o poziţie didactică destul de 
înaltă, cel puţin de nivel universitar; în anumite condiţii, el chiar poate întemeia 
cursuri în străinătate sau poate face parte dintre cei care, la nivel planetar, 
desfăşoară un fel de misionarism spiritual oficial, ţinând prelegeri, cursuri sau 
seminarii cu temă unică peste tot în lume. 

Casa a X-a - Menirea spirituală a nativului este aceea de a învăţa să-şi 
asume, în mod conştient, o devenire profesională şi o poziţie socială nu 
neapărat oficială sau recunoscută public şi juridic, cât mai ales moral, devenind 
conştient de puterea exemplului personal; astfel de nativi impregnează la nivel 
subconştient mentalul colectiv cu tenacitatea cu care evoluează în actuala 
existenţă - lent dar sigur - deoarece ei înţeleg că fiecare fiinţă umană are un rol 
bine definit în lume. 

Casa a Xl-a - Menirea spirituală a nativului este aceea de a înţelege şi 
accepta că fiecare dintre noi are nu doar lecţii interioare, ci şi exterioare, de 
impact direct asupra celorlalţi sau asupra societăţii; adeseori, evoluţia spirituală 
nu înseamnă a te retrage din lume, ci a avea curajul să trăieşti plenar în 
mijlocul ei, ca intermediar între planurile divine şi lumea terestră, fizică. 

Casa a Xll-a - Menirea spirituală a nativului este aceea de a învăţa să se 
desăvârşească prin meditaţie şi detaşare, chiar şi atunci când are foarte multe 
responsabilităţi sociale, întrucât aceste obligaţii sunt doar în aparenţă o frână 
faţă de accesul lui direct la contopirea cu Dumnezeu-Tatăl. 



Nodul Nord în Vărsător v\ 
şi Nodul Nord în Casa a Xl-a 


Prezentare generală 

Punctul vulnerabil pe care trebuie să şi-l conştientizeze nativii cu Nodul Nord 
în Vărsător este nevoia lor de a fi acceptaţi de către colegi şi prieteni. în 
realitate, această scară de valori este falsă. O altă capcană pe care trebuie s-o 
evite este aceea de a acţiona pripit, în special în chestiunile amoroase. Dacă o 
parte din această mare energie afectivă nu o vor folosi pentru scopuri 
umanitare, ea va deveni aşa de intensă, încât va distruge absolut orice relaţie 
sentimentală, încă de la început. Ei se vor simţi cu adevărat liberi să se dedice 
cauzelor umanitare doar dacă vor renunţa la propriile dorinţe, folosindu-şi 
talentele cu care sunt înzestraţi nativ pentru binele universal. Lor li se 
potriveşte de minune proverbul: „Fii atent ce ceri, pentru că este foarte posibil 
să primeşti”. 

Nativii cu Nodul Nord în Vărsător îşi doresc să se îndrăgostească, să fie 
adoraţi şi să împartă „scena centrală" cu cineva care le întoarce pasiunea. Ca 
să obţină aşa ceva, ei au de învăţat să primească firesc iubirea, să fie atenţi la 
oportunităţi şi la oamenii care vin în viaţa lor special pentru aceasta. Petrecerea 
timpului alături de fiinţe cu înclinaţii asemănătoare sau exprimarea liberă şi 
deschisă a ideilor privitoare la viitor vor atrage iubiţi/iubite care pot fi şi foarte 
buni prieteni, oferindu-le astfel ajutorul moral de care au nevoie. 

Aceşti nativi devin eficienţi când fac parte dintr-un grup datorită căruia 
învaţă să fie cooperanţi. Interesele lor sunt obiective, iar ei se dovedesc foarte 
buni în promovarea cauzelor sau a idealurilor umanitare în care cred. De aceea 
sunt indicaţi în posturi care necesită obiectivitate sau acolo unde se pot realiza 
ca oameni de ştiinţă, astrologi, electricieni, tehnicieni, experţi în calculatoare 
sau oricare alt domeniu în care este nevoie de viziunea asupra viitorului şi 
capacitatea de a-l aduce în prezent. Diferite profesii în radio-televiziune le pun 
în evidenţă talentele înnăscute pentru aceste ramuri de activitate. Sunt foarte 
inventivi, creativi şi capabili, să acţioneze cu entuziasm, pasiune şi naturaleţe 
pentru a realiza orice proiect. Dacă îşi vor alege în mod intenţionat o profesie 
care să-i facă să fie în centrul atenţiei (de exemplu: actor, director, persoană cu 
putere politică sau militară), neglijând astfel o cauză nobilă, vor stagna sau 
chiar vor regresa spiritual. 

Nativii cu Nodul Nord în Vărsător au fost în vieţile anterioare regi, regine sau 
comedianţi - deci oameni cu statut de „persoane speciale”. Aplauzele şi ovaţiile 
de atunci le-au mărit ego-ul care astăzi îi împiedică să se accepte egali cu toată 
lumea, considerându-se în continuare „nişte aleşi". Ei se află acum şi aici 
pentru a promova ideile marilor schimbări planetare, iar menirea lor este să se 



coboare de pe soclul pe care s-au autoinstalat şi să se integreze în societate. 
Deoarece nu cred că merită sa li se petreacă ceva rău, una dintre lecţiile 
actuale este să înveţe şi să ţină minte că evenimentele vieţii sunt şi 
imprevizibile. Uneori naivi şi răsfăţaţi, aceşti nativi se supără când sunt trataţi 
asemenea tuturor. 

în vieţile în care au fost conducători (şefi, regi, dictatori sau capi de familie) 
erau foarte importanţi şi au mers pe drumul ales de ei fără să ţină cont de 
ceilalţi. De aceea au tendinţa să fie autoritari şi se simt ofensaţi când ceilalţi 
refuză să le îndeplinească dorinţele (exprimate, cel mai adesea, sub formă de 
ordine). Totuşi, sunt persoane afectuoase şi dispun de o energie emoţională 
foarte mare pe care şi-o folosesc la maximum pentru a obţine ceea ce vor. în 
acele vieţi s-au bazat doar pe ei înşişi şi de aceea au o voinţă foarte mare. Ei 
forţează nota până când obiectul dorinţei este obţinut sau până când realizează 
că obstacolele sunt de netrecut şi că trebuie să renunţe. Câteodată devin atât 
de implicaţi în obţinerea a ceea ce vor, încât nu realizează dacă au sau nu 
nevoie de obiectul acestei dorinţe; sau nu pot obţine ceea ce vor, deoarece 
neglijează nevoile sufletului şi uită să se întrebe dacă ceea ce-şi doresc îi 
avantajează sau nu pe ceilalţi. 

Deoarece nativii cu Nodul Nord în Vărsător şi-au dezvoltat în exces voinţa în 
vieţile anterioare, în această existenţă voinţa le scapă uneori de sub control. De 
exemplu, ei vor să schimbe lucrurile doar de dragul schimbării, chiar dacă 
schimbarea respectivă este împotriva propriului interes. Brusc, voinţa lor 
explodează şi vor ca lucrurile să fie făcute aşa cum doresc ei şi nu altfel. Voinţa 
foarte puternică îi susţine ori de câte ori îşi propun să îndeplinească proiecte 
dificile, dar constituie o energie negativă atunci când caută să influenţeze 
vieţile altora. 

în alte existenţe, aceşti nativi au mai fost şi artişti celebri sau persoane cu o 
energie creatoare foarte mare. Din această cauză au devenit foarte mândri, 
impunând celorlalţi, într-un mod arogant, viziunea lor asupra vieţii. în acele 
existenţe şi-au amplificat ego-ul, puterea de determinare şi voinţa personală, 
pierzând noţiunea de grup. Ei îşi apreciază corect talentele şi le folosesc pentru 
a găsi soluţii pozitive problemelor care apar, bazându-se doar pe propriile 
puteri pentru a-şi asigura viitorul. Totuşi, în existenţa actuală trebuie să renunţe 
la ideea „voi face asta de unul singur". Ei vor fi permanent ajutaţi de îngeri, dar 
şi de prieteni care le împărtăşesc idealurile. Totul este să permită cuiva să-i 
ajute. 

Nativii cu Nodul Nord în Vărsător au o încredere înnăscută în puterea lor de 
a depăşi obstacolele vieţii. Poate tocmai de aceea au o mare flexibilitate, 
revenindu-şi destul de repede din orice catastrofă, cu zâmbetul pe buze şi cu 
spiritul pregătit pentru o nouă aventură. Se consideră a fi invincibili şi 
acţionează imprudent. 

Nativii cu Nodul Nord în Vărsător au fost în vieţile anterioare pasionaţi de 
jocurile de noroc, de aceea nu le este teamă să-şi asume riscuri; detestă însă 
situaţiile în care pierd, chiar şi la jocurile de noroc în care miza este mică. Dacă 



este vorba despre bani, nu sunt buni „sportivi", fiindcă uită că totul este doar 
un joc şi participă cu o mare implicare sau înverşunare la o activitate care, 
conform clasificărilor astrologice, se află localizată în Casa plăcerilor şi a 
relaxării (Casa a V-a). 

Atunci când aceşti nativi îşi urmează orbeşte pasiunile, ei pierd întotdeauna, 
fie că este vorba despre iubire, afaceri sau jocuri de noroc. Când se aprind, ei 
se implică profund emoţional, într-un timp foarte scurt, şi investesc toată 
iubirea de care sunt capabili. Ei văd numai calităţile fiinţei dragi şi o aşează pe 
un piedestal, acordându-i o atenţie maximă. 

Nativii cu Nodul Nord în Vărsător şi-au dezvoltat în vieţile anterioare foarte 
mult ego-ul, în timp ce sufletul a fost neglijat. în această viaţă ei trebuie să-şi 
dezvolte sufletul şi legătura cu el. Cu cât mai profundă va fi această legătură, 
cu atât îşi vor folosi mai eficient voinţa pe care au acumulat-o în vieţile 
anterioare, transformând-o într-un canal de manifestare a Voinţei divine pentru 
accelerarea evoluţiei umanităţii. Pentru a putea controla ego-ul, este nevoie de 
o puternică disciplină şi de susţinere spirituală constantă. 

De asemenea, e bine să evite stările şi emoţiile negative precum invidie, 
aroganţă şi mândrie, nimic altceva decât şabloane mentale care le hrănesc 
ego-ul şi-i fac să sufere. Ei au o energie creatoare foarte mare şi tot ceea ce-i 
preocupă se expansionează şi capătă viaţă proprie, de aceea este necesar să 
amplifice la maximum calităţile regale înnăscute: bunăvoinţa, demnitatea şi 
puterea de determinare pentru a trece peste stările emoţionale meschine, 
nedemne de statutul lor regal. Afirmaţiile sau ideile-forţă formulate în propoziţii 
afirmative pot fi folosite cu succes pentru a-i elibera de gândurile negative. 

Aroganţa este inerentă nativilor cu Nodul Nord în Vărsător dar ea poate fi 
sublimată într-o energie care să-i ajute să contribuie la evoluţia umanităţii şi la 
bunăstarea planetei. Nu în cele din urmă, această energie ar trebui combinată 
cu o stare de umilinţă. 

Datorită privilegiilor de care s-au bucurat în vieţile anterioare, nativii cu 
Nodul Nord în Vărsător se aşteaptă ca evenimentele să se desfăşoare în 
avantajul lor. Confruntaţi cu un eşec sau cu o înfrângere, prima lor reacţie este, 
de obicei, indignarea: „Nu merit una ca asta!". Este aşa numitul „sindrom al 
Măriei Antoaneta”: ei acţionează cu bunătate şi blândeţe, sunt binevoitori cu 
ceilalţi şi cred în valorile pozitive ale vieţii. Datorită acestor atribute, ceilalţi îi 
consideră drept persoane norocoase. Atunci când lucrurile nu merg cum vor ei, 
se manifestă răsfăţatul copil interior şi ei se simt ofensaţi de către viaţă şi de 
către Univers. Mânia le creează probleme, deoarece le blochează receptivitatea 
faţă de lucrurile bune ale vieţii şi generează stări de pesimism. 

De exemplu, o nativă cu această poziţie nodală a avut un accident care i-a 
afectat zona pelviană. în timp ce era transportată cu targa ea se gândea: „Viaţa 
mă iubeşte (toţi nativii cu Nodul Nord în Vărsător ştiu asta) şi, în final, totul se 
va încheia cu bine”, într-adevăr, în perioada cât a fost ţintuită la pat ea a făcut 
un plan pentru un nou proiect care i-a propulsat afacerea la nivel naţional. 
Fostul ei iubit s-a întors s-o ajute să treacă peste acea perioadă dificilă şi trăiesc 



foarte fericiţi şi acum. întreaga ei viaţă s-a refăcut datorită receptivităţii faţă de 
bine, pe care şi-a folosit-o pentru a transforma această situaţie aparent 
negativă, într-un avantaj. 

Nativii cu Nodul Nord în Vărsător se exclud singuri din interacţiuni benefice, 
deoarece au tendinţa să-i judece la modul superficial pe ceilalţi. De aceea 
trebuie să înceteze să-i mai critice pe ceilalţi şi să urmărească să-i cunoască 
mai bine. 

Nativii cu Nodul Nord în Vărsător au fost în multe existenţe actori foarte 
cunoscuţi şi mereu apreciaţi de către oameni. De aceea, în această viaţă, o 
parte dintre ei continuă să se afle în aceeaşi poziţie privilegiată. Teama că nu 
vor reuşi să-şi joace rolul în mod corespunzător şi că vor fi dezaprobaţi de către 
public reprezintă un mare risc emoţional. în această viaţă însă mai sunt 
recompensaţi pentru statutul de „actori celebri", iar aplauzele entuziaste ale 
celorlalţi nu-i mai hrănesc. Devin, în schimb, buni spectatori, iar entuziasmul lor 
dinamizează publicul întreg. 

Frica de a nu fi aprobaţi poate fi aşa de mare, încât nu-şi împărtăşesc 
celorlalţi opiniile sau sentimentele. Când aceşti nativi sunt într-un grup şi-şi 
exprimă ideile, ele sunt acceptate cu bucurie. După ce ajung la maturitate, 
nimeni nu-şi mai aminteşte că ele aparţin nativilor cu Nodul Nord în Vărsător, 
tocmai pentru a fi scutiţi de mania grandorii. Ori de câte ori primesc prea multă 
atenţie, accesul spre idei noi este blocat. De aceea destinul lor este să lucreze 
în spatele scenei şi să acţioneze la unison cu ceilalţi. 

înainte ca nativii cu Nodul Nord în Vărsător să obţină încrederea în ei înşişi 
pentru a îndeplini ceea ce şi-au propus, trebuie înlăturat obstacolul egoismului 
excesiv. Ego-ul lor a fost aşa de bine hrănit în vieţile anterioare, încât vor trebui 
să-l „înfometeze" în această existenţă ca echilibrul să fie restabilit. Nevoia de 
prestigiu îi face să trăiască departe de menirea lor, să adopte o atitudine 
superioară şi să devină aroganţi, atitudine care este premergătoare dezastrului. 

Deoarece sunt încrezători, energici şi dornici de a-şi asuma riscuri, spiritul 
lor întreprinzător îi pune în poziţia binemeritată de învingători. Dacă devin prea 
mândri de ei, viaţa le ia câteva dintre darurile cu care i-a înzestrat. O altă 
modalitate de a depăşi egoismul exagerat este aceea de a-i ajuta pe ceilalţi 
într-un mod dezinteresat. 

Nativii cu Nodul Nord în Vărsător dispun de o imaginaţie foarte activă şi de 
multe ori întreţin fantezii care au ca subiect grandoarea. De exemplu, dacă în 
viaţa profesională predomină rutina, îşi închipuie că vor scrie o carte de mare 
succes şi că vor da interviuri la televiziune. Din nefericire, asemenea fantezii le 
oferă o anumită satisfacţie care le poate bloca acţiunile creative. Deşi 
beneficiază de energia necesară pentru a-şi realiza visele, motivul real le va 
determina rezultatul. De exemplu, dacă motivele pentru care vor să scrie 
cartea sunt faima şi gloria, succesul îi va ocoli. Dacă motivul este acela de a-i 
ajuta pe ceilalţi, nu există limite pentru culmile pe care le pot atinge. Latura 
umanitară a fiinţei lor trebuie foarte bine dezvoltată. 

O altă problemă generată de obişnuinţa de a-şi imagina este aceea că mută 



realitatea în viitor, ceea ce îi amputează de eficienţa în prezent. De exemplu, 
dacă se focalizează asupra faimei de scriitori celebri, s-ar putea să rateze 
posibilitatea de a scrie articole pentru un ziar local. O tendinţă asemănătoare le 
subminează relaţiile. Dacă sunt atraşi fizic şi emoţional de către cineva, ei îşi şi 
imaginează că sunt împreună cu persoana respectivă, undeva, în viitor, ratând 
astfel posibilitatea de a trăi în prezent. 

Atunci când privesc realitatea în mod lucid, ei ştiu întotdeauna ce au de 
făcut. Multă lume îi consideră nişte nativi norocoşi, deoarece au o voinţă 
puternică şi o minte disciplinată. Trebuie doar să fie mereu atenţi la motivul 
care îi împinge să acţioneze. De exemplu, dacă vor să ajute oamenii înfiinţând 
un grup de parapsihologic, vor trebui să-şi păstreze nealterat motivul altruist, 
beneficiind de claritate mentală şi entuziasm, elemente necesare pentru a-şi 
concretiza ideea. 

Dacă vor să fie realmente fericiţi, nativilor cu Nodul Nord în Vărsător le este 
necesară o viaţă modestă, în care să dispară din centrul atenţiei şi al ovaţiilor. 
Adoptând o atitudine plină de umilinţă, viaţa devine magică pentru ei, iar ei 
ajung să găsească o modalitate eficientă de a-şi folosi talentele. Dar, dacă vor 
continua să fie mândri de ei, le va fi destul de greu să-şi manifeste talentele. Ei 
au propria lor viziune asupra vieţii şi a modului de abordare a problemelor, 
fiindu-le foarte greu să accepte ideile altora. Consideră că doar viziunea lor este 
corectă. Totuşi, dacă două persoane au o viziune comună, contează mai puţin 
felul în care este pusă în practică. Iar această punere în practică va fi posibilă 
abia atunci când nativii cu Nodul Nord în Vărsător vor fi suficient de umili 
pentru a accepta să lucreze cu alţii. 

In această existenţă, nativii cu Nodul nord în Vărsător trebuie să aleagă 
între o viaţă centrată în jurul ego-ului şi o viaţă impersonală privită ca un Tot, 
dedicată unui ideal superior graţie căruia să participe la realizarea unei cauze 
nobile. 

Ei nu se pot bucura de prestigiul pe care şi-l doresc, fiindcă ideile nu le 
aparţin. Ele „plutesc" în aer, singurul merit al nativilor noştri fiind acela că au 
„antenele" fixate pe lungimea de undă necesară captării lor. Atunci când 
intenţionează să-i ajute pe ceilalţi, ideile necesare apar spontan, intuitiv, 
deoarece ei realizează o acţiune impersonală. Viaţa este ca un bumerang: 
Dumnezeu le oferă energie pe care s-o folosească pentru binele celorlalţi, iar 
mulţumirea celorlalţi se întoarce la ei sub multiple forme benefice. 

Pentru a evita să mai sufere emoţional, nativii cu Nodul Nord în Vărsător au 
nevoie de un sistem de valori cu ajutorul căruia să-şi ghideze viaţa personală. 
Ei trebuie să-şi transceandă ego-ul şi „să meargă o dată cu curentul". Ştiinţele 
ezoterice (astrologia, numerologia, taratul, grafologia etc.) le pot conferi 
obiectivitate, un corect spirit de observaţie, precum şi capacitatea de a 
reacţiona într-un mod altruist la evenimentele din viaţa lor. 

Astrologia le permite să aibă o viziune imparţială atât asupra lor cât şi 
asupra celorlalţi, reuşind astfel să-i perceapă pe oameni aşa cum sunt, să-i 
accepte cu iubire şi să aprecieze valoarea fiecărei fiinţe umane. 



Nativii cu Nodul Nord în Vărsător au o deschidere specială faţă de ştiinţele 
ezoterice şi îşi pot alege ca profesie una dintre ele. Orice artă divinatorie devine 
o rampă de lansare prin care îşi pot direcţiona „antenele” către cunoaşterea 
care să-i elibereze, atât pe ei cât şi pe ceilalţi, de tirania ego-ului. O altă resursă 
o reprezintă prietenii. Aceşti nativi au prieteni deosebiţi datorită meritelor din 
alte existenţe. Un feed-back corect din partea prietenilor îi va face să înţeleagă 
în ce fel le blochează ego-ul calea spre fericire, reuşind astfel să-şi depăşească 
egoismul şi să-şi controleze destinul. 

Dacă nu reuşesc să progreseze într-un anumit domeniu, nativii cu Nodul 
Nord în Vărsător trebuie să permită curgerii libere a evenimentelor să le indice 
sfera de activitate în care să-şi investească timpul şi energia. Cu alte cuvinte, 
trebuie să sesizeze locul unde Dumnezeu „le-a deschis uşa"; totul este ca ei să- 
şi dorească să treacă dincolo de ea. 

De exemplu, chiar dacă promovarea ideilor specifice Erei Vărsătorului face 
parte din menirea lor în această viaţă, dacă nu vor accepta ajutorul îngerilor şi 
vor considera că este doar meritul lor, nu vor avea puterea necesară să 
îndeplinească această menire. 

Uneori aceşti nativi îşi produc singuri suferinţă, datorită unor simple 
neînţelegeri. în vieţile anterioare au primit tot ceea ce şi-au dorit, fiind astfel 
foarte fericiţi. în această viaţă însă, chiar dacă primesc ceea ce-şi doresc, nu 
sunt fericiţi pe cât ar trebui să fie, întrucât sunt prea ataşaţi de un anumit gen 
de fericire, ceea ce-i împiedică să atingă bunăstarea. Dacă vor învăţa să fie 
receptivi faţă de darurile vieţii, vor descoperi că fericirea este o stare spirituală 
complexă ce poate veni pe diferite căi care depăşesc orice aşteptări. 

Cea mai mare fericire o vor dobândi atunci când vor primi cu respect şi 
gratitudine toate bucuriile pe care viaţa şi Dumnezeu le oferă din plin. Multe 
dintre aşteptările lor se datorează faptului că ei şi-au creat un întreg scenariu 
despre cum ar trebui să decurgă evenimentele. Focalizându-se numai pe ceea 
ce aşteaptă de la ceilalţi, ei pierd contactul cu prezentul şi ratează şanse cu 
totul excepţionale. 

Ori de câte ori nativii cu Nodul Nord în Vărsător îşi folosesc voinţa pentru a 
obţine ceea ce vor, fără să ţină cont de părerile celorlalţi, oamenii se vor 
înstrăina de ei, pentru că au tendinţa de a se mişca prea repede - imediat ce au 
văzut ţinta, vor să ajungă acolo instantaneu. Acest mod de a acţiona 
scurtcircuitează procesul de cooperare care trebuie să aibă loc între 
participanţii unei acţiuni, iar aceşti nativi nu au răbdare să treacă prin toate 
fazele logice necesare ale unui proces. 

Dacă ei învaţă să ia în considerare nevoile celorlalţi, nu vor mai fi aşa de 
încrâncenaţi în a-şi impune punctul de vedere, ceilalţi se vor simţi mai relaxaţi 
şi mai cooperanţi în prezenţa celor cu Nodul Nord în Vărsător, iar aceştia vor 
avea o viziune mai clară asupra motivelor tuturor. Cultivând într-un mod 
conştient o atitudine plină de altruism şi având mereu în minte „ansamblul", 
generozitatea lor înnăscută se va manifesta liber, energizându-i pe toţi cei care 
fac parte din grupul respectiv. 



în vieţile anterioare nativii cu Nodul Nord în Vărsător au fost aşezaţi de 
oameni pe un piedestal de la înălţimea căruia au uitat cum este să faci parte 
din „colectivitatea umană", fapt care i-a dus, în final, la izolare şi singurătate. în 
această viaţă ei învaţă să se integreze conştient în viaţa socială şi să-i 
considere pe ceilalţi egalii lor, realizând astfel că fericirea personală este un 
produs al fericirii colective, indiferent prin cine le-o trimite Dumnezeu: iubit(ă), 
soţ (soţie), familie sau întreaga omenire. 

Nativii cu Nodul Nord în Vărsător au marele dar de a-şi face uşor prieteni. 
Totul este ca ei să devină conştienţi de aceasta. Ei sunt aşa de puternic 
încărcaţi cu energia creatoare a succesului, încât încrederea în forţele proprii 
este molipsitoare, ajutându-i astfel pe ceilalţi să se ridice deasupra 
problemelor. Aceşti nativi se vor simţi în final iubiţi şi acceptaţi pentru ceea ce 
sunt cu adevărat, deoarece vin din alte existenţe cu această încredere care le 
conferă posibilitatea de a se manifesta liber şi de a lega prietenii foarte uşor 
atunci când îşi doresc. Practic, ei se bucură de o karma relaţională foarte bună. 
Dacă îi privesc pe ceilalţi de la bun început ca pe prietenii lor, ei pot crea relaţii 
reuşite, indiferent dacă este vorba despre copii, iubiţi, soţi, părinţi, parteneri de 
afaceri sau colegi. 

Cultivarea prieteniei ca element relaţional de bază constituie cheia 
succesului lor. Prietenia reprezintă o relaţie în care cei doi iau în considerare în 
mod obiectiv nevoile celuilalt, ajutându-l de fiecare dată când este necesar. 
Altruismul de care sunt capabili aceşti nativi îi conduce la prietenii stabile şi 
armonioase. Prietenii le sunt loiali pentru că simt entuziasmul acestor nativi şi 
bunele lor intenţii. 

în relaţiile romantice, tendinţa nativilor cu Nodul Nord în Vărsător de a se 
considera „mai speciali" decât ceilalţi le poate crea probleme. De obicei nu ei 
fac primul pas, de aceea sunt complet luaţi pe nepregătite când cineva se 
simte atras de ei. Când sentimentul este reciproc, pasiunea lor se trezeşte 
instantaneu. Dacă fiinţa iubită le acordă foarte multă importanţă, memoria 
vieţilor anterioare în care au fost admiraţi se activează la fel de brusc; dar dacă 
nu realizează că sunt admiraţi fiindcă celălalt s-a îndrăgostit, ei încep să-şi ia 
prea în serios importanţa şi, în mod inevitabil, să-şi domine iubitul/iubita. 

Datorită experienţelor din vieţile anterioare, nativii cu Nodul Nord în 
Vărsător vor fi mai eficienţi dacă se vor asocia cu oameni care au idei similare. 
Tot ceea ce vor vrea să facă singuri va fi sortit eşecului sau, în cel mai fericit 
caz, vor încheia cu bine acţiunea respectivă, dar cu mare dificultate. Ori de câte 
ori vor lucra la unison cu ceilalţi, vor realiza acţiunea respectivă cu mare 
plăcere (chiar dacă nu le place să-şi împartă locul de conducător cu nimeni). 

Câteodată, aceşti nativi observă calităţile şi creativitatea celorlalţi şi devin 
invidioşi. Ei nu acceptă ca cineva să fie mai buni decât ei. Dar este necesar să- 
şi aprecieze cu generozitate semenii, deoarece puterea personală de care 
dispun se poate manifesta atunci când colaborează cu ei pentru atingerea unui 
scop comun. 

Un alt factor important este alegerea cu grijă a persoanelor. Ei vor fi eficienţi 



dacă vor lucra cu fiinţe dornice de colaborare şi nu cu oameni care vor să 
controleze totul, deoarece au nevoie să fie înconjuraţi de persoane afectuoase, 
care să-i respecte şi să le aprecieze valoarea. 

Nativii cu Nodul Nord în Vărsător sunt talentaţi şi au mult de oferit, dar 
rareori ajung să obţină ceea ce doresc dacă refuză să împartă cu ceilalţi laurii 
victoriei. In această viaţă, ei trebuie să se orienteze spre o participare activă la 
acţiuni de grup. 

Nativii cu Nodul Nord în Vărsător adoră să fie îndrăgostiţi, dar trebuie să 
manifeste altruism şi obiectivitate atât în relaţiile de dragoste, cât şi în cele de 
prietenie. De asemenea, au nevoie de răbdare într-o relaţie romantică, pentru a 
deveni mai întâi prieten cu persoana respectivă, fapt care va genera încrederea 
reciprocă, iar relaţia poate fi una reuşită. Amândoi trebuie să se simtă compleţi 
şi fericiţi aşa cum sunt. 

Aceşti nativi au o capacitate incredibilă de a oferi iubire, de aceea este 
crucial pentru ei să nu se focalizeze în mod exclusiv asupra obiectului pasiunii 
lor. Dacă vor ca relaţia de dragoste să funcţioneze, e bine ca ei să-şi 
direcţioneze în mod conştient o parte din energia afectivă spre alte relaţii sau 
spre cauze umanitare. 

Pasiunea reprezintă o formă de manifestare a energiei vitale a vieţii. Atunci 
când între doi oameni se trezeşte pasiunea, apare o dorinţă instantanee de 
uniune şi sentimentul că cei doi pot supravieţui doar dacă sunt împreună. O 
relaţie devine stabilă după o perioadă de timp, dar nativilor cu Nodul Nord în 
Vărsător nu le place să aştepte. Ei sunt dependenţi de iubire şi una dintre 
marile încercări peste care vor trebui să treacă este aceea de a învăţa să 
iubească detaşat. De obicei, ceilalţi se îndrăgostesc de aceşti nativi Şi nu 
invers. La început, nativii cu Nodul Nord în Vărsător „nu se prind" dar, dacă 
cealaltă persoană insistă şi generează şi o anumită atracţie fizică, atunci „îi 
loveşte" pasiunea şi îşi doresc să fie tot timpul cu fiinţa iubită. 

Sentimentele de loialitate şi credinţă pe care le-au avut în alte existenţe ies 
la suprafaţă şi aceşti nativi devin devotaţi persoanei pe care o iubesc. Atunci 
când nu sunt împreună cu ea, imaginaţia le scapă de sub control. Ei îşi folosesc 
puterea uriaşă a vizualizării creatoare pentru a-şi imagina toate scenariile 
posibile ale relaţiei lor şi pentru a idealiza fiinţa pe care o iubesc, pierzând 
astfel simţul realităţii şi scufundându-se într-o stare de fericire ireal?. Cu alte 
cuvinte, ei se implică aşa de mult într-o relaţie şi aşa de repede încât, în mod 
inevitabil, pot s-o şi distrugă sufocând-o sau epuizând-o printr-o solicitare 
excesivă. 

Câteodată, ei se implică aşa de mult în scenariul interior, încât pierd 
contactul cu celălalt. Adeseori, consideră că oferă foarte mult, dar cum pot oferi 
ceva atunci când nici măcar nu sunt atenţi la dorinţele celuilalt? Primul pas este 
să se detaşeze de pasiunea lor şi să afle cine este cu adevărat fiinţa pe care o 
iubesc, cu dorinţele, nevoile, problemele şi gândurile sale. în caz contrar, au 
tendinţa de a pierde relaţiile în care există o puternică pasiune şi uneori 
sfârşesc prin a se căsători cu persoane la care ţin mult mai puţin. Avantajul 



este că aşa se pot controla mai uşor, pot lua decizii corecte, , calităţile lor 
fundamentale precum prietenia şi bunăvoinţa îi vor crea celeilalte persoane 
starea de siguranţă şi va dori ca legătura lor să se aprofundeze. Câteodată, 
acest gen de relaţii este foarte reuşit. 

Ca particularitate, aceşti nativi sunt loiali şi pregătiţi să aibă o relaţie 
monogamă. însă, dacă nu se simt iubiţi, ei se orientează către relaţii paralele. 
Datorită loialităţii lor înnăscute, devin confuzi atunci când relaţia de dragoste 
stagnează. Dar, de-a lungul vieţii, dacă întâlnesc pe cineva care să le trezească 
acea pasiune romantică, este posibil să renunţe la tot pentru a o obţine. 

Nativii cu Nodul Nord în Vărsător au de învăţat să accepte iubirea cu 
umilinţă şi cu mulţumire sufletească, nu cu o atitudine exagerată, care se poate 
manifesta în două feluri: considerând fie ca nu merită să fie iubiţi, fie că sunt 
extraordinar de importanţi. Lecţia lor este să descopere cum să accepte în mod 
armonios iubirea şi cum să se abandoneze ei. 

O altă lecţie este sincronizarea. Ei văd obiectul dorinţei lor şi vor să-l obţină 
imediat, sfârşind însă prin a-l distruge, deoarece nu permit ca acest „obiect" să 
fie dobândit în mod firesc, respectând anumite etape. Aceasta reprezintă o 
problemă în special în relaţiile de dragoste. Ei încă nu au aflat că ceea ce este 
menit să fie al lor va veni la ei la momentul potrivit. Un jucător autentic ştie 
când să pluseze şi când să se abţină. Dar nativii cu Nodul Nord în Vărsător cred 
că ei se pot deplasa, în mod rapid, doar înainte. în principal au nevoie de timp 
ca amândoi să se cunoască bine. Uneori e bine să fie împreună. Alteori e bine 
să se separe ca astfel să asimileze fiecare energiile celuilalt, să reflecteze la 
ceea ce a fost spus şi să ajungă să înţeleagă în ce fel gândeşte celălalt şi să se 
acomodeze cu sistemul său de valori, cu caracterul şi cu aspiraţiile sale. 

Nativii cu Nodul Nord în Vărsător sunt în general fericiţi şi fără griji şi 
conştientizează foarte greu sau deloc starea de egalitate dintre ei şi ceilalţi. 
Chiar din primii ani ai vieţii încep să-i comande pe ceilalţi/inclusiv pe părinţii lor, 
considerând că pot obţine orice şi că pot deveni foarte uşor ceea ce doresc 
numai pe puterile lor. Ca adolescenţi, rămân încăpăţânaţi, cu mintea plină de 
idei altfel decât ale celor de vârsta lor. Ei vor satisfacţie imediată şi devin 
disperaţi dacă nu o obţin. Asemeni unui copil în magazinul cu dulciuri, ei cred 
că, dacă nu pot mânca bomboana pe care o au atunci î n faţă, înseamnă că nu o 
vor mânca niciodată. Copii fiind, consideră clipa prezentă drept cea eternă. 
Cred cu mare uşurinţă ceea ce li se spune şi sunt profund răniţi atunci când 
adulţii le sfărâmă visele. Dacă trec printr-o perioadă „uscată” din punct de 
vedere sentimental sau dacă; nu sunt fericiţi, au impresia că vor fi mereu aşa. 

Aceşti nativi trebuie să înveţe că după flux vine şi reflux; viaţa este într-o 
continuă schimbare. Sunt foarte direcţi în comportamentul lor şi nu înţeleg un 
comportament necuviincios sau de ce unii se „joacă" cu destinele altora. Atunci 
când ne vom da seama de sinceritatea lor, îi vom trata ca pe nişte persoane 
vulnerabile, care au o inimă pură, de copil. Pot face greşeli, pot fi naivi, 
încăpăţânaţi şi morocănoşi dar, în natura lor adevărată, sunt oameni capabili 
de o mare bunătate sufletească. Generoşi, ei caută să-i ajute cu adevărat Pe cei 



din preajmă, încurajându-i şi susţinându-i. 

Nativii cu Nodul Nord în Vărsător se află în această viaţă pentru a promova 
şi îndeplini idealurile specifice Erei Vărsătorului. Ei văd cu claritate ce este mai 
bine pentru umanitate, pot comunica uşor când şi cu cine este nevoie, 
manifestându-se ca o legătură între prezent şi viitor. Comportându-se în acest 
fel, mândria acumulată în vieţile anterioare se disipa şi ei învaţă să acţioneze 
liber, fără să se identifice cu rezultatul acţiunilor. 

Aceşti nativi au capacitatea de a percepe viitorul şi sunt mai mereu cu mult 
înaintea generaţiei lor. Pot prefera, de exemplu, o nuanţă de violet mult timp 
înainte ca ea să fie la modă sau un anumit gen de muzică ce va deveni 
binecunoscut de abia după câţiva ani. într-un fel, aceste aptitudini le şi 
motivează comportamentul noncomformist. Ei sunt mesageri ai viitorului şi prin 
împărtăşirea ideilor novatoare pe care le au chiar ajută omenirea să evolueze în 
mod conştient. 

Aceşti nativi au un scop mult mai nobil decât acela de a-şi urmări propriul 
interes în această viaţă. Ei sunt aici pentru a juca un rol activ în continuarea 
evoluţiei umanităţii - atât prin transformare personală, cât şi prin contribuţia 
adusă la împlinirea idealurilor umanitariste specifice viitorului apropiat. 

Această contribuţie poate lua forma unui efort general prin care mediul să 
fie protejat sau a unei participări la acţiuni de reciclare a materialelor 
refolosibile, de ocrotire a animalelor, de stopare a foametei în ţările slab 
dezvoltate sau de donaţie de bani pentru cauze umanitare. Ei vor dobândi 
astfel sentimentul totalităţii şi vor conştientiza că, de fapt, omenirea este o 
singură mare familie. De aceea, succesul într-o acţiune comună este, în egală 
măsură, şi succesul nativilor cu Nodul Nord în Vărsător. De exemplu, pot fi cinci 
persoane care doresc să introducă o lege de protecţie a mediului dar, în vreme 
ce patru dintre ele pot renunţa la acest proiect datorită diferitelor obstacole, 
nativul cu această poziţie nodală este dotat cu energia de a finaliza şi 
concretiza proiectul respectiv. 

Calităţile nativilor cu Nodul Nord în Vărsător ajută grupul din care fac parte, 
îl stabilizează şi îl inspiră. Ei sunt colaboratorii perfecţi: le plac relaţiile umane şi 
au talentul de a crea apropierea sufletească a membrilor acelui grup. Odată 
angrenaţi însă în activităţi de grup, îşi doresc să fie liderii incontestabili ai 
acţiunii respective. Ei cred că ideile pe care le au sunt personale, dar 
întotdeauna „antenele lor" recepţionează reacţiile grupului, spre a le combina 
apoi cu ideile Erei Vărsătorului pe care le accesează, mai mult sau mai puţin 
conştient. 

Nativii cu Nodul Nord în Vărsător trebuie să-şi direcţioneze energia creativă 
abundentă către idealuri nobile, pentru a fi fericiţi şi echilibraţi. Dacă este în 
exces, această energie le va cauza stări negative, resentimente faţă de norocul 
altora şi tendinţa de a face din ţânţar armăsar. Dacă ei nu „creează", 
insatisfacţia le va submina alte domenii existenţiale. 

Ei îşi pot manifesta creativitatea în afaceri, în artă, în promovarea unor 
cauze umanitare sau în accelerarea evoluţiei lor spirituale. Indiferent dacă ei se 



recreează pe ei înşişi prin discipline spirituale sau prin activarea responsabilă în 
viaţa exterioară, este în interesul lor să fie conştienţi de ceea ce vor să 
realizeze şi să-şi utilizeze pasiunea pentru se împlini plenar. 

Aceşti nativi au o pasiune şi o energie creatoare de proporţii. Lor le place 
foarte mult să-şi aducă diverse contribuţii, dar trebuie să fie liberi să se 
manifeste într-un mod absolut original. Ei nu urmează niciodată direcţiile 
trasate de altcineva, pentru că îi limitează şi le reduce „frecvenţa de vibraţie" 
(adică entuziasmul şi frenezia creatoare), iar energia lor se risipeşte. 

Nativii cu Nodul Nord în Vărsător au fost, în vieţile anterioare, creatori de o 
forţă impresionantă, ceea ce face ca, în această încarnare, să manifeste orice 
doresc: ei pot fi „sursa” lucrurilor, pot crea orice din nimic, pot porni afaceri şi 
proiecte îndrăzneţe pe cont propriu şi chiar să le finalizeze. Ei sunt inventatori 
sau creatori geniali, nu imitatori. 

Pentru aceasta însă au nevoie să cunoască cele două părţi ale realizării: 
observaţia şi acţiunea. Observaţia înseamnă cercetare: ce anume doresc 
oamenii? Acţiunea necesită voinţa şi hotărârea de a aduce în plan concret o 
idee abstractă sau de a concretiza o simplă viziune de moment, o idee în ceva 
palpabil şi funcţionabil. Nativii cu Nodul Nord în Vărsător au capacitatea de a 
intui întotdeauna ce anume le este de ajutor oamenilor şi ce anume 
funcţionează, cu adevărat, spre binele grupului, intuiţia suplinind, cel mai 
adesea, cercetarea. în ceea ce priveşte acţiunea, la ei este vorba mai degrabă 
despre o acţiune mentală, de conectare a mentalului individual la mentalul 
macrocosmic, de unde extrag ideile novatoare, originale, pe care, după aceea, 
le şi concretizează. 

Nativii cu Nodul Nord în Vărsător au tendinţa de a-şi concentra exagerat 
energia pentru a realiza o operă de artă sau o invenţie, ceea ce face ca, uneori, 
lucrurile să „explodeze" în jurul lor. Ei percep la dimensiuni exagerate realitatea 
şi se tem că nu vor obţine ceea ce vor, trăind procesul creator extrem de 
intens: îşi impun cu orice preţ voinţa, manifestă izbucniri de mânie, se înfurie 
pe persoana cu care vorbesc, ţipă sau sunt dramatici. Pot deveni chiar „regi ai 
dramei", deoarece intensitatea trăirilor îi face să-şi piardă orice simţ al 
perspectivei şi să pună în mişcare energii negative care generează consecinţe 
tragice în plan emoţional. Dacă nu învaţă să se controleze, această intensitate 
va respinge, cu timpul, exact ceea ce caută ei să atragă: succesul şi iubirea 
celorlalţi. 

Nativii cu Nodul Nord în Vărsător sunt obişnuiţi să ajungă acolo unde doresc 
şi, adesea, sunt foarte supăraţi dacă evenimentele nu se desfăşoară conform 
planificării lor, înfuriindu-se din cauza obstrucţiei. în loc să admită că viaţa are 
un plan mai amplu care necesită o altă desfăşurare a evenimentelor, ei opun cu 
încăpăţânare rezistenţă şi-şi fac drumul mult mai dificil decât ar trebui să fie. 
Lecţia lor este să-şi controleze propria voinţă şi s-o transforme în bunăvoinţa de 
a accepta, cu iubire, şansele nebănuite care li se oferă. 

Voinţa lor constituie o forţă pozitivă dacă este pusă în slujba binelui, dar 
devine o energie negativă când se manifestă ca mânie. Munca de transformare 



a voinţei copleşitoare în bunăvoinţa de a coopera ţine de capacitatea acestor 
nativi de a recunoaşte momentele potrivite şi cele nepotrivite pentru fiecare 
gen de acţiune. Acest lucru se numeşte „integrare divină" şi se dobândeşte, 
într-o primă etapă, prin capacitatea de a lua în considerare posibilele schimbări 
imprevizibile care testează adaptabilitatea noastră la condiţiile vieţii. Viaţa nu 
doreşte să rănească aceşti nativi, ci ei singuri se rănesc, împotrivindu-se 
ritmurilor divine. 

întotdeauna, când Dumnezeu închide o uşă, El deschide o fereastră. Dar, 
dacă sunt prea atenţi la ceea ce „nu vor", nu observă noua variantă. Etapa a 
doua a dobândirii stării de „integrare divină" presupune deci ca nativii cu Nodul 
Nord în Vărsător să aibă credinţa că Dumnezeu veghează asupra fericirii lor, să 
fie smeriţi şi să accepte cu recunoştinţă darurile care li le oferă, conform 
ritmurilor Universului şi nu conform voinţei lor. 

în această viaţă, nativii cu Nodul Nord în Vărsător atrag ca un magnet 
oameni care îi susţin în realizarea proiectelor altruiste. în egală măsură însă, ei 
sunt înconjuraţi de îngeri şi ghizi spirituali care fac parte din destinul lor. Este 
aproape ca şi cum, înainte de această încarnare, ei au aparţinut unui grup mai 
mare şi acum ei sunt aici, pe Pământ, iar ceilalţi îi veghează din lumile subtile 
pentru a-i îndruma şi ocroti. Totul este ca aceşti nativi să menţină legătura cu 
ei. 


Sinteză 

Nodul Nord în Vărsător - Nodul Sud în Leu 

Nativul trebuie să înţeleagă faptul că, atunci când o mare iubire nu se 
realizează printr-o căsătorie şi drumurile celor doi se separă, relaţia poate să 
devină oricând o mare prietenie. Ambii pot păstra ceea ce i-a transformat şi i-a 
înnobilat, maturitatea spirituală înlocuind astfel ceea ce nu mai este romantic. 

Relaţia dintre Nodul Nord din Casa a XI -a şi Nodul Sud din Casa a V- 
a armonios manifestată - Pentru acest nativ, nevoia de a primi atenţie din 
partea societăţii nu prejudiciază dezvoltarea creativă, încrederea în prietenie nu 
exclude nevoia de legături erotice şi de a avea copii, iar împlinirea viselor nu 
depinde de împlinirea trebuinţelor personale. 

Greşeala caracteristică - Nativul nu ştie să acţioneze sau să se comporte 
cu detaşare. 

Justificarea greşelii - La baza acestui mod de a fi se află dorinţa 
exagerată de căldură afectivă a nativului. El are tendinţa de a închide ochii în 
faţa adevărurilor neplăcute şi de a nutri intenţii ascunse faţă de fiecare ajutor 
pe care oamenii îl oferă altora decât lui. Preocuparea pentru propria persoană îi 
face orbi faţă de problemele altora. 

Posibile soluţii - E bine ca nativul să dăruiască fără a cere sau aştepta 
vreodată ceva în schimb. Să-şi canalizeze imaginaţia către activităţi de grup 



benefice, către muncă pentru susţinerea reformelor etc., manifestându-şi 
curajul de a avea propriile convingeri. 

Nativii cu Nodul Sud în Leu supradezvoitat manifestă următoarele 
tendinţe: exagerare, nevoia de a fi în centrul atenţiei, deşi cunoaşte multe 
persoane dar are puţini prieteni adevăraţi, abordează lucrurile pornind de la 
ideea „ce vor crede oamenii dacă...", devine dependent de alţii pentru a-şi 
întări încrederea în el însuşi, mulţumire de sine, convingerea că anumiţi oameni 
îi sunt net inferiori, proiecţie a propriei persoane de tip teatral sau 
melodramatic. 

Când Nodul Nord nu este împlinit - Nativul prezintă un comportament 
inadecvat faţă de obiectivele reale ale vieţii lui, relaţiile amoroase sunt dificile, 
ia măsuri disperate ca să obţină recunoaştere şi apreciere, generozitatea este 
vecină cu extravaganţa. Cu vremea poate să constate absenţa împlinirii în 
legăturile romantice, ca părinte şi în viaţa socială şi chiar să se resimtă de pe 
urma acestui fapt. 

Cum poate fi realizat Nodul Nord - E bine ca nativul să se orienteze 
către împlinirea obiectivelor, nu numai către plăceri, lăsând legăturile 
amoroase să fie ghidate de respectul faţă de propria persoană. Să-şi pondereze 
generozitatea, aplicând discernământul relaţional faţă de toate fiinţele din 
preajma sa, recunoscându-şi deschis slăbiciunile şi meditând asupra prieteniei 
ca una dintre valorile fundamentale ale omenirii. 

Nativul cu Nodul Nord în Vărsător visează libertatea, transcenderea 
limitărilor datorate mediului în care trăieşte şi posibilitatea de a face tot ceea ce 
doreşte: să fie liber-profesionist sau om de ştiinţă/profesor în vreun domeniu 
care vizează binele umanităţii. El aspiră la ziua independenţei sale totale faţă 
de ceilalţi, deşi are tendinţa să trăiască în umbra celebrităţilor sau, cel puţin, să 
venereze figurile publice. Are opinii foarte ferme, care pot fi influenţate numai 
pe baza unei evidenţe irevocabile. Acest nativ ştie să fie om de lume şi să se 
implice social cât mai mult posibil. Nevoia de independenţă sabotează însă şi 
intră în conflict, adesea, cu necesităţile determinate de noduri, aflate la 
extremităţile gamei. Numai când necesităţile sunt reconciliate, el îşi va găsi 
împlinirea. 

Nativul cu Nodul Nord în Casa a Xl-a doreşte un fel de garanţie că 
obiectivele sale vor fi realizate. îi place să treacă drept o persoană onestă, un 
aspirant la cunoaşterea superioară şi un instrument al schimbărilor benefice. îşi 
doreşte prieteni apropiaţi cărora să le împărtăşească ideile sau care să ofere 
sprijin fără să li se ceară. Tipic, acest nativ este foarte impresionabil şi 
insuficient de prudent sau fără suficient discernământ în ceea ce priveşte 
oamenii. Pe de o parte, e posibil ca el să urmeze orbeşte orice sfat, fără să ia în 
considerare sursa. Pe de altă parte, o mândrie excesivă sau de paradă îl poate 
împiedica să ceară sau să accepte chiar şi cel mai necesar/elementar sfat. 
Există la el tendinţa de a investi mult în capriciile emoţionale şi în căutarea 
plăcerilor de orice fel, în detrimentul obiectivelor pe termen lung. 



Nodul Nord în Vărsător şi în: 

Casa / - Menirea spirituală a nativului este aceea de a înţelege corect ce 
anume i-a reprimat exprimarea liberă a naturii sale proprii sau ce anume i-o 
susţine; probabil că rolul său este acela de a sancţiona structurile anchilozate 
care frânează procesele de evoluţie spirituală, chiar şi atunci când ceilalţi se 
simt şocaţi de sistemul lui de valori. 

Casa a ll-a - Menirea spirituală a nativului este aceea de a învăţa să 
controleze raportul lui direct cu bunurile materiale şi financiare, întrucât în 
acest domeniu este, practic, un învăţăcel: el nu cunoaşte nici importanţa şi nici 
valoarea acestor bunuri, basculând între a fi un mare risipitor sau un 
iremediabil avar; felul în care cheltuieşte banii, de exemplu, arată în cel fel îşi 
foloseşte propriile lui resurse vitale. 

Casa a lll-a - Menirea spirituală a nativului este aceea de a învăţa să ţină 
cont de nivelul mental al fiinţelor din imediata lui apropiere, întrucât, chiar dacă 
acestea îl aclamă, nu pot ţine pasul cu viteza lui de înţelegere sau evoluţie; el 
trebuie să fie sclipitor dar răbdător, controlându-şi permanent mania vitezei, 
indiferent dacă o exprimă la propriu sau la figurat. 

Casa a IV-a - Menirea spirituală a nativului este aceea de a se cunoaşte 
foarte bine, întrucât are tendinţa de a fi adeptul senzaţiilor tari şi de a-şi 
consuma resursele vitale în evenimente care cer o acţiune imprevizibilă; dacă 
această autocunoaştere este adevărată, el va putea fi un adevărat combustibil 
mental pentru momentele de răscruce ale omenirii, întrucât devine instantaneu 
un canal de manifestare exterioară a conştiinţei christice. 

Casa a V-a - Menirea spirituală a nativului este aceea de a Bdobândi 
disciplina muncii şi răbdarea de a-şi concretiza inteligenţa în forme creatoare, 
întrucât el este o adevărată baterie de originalitate şi inventivitate; fără 
disciplină şi conştientizarea necesităţii de a aduce din sferele mentale subtile în 
planul terestru idei novatoare, fecunditatea şi inventivitatea sa pot rămâne o 
simplă cozerie intelectuală, iar actuala existenţă o reală pierdere de timp. 

Casa a Vl-a - Menirea spirituală a nativului este aceea de a-şi purifica 
fiinţa, de la aspectele fizice, grosiere, până la cele subtile, foarte rafinate, 
întrucât el este un canal prin care omenirea primeşte energii hrănitoare direct 
din sursele macrocosmice; ordinea, igiena, dieta, purificările fizice şi mentale, 
relaxarea, discernământul implicării, abnegaţia sunt tot atâtea căi de exprimare 
a acţiunilor divine purificatoare, eliberatoare. 

Casa a Vll-a - Menirea spirituală a nativului este aceea de a învăţa că 
fiecare fruct se coace la timpul său, manifestând toleranţă şi infinită 
compasiune în relaţiile umane, în general, şi în cele de cuplu, în special; non- 
conformist, el visează la o relaţie durabilă şi stabilă, deşi tot ceea ce îl 
constrânge îl mobilizează să distrugă; asemenea Nodului Nord în Berbec şi în 
Casa a Xll-a, el trebuie să dobândească puritatea intenţiei, însă faţă de ceilalţi. 

Casa a Vlll-a - Menirea spirituală a nativului este aceea de a învăţa să-şi 
controleze impulsurile sexuale, dorinţele devastatoare, energia creatoare, 



dobândind o atitudine originală faţă de viaţă şi de moarte prin înţelegerea 
profund iniţiatică a existenţei umane; nu este deloc o poziţie nodală uşoară, 
astfel de nativi fiind adesea confruntaţi, în absenţa cunoaşterii adecvate 
salvatoare, cu un comportament greu de înţeles sau de acceptat din punct de 
vedere social. 

Casa a IX-a - Menirea spirituală a nativului este aceea de a învăţa să 
dobândească libertatea şi deschiderea de spirit, precum şi originalitatea în 
gândire; pentru fiinţele dotate cu un mental ordonat, această poziţie nodală 
susţine capacitatea de a canaliza în plan terestru mesaje spirituale autentice 
din planurile divine. 

Casa a X-a - Menirea spirituală a nativului este aceea de a contribui la 
dezvoltarea societăţii prin întemeierea a noi discipline sau domenii de activitate 
profesională, în special din punctul de vedere al muncii computerizate; el 
trebuie să exemplifice, pe de altă parte, capacitatea practic nelimitată a fiinţei 
de a se adapta modificărilor juridic-administrative şi socio-profesionale continue 
care susţin transformarea culturală şi spirituală a rasei umane. 

Casa a Xl-a - Menirea spirituală a nativului este aceea de a afirma prin 
relaţiile sale de prietenie principiul universal al armoniei relaţionale la nivel 
planetar; chiar este foarte bine pentru el să se dedice unui ideal planetar, pe 
care să-l susţină prin inventivitate şi creativitate originală, îmbinând tradiţia cu 
inovaţia şi integrând în sistemul valorilor perene valorile reale ale prezentului. 

Casa a Xll-a - Menirea spirituală a nativului este aceea de a deveni 
conştient de capacităţile sale mentale şi de originalitatea sa în gândire, pentru 
a se pune în slujba adevărurilor universale, folosindu-şi intuiţia intelectuală în 
elaborarea concretă a învăţăturilor ezoterice. 



Nodul Nord în Peşti 



şi Nodul Nord în Casa a Xll-a 


Prezentare generală 

Punctul vulnerabil al nativilor cu Nodul Nord în Peşti este nevoia imperioasă 
de ordine care poate genera căutări nesfârşite ale perfecţiunii. Deoarece nici 
viaţa şi nici oamenii nu sunt niciodată destul de aproape de acest ideal din 
punctul lor de vedere, ei se privează singuri de bucuria de a trăi, dezvoltând 
diferite grade de anxietate. Singurul loc în care pot crea o ordine „perfectă" 
este interiorul lor, cu condiţia ca ei să se abandoneze total lui Dumnezeu. 

Aceşti nativi caută să aibă tot timpul dreptate şi să fie perfecţi. Ei trebuie să 
se îndepărteze de planificarea rigidă, fizică şi materialistă şi să-şi reorienteze 
atenţia asupra atitudinii spirituale autentice, deoarece această atitudine 
reprezintă adevărata perfecţiune pe care o caută. 

Zodia Peştilor guvernează stările de transcendere a conştiinţei individuale, 
sentimentul oceanic al unităţii cu tot ce este viaţă, detaşarea de iluzia efemeră 
a vieţii, iluminarea şi chiar eliberarea spirituală. în această încarnare, scopul 
vieţii lor este să facă din aceste stări o existenţă reală. 

Aceşti nativi au nevoie de un spaţiu al lor. Ei muncesc singuri cu mare 
eficienţă şi le plac proiectele care presupun concretizarea unei viziuni şi o 
muncă individuală (cercetarea, documentaristica, tehnoredactarea 
computerizată etc.). Lor le este specifică orice profesie care le permite să-şi 
urmeze credinţa spirituală, cum ar fi, de exemplu, să trăiască în mănăstiri. în 
egală măsură însă pot fi artişti, meşteri artizani, interpreţi sau muzicieni 
fantastici. Dar, indiferent ce ocupaţie au, trebuie să-şi acorde intervale mari de 
timp pentru solitudine şi reflecţie. 

Nativii cu Nodul Nord în Peşti dovedesc, de asemenea, abilităţi înnăscute 
pentru a remarca detalii relevante şi a analiza semnificaţia informaţiei. Dacă îşi 
utilizează aceste daruri în domenii de activitate care solicită atenţia, analiza 
minuţioasă sau precizia (cum ar fi contabilitatea sau analiza de sistem), este 
posibil să se resimtă datorită lipsei de relaxare. 

Nativii cu Nodul Nord în Peşti şi-au dedicat multe vieţi activităţilor de 
ajutorare şi vindecare a corpului fizic: ei au fost chirurgi, medici şi infirmiere în 
multe şi diverse civilizaţii. Acestea reprezentau funcţii critice, în cadrul cărora 
trebuiau să se concentreze şi să execute corect, fiindcă de acest lucru 
depindea viaţa oamenilor. De aceea, în această viaţă ei simt imperios nevoia să 
facă lucrurile perfect, atitudine faţă de care chiar au un ataşament deosebit. 
Dacă apare ceva neaşteptat, ei intră în panică şi, subconştient, se tem că, dacă 
ceva nu a mers bine, atunci cineva va muri. 

în vieţile anterioare, în calitate de cadre medicale, ei au stabilit reguli şi 



proceduri tocmai pentru a nu se strecura pe nicăieri nici o greşeală. De aceea, 
în această existenţă, ei prezintă, încă, un ataşament exagerat faţă de 
efectuarea impecabilă a oricărui lucru şi au tendinţa să aplice aceleaşi 
standarde rigide şi celor din jur, mai ales la locul de muncă. Probabil că, la nivel 
subtil, le este frică de contaminare şi vor să menţină totul într-o perfectă stare 
de curăţenie. 

în plus, nativii cu Nodul Nord în Peşti au trăit vieţi în care au reprezentat 
adevărul spiritual, realizând un apostolat marcat de o conduită perfectă, în 
calitate de călugări, călugăriţe şi misionari. Deşi au fost veritabile modele de 
comportament, au rămas cumva agăţaţi de perfecţiunea formei şi au pierdut 
contactul cu esenţa puterii lor de a vindeca. Acest lucru este de înţeles, fiindcă 
ei trebuiau să execute ritualuri şi întotdeauna să se îmbrace şi să facă gesturi 
într-un fel anume. în existenţa actuală ei trebuie să ajungă la esenţa lor reală, 
pentru a primi, prin pace şi mulţumire interioară, răsplata pentru serviciile 
aduse în vieţile trecute. 

Pe aceşti nativi, nu prezentul îi îngrijorează atât de mult, cât ceea ce s-ar 
putea petrece în viitor. Deşi grijile pe care şi le fac nu se concretizează, nimic 
nu-i opreşte să trăiască într-o continuă stare de anxietate, lată din ce motive 
aceste scenarii nu se manifestă în realitate: 1. ei nu iau în considerare idei sau 
acţiuni originale care pot împiedica manifestările de care se tem; 2. ei nu ţin 
seama de intervenţii din afară; 3. (cel mai important, de altfel) ei nu-şi lasă 
intuiţia să le confere percepţia viitorului, astfel încât să constate dacă există, cu 
adevărat, ceva pentru care să-şi facă griji. Ei trebuie să înceteze a mai gândi 
pentru a putea să-şi îndrepte atenţia către interior şi să „simtă" viitorul. 

Pentru nativii cu Nodul Nord în Peşti, multe probleme apar datorită tendinţei 
lor excesive de a analiza. De exemplu, dacă au o viziune, se străduiesc să-i 
forţeze manifestarea în realitate, fără a lăsa ca Dumnezeu să producă această 
manifestare, ca desfăşurare integrată în Armonia cosmică. Ei văd o cale, dar 
aceasta nu înseamnă că au văzut tot drumul; poate fi numai o potecă îngustă. 

Nativii cu Nodul Nord în Peşti se străduiesc mereu să-şi dea seama unde 
sunt ei „încadraţi": unde este „căminul" lor, care este ocupaţia lor, în ce raport 
se află ei cu fiecare dintre ceilalţi. Această nevoie imperioasă provine din 
sentimentul interior că ei nu au nici o valoare fără munca şi datoria lor; şi ideea 
de a nu fi „definiţi" cumva îi îngrozeşte. 

Ceea ce caută aceşti nativi este să afle unde se „încadrează" ei faţă de ei 
înşişi. Până nu ajung să conştientizeze acest lucru, ei consumă timp şi energie 
în căutări inutile. Pentru a intui care le este „locul", ei trebuie să dea atenţie 
dimensiunii spirituale a vieţii: meditaţii, tehnici de relaxare şi o cale spirituală 
autentică (aşa cum este, de exemplu, yoga integrală). 

Orientarea către atmosfera spirituală aflată dincolo de ceea ce se petrece în 
lumea materială conferă nativilor cu Nodul Nord în Peşti sentimentul, generator 
de confort şi siguranţă, că sunt conectaţi cu ceilalţi; aceasta îi ajută să-şi 
lărgească viziunea pentru a dobândi expansiunea conştiinţei în lumile subtile şi 
sentimentul unităţii a tot ce există. 



Aceşti nativi au, cu adevărat, mania planificării. Deoarece în vieţile 
anterioare s-au obişnuit să fie în permanenţă atenţi la detalii, ei ajung să se 
fixeze asupra planului şi să piardă din vedere ideea de fond. Ei consideră că, 
dacă fac totul „în perfectă conformitate", îşi menţin controlul asupra „lumii lor". 
Dar, tocmai când au reuşit să-şi pună la punct totul, viaţa le trimite ceva 
neaşteptat, un fel de „buturuga mică ce răstoarnă carul mare". Acesta este 
modul prin care Dumnezeu le face cunoscut că, dacă se ataşează prea mult de 
metoda de a-şi atinge scopul, ideile lor preconcepute le limitează tot binele 
care le este destinat. 

Aceşti nativi au, de asemenea, tendinţa de a-şi impune o normă exagerată, 
silindu-se să facă multe lucruri într-un interval scurt de timp. Dimpotrivă, ei 
trebuie să-şi propună, în mod conştient, să facă mai puţin: să planifice mai 
puţin, să elaboreze mai puţin şi să-şi permită mai multă spontaneitate. In acest 
fel ei pot să-şi păstreze mai bine în minte viziunea de ansamblu, ceea ce va 
aduce o utilizare mai eficientă a timpului de care dispun. 

Nativii cu Nodul Nord în Peşti au tendinţa de a judeca în mod excesiv. Ei 
sunt mai severi faţă de ei înşişi decât oricine altcineva şi acest fapt de a analiza 
permanent ce este bine şi ce este rău produce tensiuni şi sentimente de 
vinovăţie. Ei se simt răspunzători pentru tot ce nu este bine în mediul în care 
trăiesc, inclusiv pentru tot ce se petrece cu oamenii de care sunt apropiaţi. 
Această atitudine poate duce la o paralizare a schimbărilor constructive din 
viaţa lor, datorită temerii de a nu cauza altora probleme. 

Aceşti nativi au tendinţa de a se blama pe ei înşişi chiar şi pentru lucruri 
mărunte, dacă ele nu corespund cu imaginea pe care şi-o impun lor înşişi. 
Detestă erorile şi, dacă fac o greşeală, vor s-o analizeze, să-i dea o explicaţie 
raţională. Datorită perfecţionismului din vieţile anterioare, ei poartă în 
subconştient teama de a nu se comporta într-un mod care aruncă o lumină 
proastă asupra idealului pe care îl reprezintă. în această viaţă, ei simt îndemnul 
de a acţiona just ca pe o obligaţie sacră. Dumnezeu îi învaţă umilinţa, punându- 
i în situaţii în care greşesc, astfel încât să poată abandona nevoia de a fi 
perfecţi şi să depăşească ideea că ceva este greşit. Nimic nu este greşit; totul 
„se petrece" doar. 

Nativii cu Nodul Nord în Peşti sunt extrem de serioşi, fiindcă sunt tot timpul 
atenţi la ceea ce nu funcţionează bine, anume ca să repare. Ei au atenţia atât 
de intensă, încât, dacă apare vreo abatere de la curgerea lină şi neîntreruptă a 
proceselor, intră în panică, starea lor psihică anxioasă izbucneşte şi atunci îi 
blamează pe cei din jur. 

De multe ori, nativii cu Nodul Nord în Peşti ajung să rămână fixaţi asupra 
unei probleme, deoarece, aflându-se atât de aproape de ea, ei nu mai pot 
vedea nimic altceva. în astfel de momente, e mai bine să-l ceară sau să-l 
încredinţeze lui Dumnezeu rezolvarea situaţiei. Pot apărea rezultate magice 
atunci când ei abandonează cu totul o problemă şi pleacă. 

în vieţile anterioare, aceşti nativi s-au închis în eu-l lor ce gravitează în jurul 
ideii de a fi corect tot timpul. Doctorii şi chirurgii sunt ca zeii: toată lumea îi 



respectă şi este uşor pentru ei să contribuie la propria lor reclamă. Dacă se 
petrece aşa, atunci acţiunea de a-i ajuta pe oameni aparţine ego-ului. 

De aceea, nativii cu Nodul Nord în Peşti vin adesea în manifestare cu un 
complex de superioritate, considerând că, într-un fel sau altul, ei reprezintă 
arhetipul care va aduce o anumită valoare în universul experienţelor umane, 
motiv pentru care simt că trebuie să fie impecabili. 

Ei se identifică atât de profund cu munca sau cu serviciul pe care îl 
efectuează, încât devin incapabili de a se mai separa de ea, adică nişte 
., maniaci ai muncii". Serviciul constituie un element central în viaţa lor, care 
afectează toate celelalte aspecte. Deşi munca îi înrobeşte, ei consideră că fac 
doar ceea ce trebuie făcut. 

Aceşti nativi au probleme cu angajaţii şi cu colaboratorii. Le este greu să 
abandoneze dorinţa de a controla acţiunile celorlalţi, întrucât nu sunt convinşi 
că ceilalţi îşi pot îndeplini sarcinile. Ceea ce au de învăţat este să lase 
oamenilor libertatea de a avea stiluri diferite. Pe de altă parte, le este teamă 
că, dacă ajung să fie egali cu ceilalţi şi se implică emoţional, atunci ar putea să 
devină doar o parte dintr-un colectiv şi nu centrul lui. 

într-adevăr, ei aduc o mare energie pe această planetă, dar nu sunt eficienţi 
atâta timp cât urmăresc s-o facă într-un mod egotic. Ei trebuie să înveţe că, în 
loc de a face ceva, trebuie doar să fie ceea ce sunt ei, de fapt. 

Nativii cu Nodul Nord în Peşti sunt ataşaţi de simţul datoriei, susţinut de 
ideea că sunt superiori celorlalţi şi că, tocmai de aceea, au o misiune înaltă de 
îndeplinit. Este nevoie de ceva care să-i zguduie ca ei să se elibereze de 
această obsesie - de exemplu, o situaţie aflată cu totul în afara puterii lor de 
control, în care ar putea experimenta umilinţa. Atunci are loc o modificare în 
conştiinţa lor, iar ei dobândesc o viziune mult mai largă asupra vieţii şi a 
devenirii spirituale a fiinţei umane. 

Când ajung într-o situaţie care nu este definită, nativii cu Nodul Nord în Peşti 
simt un mare disconfort pentru că, în general, au nevoie de o definiţie rigidă a 
ceea ce sunt: rolul lor, munca lor, serviciul, rutinele, regulile şi comportamentul. 
Dar, în realitate, cu cât au mai puţine definiţii despre ei înşişi, cu atât sunt mai 
puţin dependenţi de suişurile şi coborâşurile mediului în care trăiesc. 

Nativii cu Nodul Nord în Peşti se simt în largul lor când au de-a face cu 
lucruri predictibile, dar au o tendinţă înnăscută de a refuza orice fel de 
schimbare. Chiar şi în cazul unei promovări, dacă este neaşteptată, e posibil ca 
ci să opună rezistenţă. 

In actuala încarnare, ei trebuie să abandoneze tendinţa lor de a se agăţa de 
ceea ce este cunoscut şi să întâmpine cu bucurie sau chiar să dorească 
schimbarea, deoarece, întotdeauna, ceva obişnuit se poate transforma oricând 
în altceva, mai bun. 

Realitatea este că aceşti nativi se plictisesc foarte repede şi atunci au 
nevoie de schimbarea care îi menţine plini de energie. Sistemul lor nervos este 
atât de sensibil încât, dacă se opun schimbării sau dacă ţin sub control ceea ce 



este deja perimat, atunci intră în regim de suprasolicitare fizică sau psihică. 
Dimpotrivă, dacă vor lăsa schimbările să-i relaxeze şi să netezească 
asperităţile, vor urma fluxul firesc al vieţii şi nu se vor mai epuiza luptând 
împotriva curentului. 

Nativii cu Nodul Nord în Peşti se grăbesc mereu. în pofida capacităţii lor 
incredibile de a se concentra, ei sunt, într-un fel, sub presiunea timpului, 
fiindcă, de obicei, urmăresc să facă prea multe lucruri în prea puţine ore. De 
aceea este posibil să aibă anumite probleme cu încadrarea în timp - deşi, în 
general, sunt punctuali, fiindcă aceasta este una dintre regulile sociale. Cu 
toate acestea, ei au frecvent senzaţia că sunt prea puţine ore într-o zi. 

Rezolvarea acestei dileme constă în a încetini ritmul, în aşa fel încât să 
realizeze sincronizarea cu fluxul natural al vieţii, căruia îi sunt specifice un ritm, 
o frecvenţă şi o viteză; cel care este în armonie cu ele se bucură de o mare 
naturaleţe în tot ceea ce întreprinde. Evenimentele apar exact atunci când el 
este pregătit pentru ele, iar pentru cel care trăieşte în ritmul acestor bătăi ale 
inimii cosmice nu există decât foarte puţine asperităţi. 

Dacă frecvenţa pe care o impun aceşti nativi nu este egală cu frecvenţa 
cosmică, ei vor începe să dea rateuri. Mulţi dintre ei anticipează, de fapt, 
situaţiile; de aceea, ei ajung pe neaşteptate în faţa unui eveniment imprevizibil 
unde pot ceda, nedumeriţi. Aceasta îi obligă să încetinească ritmul, fapt care 
creează posibilitatea ca ei să vină în contact cu idei sau oameni noi care să-i 
ajute; în plus, frecvenţa lor se va alinia cu cea universală, iar ei se vor integra în 
Armonia Cosmică. 

Nativii cu Nodul Nord în Peşti simt nevoia să se purifice pentru a beneficia 
din plin de orice energie care le poate transforma cu adevărat conştiinţa. 
Problema este că ei nu consideră niciodată că sunt suficient de puri, astfel că 
pierd foarte multe oportunităţi de a se deschide faţă de energiile superioare. 
Mai mult, metoda lor de purificare înseamnă să trăiască la înălţimea propriilor 
aşteptări, înfruntând obstacole în numele „datoriei". în realitate însă, 
purificarea necesară lor constă în a abandona tot ceea ce îi limitează, realizând 
că serviciul nu îi defineşte, tot aşa cum datoria nu-i umanizează. Doar aşa pot 
atinge planurile înalte ale conştiinţei la care aspiră. 

în această încarnare, nativii cu Nodul Nord în Peşti trebuie, în primul rând, 
să se relaxeze şi să-şi găsească pacea interioară. Dar, datorită unei neîncetate 
activităţi a minţii (care urmăreşte să analizeze tot şi să „repare" lucrul sau 
persoana pe care le consideră imperfecte), ei sunt, adesea, într-o stare 
perpetuă de stres şi tensiune. 

Aceşti nativi au nevoie de timp petrecut în singurătate pentru a-şi elimina 
grijile prin introspecţie şi pentru a „prelucra" anxietatea care „pulsează" în 
interiorul lor. Acest proces intim de purificare interioară este posibil pentru ei 
numai în singurătate, şi el va avea ca rezultat atenuarea oricărei tendinţe de 
implicare egotică, autoobservarea obiectivă, detaşarea de planul material. 
Nevoia lor de singurătate şi meditaţie trebuie înţeleasă şi respectată şi de ei 
înşişi şi de cei apropiaţi. 



Una dintre cele mai mari forţe ale acestor nativi rezidă în capacitatea de a 
se deschide faţă de spiritualitate, prin acţiunea de a se abandona. Indiferent ce 
ar interveni în viaţa lor, ei trebuie să aibă încredere că Dumnezeu îi iubeşte şi 
că desfăşurarea evenimentelor le va aduce o situaţie mai bună. Lăsând în 
seama Lui rezolvarea situaţiei prezente, ei vor trăi pe un nivel superior de 
conştiinţă, care se va manifesta sub forma unei puteri de înţelegere mult 
mărită a vieţii. De altfel, planul divin privitor la fericirea lor este, cu siguranţă, 
mult mai bun. 

Nativii cu Nodul Nord în Peşti au avut atât de multe încarnări în care au 
îndeplinit servicii, încât, în această viaţă, sunt pregătiţi pentru a se odihni şi a-şi 
„reîncărca" sufletul. De aceea ei se simt epuizaţi fizic după ce petrec prea mult 
timp în lumea exterioară: au nevoie să se retragă într-o lume interioară a păcii, 
pentru a se reface. 

Uneori, şi în mod foarte firesc, ei experimentează stări superioare de 
conştiinţă, fără ca măcar să urmărească acest lucru. Dar, odată trăită o astfel 
de stare, ei o vor dori mereu. Astfel că pot petrece ore întregi în meditaţie, 
practicând orice tehnică sau chiar izolându-se complet, cu scopul de a regăsi 
starea aceea. Dacă forţează, starea va dispărea. Dacă se vor relaxa, vor 
constata că sunt înconjuraţi de ea, precum este pasărea înconjurată de văzduh. 
Zodia Peştilor guvernează stările de iluminare, de conştiinţă superioară şi 
sentimentul oceanic că sunt una cu tot ce înseamnă viată. 

Aceşti nativi doresc să se abandoneze definitiv Divinului. Dacă nu pot face 
acest lucru prin propria voinţă, ei devin dependenţi de droguri, alcool sau alte 
mijloace de „evadare”, cum ar fi, de exemplu, tutunul. Fapt lesne de înţeles, 
deoarece zodiei Peştilor îi revin drogurile, alcoolul, somnul excesiv, 
comportamentele autodistructive - adică toate formele de negare „negativă" a 
ego-ului, dar şi meditaţia, sacrificiul de sine, detaşarea de iluziile vieţii, formele 
cele mai înalte ale spiritualităţii, iubirea necondiţionată şi fericirea fără obiect - 
adică tot ceea ce poate fi înţeles ca negare „pozitivă” a ego-ului. 

Profesia poate fi o sursă majoră de stres pentru ei, deoarece le stimulează 
tendinţa de a pune lucrurile la punct. La serviciu, este foarte avantajos pentru 
ei dacă au un spaţiu numai al lor: un birou personal sau un colţ care să emane 
sentimentul de spaţiu privat. Dacă lucrează împreună cu un grup de oameni, 
este bine să-şi mute biroul departe de ceilalţi şi să-l aşeze într-o poziţie care să 
le permită să stea cu faţa la perete. Ei se simt mult mai bine şi sunt mult mai 
productivi dacă au un „spaţiu personal” care să nu fie perturbat de energiile 
nici unei alte persoane. Pe de altă parte, aceasta îi ajută să rămână calmi şi să 
privească situaţiile dintr-o perspectivă mai largă. 

Singura activitate în care nativii cu Nodul Nord în Peşti se pot angrena 
pentru o viaţă întreagă este aceea de a învăţa şi de a se transforma. Adesea, 
necesitatea de a-i înţelege şi de a-i accepta pe oamenii din jur în viaţa lor le va 
indica direcţii incitante pentru studiu şi cercetare. Altfel, ei excelează în orice 
profesie care presupune inspiraţia, spiritualitatea, compasiunea, actele de 
caritate. Sunt dotaţi cu o imaginaţie sclipitoare care îi ajută să exprime concret 



o viziune şi pot insufla altora entuziasm reamintindu-le idealurile către care a 
pornit fiecare. 

Din nefericire, în cazul acestor nativi, cele mai grave conflicte apar la locul 
de muncă, fiindcă le place să fie ei cei care fac să înainteze lucrarea respectivă. 
Dar ei vor dispune de suficientă energie pentru a susţine mersul lucrării numai 
dacă sunt umili. O altă problemă de natură profesională este aceea că sunt 
susceptibili la oscilaţii emoţionale: ei pornesc într-o stare de bucurie, dar, pe 
neaşteptate, îşi pierd energia şi cad pradă anxietăţii, afectându-i puternic pe cei 
din jur, deoarece au puterea de a crea o atmosferă cu ecouri în toţi ceilalţi. De 
exemplu, când sunt fericiţi şi senini, ei induc această stare în întregul grup 
uman în care se află, iar concentrarea lor asupra succesului va face ca ei să 
creeze succesul şi, în final, să-l realizeze. Practic, nativii cu Nodul Nord în Peşti 
pot corecta comportamentul celorlalţi prin simpla „umplere „ a atmosferei cu 
energii şi gânduri pozitive, dătătoare de încredere. 

Aşadar, menirea lor este să-i menţină pe toţi ceilalţi concentraţi asupra 
viziunii pozitive generale. în acest fel se manifestă cu strălucire geniul şi 
capacităţile lor naturale de a conduce. 

Nativii cu Nodul Nord în Peşti au tendinţa de a fi foarte legaţi de viaţa 
lumească şi de a se bucura de latura senzuală a vieţii. Cu toate acestea, e 
posibil să le fie dificil să se apropie total de o altă persoană, într-o intimitate 
deplină - atât fizic cât şi emoţional. Deşi la nivel fizic sunt foarte receptivi, la 
nivel emoţional au în schimb tendinţa de a rămâne retraşi în ei înşişi şi 
neabordabili. De obicei, simt un puternic disconfort ori de câte ori 
interacţionează cu ceilalţi ca de la egal la egal şi pot fi vulnerabili, deoarece 
faptul de a fi deschişi emoţional reprezintă un domeniu deloc familiar. O parte 
din fiinţa lor ar vrea să fie condusă către un nou mod de a percepe o altă fiinţă, 
dar ei rămân, adesea, sub dominaţia fricii de necunoscut, considerând că 
emoţiile aduc energii nedefinite, ce fac ca lucrurile să evolueze în direcţii 
imprevizibile. Nefiind ceva raţional, emoţiile îi pot duce oricând dincolo de 
explicaţiile logice. 

De aceea preferă ca în activitatea lor să nu fie implicate sentimente 
spontane. Ei au de îndeplinit anumite îndatoriri, acţionează într-un anumit mod 
şi au reacţii şi sentimente specifice pentru situaţii specifice. A-şi permite o 
manifestare firească a emoţiilor înseamnă să dizolve structurile cunoscute şi să 
devină vulnerabili. A se abandona emoţiilor înseamnă a se abandona însăşi 
morţii. Spiritual vorbind, chiar aşa şi este: o moarte, şi anume moartea ego-ului 
care împiedică sufletul să comunice afectiv şi spiritual cu ceilalţi. Eliminând 
ataşamentul faţă de structuri cunoscute şi punându-şi viaţa în mâinile lui 
Dumnezeu, nativii cu Nodul Nord în Peşti vor prim darul fericirii extatice care îi 
uneşte cu toţi oamenii. Aceasta va fi, de altfel, salvarea şi împlinirea lor. 

Un element care îi ajută în relaţiile intime este acela de a-şi face timp să 
creeze o atmosferă specifică pentru fiinţa iubită cu care are relaţii sexuale. 
Relaţia cu celălalt este o muncă şi unul dintre lucrurile pe care trebuie să le 
înveţe aceşti nativi este să accepte iubirea fără a dicta direcţia pe care ea s-o 



urmeze. Ei trebuie să aibă încredere totală în iubire, să elimine orice fel de 
contabilitate afectivă (de exemplu, „cât dau şi cât primesc"), acceptându-şi 
iubitul/iubita fără bariere separatoare şi judecăţi critice; în acest fel, ei vor avea 
acces la iubirea necondiţionată. 

Deoarece nativii cu Nodul Nord în Peşti s-au concentrat, în vieţile anterioare, 
asupra propriilor interese, ei uită, adesea, să ţină seama de alţii atunci când fac 
planuri. Viaţa merge înainte pentru toţi, nu numai pentru ei. Noi toţi avem vise 
care trebuie împlinite, trebuie să facem şi greşeli şi să învăţăm lecţii, dar aceşti 
nativi par total inocenţi când este vorba despre o viziune de ansamblu. Ei 
doresc sincer să ajute, dar zona asupra căreia sunt concentraţi este atât de 
îngustă, încât nu reuşesc să ia în calcul şi viziunea altora. 

Aceşti nativi au trăit foarte multe vieţi în care nu li s-a permis să facă nici o 
greşeală, iar acum se comportă ca şi cum ar avea un „cip" la nivel mental, care 
le interzice în mod absolut să facă erori. Ei devin, în aceeaşi măsură precum cei 
din preajmă, victime ale acestui mecanism din mintea lor. Nevoia de „a fi 
corect" explică în cea mai mare parte anxietatea de care suferă. 

Ei sunt foarte sensibili la modificările câmpului de energie subtilă. Când sunt 
concentraţi asupra lumii materiale, reacţionează permanent şi foarte uşor la 
stimulii exteriori. Prin contrast, dacă depun eforturi pentru a dobândi o 
concentrare cât mai profundă în plan spiritual, vor cunoaşte o realitate complet 
diferită. Pentru a-şi re-direcţiona atenţia de la lumea materială către lumea 
intangibilă, este nevoie de o concentrare conştientă, care îi ajută să evite 
emoţii generate de câmpurile de forţă ale celor din jur. 

Aşteptările pe care le au de la ei înşişi şi de la ceilalţi reprezintă în această 
viaţă cea mai mare sursă de dezamăgire pentru nativii cu Nodul Nord în Peşti. 
Aceşti oameni trebuie să rămână în legătură cu viziunea lor, pentru a străluci 
cu adevărat - atunci ei pot manifesta ceea ce este mai bun în ei. Ei au nevoie 
de o cauză mai înaltă, superioară activităţilor zilnice, pentru a da semnificaţie 
spirituală fiecărei acţiuni a lor. 

Nativii cu Nodul Nord în Peşti se tem de critică mai mult decât oricare alt 
grup nodal. Ei nu suportă ca cineva (şi în special ei înşişi!) să creadă că nu sunt 
perfecţi. E posibil ca ei să-şi centreze întreaga viaţă în jurul strădaniei de a evita 
critica. 

Datorită faptului că, în vieţile anterioare, acţiunile lor trebuiau să fie 
perfecte pentru a salva oamenii, fizic sau spiritual, ei şi-au format un ochi critic 
şi văd cu uşurinţă greşelile tuturor. Din dorinţa de a corecta şi vindeca, ei îi 
judecă permanent pe cei din jur. La locul de muncă pot fi atât de critici, încât 
colegii se înstrăinează de ei. Lecţia pe care trebuie s-o înveţe nativii cu Nodul 
Nord în Peşti în această viaţă este iubirea necondiţionată. Menirea lor este să 
ofere confort, susţinere şi compasiune în loc de critică - oricât de „constructivă” 
ar fi aceasta. 

Nativii cu Nodul Nord în Peşti sunt tot timpul atenţi să observe dacă există 
pe undeva vreo problemă; ei cred că ţine de responsabilitatea lor să 
urmărească dacă totul funcţionează bine. Din cauza acestei griji permanente, ei 



ajung să intervină într-un mod nepotrivit inclusiv în situaţii care nu-i privesc. 
Dacă dorinţa de a ajuta provine din pornirea lor necontrolată de a remedia 
lucrurile, atunci este de aşteptat ca oamenii să respingă iniţiativele lor. în loc să 
fie atenţi la problemele celorlalţi, aceşti nativi trebuie să se observe pe ei înşişi, 
privind către interiorul lor pentru a se schimba, uneori radical. 

în toate relaţiile pe care le au, e bine ca ei să se abandoneze lui Dumnezeu. 
Punctul lor vulnerabil este credinţa că pot să remedieze problema fiinţei iubite 
sau că îi pot face pe ceilalţi oameni să fie din nou împreună, în cadrul unor 
relaţii sănătoase. 

Nativii cu Nodul Nord în Peşti trebuie să facă deosebirea dintre oamenii care 
cer să fie vindecaţi şi cei care nu cer aceasta, deoarece ei trebuie să repare mai 
întâi în propria fiinţă acele aspecte care au permis ca ei să intre în legătură cu o 
persoană cu comportament problematic. 

Nativii cu Nodul Nord în Peşti ajung, uneori, să fie prinşi în anumite relaţii ca 
într-o capcană, datorită unui exagerat sentiment de responsabilitate faţă de 
celălalt. Ei nu pot spune „nu" fiinţelor iubite, nici măcar atunci când se profită 
de ei. In realitate, ceilalţi nu sunt atât de neajutoraţi cum cred aceşti nativi şi de 
aceea ei nu răspund cu aceeaşi dărnicie, mai ales că uneori uită să adauge 
„ingredientul" divin al iubirii. Practic, ei nu au nevoie cu adevărat de tot 
sacrificiul şi de toate serviciile nativilor noştri. 

într-o anumită măsură, ceea ce creează simţul datoriei la nativii cu Nodul 
Nord în Peşti este un sentiment de insuficienţă. Ei compensează dăruind şi tot 
dăruind, fără să simtă vreodată că este „destul". în final însă, ei abandonează 
acest comportament, fiindcă el devine prea împovărător şi-i oboseşte. 

Singura modalitate prin care pot şti cu adevărat când să ajute pe cineva sau 
nu este aceea de a fi atenţi la ce simt ei la momentul deciziei de a ajuta. Lecţia 
pe care trebuie s-o înveţe în viaţa aceasta se referă nu la modul în care 
interacţionează cu ceilalţi, ci la modul în care se raportează la ei înşişi. Singurul 
barometru este aici propria lor stare interioară - sentimentul de pace şi 
mulţumire. 

Simţul datoriei şi nevoia de a avea un comportament perfect îi poate reţine 
pe aceşti nativi în cele mai nefericite căsnicii; uneori ei chiar dau ocazia unor 
abuzuri din partea celuilalt datorită atitudinii lor servile. Pe de altă parte, ei sunt 
extrem de sensibili la curenţii de energie subtilă din jurul lor, astfel încât pot 
rămâne într-o relaţie oricât de dureroasă, stresantă şi nefericită, până când 
legăturile energetice se destramă într-un fel. Ei simt puterea karmei şi cred că 
este nevoie ca ceva să „ardă până la capăt" înainte de a trece mai departe. 

Pentru nativii cu Nodul Nord în Peşti poate fi dificil să abandoneze căsnicii în 
care suferă abuzuri. Mai întâi, pentru că le vine greu să admită că au făcut o 
alegere proastă. De asemenea, când se căsătoresc, ei se simt uşuraţi ştiind că 
au un însoţitor căruia îi pot împărtăşi toate grijile - ceea ce chiar fac. Soţul sau 
soţia aud toate problemele şi nedreptăţile care apar în fiecare zi la serviciu şi 
devin un fel de „cutie de rezonanţă” pentru toate grijile şi temerile nativului cu 
Nodul Nord în Peşti. Pentru lumea exterioară, ei domina situaţiile, dar numai 



fiinţa apropiată lor cunoaşte copilul nebun din spatele acestei aparenţe. 

Dacă celălalt oferă sugestii, ele vor fi respinse, deoarece nativii cu Nodul 
Nord în Peşti caută o rezolvare „superioară", spirituală. Ei nu acceptă nici o idee 
practică. Totuşi, ajung să depindă de persoana iubită datorită posturii ei de 
„cutie de rezonanţă” - deci alt motiv pentru care ei menţin o relaţie. într-un fel, 
devin conştienţi că nimeni altcineva n-o să le accepte anxietăţile, aşa încât se 
„agaţă” de căsnicie. 

La un alt nivel, aceşti oameni se simt vinovaţi, deoarece consideră că 
propria comportare nu a fost „perfectă; atunci ei acceptă în limite largi 
imperfecţiunile celuilalt, ceea ce se poate extinde până la tiranie din partea 
acestuia. Abuzul pe care îl îndură poate avea un teribil efect distructiv pentru 
pacea lor spirituală şi mentală. 

Soluţia necesară lor se află în povestirea referitoare la disputa apărută 
cândva în Japonia, între adepţii a trei dintre artele marţiale: Karate (stăpânirea 
atacului), Judo (stăpânirea autoapărării) şi Aikido (stăpânirea artei de a se 
eschiva). Au fost convocaţi maeştrii supremi ai fiecăreia dintre ele, pentru a o 
desemna pe cea mai eficace. După competiţie, cel care a rămas în picioare a 
fost maestrul de Aikido. Aikido este arta eschivării: trebuie, pur şi simplu, să te 
dai la o parte din drum. Nu trebuie să nici să ataci, nici să ridici braţele în 
autoapărare; doar să te dai la o parte şi atunci forţa atacului adversarului va 
face ca el să cadă. 

Dacă se confruntă cu negativitatea, nativii cu Nodul Nord în Peşti nu trebuie 
să interacţioneze cu ea, ci, pur şi simplu, să se dea la o parte. 

La nivel profund, nativii cu Nodul Nord în Peşti ştiu că trebuie să se 
aventureze în necunoscut - acesta este destinul lor. Ei sunt obişnuiţi cu 
organizare şi cu forme, cu repere de care mintea lor are foarte mare nevoie ca 
să se raporteze la orice nouă realitate, fie ea concretă sau abstractă; de aceea, 
orice experienţă nouă îi face să opună, iniţial, rezistenţă, pentru că nu ştiu ce se 
aşteaptă de la ei. 

Un alt motiv pentru care le este groază de necunoscut este acela că, fiind 
concentraţi asupra detaliilor, ei pierd contactul cu viziunea de ansamblu şi nu 
observă ce se petrece la periferic. Ei trebuie să iasă din lumea lui „aici şi acum” 
pentru a dobândi o perspectivă mai largă asupra desfăşurării vieţii. 

Aceşti nativi cred că trebuie să-şi purifice fiinţa înainte de a putea să 
asimileze, în condiţii de siguranţă, energiile care le pot transforma şi deschide 
cu adevărat conştiinţa. Este adevărat că, prin forţe proprii, ei nu au puterea de 
a trata necunoscutul cu claritate şi concentrare, de aceea trebuie, în final, să se 
abandoneze în mod absolut şi necondiţionat Divinului. 

Dacă nativii cu Nodul Nord în Peşti se detaşează de vechile structuri, ei vor 
avea acces la un nou domeniu de experienţe, care va dizolva şi schimba 
vechiul mod de a trăi experienţele vieţii. 

Nativii cu Nodul Nord în Peşti trec, adesea, prin multe suferinţe interioare 
înainte de a începe o acţiune, deoarece se tem că nu vor fi capabili să facă faţă 



noii experienţe şi au tendinţa de a amâna începerea acţiunii, până în ultimul 
moment. Spre marea lor surpriză, situaţia reală este rareori atât de dificilă 
precum au crezut. După ce au obţinut un succes, nu le trebuie prea multe 
eforturi pentru a-l obţine pe următorul. 

Nu există cale de mijloc pentru aceşti nativi. Gândurile, interpretările şi 
analizele nu le pot face viaţa mai uşoară. Ei trebuie să se încreadă, conştient şi 
consecvent, în Dumnezeu ca Forţă Absolută care îi conduce pe parcursul 
fiecărei zile. 

Primul pas pentru a trăi într-un mod mai conştient presupune ca ei să-şi 
acorde timp, în fiecare zi, pentru a rămâne singuri şi a reflecta. Ei au nevoie de 
cel puţin 40 de minute pe zi în care să nu facă nimic; 40 de minute fără 
televizor, fără radio, fără telefon sau alţi stimuli externi. în acest interval pot să 
practice o tehnică de meditaţie, urmată de momente de linişte, pentru a putea 
primi noi revelaţii. Sau se pot ocupa de un jurnal în care să relateze activităţile 
din ziua precedentă şi să caute o „raţiune superioară" în spatele evenimentelor. 
Sau pot lectura cărţi spirituale precum / Ching, Bardo Todol, Marea Evanghelia 
a lui loan sau orice carte care le oferă ghidare şi inspiraţie. La cele 40 de 
minute pot să adauge Hatha Yoga, tehnici de respiraţie sau de relaxare, adică 
tot ceea ce le conferă pacea interioară. 

Este vorba, aşadar, despre un timp numai al lor - fără îndatoriri, fără 
comisioane, fără muncă, fără roluri, fără obligaţii şi sacrificii, fără divertismente. 
Este un timp rezervat pentru a se branşa la o viziune mai largă asupra întregii 
lor vieţi. Aceasta le va permite nativilor noştri să aibă timp pentru relaţii sau 
pentru viaţa de familie. De exemplu: trăiesc ei momente elevate, împreună cu 
cei dragi? Dacă ar avea vârsta de 95 de ani, ce experienţe le-ar crea regretul că 
nu le-au trăit alături de copiii lor? Ce fel de activităţi vor ei să aibă împreună cu 
fiinţa iubită? Există locuri în care doresc în mod special să ajungă? Sau fiinţe 
care i-ar putea ghida din punct de vedere spiritual? Sau cursuri care, odată 
urmate, le-ar deschide noi perspective pentru împlinirea spirituală? Reevaluând 
aceste probleme periodic, vor da vieţii lor o nouă dimensiune. 

Nativii cu Nodul Nord în Peşti au trăit multe vieţi în care s-au dedicat 
concretizării unor viziuni. în viaţa aceasta, este vital pentru ei să reia legătura 
cu visul lor personal - şi anume, ce vor ei să facă din viaţa lor. Dacă sunt 
împinşi către un mod repetitiv de a trăi, ei vor accesa în subconştientul lor 
elemente legate de nevoia ca totul să fie rigid şi programat, se vor implica 
intens în circumstanţele imediate şi vor pierde viziunea de ansamblu asupra 
vieţii. Ei trebuie să abandoneze tendinţa mentală analitică şi activitatea lor 
febrilă, acordând-şi libertatea de a-şi urma visele care, odată „urnite”, vor 
începe să se manifeste într-un mod magic. 

Detaşarea este, pentru aceşti nativi, un aspect major legat de eliberarea lor 
din rolul impus. Dacă pot să se detaşeze de starea lor emoţională, să se ridice 
deasupra ei şi s-o observe, atunci se pot transforma. Ei au nevoie să se 
privească obiectiv pe ei înşişi: cum[ interacţionează cu colegii la serviciu, cu 
membrii familiei, cum conduc maşina şi aşa mai departe. 



Dacă se pot privi fără judecăţi critice şi dacă vor realiza ce rău le face 
pornirea de a-i mulţumi mereu pe alţii, atunci vor începe să se transforme. Ei îşi 
pot folosi capacitatea de a sesiza detaliile nu pentru a examina lumea 
exterioară, ci pentru a-şi urmări reacţia interioară, deopotrivă cea fizică şi cea 
emoţională. 

Sănătatea se va îmbunătăţi, iar atenţia li se va muta de la a fi 
„corespunzători" în relaţiile cu ceilalţi, la modul de a se armoniza cu ei înşişi. 
Abia din acest moment va începe cu adevărat evoluţia lor spirituală. 

Obiectivul acestei încarnări pentru nativii cu Nodul Nord în Peşti este acela 
de a găsi o cale spirituală autentică, datorită căreia Dumnezeu să dea sens 
fiecărui aspect al vieţii lor, iar ei să se lase îndrumaţi de El, moment cu 
moment. 

Aceşti nativi au o capacitate înnăscută de a prevedea viitorul, mai ales în 
momentele lor de relaxare, un dar minunat care îi poate proteja de situaţii 
negative, avertizându-i dinainte. Dar prima lor reacţie este panica, fiindcă se 
simt neajutoraţi. Deoarece un om avizat face cât doi, ei pot fie să evite situaţia 
aceea, fie să-şi imagineze o modalitate de a o folosi în avantajul lor. Insă au 
nevoie de timp şi de singurătate pentru a primi inspiraţii şi soluţii corecte, 
utilizând intuiţia spirituală. 

Sarcina lor este să aibă răbdare şi să aştepte până când intuiţia Ic va revela 
felul în care fiecare circumstanţă constituie o piatră de pavaj în realizarea 
scopului lor. O dată ce au acces la timpul viitor, nativii cu Nodul Nord în Peşti 
pot prevedea problemele cu câteva luni în avans şi le pot evita, fapt care îi 
ajută enorm pentru a-şi face viaţa mai armonioasă şi mai senină. 

Aceşti nativi au trăit atât de multe încarnări în care şi-au ţinut sub control 
comportamentul, încât, în această viaţă, au tendinţa de a nu-şi exprima 
gândurile. 

Ei sunt pregătiţi pentru a experimenta o realizare superioară a propriei 
perfecţiuni, nu prin manipularea materiei fizice pentru a „arăta bine", ci prin 
încrederea într-o perfecţiune intangibilă a lucrurilor, aşa cum sunt ele. Munca 
interioară care le este cerută acestor oameni este aceea de a elimina 
obiceiurile autodistructive, precum tendinţa de a urmări să facă lucrurile 
perfect, conform cu idealurile pe care şi le-au impus. 

Datorită vieţilor anterioare, mintea nativilor cu Nodul Nord în Peşti este atât 
de complexă încât, în această încarnare, scopul lor este simplitatea. Acum, cele 
mai bune răspunsuri pentru ei sunt cele simple, nesofisticate. Dacă sunt 
capabili să-şi încetinească mersul şi să aibă o anumită „fluiditate”, atunci vor 
putea culege, puţin câte puţin, fragmente de informaţii de la îngerii lor, care le 
vor arăta că „totul este bine". Numai conştientizând acest lucru vor avea 
puterea de a înţelege care este acţiunea corectă pentru a face să se manifeste 
viziunea lor. 

în această încarnare, nativii cu Nodul Nord în Peşti trebuie să înveţe 
acceptarea şi compasiunea. Sarcina lor este să-şi suspende judecata critică; 
dacă vor înceta să-i mai critice pe ceilalţi, vor fi mai puţin aspri cu ei înşişi. 



Orice judecată tăcută pe care o fac împotriva celuilalt îi împiedică să elimine 
barierele şi să fie împreună în sfera iubirii. Din punct de vedere spiritual, 
gândurile pe care le au faţă de ceilalţi sunt, de fapt, gândurile pe care se tem, 
conştient sau nu, că le-ar avea ceilalţi faţă de ei. La un moment dat vor înţelege 
că este în avantajul lor dacă nu sunt perfecţi, fiindcă astfel rămân umili. 

Aceşti nativi au avut momente de viaţă în care au trăit chiar stări de 
iluminare sau de compasiune totală faţă de întregul Univers. Dacă îşi suspendă 
judecata critică faţă de ceilalţi şi faţă de ei înşişi, vor avea acces la această 
stare de conştiinţă în mod consecvent. 

Nativii cu Nodul Nord în Peşti doresc să rămână într-o stare de fericire 
neîntreruptă, dar evenimentele neaşteptate din lumea terestră îi scot din 
această formă de existenţă şi le strică planurile. Pentru a contracara acest 
efect, e bine ca ei să fie recunoscători pentru orice situaţie care apare în 
drumul lor, indiferent de natura ei, mulţumindu-l lui Dumnezeu chiar şi atunci 
când se confruntă cu un eveniment mai puţin fericit, căci mai ales acela poate 
fi un test sau un prag spiritual, dincolo de care există oricând un salt. 

Aceşti nativi sunt învăluiţi într-un câmp de putere spirituală magică, dar de 
care nu sunt deloc conştienţi. încarnarea lor este cea mai uşoară dintre toate, 
cu condiţia ca ei să-L lase pe Dumnezeu să-i ghideze. Cea mai dificilă parte a 
drumului lor este procesul de a înţelege că lumea „reală” tangibilă, fizică, nu le 
este sortită lor ca realitate primară. Pentru ei există intangibilul, însă a-l 
accepta ca realitate presupune curajul de a risca să nu fie înţeleşi de către 
ceilalţi. Menirea lor este de a aduce pe această planetă experienţa realităţii 
spirituale, lucru pe care îl pot face numai dacă ei înşişi sunt conştienţi de 
această realitate. în egală măsură apoi, numai dacă sunt absorbiţi ei înşişi în 
atmosfera acestei realităţi, pot s-o comunice celorlalţi, prin fericirea lor tăcută. 

Sinteză 

Nodul Nord în Peşti - Nodul Sud în Fecioară 

Nativul trebuie să înveţe să se sacrifice, să dăruiască sau să cedeze, fără a 
se plânge vreodată că a investit prea mult în aceste acte ale fiinţei sale 
(indiferent că este vorba despre speranţe, sentimente, atitudini, aspiraţii), 
pentru că în acest fel el îşi transcende ego-ul şi realizează starea de abandon 
faţă de Dumnezeu-Tatăl. 

Relaţia dintre Nodul Nord din Casa a Xll-a şi Nodul Sud din Casa a 
Vi-a armonios manifestată - Pentru acest nativ, lipsa încrederii în forţele 
proprii dispare pentru că el îşi foloseşte corect capacităţile/înzestrările pe care 
le are. Comportamentul autodistructiv se poate sublima în energia serviciilor 
aduse absolut dezinteresat celorlalţi, iar nevoia de a munci profund altruist şi 
cu abnegaţie anulează tendinţele de izolare maladivă. 

Greşeala caracteristică - Nativul nu are sau nu şi-a format capacitatea de 



a-şi înţelege propriile priorităţi şi de a şi le realiza în funcţie de „urgenţele" 
imediate. 

Justificarea greşelii - Nativul poate dovedi o încăpăţânare exagerată, 
teama că cineva ar putea profita de el. Tendinţele autodistructive vin din 
refuzul de a realiza că unele chestiuni nu sunt în totalitate rezolvabile. Probabil 
că a crescut într-un mediu excesiv de critic care l-a educat să admită cu greu 
sau deloc faptul că ar putea fi învins sau care i-a cultivat tendinţa de a se simţi 
de-a pururi vinovat pentru lucruri prost făcute sau pentru eşecuri. 

Posibile soluţii - El trebuie să înveţe să se relaxeze, să-şi tempereze 
tendinţele analitice dezvoltându-şi compasiunea faţă de propria fiinţă şi faţă de 
ceilalţi. Pe de altă parte, e bine să-i judece pe oameni după utilitatea lor în 
această viaţă şi să-şi ia în seamă priorităţile. 

Când Nodul Nord nu este împlinit — Nativul trece prin dese crize de 
conştiinţă care generează, dacă ele sunt de lungă durată, epuizare fizică sau 
mentală, incapacitatea de a găsi o muncă potrivită, dezorganizare, critică 
excesivă faţă de propria persoană, sentimente de inferioritate. 

Cum poate fi realizat Nodul Nord - Nativul trebuie să elimine orice 
formă de autocompătimire, recunoscând că un complex de inferioritate este, 
adesea, un complex de superioritate transformat. Să examineze motivele pe 
care le are pentru a se pune în mod necondiţionat în slujba celorlalţi şi să înveţe 
să-şi sublimeze mânia într-un mod adecvat. 

Nativul cu Nodul Nord în Peşti visează să fie lăsat în pace, izolat de masa 
de oameni mediocri, astfel încât să poată medita sau să poată contempla 
misterele vieţii. De notat că el vrea să iniţieze singur această separare, ori de 
câte ori se simte respins de ceilalţi sau, cel mai adesea, neînţeles. Inhibat sau 
timid, uneori este înclinat să-şi reprime emoţiile, care pot fi extrem de dificil de 
exprimat. Agitaţia sau eschivarea iau locul meditaţiei dorite şi îi zădărnicesc 
aspiraţia spirituală. 

Nativul cu Nodul Nord în Casa a Xll-a visează să se simtă în largul lui ori 
de câte ori se află într-un grup sau în contact direct cu o fiinţă umană care, 
asemeni lui, doreşte să petreacă singur puţin timp. Cu alte cuvinte, îi place să 
fie o enigmă. Având stări emoţionale şi moduri de a munci schimbătoare, 
instabile, nativul ratează cu bună-ştiinţă oportunităţi care l-ar ajuta să-şi 
împlinească visul. Deşi sănătatea sa fizică sau mentală poate fi bună, nativul 
poate invoca diverse diagnostice confuze sau neclare care îl împiedică să aibă 
succes, practicând un fel de „ipohondrie de serviciu" aptă să-l motiveze în orice 
fel de eşec. Foarte critic faţă de sine însuşi şi la fel de critic faţă de ceilalţi, 
acest nativ îşi împiedică singur o interacţiune armonioasă cu oamenii sau cu 
subconştientul său. 

Nodul Nord în Peşti şi în: 


Casa I - Menirea spirituală a nativului este aceea de a-şi cunoaşte 
deopotrivă punctele vulnerabile precum şi calităţile afective, ca să elimine orice 



raportare iluzorie, confuză, la adresa propriei fiinţe; el are nevoie să obţină în 
această viaţă o foarte bună priză a conştiinţei asupra fiinţei sale fizice şi 
psihice. 

Casa a ll-a - Menirea spirituală a nativului este aceea de a învăţa să 
distingă în mod corect gusturile specifice fiinţei umane: gustul puterii, gustul 
estetic, gustul banului, gustul alimentar, gustul vieţii, deoarece de această 
cunoaştere autentică depinde evoluţia lui spirituală; dacă poziţia nodală a 
Nodului Nord în Peşti în Casa a ll-a solicită o anumită maturitate socială, 
această poziţie adaugă necesitatea unei raportări absolut spirituale la 
chestiunea posesiunilor de orice fel. 

Casa a lll-a - Menirea spirituală a nativului este aceea de a deveni 
conştient de valoarea adevărului spiritual în creşterea şi devenirea fiinţei 
umane dintr-o creatură ignorantă într-o entitate divin integrată în Armonia 
Cosmică; a ne raporta la Adevărul Divin presupune a înţelege aspectul limitator 
al cunoaşterii laice şi aspectul infinit al cunoaşterii de natură divină; această 
poziţie nodală manifestă la nivel conştient şi colectiv calităţi specifice Nodului 
Nord în Gemeni şi în Casa a IV-a. 

Casa a IV-a - Menirea spirituală a nativului este aceea de a se contopi 
definitiv cu Dumnezeu, descoperindu-L prin revelaţie directă în inima sa, acolo 
unde are cu adevărat loc naşterea noastră „în duh", în spirit; această poziţie 
nodală ne aduce aminte de fraza lui lisus: „Cine se uită la Mine îl vede pe Tatăl, 
căci Tatăl şi cu Mine Una suntem”. 

Casa a V-a - Menirea spirituală a nativului este aceea de a dobândi şi 
manifesta permanent starea de compasiune universală şi de înţelegere corectă 
a legilor karmice. La un nivel mai modest, nativul poate dovedi o creativitate 
excepţională spiritual orientată, calităţi mediumice, forţa de a iubi profund fiinţa 
umană în totalitatea ei, devenind un făcător de pace universal. 

Casa a Vl-a - Menirea spirituală a nativului este aceea de a înţelege că 
vindecarea fiinţei umane depinde, în final, de capacitatea ei de a conştientiza 
relaţia directă dintre greşelile spirituale pe care le face şi manifestarea fizică a 
bolilor. El este unul dintre vindecătorii de suflet din această epocă întunecată a 
omenirii, cu condiţia de a acţiona profund detaşat, ca un real canal al energiei 
divine tămăduitoare. 

Casa a Vll-a - Menirea spirituală a nativului este aceea de a învăţa că, vieţi 
la rând, relaţiile umane, în general, şi cele de cuplu, în special, ne ajută să-L 
descoperim pe Dumnezeu în lăuntrul nostru, că toţi suntem una şi aceeaşi fiinţă 
şi că nu doar creatura are nevoie de Creatorul său, ci şi invers, iubirea fiind o 
autentică sursă de fericire a fiinţei atunci când realizăm că fericirea prin iubire 
este posibilă. 

Casa a Vlll-a - Menirea spirituală a nativului este aceea de a aprofunda 
cunoaşterile ezoterice şi de a înţelege rostul iniţierilor secrete care nu se 
limitează doar la cunoaşterea scrisă, presupunând o utilizare corectă şi divin 
integrată; el trebuie să dobândească discernământul dintre negarea „negativă” 
(prin droguri, narcotice, vicii şi excese de orice fel) a ego-ului şi negarea lui 



„pozitivă" (prin evoluţie spirituală autentică). 

Casa a IX-a - Menirea spirituală a nativului este aceea de a realiza şi de a- 
şi însuşi corect adevărul despre condiţia fiinţei umane, despre natura 
limitatoare a ego-ului, despre implicaţiile directe ale ignoranţei (manifestată 
prin frică, mânie şi ataşament) în evoluţia noastră spirituală şi despre forţa de 
impact a credinţei ferme în Dumnezeu a fiinţei umane; în funcţie de felul în 
care nativul îşi foloseşte liberul arbitru, această poziţie nodală se poate dovedi 
excepţională. 

Casa a X-a - Menirea spirituală a nativului este aceea de a învăţa să se 
detaşeze de toate falsele măreţii ale existenţei umane, având ca reper doar 
finalitatea ultimă a evoluţiei spirituale - contopirea cu Dumnezeu-Tatăl; nativul 
poate fi chiar o conştiinţă spirituală care a atins deja eliberarea, cu condiţia ca 
în actuala viaţă terestră să fie şi conştient de aceasta. 

Casa a Xl-a - Menirea spirituală a nativului este aceea de a transmite prin 
toate actele şi acţiunile sale, sociale sau la nivel de grup uman restrâns, 
energia binefăcătoare a iubirii lui Dumnezeu pentru toate creaturile Sale. El 
este un model autentic de compasiune şi detaşare, precum şi un prieten 
universal al valorilor umane absolute. 

Casa a Xll-a - Menirea spirituală a nativului este aceea de a se comporta 
conform naturii sale interioare ultime, şi anume ca un canal de manifestare 
continuă a Graţiei şi Iubirii divine şi christice către oameni. El s-a detaşat total 
de limitările de orice fel şi a realizat o reală cunoaştere a lui Dumnezeu, al cărui 
misionar este în actuala existentă. 

Pentru fiecare dintre noi, Nodul Nord este localizat într-un Semn zodiacal şi 
într-o Casă astrologică. Semnul în care se află Nodul Nord indică transformarea 
majoră a fiinţei noastre, iar Casa astrologică indică experienţele care ne permit 
să dobândim această nouă dimensiune, deopotrivă a personalităţii şi a 
conştiinţei. Casa este cel puţin la fel de importantă precum Semnul. Poziţia în 
Casă indică domeniile umane în care vor fi învăţate lecţiile de viaţă ale Nodului 
Nord. De exemplu, dacă Nodul Nord este în Rac în Casa a Xl-a, aveţi de învăţat 
să vă conştientizaţi sentimentele şi să vi le comunicaţi (Racul), cultivând 
prietenia şi învăţând să primiţi (sentimente, obiecte, recunoaştere, iubire); dacă 
Nodul Nord este în Berbec în Casa a IV-a, atunci, conştientizându-vă instinctele 
primare (Casa a IV-a) veţi putea descoperi cine sunteţi cu adevărat (Berbecul). 

Dacă Semnul care conţine Nodul Nord este acelaşi cu Semnul de pe cuspida 
Casei care îl conţine (de exemplu, Nodul Nord în .Gemeni şi Semnul zodiacal 
Gemeni pe cuspida Casei a lll-a) sau Nodul Nord în Casa al cărei semnificator 
este acel Semn (de exemplu, Nodul Nord în Gemeni şi în Casa a lll-a, al cărei 
semnificator este Semnul zodiacal Gemeni), aceasta înseamnă că lecţia de 
viaţă care ne priveşte în mod direct este dublu accentuată. 

Dacă Nodul Nord, aflat într-un anumit Semn, este în Casa care reprezintă 
opusul acelui Semn (de exemplu, Nodul Nord în Vărsător în Casa a V-a), atunci 
va fi necesar să vă acordaţi momente mai dese de introspecţie, pentru a găsi o 
îmbinare echilibrată şi armonioasă a celor două Semne în comportamentul 



dumneavoastră. Reţineţi că, în general, Casa arată unde anume trebuie să 
învăţaţi lecţiile indicate de Semnul zodiacal. Casa este ca un înveliş - mediul de 
care aveţi nevoie pentru a susţine conţinutul Semnului. 

De exemplu, dacă Nodul Nord este în Berbec în Casa a Vll-a, veţi învăţa să 
vă dezvoltaţi un nou simţ al propriei identităţi (Nodul Nord în Berbec), devenind 
conştient, de fapt, că ea este direct dependentă de identitatea celorlalţi (Nodul 
Nord în Casa a Vll-a). Lucrând în spirit de echipă cu oamenii şi ajutându-i să-şi 
atingă scopurile, vă veţi descoperi adevărata personalitate. Există însă riscul de 
a urmări să fiţi pe placul tuturor sau o persoană amabilă cu orice preţ. în acest 
caz, pentru a vă proteja personalitatea, puteţi să-i ajutaţi pe ceilalţi să devină ei 
înşişi o personalitate. 

Această situaţie corespunde următoarelor poziţii: Nodul Nord în Berbec în 
Casa a Vll-a; Nodul Nord în Taur în Casa a Vlll-a; Nodul Nord în Gemeni în Casa 
a IX-a; Nodul Nord în Rac în Casa a X-a; Nodul Nord în Leu în Casa a Xl-a; Nodul 
Nord în Fecioară în Casa a Xll-a; Nodul Nord în Balanţă în Casa I; Nodul Nord în 
Scorpion în Casa a ll-a; Nodul Nord în Săgetător în Casa a lll-a; Nodul Nord în 
Capricorn în Casa a IV-a; Nodul Nord în Vărsător în Casa a V-a; Nodul Nord în 
Peşti în Casa a Vl-a. 

Poziţia Nodurilor lunare în Semne arată calea prin care evoluăm şi motivele 
pentru care alegem să nu evoluăm. Pentru a aprofunda aceste informaţii 
observând care domenii de viaţă sunt cel mai afectate de alegerea noastră, 
trebuie să examinăm poziţia Nodurilor în Case. Fiecare Casă reprezintă un 
domeniu specific al vieţii. O planetă sau un punct sensibil dintr-o Casă va 
accentua funcţia acelei Case în viaţa noastră. Fiecare pereche de Case 
reprezintă o anumită relaţie dintre funcţiile lor. lată, pe scurt, aceste relaţii: 

Casa I - Manifestarea conştientă a propriei persoane în lumea exterioară. 

Casa a Vll-a - Relaţiile directe cu oamenii, în general, şi cu fiinţa iubită, în 
special. 

în Casa I, blocajul vine din dorinţa noastră mai mult sau mai puţin 
conştientizată de a-i conduce pe alţii. Deşi nativul este puternic şi, probabil, 
foarte motivat, adesea îi lipseşte moderaţia în strădania de a manifesta rolul de 
conducător. Există o fluctuaţie între atitudinea de dictator - care, invariabil, se 
dovedeşte ineficientă - şi o mare lipsă de încredere în propriile capacităţi. 
Ambele extreme duc la ciocniri cu ceilalţi, deoarece nici atitudinea de dictator şi 
nici cea de pion nu se dovedesc a fi roluri perfect confortabile. Este interesant 
de notat că, în procesul de echilibrare a axei nodale reprezentate de Casele I şi 
a Vll-a, nativul îşi poate dezvolta, pentru un timp, o preocupare aproape 
narcisistă pentru aparenţă. 

în Casa a Vll-a, pot exista blocaje în legătură cu armonia şi cu cooperarea, 
în funcţie de faza procesului de echilibrare a Nodurilor, nativul poate fi mult 
prea uşor de influenţat sau mult prea convins că metoda lui de abordare este 
singura posibilă. Cauza este lipsa de scopuri ferme privitoare la o asociere. 
Acest nativ este prins între implicarea cu orice preţ şi menţinerea unei foarte 
confortabile imagini despre sine, ca fiind o persoană bună sau frumoasă. 



Mai puţin frecvent, există o incapacitate de a susţine conversaţii superficiale 
şi de a juca un rol care este necesar pentru a-i atrage pe ceilalţi - nimic altceva 
decât o problemă legată de faza de supracompensare a procesului de 
echilibrare a nodurilor. 

Casa a ll-a - Câştigurile obţinute prin efort propriu. 

Casa a Vlll-a - Câştigurile provenite din exterior sau împărţite cu alţii. 

Dacă Nodul Nord este în Casa a ll-a, blocajul este legat de propria siguranţă 
materială. în funcţie de etapa procesului de echilibrare pe care o parcurge 
nativul, el poate manifesta risipă sau lăcomie şi zgârcenie. în ambele cazuri, 
accentul cade pe posesiuni ca simbol al unei situaţii. Posesiunile concrete pot 
avea forme diverse - de la obiecte extrem de scumpe la bunuri recondiţionate, 
în oricare dintre cazuri, ele sunt doar simptomele unei cauze mai profunde, 
care este, în realitate, o pervertire sau o subdezvoltare a spiritului 
întreprinzător. Uneori, posesiunile sunt folosite pentru a alina o slăbiciune 
constituţională, alteori ele sunt un mijloc de a etala siguranţa materială din 
prezent, drept compensaţie pentru (eventuale) lipsuri din copilărie. Nativul 
manifestă tendinţa puternică de a crede în noroc sau de a fi atras către sisteme 
de îmbogăţire rapidă. Adesea, posesiunile sunt câştigate doar pentru a fi din 
nou pierdute, prin risipă sau prin generozitate lipsită de discernământ. Dacă 
nativul practică jocurile de noroc, el ajunge adesea la dizgraţie sau dezastre. 

Dacă Nodul Nord are ca formă de manifestare zgârcenia, este posibil să 
constatăm că, în copilărie, nativul a fost privat de o importantă formă de 
securitate materială. Cei care au această poziţie nodală se plâng, invariabil, de 
absenţa traumatizantă a spaţiului privat. Obligaţia de a împărţi o cameră cu 
mai mulţi membri ai familiei, obligaţia de a se supune unor constrângeri 
specifice căminelor studenţeşti, existenţa unui părinte care le asculta 
convorbirile telefonice, le deschidea scrisorile, le citea jurnalele intime etc. 
constituie unele dintre cele mai frecvente situaţii menţionate. Drept rezultat, 
aceşti nativi au ajuns să simtă că nu deţin nimic numai al lor. De aceea, chiar 
dacă ei acumulează o mare avere, le este teamă să dăruiască ceva, oricât de 
puţin, ca nu cumva ceilalţi să ceară tot mai mult, până ce, din nou, tot ce au ei 
va fi pierdut. 

Această ultimă formă de manifestare poate fi cauzată şi de un cumul de 
experienţe negative în anii maturităţii, datorate Nodului Sud în Casa a Vlll-a. 

Dacă Nodul Nord este în Casa a Vlll-a, blocajul pare a fi centrat în jurul 
puterii. Incapacitatea de a ierta şi ranchiuna sunt expresii frecvente ale acestui 
blocaj. O identitate sexuală confuză sau deformată este o altă formă de 
manifestare. în această categorie întâlnim tipul de bărbat superviril, femeia 
fatală şi fiinţele asexuale - dar şi pe cei atraşi de aceste categorii de oameni. 
Adesea, există un sindrom de tip „banii sunt putere”, care se poate manifesta 
prin practicarea jocurilor de noroc sau prin cheltuieli nebuneşti. In cele mai 
multe dintre cazuri, nativul manifestă o puternică dorinţă de a-şi dovedi 
valoarea sau de a se confrunta cu cei care l-au nedreptăţit. 

Casa a lll-a - Comunicarea, în general, şi învăţământul primar. 



Casa a IX-a - Cunoaşterea superioară, în general, şi învăţământul 
universitar. 

în Casa a lll-a, blocajul se datorează relaţiilor. El îşi are în general originea 
într-o concentrare forţată sau rău orientată asupra unui domeniu, în 
detrimentul celuilalt. Problemele se pot încadra într-o gamă care începe cu 
fanatismul şi se termină cu cinismul. Adesea, există un sentiment al lipsei de 
apartenenţă, care poate conduce la orice, pornind de la rivalităţi nesănătoase şi 
mergând până la bigotism, înscrierea în secte sau chiar fanatism religios. în 
cazurile extreme, se poate ajunge la revolta împotriva propriei culturi şi la 
resorbţia nativului într-una complet străină. 

Nodul Nord fiind în Casa a IX-a, blocajul se centrează în jurul educaţiei sau 
al învăţării şi, invariabil, un rol major îl joacă lipsa de autocontrol. Adesea, acest 
nativ este atât de influenţat de anturaj, încât îşi petrece viaţa „trecând dintr-un 
vagon într-altul". De asemenea, se observă refuzul de a învăţa la vârsta adultă, 
nativul considerând că a învăţa este un lucru cu adevărat periculos. Ocazional, 
întâlnim reversul snobului intelectual, omul care pune preţ pe dexteritatea 
manuală, sub orice formă, dar care nu este deloc obişnuit cu dexteritatea 
mentală. 

Casa a IV-a - Viaţa privată, intimă (copilăria şi familia). 

Casa a X-a - Viaţa publică, onorurile (cariera şi integrarea socio- 
profesională). 

Dacă Nodul Nord se află în Casa a IV-a, blocajul vizează dezvoltarea sau 
maturizarea. El poate lua forma unei conştiinţe de sine excesive sau poate 
declanşa setea pentru putere, în funcţie de Nodul care este lăsat să domine. în 
oricare dintre cazuri, sentimentele de inferioritate provin din trăiri ilogice, 
rezultat al experienţelor din copilărie. Uneori, moartea unui părinte joacă un rol 
important. Alteori, lipsa de maturitate a părinţilor sau lipsa lor de bun-simţ faţă 
de sensibilităţile nativului sau absenţa stabilităţii lor afective a avut un impact 
negativ. Aceia care caută să-şi satisfacă trebuinţele lor excesive de a deţine 
putere, se plâng, adesea, de lipsa de recunoaştere şi/sau de simpatie din 
partea celor care sunt în măsură să le ofere vreo avansare. 

în Casa a X-a, blocajul vizează respectul sau integritatea, ceea ce poate 
masca o repulsie de fond faţă de oameni şi/sau funcţii sociale. Acest nativ, în 
subconştient, se teme de figuri autoritare şi se simte stânjenit în societate, în 
afară de cazul în care el poate apărea în lume purtând toate însemnele 
succesului - dar chiar şi atunci poate avea îndoieli cu privire la valoarea acelui 
succes. Se pot manifesta tendinţe de izolare sau o profundă introversiune, ca 
mijloc de apărare de aceste temeri. 

Adesea a existat, la o vârstă fragedă, lupta cu figuri autoritare sau cu 
societatea, în general. Sunt frecvente dificultăţile în relaţia cu unul dintre părinţi 
sau cu amândoi. De regulă, educaţia din primii ani de viaţă a implicat o 
puternică doză de filosofie moralistă. Mai puţin frecvent, unul sau ambii părinţi 
au fost nişte inadaptaţi şi copilul a trebuit să trăiască în umbra 
comportamentului lor greşit sau a crescut cu sentimentul necesităţii de a 



îndrepta lucrurile, răscumpărând faptul că părinţii nu şi-au adus nici o 
contribuţie la viaţa socială. 

Casa a V-a - Plăcerile personale şi iubirea dăruită (flirturile, în general). 

Casa a Xl-a - Plăcerile împărtăşite şi iubirea primită (prietenii şi prieteniile, 
în general). 

Dacă Nodul Nord este în Casa a V-a, blocajul reprezintă dificultatea de a se 
exprima. Aici se încadrează cei care vor să urce pe scara socială şi 
exhibiţioniştii. Umilinţa fie că lipseşte, fie că este cumva pervertită. într-un fel, 
capacitatea de a verbaliza o atitudine este dăunătoare formării relaţiilor. De 
regulă, relaţiile romantice reprezintă cel mai frecvent domeniu cu dificultăţi, 
deşi pot fi afectate, de asemenea, relaţiile dintre părinţi şi copii şi viaţa socială, 
în general. Uneori, părinţii manifestă tendinţa de a cere copiilor să facă ceea ei 
nu au realizat, de exemplu: să se căsătorească cu un milionar, să devină cineva 
sau să fie foarte atent la părinţii lui şi să-i asculte orbeşte. 

Dacă Nodul Nord este în Casa a Xl-a, blocajele pot implica sinceritatea, 
cunoaşterea sau etica - toate lucrurile care par să se coreleze, la o primă 
privire, cu zodia Săgetător/Casa a IX-a. Dar, în timp ce Nodul Nord în 
Săgetător/Casa a IX-a determină lipsă de discernământ şi, uneori, chiar 
fanatism, Nodul Nord în Casa a Xl-a duce la o abordare rece, lipsită de pasiune, 
a lucrurilor. Oricare ar fi acel lucru considerat drept adevăr, el este urmat fără a 
se lua în considerare răul care ar putea fi făcut dacă sinceritatea nu ar fi cea 
mai bună politică sau dacă ceea ce a fost luat drept adevăr nu este perfect. 
Adesea, relaţiile sunt negativ afectate sau ceilalţi se simt, deseori, înjosiţi 
datorită acestei sincerităţi aproape egoiste. 

Ocazional, Nodul Nord în Casa a Xl-a se poate manifesta printr-o nevoie 
imperioasă de a vedea partea bună din fiecare om, indiferent de consecinţe. în 
această categorie se încadrează nativi de genul „domnul cel amabil" sau 
„doamna cea amabilă" care resimt o mare suferinţă şi vinovăţie dacă apare 
necesitatea unei critici. O naivitate faţă de oameni duce, în cele din urmă, la 
dezamăgiri şi la faptul că se profită de ei în cadrul relaţiilor. 

Casa a Vl-a - Sănătatea fizică şi dăruirea necondiţionată faţă de ceilalţi. 

Casa a Xll-a - Sănătatea psihică şi urgenţele spirituale pe care le avem faţă 
de noi înşine. 

Dacă Nodul Nord este în Casa a Vl-a, pot exista blocaje în legătură cu 
imperfecţiunile, cu devoţiunea sau cu serviciul. Vederile înguste şi intoleranţa 
sunt, frecvent, la baza acestor blocaje. O lipsă de încredere şi o teamă 
puternică de a fi respins constituie efecte secundare frecvente. Totul trebuie să 
fie alb sau negru; griul nu este tolerat. Aceasta este valabil atât atunci când 
nativul se judecă pe sine, cât şi atunci când îi judecă pe alţii. 

Succesul total este scopul ultim al nativului, nimic altceva nefiind acceptabil. 
Există tendinţa de a testa, frecvent, devoţiunea altora, creându-le obstacole 
sau provocări cărora trebuie să li se facă faţă, dacă nativul testat doreşte să se 
bucure în continuare de stimă (de notat că cel care testează poate fi, de 



asemenea, cel testat). Extrema urgenţă este un aspect-cheie: întotdeauna 
există o criză care trebuie rezolvată sau o necesitate care trebuie imediat 
satisfăcută; altfel, apare insatisfacţia. 

Uneori, nativul se retrage din lumea reală fie printr-o cădere nervoasă, fie 
prin implicarea într-o activitate idealistă. Tipic, acest nativ are solicitări 
excesive faţă de sine şi vorbeşte mult despre „bun" şi „rău" privitor la oameni, 
lucruri şi atitudini. El este, în general, dezamăgit de prieteni, de muncă şi de 
orice altceva, deoarece aşteptările sunt plasate la un nivel nedorit de înalt. 

Dacă Nodul Nord este în Casa a Xll-a, blocajele sunt în legătură cu 
cunoaşterea de sine. Adesea, problema îşi are originea într-o combinaţie de 
idealism şi de lipsă de hotărâre. Din cauza unei lipse de apreciere faţă de sine 
însuşi, acest nativ îşi doreşte aprecierea din partea celorlalţi, pentru a avea 
sentimentul propriei valori. Dar, deoarece sentimentul propriei valori nu poate fi 
dobândit decât lăuntric, aprecierea din afară rareori schimbă aceste percepţii 
asupra propriei persoane. Autosabotajul şi boala sunt manifestări ale acestei 
concepţii confuze, inferioare asupra potenţialului propriu. 

Uneori, această poziţie nodală se manifestă printr-o incapacitate a nativului 
de a-şi împărtăşi sentimentele sau, pur şi simplu, prin timiditate. Destul de 
frecvent, nativul a suferit în copilărie experienţe care l-au făcut retras şi 
inabordabil. Mohorârea şi depresia sunt frecvente. 

Adesea, Casa unei perechi este ocupată, pe când cealaltă rămâne goală. în 
acest caz, funcţia primei Case predomină faţă de cealaltă. De exemplu, să 
presupunem că o persoană are Luna în Casa a V-a, în timp ce Casa a Xl-a nu 
este deloc ocupată. Nativul va fi preocupat mai mult de plăcerile personale 
decât de relaţiile de prietenie, deşi interesul pentru unele nu exclude, în mod 
necesar, interesul pentru cealaltă. 

Dacă, în cazul acesta, Casa a Xl-a ar fi şi ea ocupată, de exemplu de Jupiter, 
Jupiter fiind în opoziţie cu Luna, situaţia ar fi puţin diferită. Acum, atât Casa a V- 
a cât şi Casa a Xl-a solicită atenţie, deoarece Luna şi Jupiter pot genera un 
conflict cu prioritate: care dintre cele două domenii majore de viaţă trebuie 
împlinit mai întâi. Dacă se petrece aşa, sunt posibile trei situaţii: 

planetele se pot „certa", astfel încât fiecare prioritate primeşte câte puţin 
din atenţia cuvenită, fără însă ca vreuna dintre ele să cunoască o totală 
realizare (de exemplu, prietenii pot distruge o relaţie amoroasă sau o relaţie 
amoroasă poate distruge relaţii de prietenie); 

una dintre priorităţi poate fi sacrificată de dragul celeilalte şi atunci una este 
realizată pe deplin iar alta deloc, devenind, cu vremea, chiar o sursă 
subconştientă de frustrare (de exemplu, nativul are ori numai relaţii amoroase, 
ori numai relaţii de prietenie, considerându-se un mare nefericit din cauza 
Jumătăţii" ratate); 

planetele pot să colaboreze una cu cealaltă completându-se reciproc, astfel 
încât fiecare prioritate să fie realizată pe deplin, chiar dacă într-un interval mai 
mare de timp (nativul devine capabil să aibă şi o viaţă relaţională intimă fericită 
datorită relaţiilor sale amoroase, şi o viaţă socială împlinită datorită prietenilor 



şi prieteniilor). 

La sfârşitul fiecărui capitol care descrie o anumită tipologie astrologică în 
funcţie de Semnul zodiacal în care se află Nodul Nord, există o scurtă sinteză 
care conţine conflicte tipice de interese, consecinţe tipice ale sacrificării Nodului 
Nord şi unele modalităţi de a realiza un echilibru posibil între cele două tendinţe 
generate de Nodurile lunare. 

Polaritatea Nodurilor trebuie să fie echilibrată: sacrificarea unei poziţii 
nodale în favoarea celeilalte este utilă doar în foarte mică măsură. Şi totuşi, 
aceasta este tendinţa cea mai frecventă care apare atunci când se caută 
rezolvarea conflictului. Nu întotdeauna Nodul Nord este cel sacrificat, fiindcă 
aceia care se află în procesul de a-şi echilibra axa nodală trec adesea printr-o 
fază de supra-compensare, în care, pentru un timp, Nodului Sud i se neagă 
orice exprimare conştientă. Astfel, un nativ cu Nodul Nord în Casa a Vll-a poate 
trece uneori prin situaţii tipice mai degrabă pentru Nodul Sud în Casa a Vll-a. 

Poziţia în Casă a Nodului Nord indică, invariabil, un blocaj în acel domeniu al 
vieţii. Acest blocaj este sursa primară a conflictului. Conflictele şi blocajele 
solicită din partea astrologului o tratare de o extremă delicateţe. Evident, nu 
este potrivit să i se spună unui nativ că problemele lui îşi au originea în defecte 
înnăscute, în vederile lui înguste sau altceva de aceste gen. Dar, pe de altă 
parte, nu ajută cu nimic dacă prezentăm domeniile cu probleme prin acele 
frumoase fraze apreciate în cercuri umaniste. în definitiv, o problemă este o 
problemă şi, dacă nativul nu îi înţelege cauza, el nu va avea nici o posibilitate 
de a o rezolva. 

Puterea noastră de percepţie, combinată cu întrebările pline de tact 
adresate nativilor şi înţelegerea deplină a motivelor pentru care ei solicită o 
consultaţie dau o idee bine închegată despre modul în care trebuie să fie 
prezentat dezechilibrul Nodurilor lunare. Aceştia sunt factori pe care nici o carte 
nu îi poate prezenta. Totuşi, dacă ne familiarizăm cu manifestările tipice ale 
dezechilibrului nodal, ne va fi mai uşor să-l ajutăm pe nativ să ajungă la o 
anumită înţelegere a prezenţei lui în această viaţă şi pe această planetă. De 
reţinut că, atunci când, din diferite motive (o oarecare inabilitate a astrologului, 
un nivel mai modest de înţelegere al nativului, o modestă cultură astrologică a 
unuia sau a altuia), lecţia Nodurilor lunare nu este uşor de descifrat, tema 
natală conţine suficiente informaţii referitoare la ceea ce are de făcut nativul în 
timpul actualului lui sejur terestru: planete în Casa I, planete în Casa a IX-a, 
planete retrograde, minore retrograde, planete neaspectate, unghiuri dificile 
(precum septilul şi inconjuncţia) sau câte o configuraţie mai severă (precum 
careul în T, yodul). Uneori, simpla interpretare a planetelor care aspectează 
Nodurile lunare sau relaţia dintre Nodurile lunare şi axele principale ale temei 
natale (Ascendent-Descendent, Mijlocul Cerului - Fundul Cerului) sunt mai mult 
decât suficiente pentru a-i crea nativului deschiderea necesară de a înţelege că 
viaţa lui nu este o existenţă gratuită şi întâmplătoare. 



AXA NODURILOR LUNARE 


Asemenea Semnelor zodiacale şi Caselor astrologice care formează şase 
axe, opunându-se două câte două, tot astfel Nodurile lunare formează şi ele 
şase axe, cu semnificaţii care se deduc din punct de vedere karmic, deci din 
perspectiva vieţilor anterioare şi din perspectiva lecţiilor de viaţă pentru actuala 
existenţă, îndrumările oferite aici sunt pur şi simplu orientative; dacă astrologul 
are intuiţie şi urmează o cale autentică de evoluţie spirituală, el va putea să-şi 
ajute semenii într-un mod detaşat şi onest. 

Axa Nodurilor lunare cu Casele l-VII- eu si ceilalţi 

Nodul Sud în Casa I, Nodul Nord în Casa a Vll-a. într-o încarnare precedentă, 
nativul a fost foarte preocupat de el însuşi, a trăit foarte închis în sine sau într- 
un mod foarte, foarte egoist. El trebuia să menţină, să trăiască o viaţă foarte 
publică şi să se consacre dăruirii celuilalt. Nodul Sud în Casa a Vll-a şi Nodul 
Nord în Casa I. Spre deosebire de cazul precedent, nativul s-a lăsat ghidat de 
ceilalţi sau, la fel de bine, şi-a concentrat atenţia asupra opiniei altuia sau a fost 
în mod total absorbit de viaţa sa conjugală. Acum el trebuie să-şi asume 
independenţa, autonomia, să se cunoască pe sine fără să se închidă în mod 
forţat faţă de lumea exterioară. 

Axa Nodurilor lunare cu Casele II -VI II - posesivitate si renunţare 

Nodul Sud în Casa a ll-a, Nodul Nord în Casa a Vll-a. într-o încarnare 
precedentă, nativul s-a preocupat numai de bunurile terestre. El trebuie acum 
să se detaşeze şi să accepte insecuritatea sau lipsa de siguranţă a posesiunilor 
materiale. 

Nodul Sud în Casa Vlll-a, Nodul Nord în Casa a ll-a. Nativul a trăit o viaţă 
retrasă, la marginea realului. El trebuie acum să fructifice achiziţiile sale şi să 
integreze experienţele dobândite, în special pe plan sexual. 

Axa Nodurilor lunare pe Casele lll-IX. - cunoaştere si călătorie 

Nodul Sud în Casa a lll-a, Nodul Nord în Casa a IX-a. Nativul a acumulat în 
vieţile anterioare foarte multe cunoştinţe practice. în această viaţă el trebuie să 
dobândească o cunoaştere mai elevată, să împărtăşească aceste cunoştinţe 
sau, la fel de bine, să se detaşeze de anturajul său. 

Nodul Sud în Casa a IX-a, Nodul Nord în Casa a lll-a. într-o viaţă anterioară 
acest nativ a fost deţinătorul cunoaşterii în cel mai elevat sens al cuvântului. I 
se cere acum să-şi utilizeze aceste cunoştinţe în serviciul celorlalţi, absolut 
dezinteresat şi fără să aştepte nici o răsplată, să pună aceste cunoştinţe în 
practică, spre beneficiul tuturor celorlalţi. 

Axa Nodurilor lunare cu Casele IV-X - viata socială 

Nodul Sud în Casa a IV-a, Nodul Nord în Casa a X-a. Nativul a trăit foarte 
ataşat de originile sale, de căminul său. Acum el trebuie să iasă în lumea 
exterioară. 

Nodul Sud în Casa a X-a, Nodul Nord în Casa a IV-a. Dimpotrivă, acest nativ 
a avut o viaţă publică, fără să se preocupe în mod suficient de familia sa. El 



trebuie acum să-şi formeze una, s-o construiască şi s-o protejeze, devenind însă 
conştient că importanţa exagerată pe care a acordat-o, în vieţile anterioare, 
vieţii lui sociale, îi oferă acum dorinţa compensatorie de a se dedica 
fundamental valorilor intime şi familiei. 

Axa Nodurilor lunare pe Casele V-XI - sentimentele 

Nodul Sud în Casa a V-a, Nodul Nord în Casa a Xl-a. Nativul a trăit încarnări 
precedente foarte amoroase şi egoiste, individualiste, preocupat fiind doar de 
plăcerile imediate. Acum, el trebuie să-şi lărgească sfera afectivă şi să se 
dăruiască celuilalt sau să se orienteze spre a dărui iubire umanităţii, în general. 

Nodul Sud în Casa a Xl-a şi Nodul Nord în Casa a V-a. în încarnarea 
precedentă s-a bazat pe prieteni, pe apropiaţi. In această viaţă nativul trebuie 
să creeze prin el însuşi şi să se bazeze foarte mult pe el însuşi. El va trebui, în 
mod egal, să se ocupe mai mult de copiii săi şi de evoluţia sa spirituală. 

Axa Nodurilor lunare pe Casele VI-XII - obligaţiile si sacrificiile 

Nodul Sud în Casa a Vl-a, Nodul Nord în Casa a Xll-a. După o încarnare 
consacrată micilor probleme cotidiene şi serviciului, nativul va putea să-şi 
îndrepte atenţia către dimensiunea superioară a noţiunii serviciului şi să o 
lărgească, de exemplu consacrându-se suferinţei celorlalţi sau, pur şi simplu 
unei solitudini. 

Nodul Sud în Casa a Xll-a, Nodul Nord în Casa a Vl-a. Nativul a trăit izolat, a 
suferit de pe urma privării de libertate dar, în mod compensator, a obţinut o 
anumită formă de înţelepciune, de sublimare. I se cere acum să-şi utilizeze 
experienţa karmică, pentru a-i ajuta pe ceilalţi să suporte aspectele cotidiene 
ale vieţii şi să depăşească noţiunea de serviciu. S-ar putea să fie vorba despre 
cunoştinţe medicale în cele mai multe dintre cazuri. 

Cum funcţionează Axa Nodurilor lunare 

Când Luna se mişcă dinspre Nodul Sud către Nodul Nord, ea este orientată 
către Soare; în acest caz, se spune că ea are o „latitudine nordică", activând în 
fiinţa umană principiul Yang, spiritualitatea, inteligenţa, conexiunea cu lumea 
solară şi cu domeniul inteligibilului, care este obiectiv, raţional, cerebral, 
structurat şi transcendental. Nativii cu Luna în latitudine nordică la naştere tind 
să cunoască o dezvoltare mentală mai puternică, în defavoarea sferei afective; 
din această categorie fac parte, în general, teoreticienii, cei care elaborează 
concepte, marii constructori de sisteme de orice fel, ideologii şi, uneori, 
înţelepţii. 

Când Luna se mişcă dinspre Nodul Nord către Nodul Sud, ea întoarce 
Soarelui spatele; în acest caz, se spune că ea are o „latitudine sudică", activând 
în fiinţa umană principiul Yin, materialitatea, pasionalitatea, conexiunea cu 
lumea lunară şi cu domeniul sensibilului, care este subiectiv, intuitiv, emoţional, 
destructurat şi ego-tic. Nativii cu Luna la latitudine sudică la momentul naşterii 
tind să cunoască o dezvoltare emoţională mai puternică, în defavoarea sferei 
mentale; foarte sensibili şi afectuoşi, ei devin profeţi şi magi, clarvăzători şi 



ocultişti sau tind să rămână fiinţe profund marcate de propria lor copilărie (de 
exemplu, temele natale ale marilor poeţi ce aparţin romantismului prezintă o 
astfel de Lună). 

Când Luna este conjunctă cu Nodul Nord sau cu Nodul Sud, se spune că 
este o Lună „fără nici o latitudine”; în acest caz, influenţele ei astrale nu se 
dispersează în natură, ci direct pe ecliptică, penetrând, infuzând direct lumea 
solară. Nativii cu o astfel de poziţie la momentul naşterii deţin adesea o 
configuraţie mai specială, marcată de propria lor origine, în sensul că ei 
impregnează lumea exterioară cu atributele lumii interioare, lumea solară cu 
atributele lumii lunare, lumea raţională, obiectivă cu atributele lumii 
instinctuale, subiective; ei tind să considere drept realitate autentică propriile 
lor iluzii şi credinţe, pe care le proiectează apoi asupra celorlalţi. 

Anumiţi astrologi au ajuns la concluzia că cel mai fericit caz este acela în 
care nu există nici o planetă conjunctă cu Nodurile lunare; nimeni şi nimic nu 
obstrucţionează cele două canale prin care nativul îşi manifestă/exprimă 
universul său caracteristic. însă, atunci când există una sau mai multe planete 
conjuncte cu Nodurile lunare, pentru a accede la lumea sa solară, nativul 
trebuie să facă faţă factorilor de „obstrucţie”, fiind obligat să le declare „război" 
ca ei să-i lase calea liberă. Se creează astfel trei situaţii distincte: 

Nativul câştigă bătălia, iar planeta pare să devină „absentă" din viaţa lui 
sau, într-un limbaj mai elevat, planeta nu mai acţionează ca un factor restrictiv, 
ba chiar i se alătură în evoluţie şi se transformă într-un canal de expresie 
caracteristic lui. Este, în general, cazul conjuncţiei planetelor cu Nodul Nord 
lunar. 

Nativul pierde bătălia, iar planeta îl obligă să rămână prizonierul lumii lui 
interioare; cu alte cuvinte, ea îl obligă să se confrunte cu aceeaşi lecţie de viaţă 
până când o va înţelege, planeta marcându-i într-un mod caracteristic 
comportamentul. Este, în general, cazul conjuncţiei planetelor cu Nodul Sud 
lunar. 

Nativul şi planeta câştigă şi pierd pe rând, într-o rivalitate fără sfârşit, până 
când, prin Graţie divină, lecţia de viaţă de care se tot împiedică va fi 
conştientizată, înţeleasă şi, în final, depăşită. Nativul va cunoaşte înălţări şi 
căderi tipice planetelor restrictive, atât în ceea ce priveşte realizările, cât şi 
eşecurile sale. Este, în general, cazul conjuncţiei „duble”, atunci când planetele 
realizează conjuncţii concomitente cu ambele Noduri lunare. 

La rândul lor, cele trei situaţii sunt dublate de aspectele lor calitative": 

1. în conjuncţiile cu Nodurile lunare sunt implicate Luminariile, în evoluţia 
spirituală a nativului devenind preponderentă lumea solară sau lumea lunară, 
în funcţie de conjuncţia realizată: 

Soarele conjunct cu Nodul Nord 

Soarele conjunct cu Nodul Sud 

Luna conjunctă cu Nodul Nord 

Luna conjunctă cu Nodul Sud 



Soarele conjunct cu Nodul Nord şi Luna conjunctă cu Nodul Sud 

Luna conjunctă cu Nodul Nord şi Soarele conjunct cu Nodul Sud. 

în acest caz, la modul general, se poate vorbi despre un bagaj karmic strict 
individual. 

2. în conjuncţiile cu Nodurile lunare sunt implicate cele cinci planete 
tradiţionale: Mercur, Venus, Marte, Jupiter, Saturn. Cu cât vor fi mai multe 
planete în jurul Nodului Nord, cu atât „bătălia” va fi mai crâncenă, căpătând 
uneori aspectul de „totul sau nimic”. Cu cât vor fi mai multe planete în jurul 
Nodului Sud, cu atât „prizonieratul" nativului va fi mai îndelungat şi 
conştientizările mai dificile, unele devenind posibile, iar altele menţinându-se 
într-o stare latentă sau de confuzie. E drept că, dacă el are anumite bonusuri 
karmice, această imensă energie se poate transforma într-o adevărată forţă 
importantă care să-l salte instantaneu pe niveluri superioare de conştiinţă, 
datorită Graţiei Divine care se va revărsa asupra lui. în acest caz, la modul 
general se poate vorbi despre un bagaj karmic individual, corelat mai mult sau 
mai puţin cu cel de grup, determinat social şi politic. 

3. în conjuncţiile cu Nodurile lunare sunt implicate planetele, 
transpersonale, Uranus, Neptun, Pluto, fie ele singure, în diverse combinaţii cu 
cele cinci planete tradiţionale sau cu Luminariile. în acest caz, la modul general 
se poate vorbi despre un bagaj karmic corelat mai mult sau mai puţin cu unul 
de grup la nivel planetar şi întins pe durata unei generaţii. 

Merită să acordăm puţină atenţie traseului pe care îl au planetele faţă de 
Nodurile lunare. O planetă care se deplasează dinspre Nodul Nord conţine o 
informaţie uşor diferită de planeta care se deplasează dinspre Nodul Sud; de 
asemenea, o planetă care, în timpul vieţii nativului, urmează să intre în 
retrogradare schimbându-şi direcţia de deplasare faţă de Nodurile lunare 
conţine altă informaţie decât planeta care urmează să-şi reia mişcarea directă 
în cursul vieţii nativului. Atunci când mişcarea planetei se efectuează dinspre 
Nodul Sud către Nodul Nord, e posibil ca nativul să beneficieze de faptele lui 
bune din vieţile anterioare şi să fie susţinut în depăşirea anumitor blocaje sau 
frustrări; atunci când planeta se deplasează dinspre Nodul Nord către Nodul 
Sud, nativul e pe cale de a realiza anumite fapte cu încărcătură conflictuală, ale 
căror roade nu tocmai uşoare le va culege într-o viaţă viitoare. 1 Schimbarea 
mişcării aparente a planetei în timpul vieţii nativului nuanţează relaţia lui cu 
sporirea sau diminuarea bagajului karmic. Este interesant de văzut şi „viteza" 
cu care se efectuează aceste procese; de exemplu, o planetă care urmează să 
intre în retrogradare sau să-şi reia mişcarea directă se deplasează mai lent, iar 
o planetă care şi-a schimbat deja mişcarea se deplasează din ce în ce mai 
repede. în acest fel, reglările karmice se produc mai lent, mai insidios sau 
dimpotrivă, mai rapid, iar uneori agresiv sau chiar violent. în cazul perioadei de 
staţionare a planetei, manifestarea karmică tinde să fie dificil de conştientizat, 
dificil de înţeles, dificil de acceptat, dificil de depăşit. 

Un astrolog francez spune că o temă natală conţine absolut tot ceea ce 
dorim să aflăm despre noi înşine. Totul este să ştim să punem întrebări. Este 



exact „metoda” de a citi informaţia oferită de domeniul Nodurilor lunare. 

Nu trebuie să pierdem din vedere cazurile în care Nodurile lunare primesc 
conjuncţii cu Chiron, Junon, Lilith, asteroizi sau stele fixe. Interpretările 
astrologului depind în astfel de cazuri de sensibilitatea lui mentală sau intuitivă, 
ori de felul în care simte „particularitatea” astrală a nativului. Nici nu trebuie să 
ne împotmolim în vrafuri de informaţie, dar nici nu trebuie să ignorăm 
totalitatea instrumentelor de cunoaştere pe care Dumnezeu ni le pune la 
îndemână. întotdeauna „înţeleptul se află deasupra astrelor", iar „discipolul 
inteligent face conexiunile corecte". 

Fiecare cunoaştere poate deveni propria noastră limitare. De exemplu, dacă 
noi suntem convinşi că o conjuncţie între Saturn retrograd şi Nodul Sud 
reprezintă o adevărată nenorocire pentru nativ, nu vom percepe niciodată că 
această configuraţie este cheia întregii lui şanse spirituale. Dar, dacă ne 
identificăm cu Dumnezeu şi ne raportăm la El ca la sursa infinită a tuturor 
adevărurilor despre noi înşine, atunci configuraţia astrală în discuţie se 
decodifică în funcţie de particularitatea fiecărui nativ care o are în tema sa 
natală. Astfel, cunoaşterea însuşită nu ne mai limitează absolut deloc. 

în fine, o ultimă situaţie semnalată este aceea a conjuncţiei dintre axa 
Nodurilor lunare şi una dintre axele Zodiacului, Ascendent-Descendent, Mijlocul 
Cerului - Fundul Cerului: 

Nodul Nord conjunct cu Ascendentul 
Nodul Nord conjunct cu Mijlocul Cerului 
Nodul Nord conjunct cu Descendentul 
Nodul Nord conjunct cu Fundul Cerului. 

De obicei, astrologii acordă importanţă mai ales primelor două tipuri de 
conjuncţii. în acest caz, menirea spirituală a nativului devine chiar o urgenţă 
existenţială, fapt care trebuie să-i dea de gândit, mai ales în contextul unei lumi 
atât de înstrăinate de Dumnezeu, cum este lumea noastră. 



ASPECTELE DINTRE PLANETE Şl 
NODURILE LUNARE 


Nodurile lunare ne arată domeniile în care avem de muncit foarte mult. 
Nodul Nord este calea creşterii spirituale, iar Nodul Sud duce la creşterea 
personală, dacă dezvoltăm aspectele Casei în care se găseşte Nodul Nord. în 
vieţile trecute am neglijat aspectele legate de Casa în care se află Nodul Nord, 
astfel încât acestea sunt acum de o extremă importanţă. Desigur, putem refuza 
să facem munca grea a acestei Case, dar în viaţa viitoare Nodul Nord ne va 
apărea din nou în aceeaşi Casă, cu mai multe aspecte stresante care să ne 
forţeze să întreprindem munca necesară. Casa Nodului Sud a fost folosită de 
noi de mai multe ori, astfel încât anumite trăsături sunt înrădăcinate în fiinţa 
noastră şi necesită o reevaluare prin ideile noi specifice casei Nodului Nord. 
Nodurile lunare sunt întotdeauna în opoziţie - la fel ca şi Polul Nord cu Polul Sud. 

Nodul Nord este punctul în care Luna, în drumul ei prin emisfera nordică, 
interceptează orbita Pământului în jurul Soarelui. Este un punct-focar în 
analogie cu Semnul Zodiacal al Berbecului şi arată unde este necesară o nouă 
creştere. Deci, în Casa în care se află Nodul Nord, este necesar să învăţaţi şi să 
creşteţi pentru a împărtăşi celorlalţi cunoaşterea şi experienţele oferite prin 
aspectele legate de Casa Nodului Sud. 

Nodul Sud este punctul în care Luna, în drumul ei către emisfera sudică, 
interceptează orbita Pământului în jurul Soarelui. Este în analogie cu Semnul 
Zodiacal al Balanţei şi este locul în care culegem fructele recoltate din Casa în 
care se găseşte Nodul Nord. 

Altfel spus, seminţele pe care le-am cultivat în Casa în care se găseşte 
Nodul Nord pot fi recoltate (analizate) şi împărtăşite (dăruite) celorlalţi prin 
aspectele legate de Casa Nodului Sud. 

Să ne imaginăm Nodul Nord ca o mână (de fapt, chiar aşa şi arată, ca o 
mână) care reuşeşte să „apuce" experienţă şi cunoaştere. Ea poate planta 
seminţele creşterii mentale, poate alege cărţile necesare cunoaşterii, poate 
conduce fiinţa către un loc în care se învaţă, poate pune întrebări în căutarea 
înţelepciunii etc. Dacă nu ne folosim Nodul Nord, el se atrofiază şi nativul se va 
concentra din ce în ce mai mult pe aspectele legate de Casa în care se găseşte 
Nodul Sud. Când se petrece astfel, el începe să experimenteze frustrări şi 
pierderi în domeniul Casei Nodului Sud, deoarece recade în tiparele din vieţile 
trecute. Astfel ajung să se manifeste din ce în ce mai multe trăsături negative 
ale semnului zodiacal în care se află Nodul Sud. 

Nodul Sud este o mână făcută căuş şi întinsă celorlalţi cu daruri din recolta 
Nodului Nord. Totuşi, unii folosesc această mână doar pentru a cere şi aşteaptă 
ca ceilalţi să le furnizeze toate răspunsurile Casei în care se găseşte Nodul 
Nord. Desigur, toţi avem nevoie de un profesor care să ne ajute să lucrăm 
corect asupra aspectelor din Casa Nodului Nord. Dar vine un timp când trebuie 
să ne întindem aripile şi să „zburăm" singuri. Nimănui nu i se permite să fie un 



etern învăţăcel. Cunoaşterea însuşită de la un profesor trebuie pusă în practică 
şi reformulată în acord cu propria individualitate, care este unică. De 
asemenea, nimănui nu i se permite să rămână complet absorbit de aspectele 
specifice Casei Nodului Sud fără a mai aduce hrană proaspătă din Casa Nodului 
Nord. Deoarece, care este avantajul dacă dobândim întreaga lume, pierzând 
însă „evoluţia sufletului", care înseamnă să conştientizăm şi să dezvoltăm 
organul cu care îl percepem pe Dumnezeu? 

Nodurile lunare în astrologia hindusă 

Astrologia occidentală datorează astrologiei hinduse introducerea în 
interpretarea temei natale a acestor două puncte sensibile, care, ulterior, au 
trecut prin diferite filtre cognitive, între cele două tipuri de abordare astrologică 
existând astăzi diferenţe semnificative, pe care ne-am simţit datori să le 
menţionăm în prezenta lucrare. 

Conform Purana-elor (scrieri sacre hinduse), Nodul Nord al Lunii se numeşte 
Rahu, iar Nodul Sud al Lunii se numeşte Ketu; la momentul eclipselor, Rahu se 
găseşte în apropierea Soarelui, iar Ketu în apropierea Terrei. Ele sunt descrise 
ca „umbre” (în înţelesul de puncte critice), care exercită o influenţă puternică 
asupra fiinţei umane. Marii înţelepţi ai Indiei antice (rishi) le-au acordat statut 
de planete şi valoare malefică, nuanţată de citirea ansamblului energetic al 
temei. 

Rahu reprezintă experienţa senzorială. Prin intermediul lui, fiinţa înţelege 
natura profundă a simţurilor, dar îşi imaginează că acestea constituie unica 
realitate; el ne menţine în iluzia timpului şi a aspectelor efemere ale vieţii şi 
generează refuzul de a ne deschide către o cu totul altă viziune a existenţei. El 
indică bunicii pe linie maternă, angoasele, conflictele, evenimentele 
imprevizibile şi spectaculoase, gelozia, egoismul, invidia, mânia, viciul şi 
iresponsabilitatea, asmuţindu-i pe oameni unii contra altora. Orgoliul orb, 
instituţionalizarea păcatului originar, concurenţa fără măsură, absenţa totală a 
respectului, dorinţa insaţiabilă - toate acestea constituie fructele 
materialismului excesiv al societăţii occidentale contemporane care pare să fie 
plasată sub influenţa completă a lui Rahu. El desemnează tot ceea ce poate fi 
grosier, inert şi ignorant în om, având ca semnificaţie negrul receptiv, care 
absoarbe absolut orice, fără nici un discernământ spiritual. Sintetizând, el 
acţionează ca o forţă dinamică de dezbinare, în special la nivel mental. Natura 
lui poate fi convertită însă, prin evoluţie spirituală, în curaj, răbdare, inteligenţă, 
personalitate distinctă. 

Ketu este desemnat cam prin aceleaşi atribute ca şi Rahu; el accentuează 
egoismul, absenţa compasiunii şi dezinteresul faţă de familie, favorizează 
escrocheria însă, ca particularitate, forţează cumva fiinţa să aspire şi către 
valori superioare, putându-şi schimba natura interioară şi urmărind să se înscrie 
într-o direcţie de evoluţie spirituală concretă. 

Numerologia tantrică le consideră un fel de „puncte de apărare" sau de 



refugiu, permanent retrograde, care şi-au căpătat cu timpul calitatea unor 
„semiplanete". Antichitatea ezoterică le folosea pentru a determina, cu ajutorul 
lor, datele exacte ale eclipselor de Soare şi de Lună, ştiinţele divinatorii 
preluându-le ulterior pentru a le încadra în analiza emoţională a fiinţei umane 
(Luna fiind semnificatorul lumii noastre lăuntrice, imaginative, sensibile), în 
acest fel, încă de la început, ele au fost simţite ca nişte „duşmani" aprigi ai 
Luminariilor, tradiţia populară a multor popoare asociindu-le, ulterior, cu 
balaurul sau vârcolacii care înghit, periodic, când Soarele, când Luna, care revin 
apoi la locul lor pe Cer deoarece ele sunt nemuritoare. Rahu acţionează ca o 
forţă dinamică de dezbinare, în special la nivel mental. Natura lui poate fi 
convertită însă prin evoluţie spirituală în curaj, răbdare,, inteligenţă, 
personalitate distinctă. Ketu tinde să indice cauza reală a actualei existenţe 
care determină în fiinţă nevoia totală de eliberare şi capacitatea ei de a obţine 
detaşarea de iluziile de orice fel, conferind înţelepciune, abilităţi psihice, 
sensibilitate. In aspectul său grosier, Ketu poate afecta stabilitatea mentală şi 
emoţională a nativului. Aşa cum afirmă această disciplină, „Rahu, Ketu şi 
Saturn au căpătat o importanţă semnificativă în timpurile moderne, 
cunoaşterea lor fiind esenţială pentru cei care se specializează în astrologia 
predictivă". 

O astfel de viziune este mai greu de integrat în sistemul occidental de 
interpretare dar, cum viaţa şi evoluţia culturii şi civilizaţiilor constituie un 
fenomen dinamic, ea poate deveni oricând activă, prioritară sau semnificativă, 
în funcţie de un anumit context evolutiv sau altul. Pe de o parte, fiecare 
astrolog are o afinitate faţă de un anumit spaţiu sacru sau faţă de anumite 
simboluri care simte că îl reprezintă. Pe de altă parte, un astrolog cu o bună 
intuiţie ştie când să acceseze o informaţie mai puţin folosită pentru a exprima 
un fapt de viaţă mai rar întâlnit. Diferenţele de sisteme nu trebuie să ne sperie. 
Ele sunt, întotdeauna, complementare, tocmai pentru a răspunde diversităţii 
umane în ansamblul ei. 

Alegerea modului de a evolua 

Aspectele dintre planete şi Nodurile lunare conţin informaţii despre felul în 
care suntem ajutaţi să evoluăm, fiecare aspect având propria lui specificitate. 

Conjuncţiile cu Nodul Nord par să ne forţeze evoluţia fie că suntem 
conştienţi sau nu de această evoluţie, pe când conjuncţiile cu Nodul Sud ne 
încurajează să facem ceea ce simţim, jucând astfel un oarecare rol de 
destresare, nu însă întotdeauna şi unul de susţinere a căilor ascendente din 
punct de vedere evolutiv. 

Cuadraturile cu Nodurile lunare amplifică întotdeauna un conflict de 
interese, aducându-ne însă în situaţia de distanţă egală şi faţă de nevoia de a 
evolua şi faţă de nevoia de a ne comporta absolut fără nici o reţinere. în acest 
caz, planeta implicată duce, invariabil, tot greul conflictului nodal şi are 
tendinţa de a se manifesta „sinusoidal", cu alte cuvinte încurajând când o 
atitudine, când alta. 



Sextilul cu Nodul Nord oferă oportunităţi pentru evoluţie, iar trigonul cu 
Nodul Nord facilitează neaşteptat de mult evoluţia noastră. Aceasta înseamnă 
că orice planetă aflată în trigon cu unul dintre Noduri ar trebui să fie în sextil cu 
celălalt Nod, ceea ce nu este obligatoriu necesar. în primul rând, nu 
întotdeauna orbul pentru trigon se înscrie şi în orbul pentru sextil. De exemplu, 
dacă axa nodală se află la 6°28' Scorpion - 6°28' Taur, iar Pluto la l°50' 
Fecioară, această planetă realizează aspectul de trigon cu Nodul Sud 
(înscriindu-se în orbul de +/- 8°), dar nu şi pe cel de sextil cu Nodul Nord, 
deoarece relaţia cu el iese în afara orbului admisibil de +/- 4°, cum consideră 
unele şcoli sau tradiţii astrologice. în al doilea rând, depinde de felul în care 
astrologul s-a obişnuit să considere orburile planetare. Unii acordă un orb mai 
mare pentru aspectele planetelor cu aceste Noduri, tot aşa cum alţii preferă 
orburi mai mari pentru aspectele Luminariilor cu planetele sau pentru aspectele 
dintre Luminării. Alţii folosesc orburile planetare standard, cel pentru sextil fiind 
de +/- 4°. Se cuvine o remarcă aici, mai ales pentru că aceste două aspecte 
sunt considerate ca benefice. Dacă sextilul facilitează foarte mult evoluţia, fie 
că se realizează cu Nodul Nord, fie că se realizează cu Nodul Sud, în sensul că 
obligă nativul să facă permanent schimburi cu mediul, trigonul, dimpotrivă. 
Poate să reprezinte, de cele mai multe ori, o stagnare. Nativul poate fi sau nu 
conştient de bonusurile sale karmice (talente, aptitudini, abilităţi practice, 
îndemânare etc.), dar nu întotdeauna el este şi dornic să le folosească sau să le 
dezvolte într-o manieră superioară (cum ar fi, de exemplu, pentru cei cu talent 
la desen, să urmeze o formă de învăţământ superior sau, pentru un grafician, 
să se desăvârşească şi în pictură). Sau, pentru nativii cu talent scriitoricesc, 
este frecvent cazul în care ei fac din acest dar un fel de abilitate de salon cu 
care jonglează în anumite circumstanţe, pentru a face impresie bună sau 
pentru a obţine anumite avantaje. 

Aspectele minore formate cu Nodul Nord sugerează că necesitatea evoluţiei 
se combină adesea cu o anumită concepţie sau percepţie greşită a rezultatelor 
sau a modului de a o realiza sau că asupra noastră se exercită anumite presiuni 
pentru a evolua. Dintre ele, cele mai semnificative s-au dovedit, conform 
practicii astrologice, unghiurile de 51° şi 150°, care atestă, întotdeauna, un 
excelent potenţial de transformare spirituală în actuala existenţă, cu condiţia ca 
nativul să vrea şi el aceasta. In caz contrar, el poate trece prin experienţe şi 
evenimente deloc uşoare, fără să le înţeleagă semnificaţia şi încărcându-se 
permanent cu suferinţă. Evenimentele indicate de aceste două aspecte minore 
sunt cumva obligatorii în viaţa aceasta; nu avem cum să ne ferim de ele, chiar 
dacă suntem puternic susţinuţi de un Maestru spiritual sau de o entitate 
angelică specială. Putem, cel mult, să trecem mai uşor, dar nu să transcendem 
experienţa respectivă, aşa cum este posibil cu multe altele. într-o viitoare 
lucrare de astrologie dedicată dinamicii aspectelor vom reveni asupra acestei 
chestiuni, deosebit de interesantă. 

în cele ce urmează, sunt prezentate unele manifestări tipice ale aspectelor 
formate de planete cu Nodurile lunare, fiind menţionate în special semnificaţiile 
lor spirituale. 



Aspectele Soarelui cu Nodul Nord 

Conjuncţie - Forţa acestei conjuncţii va atrage maeştri spirituali care vor 
sprijini purificarea ego-ului. 

Sextil - Există oportunităţi pentru ca maeştrii spirituali să intervină în viaţa 
nativilor şi să-i sprijine în procesele de purificare a ego-ului. 

Cuadratură - Există un conflict interior referitor la valoarea maeştrilor 
spirituali care îi susţin pe nativi în purificarea ego-ului, datorită problemelor cu 
care s-au confruntat în vieţile trecute, când erau ei înşişi maeştri spirituali. 

Trigon - Aceşti nativi vor atrage maeştri spirituali care le-au fost alături în 
alte vieţi şi care i-au ajutat în ceea ce priveşte purificarea ego-ului. 

Inconjuncţie - Este necesară corectarea modului de a gândi despre 
slăbiciunile umane ale maeştrilor spirituali, pentru că ele nu diminuează 
valoarea învăţăturilor lor spirituale. 

Opoziţie - Trebuie dezvoltată conştientizarea nevoii pe care o au nativii de 
a găsi maeştri spirituali care să-i susţină în purificarea ego-ului. 

Aspectele Soarelui cu Nodul Sud 

Conjuncţie - Forţa acestei conjuncţii va atrage situaţii karmice care susţin 
purificarea ego-ului. 

Sextil - Există oportunităţi pentru apariţia unor situaţii karmice care sprijină 
purificarea ego-ului. 

Cuadratură - Există un conflict interior datorat incapacităţii de a accepta 
situaţiile karmice ca experienţe de învăţare în direcţia purificării ego-ului. 

Trigon - Nativii atrag la voinţă situaţii karmice care îi vor ajuta să-şi purifice 
ego-ului. 

Inconjuncţie - Este necesară corectarea modului de a gândi, deoarece 
nativii au dificultăţi în a accepta necesitatea situaţiilor karmice care apar în 
viaţa lor pentru purificarea ego-ului. 

Opoziţie - Trebuie dezvoltată conştientizarea faptului că situaţiile karmice 
trebuie să apară şi vor apărea pentru purificarea ego-ului. 

Aspectele Lunii cu Nodul Nord 

Conjuncţie - Forţa acestei conjuncţii atrage maeştri spirituali care îi vor 
susţine în purificarea emoţională. 

Sextil - Există oportunităţi ca maeştrii spirituali să intervină în viaţa 
nativilor pentru a-i sprijini în procesele de purificare emoţională. 

Cuadratură - Există un conflict interior referitor la valoarea maeştrilor 
spirituali care îi susţin în purificarea emoţională, datorită problemelor cu care s- 
au confruntat în vieţile trecute, când ei înşişi au fost maeştri spirituali. 

Trigon - Nativii vor atrage maeştri spirituali care le-au fost alături în alte 



vieţi şi care i-au ajutat în ceea ce priveşte purificarea emoţională. 

Inconjuncţie - Este necesară corectarea modului de a gândi despre 
maeştrii spirituali. Posibilele lor dificultăţi emoţionale nu-i împiedică să-i asiste 
pe alţii în furtunile lor emoţionale. 

Opoziţie - Trebuie dezvoltată conştientizarea nevoii pe care o au nativii de 
a găsi maeştri spirituali care să-i susţină în purificarea emoţională. 

Aspectele Lunii cu Nodul Sud 

Conjuncţie - Forţa acestei conjuncţii atrage situaţii karmice care susţin 
purificarea emoţională. 

Sextil - Există oportunităţi pentru apariţia unor situaţii karmice care sprijină 
purificarea emoţională. 

Cuadratură - Există un conflict interior datorat incapacităţii de a accepta 
situaţiile karmice ca experienţe de învăţare în direcţia purificării emoţionale. 

Trigon - Nativii atrag la voinţă situaţii karmice care îi vor ajuta să-şi 
transforme răspunsurile emoţionale în faţa vieţii. 

Inconjuncţie - Este necesară corectarea modului de a gândi, deoarece 
nativii au dificultăţi în a accepta necesitatea situaţiilor karmice care apar în 
viaţa lor pentru purificarea emoţională. 

Opoziţie - Trebuie dezvoltată conştientizarea faptului că situaţiile karmice 
trebuie să apară şi vor apărea pentru purificarea emoţională. 

Aspectele lui Mercur cu Nodul Nord 

Conjuncţie - Forţa acestei conjuncţii va atrage maeştri spirituali care îi vor 
sprijini în transformarea ideilor şi a atitudinilor mentale. 

Sextil - Există oportunităţi pentru apariţia maeştrilor spirituali în viaţa 
nativilor pentru a-i sprijini în transformarea ideilor şi atitudinilor mentale. 

Cuadratură - Există un conflict interior referitor la valoarea maeştrilor 
spirituali care îi susţin în transformarea ideilor şi atitudinilor mentale, datorită 
problemelor cu care s-au confruntat în vieţile trecute, când ei înşişi au fost 
maeştri spirituali. 

Trigon - Nativii vor atrage maeştri spirituali care le-au fost alături în alte 
vieţi şi care i-au ajutat în transformarea ideilor şi atitudinilor mentale. 

Inconjuncţie - Este necesară corectarea modului de a gândi despre 
maeştrii spirituali. Faptul că maeştrii spirituali trebuie să lucreze şi ei pentru 
transformarea ideilor şi atitudinilor mentale proprii nu îi face mai puţin capabili 
de a-i asista pe discipoli în transformarea ideilor şi atitudinilor mentale. 

Opoziţie - Trebuie dezvoltată conştientizarea nevoii pe care o au nativii de 
a găsi maeştri spirituali care să-i susţină în transformarea ideilor şi atitudinilor 
mentale. 



Aspectele lui Mercur cu Nodul Sud 

Conjuncţie - Forţa acestei conjuncţii va atrage situaţii karmice care îi susţin 
în transformarea ideilor şi atitudinilor mentale. 

Sextil - Există oportunităţi pentru apariţia unor situaţii karmice care îi vor 
sprijini în transformarea ideilor şi atitudinilor mentale. 

Cuadratură - Există un conflict interior datorat incapacităţii de a accepta 
situaţiile karmice ca experienţe de învăţare în transformarea ideilor şi 
atitudinilor lor mentale. 

Trigon - Nativii atrag la voinţă situaţii karmice care îi vor ajuta să-şi 
transforme ideile şi atitudinile mentale. 

Inconjuncţie - Este necesară corectarea modului de a gândi, deoarece 
nativii au dificultăţi în a accepta necesitatea situaţiilor karmice care apar în 
viaţa lor în scopul transformării ideilor şi atitudinilor mentale. 

Opoziţie - Trebuie dezvoltată conştientizarea faptului că situaţiile karmice 
trebuie să apară şi vor apărea în scopul transformării ideilor şi atitudinilor 
mentale. 

Aspectele lui Venus cu Nodul Nord 

Conjuncţie - Forţa acestei conjuncţii va atrage maeştri spirituali care îi vor 
ajuta să-şi transforme valorile (tot ceea ce apreciază şi îi bucură, fie că este 
vorba despre aspecte fizice, emoţionale, mentale sau spirituale). 

Sextil - Există oportunităţi pentru apariţia maeştrilor spirituali în viaţa 
nativilor pentru a-i ajuta să-şi transforme valorile (tot ceea ce apreciază şi îi 
bucură, fie că este vorba despre aspecte fizice, emoţionale, mentale sau 
spirituale). 

Cuadratură - Există un conflict interior referitor la nevoia lor de maeştri 
spirituali care să-i ajute să-şi transforme valorile (tot ceea ce apreciază şi îi 
bucură, fie că este vorba despre aspecte fizice, emoţionale, mentale sau 
spirituale), datorită problemelor cu care s-au confruntat în vieţile trecute, când 
ei înşişi au fost maeştri spirituali. 

Trigon - Nativii vor atrage maeştri spirituali care le-au fost alături în alte 
vieţi şi care i-au ajutat să-şi transforme valorile (tot ceea ce apreciază şi îi 
bucură, fie că este vorba despre aspecte fizice, emoţionale, mentale sau 
spirituale). 

Inconjuncţie - Este necesară corectarea modului de a gândi despre 
maeştrii spirituali. Faptul că maeştrii spirituali trebuie să lucreze şi ei pentru a-şi 
transforma propriile valori (tot ceea ce apreciază şi îi bucură, fie că este vorba 
despre aspecte fizice, emoţionale, mentale sau spirituale) nu îi face mai puţin 
capabili de a-i asista pe discipoli în transformarea valorilor lor. 

Opoziţie - Trebuie dezvoltată conştientizarea nevoii pe care o au nativii de 
a găsi, maeştri spirituali care să-i susţină în transformarea valorilor (tot ceea ce 
apreciază şi îi bucură, fie că este vorba despre aspecte fizice, emoţionale, 



mentale sau spirituale). 


Aspectele lui Venus cu Nodul Sud 

Conjuncţie - Forţa acestei conjuncţii va atrage situaţii karmice care îi susţin 
în transformarea valorilor (tot ceea ce apreciază şi îi bucură, fie că este vorba 
despre aspecte fizice, emoţionale, mentale sau spirituale). 

Sextil - Există oportunităţi pentru apariţia unor situaţii karmice care îi vor 
ajuta în transformarea valorilor (tot ceea ce apreciază şi îi bucură, fie că este 
vorba despre aspecte fizice, emoţionale, mentale sau spirituale). 

Cuadratură - Există un conflict interior datorat incapacităţii de a accepta 
situaţiile karmice ca experienţe de învăţare în transformarea valorilor (tot ceea 
ce apreciază şi îi bucură, fie că este vorba despre aspecte fizice, emoţionale, 
mentale sau spirituale). 

Trigon - Nativii atrag la voinţă situaţii karmice care îi vor ajuta să-şi 
transforme valorile (tot ceea ce apreciază şi îi bucură, fie că este vorba despre 
aspecte fizice, emoţionale, mentale sau spirituale). 

Inconjuncţie - Este necesară corectarea modului de a gândi, deoarece 
nativii au dificultăţi în a accepta necesitatea situaţiilor karmice care apar în 
viaţa lor în scopul transformării valorilor (tot ceea ce apreciază şi îi bucură, fie 
că este vorba despre aspecte fizice, emoţionale, mentale sau spirituale). 

Opoziţie - Trebuie dezvoltată conştientizarea faptului că situaţiile karmice 
trebuie să apară şi vor apărea în scopul transformării valorilor (tot ceea ce 
apreciază şi îi bucură, fie că este vorba despre aspecte fizice, emoţionale, 
mentale sau spirituale). 

Aspectele lui Marte cu Nodul Nord 

Conjuncţie - Forţa acestei conjuncţii va atrage maeştri spirituali care îi vor 
ajuta în transformarea dorinţelor (tot ceea ce apreciază şi îi bucură, fie că este 
vorba despre aspecte fizice, emoţionale, mentale sau spirituale). 

Sextil - Există oportunităţi pentru apariţia maeştrilor spirituali în viaţa 
nativilor pentru a-i ajuta în transformarea dorinţelor (tot ceea ce apreciază şi îi 
bucură, fie că este vorba despre aspecte fizice, emoţionale, mentale sau 
spirituale). 

Cuadratură - Există un conflict interior referitor la nevoia lor de maeştri 
spirituali care să-i ajute în transformarea dorinţelor (tot ceea ce apreciază şi îi 
bucură, fie că este vorba despre aspecte fizice, emoţionale, mentale sau 
spirituale), datorită problemelor cu care s-au confruntat în vieţile trecute, când 
ei înşişi au fost maeştri spirituali. 

Trigon - Nativii vor atrage maeştri spirituali care le-au fost aproape în alte 
vieţi şi care i-au ajutat să-şi transforme dorinţele (tot ceea ce apreciază şi îi 



bucură, fie că este vorba despre aspecte fizice, emoţionale, mentale sau 
spirituale). 

Inconjuricţie - Este necesară corectarea modului de a gândi despre 
maeştrii spirituali. Faptul că maeştrii spirituali trebuie să lucreze şi ei pentru a-şi 
transforma propriile dorinţe (tot ceea ce apreciază şi îi bucură, fie că este vorba 
despre aspecte fizice, emoţionale, mentale sau spirituale) nu îi face mai puţin 
capabili de a-i asista pe discipoli în transformarea dorinţelor lor. 

Opoziţie - Trebuie dezvoltată conştientizarea nevoii nativilor de a găsi 
maeştri spirituali care să-i susţină în transformarea dorinţelor (tot ceea ce 
apreciază şi îi bucură, fie că este vorba despre aspecte fizice, emoţionale, 
mentale sau spirituale). 

Aspectele lui Marte cu Nodul Sud 

Conjuncţie - Forţa acestei conjuncţii va atrage situaţii karmice care îi susţin 
în transformarea dorinţelor (tot ceea ce apreciază şi îi bucură, fie că este vorba 
despre aspecte fizice, emoţionale, mentale sau spirituale). 

Sextil - Există oportunităţi pentru apariţia unor situaţii karmice care îi vor 
ajuta în transformarea dorinţelor (tot ceea ce apreciază şi îi bucură, fie că este 
vorba despre aspecte fizice, emoţionale, mentale sau spirituale). 

Cuadratură - Există un conflict interior datorat incapacităţii de a accepta 
situaţiile karmice ca experienţe de învăţare în transformarea dorinţelor lor (tot 
ceea ce apreciază şi îi bucură, fie că este vorba despre aspecte fizice, 
emoţionale, mentale sau spirituale). 

Trigon - Nativii atrag la voinţă situaţii karmice care îi vor ajuta să-şi 
transforme dorinţele (tot ceea ce apreciază şi îi bucură, fie că este vorba 
despre aspecte fizice, emoţionale, mentale sau spirituale). 

Inconjuncţie - Este necesară corectarea modului de a gândi, deoarece 
nativii au dificultăţi în a accepta necesitatea situaţiilor karmice care apar în 
viaţa lor în scopul transformării dorinţelor lor (tot ceea ce apreciază şi îi bucură, 
fie că este vorba despre aspecte fizice, emoţionale, mentale sau spirituale). 

Opoziţie - Trebuie dezvoltată conştientizarea faptului că situaţiile karmice 
trebuie să apară şi vor apărea în scopul transformării dorinţelor lor (tot ceea ce 
apreciază şi îi bucură, fie că este vorba despre aspecte fizice, emoţionale, 
mentale sau spirituale). 

Aspectele lui Jupiter cu Nodul Nord 

Conjuncţie - Forţa acestei conjuncţii va atrage maeştri spirituali care le pot 
preda adevăruri spirituale. 

Sextil - Există oportunităţi pentru apariţia în viaţa nativilor a maeştrilor 
spirituali care le vor oferi învăţături spirituale iluminatorii. 

Cuadratură - Există un conflict interior referitor la nevoia lor de maeştri 



spirituali care să le predea învăţături spirituale iluminatorii, datorită 
problemelor cu care s-au confruntat în vieţile trecute, când ei înşişi au fost 
maeştri spirituali. 

Trigon - Nativii vor atrage maeştri spirituali care le-au fost aproape în alte 
vieţi şi care le-au predat învăţături spirituale iluminatorii. 

Inconjuncţie - Este necesară corectarea modului de a gândi despre 
maeştrii spirituali. Faptul că maeştrii spirituali trebuie să lucreze şi ei pentru a 
primi, la rândul lor, învăţături spirituale iluminatorii nu îi face mai puţin capabili 
de a preda astfel de învăţături. 

Opoziţie - Trebuie dezvoltată conştientizarea nevoii pe care o au nativii de 
a găsi maeştri spirituali care să le predea învăţături spirituale iluminatorii. 

Aspectele lui Jupiter cu Nodul Sud 

Conjuncţie - Forţa acestei conjuncţii va atrage situaţii karmice care îi vor 
conduce către învăţături spirituale iluminatorii. 

Sextil - Există oportunităţi pentru apariţia unor situaţii karmice care îi vor 
conduce către învăţături spirituale iluminatorii. 

Cuadratură - Există un conflict interior datorat incapacităţii de a accepta 
situaţiile karmice ca experienţe de învăţare care apar în scopul însuşirii de 
învăţături spirituale iluminatorii. 

Trigon - Nativii atrag la voinţă situaţii karmice care îi vor ajuta să-şi 
însuşească învăţături spirituale iluminatorii. 

Inconjuncţie - Este necesară corectarea modului de a gândi, deoarece 
aceste persoane au dificultăţi de a accepta necesitatea situaţiilor karmice care 
apar în viaţa lor în scopul însuşirii de învăţături spirituale iluminatorii. 

Opoziţie - Trebuie dezvoltată conştientizarea faptului că situaţiile karmice 
trebuie să apară şi vor apărea în scopul însuşirii de învăţături spirituale 
iluminatorii. 

Aspectele lui Saturn cu Nodul Nord 

Conjuncţie - Forţa acestei conjuncţii va atrage maeştri spirituali care îi pot 
ajuta să înţeleagă şi să înveţe adevărata umilinţă. 

Sextil - Există oportunităţi ca în viaţa nativilor să apară maeştri spirituali 
care îi pot ajuta să înţeleagă şi să înveţe adevărata umilinţă. 

Cuadratură - Există un conflict interior referitor la nevoia lor de maeştri 
spirituali care îi ajută să înţeleagă şi să înveţe adevărata umilinţă, datorită 
problemelor cu care s-au confruntat în vieţile trecute, când ei înşişi au fost 
maeştri spirituali. Trigon - Nativii vor atrage maeştri spirituali care le-au fost 
aproape în alte vieţi şi care i-au ajutat să înţeleagă şi să înveţe .adevărata 
umilinţă. 

Inconjuncţie - Este necesară corectarea modului de a gândi despre 



maeştrii spirituali. Faptul că maeştrii spirituali trebuie să înveţe şi ei adevărata 
umilinţă nu îi face mai puţin capabili de a-i asista pe discipoli în procesul de 
învăţare a adevăratei umilinţe. 

Opoziţie - Trebuie dezvoltată conştientizarea nevoii pe care o au nativii de 
a găsi maeştri spirituali care să-i înveţe adevărata umilinţă. 

Aspectele lui Saturn cu Nodul Sud 

Conjuncţie - Forţa acestei conjuncţii va atrage situaţii karmice care îi vor 
învăţa adevărata umilinţă. 

Sextil - Există oportunităţi pentru apariţia unor situaţii karmice care îi vor 
învăţa adevărata umilinţă. 

Cuadratură - Există un conflict interior datorat incapacităţii de a accepta 
situaţiile karmice ca experienţe de învăţare care apar cu scopul de a-i învăţa 
adevărata umilinţă. 

Trigon - Nativii atrag la voinţă situaţii karmice care îi vor ajuta să înveţe 
adevărata umilinţă. 

Inconjuncţie - Este necesară corectarea modului de a gândi, deoarece 
nativii au dificultăţi în a accepta necesitatea situaţiilor karmice care apar în 
viaţa lor în scopul învăţării adevăratei umilinţe. 

Opoziţie - Trebuie dezvoltată conştientizarea faptului că situaţiile karmice 
trebuie să apară şi vor apărea cu scopul de a-i învăţa adevărata umilinţă. 

Aspectele lui Uranus cu Nodul Nord 

Conjuncţie - Forţa acestei conjuncţii va atrage maeştri spirituali care îi pot 
învăţa să-şi acceseze subconştientul. 

Sextil - Există oportunităţi ca în viaţa nativilor să apară maeştri spirituali 
care îi pot învăţa să-şi acceseze subconştientul. 

Cuadratură - Există un conflict interior referitor la nevoia lor de maeştri 
spirituali care îi învaţă să-şi acceseze subconştientul, datorită problemelor cu 
care s-au confruntat în vieţile trecute, când ei înşişi au fost maeştri spirituali. 

Trigon - Nativii vor atrage maeştri spirituali care le-au fost aproape în alte 
vieţi şi care i-au învăţat să-şi acceseze subconştientul. 

Inconjuncţie - Este necesară corectarea modului de a gândi despre 
maeştrii spirituali. Faptul că maeştrii spirituali trebuie să înveţe şi ei să-şi 
acceseze subconştientul nu îi face mai puţin capabili de a-i învăţa pe discipoli 
să-şi acceseze subconştientul. 

Opoziţie - Trebuie dezvoltată conştientizarea nevoii pe care o au nativii de 
a găsi maeştri spirituali care să-i înveţe să-şi acceseze subconştientul. 



Aspectele lui Uranus cu Nodul Sud 

Conjuncţie - Forţa acestei conjuncţii va atrage situaţii karmice care vor 
declanşa deschiderea propriului subconştient. 

Sextil - Există oportunităţi pentru apariţia unor situaţii karmice care vor 
declanşa deschiderea propriului subconştient. 

Cuadratură - Există un conflict interior referitor la situaţiile karmice care 
apar şi care declanşează deschiderea subconştientului lor, datorită fricii de a se 
vedea faţă în faţă cu vieţile trecute. 

Trigon - Nativii atrag la voinţă situaţii karmice care vor declanşa 
deschiderea propriului subconştient. 

Inconjuncţie - Este necesară corectarea modului de a gândi, deoarece 
nativii au dificultăţi în a accepta necesitatea situaţiilor karmice care apar şi care 
vor declanşa deschiderea propriului subconştient, datorită fricii de a privi în faţă 
vieţile trecute. 

Opoziţie - Trebuie dezvoltată conştientizarea faptului că situaţiile karmice 
trebuie să apară şi vor apărea cu scopul de a integra vieţile trecute, declanşând 
deschiderea subconştientului. 

Aspectele lui Neptun cu Nodul Nord 

Conjuncţie - Forţa acestei conjuncţii va atrage maeştri spirituali care îi pot 
învăţa să audă şi să vadă în lumea astrală. 

Sextil - Există oportunităţi ca în viaţa nativilor să apară maeştri spirituali 
care îi pot învăţa să audă şi să vadă în lumea astrală. 

Cuadratură - Există un conflict interior referitor la nevoia lor de maeştri 
spirituali care să-i înveţe să audă şi să vadă în lumea astrală, datorită 
problemelor cu care s-au confruntat în vieţile trecute, când ei înşişi au fost 
maeştri spirituali. 

Trigon - Nativii vor atrage maeştri spirituali care le-au fost aproape în alte 
vieţi şi care i-au învăţat să audă şi să vadă în lumea astrală. 

Inconjuncţie - Este necesară corectarea modului de a gândi despre 
maeştrii spirituali. Faptul că maeştrii spirituali trebuie să înveţe şi ei să audă şi 
să vadă în lumea astrală nu îi face mai puţin capabili de a-i învăţa pe discipoli 
să audă şi să vadă în lumea astrală. 

Opoziţie - Trebuie dezvoltată conştientizarea nevoii pe care o au nativii de 
a găsi maeştri spirituali care să-i înveţe să audă şi să vadă în lumea astrală. 

Aspectele lui Neptun cu Nodul Sud 

Conjuncţie - Forţa acestei conjuncţii va atrage situaţii karmice care le vor 
permite să audă şi să vadă în lumea astrală. 

Sextil - Există oportunităţi pentru apariţia unor situaţii karmice care le vor 



permite să audă şi să vadă în lumea astrală. 

Cuadratură - Există un conflict interior referitor la situaţiile karmice care 
apar şi care le vor permite să audă şi să vadă în lumea astrală, datorită fricii de 
necunoscut. 

Trigon - Nativii atrag la voinţă situaţii karmice care le vor permite să audă 
şi să vadă în lumea astrală. 

Inconjuncţie - Este necesară corectarea modului de a gândi, deoarece 
nativii au dificultăţi în a accepta necesitatea situaţiilor karmice care apar şi care 
le vor permite să audă şi să vadă în lumea astrală, datorită fricii de necunoscut. 

Opoziţie - Trebuie dezvoltată conştientizarea faptului că situaţiile karmice 
trebuie să apară şi vor apărea cu scopul de a dizolva frica de necunoscut, 
permiţându-le să audă şi să vadă în lumea astrală. 

Aspectele lui Pluto cu Nodul Nord 

Conjuncţie - Forţa acestei conjuncţii va atrage maeştri spirituali care îi pot 
învăţa să-şi eleveze conştiinţa. 

Sextil - Există oportunităţi ca în viaţa nativilor să apară maeştri spirituali 
care îi pot învăţa să-şi eleveze conştiinţa. 

Cuadratură - Există un conflict interior referitor la nevoia lor de maeştri 
spirituali care să-i înveţe să-şi eleveze conştiinţa, datorită problemelor cu care 
s-au confruntat în vieţile trecute, când ei înşişi au fost maeştri spirituali. 

Trigon - Nativii vor atrage maeştri spirituali care !e-au fost aproape în alte 
vieţi şi care i-au învăţat să-şi eleveze conştiinţa. 

Inconjuncţie - Este necesară corectarea modului de a gândi despre 
maeştrii spirituali. Faptul că maeştrii spirituali trebuie să înveţe şi ei să-şi 
eleveze conştiinţa nu îi face mai puţin capabili de a-i învăţa pe discipoli să-şi 
eleveze conştiinţa. 

Opoziţie - Trebuie dezvoltată conştientizarea nevoii pe care o au nativii de 
a găsi maeştri spirituali care să-i înveţe să-şi eleveze conştiinţa. 

Aspectele lui Pluto cu Nodul Sud 

Conjuncţie - Forţa acestei conjuncţii va atrage situaţii karmice care le vor 
permite să-şi eleveze conştiinţa. 

Sextil - Există oportunităţi pentru apariţia unor situaţii karmice care le vor 
permite să-şi eleveze conştiinţa. 

Cuadratură - Există un conflict interior referitor la situaţiile, karmice care 
apar şi care le vor permite să-şi eleveze conştiinţa, datorită fricii de necunoscut. 

Trigon - Nativii atrag la voinţă situaţii karmice care le vor permite să-şi 
eleveze conştiinţa. 

Inconjuncţie - Este necesară corectarea modului de a gândi, deoarece 
nativii au dificultăţi în a accepta necesitatea situaţiilor karmice care apar şi care 



le vor permite să-şi eleveze conştiinţa, datorită fricii de necunoscut. 

Opoziţie - Trebuie dezvoltată conştientizarea faptului că situaţiile karmice 
trebuie să apară şi vor apărea cu scopul de a dizolva frica de necunoscut, 
permiţându-le să-şi eleveze conştiinţa. 

Aspectele Ascendentului cu Nodul Nord 

Conjuncţie - Acestor nativi li s-a pregătit o viaţă spirituală. 

Sextil - Nativul are şansa ca atitudinea lui faţă de viaţă să fie una spirituală. 

Cuadratură - Există un conflict intern între nevoia de viaţă spirituală şi 
dorinţa de viaţă materială. 

Trigon - Atitudinea nativului faţă de viaţă este una spirituală. 

Inconjuncţie - Este necesară corectarea modului de a gândi înainte ca 
nativul să poată fi condus pe o cale spirituală. 

Opoziţie - Trebuie dezvoltată conştientizarea nevoii de a căuta o viaţă 
spirituală. 

Aspectele Ascendentului cu Nodul Sud 

Conjuncţie - Aceşti nativi vor deveni ocazional personalităţile care au fost 
în alte vieţi. 

Sextil - întâmplător nativii vor reveni în poziţiile în care au fost în vieţile lor 
anterioare armonioase. 

Cuadratură - Aceşti nativi vor deveni personalităţile negative care au fost 
în alte vieţi. 

Trigon - Aceşti nativi vor deveni puternicele personalităţi armonioase care 
au fost în alte vieţi. 

Inconjuncţie - Aceşti nativi vor avea o natură fluctuantă în intervale mici 
de timp, manifestând diverse tipuri de personalitate din vieţile lor anterioare. 

Opoziţie - Aceşti nativi vor experimenta când aspecte negative, când 
aspecte pozitive ale personalităţilor pe care le-au avut în diverse vieţi 
anterioare. 

Aspectele dintre Mijlocul Cerului şi Nodul Nord 

Conjuncţie - Cariera şi/sau realizările personale ale acestor nativi vor 
aduce creşteri spirituale. 

Sextil - Cariera şi/sau realizările personale ale acestor nativi e posibil să 
aducă creşteri spirituale. 

Cuadratură - E posibil să existe un conflict interior dincolo de realizarea 
creşterii spirituale, deoarece mentalul inferior aşteaptă recunoaştere din partea 
societăţii. 

Trigon - Cariera şi/sau realizările personale ale acestor nativi vor aduce 



creşteri spirituale. 

Inconjuncţie - Corectarea modului de gândire referitoare la carieră şi/sau 
realizări personale vor aduce acestor nativi creşteri spirituale. 

Opoziţie - Aceşti nativi vor deveni conştienţi de faptul că realizările lor 
personale şi/sau cariera nu îi vor îndepărta de realizarea creşterii lor spirituale. 

Aspectele dintre Mijlocul Cerului şi Nodul Sud 

Conjuncţie - Nativul se confruntă mai degrabă cu dorinţa de a îndeplini 
obligaţii karmice din vieţi anterioare, decât cu dorinţa de a primi recunoaştere 
publică. 

Sextil - Nativul are oportunitatea mai degrabă de a îndeplini obligaţii 
karmice din vieţi anterioare, decât de a primi recunoaştere publică. 

Cuadratură - Există un conflict interior care impune mai degrabă 
îndeplinirea obligaţiilor karmice din vieţile anterioare, decât primirea unei 
recunoaşteri publice. 

Trigon - Există voinţa de a îndeplini mai degrabă obligaţii karmice din 
vieţile anterioare, decât primirea unei recunoaşteri publice. 

Inconjuncţie - Este mai degrabă necesară corectarea modului de gândire 
referitor la îndeplinirea obligaţiilor karmice din vieţile anterioare, decât nevoia 
de a primi recunoaştere publică. 

Opoziţie - Nativul trebuie să facă un compromis între îndeplinirea 
obligaţiilor karmice din vieţile anterioare şi dorinţa de reuşită socială prin 
intermediul unei cariere şi/sau realizări personale. 



Poziţia Nodului Nord pe harta astrologică 
natală a dumneavoastră 

Identificaţi, în tabelul de mai jos, intervalul care include data naşterii 
dumneavoastră. 

Poziţia Nodului Nord este scrisă în dreapta acestor date. 

10 mai 1899 - 21 ian. 1901 • Nodul Nord în Săgetător 
22 ian. 1901-21 iulie 1902 • Nodul Nord în Scorpion 
22 iulie 1902-15 ian. 1904 • Nodul Nord în Balanţă 
16 ian. 1904 - 18 sept. 1905 • Nodul Nord în Fecioară 
19 sept. 1905 - 30 martie 1907 • Nodul Nord în Leu 
31 martie 1907 - 27 sept. 1908 • Nodul Nord în Rac 

28 sept. 1908 - 23 martie 1910 • Nodul Nord în Gemeni 
24 martie 1910-8 dec. 1911 • Nodul Nord în Taur 

9 dec. 1911-6 iunie 1913 • Nodul Nord în Berbec 

7 iunie 1913-3 dec. 1914 • Nodul Nord în Peşti 

4 dec. 1914 - 31 mai 1916 • Nodul Nord în Vărsător 
1 iunie 1916 - 13 feb. 1918 • Nodul Nord în Capricorn 

14 feb. 1918 - 15 aug. 1919 • Nodul Nord în Săgetător 

16 aug. 1919 - 7 feb. 1921 • Nodul Nord în Scorpion 

8 feb. 1921-23 aug. 1922 • Nodul Nord în Balanţă 
24 aug. 1922 - 23 apr. 1924 • Nodul Nord în Fecioară 

24 apr. 1924 - 26 oct. 1925 • Nodul Nord în Leu 
27 oct. 1925-16 apr. 1927 • Nodul Nord în Rac 

17 apr. 1927-28 dec. 1928 • Nodul Nord în Gemeni 

29 dec. 1928-7 iulie 1930 • Nodul Nord în Taur 

8 iulie 1930 - 28 dec. 1931 • Nodul Nord în Berbec 
29 dec. 1931 - 24 iunie 1933 • Nodul Nord în Peşti 

25 iunie 1933-8 martie 1935 • Nodul Nord în Vărsător 

9 martie 1935 - 14 sept. 1936 • Nodul Nord în Capricorn 

15 sept. 1936-3 martie 1938 • Nodul Nord în Săgetător 
4 martie 1938 - 12 sept. 1939 • Nodul Nord în Scorpion 

13 sept. 1939 - 24 mai 1941 • Nodul Nord în Balanţă 
25 mai 1941-21 nov. 1942 • Nodul Nord în Fecioară 
22 nov. 1942 - 11 mai 1944 • Nodul Nord în Leu 

12 mai 1944 - 13 dec. 1945 • Nodul Nord în Rac 

14 dec. 1945-2 aug. 1947 • Nodul Nord în Gemeni 
3 aug. 1947 - 26 ian. 1949 • Nodul Nord în Taur 



27 ian. 1949 - 26 iulie 1950 • Nodul Nord în Berbec 

27 iulie 1950 - 28 martie 1952 • Nodul Nord în Peşti 
29 martie 1952-9 oct. 1953 • Nodul Nord în Vărsător 

10 oct. 1953-2 apr. 1955 • Nodul Nord în Capricorn 
3 apr. 1955-4 oct. 1956 • Nodul Nord în Săgetător 

5 oct. 1956 - 16 iunie 1958 • Nodul Nord în Scorpion 
17 iunie 1958-15 dec. 1959 • Nodul Nord în Balanţă 

16 dec. 1959-10 iunie 1961 • Nodul Nord în Fecioară 

11 iunie 1961-23 dec. 1962 • Nodul Nord în Leu 

24 dec. 1962 - 25 aug. 1964 • Nodul Nord în Rac 
26 aug. 1964-19 feb. 1966 • Nodul Nord în Gemeni 
20 feb. 1966-19 aug. 1967 • Nodul Nord în Taur 
20 aug. 1967-19 apr. 1969 • Nodul Nord în Berbec 

20 apr. 1969-2 nov. 1970 • Nodul Nord în Peşti 

3 nov. 1970 - 27 apr. 1972 • Nodul Nord în Vărsător 

28 apr. 1972 - 27 oct. 1973 • Nodul Nord în Capricorn 
28 oct. 1973-10 iulie 1975 • Nodul Nord în Săgetător 

11 iulie 1975 - 7 ian. 1977 • Nodul Nord în Scorpion 
8 ian. 1977-5 iulie 1978 • Nodul Nord în Balanţă 

6 iulie 1978-12 ian. 1980 • Nodul Nord în Fecioară 
13 ian. 1980 - 24 sept. 1981 • Nodul Nord în Leu 

25 sept. 1981-16 martie 1983 • Nodul Nord în Rac 

17 martie 1983 - 11 sept. 1984 • Nodul Nord în Gemeni 

12 sept. 1984-6 apr. 1986 • Nodul Nord în Taur 

7 apr. 1986-2 dec. 1987 • Nodul Nord în Berbec 
3 dec. 1987 - 22 mai 1989 • Nodul Nord în Peşti 

23 mai 1989-18 nov. 1990 • Nodul Nord în Vărsător 
19 nov. 1990-1 aug. 1992 • Nodul Nord în Capricorn 
2 aug. 1992-1 feb. 1994 • Nodul Nord în Săgetător 
2 feb. 1994-31 iulie 1995 • Nodul Nord în Scorpion 
1 aug. 1995 - 25 ian. 1997 • Nodul Nord în Balanţă 

26 ian. 1997 - 20 oct. 1998 • Nodul Nord în Fecioară 

21 oct. 1998-9 apr. 2000 • Nodul Nord în Leu 
10 apr. 2000 - 12 oct. 2001 • Nodul Nord în Rac 

13 oct. 2001-13 apr. 2003 • Nodul Nord în Gemeni 

14 apr. 2003 - 25 dec. 2004 • Nodul Nord în Taur 
26 dec. 2004 - 21 iunie 2006 • Nodul Nord în Berbec 

22 iunie 2006 - 18 dec. 2007 • Nodul Nord în Peşti 



19 dec. 2007 - 21 aug. 2009 • Nodul Nord în Vărsător 
22 aug. 2009 - 3 martie 2011 • Nodul Nord în Capricorn 

4 martie 2011 - 29 aug. 2012 • Nodul Nord în Săgetător 
30 aug. 2012 - 18 feb. 2014 • Nodul Nord în Scorpion 
19 feb. 2014 - 11 nov. 2015 • Nodul Nord în Balanţă 

12 nov. 2015 - 9 mai 2017 • Nodul Nord în Fecioară 
10 mai 2017 - 6 nov. 2018 • Nodul Nord în Leu 
7 nov. 2018 - 4 mai 2020 • Nodul Nord în Rac 

5 mai 2020 - 18 ian. 2022 • Nodul Nord în Gemeni 

19 ian. 2022 - 17 iulie 2023 • Nodul Nord în Taur 

18 iulie 2023 - 11 ian. 2025 • Nodul Nord în Berbec 

12 ian. 2025 - 26 iulie 2026 • Nodul Nord în Peşti 

27 iulie 2026 - 26 martie 2028 • Nodul Nord în Vărsător 
27 martie 2028 - 23 sept. 2029 • Nodul Nord în Capricorn 
24 sept. 2029 - 20 martie 2031 • Nodul Nord în Săgetător 
21 martie 2031-1 dec. 2032 • Nodul Nord în Scorpion 
2 dec. 2032 - 3 iunie 2034 • Nodul Nord în Balanţă 
4 iunie 2034 - 29 nov. 2035 • Nodul Nord în Fecioară 
30 nov. 2035 - 29 mai 2037 • Nodul Nord în Leu 
30 mai 2037 - 9 feb. 2039 • Nodul Nord în Rac 

10 feb. 2039 - 10 aug. 2040 • Nodul Nord în Gemeni 

11 aug. 2040 - 3 feb. 2042 • Nodul Nord în Taur 

4 feb. 2042 - 18 aug. 2043 • Nodul Nord în Berbec 

19 aug. 2043 - 18 apr. 2045 • Nodul Nord în Peşti 
19 apr. 2045 - 18 oct. 2046 • Nodul Nord în Vărsător 
19 oct. 2046 - 11 apr. 2048 • Nodul Nord în Capricorn 

12 apr. 2048 - 14 dec. 2049 • Nodul Nord în Săgetător 
15 dec. 2049 - 28 iunie 2051 • Nodul Nord în Scorpion 

